
PRAEFATIO 


Ut  Auditorum  meorum  desideriis  suffragarer , 
praelectionum,  quas  in  hunc  annum  habui  , typis 
committendarum  consilium  coepi.  Eumdem,  qui  di- 
cendo fuit , ordinem , propositas  sententias  , verba 
quoque  ipsa  prolata,  uti  per  memoriam  licuit,  ser- 
vare studui;  hic  substiti;  librum  confeci  non  lau- 
dem mihi  ullam,  quod  nimis  ambitiosum  foret,  sed 
aliquam  egregiis  Adolescentibus  paraturus  utilita- 
tem. Huic  tamen  si  aliqua  ex  parte  consuluero,  ma- 
gnam mihi  rora  assequutus  esse  videbor.  Neque  enim 
aliud  unquam  aut  agenti,  aut  dicenti,  aut  scribenti 
fuit  propositum,  quam  ut  docere  atque  erudire  pos- 
sem juventutem;  quo  munere  nullum  majus  melius- 

ve  reipublicae  afferri  posse,  auctor  fuit  Cicero  de 
divinat.  II.  2.  - Sequuti  methodum,  sive  syste- 
ma, quod  recentioribus  rerum  nostrarum  Scriptori- 
bus jure  placet  meritoque,  huic  tamen  frequentem 
fragmentorum  interpretationem  adjungendam  ac  vo- 
luti miscendam  esse  judicavimus , magnam  illam 
quidem  atque  diuturnam  scholae  italicae  gloriam. 
Nihil  enim  magis  consentaneum  esse  nobis  visum 
est,  quam  ut  Jus  romanum  declarantes  enucleandis 
ejus  fontibus  passira  daremus  operam;  ne  in  illud 
discriminis  adduceremur,  ut  leges  majorum  nostro- 
rum reformaremus  potius,  quam  exponeremus.  Ne- 
que dissimili  ratione  moti  sumus,  ut  latini  latino 
uteremur  idiomate;  admodum  metuentes,  ne  sermo- 
nis diversitas  varias,  uti  fit,  sensim  inducens  no- 
tiones, paullatiin  nos  a romanorum  mente  deduceret. 
Quae  quidem  de  nobis,  prae  mentis  nostrae  tenui- 
tate, timentes,  aliorum,  quibus  haec  metuenda  non 
fuerint,  methodos  atque  sermones  non  honoramus 
tantum,  verum  etiam  saepe  miramur. 

Itaque  Vobis,  Adolescentes,  quorum  studia  ad 
mirabiles  ac  pene  divinas  romanorum  leges  fortuna 
vocavit,  librum  addicimus;  parvum  enim  vero  cha- 

ritatis,  qua  vos  usque  prosequuti  sumus,  vehemen- 
tissimae  argumentum.  Macte  animo;  doctrinam,  quam 
saturnia  tellus,  magna  parens  frugum,  magna  vi- 
rum , progenuit , decus  familiare  ac  domesticum  , 
excolatis. 

Romae  181i. 


Odoardvs  Ruggieri. 

DE  OBLIGATIONIBUS 

PRAELECTIONES  AD  PANDECTAS 


CAPUT  I. 

NOTIONES  OENERAI.es  DE  OBLIGATIONIBUS 


§ 1.  Distinctio  jurium  obligationis  a juribus 
reatibus;  tum  actionum  in  personam  ab  actio- 
nibus in  rem. 

Quemadmodum  homo  juris  subjectum  est,  ita 
res,  quatenus  ad  hominum  patrimonia  referuntur, 
objectum  juribus  solent  suppeditare.  In  hac  obje- 
ctiva  consideratione  inspectis  juribus  nomen  patri- 
monialium datum  est  a Scriptoribus.  Eaque  injura 
realia  et  jura  obligationis  dividuntur. 

Passim  Doctores  jura  realia  indiscriminatim,  et 
jura  in  re,  jura  in  rem,  nuncupabant;  jura  autem 
obligationis,  eadem  personalia  dicebant,  in  perso- 
nam, ad  rem.  Numero  plures  , graves  auctoritate 
sunt  nostra  aetate  Scriptores,  qui  antiquiores  illos 
de  utroque  reprehendunt.  - Et  primo  quidem  dc 
realibus  juribus  non  omnia  in  re  appellari  posse 
defendunt  , at  ea  tantum  quae  in  re  aliena  fue- 
rint constituta  , pignus  puta  ac  servitutem , unde 

malunt  jura  in  re  aliena  dicere.  Nunquam  do- 
minio in  fontibus  nostris  juris  in  re  nomen  apta- 
ri: jura  realia  exhibere  nomen  generis  , quo  do- 
minium , et  jura  in  re  , seu  in  re  aliena  , con- 
tineantur. - Attamen  quae  defendendis  veteri- 
bus allegari  possunt  , non  minimi  ponderis  esse 
videntur;  ut  eamdem  juris  realis  ac  juris  in  rem 
significationem  esse  teneamus.  Ecquae  enim  realia 
sunt  jura,  undenam  accepere  nomen  suum?  Scilicet 
quoties  super  re  , in  re , quae  aut  plene  aut  ali- 
quatenus in  nostro  patrimonio  resideat,  constitutum 
jus  fuerit  adeo , ut  directum  eam  inter  ac  volun- 
tatem nostram  adsit  ligamen  , jus  reale  existit , 
atque  inde  nomen  sumit.  Differunt  jura  obligatio- 
nis ; ea  enim  non  super  re , qua  nondum  auctum 
est  patrimonium  nostrum,  sunt  constituta;  at  per- 
sonam percellunt  , quae  ad  aliquid  bonis  nostris 
adjiciendum  obligatur,  quaeque  interpositu  suo  rem 
a nostra  voluntate  sejungit.  Itaque  si  ex  eo  quod 
in  re  fixum  sit,  reale  jus  dicitur,  eccur  non,  ae- 
que lata  significatione  , jus  in  re  nuncupemus  ? - 
Afferunt  fragmenta,  quibus  dominium  a juribus  in 
re  separari  videtur  dictione  tali  « sive  domini  sint. 
« sive  aliquid  in  ea  re  jus  habeant  * l.  30,  de 
noxal.  aclion.,  I.  19.  pr.  de  da.  in/.  - Facile  ta- 
men ita  possunt  intelligi:  Sive  domini  siut,  sive 
aliquod  aliud  in  ea  re  jus  habeant,  non  nova  ne- 

que  inusitata  apud  nostros  loquendi  methodo  , uti 
apud  Paulum  l.  31.  de  a.  r.  d.  « si  venditio,  aut 
« aliqua  justa  causa  praecesserit.  » - Aperti  vere 
sunt  textus,  quibus  adstruitur  nostra  sententia.  Est 
L 8.  § 1.  C.  de  praescript.  XXX.  vel  XL.  ann., 
ubi  illi,  qui  dominium  vel  jus  hypothecae  habuerit, 
opponitur  simpliciter  qui  « nullum  jus  in  eadem 
«re  * habuit,  adseripto  manifeste  juribus  in  re  do- 
minio. Imo  nedum  dominium  nomine  juris  in  re 
non  excludunt,  veluti  per  antonomasiam  describunt 
• auctores  juris.  Ecce  Ulp.  I.  8.  de  aqua  et  aq.  pluv. 
dominium  jus  in  corpore  vocat ; quo  corporis  no- 
mine nullum  esse  efficacius  potest,  ut  res  in  sub- 
stantia atque  integritate  sua  demonstretur.  Unde 
qui  in  corpore  erratum  fuisse  dicimus,  plenum  de 
re,  ac  latissimum  errorem  exprimimus.  Jus  in  cor- 
pore, jus  in  re  tota,  merito  dicitur  ab  Ulpiano  do- 
minium , utpote  quod  rem  ipsam  complectitur  in- 
tegram , qua  uti,  qua  abuti  domino  licitum  est. 
Aliis  autem  juribus  in  re,  nempe  servitutibus,  quae 
non  plenam  rei  dominationem,  at  aliquam  tantum 
adhibitionem  juridicam  continent,  jura  in  jure  loci 
appellat  Ulpianus.  Adeo  dominio  magis,  quam  aliis 
realibus  juribus  , nomen  juris'  in  re  convenire  vi- 
detur (a). 


(a)  Eodom  spectat  <fuod  actio  ad  defendendam  dominium  comparat* 
vindicatio  corporum , confeesoria  autem  vindicatio  juri m dicatur  in  jnr# 

Iidem  sunt,  qui  severiori  calamo  notant  vete- 
res, jura  obligationis,  paritate  intellectus  , perso- 
nalia etiam,  in  personam,  ad  rem,  dicentes.  Si- 
quidem nomina  haec  reprobanda  esse  ajunt,  quoniam 
non  in  fontibus  reperiuntur.  - At  adeone  lingua 
hominum  effoeta  , ut  nihil  jam,  quod  romani  non 
dixerint,  recte  dicere  possimus?  Non  romani  inno- 
minatos contractus , non  res  f ungibiles , non  haec 
ipsa,  de  quibus  tractamus,  jura  patrimonialia  nun- 
cupavere: dicimus  tamen  omnes,  neque  notandi  su- 
mus, quoniam  verbis,  quae  rebus  suis  bene  conve- 
niunt, utimur.  - Objiciunt  majore  veritatis  specie, 
jura  personalia  esse  ea,  quae  statum  hominis  ac 
juridicam  ejus  capacitatem  respiciunt , tum  etiam 
familiam;  male  nomen  ad  patrimonialia  quae  sunt, 
perverti.  Resp.,  redundare  fontes  juris  nominibus, 
quorum  , prouti  diversis  notionibus  committantur , 
diversa  significatio  est,  eadem  modo  includunt, 
modo  repellunt.  Actio  directa,  si  utili  opponatur, 
dicitur  ea,  quam  negotio  alicui  proposuit  lex,  exclusa 
qualibet  alia  , quam  jurisprudentia  interpretando 
addiderit.  Directam  actionem  si  opposueris  contra- 
riae-, jam  et  eas,  quas  jurisprudentia  intulit,  mo- 
do primitus  ex  contractu  nascantur,  ipsum  nomen 
complectitur.  Obligationes  civiles,  oppositae  prae- 

nostro.  Vide  conjuncta  nomina  in  fragm.  vatie.  § 92.  : locnm,  adecripto 
auctore  carentem.  Ulpiano  Mommsen  tribuit,  Unachke  Vonoiejo. 

foriis,  eas,  quas  Magistratus  edicto  suo  proposuit , 
amovent;  admittunt  easdem  oppositae  naturalibus, 
dummodo  actioni  generandae  sint  pares.  Denique 
ipsum  hoc  juris  personalis  nomen  alia  in  fontibus 
significatione  acceptum  invenimus,  ut  ea  jura  pa- 
trimonialia exprimat,  quae  adhaerent  alicui  personae, 
neque  transferri  possunt  in  alias,  l.  25.  § 1.  de 
pact.,  1. 13.  sol.  matrim.  Igitur  declaratione  non 
nova  concludamus,  tres  esse  nominis  hujus  signifi- 
catus distinctos.  Exprimit  primo  jura  ad  statum 
atque  familiam  pertinentia;  atque  ita  opponitur  ju- 
ribus patrimonialibus.  Porro  jura  obligationum;  ac 
distinguitur  a realibus.  Denique  jura  personae  omni- 
no cohaerentia;  et  dividitur  a juribus,  quae  rem  et 
causam  spectare  dicuntur : illa  graphice  , quamvis 
non  eleganter,  a Bartoli  discipulis  personalissima 
appellabantur. 

Non  dissimilis  circa  actiones,  quibus  jura  di- 
versa defenduntur,  disputatio  agitatur.  Etenim  ex- 
positae superius  distinctioni  jurium  respondere  cre- 
debamus, tum  in  rem  actiones,  quae  defenderent  jura 
realia,  tum  actiones  in  personam,  seu  actiones  per- 
sonales , seu  condictiones , quae  tuerentur  jura  obli- 
gationis (i b ).  - Jam  relatio  ita  proposita  displi- 


( b ) Omni»  haec  nomin»  sunt  a textu  deprompta.  Actiones  in  rem  ren- 
It»  quoque  dicero  solebamus,  eo  modo  quo  actione»  in  personam  personales 
etiam  in  fontibus  nominantur.  At  id  ipsum  scrupulo  est  nonnullis  neoteri- 

cere  coepit  nonnullis.  Hi  personales  quidem  actio- 
nes juribus  obligationis  respondere  fatentur,  non 
item  juribus  realibus  respondere  omnino  actiones  in 
rem.  Notant,  praejudicia  quoque,  quibus  jura  ad 
propriam  libertatem  aut  jura  familiae  defendimus, 
ad  actiones  in  rem  esse  referenda ; proinde  non  per- 
tinere istas  penitus  ad  rcalia  jura ; negativam  tan- 
tum esse  ipsarum  notionem , ut  definiri  debeant,  quod 
sint  quae  diversum  jus  a jure  obligationis  defen- 
dunt. - Verum  hisce , erudite  licet  disputentur,  non 
acquiescimus.  Nomine  actionum  in  rem  non  puram 
putamque  negationem  , qualem  describunt  , signi- 
ficari , enuntiatio  vel  ipsa  demonstrat  : quae  qui- 
dem , si  negationem  expressisset , negativa  fuisset : 
Actiones  (piae  non  sunt  in  personam  ; positive 
uti  est  concepta  praesefert  intellectum  positivum. 
Scilicet  uti  actio  in  personam  dicitur  ea . quae  di- 


cis  rerom  nostrarum  Scriptoribus.  - De  condictionis  nomine  longa  dispu- 
tatio est,  quae  ad  traetactionem  de  judiciis  et  actionibus  spectat  Brevi- 
ter moneamus,  generale  videri,  quo  omnes  in  personam  actiones  possent 
contineri.  Auctor  est  Gajus  comm.  IV.  5 . « appellantur...  in  personam  vero 
« actiones , quibus  dari  fiorive  oportere  intendimus,  condictiones. » Exclu- 
dit Savigny  in  doctissima  oppend.  14.  tom.  V.  system.  actiones  ex  delicto; 
at  obstat  /.  9.  § 1 de  R.  C.  verb.  * et  ex  lego  Aquilia  ».  - Ex  obliga- 
tionibus ad  faciendum  condictiones  nasci  posse,  alii  inficiantur ; obicem  eis 
parant  Gajus  loc.  cit..  § 15.  in  prine.  I.  de  action.,  1. 19.  § 2.  de  precario. 
Haec  ita  per  transennam  in  re,  quae  diffusam  omnino  expositionem  desi- 
derat. 

recte  personam  obligatam  persequitur,  adeoque  de- 
fendendis obligationis  juribus,  in  personam  ada- 
mussiin  directis,  adhibetur;  ita  in  rem  actio  ap- 
pellatur alia  , qua  rem  , non  personam  recta  in 
judicium  inducimus  , nimirum  jura  realia  , quae 
ipsa  in  rem  diriguntur,  tuemur.  - Quoniam  nihil  tam 
intelligendis  nominibus  proficit , quam  originum 
investigatio ; videamus  ex  Gajo  quisnam  actionum 
in  rem  usus  antiquus  fuerit.  Quando  per  legis 
actiones  litigabatur  , in  rem  actio  fuit,  quum  li- 
tigans uterque,  litigiosae  rei  sibi  asserto  dominio, 
illam  agendi  initio  vindicabat  in  jure  , videlicet 
manu  adprehendebat  , et  ita  dicebat  « hunc  ego 
« hominem  ( ex.  gr. ) ex  jure  quiritium  meum  esse 
« ajo  secundum  suam  causam  , sicut  dixi.  Ecce 
« tibi  vindictam  imposui  > Gaj.  IV.  16.  Ergo 
patet . in  rem  actione  directe  rem , non  personam , 
fuisse  deductam  , jura  realia  per  eam  fuisse  de- 
fensa. - Formularum  aetate  sequenti  , directa  rei 
in  judicium  inductio,  quae  in  rem  actionibus  fie- 
ret, optime  expressa  est.  In  formula  petitoria  , 
quae  in  rem  actio  erat  , nulla  demodratio  adhi- 
bebatur ; incipiebat  intentio  illa  « Si  paret  fun- 
« dum  Capenatem  P.  Servilii  esse  ex  jure  quiri— 
« tiurn»  Gaj.  IV.  41.  92.,  Cicero  in  Verr.  11.12. 
Res  inferebatur  recta,  reale  jus  enuntiabatur , non 
de  ulla  rei  conventi  obligatione  mentio  fiebat.  - Si 

intra  limites  intentionis  hujasmodi  formula  petito- 
ria constitisset  , simplex  a judice  pronuntiatio 
obtineri  potuisset,  qua  existentia  juris  apud  acto- 
rem declararetur  ; fundum  Capenatem  P.  Servilii 
esse  ex  jure  quiritium.  Sed  cum  actores  non  hoc 
contenti  essent  , et  declaratum  jus  suum  ad  effe- 
ctura vellent  judicis  auctoritate  perduci  , subjecta 
condemnatio  est  «quanti  ea  res  erit,  tantam  pe- 
« cuniam  judex  Numerium  Negidium  P.  Servilio 
« condemna : si  non  paret,  absolvito  » Gaj.  IV.  51. 

Certe  petitoria  formula,  quae  etiam  rei  vindi- 
catio dicitur,  pro  defendendo  dominio  fuit  primi- 
tus introducta.  At  quoniam  ipsa  ordinis  ac  per- 
spicuitatis ratio  exigebat,  ut  maximae  illi  jurium 
divisioni  in  realia,  atque  obligationis,  duplex  actio- 
num classis,  defendendi  causa,  divisa  pararetur; 
facile  factum  est , ut  invecta  semel  petitoria  for- 
mula ad  alia,  praeter  dominium,  jura  realia  tuenda 
traheretur.  Ita  defendendis  servitutibus  confessoria 
actio  inducta  est,  ita  pignoribus  serviana:  jurium 
enim  talium  natura  est,  ut  res  directe  respici  at- 
que in  judicium  deduci  ab  actore  possit  juxta  for- 
mulam petitoriam.  Exclusa  sunt  a petitoria  for- 
mula jura  obligationis  , hisque  data  in  personam 
actio  est : quia,  cum  nulla  in  eis  actorem  inter  ac 
rem  immediata  relatio  existat,  at  inter  actorem  et 
personam  rei  conventi  obligatam ; necessario  in- 

tentio  non  rem  percellere  recta,  sed  personam  de- 
buit. « Si  paret  Num.  Negidium  Aulo  Agerio  dare  * 
aut  « dare  facere  oportere.  » Gaj.  IV.  41 , Lex 
Rubria  de  Gall.  Cisatp.  XX. , etc.  In  condem- 
natione autem  personae  eaedem  repetebantur.  «Ju- 
« dex  Num.  Negidium  A.  Agerio  condemna:  si 
« non  paret , absolve  * Gaj.  IV.  43.  - His  ita 
dispositis,  denique  jurisconsulti  in  duas  classes  di- 
videre actiones  potuerunt;  in  rem,  in  personam, 
Gaj.  IV.  1. , Ulp.  I.  25.  pr.  de  0.  et  A.,  Justinian. 
§ 1.1.  de  action .:  ac  definiverunt  ita.  «In  per- 
« sonam  actio  est,  quotiens  cum  aliquo  agimus, 
« qui  nobis  vel  ex  contractu  , vel  ex  delicto  ob- 
« ligatus  est,  id  est  cum  intendimus,  dare,  facere, 
« praestare  oportere.  * Gaj.  IV.  2.  Ulp.,  Justi- 
nian. toc.  eit.  « In  rem  actio  est , cum  aut  cor- 
« poralem  rem  intendimus  nostram  esse,  aut  jus 
« aliquod  nobis  competere,  velut  utendi,  aut  utendi 
« fruendi , eundi,  agendi,  aquamve  ducendi,  vel 
« altius  tollendi,  vel  prospiciendi , item  actio  ex 
« diverso  adversario  est  negativa.  » Gaj.  IV.  3., 
Ulp.  d.  I.  25.  pr.,  § 1.  2.  I.  de  adion.  - Al- 
lata exempla,  data  definitio  , integra  denique  ex- 
positio, demonstrant , quam  vera  sit  nostra  de  in 
rem  actionibus  positiva  definitio,  quod  scilicet  jura 
realia  defendant. 

Neque  officit  quod  in  rem  actionibus  praejudicia 
adscribantur.  Praejudiciorum  vera,  quae  fuerit  in- 
doles , rem  a Theophilo  in  paraphrasi  graeca  ad 
Instit.  indicatam,  exponit  nitidius  Gaj.  comm.  I V.  44. 
Ex  paucis,  quae  de  actionibus  praejudicialibus  ha- 
bet Imperator  §.  13.  I.  de  adion. , scribebant 
passim  Interpretes,  eas  esse,  quibus  fieret  praeju- 
dicium illis,  qui  non  adfuissent  judicio;  nominis 
exinde  etymologiam  ducebant. 

Quos  enim  exhibet  Justinianus,  casus  sunt  cau- 
sarum status ; ubi  reapse  , si  lis  a contradictore 
legitimo  habita  fuerit,  res  judicata  civibus  omnibus 
opponitur.  At  complures  alias,  etiam  ad  statum 
non  spectantes  , praejudiciales  actiones  fuisse,  docet 
Gajus,  veramque  ipsarum  ostendit  naturam.  Scilicet 
saepe  desideramus,  ut  nostrum  jus  agnitum  modo 
atque  a judice  declaratum  sit , puta  quia  futuros 
timemus  eventus  quibus  memoria  juris  nostri  forte 
obruatur;  quin  nobis  exercendi  in  praesentia  juris 
illius  , et  ad  practicos  effectus  adducendi , animus 
sit  atque  voluntas.  Tunc  praejudicia  exercebamus; 
in  quibus  idcirco  deerat  condemnatio,  Gaj.  loc.  cit.: 
quoniam  eo  eramus  contenti , ut  de  jure  nostro 
pronunciaret  judex.  Praestationum  persecutiones  com- 
mittebamus ad  judicium  sequens,  cui  tamen  magna 
disputationis  pars  jam  nunc  detraheretur:  hinc  prae- 
judicia dicta  sunt. 

Ut  de  illis  tantum  praejudiciis  loquar,  quae 
ad  statum  ac  jura  familiae  pertinent  , de  quibus 
nimirum  nostra  disputatio  est;  ea  vere  neque  ad 
in  rem  actiones  spectabant,  neque  ad  in  personam 
judicia.  Siquidem  ab  utrisque  differebant  substan- 
tialiter ; non  solum  quia  actionibus  universis  nostra 
efficaciter  jura  persequimur,  adjecta  condemnatione, 
secus  ac  in  praejudiciis  ubi  declarationem  solam 
expectamus,  verum  maxime  ex  eo,  quod  praejudi- 
ciis talibus  non  ullum  jus  patrimoniale,  sive  reale 
sive  obligationis , inducitur , at  jus  status  jusve 
familiae. 

Hinc  distincta  ab  actionibus  praejudicia  habe- 
mus in  l.  35.  § 2,  de  procuratorii).  « non  solum 
«autem  si  actio  postuletur  a procuratore,  sed  et 
€ praejudicium. » - Attamen  apud  prudentes  firmum 
illud  praevaluit  consilium , judiciorum  omnium  in 
duas  illas  actionum  classes  redigendorum,  in  rem, 
in  personam,  Gaj.*Ulp.  Justinian.  loc.  cit.  Non  ex 
eo  quod  aliqua  judicia  utramque  actionum  classem 
fugere  viderentur , turbandam  esse  censuerunt  di- 
visionis universitatem;  vagantia  extra  illam  ju- 
dicia noluerunt ; accommodavere  actionibus,  quibus 
saltim  accederent  propius.  Denique  dictum  est,  ve- 
rius videri  duo  tantum  genera  actionum  et  judi- 
ciorum esse,  Qaj.  IV.  1.  Jamvero  praejudicia  ta- 
lem habent  formam  quae  longius  a personalibus 

actionibus  discedit;  quoniam  actionibus  istis  per- 
petuo, usque  ab  intentione,  personam  obligatam  in 
id  persequimur  ut  satisfaciat  nobis ; nimis  diverse 
a praejudiciis,  ubi  declarationem  simplicem  , prae- 
stationem autem  nullam  desideramus.  Contra  in  pe- 
titoria formula  intentio  saltem  personam  non  per- 
sequitur, eaque  vi  sua,  uti  vidimus,  declarationem 
solam  excitat,  et  pronunciationem  de  existentia  ju- 
ris; persimilis  in  hoc  praejudiciorum  naturae.  Prae- 
terea praejudicia,  de  quibus  loquimur,  ubi  scilicet 
quaestio  status  agitatur,  e juribus  talibus  nascun- 
tur, quae  sunt  realibus  juribus  valde  similia.  Nam 
uti  reale  jus  est  de  rebus  illis,  quae  non  dandae 
nobis  ab  alio  sunt,  sed  jam  in  nostro  constitutae; 
sic  jus  ad  libertatem  nostram,  jus  patriae  vel  do- 
minicae potestatis,  objectum  habent  in  nostro  jam 
positum,  non  ponendum  ab  aliis.  Hinc  qui  liber- 
tatem suam  praejudicio  persequitur  vindicare  di- 
citur libertatem:  atque  admissa  est  vindicatio  ex 
lege  quiritium,  qua  patresfamilias  liberos,  qui  sunt 
in  potestate,  peterent,  l.  1.  § 2.  de  R.  V.  - Factum 
est  ita,  ut  praejudicia  in  rem  actionibus  accense- 
rentur  § 13.  I.  de  adion.  « praejudiciales  actiones 
« in  rem  esse  videntur. » - Itaque  ex  eo,  quod  ad 
in  rem  actiones  praejudicia  relata  videamus,  nostra 
earum,  ex  defensione  jurium  realium  accepta,  de- 
finitio non  turbatur ; illud  * namque  similitudinis 

tantum  causa  introductura,  ac  voluti  appendicis  ad 
instar  factura  est,  ut  omnia  tandem  judicia  duobus 
illis  generibus  comprehendi  possent,  in  rem  atque 
in  personam. 

Itaque  in  actione  personali  intentio  obligatio- 
nem personae  exprimit  « si  paret  Num.  Negidium 
« A.  Agerio  dare  oportere  » ; in  rem  actio  inten- 
tione sua  relationem  rei  petitae  cum  actore  exponit 
« si  paret  fundum  P.  Servilii  esse.  » Bene  figen- 
dum est,  ordinis  tantum  ac  perspicuitatis  ratione, 
quam  exposuimus,  fuisse  factum,  ut  actiones  per- 
sonales solis  juribus  obligationis,  realibus  vero  solae 
in  rem  actiones  tribuerentur.  Etenim  quominus  reali 
quoque  juri  actiones  personales  aptarentur,  nulla 
logices  obstabat  consideratio.  Non  enim  ex  eo  tan- 
tum , quod  existat  jus  reale , confestim  erumpere 
ad  actiones  et  judicia  possumus  , nisi  aliquis  sit , 
qui  jus  illud  violet  facto  suo.  Est  perturbati  juris 
actio  quaeque  defensio ; est  vis  cujusdam  civilis 
figura,  qua  osorem  aliquem  compescimus : unde  ve- 
tustae illae  litigandi  formae,  in  quibus  per  vim 
festucariam  manus  conserebantur.  Quapropter  etiam 
in  exercendis  his,  quibus  nostra  realia  jura  defen- 
duntur, actionibus,  alicui  objicimur  personae,  quae 
violet  jura,  quaeque  ad  violationis  cessationem  erga 
nos  obligetur.  Unde  illa,  quam  ex  Celso  l.  51.  de 
0.  et  A.  accepit  Justinianus,  actionis  cujusque  de- 

finitio  « jus  persequendi  in  judicio  quod  sibi  de- 
fletur* pr.  I.  de  action.  (c) . Actio  personalis, 
cujus  intentio  est  dare,  aut  dare  facere  oportere, 
concipi  etiam  apud  eum  potest,  qui  reale  jus  de- 
fendit, intuitu  passae  violationis,  atque  obligati  ad 
restituendum  violatoris.  Quin  obstet  absurde  videri 
voce  illa  dare,  quae  dominii  translationem  proprie 
significat , usurum  dominum : tum  quia  perpetua 
non  est  vocis  illius  propria  significatio,  et  saepe 
exprimendae  simplici  restitutioni  adhibetur  {d) , 
tum  maxime  quia  in  praesto  alia , quae  exprimi 
potuisset,  vox  erat  facere,  jamvero  « faciendi  verbo, 
* reddendi  etiam  causa  continetur»  1. 175.  de  V.  S. 
(§  23). 

Fuit,  repetam,  ordinis  ratio,  cujus  religiosi  ro  - 
mani  fuerunt,  cur  distinctas  j urium  classes  firmiter  se- 
parare voluerint,  ubi  in  judiciale  exercitium  ea  essent 
deducenda.  Petitoriae  formulae  plenam  evolutionem 
assequuti,  in  actionibus  ad  realium  jurium  defen- 

(<•)  Sunt  qui  putant,  Celsum  l.  51.  de  O.etA.  solas  personales  actiones 
dofinivisso , quae  revera  aliquando  in  jure  actiones  simpliciter  dicuntur, 
dum  reales  interdum  petitiones,  vindicationes  nuncupantur.  Attamen  Ju- 
stinianum pr.  I.  de  action.  ad  omnes  actiones  retulisse  definitionem,  con- 
stat apud  omnes. 

(d)  Videbimus  in  § 23. , vocem  dare  fuisso  revera  in  formnlis  adbi- 
bitam propria  strictaque  significatione,  secus  ac  in  contractibus,  nbi  re- 
missius et  plenius  usurpatur.  At  pro  jure  constituendo,  do  quo  discepta- 
mus, latior  acceptio  absurda  non  fuisset  etiam  in  formulis.  Adde  not.  seq. 

sionem  definiendis  considerare  miserunt  (quod  sine 
ullo  incommodo  fieri  poterat)  obligationem  eam,  quae 
ex  violationis  facto  nata,  immediatam  agendo  occa- 
sionem praestabat.  Hanc  enim  si  inspexissent,  iden- 
titate contemplationum  actiones  illae  commixtae 
fuissent  aliis,  quae  ex  obligationibus  et  contracti- 
bus resultabant.  Jura  tantum  primigenia  respexere; 
reali  juri  in  rem  actionem  dedere,  cujus  in  inten- 
tione , nulla  obligatae  personae  mentione  inducta, 
simplex  ejus  juris  agnitio  facienda  continetur  ; juri 
obligationis  actionem  personalem,  de  obligatione  undi- 
que conceptam,  reservavere.  Idque  eo  facilius  prae- 
stitum est,  quod  in  juribus  quidem  obligationis 
substantialiter  in  certa  ac  determinata  persona  re- 
sidet obligatio  adeo , ut  nonnisi  ab  ipsa  violatio 
proficisci  possit.  At  quoad  jura  realia  obligatio , 
quae  ex  violatione  nascitur,  vaga  est  ac  mere  ac- 
cidentalis, quippe  quae  potest  ex  persona  qualibet 
contingere ; unde  in  actione  delineanda  facile  hu- 
jus consideratio  potuit  praeteriri. 

Haec  ita  ad  generalem  rationem  exposita  ha- 
bent in  jure  constituto  firmamentum.  Etenim  ver- 
bum illud  dare,  quod  est  in  formula  personalium 
actionum,  non  obstare  quominus  formula  haec  do- 
minis aptari  possit,  evincunt  actiones  commodati , 
depositi,  pigneratitia , personales  quidem  certe,  at 
dominis  competentes  identidem.  Fateor,  in  casibus. 

quibus  actiones  hujusmodi  usuveniunt,  intercedere 
contractum  cui  defendendo  actiones  ipsae  sunt  com- 
paratae. Manet  tamen  usque  probatum,  absurdum 
non  esse,  eumdem  rei  dominio  potiri,  eumdem  uti 
actione  personali.  - Quid  quod  in  personam  actio- 
nem, nullo  intercedente  negotio,  defendendoque  ipsi 
dominio , datam  domino  aliquando  videmus  ? Est 
cotididio  ex  causa  furtiva,  seu  condictio  furtiva. 
Domino  ea  competit  adversus  furem,  personalis  actio; 
quamvis  nulla  alia  personae  obligatio  in  medio  sit, 
quam  accidentalis  illa  de  restituendo  resultans  ex 
violato  per  injustam  detentionem  dominio,  genera- 
liter in  definiendis  actionibus  haud  considerata.  Sci- 
licet ratio  fuerat,  quam  exposuimus,  ordinis,  atque, 
ut  ita  dicam,  elegantiae  juris  civilis,  ne  obligationes 
hujusmodi  de  restituendo  , ex  violato  dominio  Yage 
atque  accidentaliter  nascentes,  considerarentur ; neve 
personales  actiones  juribus  joalibus  aptarentur. 
« Odio  furum,  quo  magis  pluribus  actionibus  tenean- 
« tur,  » ordinis  ratio  paulisper  turbata,  atque  ine- 
legantia tolerata  fuit,  ut  in  actionibus  adversus  fures 
tribuendis  etiam  obligatio  de  restituendo  respice- 
retur, ac,  praeter  solitam  vindicationem  , condictio 
praeberetur,  Gaj.  IV.  4,  § 14.  I.  de  action.  (e) 


(e)  Cum  for  perpetuam  moram  faciat;  tum,  etsi  possidere  sine  dolo 
desierit,  condictione  pergit  teneri,  in  quo  adjectae  condictionis  ipsius  uti- 
litas apparet,  l . 16.  de  cond.  furt.y  § ult.  I.  de  obiit/,  quae  ex  dei.  - Et 

§ 2.  Obligatio:  nexus,  seu  nexum. 

Incremento , quod  humanae  naturae  convenit , 
atque  adauctis  necessitatibus,  factum  est,  ut  rebus, 
quas  in  suo  quisque  patrimonio  haberet,  juribusque 
realibus,  homines  contenti  esse  non  possent;  adij— 
cienda  jura  fuerint,  quorum  in  objecto  esset  per- 

formulae  quidem  intentio  erat  < dare  oportere,  > non  < dare  facere.  > Patet  lo- 
cus Gaji  comm.  IV.  4.,  majori,  quam  quae  aboletarum  jamdiu  formularum 
aetati  conveniret,  accuratione  relatus  a Justiniano  in  § 14. 1.  de  actionib. 
Quamvis  enim  in  formulis  vox  illa  < dare  > strictius  pro  dominii  transla- 
tione accipi  soleret  (not.  d.) ; tamen  in  formula  condictionis  furtivae  remis- 
siorem significationem  habuit,  ut,  quod  in  contractibus  ordinarium  est 
(dict.  not.  d.),  restitutionem  exprimeret.  Firmatum  fuerat,  intentionem 
illam  < dare  facere  > ad  solas  condictiones  incerti  pertinere  debere,  Gaj. 
II.  204.,  IV.  33.  41.  86.  136.  Placuit  ampliari  potius  ordinarium, 
quom  vox  illa  < dare  » recipiebat  in  formulis , intellectum ; quam  ut 
nova  intentio  aptaretur  condictioni , certam  rem , vel  pecuniam , sub- 
reptam persequenti.  — Obicem  facere  videtur  l.  29.  § 1.  de  V.  0. 
ubi  proponitur  stipulatio,  quam  cum  fure  dominus  habuerat  ita:  < Quod 
« ex  causa  condictionis  dare  facere  oportet.  > Verum  non  talia  in  stipula- 
tione verba  fuerant  adhibita  ad  hoc,  ut  formula  condictionis  furtivae  ad 

V 

verbum  referretur:  sed  potius  ut  significaretur,  excludi  stipulatione  obje- 
ctum actionis  furti,  quae  non  « dare  > non  < facere  > habebat  in  inten- 
tione, sed  « pro  fure  damnum  decidere  oportere  » Gaj.  IV.  37.  Revera  ali- 
quando in  stipulationibus  hujusmodi  subtractum  notamus  Illud  « ex  causa 
< condictionis  >,  et  simpliciter  dictum  « quidquid  furem  dare  facere  oportet  >; 
quo  condictionis  furtivae  objectum  non  per  formulae  directam  relationem, 
sed  per  exclusionem  actionis  furti  demonstrabatur,  l.  72,  §3.  de  tolulion. 
■ De  natura  condictionis  furtivae  consui.  $ 21. 

sonae  actus,  quo  patrimonium  alterius  personae  au- 
gendum foret.  Jura  haec  obligationum  esse  vidimus, 
quibus  ipsis  nomina  personalium,  in  personam , ad 
rem,  concessimus.  Duplicem  igitur  horum  jurium  no- 
tio personam  comprehendit;  tum  ejus,  cui  competunt , 
cujusque  augetur  libertas  (reus  credendi,  creditor), 
tum  ejus  cujus  actus  in  objecto  est,  cujus  nimirum  li- 
bertas minuitur  (reus  debendi,  debitor).  Vinculum 
autem  juridicum,  quo  istius  cohibetur  libertas  adeo  , 
ut  ad  actum  illum  efficiendum  teneatur,  obligatio  no- 
minatur. Definit  hanc  Imperator  pr.  I.  de  obliga- 
tionib.  «juris  vinculum  quo  necessitate  adstringi- 
« mur  alicujus  rei  solvendae  * . Addit  « secundum 
« nostrae  civitatis  jura  » quia  propositum  ei  erat 
civiles  definire  obligationes.  Qui  malit  latiori  si- 
gnificatu naturales  etiam  complecti,  abstineat  po- 
stremis his  vocibus. 

Non  hac  una  obligationis  nomen  significatione 
usurpatur.  Modo  etiam  contractum  exprimit,  nempe 
factum  unde  jus  et  obligatio  generatur;  modo  do- 
cumentum debiti  probativum  (obligationem  condi- 
dicere, repetere).  Modo  ad  res  illas  trahitur,  quae 
in  securitatem  crediti  devincantur , ac  pignus  di- 
citur obligatio  rei;  imo  alicubi  pignoris  documentum 
nomen  ipsum  obligationis  capit.  Perquam  similis 
est  usus  vocis  illius  nexus,  nexum  (a);  nam  et 

(o)  Fostua  v.  tueUrt  « nectere  ligare  «ignifleat.  » 

ea  vinculum  personae  legitimum,  et  negotium , et 
pignus  itidem  significat,  l.  1.  de  acceptil.,  I.  5. 
C.  de  0.  et  A.,  I.  3.  C.  de  pign.  ad.,  I.  2.  C. 
de  curat,  fur.,  I.  14.  C.  de  fidejuss.  etc. 

Fuit  tamen  hujus  vocabuli  nexus,  seu  nexum, 
propria  quaedam  significatio,  de  qua  apud  eruditos 
gravissime  disputatur.  An  et  quatenus  nexus,  seu 
nexum , proprie  dictum,  a mancipatione  differret ; 
an  negotium  esset  quo  dominium,  an  jus  pignoris, 
an  medium  quid  transferretur;  qualenam  objectum 
ejus  esset , res  , hominesne  , an  operae  hominum. 
Quaestionem  hanc,  quae  ad  romani  juris  characte- 
rem, ac  veluti  notam  in  nostra  de  obligationibus 
tractatione  delineandam,  non  parum  conferre  potest, 
suscipientes,  exponemus  primo  loco  celebriores,  quas 
noverimus,  Scriptorum  opiniones  , subjiciemus  id  , 
quod  in  nostra,  si  aliquo  in  numero  esse  poterit, 
sententia  versatur. 

Opinio,  quam  Gronovius  atque  Salmasius,  pri- 
mi designaverunt , Niebuhr  explevit,  expoliendam 
suscepit  Zimmorn,  graves  alii  plus  minus  sequun- 
tur, redigi  istuc  potest:  Nexus  erat,  quando  anti- 
quitus debitori  creditor  pecuniam  dabat  per  aes  et 
libram  coram  quinque  testibus  civibus  romanis  ac 
libripende,  appenso  nimirum  eo,  quo  tunc  uteban- 
tur , aere  gravi;  vicissim  autem  debitor  personam 
suam  mancipabat,  obligabat  creditori.  Quando  ex- 

cusis  nummis  uti  coeperunt  romani  , nexus  non 
cessavit:  creditor , numerata  prius  pecunia , dabat 
in  actu  solemni  nummum  unum  dicis  causa,  contra 
debitor  obligabat  personam  suam. 

Haec  prima  in  re  disceptatissima,  paucis  col- 
lecta opinio  est.  Succedit  altera,  quae  habet  aucto- 
rem Savigny  : Nulla  in  nexu  mancipatio  , nulla 
obligatio  personae  debitoris.  Praemittendum,  quod 
in  personam  debitorum,  qui  sententia  damnati  intra 
XXX  dies  non  solvissent,  habebant  creditores  ma- 
nus injectionem.  Nimirum  addicebantur  debitores 
hi,  adiudicabantur  creditoribus  suis  , qui  domum 
suam  trahere,  vincire  eos,  et  post  aliorum  LX 
dierum  moram  quasi  servos  distrahere  poterant. 
Haec  tamen  non  omnis  obligationis  occasione  ob- 
tinuisse , Savigny  defendit , at  ex  credita  tantum 
pecunia,  scilicet  ex  mutuo.  Curasse  rigidos  credi- 
tores, ut  eadem  sibi  etiam  quando  diversus  a mu- 
tuo titulus  crediti  esset,  pararent.  Tum  per  fictio- 
nem et  symbolum  mutui,  unum  nummum  per  aes 
et  libram  dedisse.  Id  denique  nexum  esse ; nempe 
symbolum  mutui  ad  id  adhibitum  , ut  si  quando 
adversus  debitorem,  alio  revera  titulo  constitutum, 
lata  sententia  fuerit,  addicere  eum  sibi  creditor  le- 
gitimo posset. 

At  opinionem  Savigny  ipsa  fundamenti  incon- 
stantia laboraro,  Walter  ostendit;  quoniam  addictio 

debitorum,  sententia  ex  quoquo  debito  pronuntiata, 
locum  habere  poterat  (6).  Tum  tertiam  proponit 
sententiam,  quae  neque  secundae  convenit,  neque 
priori:  Nexum  esse  tum  quando  pecunia  mutua  olim 
adpendebatur,  romanis  aere  gravi  utentibus,  nempe 
per  aes  et  libram  coram  quinque  testibus  ac  libri- 
pende; tum  quando  unus  nummus  dicis  causa  per 
aes  et  libram  item  dabatur,  post  introductum  usum 
nummorum  cusorum.  Hic  constitisse  nexum , nul- 
lam fuisse  factam  personae  propriae  a dobitore  man- 
cipationem. Quid  vero  solemnitas  haec  per  aes  et 
libram,  ac  descriptus  ita  nexus  proficeret,  explicat 
Walter.  Nempe  addictio  damnatorum , quamvis  ex 
omni  do  quoquo  credito  sententia , tamen  nonnisi 
expectata  ad  amussim  sententia,  perpensa  prius  at- 
que agnita  a judice  crediti  veritate,  competebat.  At 
si  nexus , uti  descriptus  est , factus  fuisset ; tunc 
vix  ac  dies  venisset,  neque  solutum  a debitore  fuis- 
set, adito  magistratu , accepto  judice  , nexus  exi- 
stentiam  probabat  actor  , et,  priusquam  de  crediti 
veritate  quaestio  agitaretur  ('prima  di  entrare  nel 
merito  della  questione ),  addici  debitorem  sibi  ob- 
tinebat. Denique  per  nexum  disponebatur  parata 
quaedam  executio  (esecuzion  provvisoria).  - Qua- 
mobrem,  pro  sententia  Walter,  non  addictio  qui- 

(6)  Manifestus  prae  cacteris  locos  Gellii  XX.  1.  < rebusque  jure  judi- 
catis. * 

dem  debitorum  propria  erat  mutui ; sed  propria 
mutui,  si  per  aes  et  libram,  et  nexum  fieret,  pa- 
rata executio  addictionis.  Haec  ita  primitus  in  mutuo 
adhibita  , inde  ob  magnam  utilitatem  ad  alia  ne- 
gotia fuisse  protracta  ; nummo  uno,  quasi  mutuum 
repraesentaret,  per  aes  et  libram  dato,  eosdem  ef- 
fectus obtentos  in  creditis  aliis  fuisse.  Haec  sen- 
tentia, dum  in  describendo  nexu  convenit  secundae, 
quatenus  non  mancipatam  atque  obligatam  esse  de- 
bitoris personam  in  ipso  nexus  actu  tuetur , differt 
ab  ipsa,  quod  nexum  et  quando  mutuum  per  aes 
et  libram  fieret,  et  quando  ad  alia  negotia  sym- 
bolum mutui  adhiberetur,  agnoscit;  non  ibi  tantum, 
ubi  hoc  mutui  symbolum  inciperet. 

Sententia  prima  in  sua  veluti  baso  recepta , 
explanari  ita  quaestionem  posse  judicarem.  - Scri- 
ptum do  nexu  in  legibus  decemviralibus  fuisse  , 
narravit  Cicero  de  Orat.  lib.  1.  Locos  e duodecim 
tabulis  duos , qui  de  nexu  sunt , transmisit  an- 
tiquitas, integrum  quidem  unum,  alium  vero  ae- 
tate corruptum.  Exhibet  Festus  priorem  v.  nun- 
cupata « Cum  nexum  faciet , mancipiumque  , uti 
« lingua  nuncupassit  , ita  jus  esto  » . Apud  Fe- 
stum ipsum  v.  sanates  extat  fragmentum  aliud  , 
tale  « Nex  . . . forti  sanati  ...»  - Quoniam  ex 
hujusmodi  locis  , quid  nexus  fuerit  intelligi  ne- 
quit, praestat,  explicationis  exordium  a manripa- 

tione  capere.  ^ Eam  pervetusto  tempore  comparan- 
dis rebus  adhibitam  fuisse,  nemo  est  qui  ignoret;  ut 
qui  rem  daret,  acciperet  vicissim  pecuniam,  quae, 
utpote  nondum  signata,  adpendebatur.  Negotia  haec 
per  aes  et  libram  dicta , adhibitis  quinque  testi- 
bus civibus  romanis,  ac  libripende,  soleraniter  ha- 
bita fuisse.  Neque  minus  innotescit  , eam  in  usi- 
bus permansisso  postquam  feriri  coeperint  nummi , 
veluti  fictionem  symbolumque  venditionis;  optimam 
scilicet  transferendae  proprietatis  causam  , pro- 
prium trasmittendi  dominii  ex  jure  quiritiuin  mo- 
dum in  optimis  illis  rebus  , quae  mancipi  di- 
cebantur. Quomodo  nummus  unus  daretur  pretii  loco , 
libra,  aliaque  solemnia  adhiberentur , res  acquiren- 
da teneretur  manu  , verbaque  legitima  proferren- 
tur , describunt  veteres  , Gajus  in  primis  comm. 
I.  § 119. 

Attamen  aliquando  mancipatio  dominium  ita 
transferebat , ut  postea  iHud  certis  in  eventibus 
danti  restituendum  foret.  Et  primo  quidem  ita  se 
habebat,  quando  fiebat  fiducia.  Mitto  fiduciae  usum 
in  emancipationibus  describere,  in  feminarum  cocm- 
tionibus  , in  depositis  , qui  non  facit  ad  contro- 
versiam nostram.  Ex  Isidoro  Episcopo  Hispalensi 
Origin.  v.  fiducia,  ex  Paulo  sent.  II.  13.,  et  Gajo 
comm.  II.  60.  novimus,  fiduciam  fuisse  etiam  pi- 
gnoris ineundi  antiquam  methodum  per  rei  pigno- 

randae  mancipationem.  Scilicet  , solitis  adhibitis 
formis , dabat  per  aes  et  libram  debitor  rem  suam 
creditori  , unum  vicissim  nummum  danti  , ac  do- 
minium ex  jure  quiritium  transferebat ; creditor 
autem  fidem  praestabat  suam  ( unde  dicta  fiducia 
est ) , fore  ut  res  debitori  remanciparetur,  si  sol- 
visset debitum  (c).  Hujusmodi  contractus  habuit  suum 
fiduciae  nomen,  suas  actiones;  directam  fiduciae, 
quae  debitori,  si  solvisset,  ad  rem  repetendam  com- 
peteret , contraria,  quae  creditori  daretur,  si  in 
rem  , donec  eam  tenuerat , impendisset , dd.  loc. , 
praesertim  sent.  Pauli,  Modestin.  apud  Collatorem 
Mosaicar.  et  Romanar.  leg.  til.  10.  c.  2.  § 2. , 
tab.  Heracleus,  lin.  108  - 112  {d). 

In  veteri  illa  rigiditate  debitor  quandoque  non 
‘res,  sed  se  ipsum  propriamque  personam  credito- 
ri mancipabat.  Certe  in  hoc  mancipatae  personae 
casu  dabat  creditor  fidem  suam  de  remancipando 
si  debitum  solveretur.  At  non  exinde  contractum 
fiduciae  factum  fuisse  arbitror : cum  enim  ipsa  per- 

(c)  Debito  non  soluto,  res  non  amplius  restitui  debebat,  haud  retinen- 
da tamen  a creditore , sed  vendenda,  ut  de  suo  credito  sibi  per  pretium 
satisfaceret,  superfluum  redditurus  debitori,  Paul.  sent.  II.  13. 

(rf)  Isidorus  v.  fiducia  ait,  etiam  per  injure  cessionem  contrahi  fidu- 
ciam potuisse.  Neminem  latet,  in  jure  cessionem  esse  modum  acquirendi 
dominii  ex  jure  quiritium,  diverse  tamen  a mancipatione  compositum,  quique 
etiam  in  rebus  noc  mancipi  adhiberetur:  erat  solomnis  quaedam  rei  vin- 
dicatio apud  praetorem,  Ulp.  fragm.  XIX.  9.  eeqq.,  Gaj.  II.  24.  etc. 

sona  in  servilem  causam  deduceretur,  neque  patri- 
monium servari  apud  eaiu  posset;  non  erat  debi- 
tor actionis  fiduciae  acquirendae  capax  , maxime 
cum  haec  de  sui  natura  adversus  creditorem  , ad 
quem  ipsum  persona  et  patrimonium  ejus  pertine- 
bat, fuisset  exercenda.  Hoc  uno  dempto,  effectus 
iidera  mancipatae  personae  erant  ac  datae  per  fi- 
duciam rei,  quoad  transferendum  ex  jure  quiritium 
dominium , vendendi  potestatem  in  casu  quo  solutio- 
ne cessatum  esset,  ac  remancipationem  in  casu  so- 
luti debiti  peragendam  (e). 

(c)  At  si  nullas  contractus  fiduciae  (festus  fuerat , si  nulla  proderat 
actio  fiduciae,  ecquo  modo  remancipationem  suam  obtinere  debitor  e cre- 
ditore, cui  solutum  fuisset,  poterat?  - Responsionem  suppeditat  Papinianus 
CoUat.  mos.  et  rom.  leg.  tit.  3.  e.  3.  Scilicet  in  commentariis  Oajl  pluribi 
dictum  est,  patrem  ex  delictis  damnisque  a filiofarnilias  illatis  noxali 
fuisse  actione  obligatum  , ut  sarciret  damnum  aut  dederet  filium : quale 
jus  aetate  Justiniani  nonnisi  de  serris  ac  bestiis  valebat.  Pater  si  dedere 
maluisset,  mancipabat  actori  Alium;  erat  casus  mancipii , de  quo  inferius 
loquemur,  Gaj.  1.  Hi.  fi.;  acquirebat  jam  mancipatus  domino  suo,  ad  bunc 
ejus  operae  pertinebant.  Ait  Papin.  loc.  cit.  « Per  hominem  liberum  noxae 

< deditum  si  tantum  acquisitum  sit,  quantum  damni  dedit,  mauumittere 

< cogendus  est  a Praetore,  qui  noxae  deditum  accepit:  sed  Aduciae  judicio 

< non  tenetur.  > Negat  actionem  Aduciae  Papinianus;  quia  non  contractus 
Aduciao  tempore  deditionis  gestus  fuerat,  neque  judicium  concipiebatur 
inter  dominum  atque  mancipium.  Ait,  per  Praetorem  cogendum  esso  eum, 
qui  noxae  deditum  acceperat,  scilicet  extraordinaria  persecutione.  Kadern 
tuto  de  debitore  dicas,  qui.  mancipatus  creditori  suo,  liberationem,  post- 
quam solutum  debitum  fuisset,  non  actione  quidem  Aduciae  aut  ullo  ordi- 
nario judicio,  sed,  adito  Praetore,  extraordinem  assequebatur.  Neque  desunt 

Haec  omnia  quae  in  mancipatione  rei  aut  per- 
sonae debitoris,  pro  crediti  securitate,  gerebantur, 
aique  conveniebantur,  firmabat  lex  illa  XII.  tab. 
« Cum  nexum  faciet , mancipiumque , uti  lingua 
« nuncupassit,  ita  jus  esto.  * - Illam  enim  rerum 
fiduciam,  aut  debitoris  mancipationem,  pignoris  cau- 
sa factam,  arbitror  nomine  nexus  vel  nexi  venire, 
cujus  idcirco  hanc  definitionem  praeberem  : Manci- 
patio, vel  in  jure  cessio  (not.  d)  rei  cum  fidu- 
cia. aut  mancipatio  personae  debitoris,  a debitore 
ip~>,  in  securitatem  crediti , facta  creditori  suo. 
Ipsa  quoque  res  nexa  ; nexus,  obligatus,  obaeratus 
homo  dicebatur. 

Utar  in  primis  ad  probandum  loco  M.  Varro- 
nis de  l.  I.  lib.  6.  5.  edit.  Gothofr.  - Rectae 
intelligentiae  causa  pauca  prius  memoranda  duci- 
mus de  illis,  qui  in  mancipio  esse  dicebantur,  seu 
mancipia,  seu  mancipati.  Mancipii  nomen  etiam 
pro  ip«sa,  quam  descripsi , mancipatione  aliquando 
accipiebatur,  itera  pro  objecto  quod  esset  dominii 
ex  jure  quiritium,  tum  etiam  pro  dominio  eodem. 
Exprimebatur  praeterea  (quod  ad  rem  nostram  fa- 
ci; i tali  m-nrine  persona , patriae  potestati  vel 
manui  pridem  subjecta , cujus  proprietatem  jure 

t»  < ia  jam  Sxuio  enx^i.  V54. !.  $4.  de  k erei.  t 4-  de 

m. . l.  15'*- : »<  § 5.  I.  it  «ora I- 

«te. 

quiritium  aliquis  per  mancipationem  atque  aes  et 
libram  adipisceretur  ex  patre  aut  ex  coemptionato- 
re, Gaj.  I.  116.  seqq.  Hi  servorum  loco  habe- 
bantur, in  servilem  conditionem  deducebantur,  erant 
tamquam  servi, Gaj.  I. 123. 138.,  IT.  160.,  III.  114. 
ita  ut  acquirerent  ei,  cujus  in  mancipio  erant,  Ulp. 
fragm.  XIX.  18.,  Gaj.  II.  86.  90.  At  non  pau- 
ca e jure  liberorum  hominum  servabant ; ex.  gr. 
si  filii  ex  eis,  dum  in  mancipio  erant,  conce- 
pti fuissent , nullum  jus  illi , qui  in  mancipio  ha- 
bebat, erat  in  filios  tales , Gaj.  I.  135.  ; neque 
is  contumeliose  quidquam  adversus  eos,  quos  in  man- 
cipio habebat,  facere  poterat,  alioquin  injuriarum 
actione  tenebatur  , Gaj.  I.  141.  - Notanda  simi- 
litudo cum  debitoribus,  quos  nexos  vocavimus.  Li- 
beri et  hi  homines,  qui  sub  aliorum  dominium  ex 
jure  quiritium  pervenerant;  et  ipsi  acquirebant  cre- 
ditori cui  erant  subjecti.  - Differebant  tantum  ori- 
gine, quod  mancipia  quidem  essent  filii  vel  femi- 
nae, qui  quaeve  a patre  aut  a coemptionatore  ex- 
tra pignoris  causam  mancipabantur ; nexi  autem  pa- 
tresfamilias  fuerant,  qui  ex  causa  pignoris  manci- 
paverant semetipsos. 

Jam  ad  Varronem.  Incipit  narrare  Varro,  di- 
sputatum fuisse  a veteribus  de  hujus  vocis  nexus 
significatione.  Mamilium  ( alii  Manilium  legunt ) 
scripsisse  nexum  dici  « oiune  quod  per  libram  et 

« aes  geritur,  in  quo  sint  mancipia.  * Scilicet  Ma- 
milius non  mancipationem  illam  solam,  qua  res  vel 
persona  debitoris  creditori  daretur  in  securitatem 
crediti,  nexum  esse  arbitrabatur,  at  mancipationes 
universas,  omne  quod  per  aes  et  libram  geritur  , 
hoc  nomine  venire;  in  quo  idcirco  essent  etiam 
mancipia,  nempe  mancipationes , quibus  pater  aut 
coemptionator  filium  aut  feminam  in  mancipio  con- 
stituisset. Neque  unius  Mamilii , quem  Varro  me- 
morat, hujusmodi  fuit  sententia.  Festus  v.  nexum 
narrat  etiam  de  Gallo  Aelio  « nexum  est , ut  ait 
« Gallus  Aelius,  quodcumque  per  aes  et  libram  ge- 
« ritur , id  quod  necti  dicitur  : quo  genere  sunt 
« haec  : testamenti  factio , nexi  datio,  nexi  libera- 
« tio.  » Imo  et  Cicero  topic.  5.  nexum  omnem  man- 
cipationem dicit,  et  de  orat.  3.  quod  per  aes  et  li- 
bram agitur  ; licet  in  epistolis  ad  famil.  non  hanc, 
sed  aliam  potius  sententiam  sequi  videatur.  Siqui- 
dem, ut  ad  Varronem  redeam,  contra  Mamilium 
Mucius  (nempe  Scaevola)  sensit,  qui  nexi  norniue 
ea  tantum  teneri  scripsit , « quae  per  aes  et  li- 
« bram  fiant,  ut  obligentur  » - Haec  quidem  de- 
finitio sententiae  nostrae  ad  unguem  congruere  vi- 
detur. - Subdit  apud  Varronem  Mucius  « praeter 
« quae  mancipio  dentur,  » scilicet  exclusis  etiam  his 
qui  dantur  mancipio.  Uti  fit,  accuratos  rei  cujus- 
que  expositores  illis,  quae  proximitate  sua  confu- 

sionera  ingerere  possent,  rem  definiendam  expres- 
se purgare;  separat  sedulo  Mucius  a nexis  man- 
cipia prae  multa  quam  exposuimus  , similitudine. 
- Expositis  aliorum  sententiis,  Varro  assentitur 
Mucio,  capto  ex  ipsa  nexi  voce  argumento,  quae  non 
plenam  atque  liberam  translationem,  sed  vinculum, 
obligationem,  pignus  denique  exprimit : « nam  idem 
* quod  obligatur  per  libram  neque  suum  fit  (plene 
« scilicet,  sine  restituendi  onere ),  inde  nexum  di- 
« ctum.  » Denique  ad  exemplum  ait,  liberum  ho- 
minem * qui  suas  operas  in  servitutem  pro  pecu- 
« nia  quam  debebat,  dat,  dum  solveret,  noxus  vo- 
« catur,  ut  ab  aere  obaeratus.  » 

Duo  concluduntur.  Primo  non  bene  videri  se- 
cundae ac  tertiae  sententiae  fautores,  Savigny  ac 
Walter,  denegare,  ullam  in  nexu  securitatis  gra- 
tia factam  creditori  fuisse  mancipationem»  - Dein- 
de simile  omnino  vero  esse,  quod  ad  notionem  ne- 
xus non  persona  tantum  mancipata  debitoris , sed 
res  etiam  per  fiduciam  creditori  datae  pertineant. 
Re  enim  vera  si  res  excluderentur  nexu,  quam  Ma- 
milii, quam  Galli  Aelii,  atque  ipsius  M.  Tullii, 
gravis  error  erassusque  fuisset,  ad  nexum  manci- 
pationes universas,  quae  de  rebus  fieri  solent,  re- 
ferentium ! Adde  Varroniani  loci  verba  in  neutrum , 
uti  ajunt,  genus  collata  « quae  per  aes  et  libram 
« fiant  ut  obligentur...  idem  quod  obligatur  per  li- 

* bram,  neque  suum  fit  *>;  adde  tractationem  de 
libero  homine  nexo,  quasi  exempli  causa , subje- 
ctam (/). 

Sententiae  nostrae  firmandae  confert  etiam  Dio- 
nysius Halicam,  ant.  rom.  VI.  83.  Tria  debito- 
rum genera  distinguit  graecus  romanaruin  rerum 
scriptor.  Eorum , quibus  solvendi  dies  non  venit  : 
eorum,  quibus  solvendi  dies  venerat,  quique  ad  cre- 
ditores pertinebant : denique  illorum,  qui  damnati 
etiam  in  litibus  ad  rem  privatam  spectantibus  ( t&ai»), 
atque  ideo  creditoribus  addicti  fuerant.  Medii  illi, 
certe  sunt  qui  nexi.  Hi  enim  ante  venientem  diem 
jure  quiritium  ad  creditores  pertinebant,  at  sub  re- 
mancipandi onere  si  die  veniente  solutum  foret  : 


(f)  Id  etiam  evincit  Gai.  II. 27.  In  loco  undique  lacunoso  legitur  aper- 
te, nexum  provincialis  soli  non  esse.  Disseruerat  Gajus  de  divisione  rerum 
In  mancipi  et  nec  mancipi,  provincialia  praedia  nec  mancipi  esse  dixerat, 
mancipationem  ad  solas  res  mancipi  spectare  observaverat.  Subjicit,  nexum 
non  esse  soli  provincialis:  egregie,  quia  nexus  plerumque  per  mancipatio- 
nem expediebatur.  Probatur,  nexum  de  solo,  de  rebus  fuisse;  nempe  facta 
fiducia  in  securitatem  crediti.  - Concordat  Frontinus  lib.  II.  « et  stipen- 

< dtarios qui  nexum  non  habent.  > 

Ex  verbis  illis  Varronis  « liber,  qui  suas  operas  in  servitutem  pro  pe- 
« cunia  quam  debebat  dat  dum  solveret,  nexus  vocatur  > aliqui,  non  ad 
personas,  sed  ad  operas  tantum  personarum  pertinuisse  nexum  concludunt. 
Opinio  parum  firma,  plurimis  textibus  male  concordans,  vel  exeo  refutatur 
quod  operae,  nec  mancipi,  mancipari  noqulbant.  Varro  de  operis  loquitur 
ln  servitutem  datis,  quatenus  is,  qui  sese  creditori  nexerat,  huic,  ceu  vi- 
dimus, acquireret,  operas  quoque  suas  deberet  eidem. 

veniente  die,  solutione  infecta,  omnino  ad  credito- 
res spectabant  ita,  ut  ab  ipsis,  quasi  servi,  vendi 
possent.  - Quo  rursus  Savigny  conjectura  convel- 
litur, nexum  id  efficaciae  habuisse,  ut  addictionem 
ibi  generare  posset,  ubi  sine  nexu  locum  non  ha- 
buisset. Nam  Dionysius  a nexis  separat  addictos , 
e quibus  tertium  genus  omnino  separatum  constituit. 

Denique  sententiae  nostrae  argumentum  prae- 
stat lex  illa  Poetelia,  qua  constat  multum  e ve- 
teri jure  nexi  fuisse  mutatum.  - Debitores , non- 
nisi ad  extremam  inopiam  redactos,  suam  nexu  de- 
disse personam,  ratio  declarat,  atque  historia  ma- 
nifestat. Narrat  Valerius  Max.  T.  Veturium,  pro- 
pter domesticam  ruinam  et  grave  aes  alienum,  C. 
Plotio  nexum  sese  dare  coactum.  Celebris  apud  Li- 
vium quiritatio  militis,  se  bello  sabino  militantem 
aes  alienum  fecisse,  se  paterno,  se  avito  agro  exu- 
tum esse , postremo  tabem  provenisse  ad  corpus. 
Attamen  miseram  conditionem  urgebant  creditores, 
tum  securitatis  cupidi,  tum  operarum,  sibi  a debi- 
toribus nexis  praestandarum.  Occurrit  aerumnis  lex 
Poetelia,  de  qua,  praeter  Varronem  loc.  supracit.  in  fi., 
facit  mentionem  Cicero,  necnon  Dionysius,  ac  T. 
Livius,  qui  per  legem  illam  initium  novae  liber- 
tatis plebi  factum  fuisse  ait.  Lata  est  medietate 
prima  labonte  saeculi  V.,  anno  sive  429.  sive  440. 
ab  U.  C.  Dedit  singularis  casus  occasionem  legi 

Poeteliae,  uti  etiam  S.  Cti  Macedoniani  factum  spe- 
ciale Macedonis  causam  fuisse  compertum  est.  Nar- 
rat Livius,  juvenem  quemdam  C.  Publilium  (Popi- 
lium Varro  nominat)  ob  aes  alienum  avido  credi- 
tori nexum  se  dedisse  ; quod  miserabile  fuit  late— 
que  deploratum  in  civitate.  Tum  Poetelius  Visolus 
( male  Silius  apud  Varronem ),  Consul  qui  fuit  an- 
no 429.,  Dictator  autem  a.  440.  aut  441.,  legem, 
auctoris  nomine  dictam,  tulit , qua  debitorum  ne- 
xum « sublatum  est,  ne  fieret,  et  omnis,  qui  bo- 
« nam  copiam  jurarunt,  ne  essent  nexi,  dissoluti  » 
Varr.  loc.  cit.  Prohibiti  scii,  ne  posthac  fierent 
nexus  debitorum  ; liberati  hi  qui  tunc  temporis 
obaerati  essent,  modo  jurassent,  bona  sua,  recte 
aestimata,  solvendo  esse  idonea. 

Resultat  primo  loco,  non  bene  Savigny  ac  Walter 
nexum  in  eo  tantum  consistens  agnoscere , ut  de- 
bitoris, qui  die  veniente  non  solveret,  addictio,  aut 
ad  credita  alia  praeter  mutuum  produceretur,  aut  pa- 
ratam haberet  executionem.  Etenim  constat,  1.  Poete- 
liam non  sustulisse  addictiones  debitorum,  quae  diu 
mansere  etiam  in  legislatione  justinianea,  licet  hu- 
manioribus regulis  dispositae,  l.  1.,  I.  8.  C.  qui  bon. 
ced.  poss.,  etc. ; solum  denique  debitorum  nexum 
prohibuisse.  Parvam  igitur  rem  praestitisset  si,  ne- 
xo sublato,  nil  aliud  quam  addictionis  extensiones 
ad  quaedam,  oaque  minus  consideranda,  credita  ve- 

tuisset,  aut  executiones  ejus  paratas.  Non  digna 
fuisset,  de  qua  tot  tantaque  Livius,  quasi  de  no- 
vae libertatis  auctrice,  praedicaret.  Aliquid  certe 
gravius  intulit  lex  Poetelia,  quando  nexum  debi- 
torum sustulit ; nimirum  obligationes  personarum 
expunxit  ex  universo,  ne  loco  pignoris  jam  perso- 
nae tenerentur.  - Iterum  ad  res  etiam,  neque  ad  per- 
sonas solas,  spectavisse  nexum,  Poeteliae  legis  con- 
sideratio suadet.  Quod  qui  neget,  nullum  jam  post 
legem  nexo  superfuisse  locum,  affirmet  necesse  est, 
non  in  rebus  non  in  personis.  Reque  vera  nexura 
per  legem  Poeteliam  sublatum  prorsus  fuisse,  scri- 
bit Savigny.  Attamen  Varro,  Cicero,  aliique  de  nexu 
ita,  ac  de  re  praesentis  usus,  loquuntur  « agitur , 
« est, fiunt,  obligatur.  > Nempe  sublatis  e nexo  per- 
sonis, res  in  eo  permanserunt  datae  per  fiduciam. 
Quid  quod  rerum  nexum  expresse  a Poetelia  lege 
servatum  fuisse  videtur  ? Ait  enim  T.  Livius  hi  st. 
rom.  8.,  lege  Poetelia  factum  fuisse,  ut  « pecuniae 
« creditae  bona  debitoris  , non  corpus  obnoxium 
«t  esset  * . 

Habita  huc  usque  disputatio  evincit,  nihil  mu- 
tuum inter  ac  nexum  necessariae  relationis  esse , 
creditorem  quemlibet  ex  quacqmque  causa  nexum 
facere  cum  debitore  posse.  Non  tamen  dissimulo , 
quod  si  nexus  in  credita  pecunia  adhiberetur,  sin- 
gularem figuram  acciperet,  nempe  cum  ipso  mutui 

contractu,  quadam  rei  gerendae  unitate,  misceretur. 
Id  ex  Gajo  colligitur  comm.  III.  § 173.  174.  Quae- 
rit Gajus  , quomodonam  e debito  pecuniae  certae , 
quod  ex  negotio  per  aes  et  libram  natum  esset, 
possit  contingere  liberatio.  Atque , uti  fit,  unum- 
quodque eo  genere  dissolvi  quo  ligatum  est,  adhi- 
bendam esse  ait  imaginariam  solutionem  per  aes 
et  libram ; hanc  describit,  ac  solemnia  verba  refert, 
quae  tamen  nobis  non  bene  aetas  conservavit.  - 
Quodnam  negotium  illud  per  aes  et  libram  fuerit, 
quo  quis  de  certa  pecunia  obligaretur,  investigan- 
tes, ad  nexum  referre  solent  eruditi.  Assentiendum 
est , neque  onini  aliud  apparet , ad  quod  referri 
queat : maxime  vero  quia  Festus  v.  nexum  de 
nexi  liberatione  mentionem  facit,  eadem  certe  ipsa, 
quam  describit  Gajus.  At  si  nexus , definientibus 
nobis,  est  rei  aut  personae,  vice  pignoris,  manci- 
patio, ecquis  locus  in  eo  est  debitis  certae  pecuniae? 
- Rcsp.,  potuisse  in  nexu,  juxta  nos  intellecto,  in- 
tervenire negotium,  quo  certae  etiam  pecuniae  de- 
bitum constitueretur;  nempe  quando  nexus  fieret 
ex  causa  mutui.  Quando  aere  rudi  utebantur  cives, 
si  quis  mutuam  pecuniam  daturus  vicissim  nexum 
sibi  fieri  securitatis  causa  volebat , necessario  ne- 
gotia miscebantur ; appendebat  is  pecuniam  per  aes 
et  libram , ac  in  eodem  actu  debitor  rem  perso- 
namvc  suam  mancipabat.  Perquaiu  credibile  est , 

quod  qua  aetate  signata  pecunia  adhiberi , atque 
unus  nummus  usurpari  coepit  ita,  ut  omnia  ea,  quae 
vetustum  aes  efficiebat,  repraesentaret;  adhuc  cre- 
ditores mutuae  pecuniae,  necti  sibi  rem  aut  perso- 
nam desiderantes,  unum  dederint  nummum,  symbo- 
lum mutuae  pecuniae,  scii,  quasi  mutua  ita  pecu- 
nia daretur,  et  contra  acceperint  nexam  sive  rem 
sive  personam.  Ita  nexui,  nempe  mancipationi  rei 
vel  personae,  commiscebatur  negotium  mutui,  cre- 
ditum pecuniae  certae  , quod  inde  nonnisi  per  si- 
milem solemnitatem,  Gajo  Festoque  auctoribus,  po- 
terat extingui.  - Hanc,  si  occasione  mutui  compo- 
neretur , agebat  figuram  specialem  nexus  , cujus 
tamen  generali  usu  nihil  exinde  detrahitur.  Fal- 
sum remanet,  nexum  in  solo  mutuo  locum  habuisse; 
falsum,  in  mutuo  adhibitum  primitus  eum,  atque 
inde  per  symbolum  mutui  productum  ad  caetera  ne- 
gotia fuisse ; aut  in  symbolica  hac  productione  unice 
constitisse.  Neque  rationes  , neque  auctorum  loci 
hisce  congruere  videntur.  Quod  omnium  creditorum 
aeque  interesset,  credita  sua  per  mancipationes  rei 
aut  personae  debitorum  confirmari ; nexus  omnibus 
aeque  debuit  patere. 

Appendicis  loco  restitutionem  proponam  legis 
illius  decemviralis  ex  fragmento  Festi  v.  sanates 
« Nex.  . . forti  sanati. . . * Posterior  lacuna  ex 
fragmento  ipso  non  difficulter  potest  impleri.  Pro- 

lixo  satis,  at  pluribi  corrupto  loco  quaerit  gramma- 
ticus eruditissimus  de  verborum  illorum  significa- 
tione , Fortes , Sanates.  Ait , Sanates  dictos  esse 
populos,  qui,  cum  defecissent  a romanis,  brevi  post 
redierant  in  amicitiam,  quasi  sanata  mento.  Quales 
hi  populi  fuerint,  quamque  Italiae  partem  coluerint, 
varias  auctorum  conjecturas  refert.  Eos  a Fortibus 
differre , quales  erant  qui  a populo  romano  num- 
quam  defecerant.  Addit , cautum  in  XII.  tabulis 
fuisse,  ut  idem  juris  esset  Sanatibus  quod  Fortibus; 
nimirum  id  properatae  illorum  poenitentiae  datum 
fuisse,  ut  ne  brevis  error  fraudi  esset.  Tum  scri- 
bit verba  legis,  quae  nobis  aetas  male  servavit  « nex... 
« forti  sanati...»  Itaque  dubitandum  non  est,  quin 
ita  posterior  implenda  sit  vacuitas  « ...  forti  sanati 
« idem  jus  esto  » - Majoris  negotii  est  complemen- 
tum, quod  nostra  de  nexu  tractatio  desiderat,  la- 
cunae prioris.  Certe  prima  vox  abrupta,  « nex...» 
nexos  expressit.  At  quid  ad  rem  faceret  mentio  ne- 
xorum non  apparet,  qui  nihil  cum  Sanatibus  com- 
mune habebant,  nihil  cum  Fortibus ; privati  ipsi, 
non  populi,  creditoribus  subditi,  non  liberi.  - Pro- 
positum fuisse  videtur  decemviris,  ut  varios  homi- 
nes declararent,  qui  in  diversis  at  similibus  con- 
ditionibus constituti,  eodem  denique  jure  uterentur. 
Fortes  Sanatibus  commisere.  Nexos  ecquibus?  No- 
tandum est  in  loco  longo  satis,  at  semper  hiante 

lacunis  , Festum  , varias  , uti  innui  , de  Forti- 
bus atque  • Sanatibus  sententias  scriptorum  re- 
ferentem , legis  illius  decemviralis  dispositionem 
identidem  repetere.  Scilicet  postquam  verba  legis 
ea,  de  quibus  quaerimus,  proposuisset,  Valerii  (Mes- 
sallae ) afferens  opinionem  iterat  mentionem  eorum- 
dem  «ut  id  jus  man...  » Quid  non  vocem  interru- 
ptam interpretamur  de  mancipio?  Etenim  similis, 
etiamsi  non  aequalis  origine,  nexorum  et  mancipio- 
rum conditio  erat , ceu  superius  demonstravimus 
quando  Varronis  locum  explanandum  suscepimus. 
Prior  igitur  lacuna,  quae  tantula  est,  ut  breviore 
adjectione  impleatur,  debemus  replere  literula  « o » 
ac  praeterea  verbo  « mancipio  » , legem  ita  restitu- 
tam habituri  « Nexo  mancipio , forti  sanati  idem 
« jus  esto  * . Uti  nexo  erga  mancipium,  ita  Forti 
erga  Sanatem  juris  aequalitas  pronuntiatur. 

Quoniam  praestantiam  illam,  quae  in  jure  obli- 
gationis est , nequit  marte  proprio  sibi  civis  in 
civem  assumere  ; nemo  sine  facto  suo  solet  obligari 
sive  licito  sive  illicito.  Licitum  quidem  factum  in 
declaratione  voluntatis  consistit,  cui  voluntas  con- 
cordet ejus , erga  quem  obligatio  suscipitur ; obli- 
gatio autem  ex  contractu  nasci  dicitur.  Factum  il- 
licitum est  in  violatione  juris , jam  alteri  compe- 
tentis, unde  violator  erga  laesum  tenetur  ex  delicto. 
Gajus  comm.  III.  88.  « obligationes,  quarum  sum- 
« ma  divisio  in  duas  species  deducitur;  omnis  enim 
« obligatio  vel  ex  contractu  nascitur , vel  ex  de- 
« licto.  » - De  duabus  hisce  obligationum  fontibus 
generalem  tractationem  suscipiamus.  Illud  tamen 
memoria  recolimus,  legem  aliquando  ex  factis,  quae 
ad  neutram  classem  vere  pertinent , obligationis 
causam  emere,  nempe  «ex  variis  causarum  figuris  > 
l.  1.  pr.  de  0.  et  A ; horum  aliqua  propter  ana- 
logiam, quam  cum  contractibus  exhibebant , quasi 
ex  contractu  obligationem  generaro  dicta  esse  a no- 

stris ; aliqua , quae  ad  delicta  aliquatenus  refere- 
bantur , quasi  ex  maleficio ; alia  denique  extra 
classes  istas  omnino  vagari. 

§3  .De  conventionibus  - Notiones  generales 
contractuum  atque  pactorum. 

Conventionis  generale  nomen  est,  quod  signifi- 
cat duorum  vel  plurium  in  idem  placitum  consen- 
sum circa  proprias  juridicas  relationes.  Uti  enim 
in  actibus  physicis  convenire  dicuntur  hi,  qui  duo- 
bus ex  locis  colliguntur  in  unum ; ita  in  juridicis 
conveniunt,  qui  ex  diversis  animi  motibus  jam  in 
unum  consentiunt.  Pactionis  etiam,  vel  pacti , no- 
men, latiori  significatu  acceptum,  exprimit  eadem: 
utique  enim  non  strictiorem  tantum,  de  qua  infe- 
rius tractabimus,  verum  etiam  generalem  hanc  in- 
telligentiain  nomen  illud  recipere,  ex  l.  20.  C.  de 
pactis  solent  affirmare  Doctores.  Nomina  haec  duo 
pactum  conventum,  intendendi  causa,  conjungere 
Magistratus  ac  Jurisconsulti  solebant;  congestione 
non  insolita  latinis  , qui,  referente  apud  Gellium 
Alfeno  Varo,  purum  putum,  novum  novicium,  pro- 
prium propicium,  significantius  dicebant  (a).  ' 


(a)  Frequentiae  conjunctarum  vocum  argumento  eat,  quod  U.  Valerius 
Probus  grammaticus  narret  solitos  fuisse  scriptores,  illud  < pactum  con- 
< ventum  >.  veluti  familiarem  dicendi  modum,  duabus  notis  significare 

In  definienda  conventione  eam  diximus  esse 
placitum  circa  proprias  juridicas  relationes.  Non 
enim  si  duo  jurisconsulti  vel  judices  in  unam  de 
aliorum  juribus  sententiam  veniant , conventio  vere 
est;  neque  si  plures,  moralis  relationis  causa  coeant, 
ad  scientias  colendas,  exercendasve  virtutes.  Bene 
sic  Yinnius,  atque  nitidius  Savigny. 

Conventionis  generale  nomen  distinguitur  in 
contractus,  et  pacta  seu  pactiones  proprie  et  stri- 
cte acceptas.  Quid  tum  contractus  tum  pactum  si- 
gnificet, qua  nota  a roinanis  distinguantur,  inve- 
stigare debemus. 

Ut  quacumque  conventione  datam  fidem  prae- 
stemus , ratio  naturalis  requirit ; huic  tamen  non 
plenus  in  jure  positivo  valor  tributus  est.  Certis 
tantum  conveniendi  generibus  vim  actionum  gene- 
randarum impertiti , aliis  romani  eam  denegave- 
runt ; illis  contractum  nomen  dederunt,  reliquerunt 
istis  nomina  pactorum  atque  pactionum.  - Ecquis 
in  separando  electus  character  ? quaenam  nota  fuit 
intrinsecae  distinctionis  ? Indicat  ex  Aristone  Ul- 
pianus l.  7 . §2.  4.  de  pactis:  Si  causa  subest,  actio- 
nem dari,  scilicet  esse  contractum ; ea  si  deficiat. 

« P.  C.  > - Aliquando  disjunctas  proferebant  ita  < pactum  et  conventum  ». 
Celebris  Ciceronis  locus  < quae  judicia , aut  stipulationis , aut  pacti  et 
« conventi  formula  non  infirmari  aut  infringi  potest,  si  ad  verba  rem  de- 
< flectere  velimus  etc.  » 

non  actionem  competere,  nimirum  pactum,  pactio- 
nem esse.  Eo  igitur,  ut,  quidnam  illud  causae  sit, 
intelligamus,  investigatio  nostra  convertitur. 

Sunt  e recentibus , qui  acute  disputantes  ita 
hoc  punctum  exponunt : avarum  populum  ajunt 
fuisse  romanos ; afferunt  dicentem  Polybium ; ad- 
dere potuissent  Plautum,  avaritiam  temporis  sui  in 
Pseudolo  deplorantem.  Non  concepisse  illos,  talem 
esse  posse,  qui  sese  alteri,  quin  ipse  aliquo  pro- 
ficeret, obligaret.  Constituisse  causam  susceptarum 
obligationum  in  eo,  quod  contra  praestaretur.  Ubi 
causa  esset  hujusmodi,  nempe  aliqua  hinc  inde  prae- 
statio fieret,  agnovisse  contractum.  Ecce  in  obli- 
gationibus, quae  re  contrahi  dicuntur,  is,  qui  mu- 
tuam accipiens  pecuniam  restituendi  suscipit  obli- 
gationem ; suscipit  idcirco,  quia  numerata  vicissim 
pecunia  est.  In  obligationibus,  quae  consensu  solo 
contrahuntur,  non  datio  quidem  ulla  praesens  est, 
qua  ad  obligationes  ineundas  quis  addticatur,  at 
est  contraria  promissio;  obligationum  ipsa  vicissi- 
tudo, ut  altera  alterius  causa  sit,  efficit.  - Neque 
moventur  observatione  obligationum  , quae  literis 
quaeque  verbis  contrahuntur,  in  quibus  nulla  est, 
quae  obligato  seu  res  detur , seu  ineatur  vicissim 
promissio.  Eas  e veteri  mancipatione  nexoque  deri- 
vasse ; in  mancipatione  et  nexo  aliquam  in  nummo 
uno  pro  re  dato  adfuisse  vicissitudinem : memoria 

originis  et  antiquitatis,  causam  in  derivatis  obliga- 
tionibus agnitam,  hisque  nomen  contractuum  da- 
tum fuisse,  contendunt. 

Yenia  dicto  sit;  docti  viri  paulisper  ingenio 
indulsisse  per  conjecturas  videntur.  Sint  obliga- 
tiones, quae  re  contrahuntur.  Directam  in  deposito 
ille  suscipit  obligationem  , qui  ipse  accipit  rem 
commendatam  ; idem  obligatur  , idem  incommodo 
afficitur  ; abit  in  auras  tenues  vicissitudo.  Pone  obli- 
gationes . quae  consensu  contrahuntur : solus  est 
in  mandato,  qui  recta  obligatur,  mandatarius,  ne- 
que rei  ullius  beneficium  percipiens  , neque  pro- 
missionis. Fateor,  fieri  ex  accideflti  posse,  impensa 
forsan  damnove  affectum  depositarium  , aut  man- 
datarium  , acturum  fore  contrariis  actionibus.  At , 
quaeso , ne  quis  actiones  tales,  mere  accidentales 
illas  quidem  ac  reparantes , in  causa  contrahendi 
apud  depositarium  aut  mandatarium  fuisse  dicat ; 
quasi  quispiam  ad  contrahendum  eo  solo  induci 
possit  intuitu,  quia  damnum,  quod  sibi  ex  contractu 
eveniet,  corrigetur.  Denique  concedendum  est,  ac- 
cipiendi depositi  raandatique  rationem  in  beneficio 
esse;  et  tamen  contractus  hos  perquam  usitatos 
fuisse  romanis,  nempe  avaris.  - Probavimus  contra- 
ctus esse  aliquos  sine  dati  acceptique  vicissitudine. 
Sunt  e contra  conventiones  mutuam  promissio- 
nem . at  non  contractum  , continentes.  Quae  sine 

stipulatione  concilietur  transactio  pactum  merum 
est,  non  contractus,  licet  hinc  inde  ad  dandum  vel 
retinendum  sese  devinxerint  transigentes.  Id  ipsum 
in  compromisso  , quo  duo  sese  invicem  de  arbitro 
adeundo  sine  stipulatione  obligaverint , contingit. 
Id  in  conventione  , qua  quis  centum  se  daturum 
promittat  ( b ),  ut  Stichus  manumittatur,  aut  dotalia 
ea  fiant  nuptiis  sequutis. 

Quod  de  obligationibus  adstmunt,  quae  literis 
contrahuntur  aut  veritis,  utinam  solidum  adeo  esset, 
uti  est  subtiliter  excogitatum.  Etsi  enim  et  man- 
cipationes et  nexus  et  stipulationes  ex  eodem  re- 
rum solemnius  gerendarum  more  majorum  introdu- 
ctae sint,  non  tamen  satis  probatum  est,  ex  priori- 
bus illis  postremas  derivavisse , uti  nec  dictionem 
dotis,  aut  promissionem  liberti  de  praestandis  pa- 
trono operibus  muneribusque  jurejurando  firmatam  ; 
quae  etiam  erant  contractuum  per  verba  ineundo- 
rum genera.  - In  mancipatione,  in  nexu,  verba  qui- 
dem, at  diversa,  quam  in  stipulatione  conciperetur, 
forma  adhibebantur  : illa  ex  Gajo  comm.  I.  119. 
retulimus  (§  2),  per  affirmationem  expressa,  non 
autem  per  interrogationem  ac  responsionem  (c). 


(6)  Promittat,  inquam,  non  det;  dando  enim  ad  contractum  innomi- 
natum res  traduceretur  ( § 4. ) 

(c)  In  coemptionibus  morum  interrogationes  ac  responsiones  fuisse  fa- 
ctas. tradit  Boethius  in  lo/i.  Cicer.  2.  3.  14.  « sese  in  coemendo  invicem 

Praeterea  stipulationes  etiam  in  rebus  ad  Rempu- 
blicam  pertinentibus,  in  componendis  pacibus,  foe- 
deribusque feriendis,  fuisse  factas,  historiarum  scri- 
ptores narrant,  Gajus  quoque  noster  memorat  comm. 
III.  94. : quam  diverse  a mancipationibus  nexisque 
quorum  usus  ad  privatas  res  propius  pertinebat.  - 
Vacillat,  observata  distinctione  rerum,  successio  illa, 
quam  stipulationibus  erga  mancipationes  et  nexa 
adsignant.  - Ajunt , Varronem  de  l.  I.  IV.  36. 
(p.  30.  ed.  Gothofr .)  , Festum  v.  stipem  sti- 
pulationis nomen  a stipe  deducere,  scii,  ab  aere; 
stipem  autem,  seu  aes,  interpretantur  de  eo,  quod 
in  negotiis  per  aes  et  libram  adhibebatur;  id- 
circo, a scriptoribus  illis  referri  stipulationem  ad 
mancipationem  nexumque  , concludunt.  - At  pri- 
mo quidem  nominis  origo  , a Varrone  ac  Festo 
relata,  satis  infirma  est:  aliam  assignat  Isidorus 
origin.  v.  stipulatio,  nimirum  a stipula  , quae  in 
stipulationibus  faciendis,  frangeretur ; quae  si  su- 
specta videatur,  nullum  enim  de  fracta  stipula  aliud 
est  apud  veteres  testimonium,  aliam  rursus  habe- 


< interrogabant,  vir  Ita:  *n  sibi  mulier  materfamilias  esse  vellet?  illa  re- 
« spondebat,  velle.  Item  mulier  interrogabat : an  vir  sibi  paterfamflias  esse 
« vellet?  ille  respondebat,  velle.  Quam  solemnitatem  in  suis  institutis 

< Ulpianus  exponit.  > Ex  paucis,  quae  serrata  sunt  e libris  institutionum 
Ulpiani,  non  est  locns  a Boethio  iuroeatus.  - faetorum  in  mancipationibus 
interrogandi  ac  respondendi  forma  in  nsu  generali  non  erat 

mus  ex  nostri  juris  auctoribus,  ut  a stipulo,  quod 
firmum  significabat  antiquis  , dicta  sit  stipulatio. 
Hanc  exhibet  Paulus  sent.  V.  7.  1. ; hanc  Justinia- 
nus pr.  I.  de  V.  O.;  hanc  nos  etiam  tenemus.  Quod 
si  etiam  ad  Varronem  nos  Festumque  referamus , 
e stipe  atque  aere,  non  mancipationum  nexorum- 
que memoria  stipulationis  nomen  deducunt , sed 
quia  pecunia  alligatur , spondetur  stipulationibus. 
- Denique  etiamsi  ea  omnia , quae  de  stipulandi 
origine  conjiciuntur,  daremus,  maneret  usque,  in 
stipulationibus,  quales  sunt,  omnem  deesse  obliga- 
tionis mutuae  vicissitudinem.  Quae  si  ad  contractuum 
substantialem  notionem  spectaret,  ad  contractus  re- 
ferri stipulatio  non  posset ; neque  enim  illa,  quae 
ad  rerum  substantiam  pertinent,  originibus  momo- 
riisque  supplentur. 

Simpliciorem  fortassis  de  causa  in  conventio- 
nibus intelligenda  liceat  jam  nobis  explicationem 
producere.  Causae  nomine  cum  in  jure  civili  plura 
ac  diversa  exprimantur,  tum  planiore  significatione 
in  quaestione  nostra,  id  quod  gignit  effectum,  enun- 
tiari putamus.  Quando  de  obligationum  civilium  ac 
naturalium  distinctione  dicemus  (§  26),  actiones 
ad  merum  civile  jus  pertinere  probabimus;  non  eas 
in  effectu  simplicis . ex  jure  gentium  factae,  con- 
ventionis esse  posse ; opus  esse  conventionis  ipsius 
prodita  per  leges  agnitione.  Hanc  certe  agnitionem 

jura  civilia  non  temere  ac  veluti  fortuito,  sed  tunc 
denique  concesserunt,  quando  in  conventione  aliquid 
intervenire  , quo  justa  agnitio  fieret , perspectum 
esset.  Si  tale  quid  in  conventione  adesset,  in  quo 
justa  agnoscendi,  ac  civiles  effectus  tribuendi,  causa 
inveniretur;  firmata  ea  est,  ac  datum  nomen  con- 
tractus. Causa  ergo  in  quaestione  nostra  significat 
illud  in  conventione  elementum,  quod  effectui  dan- 
darum actionum  aptum  atque  idoneum  agnitum  sit 
a jure  civili. 

Fuerat  causa  hujusmodi  in  obligationibus  quae 
re  contrahuntur;  ubi  praeter  consensum,  conven- 
tionibus quibuscumque  communem  , datio  vel  tra- 
ditio aderat,  in  id  facta , ut  res  quandoque  resti- 
tueretur ( mutuum,  commodatum,  depositum,  pignus). 
Justum  apprime  visum  est , ut  qui  rem  alterius , 
addita  restitutionis  lege,  accepisset,  firmiter  ad  pro- 
missam restitutionem  praestandam  teneretur : in  rei 
traditione  facta  ita,  ut  restituendum  sit,  elementum 
est  agnitum,  et  causa  justae  conventionis  civilis  ; di- 
ctus contractus , data  actio  est.  - Erat  in  obliga- 
tionibus, quae  literis  contrahuntur,  scripturae,  quae 
consensui  accedebat,  solemnitas  ; erat  in  stipulatio- 
nibus soleinnitas  verborum,  ubi  elementum  illud  seu 
causa  figeretur.  - Quod  si  in  obligationibus,  quae  solo 
consensu  contrahuntur,  intrinsecum  elementum  volun- 
tati adjectum  deest ; extrinsecus  causa  subvenit . 

qua  firmandae  fuerint,  atque  actione  civili  munien- 
dae. Modo  ex  fide  singulari,  uti  in  mandati,  in  so- 
cietatis conventionibus , quae  amicitia  generantur, 
fiducia  personali  reguntur,  impendentis  infamiae  san- 
ctione firmantur:  modo  ex  nimia  quotidiani  usus 
necessitate,  uti  in  emtionibus  venditionibus,  loca- 
tionibus conductionibus. 

Quamobrem  contractus  definiri  potest:  Conven- 
tio, quae  causam  habet  obligandi  civilem.  Scilicet 
cui  elementum  tale  praeter  consensum  accedat,  quo 
jus  civile  agnitionem,  suosque  actionum  effectus  de- 
derit. - Pactum  vero  proprie  dictum  est:  Conventio, 
quae  caret  causa  obligandi  civili ; seu,  ut  Diocl. 
et  Maxim,  describunt  l.  27.  C.  de  locato,  conven- 
tio, quae  placiti  fine  stetit.  - Concinit  explicationi, 
ac  definitioni,  quod  juris  nostri  auctores  pactum , 
stricta  hac  significatione  sumptum,  nudum,  solum, 
elemento  scii.,  quod  descripsimus,  destitutum,  di- 
cant. Non  raro  vocem  « nudum  » a corporalibus  trans- 
latam usurpabant  latini ; ajunt  nostri  nudum  con- 
sensum esse,  nudam  proprietatem,  nudam  notionem, 
Aristotiles  nudam  veritatem  dixit , nudam  oratio- 
nem Cicero. 

§ 4.  Notiones  generales  contractuum  atque  pa- 
ctorum (Continuatio). 

Generandis  juris  gentium  effectibus,  quos  de 
naturalibus  obligationibus  tractantes  enumerabimus, 
idonea,  pacta  actionibus  producendis  non  sufficiunt. 
At  limitari  id,  ac  temperari  quo  tempore  jurispru- 
dentia mitior  ad  naturalo  jus  facile  deflectebat;  de- 
nique introduci , ut  quae  pacta  ratione  singulari 
lege  edictove  firmarentur,  paria  essent  actioni  prae- 
standae. - Legis  actiones  lex  Aebutia  sustulerat  ; 
atque,  invecto  systemate  formularum,  pro  universis 
contractuum  omnium  actionibus  proprias  edicto  for- 
mulas proposuerat  praetor.  Verum  cum  negotia  pas- 
sira  in  civitate  percrebuissent,  ac  novae  civium  ne- 
cessitates conventionibus  quibusdam , antea  jure 
civili  non  agnitis,  eamdem  vim  dari  requirerent, 
quae  data  consensualibus  contractibus  fuerat ; tum , 
concessis  actionibus , occursum  est.  Quin  tamen  nova 
contractuum  series  exinde  componeretur;  ne  formu- 
larum longo  felicique  labore  perfectum  opus,  at- 
que expletae  classes,  contractuum  aliorum  ac  for- 
mularum novarum  immissione  perturbaretur  : ma- 
xime cum  de  casibus  specialibus  ageretur  , non 
tanta  usus  generali tatem  habentibus,  ut  contractus 
nomen  omnino  mererentur.  Quamobrem  conventioni- 

bus  istis  , actione  licet  vallatis  , pactorum  nomen 
relictura  est , addito  tantum  epitheto , ut  pacta  le- 
gitima, nempe  per  legem  agnita,  dicerentur,  l.  6. 
de  pactis.  Solent  autem  jure  meritoque  Interpre- 
tes legitima  proprie  dicta , quae  nimirum  lege  vera 
firmata  fuerint,  ab  honorariis  seu  praetoriis,  edi- 
cto comprobatis , separare.  - Actio  autem,  seu  for- 
mula , quae  ex  hujusmodi  conventionibus  datur  , 
est  quidem  generalis  illa  in  factum , qua  id , quod 
non  jure  legitimo,  sed  edicto  vel  interpretatione  pru- 
dentium debetur  , persequimur  ; quando  de  pacto 
honorario  agitur.  Quando  autem  de  pacto  legitimo 
res  est;  formula  in  jus  concepta  competit,  et  ge- 
neralis adhibetur  condictio  ex  lege.  Atque  ita  ex- 
plicandum quod  Paulus  l.  uti.  de  condiet,  ex  lege 
condictionem  ex  lege  ait  obtinere  « si  obligatio  ex 
« lege  nova  introducta  sit.  » Lex  nova  non  ea, 
quae  post  XII.  tab.  lata  fuerit , accipienda  est  , 
uti  perperam  placuit  nonnullis;  sed  ea,  quae  post 
legem  Aebutiam  , incertae  hanc  -quidem  at  anti- 
quae aetatis,  fuerit  promulgata:  scilicet  postquam 
completae  fuerant  contractuum  ac  formularum  se- 
ries ita,  ut  non  proprii  nominis  contractus,  actio- 
nesque, sine  turbatione  introduci  potuissent. 

Pactorum  hujusmodi,  lege  vel  edicto  confirma- 
torum , exempla  sunt , aetate  mitioris  jurispruden- 
tiae , non  pauca.  Primum  , ut'  pacto  nudo  nauti- 

cuin  foenus  deberetur , nempe  ex  trajectitia  pe- 
cunia, favore  commercii  inductum  est,  l.  5.  § L, 
I.  7.  de  naut.foen.  Placuit  inde  vim  tribui  pacto 
nudo  de  usuris  praestandis  civitatibus , quarum  cre- 
dita pecunia  esset,  idque  favore  Reipublicae:  prae- 
terea efficaciam  Alexander  Severus  l.  12.  C.  dc 
usur.  dedit  pacto  de  usuris  , pro  frumento  , vel 
hordeo  mutuo  dato  rependendis  ( § 32 ).  Porro 
dotium  favore  Theodosius  donationes  dotis  per  nu- 
dam conventionem,  stipulatione  destitutam,  factas 
confirmavit ; idque  aevo  laxiore  ad  omnes  dona- 
tiones conventione  compositas  transtulit  Justinia- 
nus, l.  35.  § ult.  C.  de  donat.  Qui  ipse  ex  nudo 
pacto  usuras  argentariis , ob  publicam  utilitatem  et 
periculum  rerum  suarum , cui  solent  argentarii  su- 
besse , omnino  deberi  voluit;  his  ipsis  usuras  gra- 
viores , nempe  besses  , largitus.  - Haec  ex  legi- 
bus pacta  firmantur.  Paulo  timidius  accessit  Prae- 
tor, magistratum  agens  non  legislatorem.  Eas  tan- 
tum confirmavit  pactiones  , quae  debitum  praece- 
dens comprobare  viderentur;  cujusmodi  est  pactum 
constitutorium  , quod  debito  jam  existenti  adjici- 
tur ; tum  pactum  de  hypotheca , quo  item  obliga- 
tio extans  vallatur. 

Praeter  legitima  ac  praetoria  pacta , alia  sunt, 
quae  ex  eo  vim  civilem  habent,  quod  ad  contra- 
ctum referantur.  De  his,  quorum  lata  explicatio  ad 

tractationem  de  singulis  obligationibus  spectat,  pau- 
ca hic  veluti  per  summa  capita,  exponamus.  Pa- 
cta ad  contractum  relata,  aut  adminicula  hujus, 
aut  substantiam  percellunt.  Adminicula  dicuntur,  quae 
adesse  possunt  in  contractu,  item  abesse,  quin  cxi- 
stentiae  ipsius  aut  conferant  aut  noceant  (a).  Sub- 
stantialia vero  appellantur  ea,  sine  quibus  nequit 
consistere  negotium,  scii,  extrema  contractui  com- 
ponendo per  leges  necessaria.  Pactum  quod  e sub- 
stantia aliquid  mutat,  vere  contractui  contradicit; 
neque  enim  rei  cujuslibet  mutari  substantia,  salva  re 
ipsa,  potest.  - Jamvero  pacta  ad  contractum  relata 
plenam  vim  quatuor  in  casibus  possunt  exerere. 
Primo  : si  pactum  de  adminiculis , nempe  de  acci- 
dentalibus negotii,  in  continenti,  seu  in  ipso  con- 
tractus contextu,  adjiciatur;  contractus  autem  sit 
bonae  fidei.  Pacta  adjecta  latioribus  contractus  hu- 
jusmodi limitibus  comprehenduntur;  partem  ipsius 
efficiunt;  legem  dant  eidem,  /.  7.  § 5 de  pad. 

Secundo  : ex  leniori  jurisprudentia  vim  civilem 
pacta  adepta  sunt,  quae  etiam  stricti  juris  negotiis  ad- 
dita in  continenti  fuissent , atque  eorum  admini- 
cula respicerent.  Modo  tamen  non  novum  jus  indu- 
cant extra  ea,  quae  ex  ipso  negotio,  puta  ex  in- 


(o)  Eadem  naturalia  dici  solent , quando  in  contractibus  usuveniant , 
nisi  conventum  fuerit  in  contrarium;  Vinnius  dt  paci.  IX.  7. 

terrogatione  et  responsione  in  stipulationibus,  na- 
scuntur, est  enim  forma  finisque  negotiis  hujusmo- 
di usque  rigidior ; at  simplicem  juribus  ex  nego- 
tio genitis  afferant  modum.  Ex.  gr.  adjiciant  di- 
latiouem  diemque,  l.  4.  § ult.  de  pad. ; aut  etiam 
aliquid  de  juribus  ipsis  detrahant;  etenim  limites 
negotii  conventio  detrahens  non  superat,  imo  intra 
eos  manet,  l.  40.  de  R.  C.  (§  32.) 

Tertio  : Si  pactum  in  continenti  conventum  ad 
substantialia  pertineat  negotii,  scilicet,  ea  mutando, 
huic  contradicat : sique  constet,  illud  praevalentem 
ac  principalem  voluntatem  exprimere:  contractum, 
qui  nominatus  a contrahentibus  fuit,  expungit ; nul- 
lus enim  sine  voluntate  primitiva  contractus  con- 
sistere potest,  l.  36.  de  contrah.  emi. 

Quarto : Si  ex  intervallo,  scilicet  interjecto  tem- 
pore, substantiale  itidem  pactum  consensuali  con- 
tractui sit  appositum,  plenam  vim  ex  eo  principio 
capit,  quod  contrarius  consensus  contractus  consen- 
suales  dissolvit,  l.  72.  pr.  vers.  an  idem,  de  con- 
trah. emt.  {b). 


(i)  Addo  (§  48.)  Quae  pacta  ox  intervallo  addita  ad  adminicnla  per- 
tinent, ea  nnmquam  insunt  negotio  sive  stricti  juris,  sive  bonae  fidei:  ne- 
que ai  adjiciant  aliquid  juri  contractus,  neque  si  detrahant  ex  eo.  Scilicet 
adjicientia  quidem  non  dant  actionem,  detrahentia  vero  operantur  solum  ope 
exceptionis.  Nec  enim  dici  unquam  potest  inesse  contractui  pactum,  quod 
post  completum  illum,  ac  voluti  conclusum,  fiat;  uti  non  his,  quae  repleta 

Pacta,  quae  non  lege,  non  edicto  firmata  fue- 
rint, quae  non  sua  erga  contractum  relatione  vim 
ceperint,  civilem  tamen  , si  in  contractus  formam 
ipsamet  redigantur,  efficaciam  nanciscuntur.  Duo  sunt, 
in  quae  pactum  nudum  converti  potest,  genera  con- 
tractuum; stipulationes,  et  contractus,  utajunt,  in- 
nominati, l.  45.  de  paci. ; illae  pactum  excipere 
utriusque  paciscentis  voluntate  possunt,  hi  autem 
voluntate  unius  tantum  ex  ipsis.  Antiquior  quidein 
atque  usitatior  stipulatio  est,  quam  adamussim  fir- 
mandarum obligationum  causa  fuisse  introductam, 
refert  Paulus  sent.  V.  7.  /.  Ea  si  firmandis  pa- 
ctis adhibeatur,  ad  generandam  hinc  inde  obliga- 
tionem directis,  duplicatur;  ac  duabus  mutuis  in- 
terrogationibus, tum  responsionibus,  expeditur. 


sint,  aliquid  amplias  comprehendi,  neque  perfectis  pars  addi  potest.  Ulp. 
I.  7.  § 5.  de  pari.  < ea  enim  pacta  insunt,  quae  legem  contractui  dant,  id 
« est,  quae  in  ingressu  contractus  facta  sunt.  > Maxlmin.  1. 13.  C.  eod.  Ut. 

Nec  obstat  l.  72.  pr.  de  coittrah.  emi.  • pacta  conventa  , quae  po- 
< stea  facta  detrahunt  aliquid  emtioni . contineri  contractu  videntnr.  > 
Memorandum  est,  in  b.  f.  judiciis  necessarium  non  esse,  quod  in  formula 
exceptiones  exprimantur  { cap.  VI  in  prine,  not.  a ),  ita  ut  denique  non 
referat,  utrum  ipso  jure  an  ope  exceptionis  pactum  operetur  in  b.  f.  ju- 
dicio. Papinianus  eatonus  pacta  detrahentia , postea  facta,  contineri  con- 
tractu affirmat:  addito  tamen  illo  < videntnr  > ut  non  proprie  sese  lo- 
qui indicet;  nam  vere  non  continentur.  - Pariter  non  operantur  ipso  jure 
pacta  substantialia  quidem,  at  ex  intervallo  adjecta  contractui  non  con- 
sensuali,  aut  otiam  consensuali  sed  rebus  non  integris:  neque  enim  valet 
tunc  regula  de  contrario  consenso,  qui  contractum  perimere  queat  (§  48.) 

Aliquando  pacta  in  contractum  innominatum 
transferuntur.  Pacto,  ubi  de  mutua  praestatione  con- 
ventum fuisset,  ab  uno  ex  paciscentibus  ;adimpleto, 
ut  actio  huic  ad  alium  compellendum  daretur,  ma- 
gna quidem  certe  fuit  ratio  aequitatis.  Coepit  suc- 
currere praetor  , data  actione  de  dolo,  si  quando 
fraudis  formam,  ac  notam,  denegata  ab  alio  pacti 
executio  haberet.  Imo  etiamsi  non  omnia  in  prom- 
ptu essent  dandae  actioni  do  dolo  extrema , facti 
tamen  adjuncta  evidentem  prgclam arent  aequita- 
tem ; actionem  in  factum , quam  praetor  pro  sin- 
gulari aequitate  interdum  concedebat  in  subsidium, 
ipse  suppeditabat.  Forte  post  aliquem  e Proculia- 
nis,  Aristo,  Trajani  aetate,  negotium  et  contractum 
agnoscendi,  ac  dandae  actionis  primo  executori  pa- 
cti, generale  principium  firmiter  defendit,  l.  7.  § 2. 
de  pact.  Verum  non  hoc  simul  et  semel  plene  re- 
ceptum fuit.  Obtinuit  primo ; si  executio  pacti  in 
dando  constitisset,  et  paciscens  alius  ad  dandum  iti- 
dem teneretur  (do  ut  des),  fortasse  ob  multam  per- 
mutationum frequentiam.  Id  tamen  ipsum  non  sine 
contradictionibus  admissum  videtur ; siquidem  Sa- 
bini schola  illud  « do  ut  des  * ad  emtionein  ven- 
ditionem seu  ad  locationem  conductionem  referre 
malebat,  quam  ad  novum  negotium,  l.  1.  § 1.  de 
rontrah.  empt. , § 2.  I.  de  coutrah.  ewt. , § 2. 
I.  de  locat,  et  coiul.,  (Jaj.  II l.  141.  144.-  Inde 

receptum  in  executione  pacti,  quae  constitisset  in 
dando,  alio  paciscente  ad  faciendum  obligato  ( do 
ut  facias).  Verum  etiam  de  hac  forma  Julianus 
tempore  Adriani,  adeoque  post  Aristonem,  proposita 
specie  servi  dati,  ut  alius  servus  ab  accipiente  ma- 
numitteretur, non  contractum  agnovit,  unde  actio 
civilis  competeret , et  praetoriam  solum  illam  in 
factum  subsidiariam  dandam  censuit.  Reprehensus 
tamen  a Mauriciano,  qui  floruit  sub  Antonino  Pio, 
et  ibi  contractum  perspexit ; cujus  quidem  sen- 
tentia placuit  Ulpiano  et  Paulo,  l.  7.  § 2.  de  pact., 
I.  5.  § 2.  de  praescr.  verb.  (c)  - Difficilius  in  vi 
contractus  recipienda  progressum  est  quoad  illas  pa- 
ctorum executiones,  quae  in  faciendo  consisterent, 
(facio  ut  des,  facio  ut  facias) ; forsan  quia  non 
hae,  uti  executiones  per  dationem  impletae,  cum 
contractibus,  qui  re  perficiuntur,  similitudinem  ex- 
hibebant. Tarda  satis  aetate  Paulus,  qui  cum  Ul- 
piano fuit  Papiniani  adsessor,  negotium  civile  for- 
mae illius  facio  ut  des  non  admisisse  videtur,  l.  5. 
§3.  de  praescr.  verb.,  negans  actionem  quamcum- 
que  civilem  , ac  solam  de  dolo  concedens ; et  ab 
ejus  sententia  non  distant  Diocl.  et  Maxim.  I.  4. 
C.  de  dolo  malo.  Verum  aliis  juris  auctoribus  pas- 

(«)  In  I.  5.  $ 2.  praeter.  verb.  Tribonianus  por  breviora  progre- 
diens , potius  quam  integram  disputationem  referat , Juliano  appingit  id , 
quod  Uauricianus  vere,  notans  Julianum,  dixerat. 


Digitized  by  Google 


152  CAPUT  II. 

sim  haec  etiam  forma  probatur,  l.  15,  L 22.  de 
praescr.  verb.  Ita  confectum  est,  ut  accedens  pacto 
primus  executionis  actus  causam  civilem  obligandi 
constituere  censeretur , et  actio  civilis  praescriptis 
verbis  perpetuo  exinde  daretur. 

Diverse  quam  in  pactis  legitimis,  quae  contra- 
ctus nomen  omnino  non  sunt  assequuta,  placuit  in 
novis  hisce  negociis  uti  generali  expressione  con- 
tractus; non  enim  speciales  et  raros  casus,  at  la- 
tiora continebant  obligandi  genera,  quae  denomi- 
nationem eam  prorsus  merebantur.  Contractibus  ta- 
men ipsis  proprium  et  speciale  nomen  datum  non 
est,  tum  ne  dispositae  jam  classes  perturbarentur, 
tum  quia  paullatim  et  per  multas  contradictiones 
res  subreperat  potius,  quam  uno,  quo  de  specia- 
libus nominibus  tribuendis  provideretur , tempore 
fuisset  proclamata.  Hinc  negotia  hujusmodi  causam 
habere  non  nomen,  ait  Ulpianus  l.  7.  § 2.  de  pa- 
ctis; contractus  incertos  ipse  Ulp.  vocat  l.  9.  pr.  de 
R.  C. ; Interpretes  contractus  innominatos  ap- 
pellant. 

Ex  contractuum  innominatorum  explicata  ori- 
gine concluditur  ratio,  cur,  praeter  solitam  contra- 
ctuum potestatem,  adversus  eum,  qui  non  imple- 
verit obligationem  , non  actio  tantum  praescriptis 
verbis  primo  executori  conventionis  competat,  ut  ab 
illo  implementum  obtineat;  verum  etiam,  ut  a se 

data  recipiat,  condictio  ob  causam  datorum.  Datum 
id  ei  ost,  utpote  contractus  ipsius  per  executio- 
nem  primam  auctori  ac  generatori,  ut  in  hunc, 
quasi  opus  suum  esset,  multum  potestatis  haberet, 
et  quem  solus  composuerat  solus  etiam  posset  dis- 
solvere. 


§ 5.  Divisiones  contractuum. 

Ea  quae  ad  Juris  nostri  Elementa  pertinent 
aut  delibantes  aut  etiam  omittentes,  e caeteris  plura 
ad  caput  III. , quod  de  obligationibus  dividendis 
erit,  remittentes , pauca  hic  de  contractuum  divi- 
sionibus producamus.  Aliquando  contractus  nomen 
a veteribus  adhibitum  fuit  illis  exprimendis  nego- 
tiis, ubi  non  unum  tantum  jus,  una  obligatio,  sed 
duplex  hinc  inde  nasceretur.  Eodem  scilicet  signi- 
ficatu, quo  ovvaWayna  a graecis , quasi  commuta- 
tio, a cruv  et  aX/jxyr  dictum  est.  Sic  ab  Aristone 
l.  7 § 2.  de  pactis , sic  a Labeone,  verborum  ori- 
ginis scientissimo,  apud  Ulp.  I.  19.  de  V.S.  («).- 
Verum  contractus  passim  in  jure,  ampliori  signifi- 
catione, eos  etiam  dictos  invenimus,  qui  jus  unum, 
unam  obligationem  generant : unde  contractuum 


(a)  Quaestio  mere  nominalis  est , ut  ajunt,  atque  ad  originem  vocum 
relata.  Non  ea  tangit  quaestionem  de  substantia  contractuum  , de  qua 
*up.  (§3). 

vulgatissima  distinctio  , in  bilaterales  seu  sitial- 
lagmaticos,  atque  unilaterales.  - Quaesitum  de  illis, 
ubi  non  duae  initio  oriuntur  obligationes  sed  di- 
recta quidem  una,  alia  vero  ex  post  facto  et  ac- 
cidentaliter  contraria  subvenit ; quales  sunt  contra- 
ctus depositi , commodati,  mandati,  pignoris.  Non 
nimium  de  nominibus  disceptantes  facile  concedimus 
illis,  qui  adseribunt  bilateralibus;  modo,  uti  bene 
solent,  a negotiis,  duas  obligationes  directe  gignen- 
tibus veramque  commutationem  continentibus,  im- 
proprietatis adjecta  nota  distinguantur , et  bilate- 
rales inaequales  vel  imperfecti  dicantur. 

Huic  ita  intellectae  contractuum  divisioni  aliam 
adjicere  possumus,  aeque  notam,  in  bonae  fidei  et 
stricti  juris  negotia  : quam  quidem  non  ab  illa 
prorsus  separatam,  imo  derivatam  reor.  Quando  enim 
duplex  ex  contractu  jus  nasci  posset,  duplex  obli- 
gatio, fieri  quidem  potuit  liberior  ad  bonam  fidem 
ampliatio,  quae  commodum  atque  periculum  apud 
utrumque  contrahentem  aequa  lance  produxisset. 
Ast  uno  tantum  e contrahentibus  jus  acquirente  . 
alio  vero  obligationi  subdito,  non  latius  accipi  con- 
tractus, sine  ejus  injuria  potuisset,  cujus  gravamina, 
nullo  pensata  beneficio,  fuissent  adaucta.  Opinio 
haec,  quae  neque  gravibus  defensoribus  destituitur, 
neque  caret  doctis  contradictoribus,  ex  variis,  quas 
accepimus  , bonae  fidei  actionum  enumerationibus 

confirmatur,  Cicero  de  offic.  c.  15. 17.,top.  c.  17., 
de  nat.  deor.  III.  30. , Gaj.  IV.  62. , § 28. 
I.  de  ad  ion. 

Non  prius  ab  hoc  articulo  discedam,  quam  de 
regula,  ad  bilaterales  contractus  pertinente,  dixerim: 
Non  unum  ex  contrahentibus  compelli  posse  ab 
alio,  qui  ipse  non  satisfecerit ; posse  illum  prae- 
mature compulsum  uti  exceptione,  quam  Interpretes 
vocant  non  adimpleti  contradas.  Inter  contractus 
bilaterales  perfectos,  qui  scilicet  duas  directas  ef- 
ficiunt actiones,  de  sola  emtione  venditione  textus 
habemus  expressos  (Ij).  Et  primo  quidem  favore 
venditoris  introductum  esse  videtur,  emtorem  rem 
venditam  haud  petiturum,  nisi  oblato  pretio,  l.  31. 
vers.  sed  adjicere,  de  R.  C.,  I.  22.  de  hered. 
vel.  ad.  vend. , l.  13.  § offerri  8.  de  adion. 
emti,  l.  31.  § 8.,  I.  57.  pr.  de  aedil.  ed.,  I.  14. 
§ 1.  de  furtis,  l.  8.  fi.  C.  de  adion.  emti.  (c)  - 

(6)  Xon  bene  invoeapt  aliqui  l.  21.  C.  de  parita  ubi  rescribunt  Impp., 
non  posse  ex  transactionis  conventione  agere  nisi  eum  , qui  stipulatione 
sibi  prospexisset,  aut  eum,  qui  placito  adimplere  paratus  sit.  Spectat 
enim  rescriptum  ad  alium  juris  articulum,  scii,  quandonam  nuda  conven- 
tio dicatur  fieri  contractus,  et  actiones  producat.  Juxta  solitam  regulam 
l.  45.  de  parita,  pactum  transactionis  vim  hujusmodi  non  adipiscitur,  nisi 
aut  in  stipulationem  deductum  sit,  aut  adimplemcnto  unius  transferatur 
in  contractum  innominatum  (§4). 

(c)  Aetate  Ciceronis  uondum  hoc  jus  invaluisse,  conjici  potest  ex  Var- 
rone, qui  Ciceroni  fuit  aequalis,  de  re  ruat.  11. 2. 5.  < Grex  dominum  non 

Consequenter  placuit  ne  venditor  vicissim,  nisi  ob- 
lata re , utiliter  conveniret  ad  solvendum  pre- 
tium. Paulus  l.  5.  § 4 de  doli  mali  et  met.  ex- 
cept.  de  mercis  non  traditae  exceptione  mentio- 
nem facit ; et  Julianus  l.  25.  de  act.  emti  conce- 
ptionem exceptionis,  in  formula  exprimendae,  de- 
scribit. « Si  ea  pecunia,  de  qua  agitur,  non  pro 
« ea  re  petitur,  quae  venit,  neque  tradita  est  ». 
Denique  Gajus  comm.  IV.  126a  justam  hanc  ex- 
ceptionem dicit;  limitat  tamen,  nisi  fuisset  con- 
ventum, ut  prius  solveretur  pretium  quam  res  tra- 
deretur; tunc  ait  replicationem  futuram.  «Aut  prae- 
« dictum  est,  ne  aliter  emtori  res  traderetur,  quam  si 
« emtor  pretium  solverit.»  -Caeterum  non  displicet 
sententia  Doctorum,  ad  alios  b.  f.  contractus,  qui- 
bus ab  initio  duplex  constituta  sit  obligatio  , ex- 
ceptionem hujusmodi  producentium ; ad  societatem 
exempli  causa,  ad  locationem  conductionem  (d).  Mo- 
do non  ex  conventione,  aut  ex  ipsa  contractus  in- 
dole, unus  e contrahentibus  debeat  satisfacere  prior; 
veluti  si  in  locatione  pensio  non  praeroganda,  sed 
exeunte  quoquo  anno  rependenda  sit,  perperam  lo- 


« mutavit,  nisi  si  (aes)  est  adnumeratum ; nec  non  emtor  potest  ex  emto 
« vendito  illum  damnare,  quamvis  non  solverit  nummos;  ut  ille  emtorem 
< simili  judicio,  si  non  reddit  pretium.  » 

( d ) Maxime  cum  etiam  iu  bilateralibus  imperfectis  jus  retentionis 
aliquando  admittatur,  l.  18.  § ult.  commod.  ( § 45 ). 


Digitized  by  Google 


DE  PONTIBUS  OBLIGATIONUM  67 

cator  rem  locatam  ante  pensionem  solutam  prae- 
stare recusaret.  - Disputatur  de  onere  probationis  , 
exceptione  hac  opposita,  quem  maneat;  actoremne, 
cui  sese  contractum  implevisse  demonstrandum  sit, 
an  reum  conventum , eumdemque  excipientem,  cu- 
jus sit  probare,  non  fuisse  sibi  satisfactum.  Placent 
qui  aptant  generales  regulas,  reum  excipientem  pro- 
bare debere  exceptiones  suas. 

§ 6.  Extrema  necessaria  ad  conventionum  vali- 
ditatem. 

Ex  ipsa,  quam  superius  retulimus,  definitione 
conventionum  patet , plures  in  ea  , duas  saltem  , 
requiri  personas,  quae  consentiant  de  quodam  ob- 
jecto. Tria  resultant  necessaria  cuilibet  conventioni 
extrema  : Capacitas  personarum  ad  conveniendum  : 
Consensus:  Aptitudo  objecti,  ut  de  eo  possit  haberi 
conventio. 

Et  primo  quidem  capaces  conveniendo  sint  opor- 
tet personae.  Quisquis  homo,  jurium  subjectum,  ca- 
pax idem  est  generandi  obligationes  per  conventio- 
nem suam.  - Positivae  tamen  exceptiones  factae 
sunt  jure  romano.  Prima  do  servis , tum  de  filiis 
familias  quoad  suos  patresfamilias.  Horum  tractatio 
in  jure  personarum  exponendo  habet  sedem  pro- 
priam; partem,  quae  ad  obligationes  refertur  inti- 

mius.  indicabimus  quando  de  naturalibus  obligatio- 
nibus sermo  erit  (§  26).  - Alia  exceptio  de  pe- 
regrinis , quibus  neque  eonnubium  communicatum 
est,  neque  commercium.  Commercium,  quod  propria 
quidem  acceptione  emendi  vendendique  facultatem 
significat,  technice  capacitatem  exprimit  componendi 
symbolici  illius  contractus  , qui  mancipationis  no- 
mine venit  , Ulp.  XIX.  4.  Hac  peregrini  care- 
bant, unde  etiam,  per  plus  minusve  directam  con- 
sequentiam, testamenti  factione  remoti  sunt,  ac  sti- 
pulatione illa:  Dari  spondes?  Spondeo,  Gaj.  II  1.93. 
Conventiones  aliae  peregrinis  quoque  ipsis  patebant, 
hisque  actionum  promovendarum  causa  rornana  ci- 
vitas in  formula  fingebatur,  Gaj.  IV.  37.  ( § 26  ). 

Minus  eleganter  aliqui  pupillos  adnumerant  in- 
capacibus, furiosos,  ebrios.  Libertate  hi,  ac  civitate 
gaudent;  nulla  idcirco  vera  ac  substantiali  obliga- 
tionum per  conventiones  suscipiendarum  incapacitate 
afficiuntur;  ab  suae  capacitatis  exercitio  tantum  di- 
stinentur. Adeo  ut  qui  pupilli  infantiam  excesserint 
utique  ipsi  contrahant,  adjecta  tantum,  praesentis 
defectus  causa,  tutorum  auctoritate:  imo  et  infan- 
tes et  furiosi  quasi  ex  contractu  obligentur,  veluti 
si  quis  negotia  ipsorum  gessisset.  Quanta  imperitia 
de  his,  quod  quasi  contraherent,  dictum  fuisset,  si 
contractus  in  eorum  persona  verae  incapacitatis  causa 
non  conciperetur ! Itaque  horum  conditio  ad  aliud 

de  consensus  necessitate  extremum,  puriori  ordine, 
referenda  est. 

Quoad  consensum  latius  patet  tractatio.  - Duos 
vel  plures  de  eodem  consentire  debere  constat;  ne- 
que enim  quisquain  sine  sua  voluntate  aut  jura 
acquirere  potest , aut  obligationes  inire.  Unus  in 
jure  nostro  casus  est,  quo  obliget  unum  promissio, 
quao  nondum  ab  alio  sit  recepta  ( 'pollicitatio) ; si 
Keipublicae  favore  facta  fuerit,  aut  oblata  Numini 
(votum);  tit.  de  pollicitat. 

Interdum  consensus  nuda  figura  est , at  non 
veritas;  sive  ob  defectum  intellectus,  sive  voluntatis 
in  alterutro  aut  in  utroque  contrahente.  - Deest 
intellectus  sive  ex  physicis  causis,  sive  ex  mora- 
libus. Cum  inter  physicas  hominum  ac  morales  fa- 
cultates Auctor  naturae  perpetuam  relationem  con- 
stituerit; tum  causae  physicae  intellectum  obscurant. 
Modo  ob  aetatem,  unde  infantium  invalidae  conven- 
tiones, pupillorum  etiam  infantia  majorum  qui  sine 
auctoritate  tutorum  contraxerint  ( § 26  ),  item  mi- 
norum absque  curatorum  consensu  contrahentium  (a); 

(a)  Gravis  de  minoribus  quaestio  agitatur.  Licet  enim  obligationes  mi- 
norum, sino  consensu  curatoris  initas  non  valere  civiliter,  multorum  opinio 
sit ; non  desunt  graves  Scriptores,  qui  imo  valere  eas  affirment,  et  solum 
causa  cognita  in  integrum  restitutionem  concedi  a praetore.  Accessi  prio- 
ribus motus  apprime  leg.  3.  C.  de  in  int.  reet.  minor.  Motus  praeterea  ra- 
tione: nam  si  per  curatoris  petitionem  atque  dationem,  agnita  fuit  minoris 
ad  negotia  administranda  ineptitudo;  non  erat,  cur  obligationes,  quas  inde 

modo  ob  morbum , maxime  illum , quo  mens  oc- 
cupetur , unde  furiosi  atque  amentes  sunt  a con- 
trahendo remoti;  modo  ob  sexum,  quo  factum  est, 
ut  per  totum  Reipublicae  tempus,  atque  etiam  diu 
sub  Imperatoribus,  feminae  tutoris  auctoritatem  ad- 
hibere deberent,  atque  etiam  jure  Pandectarum  et 
Codicis  plures  errores,  qui  a masculis  allegati  non 
excusant,  feminis  prosint.  - Ad  morales,  quae  in- 
tellectum vitiant,  causas  error  spectat;  cui  accedit 
dolus. 

solus  inisset,  civiliter  observarentur,  et  remedium  solum  in  integrum  resti- 
tutionis concederetur  extraordinarium.  Quod  quidem  etiam  tunc  competit , 
quaudo  curator  petitus  et  acceptus  non  fuerit;  imo  prius  introductum  est 
a praetore,  quam  curatelae  generalis  usus  a D.  Marco  induceretur.  Non 
difficilis  responsio  est  ad  /.  101.  de  V.  0.f  intelligi  eam  debere  de  mino- 
ribus qui  curatores  non  acceperint,  intellecto  verbo  illo  « suis  > generali 
respectu  curatorum  et  puberum  tamquam  cor  rei  a torum.  - Hoc  jus  resultat 
de  minoribus:  Aut  curatorem  non  hAbent,  et  tunc  adversus  obligationes 
susceptas  unam  habent  in  integrum  restitutionem  causa  cognita.  Aut  ha- 
bent curatorem,  et  tunc  siquidem  soli  contraxerint,  obligatio  civiliter  non 
tenet, neque  opus  est  subsidiario  remedio,  si  vero  adhibuerint  curatoris 
consensum,  redit  beneficium  in  integrum  restitutionis  causa  cognita  dan- 
dam, 1*7.  Cod.  si  tutor  vel  curat,  interven. , ampliato  nimirum  beneficii  hu- 
jus usu  primigenio.  Remedium  enim  in  integrum  restitutionis  inductum 
fuit,  quando  minores  non  ordinario  curatoribus  utebantur;  perseveravit 
in  usu  esse,  introducta  curatorum  frequentia,  ita  ut  non  solum  adhiberetur 
quando  forte  curator  petitus  datusque  nou  esset,  sed  etiam  si  adesset  cu- 
rator ejusque  consensu  interveniente  res  gesta  improvide  fuisset.  - Pe  dictis 
excipe  contractum  nuptiarum,  /.  20.  de  ritu  nuptiar.;  valet  ille  et  sine 
curatoris  accepti  cousensu  compositus  a minore,  quia  directe  non  res  sed 
personam  respicit  curator  autem  rebus  non  personao  datur. 

Voluntatis  defectu  conventiones  ruunt,  aut  quia 
principium  illud  internum,  quo  seso  homo  ad  agen- 
dum determinat  ( spontaneitatem  dicunt ),  per  vim 
physicam  tollatur  (vis) ; aut  quia  eligendi  facul- 
tas, unde  voluntas  moralem  characterem  sumit,  nem- 
pe libertas,  minuatur  per  illatum  metum  (metus); 
aut  quia  facultas  reflectendi,  qua  maturior  ac  seria 
voluntas  evadit,  auferatur,  quod  praecipue  per  affectus 
efficitur,  unde  turbolenti  motus  erumpunt,  quos  graeci 
■nctBr, nara,  nostrates  vocant  le  passioni.  Huc  ira, 
brevis  ille  furor,  spectat,  unde  vitiari  conventiones 
posse,  arguunt  Doctores  ex  l.  48.  de  R.  I.:  huc 
potest  etiam  prodigentia  , quae  et  ipsa  furori  ae- 
quiparata  fuit,  referri;  atque  accedit  ebrietas. 

Magna  enimvero  paratur  tractationis  moles.  De 
principalibus  principalia  dicturi  ad  errorem  tantum, 
ad  dolum,  ad  vim  et  metuin,  sermonem  cohibebimus. 

§ 7.  Error. 

Status  intellectus,  quo  veritatis  notio  ab  aliqua 
falsitate  obscuratur,  dicitur  error.  De  erroribus  late 
vagantem  tractactionem  ad  ea,  quae  conventiones 
respiciunt  propius,  cohibentes,  initio  notissimam  di- 
stinctionem memoramus  substantialem  inter  ac  non 
substantialem  errorem.  Dicunt  substantialem  eum, 
ex  quo  resultat  actus  adeo  diversus  a volito,  ut 

voluntate  penitus  destituatur;  leviori  dant  nomen 
non  substantialis  (a). 

Ac  primo  quidem  si  in  causa  conveniendi  fuerit 
erratum,  error  non  substantialis  esse  videtur ; falsa 
causa  non  nocet.  Quemadmodum  in  testamentis  falsa 


(a)  Habet  texta*  aliam  aeque  notam  distinctionem  in  errorem  «eo 
ignorantiam  juris  et  facti',  ac  celebre  effatum,  errorem  jnris  non  excusare,  ex- 
cusare errorem  farti,  tot.  tit.  rfc  jur.  et  facti  fjrnor.  Fundamentum  liujn»  prin- 
cipii in  eo  quod  scribit  Ne  ratius  l.  2.  <1e  jur.  ct  facti  irjnor.,  jus  quidem 
certum  ac  definitum  essu,  dum  factorum  Interpretatio  etiam  prudentissimos 
fallit  Non  tamen  observatione  tali  res  universa  absolvitur:  non  enim  cives 
omnes  sunt  juris  periti,  et  multos  latent  jura,  certa  licet  ea  sint , ac  de- 
finita. Hinc  I.sbeo.  errorem  atque  ignorantiam  quoque  juris  excusaro  pu- 
tabat, si  quis  nec  sua  esset  prudentia  instructus,  neque  copiam  juriscon- 
sultorum haberet  quos  interrogaret.  Labeonem  utique  reprobavit  Paulus 
I.  9.  § 3 cod.tit.  pronuncians  < raro  id  accipiendum  >:  scilicet  rarius  esse 
illud,  quam  ut  exceptio  exinde  componi  posset.  Vere  tamen  nou  adeo  ra- 
rum illud  est:  neque  est  ex  his  quae , cum  semel  aut  bis  contingant , a 
legislatoribus  praetereuntur.  Excludendae  Labeouis  exceptioni  alia  conside- 
ratio profuit,  nempe  ordinis  publici.  Si  enim  quolibet  in  casu  disputandum 
esset,  an  lex  illi  aut  Illi  innotuisset,  nihil  jam  constans,  nihil  firmum  in 
civitate  maneret.  Communi  scientiae  per  promulgationem  rite  factam  provi- 
deri creditum  ost.  Igitur  regulae  de  erroro,  aut  ignorantia  juris  uon  admit- 
tenda, ratio  veritatis  simul,  ac  ratio  politicos  contulit  momentum  suum.  - 
Atquo  inde  explicatur  , quomodo  regulae,  si  non  Labeonis  illa  latissima, 
subsint  tumen  exceptione»  ncqtio  rarae  neque  loves.  Scilicet  si  non  ad  ea. 
quae  jam  amiserit  recipienda,  sed  ad  ea.  quae  amissurus  adhuc  esset  servanda, 
juris  errorem  quis  alleget,  potest  allegatio  admitti,/.  S.  eod.t it. Admistus 
praeterea  advena  allegandae  ignorantiae  juris,  quod  sit  civitatis  peculiare, 
seu,  uti  ajunt,  statutarium.  Atquo  excusantur  saepe  in  jure  ignorantes 
minores,  fcmiuac.  rustici,  milites. 

legandi  causa  non  perimit  legatum,  § 31.  I.  de 
legat.-,  neque  traditionis  causa  falsa  impedit,  quo- 
minus dominia  tradendo  transferantur,  personalibus 
tantum  datis  ad  repetendum  actionibus,  seu  condi- 
ctionibus, tot.  tU.  de  condiet,  indeb. , etc.  ( b ) ; ita 
error,  qui  in  eas  incidisset  cogitationes,  quae  vo- 
luntatis ad  conveniendum  directe  deliberationem 
antecesserunt,  error  scilicet  in  causa,  conventionem 
non  vitiat.  Tot  enim  sunt , tam  et  natura  et  mo- 
mento variae,  atque  implicatae  cogitationes,  quibus 
ad  negotia  contrahenda  homines  adducuntur,  ut  si 
validitati  istorum  firmandae  considerari  illae  ac  per- 
pendi deberent,  per  infinitas  lites  nullus  jam  esset 
contractus,  qui  non  vacillaret. 

E contra  error  circa  indolem  atque  naturam  ge- 
sti negotii  turbat  omnino  illud  , atquo  corrumpit. 
Donandi  animo  dedi;  quasi  mutuum  accepisti.  Dis- 
sensus adeo  plenus  est , ut  non  ego  id , quod  tu 
censeres,  agere  cogitarem,  nec  tu  quod  ego  senti- 
rem intelligeres : igitur  neque  donatio  est  neque 
mutuum , Ulp.  I.  18.  pr.  de  11.  C.  - Quo  tamen 
non  fit,  ut  traditio  dominium  non  transtulerit.  Nam 
quoad  traditionis  actum  titulus  donationis,  aut  mu- 
tui, nihil  aliud  est,  quam  causa  cur  vol itus  fuerit  : 


(ft)  L.  31.  pr.Hr  a.  r.  d.  accipienda  est  de  translatione  firma  adeo  ac 
tuta,  ut  condictionibus  locus  esso  nequeat. 

donationis  ac  mutui  defectus  traditionem  spoliat 
causa  sua  , atque  ita  res  recidit  ad  errores  in  causa, 
qui  non  vitiant.  Denique  traditio  valet,  Juliano  au- 
ctore /.  36.  de  a.  r.  d.;  atque  id  quod  datum  sit 
nonnisi  condictionibus  poterit  recuperari  (c). 

Non  minus  vitiat  error  in  contractus  objecto 
talis,  ut  de  alia  re  unus,  alius  de  diversa  omnino 
cogitaverit.  Error  in  corpore  dicitur.  , Quare  si  tu 
Sempronianum  illum  fundum  vendere  putes  , mihi 
sit  emendi  hujus  Corneliani  opinio,  nihil  emetur, 
l.  9.  pr.  de  contrah.  emt. 

Fragmentorum,  quae  inter  se  repugnare  viden- 
tur, difficultas  asperam  de  erroribus,  circa  rei  in 
contractum  inductae  qualitates,  facit  disputationem. 
Iu  corpore  consensus  est ; contrahens  uterque  de  eo 
vaso,  de  illa  tabula,  aut  veste,  cogitavit.  Qualitates  di- 
versae sunt  ab  illis , quae  apparuerunt ; non  vas 
ex  eo  metallo,  non  ex  eo  ligno  tabula  est,  non 
vestis  ea  bonitate.  Quaeritur,  utrum  contractus  va- 
lere possit,  an  cadat.  - Generaliter  placet  sonten- 
tia , quam  egregie  exponit  Saviguy  System.  III. 


(e)  Kst  in  fragmento  Ulpiani,  nempe  in  I.  19.  pr.  de  It.  C. , incisum 
illud  • magisque  nummus  accipientis  non  fieri  »,  quod  Juliano  contradicere 
ridetur.  Aut  intelligenduin  est,  nummos  accipientis  non  fieri  firmiter,  re- 
vocationis intuitu  per  condictionem  inde  efficiendae;  vid.  (uot.  b).  Aut  non 
nimis  attendenda  res  ab  Ulpiano  aliud  agente,  por  transennam  . et  dubi- 
tanter quidem,  indicata:  idquu  mihi  semper  visum  est  probabilius. 

§ 127.  Distinguendum  esse:  Si  erratum  in  tali 
qualitate  fuerit,  quae  efficiat,  ut  res  ad  certam  mer- 
cium classem  in  commerciis  pertineat ; tunc  gravi- 
tate erroris  vitiari  negotium  ( d ) : leviorem  errorem 
circa  qualitates,  quibus  diversitas  mercium  non  de- 
terminetur, validitati  contractus  non  officere.  Pri- 
mum illud  apprime  in  metallis  contingere ; quae,  si 
pretiosa  sint , aurum , argentum  , ad  certum  ar- 
tificium atque  industriam  pertinent;  non  pretiosa, 
uti  aes  atque  aurichalcum , mercatura  et  opificio 
prorsus  separato  exercentur.  Quare  si  vas  aeneum 
quis,  quod  aureum  putabat,  emerit,  aut  plumbeum 
pro  argenteo,  contractus  non  valet,  /.  9.  § ult.,  I. 
14.  de  contrah.  emt.  - Yalet  e contra,  si  quod  est 
ex  auro  deteriore  quasi  purum  ematur,  l.  10.  eod. 
tit.  Atque  ita  interpretari  debemus  d.  I.  14.,  valere 
contractum,  si  inauratum  pro  auro  veneat;  nempe 
intelligendus  Ulp.  de  mixtura  auri  cum  deteriore 
metallo,  non  autem  de  simplici  incrustatione  inau- 
rati aeris,  quo  casu  substantialis  inter  inductum  ac 
volitum  metallum  diversitas  negotium  subverteret. 
Item  si  mensae  e ligno  viliore,  e quercu,  aut  fa- 
gio,  emantur  pro  citreis,  valet;  l.  21.  § 2.  de  ad. 
emt. , ubi  « emtionem  esse  » ; non  interjecta  ne- 
gatione, legi  debere,  defendit  Binkershoek,  et  optimi 


(d)  Limitationum,  pru  nostra  sententia  addendam,  adducemus  inferius. 


16 


CAPUT  II. 


Codices  confirmant.  Pariter  emtio  constitit,  si  pro 
novis  interpolae  vestes  emtae  sint;  Marcian.  I.  45. 
de  contrah.  emt.  Itaque  in  hujusmodi  casibus,  ser- 
vata validitate,  corrigitur  tantum  error  actione  ne- 
gotii bonae  fidei,  per  quam  is,  qui  exinde  caperet 
damnum,  ab  alio  contrahente  petit  praestationem 
ejus,  quod  interest  rem  meliorem  non  esse.  Qua 
quidem  praestatione,  si  sciens  atque  decipiens  ven- 
ditor compellatur,  omne  damnum  emtori  contingens 
continebitur:  sed  errans  et  ipse  atque  ignorans 
venditor , tantum  rei  nomine  tenebitur , nempe 
de  sola  diversitate  valoris,  d.  I.  45.  (e).  Quapro- 
pter horum  talis  exitus  erit  contractuum,  ut  tabula 
quercea,  vestis  interpola,  restet  in  debito,  danda- 
que  sit  ; praeterea  praestandum  sit,  varia  quam  in- 
nui mensura,  id  quod  interest  tabulam  citream,  ve- 
stem novam  non  esse  (/). 

Hisce  ita  expositis  obicem  parat  ipse  Marcianus 
in  fi.  d.  I.  45.  de  contrah.  emt.  substinens  ven- 
ditionem, ubi  vas  ex  aurichalco  pro  auro  inductum 
fuisset,  pro  metallo  pretioso  non  pretiosum,  aliud 
mercis  genus  pro  alio.  Yarii  varia  proferunt.  Iucisum 

(<•)  Adde.  (§  30.  nut.  a) 

(/0  Si  tamen  tantum  ex  qualitate  ignorata  Titiam  resultet . nt  omniun 
res  ad  usum,  quem  cogitata  qualitas  praestitisset,  inepta  appareat,  non 
solum  quauti  minoris  agi  potest  ab  umtorc , rerum  huic  provisum  est 
peculiari  actione  redhibitoria. 

illud  fragmenti  ad  singularem  Labeonis  sententiam 
referendum  esse  defendit  Savigny.  Displicet  conjectu- 
ra. Marcianus  enim  initio  loci,  ubi  de  vestibus  inter- 
polis tractat,  quae  pro  novis  venierint,  invocat  qui- 
dem sententiam  Labeonis,  sed  non  singularem,  imo 
Trebatio,  Pomponio  et  Juliano,  et  ipsi  quoque  Mar- 
ciano communem.  Quando  autem  in  fine  addit,  si- 
milia do  aurichalco,  quod  pro  auro  veneat,  esse  di- 
cenda; Labeonem  ne  memorat  quidem.  Duo  igitur  illi 
conjecturae  repugnant;  nullam  in  textu  referri  sin- 
gularem Labeonis  opinionem,  silentium  de  Labeone 
in  articulo,  controverso  penitus  servari.  Alia  ten- 
tenius. 

Quod  diximus,  errorem  circa  qualitates,  mer- 
cium genera  diversa  constituentes,  obstare  negotio- 
rum validitati,  non  absoluto  tenendum  est.  - Posito 
romani  juris  axiomate,,  actus  hominum  esse,  qua 
fieri  potest,  substinendos,  maxime  si  immeritum  ali- 
cui damnum  subversio  illorum  generaret ; interdum 
placuisse  putamus  , quod,  si  error  talis  in  negotii 
objectum  caderet,  ut  in  ipso  objecto,  directim  de- 
ducto, servari  contractus  non  posset;  justae  tamen 
ignorantiae  provideretur,  et  contractus  in  surrogato 
objecto,  scilicet  in  eo  quod  interest,  substineretur. 
Etenim  in  contrahendo,  ex.  gr.  in  emendis  rebus, 
semper  quod  interest  prospicimus ; necessitatem  sci- 
licet , utilitatemve  nostram  procuramus.  Ergo  non 

fuit  inconsentaneum,  id  quod  interest  ita  conside- 
rare, ut,  locum  rei  directo  inductae,  quae  in  con- 
tractu esse  nequeat,  subingrediens,  contractum  ipsum 
confirmaret.  Nempe  ne  juste  ignorans  damno  affi- 
ceretur, prae  magna  illa  aequitate,  quae  alia  lon- 
ge graviora  saepe  suasit.  - Neque  nova  atque  inusitata 
rei  ad  aestimationem,  aut  ad  id  quod  interest,  tra- 
ductio est.  Mitto  exemplum  legatorum  rei  alienae, 
quae,  si  ob  testatoris  scientiam  valeant,  at  rei  do- 
minus redimi  hanc  ab  herede  non  patiatur,  obje- 
ctum in  rei  ipsius  aestimatione  substitutum  reci- 
piunt. In  contractibus  etiam  proxima  exempla  sunt. 
Ecce  emitur  homo  liber,  qui  servus  esse  creditur; 
aut  res  sacra  vel  publica,  ea  opinione,  quod  pri- 
vati humanique  juris  sit.  Certe  quoad  rem  ipsam  con- 
tractus non  tenet,  /.  62.  § 1.  de  contrah.  emt. 
Attamen  ex  hac  l.  62.  § et  l.  70.  eod.  Ut. 
facile  demonstratur,  valere  contractum,  in  eo,  quod 
, interest  eintoris,  constitutum.  Qua  significatione  Li- 
cinnius  Rufinus  in  d.  I.  70.  ait  « liberi  hominis 
« emtionem  contrahi  posse  plerique  existimaverunt  : 
« si  modo  inter  ignorantes  id  fiat.  Quod  idem  pia— 
« cet,  etiam  si  venditor  sciat,  enitor  autem  igno- 
« ret.  Quod  si  emtor  sciens  liberum  esse,  emerit, 
«nulla  eintio  contrahitur  - Non  me  praeterit, 
graves  esse  rerum  nostrarum  Scriptores,  quibus  em- 
tionem rei  commercio  exemptae  nullam  prorsus  esse. 

persuasum  est.  Vident  hi  quidem  datam  a legibus 
nostris  ignoranti  emtori  actionem  emti , quae  con- 
tractum emtionis,  unde  veniat  atque  dicatur,  sup- 
ponit; at  respondent,  romanos  actionem  emti  ideo 
dedisse,  ut  actione  doli,  quae  revera  danda  fuisset, 
at  nimis  odiosa  est,  abstinerent.  Sed  neque  Ruti- 
num qui  de  substinendo  emtionis  negotio  apertissime 
pronuntiat,  explicare;  neque  rationem  concessae  actio- 
nis emti  idoneam  adducere  videntur.  Non  enim  a- 
ctionem  doli  mali  adversus  eum,  qui  decepit,  ven- 
ditorem institui,  adeo  vitanda  res  fuit ; ut  incon- 
cinnum aliud  admitteretur , ex  contractu , qui  non 
existerot,  dari  et  nominari  «actionem. 

Quod  si  emtoris  errori  datum  est  adeo,  ut,  a 
re  ad  id  quod  interest  translatione  facta,  negotium 
firmetur,  quando  error  de  rei  natura  gravissimus 
contigisset  ; quidni,  errore  circa  qualitates  eveniente, 
simili  substitutione  facta,  firmaretur  ? - Itaque  si  de 
tali  qualitate  erratum  fuerit,  qua  genera  mercium 
diversa  distinguuntur,  in  ipsa  quidem  re  directim 
inducta  contractus  non  servabitur,  l.  9 § ult.,  I.  i4. 
de  contrah.  emt. ; at,  ignoranti  emtori  eatenus  sub- 
venietur, ut,  in  rei  locum  eo  quod  interest  subdu- 
cto, emtio  consistat,  atque  agatur  ex  ea,  L 45.  fi. 
eod.  tit.  - Jam  qui  integrum  perlegat  Marciani 
textum,  differentiam  notabit,  qua  vestium  interpo- 
larum pro  novis  venditarum  casus  judicatur,  ac  alius. 

ubi  aurichalcum  pro  auro  venit.  Etenim  interpolas 
vestes  in  contractu  servat  Marcianus;  deberi  eas 
significat,  superaddito  eo  quod  interest  novas  non 
esse : at  excludit  penitus  contractu  aurichalcum 
« tenetur , ut  aurum  , quod  vendidit  , praestet  » , 
unam  deberi  ait  auri  aestimationem. 

Denique  monendum  est,  quod  si  de  tali  agatur 
contractu,  unde  unus  e contrahentibus  solus  in  actu 
contrahendi  accipit,  aut  jus  obligationis  acquirit;  non 
major  erroris,  qui  super  qualitates  mercium  genera 
separantes  contingit,  efficacia  est,  quam  ejus  qui 
afficit  qualitates  leviores.  Objectum  directim  dedu- 
ctum in  contractu  restat ; id  quod  interest.  melio- 
rem eam  rem  non  esse , adjicitur.  Ita  de  contractu 
pignoris  Ulp.  I.  i.  § 2.  de  pign , ad.  ; de  stipu- 
latione Paulus  l.  22.  de  V.  0.  Quando  enim  de 
qualitatibus  gravioribus  ibi  erratum  esset,  ubi  hinc 
inde  datur  aut  promittitur  aliquid,  integra  datum 
inter  et  acceptum  relatio , qua  contractus  regitur , 
perturbatur ; quando  unus  acquirit  solus,  nulla  est 
relatio  talis,  quam  error  hujusmodi  subvertat ; pro- 
dest illi,  ut  qualem  qualem  rem,  in  negotium  dedu- 
ctam obtineat,  addito  ejus  quod  interest  supplemento. 

E variis,  quae  in  contractibus  contingere  pos- 
sunt . errorum  figuris,  una  remanet  conside  a nda; 
scilicet  quando  circa  personam,  quacum  contrahatur, 
erratum  sit.  Siquis  putans  cum  una  persona  con- 


Digitized  by  Google 


DE  H0NT1BUS  OBLIGATIONUM 


81 


trahere,  ineat  eum  alia  negotium;  probabilior  sen- 
tentia est  distinguentium,  ac  tunc  demum  nulli ta- 
tem  contractus  agnoscentium,  quando  in  eo,  quocum 
revera  res  agitur,  illae  desint  qualitates,  quas  aut 
lex  aut  voluntas  necessario  in  contrahente  deside- 
rat. - Quando  credimus  falso,  personam,  cum  qua 
contrahimus,  qualitatibus  per  legem  necessariis  prae- 
ditam esse;  non  tam  error  causa  directa  nullitatis 
est , quam  lex  ipsa.  Si  cum  Gajo  , sanae  mentis 
homine  me  contrahere  putans,  cum  Titio  demente 
in  statu  obumbratae  quietis  contraham  ; non  error 
directe  , sed  defectus  idoneae  personae  , corrumpit 
contractum  (g). 

Yerus  efficaciae  erroris  casus  est,  quando  in 
persona  objecta  desint  qualitates,  quas  in  cogitata 
persona  voluntas  contrahentis  exigebat.  Si  in  opere, 
ad  nobiliores  artes  spectante,  quis  cum  uno  pictore 
aut  architecto  contrahere  arbitratus  conventionem 
componat  cura  alio,  nulla  haec  erit  profecto:  adeo 
enim  in  artificiis  hujusmodi  personae  cujusque  varia 
peritia,  divorsa  industria  est,  ut  non  eum  qui  cum 
uno  contrahere  voluit,  aeque  cum  alio  contracturum 


(^)  Idem  dicendum,  si  non  in  persona  ipsa,  sed  solum  in  qualitatibus  ejus, 
quae  jure  necessariae  sint,  fuerit  erratum.  Exemplum  in  l.  36.  fi.  famil.  erciec. 
Neque  ad  solos  contractus,  verum  etiam  ad  alios  actus,  talia  pertinent:  veluti 
si  donatum  mihi  putavi  a Gajo  domino,  dum  Gajus,  at  non  dominus,  da- 
bat. Species  observanda  in  /.  25.  de  donation. 

esse,  credibile  sit.  Secus  esset  si  de  vilioribus  opificiis, 
atque  opificibus  rudioribus  (manuali) , tractetur  , 
quorum  opera  facilis  non  nimiam  inter  diversas 
personas  patitur  differentiam.  - Ita  etiam  in  testa- 
mentis , in  quibus  personales  qualitates , nostra 
largitione  dignas,  inspicimus,  si  unum  scripserimus 
de  alio  cogitantes,  dispositio  cadit,  atque  error  in 
corpore  hominis  dicitur,  /.  9.  pr.  de  hered.  instit. 
Nec  diverse  observatur  in  matrimoniis,  ubi  perso- 
nae qualitates  omnino  considerantur,  adeoque  per 
errorem  circa  personam  vitium  consensui  peni- 
tus irrogatur.  - Verum  expositae  distinctioni  pa- 
rat difficultatem  celebre  fragmentum  Iuventii  Celsi 
l.  si  me  et  Titium,  32.  de  R.  C.  Cum  indigeres  . 
nummis,  me  et  Titium  simul  rogavisti  de  pecunia 
mutua.  Forte  ego,  qui  debitorem  quemdam  habe- 
bam , conveni  de  eo  tibi  delegando ; item  Titius , 
cui  suus  etiam  debitor  erat,  de  hoc  delegando  tibi 
convenit.  Hisce  ita  conventis,  tu  eum  adivisti,  quem 
Titii  debitorem,  dum  vere  meus  erat,  putabas,  at- 
que ab  eo  es  stipulatus;  porro  accepisti  pecuniam. 
Juxta  ea , quae  supra  distinguendo  constituimus , 
mutuum  mecum  contractum  esse  videbatur:  quam- 
quam enim  error  in  persona  contigisset,  qualem 
descripsi,  non  tamen  in  qualitatibus  cecidit,  quae 
aut  per  legem  aut  per  voluntatem  necessariae  es- 
sent. Tam  meus  , quam  Titii  debitor  , dominus 

erat  pecuniae  suae,  cujus  dominium  poterat  tran- 
sferre; uterque  idoneus  aeque  erat,  ut  satisfaceret 
illi  necessitati,  cui  tu  providere  unice  desiderabas. 
Celsus  tamen  mutuum  existere  apertissime  dene- 
gat. - Resp:  Ratio  videtur  in  specie  singularis  ad- 
esse , quae  explicet  jurisconsulti  responsum.  Per 
delegationem  debitoris  quando  fit  (fieri  enim  posse 
apud  omnes  prudentes  constabat)  mutui  contractus, 
ficta  traditio  brevi  manu , res  expeditur.  Etenim 
in  mutui  datione  oportet  dominum  esse  dantem  , 
L 2.  § 4.  de  R.  C.  Quando  igitur,  debitore  ei 
cui  delegatus  est  solvente,  mutuum  contrahitur;  non 
ille,  qui  debitorem  delegavit,  mutuum  dare  videri 
potest  sine  fictione,  quoniam  revera  non  ipse  solvit. 
Fingondum  est,  debitorem  prius  ipsi  solvisse  veteri 
creditori,  deinde  ab  hoc  processisse  pecuniam  in  mu- 
tuo accipientem.  Verum  fictiones  juris  civilis  non  ad 
commenta  sunt,  atque  ad  absurda  propellendae.  In 
casu  autem  Celsi  debitorem  meum,  a te  aditum,  dedis- 
se mihi,  porro  me  tibi,  absurde  fingeretur,  quoniam  tu 
de  me  omnino  non  cogitabas.  Error  tanti  erat  momen- 
ti, ut  nemo  restaret,  quocum  contraxeris.  Non  Titius, 
qui  prorsus  abfuit,  quoniam  non  debitor  ejus  fuit 
aditus  : non  ego  , qui  abfui  etiam  , etsi  debitor 
meus  intervenerit ; hujus  enim  actus  ad  me  tran- 
sferri non  potuit , necessaria  quae  esset , abrupta 
per  errorem,  atque  absurda  reddita,  fictione.  Omnia 

haec  paucis  illis  colligit  Juventius  Celsus  « siqui- 
« dem  nullum  negotium  mecum  contraxisti  » ( h ). 

De  errore  loquuti  sumus  tantum  quoad  quae- 
stionem , de  validitate  conventionum.  Aliae  sunt 
plures  erroris  contemplationes.  Memorabo  solum  id , 
quod  ad  indagines  nostras  facere  potest ; errorem 
aliquando  allegari  ad  obtinendam  in  integrum  re- 
stitutionem. Errorem  enim  inter  causas  in  integrum 
restitutionum  adnumerari  debere , docet  aperte  Pau- 
lus l.  2.  de  in  int.  rest. , qui  locus  erutus  est  ex 
sent.  I.  7.  2.  Putant  aliqui,  hanc  in  integrum  re- 
stitutionem dari  adversus  universos  contractus,  qui 
ex  falsa  causa  componantur.  Jure  raeritoque  ab  aliis 
reprobati ; quia  universa  incommoda  renovarentur , 
quae  falsam  causam  non  nocere  debere  suaserunt. 
Exempla,  quae  de  in  integrum  restitutione  ex  ca- 


(A)  Dat  Iurisconsultus  actionem  mihi  aliquam  qua  pecuniam  ex  te  re- 
cipiam; perquam  enim  esset  iniquum,  eam  a te  nemini  reddi,  m eque  frau- 
dari , qui  dobitorem  amisi.  Diu  laboratum  de  nomine  hujns  actionis.  Non 
ea  quidem  vindicAtio  esse  potost,  quia  dominium  nummorum  fuit  in  ac- 
cipientem translatum, arg.  I.  36.  dea.  r.  d.  Veteres  Interpretes  dicebant 
negotiorum  gestorum  ; recentes  nominaro  solent  juventianam,  novam,  ex 
nomine  auctoris  fragmenti.  Savigny  redigit  ad  condictionem  ob  causam  da- 
torum. Melius  fortasse  Cujacins  ad  condictionem  sine  causa,  quae  gene- 
raliter competit,  quoties  pecunia  sine  ullo  justo  titulo  translata  sit.  Fa- 
vent verba  Celsi  * quia  pecunia  mea,  quae  ad  te  pervenit,  eam  mihi  a te 
« reddi  bonum,  et  aequum  est  > ; ratio  enim  haec  est  illius  generalis 
condictionis. 

pite  erroris  habemus  in  jure  nostro,  saepius  spe- 
ctant ad  omissas  per  errorem  formas  judicialis  pro- 
cessus , unde  amissa  lis  fuerit  : consul.  I.  7.  pr. 
de  in  integr.  restitut.  Mox  videbimus  de  in  inte- 
grum restitutione  , quae  datur  occasione  contra- 
ctuum , quando  errori  causam  dederit  dolus.  Ex  ca- 
pite enim  doli , atque  ex  capite  metus , largius  in 
integrum  restitutio  conceditur. 

§ 8.  Dolus. 

Actum  omnem , qui  veritati  atque  justitiae  ad- 
versetur, doli  nomen  generale  complectitur;  atque 
hoc  significatu  accipiemus  illud,  quando  tractabimus 
de  fide  obligationibus  susceptis  voluntario  non  prae- 
stita (§27).  Dolum  hic  dicimus  eum  qui  ad  de- 
cipiendum aliquem,  unde  alius  lucretur,  dirigitur. 
Qua  significatione  bonum  dicebant  veteres  , si  ad 
honestum  licitumve  finem  artificium  adhiberetur  , 
malum  vero  quo  fraus  legibus  vetita  contineretur. 
De  dolo  malo  nostra  tractatio  est  (a).  - Dolus  er- 
rorem generat,  quo  tenetur  is,  qui  deceptus  con- 
trahit. Quare  si  error  substantialis  sit  , qualem 
superius  descripsimus  , ex  ipso  erroris  capite  vi- 


(o)  Desuetam  doli  io  bonam  partem  esse  acceptionem,  testatur  Festus 
«r.  doli. 

tiatur  contractus ; neque  ulla  opus  fuisset  peculia- 
ri juris  dispositione  de  dolo.  At  doli  odio  factum 
est,  ut  etiam  si  error  non  substantialis  resultaret, 
tamen  saepe  contractum  corrumperet.  Memoremus 
processum  , per  quem  romani  sunt  denique  assequu- 
ti , ut  dolus  semper , diverse  prae  varia  gravitate , 
corrigeretur. 

In  bonae  fidei  negotiis  doluin  semper  fuisse  cor- 
rectum arbitramur ; adeo  id  et  naturae  , et  nomi- 
ni quoque  negotiorum  hujusmodi,  conveniens  est. 
Nimirum  si  bonae  fidei  contractus  dolo  affectus  ap- 
pareret , et  nondum  esset  ad  executionein  perdu- 
ctus , semper  exceptionem  contra  eum , qui  ex  eo  age- 
ret competiisse,  Paulus  fragm.  vatie.  § 94.,  at- 
que alii  jurisconsulti  in  Pandectis  significant;  as- 
serentes , exceptionem  de  dolo  contineri  , inesse 
bonae  fidei  judiciis.  Quod  si  b.  f.  contractus  dolo  vi- 
tiatus impletus  jam  esset , damnumque  ex  eo  jam 
contigisset,  actio  ipsius  b.  f.  contractus  data  semper 
fuit  ad  hoc  , ut  emendaretur  , l.  9.  pr.  de  dolo 
malo,  etc.  (b).  Constitit  hic  vetustas,  non  plenam 
certe  afferens  dolo  medelam.  Nam  primo  qui- 
dem non  is  ipse,  quocum  contrahimus,  dolosus  est 


(l)  Quando  logis  actiones  vigebant,  cum  neque  exceptiones  essent  in 
usu,  Gaj.  IV.  108.,  adhibitam  fuisse  sponsionem,  cujus  tam  frequens  apud 
romauos  exercitium  erat,  indicat  Plautus  : scilicet  reus  actorem  ita  pro- 
vocabat,  ut.  si  constaret  de  dolo,  certam  quantitatem  solveret. 

aliquando;  sed  tertiae  personae  fraude  fit,  ut  er- 
rantes cum  alio  negotium  administremus.  Quo  qui- 
dem casu,  licet  b.  f.  negotium  esset,  non  ea  ex- 
ceptio eaque  actio  , quae  inter  solos  contrahentes 
obtinere  possunt,  exerceri  poterant  adversus  dolo- 
sum ; quamquam  saepe  contra  ipsum  omnino  , ad 
hoc  ut  decepto  subveniamus,  recurrendum  sit,  uti 
infra  demonstrabitur.  Praeterea  negotiis  omnibus , 
quae  bonae  fidei  non  essent,  non  providebatur.  Uti- 
que contrahentes  solebant  negotiis  hujusmodi  ad- 
dere cautiones , dolum  malum  abesse , abfuturum  ; 
actione  ex  stipulatu  in  doli  eventum  comparata.  At 
si  eas  forte  omisissent,  nulla  deceptis  medela  erat. 
Cadente  Republica,  praetor  plenum  introduxit  re- 
medium. Contra  dolosos  agentes  peculiarem  exce- 
ptionem doli  dedit , quae  usum  haberet  etiam  ad- 
versus actiones  ex  negotio  stricti  juris  promotas  ; 
facta  nimirum  expressa  in  formula  adjectione.  « Si 
« in  ea  re  nihil  dolo  malo  Auli  Agerii  ( actoris ) 
« factum  sit,  neque  fiat»  Gaj.  IV.  119.  Simul 
proposuit  edicto,  cujus  verba  refert  Ulpianus  l.  1. 
§ 1.  de  dolo,  actionem  doli , adversus  dolosos, 
quotiescumque  opus  esset,  recte  promovendam.  Quae 
quidem  doli  actio  , quum  , uti  videbimus  , in  in- 
tegrum restitutio  sit , ac  praeterea  infamiam  inu- 
rat , mere  in  subsidium  datur , aliis  omnibus  ac- 
tionibus et  remediis  deficientibus,  d.  I.  1.  § 1., 

maxime  his  , quae  huc  usque  enunciavimus.  Non 
doli  actioni  locus  est , si  ex  facti  circumstantiis 
doli  exceptio,  non  infamans , possit  adhiberi,  l.  ult. 
eod.  tit. : non  si  contractus  bonae  fidei  sit,  atque 
ipse  contrahens  adversus  quem  paratae  sunt  con- 
tractus actiones,  admiserit  dolum,  l.  7.  § 3.  eod.  tit. 

Unde  patet  duas  tantum  esse  dandae  actionis 
doli  hypotheses.  Prima:  adversus  decipientem,  quo- 
cuni  negotium  non  bonae  fidei  gessimus,  et  gestum 
implevimus  adeo  , ut  exceptione  uti  amplius  ne- 
queamus (c).  Secunda:  aliquando  adversus  decipien- 
tem, cum  quo  tamen  ipso  haud  contraximus.  - In- 
quam, aliquando  : nam  in  hac  altera  hypothese  oc- 
currunt interdum  alia  adversus  alios  remedia,  ex- 
cludentia doli  subsidiariam  actionem.  Pone,  extranei 
dolum  ita  in  contractu  nostro  intervenisse,  ut  uon 
contractum  ipsum  determinaverit,  sed  vitiet  tantum 
executionein  ejus : veluti  si  extraneus  nobis  , qui 
de  re  et  pretio  conveneramus  sine  errore,  falsas  prae- 
stiterit mensuras  . quibus  in  exequendo  contractu 
error  damnumque  evenerit.  Tunc  opus  non  esse 
actione  doli  contra  decipientem , in  1. 18.  § 3.  de 
dolo  Paulus  firmat  adversus  Trebatium.  Cum  enim 
contractui  executio  non  respondeat,  quisque  autem 
contrahens  ad  meliorem  promissorum  , quibus  vel 


(c)  Seinper  quando  desint  alia  efficacia  remedia,  l.  5.,  I.  6.  dt  dolo. 

imprudens  defecit,  executionem  praestandam,  con- 
tractus ipsius  actionibus  teneatur  : tum  in  praesto 
sunt  emti  aut  venditi  adversus  alium  contrahentem 
exercenda  judicia  : imo  etiam  indebiti  condictio  si 
quid  nimium  esset  solutum,  puta  quia  majora  ae- 
quis pondera  fuerunt.  - Sed  si  dolus  extranei  causa 
fuerit,  qua  ad  ita  contrahendum  determinati  simus, 
tunc , indicante  Ulpiano  l.  7.  pr.  eod.  tit. , non 
alius  contrahens  directe  obligatur,  qui,  dolo  et  ipse 
deceptus,  contractum,  uti  gestus  fuit,  implevit,  aut 
est  ad  implendum  paratus,  neque  errorem  in  causa, 
ex  generali  regula  non  consideratum,  emendare  te- 
netur. Necessaria  hinc  est  actionis  doli  adversus  de- 
cipientem adhibitio.  Species  est  in  d.  I.  18.  § 3. 
fi.  de  dolo  ponderum  iniquorum,  a tertia  persona 
non  perfecto  jam  negotio  datorum,  sed  antea  ob- 
jectorum ita  contrahentibus,  ut  hi,  de  bonitate  per- 
suasi, de  illis  ponderibus  adhibendis  legem  contra- 
ctui dixerint.  Error  generatus  est  non  in  cxecu- 
tione , sed  in  causa  conventionis  : non  contrahens 
insons,  qui  legi  contractus  obediat , atque  illa  pon- 
dera adhibeat,  recta  tenetur ; neque  adversus  legem 
contractus  possunt  actiones  contractus  ipsius  con- 
verti. Paulus  Trebatio  assentitur;  praebet  doli  actio- 
nem contra  decipientem  ( d ). 

(d)  Majori  id  ratione  serrabitur,  si  stricti  juris  negotium  sit:  quo 
pnnctim,  uti  gestum  fuerat,  executioni  dato  , ne  actio  ex  contractu  dotor, 
stricta  etiam  obstat  natura;  exemplum  in  /.  2.  de  proxenet. 

His  ita  de  historia  deque  indole  actionis  doli 
expositis  obstaculum  facere  videtur  locus  Ciceronis 
notissimus  de  offic.  III.  14.  Narrat  Tullius  noster, 
Pythium  argentarium  siracusanum , simulata  per 
fraudem  piscationis  copia  in  hortulis  suis , eo  C. 
Canium  eq.  rom.  adduxisse,  ut  eos  tanti,  quanti 
ipse  voluit , emeret.  Detecta  fraude , stomachatum 
Canium.  « Sed  quid  faceret?  nondum  eniin  Aquilius 
« collega  et  familiaris  meus,  protulerat  de  dolo 
« malo  formulas»  (e).  Nullam  decepto  paratam  fuisse 
medelam.  At  nonne  de  emtione  venditione  , b.  f. 
negotio,  agebatur,  cui  jam  ante  doli  actionem  in- 
vectam succursum  fuisse  diximus  actione  contractus 
ipsius  ? ad  quam  imo  ne  introductam  quidem  sub- 
sidiariam illam  actionem  pertinere  demonstravimus? 
Duae  sunt,  quae  difficultatem  resolvunt,  voculae  Ci- 
ceronis ipsius,  qui,  conclusam  fuisse  emtionem  illam 
ac  venditionem  exponens,  subjicit  « nomina  facit  » . 
Scilicet  in  literarum  obligationem  fuit  emtio  ven- 
ditio transfusa.  Etenim,  quod  Theophilus  indicave- 
rat, docuit  apertissime  Gajus  comm.  III.  128.  seqq., 
veram  obligationum,  quae  literis  contrahuntur,  na- 
turam constare  nominibus  transcriptitiis,  sive  a per- 


(r)  C.  Aquilius  IJallus,  Ciceroni  aequalis,  Fuisse  videtur,  qui  doli  actio- 
nem introduxit;  Cicer,  de  nat.  dtor.  III.  30.  « everriculum  malitiarum 
• omnium,  judicium  de  dolo  malo,  quod  C.  Aquilius,  familiaris  noster,  pro- 
€ tulit  », 

sona  in  personam,  sive  (quo  spectat  Tullius)  a re 
in  personam.  Nimirum,  expedita  re  ad  similitudi- 
nem novationis,  natam  jam  ex  contractu  venditionis 
obligationem  Pythius,  assentiente  Canio,  retulit 
quasi  expensum  in  libris  suis,  nempe  quasi  mutuo 
datum.  Per  hanc  transcriptionem,  consumpto  b.  f. 
negotio,  in  literarum  obligationem,  quae  stricti  ju- 
ris est,  res  fuerat  translata.  Non  mira  hinc , sed 
expositioni  nostrae  consona  apprime  est  illa  Cice- 
ronis conclusio. 

Vidimus  quae  sint,  usitata  magis,  adversus  do- 
lum remedia ; actio  ex  contractu,  exceptio  doli,  actio 
doli : nunc  de  vi  horum  atque  efficacia  investigare 
debemus.  Quaeritur  namque , tantane  ea  sit , ut 
contractum  omnino  resolvant , an  ut  solam  ejus 
quod  interest  praestationem  inducant,  minuantve 
debitas  ex  contractu  praestationes.  Distinguendum 
est  primo  loco,  utrum  aliquod,  e supra  descriptis, 
remedium  adversus  contrahentem  , an  adversus  ter- 
tium dolosum  in  superius  exposito  casu  , exercea- 
tur. Si  tertium  persequamur,  tunc  mera  induci  po- 
test indemnitatis  praestatio ; nam  ad  resolvendum 
contractum  eum  tantum  habemus  contradictorem  le- 
gitimum, cum  quo  contractum  ipsum  perfecimus. 

Quod  si  adversus  contrahentem  experiamur,  di- 
stinguendum est,  utrum  b.  f.  contractus  fuerit  cum 
eo  gestus , an  non  b.  f.  - Quoad  b.  f.  negotia  , 

in  quibus  adversus  contrahentem  actione  contractus, 
vel  exceptione  eidem  insita,  corrigitur  dolus ; bene 
a Doctoribus  dolus  causam  dans,  nempe  ad  con- 
trahendum determinans,  et  dolus  incidens,  nempe 
in  personam  cadens,  jam  ad  contrahendum  dispo- 
sitam, solet  distingui.  - Ob  dolum  causam  dantem, 
nimiae  gravitatis  causa,  contractus  dejicitur,  l.  7. 
pr.  de  dolo.  Imo  non  desunt,  qui  resolvendo  con- 
tractui actione,  uti  ajunt,  resolutoria  opus  non  esse 
credant,  esse  ipso  jure  nullum  negotium.  At  melior 
videtur  aliorum  opinio,  necessitatem  rescindendi  as- 
severantium. Movet  quod  in  tali  dolo  obtineat  er- 
ror in  causa,  per  quem  ipso  jure  nullum  fieri  ne- 
gotium temere  diceretur.  Movet  quod  is,  cujus  do- 
lus est,  stare  in  contractu  debeat,  siquidem  malit 
ita  deceptus,  l.  13.  § 27.  28.  de  ad.  emti ; id  au- 
tem in  contractu  ipso  jure  nullo  non  concipitur. 
Denique  movet  locus  Ciceronis  expositus  : ubi  emtio 
venditio,  dolo  hujusmodi  affecta,  in  literarum  ob- 
ligationem valide  transfusa  significatur  ; quod  rur- 
sus absonum  foret,  si  nulla  emtio  venditio  ipso  jure 
fuisset  (/).  - Dolus  incidens,  gravitate  minor,  con- 
tractum b.  f.  non  vitiat,  atque  remedium  ex  eo  com- 
petens manet  in  solutione  ejus  quod  interest,  aut 

( f ) Add.  I.  19.  de  novat.  - Sicubi  contractus  dicitur  nulluB,  do  effe- 
ctibus accipiendum  est.  Pe  l.  3.  § 3.  pro  eocio  vid.  Majrnz  Coure  de  droit 
romain  II.  § 287.  not.  40. 


Digitized  by  Google 


DE  PONTIBUS  OBLIGATIONUM 


93 


in  minutione  debitarum  praestationum,  d.  I.  7.  pr. 
de  dolo,  l.  13.  § 4.  de  ad.  emti,  etc. 

Quoad  negotia  stricti  juris,  in  quibus  actione  vel 
exceptione  doli  fraudi  occurritur,  seinper  ad  rei  ge- 
stae rescissionem  agi , nonnullorum  sententia  est. 
Cujus  parum  idonea  ratio  esse  videtur.  Dictum  enim 
est  in  superiori  de  b.  f.  negotiis  tractatione,  pos- 
se actionem  doli  ad  solam  indemnitatem  dirigi : 
puta  si  contra  tertium  dolosum,  quocuin  contractus 
non  est  habitus,  agatur.  Cur  idem  de  actione  doli, 
ex  negotio  stricti  juris  exercenda  , dici  nequeat , 
non  videmus.  Itaque  meliori  calculo  alii  recolunt 
distinctionem,  ut  si  dolus  dans  causam  fuerit,  sit 
rescindendum  negotium,  si  fuerit  incidens,  sola  lo- 
cum habeat  solutio  ejus  quod  interest , vel  minu- 
tio praestationum.  L.  18.  pr.  de  dolo , ubi  Paulus  de 
plena  restitutione  loquitur,  neque  abscisse  de  ne- 
gotiis stricti  juris  concepta  est , neque  doli  natu- 
ram et  gravitatem,  de  qua  tractet,  exprimit.  In- 
telligenda  est  de  dolo  causam  dante  cuilibet  ne- 
gotio. 

Non  a tractatione  doli  priu§  discedore  possu- 
mus, quam  subtilem  indicaverimus  circa  actionem 
doli  disputationem ; quae  etiam  eo  proderit , ut 
aliud,  praeter  indicata  superius,  dari  aliquando  re- 
medium cognoscamus,  doli  penitus  corrigendi  causa. 
Scilicet  disceptatur,  an  actio  doli,  quando  ad  ne- 

gotium  omnino  dejiciendum  dirigitur,  sit  adamus- 
sim  illa  in  integrum  restitutio,  quam  doli  causa 
dari  firmant  Ulp.  I.  1.  de  in  int.  restif. , Paul. 
sent.  /.  7.  2.  Passim  affirmabant  vetustiores,  atque 
e neotericis  idem  Puchta,  ac  fere,  si  non  penitus, 
Burchardi  defendunt.  Sed  oppido  quam  differunt 
alii.  Taceo  de  his,  qui  adeo  negant,  ut  nullam  ex 
capite  doli  in  integrum  restitutionem,  quae  valeat, 
agnoscant;  hi  enim  locis  Ulpiani  et  Pauli  exclu- 
duntur. Agnoscunt  aliqui  in  integrum  restitutio- 
nem talem,  eam  tamen  in  actione  doli  non  inve- 
niunt. Eminet  hos  inter  Savigny;  inductam  primi- 
tus doli  corrigendi  causa  in  integrum  restitutionem 
fuisse;  deinde,  uti  fit  ab  extraordinariis  ad  ordi- 
naria ampliari  progressum  , ordinarium  inventum 
esse  remedium,  actionem  exceptionemque  doli  mali; 
differre  igitur  actionem  ab  in  integrum  restitutio- 
ne; imo  per  introductam  actionem  atque  exceptio- 
nem factum  esse,  ut  perrarus  in  integrum  restitu- 
tionis usus  evaserit.  - Veteribus,  et  Puchta , acce- 
dimus. Favet  enim  eis  primo  loco  Pandectarum 
ordo ; in  quo,  cum  liber  quartus  sit  de  in  integrum 
restitutionibus,  titulus  libri  ipsius  tertius,  inscri- 
ptus de  dolo  malo , fere  omnino  in  doli  actione 
exponenda  versatur : perperam  enimvero  , si  non 
ipsa  doli  actio  ad  in  integrum  restitutiones  perti- 
neret. Favet  autem  maxime  l.  1.  § 1.  de  dolo 

malo,  quae  paulo  pleniorem  explicationem  deside- 
rat. Praeponendum  est,  in  integrum  restitutiones 
locum  habere,  quando  aequitas  afferendam  summo 
juri  medelam  desideravit;  attamen  non  idcirco  in- 
troducta fuit  actio  ordinaria,  per  quam  notio  uni- 
versa ad  pedaneum  judicem  remitteretur  (</);  sed 
praetor  sibi  reservavit  cognitionem , qua  habita , 
jus  stricte  constitutum  dissolveretur.  Itaque  in  in- 
tegrum restitutiones  praetoriam  cognitionem  sem- 
per  inducunt:  unde  is,  qui  in  integrum  restitutio- 
nem petit,  cognitionem  postulare,  i mpetrare  dicitur, 
l.  3.  § 9.  de  minor,  etc.  At  non  semper  sola 
praetoris  cognitione,  universa  expeditur  in  inte- 
grum restitutio.  - Simplex  quidem  cognitio  sufficit 
aliquando,  quae  in  integrum  restitutionem  facit 
atque  exequitur : idque  interdum  contingit  in  resti- 
tutione minorum.  Si  minor  rem  suam  vilius  aequo 
vendidisset , aut  alienam  nimio , quam  par  erat , 
pretio  comparasset;  cognita  re  a praetore,  res  pe- 
nitus absolvitur , cogitur  enim  alius  reddere  rem 
vel  pecuniam,  nihil  agendum  superest.  Idque  illud 
Juliani  significat  l.  39.  pr.  de  eviction.  « fundum 
« praetoria  cognitione  ablatum  » - At  aliquando 
praeter  cognitionem  praetoris  atque  decretum,  quod 


(g)  Aliquando  per  actiones  ordinarias  aequitati  consulitor;  cujnsmodi 
sunt  condictiones  indebiti,  ob  causam  datorum,  etc. 

de  in  integrum  restitutione  pronuntiet,  opus  est 
alia  lite , apud  pedaneum  judicem  per  ordinariam 
actionem  agitanda , qua  demum  plena  laeso  satis- 
factio obveniat.  Saepe  id  in  ea  in  integrum  resti- 
tutione obtinet,  quae  absentiae  causa  datur.  Amissa 
per  praescriptionem  ab  absente  actione,  ex  justa 
causa  ipse  restituitur:  at  praetor,  admissa  per  co- 
gnitionem suam  in  integrum  restitutione,  nibil  a- 
liud  praestat,  quam  ut  impedimentum  auferat  actio- 
ni, quae  praescriptionem  passa  fuerat.  Hac  expe- 
riendum est  adhuc,  ut  ad  reales  effectus  restitutio 
perducatur  ( h ).  - Comparemus  jam  haec  dictae  leg.  1. 
§ 1.  de  dolo.  Promisit  praetor,  se  judicium  daturam, 
scilicet  actionem  doli  « si  justa  causa  esse  videbi— 
« tur  » ; inseruit  cognitionem  suam.  Ergo  in  inte- 
grum restitutio  est , quae  ex  cognitione  praetoria 
characterem  sumit.  Nimirum  in  integrum  restitu- 
tio est  secundae,  quam  descripsimus  , classis;  non 
per  solam  cognitionem,  sed  per  aliam  actionem  or- 
djnariam  absolvenda.  Cognoscit  praetor,  digna  necne 
res  sit,  ut  actio  doli  detur,  denegaturus  si  sit  in- 
fra duos  aureos  summa;  cognoscit  an  tales  sint 
personae,  quas  inter  de  dolo  agi  queat,  recusatu- 
ras si  liberi  aut  liberti  adversus  parentes  patronos- 


(h)  Cognitionem  quidem  praetoriam  vocant  judicium  rescindens,  litem 
autem  aequantem  judicium  rescissorium. 

ve  suos  agere  velint.  Hac  exacta  cognitione  , 
quam  describit  Ulp.  I.  9.  § ult.,  et  11.  seqq.  de 
dolo  , dat  praetor  de  dolo  actionem,  apud  judicem 
pedaneum  exercendam,  qua  denique  satisfiat  lae- 
so (*). 

Quae  quidem  ideo  disputavimus,  ut  doli  actio- 
nem in  integrum  restitutionem  esse  demonstrare- 
mus ; non  autem  ut  ex  capite  doli  in  integrum 
restitutionem  nullam  aliam  esse,  praeter  actionem 
eamdem,  concluderemus.  Etenim  nobis  etiam  ea 
sententia  est  , ut  alia  sint  talis  in  integrum  re- 
stitutionis genera.  Casus  sunt  Juliani  /.  H.  § 1. 
de  eo  per  quem  faci,  erit , et  l.  18.  de  interrogat, 
in  jure  faciend.  Promota  erat  sive  parata  actio  : 
fuit  qui  dolo  reum  impedivit,  quominus  in  jure  si- 
steret. Damna  hinc  actori  contingere  potuerunt , 
ex.  gr.  quod  actio  praescriptionem,  aut  res  usuca- 
pionem pateretur.  Praetor  adversus  impedientem  il- 
lum proposuit  Edicto  actionem  in  factum  ad  indem- 
nitatem praestandam  : qua  fit,  ut  ad  subsidiariam 
doli  actionem  deveniendum  non  sit.  Verum  si  is 


(>)  Subtilius  disputando  dici  debet,  non  hic  simplicem  restitutionis 
exeeutionem,  sed  partem  ipsius  apud  judicem  pedaneum  perfici : actio  enim 
doli  non  est  simplex  judicium  rescissorium , sed  ad  judicium  rescindens 
pertinet.  Acuto  Puchta  judicium  rescindens  aliquando  distributum  esse  ait 
praetorem  inter  ac  judicem.  Id  in  casu  actionis  doli  dici  potest,  uti  et  in 
casu  actionis  quod  metus  causa,  de  qua  infra  dicemus. 

non  solvendo  esse  inveniatur;  restituendus  est  actor 
adversus  reum  conventum , quamvis  insontem , qui 
damno  ipsius  actoris  commodum  et  lucrum  capta- 
ret. Est  certe  in  integrum  restitutio  ex  dolo,  at 
non  per  actionem  doli , d.  I.  3.  § 1.  - Quidam 
cum  agere  adversus  alium , uti  debitoris  heredem, 
institueret;  at , solusne  an  ex  parte  esset  heres, 
dubitaret;  ne  forte  plus  peteret,  juste  eum  inter- 
rogavit, qua  ex  parte  heres  esset.  Interrogatus  per 
mendacium  sese  ex  asse  heredem  affirmavit.  Sta- 
tutum est,  mendacem  in  casu  damnationis  totam 
summam  actori  solvere  debere,  ut  indemnem  hunc 
faciat.  Non  opus  est  actione  ulla  speciali ; multo 
minus  actione  doli.  At  rursus  si  is  solvendo  non 
sit;  ne  injuste  damno  actor  afficiatur,  quod  age- 
re adversus  alios  heredes  non  potuerit,  neve  hi 
jactura  ejus  locupletentur,  actio  contra  istos  resti- 
tuitur. Alia  est  in  integrum  restitutio  ex  capite  doli, 
quae  non  per  actionem  doli  expeditur , d.  I.  18. 
- Imo  etiam  in  casibus  superius  expositis,  quibus 
actio  doli  contra  dolosum  tertium,  quocurn  non  sit 
habitus  contractus,  exerceatur;  si  hic  non  solvendo 
extiterit,  in  integrum  restitutionem  adversus  con- 
trahentem, licet  innocentem , converti  posse  arbi- 
tramur, ne  lucretur  aliena  jactura.  Restitutio  adhuc 
est  ex  capite  doli,  uon  autem  actio  de  dolo. 

Concludo,  duo  capita  esse  in  integrum  restitu- 
tionis ex  dolo.  Primum  est  in  actione  doli ; idque 
contra  dolosos  obtinet , infamiam  irrogat , adeoque 
datur  quando  desint  ordinaria  remedia : cognitio 
praetoris  non  simplex  est,  sed  additum  habet  or- 
dinarium judicium.  Aliud  subsidiarium  magis,  quod 
tunc,  quando  primum  deficit,  locum  habet:  adver- 
sus insontes  competit,  neque  affert  infamiam;  per  so- 
lam praetoris  cognitionem  absolvitur.  Neque  absonum 
debet  videri  ; quod  doli  actioni  subsidiariae  aliud 
subsidiarium  magis  remedium  subjiciatur.  Ecce  etiam 
in  /.  5.  § 2.  de  praescr.  verb.  , juncta  omnino 
l.  7.  § 2.  de  partis,  casus  proponitur  quo  ex 
Juliani  sententia  actio  in  factum  a praetore  danda 
esset,  si  nequeat  doli  actio  exerceri  (§  4.  not.  c). 
Inconveniens  non  est,  post  remedium  aliquod  sub- 
sidiarium aliud  adhuc  laesis  hominibus  superesse 
praesidium  extremum  (k). 


(Xr)  Non  obstat  l.  1.  § C.  de  dolo , ubi  in  integrum  restitutiones  ante 
actionem  doli  dandas  esse  tradit  Ulpianus:  fntellige  de  aliis  in  integrum 
restitutionibus,  quae  relate  ad  actionem  doli  subsidiariae  non  sunt,  puta 
quae  dantur  ex  capite  aetatis.  Atque  ita  explanatur  l.  38.  eod.  tit .,  qua 
turbatur  Sarigny  Syxt.  VII.  § 332. 

Cnoterum,  prae  benignitate  secundi  capitis  in  integrum  restitutionis, 
atque  asperitate  actionis  doli,  aliquando  « boni  praetoris  est  > subvertere 
ordinem,  atque  huic  illud  praeponere.  Id  in  dolis,  qui  circa  judiciales  pro- 
cessus contiugerent,  magna  aequitate  sua  praetor  faciebat,  /.  7.  § 1.  de 
in  inlegr.  rest. , add.  Savigny  loc.  cit. ; et  simile  quid  aequitas  Hadriani 

§ 9.  Vis,  metus. 

Vis  proprie  dicta,  nempe  physica,  quae  spon- 
taneae actionis  ipsam  notionem  corrumpit,  nullum 
procul  dubio  facit  contractum.  At  metus  qui  minus 
liberam  reddit,  sed  spontaneam,  uti  ajunt,  relinquit 
actionem  , non  nullum  efficit  contractum  , uti  nec 
alia,  quae,  eo  impellente,  gerantur,  « quia  quam- 
« vis,  si  liberum  esset,  noluissem,  tamen  coactus 
« volui  » l.  21.  § 5.  quod  metus  causa.  Verum 
si  injustus  fuerit  metus,  si  gravis  adeo,  ut  homi- 
nem non  vanum  ad  conveniendum  adducere  potue- 
rit; ei  succurrendum  est,  qui  fuit  talem  perpessus. 
Si  b.  f.  negotium  esset  ; proderat  actio  ex  ipso 
contractu,  aut  insita  huic  exceptio,  quae  ad  mede- 
lam pares  erant.  Sed,  uti  in  dolo,  ita  et  in  metu, 
remedia  hujusmodi  non  sufficiebant,  tum  sl  adver- 
sus tertias  personas  coactus  restitui  deberet,  tum 
si  non  in  b.  f.  negotium  metus  incidisset.  Hinc 
praetor  exceptionem  singularem  introduxit  quod  me- 
tus causa;  item  actionem  quod  metus  causa,  cu- 
jus auctorem  primum  Octavium  praetorem  fuisse, 


praestitit  l.  33.  de  re  judic.  Idem  statutum  ost  a Diocletiano  et  Maxi- 
miano, quando  In  integrum  restitutio  peteretur  adTersus  transactionem, 
nudo  pacto  conTentam,  Aquiliana  stipulatione  atque  acceptilatione  desti- 
tutam, Considi.  IX.  9. 

tradit  Cicero  in  Verr.  II.  3,  5.,  formulam  Octa- 
vianam appellans.  Prouti  ad  exeeutionem  negotium 
perductum  non  fuerit,  aut  fuerit;  exceptio  vel  actio 
adhibetur,  usu  plane  simili  exceptioni  vel  actioni 
doli  mali.  Disputant,  an  actio  atque  exceptio  quod 
metus  causa,  introductae  semel,  etiam  bonae  fidei 
negotiis  applicentur;  atquo  affirmantibus  accederem, 
quia  habent  illae  utilitatem  singularem. 

Primo  enim  sunt  in  rem  scriptae  ( a ).  Scilicet 
ea  exceptio  opponi  , eaque  actio  exerceri  potest 
etiam  adversus  alios,  qui  non  intulissent  metum  : 
puta  adversus  eum  , qui  bona  fide  rem  metii  ex- 
tortam acquisivisset,  actio  quod  metus  causa  pro- 
movetur, l.  9.  § ult.  quod  met.  caus.,  I.  4.  § 33. 
de  doli  mali  et  met.  txc.  Diverse  exceptio  atque 
actio  doli  mali  sese  habent,  quae  nonnisi  adversus 
fraudatores  ipsos  possunt  exerceri.  - Adeo  immo- 
dicum id  visum  est  quibusdam,  ut  contra  patulos 
textus  amplitudinem  hanc  actionis,  et  exceptionis 
quod  metus  causa,  minuere  conentur.  Quae  tamen 
suis  rationibus  non  caret.  Optime  enim  Ulpianus 
l.  14.  § 3,  quod  metus  causa  ait  « cum  metus 
« habeat  in  se  ignorantiam,  merito  quis  non  ad- 


(o)  In  rem  scriptae  actiones  adversos  quemlibet  possessorem  aiicnjns 
rei  instituuntur;  at  sunt  de  ani  natura  personales.  Rem  notam  memoravi, 
ne  qnae  confusio  in  sequenti  tractatione  generetur. 

« stringitur,  ut  designet  quis  ei  metum  vel  vim 
« adhibuit  » ; dolus  namque  specie  legitima,  atque 
amici  vultu  inducto  , struitur  ; quique  passus  sit 
eum , bene  fraudatorem  agnoscit , a quo  fuit  lu- 
dificatus. Metus,  qui  aperte  leges  oppugnat,  in 
obscuro  irrogatur,  -velata  fere  aut  vere  facie;  hinc 
a coacto , qui  mente  sensibusque  perturbatus  erat, 
personae  designatio  perperam  expectaretur.  - Uberior 
praeterea  actione  doli  est  actio  quod  metus  causa, 
quatenus  hac  restitutionem,  rescisso  negotio,  peti- 
mus. Metus  enim  non  alius  , quam  causam  . dans 
concipi  potest:  et  male  Scriptores  aliqui,  a gra- 
vioribus idcirco  reprehensi , metum  aliquem  inci- 
dentem comminiscuntur.  Certe  si  rei  per  metum 
ereptae  restitutio  a reo  convento  non  fiat,  tunc  e 
solita  judiciorum  romanorum  regula  condemnatio 
de  pecunia  concipitur,  Gaj.  IV.  48.  Ob  rei  gra- 
vitatem condemnatio  ad  quadruplum  producitur  , 
d.  I.  14.  § 1. 

Renovatur  in  actione  quod  metus  causa  dispu- 
tatio , an  ad  eam  spectet  in  integrum  restitutio  , 
quam  ex  metu  dari  tradunt  Ulp.  I.  1.  de  integr. 
rest.,  Paul.  senf.  1.  7.  2.  In  Scriptorum  contradi- 
ctione simili,  etiam  hic  affirmantibus  calculum  no- 
strum adjicimus.  Aliam  esse  credimus  ex  illis  in 
integrum  restitutionibus , quae  non  apud  praeto- 
rem penitus  absolvuntur,  sed  perficiuntur  actione 

ordinaria,  data  a pronuntiante  praetore,  apud  judi- 
cem exercenda.  Probat  id  itidem  ordo  Digestorum; 
est  enim  titulus  quod  metus  causa  gestum  erit 
secundus  in  tractatione  de  in  integrum  restitutio- 
nibus; isque  de  actione  quod  metus  causa  fere  in- 
teger conscriptus  est.  Probat  idem  ille  textus  Ul- 
piani L 9.  § 3.  4.  6.  quod  met.  causa,  quo  ad 
contrariam  sententiam  defendendam  utitur  Savi- 
gny.  In  § 3.  de  actione,  deque  exceptione  quod 
metus  causa,  coactis  praebenda  loquutus  Ulpianus, 
addit  in  § 4.  et  § 6.  in  rem  actionem , vin- 
dicationem. Ecce,  ajunt  ex  adverso,  ab  actione  quod 
metus  causa  separat  distincta  tractatione  Ulpianus 
in  integrum  restitutionem  , quoniam'  in  rem  actio 
est  ad  amussim  in  integrum  restitutio ; cujus  effe- 
ctus est,  ut,  rescissa  ea,  quae  per  metum  facta  fue- 
rat, traditione,  res  vindicari  queat.  - Mitto  obser- 
vare , quam  inconcinne  in  integrum  restitutio  ab 
Ulpiano  per  effectus  ultimos  exprimeretur.  Quod 
maximum  est ; Ulpianus  ipse  in  § 3.  indiscrimi- 
natim  actionem  quod  metus  causa,  atque  in  integrum 
restitutionem  nominat.  Quando  autem  in  § 4.  et  6. 
in  rem  actionem  memorat , non  de  ea  loquitur , 
quasi  edicto  praetoris  eirca  in  integrum  restitutio- 
nes proposita;  sed  a jurisprudentia  superadditam 
illam  fuisse  significat,  posteaquam  praetor  edicto  suo 

in  integrum  restitutionem  ex  capite  metus  indu- 
xisset, quasi  additamentum  operae  praetoriae.  Adeo 
haec  in  rem  actio  ab  in  integrum  restitutione  di- 
versa est.  Clara  jurisconsulti  verba  in  § 6.  « li- 
« cet  tamen  in  rem  actionem  dandam  existime- 
* mus  , etc.  » Jurisconsultos  existimare  dandam 
esse  actionem,  quae  ipsa  in  integrum  restitutio  es- 
set a praetore  promissa,  perperam  dixisset  Ulpia- 
nus: patente  enim  edicto,  nihil  erat  existimandum. 
Concinunt  verba  Gordiani  l.  3.  C.  de  his  quae  vi 
metusve  causa.  « Placuit  in  rem  quoque  dari  actio- 
« nem  secundum  formam  perpetui  edicti.  » Solita 
est  vox  illa  « placuit  »,  quae  exprimit  responsa 
prudentum.  Nempe  non  raro  , quando  de  jure  or- 
dinario persecutio  personalis  ad  repetendum  quod 
amisimus  danda  esset:  si  recipiendi  causa  justissi- 
ma sit,  ac  multa  facilitas,  res  certo  futura  aliqua- 
tenus pro  facta  habetur,  et  datur  vindicatio.  Exem- 
pla in  l.  13.  pr.  de  pign.  ad. , l.  29.  de  mori, 
caus.  donat.,  I.  1.  C.  de  donat,  quae  sub  modo. 
Introducta  fuerat  a praetore  in  integrum  restitutio 
ex  capite  metus,  parata  scii,  erat  actio  quod  me- 
tus causa;  inultae  illa  quidem  aequitatis;  praeterea 
valde  expedita,  quoniam  adversus  quoslibet  posses- 
sores dabatur,  et  poena  quadrupli  temere  litigan- 
tes, et  non  restituentes,  compescebat.  Utilem  vin- 

dicationem  jurisprudentia  adjecit,  quasi  edicti  prae- 
torii complementum.  ( b ) 

Verum  neque  hic  asseveramus,  actionem  quod 
metus  causa  absolvere  tractionem  in  integrum  re- 
stitutionum ex  capite  metus  ; credimus  imo  , alia 
fuisse  harum  restitutionum  genera.  Veluti  quando 
adita  metu,  vel  repudiata  fuerit  hereditas.  Non  per 
actionem  quod  metus  causa,  quae,  licet  in  rem  scri- 
pta sit,  personalis  tamen  est  de  sui  natura,  suffi- 
ciens medela  obtineretur;  nimiae  enim  sunt  juridicae 
relationes,  quae  erga  plures  personas  per  heredita- 
riam successionem  generantur,  quam  ut  eas  actione 
personali  complecti  possimus.  Itaque  data  est  etiam 
in  integrum  restitutio,  non  per  actionem  quod  metus 
causa  exercenda  , sed  absolvenda  a praetore  per 
simplicem  suam  cognitionem,  l.  21.  § pen.,  et  ult. 
quod  met.  causa.  - Omnes  autem  in  integrum  re- 
stitutiones. sive  quod  per  actionem  quod  metus  cau- 
sa , sive  quod  sola  praetoris  opera  perficerentur  , 
edictum  complectebatur  verbis  illis,  ab  Ulp.  relatis 
l.  1.  eod  tit.  * Quod  metus  causa  gestum  erit , 
« ratum  non  habebo.  * 


(/>)  Puchta  occurrit  difficultati,  quod  ln  bac  actione  quod  metus  causa 
nullus  cognitioni  praetoris  locus  esse  videatur.  Dividit  etiam  hic  judicium 
rescindens;  vid.  (§  8.  not.  i).  Cognovisse  praetorem  de  quaestionibus  juris 
(ex.  gr.  an  do  injusto  metu  tractaretur),  quaestionem  autem  facti  judici 
permisisse. 

§ 10.  Conventiones  reprobatae  ratione  objecti. 

Praeter  capacitatem  contrahentium  personarum 
earumque  consensum,  conventionum  validitati  ido- 
neitas requiritur  objecti,  quod  tale  sit,  ut  in  ne- 
gotium deduci  possit.  - De  caelo  per  digitum  tan- 
gendo, aliisquo  ineptiis  hujusmodi , contractus  certe 
non  valet.  Non  valet,  si  res  hominum  commerciis 
exempta  inducatur,  res  divini  juris,  respublica  , 
homo  liber,  Gaj.  III.  97.,  § 2. 1.  de  iniit,  stipul. 

Item  ut  res  quae  mea  est  mihi  detur,  inutilis 
conventio  est ; hanc  enim  ipsa  dominii  amplitudo 
excludit,  tantam  juris  plenitudinem  continens,  ut 
nihil  quod  adjici  possit  supersit;  neque  quod  no- 
strum est  amplius  nostrum  fieri  potest.  - Excipe, 
nisi  re  mea  excerptus  usus  aut  possessio  fuisset , 
de  quibus  jam , ut  ad  me  redeant,  utiliter  conve- 
nire possum.  Item  quominus  sub  conditione,  si 
mea  esse  desinet,  rem  meam  stipuler,  nulla  ratio 
refragatur : videbimus  imo  de  conditionibus  tra- 
ctantes (§  14),  rem  meam  , ut  ea  mihi  detur  in 
quemlibet  conditionalem  contractum  induci  posse  , 
veluti : Si  navis  ex  Asia  venerit,  quoniam  res  in- 
terea dominium  meum  forsan  egrediens  utilem  fa- 
cere conventionem  potest. 

Quemadmodum  de  re  ad  creditorem  jam  per- 
tinente, in  eumdem  transferenda,  reprobata  in  ge- 
nere conventio  est;  ita  vicissim  improbatur  nego- 
tium quo  debitor  ad  rem  non  suam,  invito  domino 
transferendam  , sese  obligaverit ; cum  nemo  dare 
id,  quod  non  habet,  possit.  - Explicandum  hic  est 
celebre  illud  romani  juris  principium,  rei  alienae 
emtionem  venditionem  valere , l.  X8.  de  contrah. 
emt. , et  passim.  Non  defuere  qui  principium  tale 
de  inhonestate  notarent;  quasi  haec,  ut  invitis  do- 
minis res  eriperentur,  sententia  fuisset  romanorum. 
Quae  quidem  perversa  intelligentia  adeo  apud  gal- 
lum legislatorem  valuit,  ut  expresso  art.  1599.  ven- 
ditionum rei  alienae  sanciendam  duxerit  nullita- 
tem.  - Non  bene,  neque  strenue,  principium  roinar- 
nurn  defendunt  hi,  qui,  quasi  excusantes , nullam 
saltim  de  jure  romano  rei  alienae  emtionem  fuisse 
autumant,  si  emtor  alienam  illam  scivisset,  a for- 
tiori si  novisset  uterque,  tum  emtor  tum  venditor. 
Hisce  enim  asserendis  non  modo  textus  silentium 
deterrere  debuisset  eos;  verum  etiam  consideratio 
legatorum  rei  alienae,  quae  in  jure  nostro  tunc 
maxime  valent,  quando  statum  rei  sciverit  testa- 
tor, quando  autem  is  ignoraverit,  ordinario  non 
substineutur,  l.  10.  C.  de  legatis. 

Neque  melior  communis  defensio  est : Valere 
emtionem  venditionem  alienae  rei  ex  eo,  quod  ven- 

ditor  non  ad  dandum  seu  dominium  transferendum, 
sed  ad  tradendum , usumque  et  possessionem , ut 
habere  emtori  liceat , tribuendam  , teneatur  dum- 
taxat , l.  1.  pr.  de  ter.  permutat,  etc.  - Ete- 
nim nisi  a turpitudinis  nota  principium  vindice- 
mus funditus,  nihil  umquam  proficiemus  ; neque  si 
dominium  invito  domino  eripere  inhonestum  est , 
honestum  dici  potest  eripere  usum  aut  possessio- 
nem. Obstant  praeterea  explicationi  communi  exem- 
pla alia  non  pauca  actuum  de  re  aliena  concepto- 
rum, valentium  tamen,  licet  transferendo  dominio 
de  sui  natura  dirigantur.  Legatorum  rei  alienae 
praeclarum  exemplum  est.  Aliud  in  pignoris  con- 
tractu, qui,  re  aliena  inducta,  valet,  l.  9.  § 4.  dc 
pign.  ad. ; at,  si  non  continuo  dominium  transfert, 
tribuit  utique  creditori  vendendi  oliin,  ac  proprie- 
tatis transmittendae  potestatem.  Denique  stipula- 
tiones de  dando  conceptas  transferendis  dominiis 
comparatas  esse , nemini  latet ; et  tamen  stipula- 
tiones eas  de  rebus  alienis  valere,  textus  est  /.  15. 
fi.  de  nsurp.  et  usuc. 

Melius  ita  principium  nostrum  defendas.  Quando 
legibus  moribusque  conveniens  prostat  interpretatio 
negotii,  non  est  quod  inhonestam  anquiramus,  ac 
turpem.  Promisit  debitor , futurum,  ut  res , quae 
aliena  est,  perveniat  ad  creditorem.  Scilicet  probe: 
quod  ipse  redimere  ex  domino,  et  redemtam  prae- 

stare  teneatur.  Hic  igitur  erit  susceptae  obliga- 
tionis effectus,  ut  aut  redimat  debitor  ac  praestet, 
aut  de  eo  quod  interest  teneatur  creditori  suo  ex 
capite  non  impletae  obligationis.  Nihil  quod  legi- 
bus. nihil  quod  honestati  repugnet.  Similem  lega- 
torum rei  alienae  exitum  esse,  tralatitii  juris  est. 

Restat  explicandum  quod  ex  /.  1.  pr.  de  rer. 
permut.  venditor  non  ad  dandum  sed  ad  usum  ac 
possessionem  praebendam  teneri  dicitur,  neque  ex- 
plicationi nostrae  congruere  prima  facie  videtur. 
Scilicet  quod  dicunt,  id  agi  in  emtione  venditione, 
id  ad  contractus  hujus  characterem  pertinere  , ut 
tradatur  tantum  res , non  detur , omnino  falsum 
esse  roor.  Novi,  nonnullos,  et  gravis  quidem  notae, 
Scriptores,  de  tradendo  solum  in  emtione  vendi- 
tione agi  asserentes,  eo  uti  argumento,  quod  essent 
peregrini  dominii  romani  incapaces,  aperiendao  ta- 
men et  ipsis  emtiones  venditiones  forent;  hinc 
placuisse,  ne  quid  in  contractus  tales  praeter  usum 
possessionemque  deduceretur,  quo  emendo  venden- 
doque  peregrini  etiam  facti  sint  pares.  Obstat,  quod 
nisi  quiritarium,  at  utique  juris  gentium  dominium 
esset  commune  peregrinis,  de  quo  saltim  emtio  ac 
venditio  ipsis  communicari  potuisset.  Obstat , in- 
credibile esse,  peregrinorum  gratia,  de  quibus  pe- 
culiare jus  statui  potuisset , suas  etiam  emtiones 
coercere  et  comminuere  ita  voluisse  romanos.  Ob- 

stat,  regulam  d.  leg.  1.  pr.  de  rer.  permvi.  jure 
etiam  justinianeo  vigere,  quando,  Caracalla  prius, 
inde  Justiniano  constituentibus,  distinctio  inter  ci- 
ves , latinos,  peregrinos  sublata,  quiritarii  denique 
ac  juris  gentium  dominii  divisio  explosa  fuerat.  - 
Quid  quod,  agi  emendo  ac  vendendo  non  de  pos- 
sessione usuque  rerum,  at  de  dominio,  textus  aper- 
tissimi evincunt  ? Ait  Africanus  1.  30.  § 1.  de  ad. 
emti,  venditorem,  qui  ignoranti  sciens  rem  alienam 
vendidisset,  statim  actione  ex  emto  teneri  in  id, 
quanti  emtoris  intersit,  ejus  esse  factam.  Si  con- 
trahendo actum  fuisset  de  usu  deque  possessione 
tantum,  nulla  agendi  adversus  scientem  ratio  fuis- 
set, quousque  uti  ac  possidere  liceret.  Labeo  I.  80. 
§ 3.  de  contradi,  emtione  nullam  venditionem  af- 
firmat, si  id  actum  fuerit,  ne  dominium  ad  emto- 
rem  transeat : quo  nihil  apertius  esse,  ac  dici  po- 
test (a).  - Ecquae  restat  jam  sedes  praedictae  ro- 
gulae  leg.  1.  pr.  de  rer.  perm.  ? Keferendam  eam 
esse  solum  ad  tempus,  quo  is,  cui  res  aliena  pro- 
missa ac  sine  justa  redemtione  tradita  fuerit,  agere 
de  eo  quod  interest  contra  venditorem  possit;  ipsa 
textus  illius , aliorumque  similium  lectio  suadet. 
Scilicet  cogitatum  est , finem  elutionibus  ineundis 
alium  proximum  esse,  alium  remotum  atque  ulti- 


(a)  Facit  et  tit.  Cotf.  IV.  51.  « de  rebus  alienis  non  alienandis,  etc.  > 

mura.  Proximum,  unde  formam  accipit  contractus, 
esse  in  acquirendo  dominio : at  ultimum,  cujus  causa 
denique  homines  negotiantur,  esse  in  rerum  asse- 
quendis utilitatibus.  Quod  finis  emendi  proximus 
sit  dominium  ; haud  ab  hoc  expressa  conventione 
recedi  posse  salvo  contractu,  statutum  est,  d.  I.  80. 
§ 3.  Quod  finis  ultimus  sit  usus  et  possessio ; 
emtorem  quiescere  debere  placuit,  et  abstinere  li- 
tibus, quamdiu  ei  habere  liceret,  tunc  tandem  actu- 
rum de  evictione,  quando  res  a domino  vindicata 
fuerit:  excepto’  casu  decipientis  per  dolum  vendi- 
toris, ubi  ex  capite  doli  data  illico  ex  emto  actio 
est,  d.  I.  30.  § 1.  -Sic,  ut  exemplo  rem  decla- 
rem, est  in  nuptiis  finis  proximus  conjungendi  vi- 
rum ac  mulierem  corporali  etiam  unione : est  ulti- 
mus sociandi  plene  ac  perfecte  duas  humanas  per- 
sonas. Conditiones  expressas  de  vitanda  prolis  ge- 
neratione excludit  ratio  proximi  finis,  cap.  ult.  de 
cotidit.  appos.  At  conjugibus  abstinentiam  licere  , 
impotentiam  imo  ipsam  validitati  matrimonii , si 
conjuges  non  obtestentur,  haud  officere,  cauonicae 
leges  civilesque  conveniunt ; quum  ultimus  finis  per- 
fectae humanae  societatis  etiam  sine  corporum  opera 
obtineri  aliquando,  melior  etiam  possit,  ac  purior.  - 
Itaque  l.  1.  de  rer.  pertn.  excludit  solum  agentem 
ante  passam  evictionem  emtorem.  Idque  eo  facilius 
receptum  est  in  tanta  veterum  usucapiendi  tum  bre- 

vitate , tum  facilitate.  Inutiles  pene  querimonias 
agitare  visus  est  emtor,  qui  aut  anno  aut  biennio, 
mala  fide  quae  supervenerit  non  impediente , do- 
minium plenum  esset  assequuturus  ( b ). 

Ex  his,  quae  diximus,  patet,  cur  diverse  de 
idoneo  agendi  tempore  quoad  pignus  rei  alienae 
receptum  sit ; admissus  scilicet  ad  agendum  pigne- 
ratitia  contraria  sit  creditor  etiam  ante  passam  evi- 
ctionem , l.  9.  pr.  de  pign.  ad.  Pignoribus  enim 
accipiendis  securitatis  praesentis  unico  desiderio  ad- 
ducimur ; quae  securitas  , data  re  aliena  , vindi- 
catione impendente  , omnino  non  obtinetur. 

§ 11.  Conventiones  reprobatae  ratione  obie- 
di  C Continuatio ). 

Praeter  eas,  quas  generalis  aliqua  e superius 
expositis  ratio  condemnat  , aliae  sunt  neque  pau- 
cae conventiones  , quibus  regulae  juris  nostri  po- 
sitivae obsistunt.  Meum  sermonem  ad  ea  cohibebo, 
quae  majorem  desiderant  expositionem.  - Displicuit, 
tales  adjici  contractibus  conventiones  , quae  for- 


(6)  Ea.  quae  disputavimus,  firmantor  tribas  documentis  gestaram  em- 
tionum,  quae  continentor  in  taballs  Tr&nsylvaniae  (cuns.  Bruna  fonltt  ju- 
ris rom.  antiqui  Tubing.  1871.  pag.  137.  Sfq.)'.  ibi  illud  « habere  possi- 
« dereqao  recto  liceat  » continuo  ad  evictionis  casam  refertur.  In  tertio 
documento  adjicitur  « habere  possidere  usuque  capere  recte  liceat  » 

raam,  negotio  constitutam,  a jure  civili,  subverterent. 
Facit  huc  maxime  effatum  illud  Papiniani  l.  38. 
de  pactis,  privatorum  pactis  jus  publicum  mutari 
non  posse  : cui  concinit  Ulp.  I.  45.  § 1.  de  R.  I. 
Scilicet  quando  jus  publicum  , quasi  populicum  , 
dicimus ; relationem  juris  ad  populum  significamus. 
Quod  cum  plures  ac  varias  recipere  possit  signifi- 
cationes, apud  Papinianum  et  Ulpianum  exprimit 
regulas  juris , quae  ut  observentur  interest  popu- 
li ( publica  utilitas,  publice  interest ).  Sunt  enim 
regularum  juris  genera  duo  : unum  earum  , quae , 
exclusis  voluntatibus  singulorum  civium , necessario 
operantur  prae  directa  , quam  continent  , Reipu- 
blicae  utilitate  ('publica  causa,  res  publica ) : aliud 
illarum,  quae  locum  voluntatibus  relinquunt,  ac  non- 
nisi tacentibus  hisce  valent , utpoto  non  directam 
utilitatem  Reipublicae  continentes  sed  ad  id  spe- 
ctantes, quod  res  familiaris,  res  privata,  ad  volun- 
tatem spectans  dicitur.  - Ita  in  contractibus.  Quo- 
rum constituisse  substantiam  , atque  extrema  ne- 
cessaria, publice  interfuit;  ne  omnia  negotia  con- 
fusa , litesque  infinitae  resultarent.  Salvo  contra- 
ctu, ea  conveniendo  mutari  nequeunt  : non  , ut 
sine  pretio  venditio  sit,  salva  venditione  ipsa, 
conventio  admittitur,  l.  38.  de  contrah.  emt.  (§  4) ; 
non  in  societate , ut  unus  tantum  conferat , alius 
lucrum  ex  universo  capiat,  conveniri  potest;  l.  5. 

§ 2. pro  socio ; non  in  deposito,  ne  intra  certum  tem- 
pus repetere  deponenti  liceat , 1. 1.  § 45. 46.  depos. 
- At  regulae  adminicula  contractuum  respicientes,  ex. 
gr.  de  culpae,  deque  casus  praestationibus,  quominus 
pacto  mutentur,  nihil  vetat,  l.  27.  de  Ii.  I.  (a). 

Moribus  etiam  repugnare  conventiones  illas,  ju- 
ste creditum  est,  quae  civium  libertatem  sine  ulla 
utilitate  limitarent.  A majoribus  nostris,  apud  quos 
tanti  fuit  personalis  libertas,  ut  ne  testamento  qui- 
dem caveri  posset  in  genere  , honoratum  alicubi 
morari  debere,  non  minus  administrandi  patrimo- 
nii liberae  facultati  provisum  est,  ac  vincula  ejus 
inutilia  damnata  fuerunt  (b).  - Spectat  ad  hunc 
articulum  nota  controversia  leg.  pen.  de  pactis 
Pomponii  cum  leg.  ult.  C.  de  pactis  int.  ernto- 
rem  Justiniani.  Neminem  paciscendo  efficere  pos- 
se , ne  locum  dedicare  , ne  in  suo  mortuum  se- 
pelire, ne  vicino  invito  praedium  alienaro  sibi  li- 
ceat, Pomponius  respondit.  De  hujusmodi  conven- 
tionibus emtioni  venditioni  appositis  dubitatura  fuis- 
se inter  veteres,  sibi  tamen  servandas  esse  vi- 
deri , constituit  Imperator.  - Haec  inter  varias  , 
quae  propositae  sunt,  interpretationes  melior  mihi  es- 
se videtur.  Certe  si  nulla  ei,  qui  legem  imposuit,  re- 


(a)  Do  pacti»  circa  praestationes  doli  vide  (§  27). 
(i)  V.  (§  16.  not.  b). 

sultare  possit  utilitas,  si  fuisset  nudum  praeceptum, 
servari  conventio  non  potest ; quandoquidem  nec  te- 
stamento alienationes  prohiberi  queant,  si  ratione 
utilitatis  careat  prohibitio,  Marcian.  I.  114.  § 14 
de  l.  1.  At  uti  ibid.  subjicit  Marcianus,  si  quae  uti- 
litatis causa  demonstretur,  optime  praeceptum  valet. 
Potest  autem  etiam  in  contrahendo  utilitas  adesse , 
quae  pactis  illis  curetur.  Erant  mihi  duo  fundi 
contermini ; vendo  unum  viro  bono , quem  vicinum 
jam  mihi  futurum  elegi.  Jubeo,  ne  alienet,  quia  alie- 
nando facile  incommodus  vicinus , rivalis  turbidus , 
subjiceretur:  jubeo,  ne  cadavera  inferat,  quia  mo- 
lesta in  locis  religiosis  hominum  frequentia  esse 
solet,  tum  familiarium  propter  officium  supremum, 
tum  pauperum  rapiendi  causa  silicernii ; nidor  prae- 
terea gravis  epularum  , alioruinquo  , quae  in  fu- 
neribus comburebantur.  Conventiones  valebunt , qui- 
bus justa  causa  non  defuit.  Cum  vero  singulares 
hae  circumstantiae  sint  , quae  pactorum  validita- 
tem aliquando  suadeant , in  genere  nulla  ipsorum 
utilitas  esse  soleat  ; tum  generalis  prodita  est  a 
Pomponio  definitio , quae  tamen  contrarias  non  ex- 
cluderet probationes.  Lex  Justiniani  accipienda  de 
casibus , quibus  ejus  intersit , qui  legem  eam  dixit 
contractui  ; idque  satis  apparet  ex  vers.  forsitan 
enim,  d.  leg.  ult.  Id  tantum  a Justiniano  ex  jure  ve- 
teri immutatum  fuisse  videtur , quod , simplici  uti- 

litatis  probabilitate  (forsitan)  satisfactus,  Impe- 
rator, praesumi  pro  conventionis  validitate  volue- 
rit. Et  bona  quidem  ratione ; non  enim  inutilia  pa- 
cisci censendi  sunt  homines,  et  compescendae  vin- 
culis inanibus  alienae  voluntati  stultam  atque  im- 
probatam capere  voluisse  voluptatem. 

Ad  conventiones , quae  matrimonia  modo  ex- 
cludunt modo  conciliant , spectant  fragmenta  non 
pauca , quae  quidem  probe  intelligere  non  poteri- 
mus, nisi  prius  constituamus  regulas.  1\  Spectat 
ad  publicam  causam  fieri  matrimonia.  De  hoc  ap- 
prime sollicita  fuit  1.  Julia,  quam  utilem,  et  causa 
procreandae  sobolis  latam,  dicit  Terentius  Clemens 
l.  64.  § 1.  de  cond.  et  dem.  - 2a  : Reip.  inte- 
rest  , facta  matrimonia  servari : tolerata  divortia  , 
non  fauta.  - 3\  Pariter  Reip.  interest,  libere  com- 
poni connubia;  cum  in  his,  quae  non  liberae  vo- 
luntatis electio  conciliaverit,  nulla  sperari  concor- 
dia possit,  nulla  soliditas.  - 44:  denique  interest 
Reipublicae  matrimonia  non  esse  venalititia;  nihil 
enim  tam  amori,  qui  nuptias  regere  debet,  repu- 
gnat , quam  pecuniae  cupiditas , nec  magis  ironi- 
cc  quicquam  dictum  fuit , quam  illud  « auro  com- 
« paratur  amor.  » 

Ex  quatuor  regulis  consectaria  totidem.  Et  pri- 
mo quidem  non  valet  quicquid  cautum  fuerit,  ut 
damni  metu,  vel  lucri  spe  ad  caelibatum  quis,  ac 

vitae  solitudinem , impellatur.  Quare  non  tantum 
stipulatio  poenalis  non  tenet,  si  nupserit,  si  uxo- 
rem duxerit;  sed  nequo  legato  bene  conditio  adji- 
citur, si  non  nupserit , si  uxorem  non  duxerit , 
l.  22.,  I.  63.  § 1.,  I.  72.  § 5.,  I.  74.,  I.  100. 
de  cond.  et  demonstr.,  Paul.  sent.  III.  4.  15.  Sci- 
licet uti  est,  conditiones  inhonestas  pro  impossibi- 
libus haberi,  conditiones  autem  impossibiles  vitiare 
contractus,  detrahi  in  testamentis  ( § 15);  stipu- 
latio illa  concidit,  legatum,  sublata  conditione,  pro 
puro  ac  simplici  habetur.  - Una  exceptio  est  in 
viro,  qui  sub  conditione  servandae  viduitatis  hono- 
raverit testamento  uxorem  suam.  Etsi  enim  condi- 
tio viduitatis  ex  praedictis  rationibus  in  genere 
reprobetur,  l.  63.  pr.  de  cond.  et  dem. , a viro 
testatore  imposita  admittitur:  cujus  non  injustum 
desiderium  esse  videtur,  fidelitatem  sibi  vel  post 
fatum  servari,  aliumque  viduae  suae  maritum  bo- 
nis a se  relictis  non  frui.  - Tantus  tamen  fuit  apud 
veteres  nuptiarum  favor,  ut,  constituente  lege  Mi- 
scella, si  vidua  ita  honorata  intra  annum  a morte 
viri,  sese  procreandorum  filiorum  causa  nubere  velle, 
per  sacramentum  declaravisset , nubere  posset , ac 
nihilominus  id,  quod  relictum  fuerat,  accipere  et 
retinere.  Quod  si  ita  non  declarasset,  servanda  erat 
omnino  conditio ; nimirum  juxta  regulas  de  condi- 
tionibus, quae  potestativae  negativae  dicuntur,  ad- 

mittebatur  statim,  data  cautione  muciana  de  resti- 
tuendo nisi  paruisset,  nempe  si  nupsisset  (c).  Mul- 
tum e lege  Miscella  variis  temporibus  mutavit  Ju- 
stinianus l.  2.  3.  C.  de  indicia  viduit.,  Nov.  22. 
c.  43.  44.  Hac  Novella  denique  statuit,  viduitatis 
conditionem  impositam  omnino  servari  debere,  ad- 
mitti feminam,  data  de  non  nubendo  cautione  sub 
quibusdam,  quos  ipse  late  enucleat,  modis. 

Secunda  est  ex  altera  regula  consequentia : 
Reprobatur  voluntas  ejus,  qui  vel  metu  damni  im- 
pulerit, vel  spe  lucri  allexerit  ad  divortium,  l.  8. 
§ 1.  de  usu  et  liabit.,  I.  5.  C.  de  inst.  et  siibst. 

Ex  tertia  regula  sequitur,  non  valere  stipulatio- 
nes poenales,  quibus  certum  cum  determinata  per- 
sona connubium  aut  obtrudatur  aut  excludatur;  si 
Titio  non  nupseris,  dabis  ? vel  si  Titio  nupseris, 
dabis  ? Ad  stipulationes  hujusmodi  prima  regula 
vere  non  pertinet,  quae  fuit  ne  matrimoniorum  co- 
pia in  civitate  cohiberetur.  Pone  enim  stipulationem. 
si  Titio  nupseris.  Excluditur  unum  tantum  ma- 
trimonium cum  Titio;  aliae  nuptiae  universae  aper- 
tae relinquuntur.  Pone  aliam,  si  Titio  non  nupseris: 
matrimonio  nedum  non  adversatur  ea,  injungit  imo. 
At  obstat  utrique  servanda  nuptiis  libertas.  Haec 


(r)  F.xpllcatar  por  sanctiones  legis  Miscellae  locus  Maocianl  I.  65.  $ 1- 
ad  S.  C.  Treb. 

lata,  haec  ampla  esse  debet ; nullum  matrimonium 
subtrahendum,  nullum  imponendum  est.  « Inhone- 
« stum  visum  est  vinculo  poenae  matrimonia  ob- 
«c  stringi  > l.  134.  pr.  de  V.  0. ; « eligendi  ma- 
« trimonii  poenae  metu  libertatem  auferri  > 1.71. 
§ 1.  de  cond.  et  demonstr.  - Verum  hic  poenarum 
causa  a causa  lucri  propositi  separatur.  Neque  enim 
praemio  certas  sive  fovere,  sive  arcere  nuptias,  pro- 
hibitum est;  et  si  ita  legatum  fuerit,  si  Titio  non  nu- 
pserit, aut  si  Titio  nupserit,  legatum  et  conditio  ser- 
vatur, l.  63.  pr.  § 1.,  I.  64.  pr.,  1.7  i.  § 1.  de  cond. 
et  demonstr.  Non  enim  uti  per  poenarum  minas,  ita  per 
invitationem  praemii  adimitur  libertas , d.  I.  71. 
§ 1. ; ac  bene  fatuus  foret,  qui  sese  libertate  com- 
minutum diceret , quod  eligendo  praemiis  fuisset 
allectus  (d).  Nisi  quod  obstaculum  facere  videtur 
regula  quarta  de  dignitate  nuptiarum,  quae  vena- 
les esse  non  debent.  Legatum  est  feminae,  si  Titio 
non  nupsisset;  abstinebit  ea  Titio  , forsan  antea 
desiderato,  quaeret  virum  sibi  alium  cupiditate  as- 

(d)  Certo  si  In  casu  legati,  si  Titio  non  nupserit,  IttWn  sint  peculiaria 
facti  adjuncta,  ut  solae  cum  Titio  probabiles  sint  feminae  nuptiae;  condi- 
tio in  fraudem  logia  Juliae  adseripta  habebitur,  non  obeerrabitur,  arg.  I.  €3. 
pr.  de  cond.  et  dem.  Item  si  in  alio  casu,  ei  Titio  nupserit.  Titias  indignus 
sit  illis  nuptiis  ita , ut  non  hae  fieri  honesto  queant ; tale  est , quale  sl 
generaliter  scriptum  esset,  si  non  nupserit , pejus  imo  et  gravius:  conditio 
pro  non  apposita  habetor,  d.  I.  63.  g 1.  Similia  da  conditione,  si  Ariciae 
non  nupserit  cauta  roperies  in  l.  64.  § 1.  cod.  tit. 

sequendi  legatum.  Legatum  est,  si  Titio  nupsisset, 
advolabit  ad  eum,  non  amore  ducta  sed  auro.  Resp., 
posse  tales  adesse  circumstantias , quae  venalitatis 
suspicionem  avertant.  Sequor  describentem  scite  Sa- 
vigny.  Finge  puellam  , cui  pauper  aut  avarus  sit 
pater;  amatum  ab  eo  parvi  census  juvenem ; obje- 
ctum a patre  alium  divitem:  providet  amicus  te- 
stator, scripto  puellae  legato,  si  Titio,  amato  ju- 
veni, nupserit,  aut  si  non  nupserit  illi,  quem  obji- 
cit pater.  Nulla  inhonestas  hic;  nulla  matrimonii 
paratur  venalitas : consulitur,  ne  per  avaritiam  pa- 
tris miserrima  filiae  conditio  praeparetur.  Quum  au- 
tem testatores  honesta  potius  quam  inhonesta,  li- 
cita potius  quam  illicita,  voluisse  censendi  sint; 
tales  similesve  circumstantiae  praesumuntur;  lega- 
tum, conditio , in  genere  valent  (e).  - Adeo  verum 
est,  propositis  praemiis  nuptias  posse  in  genere  con- 
ciliari, ut  aliquando  etiam  stipulatio  servetur,  qua 
femina  sibimetipsi  pecuniam  stipulata  fuerit  sub 
conditione  nuptiarum,  si  tibi  nupsero,  decem  dari 
spondes  ? Urget  hic  vehementior  venalitatis  suspi- 
cio ; eadem  enim  est,  quae  stipulatur,  quaeque  per- 
sonam propriam,  quasi  pecuniae  praemium,  offerre 


(?)  A fortiori  substinebitur  plene  dispositio,  qna  nuptiarum  in  genere 
ineundarum  conditio  inducta  fuerit,  nerapo  si  nupsisset,  l.  45.  § 2.  del.l., 
I.  68.  de  eond.  et  demonstr.  Simplez  prorisio  est  perata  oneribus  matri- 
monii futuri:  licita  ac  serranda  omnino.'  V.  (§  16). 

videtur.  Quare  sapienter  cautum  est  l.  97.  § 2. 
de  V.  0.,  causam  esse  cognoscendam,  et  si  proba- 
bilis nulla  appareat,  denegandam  actionem.  At  non 
raro  probabilem  causam  ejusmodi  stipulationis  esse, 
subjicit  Celsus.  Esto  ( sequor  rursus  conjecturam  Sa- 
vigny)  paupercula  mulier,  quae  se,  quae  parentes 
alat  operis  suis : ea  non  ad  nuptias  adduci  potest, 
nisi  promittatur  pecunia,  quam  quidem  sit  continuo 
restitutura  dotis  causa,  consulens  sibi  tantum  in 
casum  futurae  viduitatis.  Aequum  desiderium  est , 
non  turpe,  non  rapax ; actio  non  denegabitur. 

Denique  tum  ex  tertia  de  libertate,  tum  ex 
quarta  de  honestate,  regula  fluit,  non  valere  pa- 
ctum, ne  liceat  divertere;  non  stipulationes  ratas 
liaberi,  quibus  poenae  irrogarentur  ei,  qui  quaeve 
divortium  fecisset,  l.  134.  fi.  pr.  de  V.  0.,  I.  2. 
C.  de  inut.  stip.  Non  enim  metu  poenarum  obstrin- 
gi, sed  concordia  ac  pietate  foveri  connubia  debent. 
- Quod  Pomponius  l.  19.  de  V.  0.  addit,  loco  ra- 
tionis « quia  contenti  esse  debemus  poenis  lege 
« comprehensis  » non  nimis  abscisse  intelligendum 
est.  Licitura  est  in  genere  civibus  ad  poenas,  quas 
leges  minantur,  addere  alias  conventionibus  suis : id 
non  permissum  in  nostra  specie,  obstantibus  regu- 
lis singularibus  de  libertate  nuptiarum  deque  ho- 
nestate. 


122 


CAPUT  II. 


Conclude  de  conventionibus,  ceterisque  circa  ma- 
trimonia dispositionibus,  eas  interdum  non  valere, 
quoniam  aut  existentiae  ipsi  nuptiarum  obstant , 
aut  libertati,  aut  dignitati.  Excipiendas  esse  illas,  qui- 
bus certae  nupliae  aut  excluduntur  aut  suadentur, 
invitatione  praemii;  utpote  quae  tales  esse  possunt, 
quae  nec  copiam,  nec  libertatem,  nec  honestatem  tur- 
bent matrimoniorum.  Verum  et  has,  si  in  facti  ad- 
junctis aliquo  tali  vitio  maculentur,  affici  prohibi- 
tione. Adde  (not.  e). 

A conventionibus,  quae  matrimonia  respiciunt, 
transeamus  ad  eas,  quae  fiant  de  futura  successio- 
ne viventis.  Quibus  quidem  excludendis  atque  im- 
probandis operam  praecipuam  Papinianus  dedit,  ho- 
nestissimus iuter  aequales  suos ; quoniam  pactis 
hujusmodi  (ipsius  Papiniani  verbis  utar  in  l.  29. 
§ ult.  de  donat. ) adversus  bonos  mores , et  jus 
gentium  festinatum  sit.  Itaque  prima  conventionum 
talium  improbandarum  ratio  est  naturalis,  ne  scii, 
eorum  mortem,  quorum  ex  obitu  emolumentum  ex- 
pectant , heredipetae  captent.  - Praeterea  aetate 
juris  nostri,  quam  dicunt  auream,  de  futura  here- 
ditate pacta  displicuerunt,  etiamsi  assentiretur  is, 
cujus  de  successione  tractaretur,  imo  ipsemet  directe 
conventionem  conficeret.  Cessabat  tunc  ratio  boni 
moris  ac  juris  gentium  ; quando  enim  ille  , cujus 
de  captanda  morte  periculum  fuisset,  assentirotur, 

pacisceretur , jam  hoc  ipso  discrimen  vere  abesse 
patebat;  cum  nemo  magis,  quam  suae  quisque  vi- 
tae, sit  custos  egregius.  At  subveniebat  ratio  alia 
juris  civilis,  qua  conventiones  tales  neque  assensus 
ejus,  sive  concursus,  a nullitate  servare  posset.  Ni- 
mirum neminem  posse  libertate  testamenti  condendi, 
quae  ad  statum  civis  spectat,  semetipsum  spoliare ; 
lege  ac  testamentis,  non  pactis  atque  contractibus, 
hereditates  deferri;  privatorum  cautiones  legum  au- 
ctoritate non  censeri.  Hinc  non  valuit  pactum,  quo 
pater  in  dotali  instrumento  cavisset,  ut  aequa  por- 
tione cum  fratre  filia  heres  sibi  futura  esset,  aut 
ut  dote  contenta  esset,  neve  quid  aliud  ex  sua  he- 
reditate speraret,  Papin.  I.  ult.  de  suis  et  legit.; 
I.  15.  C.  de  pad. , l.  3.  C.  de  collation.  - Ye- 
rum  ab  hac  secunda  parte  prohibitionis  ( quando 
scii,  aut  assentiatur,  aut  etiam  conveniat  is  ipse, 
cujus  de  successione  res  est)  , quoniam  non  boni 
moris,  sed  juris  mere  positivi  ratio  erat  in  medio, 
multum  detractum  est  lenitate  Principum.  Recepta 
prius  favore  principalium  constitutionum  pacta  de 
mutua  successione  inter  milites  ad  praelii  discrimen 
pergentes,  l.  19.  C.  de  padis.  Porro  laxiori  aevo 
Justinianus  l.  ult.  C.  eod.  tit.  habitas  de  succes- 
sione futura  conventiones , si  consentiret  is , cui 
succedendum  sit , ratas  esse  voluit,  modo  ipse  in 
consensu  suo  ad  mortem  usque  porseverasset.  - Ae- 

tatibus  posterioribus  sub  solo  boni  moris  aspectu 
considerata  res  est.  Quare  validitatem  conventionum 
de  hereditate  futura  admisere  Canones,  si  justa  con- 
veniendi causa  esset,  sique  accessisset  jurisjurandi  re- 
ligio; ubi  enim  talia  adessent  extrema,  turpem  ab- 
esse intentionem  , judicatum  est.  Consuetudines 
etiam,  legesque  municipales,  saepe  conventiones  re- 
ciprocas de  succedendo  inter  conjuges  firmavere.  Nec 
defuere  Scriptores,  qui,  pacta  hujusmodi  sint  necne 
reprobanda , pro  variis  moribus  populorum  , modo 
purioribus  modo  remissioribus,  censendum  esse  cre- 
diderint: quos  inter  notandus  Ulricus  Zasius,  prohi- 
bitionem italis  relinquendam  esse , facile  scribens, 
quasi  nostrum  sit,  agitari  cupiditate  pecuniae.  In- 
terea leges  Europae,  Zasio  fidejubenti  minus  acquie- 
scentes, deque  eo  quod  humanum  est  suspiciosae  , 
servant  prohibitionem  interdum:  codex  imo  gallicus, 
ab  italico  repetitus,  de  hereditate  viventis,  vel  ipso 
assentiente  , conveniri  non  posse  sancit , renovata 
oatenus  veteris  roinani  juris  severitate. 

§ 12.  - Conventiones  reprobatae  ratione  objecti 

( 'Continuatio ). 

Non  ad  judicia  tantum,  verum  etiam  ad  con- 
ventiones referri  potest  regula  illa,  rem  inter  alios 
actam  aliis  neque  nocere  posse  neque  prodesse.  Ex 


Digitized  by  Google 


DE  FONTIBUS  OBLIGATIONUM  125 

prima  regulae  parte  fluit,  non  valere  conventiones 
quibus  datio  factumve  tertiae  personae  praestandum 
inducatur:  ne  valeant  conventiones , quibus  jus  et 
actio  in  tertiam  personam  conferretur,  efficit  pars 
altera  regulae. 

Et  primo  quidem  invalidos  esse  contractus,  at- 
que pacta  de  praestationibus  a tertio  faciendis,  trala- 
titium  est:  tum  quoad  tertium  hunc,  qui  non  obli- 
gatur, ne  ipsi  per  alterum  iniqua  conditio  inferatur; 
tum  quoad  ipsum,  qui  ita  promisit,  cui  quidem  facti 
non  proprii  praestatio  impossibilis  est,  l.  27.  § 4. 
de  pactis , § 3.  I.  de  inut.  stip.  - Proxime  ta- 
men accedit  methodus,  qua  facta  aliena  in  contra- 
ctum subinduci  possunt ; nempe  valet  stipulatio  , 
qua  quis  curaturum  se  spoponderit,  ut  det  Titius 
faciatve;  quia  non  directe  factum  alienum,  sed  pro- 
prium, operam  propriae  curationis,  promisit,  d.  § 3. 
I.  de  inut.  stip.  etc.  - Scite  observavit  Ant.  Fa- 
ber, perperam  sibi  eum,  qui  ita  promisit,  blandiri, 
si  se  liberatum  credat  vix  ac  probasset,  expertum 
se  fuisse,  ut  Titius  daret  vel  faceret,  per  se  non 
stetisse  , quominus  ab  eo  daretur  vel  fieret.  Latine 
enim  loquentibus  « curabo  » significat : Mea  cu- 
ra erit,  efficiam , ut  tale  quid  eveniat.  Efficacem  , 
operam  promittit,  qui  sic  pronuntiat ; de  eo  quod 
interest  obligatur.  Quod  si  quis  promiserit  ita:  Ten- 
tabo,  experiar,  a Titio  dari  vel  fieri;  exsolutum 

crederem,  si  operam  qualom  spopondit,  studia  sci- 
licet ac  tentamina,  adhibuisset,  quamquam  res  non 
bene  cessisset.  Caeterum  proxima  adeo  est  promis- 
sio facti  alieni  promissioni  curationis  propriae  de 
facto  alieno,  ut  sub  primae  figura  secunda  tacite 
inducta,  faventibus  circumstantiis,  videatur,  et  sub- 
stineatur  contractus.  Exemplo  sunt  praetoriae  sti- 
pulationes, dominum  ratam  rem  habiturum,  aliquem 
judicio  sisti.  Denique  ex  aequitate  juris  canonici , 
quam  plurium  gentium  moribus  receptam  esse,  Gro- 
tius  testatur,  quoties  factum  alienum  fuerit  promis- 
sum potius  de  propria  curatione  fides  data  credi- 
tur ; idque  , ut  actus  potius  substineatur  quam 
pereat. 

Conventiones  ad  tertii  favorem  directae  repro- 
bantur, quatenus  per  liberam  personam  acquiri  actio 
non  potest.  Notum  est  ex  § 4.  I.  de  inut.  stip., 
quid  juris  placuerit  circa  stipulationem,  mihi  aut 
Titio  dari;  Titio  non  quaeri  actionem,  quae  impin- 
geret illi  principio;  Titium  tantum  solutionis  causa 
adjectum  videri;  solvi  ei  posse  id,  quod  vere  mihi 
soli  debetur.  - De  stipulatione,  mihi  et  Titio,  quin 
Titius  detrahendus  omnino  sit,  nemo  umquam  du- 
bitavit. Refert  Gajus  covini.  III.  103.,  Sabinia- 
nos  inter  ac  Proculianos  fuisse  disputatum,  utrum 
integra  stipulationis  summa  apud  me  servaretur , 
an  deducta  Titii  persona  secum  veluti  abduceret 

summae  medietatem,  alia  tantum  medietate  in  sti- 
pulatione retenta.  Justiniano  placuisse  Proculiano- 
rum  sententiam , quod  de  sola  medietate  summae 
stipulatio  valeret,  novimus  ex  d.  § 4.  I.  de  inut. 
siipul. 

Jam  ad  exceptiones.  Sunt  quae  adamussim  re- 
spiciunt partem  regulae  primam,  aliis  contrahendo 
praejudicium  non  fieri ; sunt  quae  ad  secundam  par- 
tem referuntur,  aliis  non  posse  comparari  actiones; 
sunt  denique  quae  partem  utramque  simul  pertin- 
gunt ita , ut , nisi  ad  ambas  insimul  referantur , 
tractari  commode  nequeant.  Itaque  primo  agemus 
de  casibus,  in  quibus  obesse  alii,  conveniendo  pos- 
sumus ; postea  de  his,  ubi  aliis  possumus  actiones 
nancisci ; denique  tractaturi  de  casibus , in  quibus 
modo  juvare  aliis  per  conventiones  licet,  modo  no- 
cere. 

Casuum , in  quibus  praejudicent  aliis  conven- 
tiones aliorum,  memorabile  exemplum  est  in  ll.  7. 
§ ult.}  8.  9.  10.  de  pactis;  quod  pactum  majo- 
ris partis  creditorum,  de  remittenda  debitori  com- 
muni debiti  portione,  minori  etiam  parti,  quae  non 
consenserit,  imponatur.  Hujusmodi  de  remittenda 
debiti  portione  conventiones  uti  hodie  sunt,  ita  et 
apud  veteres  frequenter  fuisse  usurpatas,  monumento 
est  aes  neapolitanum,  quod  tabulae  Heraclensis  no- 
mine venit,  liti.  39.  seqq.;  ubi  inter  alias  causas, 

quibus  debitores  in  Curia  sedere  non  possent,  recen- 
setur « si  cum  creditoribus  pactus  est  eritve  se  so- 
« lidum  solvere  non  posse  ».  - Optime  post  glossato- 
res  Ulr.  Huberus,  aliique  observaverunt,  non  per- 
petuo verum  esse,  quod  major  creditorum  pars,  de 
credito  comminuendo  consentiens,  parti  minori  prae- 
judicet. Etenim  (Rosmini  disserentem  sequar)  fal- 
sum est,  jura  communia,  seu  affinia  inter  se,  suf- 
fragiis plurium  perpetuo  esse  committenda:  quo 
saepe  fieret,  ut  illorum  utilitati  jura  minoris  partis 
subjugarentur,  ac  deservirent;  dum  jura,  qualiaeumque 
sive  numero  sint,  sive  quantitate,  aeque  observatione 
digna,  aeque  inviolabilia  sunt.  Unde  principium  juris 
nostri,  relatum  in  l.  Sabinus,  28.  comtn.  divid.,  in  no- 
vitatibus rei  communi  inferendis  meliorem  esse  cau- 
sam prohibentis.  - In  illis  tantum,  juxta  juris  phi- 
losophiam, major  suffragiorum  numerus  debet  prae- 
valere, quae  communis  rei,  sive  jurium  affinium, 
adininistrationem  respiciunt  prae  natura  ipsorum , 
solitaque  destinatione : ibi  enim,  cum  ratio  sit  com- 
pendii communis,  nemo  suae  studere  potest  utili- 
tati, quin  et  aliorum  utilitatem  curet;  adeoque  con- 
sentaneum est,  illud  consilii  capi,  quod  major  co- 
gitantium sequitur  numerus,  ampliori  collata  tum 
studiorum,  tum  scientiae  summa.  - Itaque  conven- 
tio de  remittenda  crediti  parte  habita  a numero 
creditorum  majore,  in  genere  non  officit  caeteris; 

quandoquidem  non  administrationem  solitam  curat, 
sed  novam  omnino  rem  inducit,- atque  inusitatam. 
Citatis  vero  superius  fragmentis  tit.  de  pactis  est 
singularis  quaerenda  species  ex  § 17.  d.  leg.  7.; 
quae  paragraphus  integram  tractationem  praecedit. 
Scilicet  aere  alieno  praegravatus  obierat  debitor  , 
cujus,  implicitam  creditoribus  , hereditatem  adire 
recusabat  heres , nisi  debiti  portionem  creditores 
ipsi  remitterent.  Ut  obsecundarent,  justum  fuit, 
imo  necessarium  consilium  plurium  creditorum : ne, 
hereditate  deserta,  persona  obligata  carerent,  neve 
sumtus,  aleamque  bonorum  venditionis,  experiri  co- 
gerentur. Tanta  necessitatis  ratio  suasit,  ut,  habi-  » 
ta  ab  illis  de  portione  amittenda  conventione,  etiam 
minor  alia  pars  creditorum  teneretur  (a).  Alia  mitto, 
quae  de  tali  conventione  non  insubtiliter  disputan- 
tur j ea  tantum  quae  exposui  proferenda  judicavi, 
quia  in  conventione  hujusmodi  hodierna  pacta  de 
bonis  decoctorum,  quae  dicuntur  i concordati,  ori- 
gmem  suam  sumserunt. 

Videamus  de  casibus,  quibus  nostra  conventio- 
ne actionem  aliis  comparare  possumus.  Notatu  di- 
gnum apprime  rescriptum  Diocletiani  et  Maximiani 


(a)  Non  m&le  Jason  aliam  etiam  speciem  proposuit,  scii,  debitoris  fu- 
gitivi, qui  commode  conveniri  non  possit,  neqne,  nisi  remissa  debiti  por- 
tione, sit  appariturus.  Similis  ratio  necessitatis  jus  simile  suggerit 

I.  3.  C.  de  donat,  quae  sub  modo  (b).  Donaverat  quis 
alteri  sub  eo  jnodp,  ut  post  certum  tempus  femi- 
nae cuidam  id,  quod  donabatur,  restitui  deberet. 
Ante  veniens  tempus  mortua  est  femina,  herede 
relicta  sorore  Marcella.  Tum  venit  dies ; neque  ta- 
men donatarius  modum  implevit;  Marcellae,  uti  par 
erat,  haud  restituit.  Quaerebatur  ab  Impp. , quae- 
nam esset  actio,  qua  ad  servandum  modum  posset 
compelli  donatarius.  Incipiunt  considerare  Impp. , 
jus  regulare  cujusmodi  foret.  Nimirum  non  actio 
danda  esset  feminae , in  quam  modus  impleri 
deberet , ejusque  heredi  Marcellae : quoniam  ne- 
gotio non  interfuit  , nec  sibi  stipulata  est.  Ne- 
que actio  praescriptis  verbis  competit  donatori 
qua  donatarium  ad  modi  implementum  adstrin- 
gat.  Utique  enim  in  donationibus  sub  modo  quod- 
dam contractus  innominati  genus  continetur,  ex 
contractibus  autem  innominatis  actio  praescri- 
ptis verbis  observantiae  causa  datur;  at  obstabat 
in  casu  quod  non  sibi,  sed  favore  tertiae  personae, 
modum  adjecisset  donator,  hujus  idcirco,  servari  mo- 
dum, non  interesset;  jamvero  quisquam  agendo  non 
id,  quod  alterius,  sed  quod  sua  interest,  persequi 
potest  ( not.  c ).  Una  erat  condictio  ob  causam  da- 
torum, quae  donanti  concedi  poterat , non  ad  im- 

plementum  quidem  adjectae  legis,  sed  ad  id,  quod 
dederat,  repetendum;  nimirum  ex  generali  ma- 
gnae aequitatis  ratione,  neminem  cum  aliena  jactura 
lucrum  injustum,  capere,  non  eum,  qui  certo  sub 
modo  accepit,  modo  non  servato,  rem  retinere  de- 
bere, - Hisce  ita  de  regulari  jure  expositis,  Impp. 
subjiciunt,  benignitate  Divorum  Principum  inductam 
fuisse  actionem  utilem,  qua  posset  uti  is,  in  quem 
modus  implendus  fuerat,  ad  lioc  ut  sibi  praestare- 
tur modus;  hac  Marcellam  usuram.  - Verum  cum 
novitatem  subito,  atque  inopinato,  inductam  fuisse, 
sapientiae  non  conveniat  auctorum  juris,  ac  semper 
novis  placitis  origo  sua  possit  adsignari ; merito 
investigandum  suscepere  Interpretes,  qualenam  in 
jure  veteri  institutum  esset , ad  quod , per  analo- 
giam veluti,  ac  similitudinem,  actio  illa  utilis  re- 
ferri queat , quam  Divi  Principes  introduxerunt. 
Veritatem  tetigisse  videtur  Vinnius , qui  in  suo 
tractatu  de  pactis  rem  ad  fideicommissa  reducit; 
scilicet  agnitum  fuisse  ait  in  facti  specie  quoddam 
fideicommissum  : nam  ( subdit ) fideicommissa  non 
per  testamenta  solum,  verum  etiam  in  contractibus 
relinqui  possunt.  Quod  postremum  non  placet : ete- 
nim ea  fideicommissorum  et  origo , et  indoles  est, 
ut  ab  eo  tantum  relinquantur,  qui  actu  ultimae  vo- 
luntatis fuerit  honoratus,  a legatario  puta  aHt  fi- 
deicommissario , l.  9.  C.  de  fideicom.  Detracto  hoc, 

quod  in  opinione  Vinnii  minus  verum  videtur,  res 
ita  nitidius  explicatur.  Nimirum  jam  pridem  pla- 
cuerat, fideicommissa  etiam  in  donationibus  mortis 
causa  institui  posse,  exemplo  legatqfum,  d.  1.9.  C. 
de  fideic.  Refert  Scaevola  l.  37.  § 3.  dei.  3.,  pro- 
gressum fuisse  D.  Pium,  ut  etiam  in  donationibus 
inter  vivos  fideicommissum  fieri  posset,  modo  tales 
essent,  in  quibus  sibi  donator  revocandi  reserva- 
verit potestatem,  similes  idcirco  donationibus  mor- 
tis causa.  Processere  Divi  Principes,  qui  post  D.  Pium 
tenuerunt  imperium,  et  in  donationibus  inter  vi- 
vos, etiam  sine  revocandi  potestate  factis,  additum 
ab  initio  modum,  exemplo  fideicommissi,  servandum 
voluerunt.  Analogia  fuit  cum  fideicommissis,  quam- 
quam a propria  istorum  indole  aliquanto  discede- 
retur. 

Praeter  casum  leg.  3.  C.  dedon.  quae  sub  mod.  non 
desunt  alii,  in  quibus  actio  alteri  per  alterius  con- 
tractum generatur.  Ecce  per  conventiones  ascen- 
dentium, factas  pro  descendentibus  suis,  actionem 
istis  comparari,  notum  est.  Quod  quidem  propter 
affectionem  personarum  fuisse  receptum,  enuntiat 
Paul.  I.  45.  soluto  matr. , tractans  speciem  stipu- 
lationis ab  avo  materno  collatae  in  favorem  neptis 
suae.  Huc  ( ut  alia  mittam  ) spectat  l.  Publia  Mae- 
vio. 26.  pr.  depositi.  Mater  fuerat,  quae,  quum  res 
suas  deponeret,  legem  dixit,  fore,  ut,  si  quid  hu- 

manum  sibi  contigisset,  filio  restitueretur.  Res  com- 
mendatas filio  restituendas  esse,  defuncta  matre, 
respondet  Paulus.  - Cavendum  tamen,  ne  haec  late 
nimis  accipiantur r^jam  nunc  moneamus,  non  haec 
adeo  valere,  ut  possint  patresfamilias  convenire  pro 
filiisfamilias  suis.  De  hoc  inferius  loquendum  erit 
fusius:  teneamus  interea,  conventiones  adscenden- 
tium  illorum  descendentibus  prodesse,  qui  patriam 
in  istos  potestatem  non  habeant:  duplex  a Paulo 
exemplum  accepimus,  matris,  avique  materni. 

Exponendi  denique  casus  , in  quibus  utraque 
pars  regulae,  quod  res  inter  alios  acta  aliis  neque 
nocet  neque  prodest,  simul  debet  considerari  ad 
hoc,  ut  exceptiones  ex  ordine  possint  adscribi.  Ma- 
gna exceptio  est:  quod  aliquando  ob  determinatam 
juridicam  relationem  inter  convenientem,  tertiam- 
que personam,  modo  huic  directe  juvet  conventio, 
modo  etiam  noceat. 

Patremfarailias  inter,  ac  filiumfamilias  suum,  ma- 
xima ex  naturae  civitatisque  jure  relatio  est.  - 
Adeo  filiifamilias  instrumenta  sunt  acquisitionum 
pro  patribus  suis,  ut  possint  eis  conveniendo  pro- 
desse, sive  quod  credita  adjiciant,  sive  quod  ipsos 
relevent  debitis,  pacto  de  non  petendo  cum  credi- 
toribus convento,  ll.  17.  § ult.}  et.  seqq.  depactis.  - 
At  e converso,  quum  filiis  deteriorem  patrum  suo- 
rum causam  facere  non  liceat,  non  his  nocere  po- 


134 


CAPUT  II. 


terunt  conveniendo,  ex.  gr.  paciscendo,  ne  petatur  , 
cum  debitoribus,  1.23.  C.  de  pactis.  Limita;  nisi 
actu  ipso  quo  contrahunt,  illis,  quae  sint  acquisi- 
turi, juribus  pactum  de  non  petendo  intra  certum 
tempus  addiderint;  pater  enim,  jura  illa  sibi  tri- 
buens, talia  accipere,  qualia  composita  fuerunt,  de- 
bet, non  aucta  per  detractionem  minus  commodae 
conventionis.  Denique  etiam  ex  intervallo  filius  pa- 
ciscendo, ne  petatur,  potest  praejudicare  patri,  si 
de  re  peculiari  agatur, . liberam  habeat  peculii  ad- 
ministrationem,  neque  donandi  ac  perdendi  causa, 
sed  ex  justa  ratione,  pactus  fuerit,  l.  28.  § ult. 
de  pactis. 

Videamus,  an  e converso  paterfamilias  meliorem 
aut  deteriorem  filiifamilias  sui  conditionem  conve- 
niendo facere  possit.  Negandum  est.  - Et  primo 
quidem  in  juribus  acquirendis  adeo  filius  instru- 
mentum patris  est,  adeo  unam  eamdemque  perso- 
nam cum  ipso  videtur  efficere;  ut,  si  quando  pater 
filio  suo  stipuletur,  idem  sit,  ac  si  stipulatus  sibi- 
motipsi  fuisset;  valeat  nimirum  stipulatio,  non  ita 
tamen,  ut  filio  jus  acquiratur,  sed  patri , l.  130. 
de  V.  0.  - At  quaedam  occurrunt  jura,  quae,  loco 
exceptionis,  residere  possunt  apud  filium  familias. 
Hujusmodi  sunt  jura  dotalia , quae  manent  penes 
filiamfamilias,  cujus  patrimonium  esse  dos  consti- 
tuta dicitur.  Hujusmodi  sunt  etiam  ea  quae , cum 

in  facto  potius  quam  in  jure  consistant,  ad  homi- 
nem non  tam  uti  juris  privati  subjectum,  quam  uti 
ens  naturale  ac  politicum,  respiciunt,  atque  idcirco 
manent  etiam  in  filiisfamilias;  quibus  ad  persecu- 
tionem actiones  in  factum  sunt  comparatae.  An 
haec  ut  filio  comparentur  aut  augeantur,  potest  pa- 
ter efficere  conventionibus  suis  ? - Renovatur  quae- 
stio quoad  obligationes:  quum  enim  hae,  a filiofam. 
initae  , non  remeent  ad  patrem  (§  26)  ; utiliter 
quaeritur,  an  conveniens  cum  creditoribus  pater  re- 
levare possit  filiumfamilias  suum  ? Tenenda  perpe- 
tuo negatio  est.  Innuit  rationem  Pomponius  l.  7. 
vers.  si  vero  filia,  de  pad.  dotalib.  « per  filiam 
« patri  acquiri  potest,  per  patrem  filiae  non  po- 
« test. » Scilicet  gravitati  patriae  potestatis  tributum 
est,  ut  pater  instrumentum  agere  non  deberet  fi- 
liofamilias;  quod  vinculi  illius  juridici  indolem  sub- 
vertere videretur.  Quare  non,  si  pater  constitutae 
doti-  pactum  favorabile  adjiciat  solus,  filiaefamilias 
proderit,  d.  I.  7.  vers.  quo  casu,  de  pad.  dotal. 
Neque  proderit  filio,  quod  pater  ipsi  stipulatus  sit, 
in  his  quae  magis  in  facto  quam  in  jure  consistere 
dicuntur,  d.  1. 130.  de  V.  0.  Item  si  pater  cum  cre- 
ditoribus filii  de  non  petendo  sit  pactus,  haud  exce- 
ptione pacti  filius  uti  poterit,  l.  21.  § 2.  de  padis: 
neque,  si  per  acceptilationem , a se  cura  creditore 
compositam , relevari  filium  studuerit  pater , acce- 

ptilatio  valebit , l.  8.  § ult.  de  acceptilat.  - At 
quominus  pater  emancipato  filio  prosit  conventioni- 
bus suis,  obstat  nihil ; cessante  patriae  potestatis 
observatione  , redeunto  de  ascendentibus  regula  , 
quam  supra  exposuimus.  Neque  minus  valida  con- 
ventio, si  pater  filio  provideat,  qua  heredi  sibi  ‘fu- 
turo, in  casum  propriae  mortis  solutaeque  patriae 
potestatis,  l.  33.  de  pactis  (textus  mox  exponen- 
dus paulo  fusius). 

Dubio  procul  pater  filio  per  conventiones  non 
nocebit.  Neminem  enim  aut  detrahendo  jura,  aut 
obtrudendo  obligationes , iniquam  alii  conditionem 
inferre  posse,  continuo  observatur. 

A patria  potestate  facilis  est  transitio  ad  tu- 
toriam, quae  est  illius  quaedam  continuatio,  item 
ad  curatoriam,  quae  ad  exemplum  tutoriae  fuit  in- 
troducta. An  tutor  vel  curator  pupillo  vel  adole- 
scenti prodesse,  conveniendo  cum  aliis,  poterit;  an 
obesse  ? Regulare  est,  infantes  quidem  nihil  agere, 
pro  infante  omnia  a tutore  administrari  negotia  ; 
at  pupillos  infantia  majores  contrahere  ipsos  debe- 
re, adjecta  a tutoribus  auctoritate  sua;  m inores  quo- 
que contrahere , aptari  a curatoribus  consensum. 
Verum  non  raro  receptum  est  utilitatis  causa,  con- 
ventiones a solo  tutore , a solo  curatore  gestas  , 
pupillis  infantia  majoribus , atque  adolescentibus  , 
juvare  seu  nocere  posse.  Et  primo  quidem  ut  ju- 

vent,  introductum  est  in  pactis,  quae  ad  naturalem 
simplicitatem  accedunt : quare  pacto  , quo  de  non 
petendo  convenisset  tutor  vel  curator  cum  pupilli 
vel  minoris  creditoribus,  exceptio  pupillo  aut  mi- 
nori#  comparatur,  l.  15.  de  pactis.  Proximum  est, 
quod  si  quis  constituat  tutori  vel  curatori,  sese  pu- 
pillo vel  adolescenti  soluturum  , utilis  actio  huic 
concedatur  constitutoria,  l.  5.  § 9.  de  pecun.  con- 
dit. Praeterea  etiam  in  contractibus,  per  tutorem 
pupillo  certis  ex  causis  quaeri  actionem  posse,  re- 
ceptum est,  l.  ult.  C.  quando  ex  fodo  tutoris. 
Placuit  in  mutuo,  numerata  a tutore  vel  curatore 
pecunia  pupilli  vel  minoris  , actionem  isti  utilem 
ad  repetendum  competituram,  imo,  si  tutor  stipula- 
tionem de  restituendo  adjecisset,  actionem  quoque 
utilem  ex  stipulatu,  l.  26.  de  R.  C.,  I.  2.  quan- 
do ex  /acto  etc.,  I.  9.  pr.  de  admin.  et  peric.  tu- 
tor. , l.  2.  C.  quando  ex  facto  etc.  Item  , emtis 
pupillari  pecunia  praediis,  aut  locatis  a tutore  vel 
curatore  praediis  pupilli  sive  minoris,  huic  utilem 
actionem  profuturam.  I.  2.  quando  ex  facto.,  I.  pen. 
C.  quando  ex  facto. 

Vicissim  aliquando  conventiones  tutorum  aut 
curatorum  nocere  pupillis  minoribusve  possunt.  Dc 
pacto,  ne  petatur,  modo  ex  justa  causa,  puta  tran- 
sactionis , conventum  a tutore  fuerit  cum  debitore 
pupilli,  obfuturum  illud  ageuti  pupillo,  est  L 15. 

§ 4 de  furtis.  Datur  adversus  pupillum  vel  mi- 
norem utilis  actio,  si  mutua  pecunia  in  rem  ejus 
a tutore  vel  curatore  accepta,  versaque  fuerit,  l.  20. 
§ 1.  de  in  rem  verso,  l.  2.  pr.  quod  jussu,  l.  3. 
C.  quando  er  facto.,  I.  2.  C.  de  curat,  fur..  Si 
nomine  impuberis  rem  vendidisset  tutor,  eaque  fue- 
rit evicta,  utilis  actio  emtori  est  contra  eum,  cu- 
jus tutela  gesta  sit,  l.  4.  § 1.  de  evictionib.  De- 
nique si  in  re,  quae  tutori  cum  pupillo  communis 
fuisset,  ille  promisisset  juste  stipulanti  ; actionem 
utilem  in  adultum  dandam  fore  , Scaevola,  specie 
allata,  respondet,  l.  ult.  quando  ex  facto. 

Latior  succedit  disputatio  de  procuratoribus  , 
quam  oratione  colligere,  et  ad  praecipua  quaeque 
perstringere,  studebimus.  Yalet  maxime  in  procu- 
ratoribus principium  , per  liberas  personas  nobis 
acquiri  non  posse;  scii,  exclusa  est  in  contractibus 
talis  per  procuratorem  repraesentatio,  ut  nobis  actio, 
opera  ejus,  comparetur.  Quod  intelligendum  probe 
ac  figendum  est , ne  vicinitate  diversarum  rerum 
decipiamur.  Non  enim  vetita  est  jure  romano  omnis 
procuratorum  in  contractibus  adhibitio,  neque  jussi 
sunt  homines,  incivili  imperio,  suas  tantum  con- 
trahendo persequi  commoditates.  - Illud  prohibitura , 
ne  personam  mandantis  procurator  principaliter  in- 
duceret'in  negotium,  actionibus  illi,  non  sibi,  quae- 
rendis. Non  (ut  expressis  vocibus  rem  declarem) 

ita  contrahere  licet  mandatario : Emit  ex  te  domi- 
nus, aut  locat,  aut  commodat  tibi.  Bene  autem  ita: 
Emo  ex  te  nomine  domini,  loco,  commodo,  initio 
ducto  a propria  persona,  et  acquirendis  sibi  actio- 
nibus. Haec  significat  Paulus  l.  11.  de  0.  et  A. 
« quaecumque  gerimus  , cum  ex  nostro  contractu 
« originem  trahunt,  nisi  ex  nostra  persona  obli- 
« gationis  initium  sumant,  inanem  actum  nostrum 
« efficiunt:  et  ideo  neque  stipulari,  neque  emere, 
« vendere , contrahere , ut  alter  suo  nomine  recte 
« agat,  possumus.  » Atque  ita  explicatur,  quod 
aliena  tantum  causa,  aut  mandatarii  simul  et  aliena, 
fieri  posse  mandatum,  traditum  e9t  in  Iu  st  it.  § 3.5. 
de  mandato.  Mando  tibi,  ut  Titio  credas,  quod  mea 
non  intererat : valet  mandatum , erit  mihi  tecum 
mandati  actio,  et  ego  tibi  sum  obligatus,  l.  6.  §4. 
mandati.  Scilicet  non  incepi  a persona  Titii,  non 
dixi  : Mandat  tibi  Titius,  ut  credas  ei,  sed:  Mando, 
ut  credas  Titio,  initio  contrahendi  a me  ducto,  mihi, 
et  adversus  me,  praeparatis  actionibus  (c).  - Solum 


(e)  Adde  ($  40).-  Non  obstat,  quod  mandati  actio  nonnlti  ab  Illo  pos- 
sit exerceri,  cujus  intersit,  l.  8.  § 6.  mand.;  nibil  autem  in  casu  man- 
dantis interesso  rideatur,  quo  fnlclat  actionem  suam.  Nam  qnl,  nt  Titio 
crederetur,  mandavit,  est  certe  ant  procurator  ipsemet  Titii,  aut  negotiorum 
gestor  ; tenotur  erga  eum,  ut  bene  impleat  mandatum  acceptum,  ant  curet 
susceptum  negotium.  Katenus  ejus  intereat,  impleri  maudatum  aliud,  quod 
de  credendo  fecit  Denique  ut  agere  possit  non  requiritur,  quod  ad  ipsum 

in  stipulationibus,  ad  rigorem  arctius  revocatis,  pro- 
curator non  modo  a persona  mandantis  contractum 
non  incipere,  sed  ne  in  eam  quidem  secundario 
conferre  potest.  Non  solum  invalida  stipulatio  illa 
est : Promittis  Titio, . te  ei  daturum,  verum  etiam 
haec  : Promittis  mihi,  te  Titio  daturum.  Exclusa 
est  in  stipulatione  quaelibet  species  seu  figura  pro- 
curatorum « inventae  enim  sunt  hujusmodi  obliga- 
« tiones  ad  hoc,  ut  unusquisque  sibi  acquirat  quo 
« sua  interest : ceterum,  ut  alii  detur,  nihil  in- 
« terest  mea  * l.  38.  § /7.  de  V.  0.  Itaque  potest 
quidem  stipulatio  ex  alieno  mandato  fieri,  at  pro- 
curator stipulando  abstinere  omnino  debet  nomine 
ac  persona  mandantis  ; ita  debet  interrogationem 
concipere : Promittis  mihi  dari,  l.  126.  § 2.  vtrs. 
sed  quod  libertus,  et  vers.  sequens  stipulatio,  de 
V.  0.  (d). 


reversura  sit  rei  commoditas;  sufficit  interesse  ipsius,  receptum  mandatum 
seu  negotii  gestionem  bene  cedere. 

(d)  Adde  ( not.  e ).  - Explanatur  ita  l.  3.  C.  dt  inutil.  utipul.  Duae  fa- 
ctae fuerant  ab  Isidora  stipulationes.  Una  generalis,  qua  varias,  cum  ge- 
nero compositas  antea  conventiones,  complexa  fuerat:  Promittis  mM,  te 
restituturum  cuncta  jaxta  pactorum  tenorem;  eaque  implicite  continebat,  in- 
ter caeteras,  etiam  conventionem  de  restituenda  parte  dimidia  dotis  Juliano, 
si  nepos  Isidorae  in  rebus  humanis  non  esset.  Quasi  fuisset  dictum:  Pro- 
mittis mihi,  te  Juliano  restituturum  etc.  - Alia  specialis , quae  de  bac 
conventione  postrema  ita  concepta  fuit : Promittis  Juliano,  te  ei  dimidiam 
dotis  partem  restituturum.  • IMocI.  et  Maxim.,  nullam  ornuin»  secundam  sti- 

Regula  de  procuratoribus  ita.  uti  exposuimus, 
accepta  pergit  valere  adhuc  tempore  jurisprudentiae 
lenioris.  Manet,  non  posse  procuratores  inducere 
principaliter  in  contractum  personas  mandantium 
suorum,  non  his  actiones  directas  contrahendo  adi- 
pisci. Textus  est  in  d.  I. 11.  de  0.  et  A.  Pauli,  re- 
centioris  jurisconsulti : adde  leg.  1.  C.  per  quas 
pers.  {e).  - Ecquid  igitur  mutatum  est  a mitiore 
jurisprudentia?  Mutatum  est  in  effectibus  gesti  a 
procuratore  contractus.  Facto  enim  a procuratore  con- 


pnlationem  esse,  rescribunt  • oh  absentiam  ejus  (Juliani)  >;  scilicet  quia 
neque  stipulatio,  neque  ullus  alios  contractus.  Ita  potest  componi,  ut  prin- 
cipaliter alterius,  quam  contrahentis,  persona  inducatur.  Ut  Juliano  pars 
dotis  restituatur,  proficere  posse  stipulationem  primam,  ubi  initium  sti- 
pulandi a pe  duxerat  isidora;  dummodo  tamen  « constiterit  interesse  tua 
« (Isidorae)  juxta  placiti  fidem  dotis  portionem  Juliano  fuisse  restitutam  ». 
Si  de  alio  coDtractu,  praeter  stipulationem,  ageretur,  non  istud  praeterea 
requisiTissent  Impp.  At  cum  in  stipulatione  haud  liceat  omnino  procura- 
toris figuram  agere ; neque  ea  valere  poterat  in  genere  stipulatio,  quae 
ad  Juliani  personam,  quamvis  secundario,  fuerat  relata.  Certe  si  propriam, 
ut  atteri  detur,  habeat  stipulator  utilitatem,  puta  quia  illius  debitor  esset, 
seque  ab  eo  liberandum  curaret,  tunc  stipulatio  valet,  neque  enim  stipu- 
lator agit  vere  procuratorem,  sed  propriam  rem  administrat,  § 20.  I.  de 
inul.  ttipul.  Idq.  significant  Impp. 

(e)  Non  obstat  quod  saepe  legimus  in  textu  de  contractibus  a procu- 
ratore gestis  nomine  domini.  Accipe  de  coliatis  secundario  in  personam  ejus: 
Kmo  nomine  Titii  etc.  - Potest  enim  certe  procurator  tacere  etiam  omnino 
de  mandante  suo,  et,  illata  propria  tantum  persona,  contrahere ; redditu- 
rus tamen  inde  cessurusve  mandanti  suo  quicquid  rei  jurisve  acqaisiverlt. 
Ita  composuit  Connanus  leg.  20.  § 2.  de  a.  r.  d.  cum  leg.  69.  eod.  tit. 

tractu,  inducta  propria  principaliter,  uti  par  est, 
persona,  regularis  rei  exitus  esset ; ut  ipsi  quidem 
procuratori  actiones  acquirerentur,  mandandae  au- 
tem hae  seu  cedendae  essent  domino,  qui  ita  de- 
mum experiri  posset  judicio  (/).  Consuluere  pru- 
dentes, ut  sine  cessionis  circuitu  posset  dominus  uti 
beneficio  contractus. 

Et  primo  quidem  in  pactis,  utpote  simplicio- 
ribus, admissum  fuit,  ut  pactum  a procuratore  con- 
ventum non  quidem  ad  exceptionem  pacti,  sed  ad 
exceptionem  doli  subsidiariam  adhibendam  proficeret 
mandanti,/.  10.  § ult.  de  pactis. icissim  si  pro- 
curator mandatum  tale  recepisset,  aut  rebus  omni- 
bus superesset,  pacto  suo  domino  praejudicare  po- 
terat, /.  12.  eod.  tit.  - A pactis  gradus  factus  est 
ad  contractus.  Ac  primo  quidem  placuit  in  mutuo 
per  procuratorem  acquiri  utilem  condictionem,  1.126. 
§ 2.  vers,  plane,  de  V.  0. , jure  jam  Aristonis  et 
Juliani  tempore  non  recepto  tantum,  sed  plene  evo- 
luto, /.  9.  § pen.  de  R.  C.  Atque  e converso,  accepta 
a procuratore  juxta  mandatum  pecunia  mutua,  do- 
minum utiliter  teneri,  /.  5.  C.  de  instit.  et  exercit. 


( f)  Si  ia,  qui  cum  procuratore  contraxisset , utilitatem  mandantis  cu- 
ravisset omnino,  mutuam  ex.  gr.  dedisset  pecuniam  contemplatione  hujas. 
atque  necessitatibus , qnibus  is  tenebatur,  occurreret ; habebat  actionem 
negotiorum  gestorum,  quam,  procuratore  seposito,  experiretur  adversus  do- 
minum, /.  fi.  8 l-i  I-  31.  pr.  de  negot.  gest. 

act.  Denique  ex  aliis  etiam  negotiis  ut  actiones 
utiles  domino,  et  contra  dominum,  darentur,  intro- 
ductum est,  studio  praesertim  aequissimi  juriscon- 
sulti Papiniani,  arg.  /.  13.  § 25.  de  act.  emti  {g). 
De  stipulationibus,  quae  ad  juris  civilis  formam 
pertinent  rigidius  , nihil  e veteri  jure  , quod  ex- 
posui superius,  mutatum  est;  Ulp.  I.  38.  § 17. 
de  V.  ().,  § 4.  I.  de  inutil.  stip.  ( h ).  - Quare  con-* 
clusionis  loco  referre  Modestini  textum  possumus 
l.  53.  de  a.  r.  d.  « ea , quae  civiliter  adquiruntur, 

« per  eos,  qui  in  potestate  nostra  sunt,  adquiri- 
« mus ; veluti  stipulationem : quod  naturaliter  acqui- 


Igj  Difficilius  actiones  domino , et  contra  eum,  dari  potuere,  quando 
nomen  domini  ne  secundario  quidem  inductum  contrahendo  fuisset  (not.  e); 
persona  enim  mandantis  non  fuerat  inspecta,  arg.  I.  ult.  pro  «ocio , I.  13. 
C.  «i  certum  petatur.  - At  cogitatam  est  do  actione  exercitoria  deque  instito- 
ria, quae  adversus  eum  promoventur,  cujus  in  contractu  nomen  inductum 
oon  est.  Haram  exemplo,  io  casu  procuratorum,  nomen  eorum,  qui  manda- 
verant, omnino  non  inducentium , proditae  sunt  actiones  utiles  adversus 
mandantem,  1. 19.  pr.  it  insi.,  I.  13.  g 25.  de  act.  emti , 1. 66.  g 3.  de  striet.,  1. 5. 
C.deinetit.  et  exercit.,  I.  7.  g l.fi.  C.  quod  cum  eo  qui  in  al.  Aegrius  admitti 
potuit,  ut  in  tali  casu  mandanti  utiles  actiones  concederentur,  quoniam  magi- 
stri atque  institoris  exemptum  invocari  non  potentt,  quorum  ex  contractibus 
agere  exercitor  aut  praeponens  in  genere  non  potest,  I.  1.  g 16  de  exer- 
citoria, l.  1.  fi.,  I.  2.  de  institoria.  Attamen  Papiniani  aequitas,  arguentis 
• per  contrarium  »,  huc  usque  pervenit,  d.  I.  13.  g 25.  de  act.  emti. 

(A)  Excipe  casus  speciales  /.  27  fi. , l.  26.  de  procurator. , I.  26.  de 
R.  C,  l.  5.  de  stip.  praet.  In  I.  68.  de  procurat,  adde  negationem  « pe- 
tere no»  potest  » , auctoritate  Basilicorum.  < aVaivov  ou  Sdrarai  >- 

« ritur,  sicuti  est  possessio,  per  quemlibet  volen- 
« tibus  nobis  possidere  adquirimus.  » 

Justa  personarum  repraesentatio  est,  quae  per 
successionem  universalem  generatur ; ea  fit , ut  non 
nobis  tantum,  verum  etiam  heredibus  nostris  stipu- 
lemur. Quaeritur,  an  uni  tantum  ex  futuris  here- 
dibus stipulando  aut  paciscendo  consulere  quis  pos- 
cit , sive  ipso  solo  ad  juris  acquisitionem  invoca- 
to , sive  aliis  tantum  coheredibus  obligatione  su- 
scipienda gravatis.  Inter  negantes  leg.  56.  § 1. 
de  V.  0. , leg.  137  § ult.  eod.  tit.,  atque  affir- 
mantes leg.  33.  de  pactis,  leg.  10.  de  paci,  do - 
tal.  , adhibenda  est  conciliatio  , quae  fragmento- 
rum tenori  apprime  videtur  congruere.  Si  jus  ip- 
sum , aut  ipsam  obligationem,  uni  potius  heredi, 
quam  alteri  , adjicere  voluit  contrahens  , inutilis 
voluntas  erit,  refragante  lege  decemvirali  de  jure 
universo  inter  omnes  heredes  erciscundo;  coftventio 
enim  formam  oppugnaret  publici  juris.  Si  jure  at- 
que obligatione  apud  omnes  heredes  relicta  sub- 
stantialiter , cautum  sit  modo,  ne  ab  uno  petere- 
tur, ne  ab  uno  praestatio  fieret;  tunc,  intacta  le- 
ge XII.  tab. , nihil  est,  cur  conventio  non  obser- 
vari debeat. 

Ante  Imp.  Justinianum  non  ita  poterat  conve- 
niri , ut  juvare  contractus  vel  nocere  inciperet  he- 
redibus: inelegans  namque  visum  est,  actionem  et 

obligationem  ab  herede  vel  contra'  heredem  capere 
initium  suum.  Regulam  per  se  justam  , et  conve- 
nientem principio  de  continuanda  per  heredem  per- 
sona ac  juro  defuncti , nimio  forsan  rigore  vete- 
res applicuerunt.  Habita  ita  stipulatione : Post  mor- 
tem meam  , vel  post  mortem  tuam  dari  , vere 
obligationis  nativitas  non  ad  heredum  tempora  re- 
mittebatur : est  enim  illa  in  diem  obligatio , cujus 
statim  cedit  dies,  differtur  sola  praestatio.  Tamen  re- 
fragari principium  creditum  est;  damnata  hujus- 
modi stipulatio,  Gaj.  III.  100.  Imo  etiam  repro- 
bata talis:  Pridie  quam  moriar,  vel  pridie  quam 
morieris  dari ; quia  non  aliter  intelligi  posset 
pridie  quam  aliquis  morietur,  quam  si  mors  sequu- 
ta  fuerit,  ibid.  - Regulam  incommodam,  applica- 
tione asperiorem  factam,  adstipulatorum  usu  declina- 
tam fuisse,  nemini  jam  ignotum  est;  de  quibus,  qua- 
les fuerint , quomodo  expedirent  negotium,  qua  actio- 
ne erga  stipulatoris  heredes  tenerentur,  quando  ca- 
pite secundo  legis  Aquiliae  multarentur , docuit  Ga- 
jus comm.  III.  § 110.  seqq. , § 215.  216.  Attamen 
jam  Gaji  tempore  recepta  stipulatio  est:  Cum  mo- 
riar, vel  cum  morieris  dari,  comm.  III.  100., 
quia  non  ad  tempus  morti  posterius  stipulatio  commit- 
teretur, sed  ad  ultimum  vitae  momentum  (i).  Imo 

(•)  Adde  Gaj.  U.  232.  • In  §99  fragm.  vatie,  loco  illarum  rocum , 
omnino  obscurarum  < mixti  casus  » conjicerem  legi  oportere  * adstipulato- 

10 

regulae  non  ad  unguem  ab  Ulpiauo  servatae  exem- 
plum est  in  l.  38.  § 12  de  V.  0. , ubi  admittitur 
stipulatio  favore  heredis  de  facto  personali  concepta 
ire  agere  licere,  uti  frui  licere.  Factum  personale 
quod  est,  illud  erit  in*lieredum  persona  novum  om- 
nino; erit  in  horum  persona  novae  penitus  obligatio- 
nis jus , quod  incipiet  ab  ipsis ; obstaret  regula,  non 
obstat  Ulpianus.  - Justinianus  abolevit  regulam  pe- 
nitus, l.  un.  C.  ut  actiones  et  ab  heredib.  et  con- 
tra heredes  incipiant. 

§ 13.  De  variis  conventionum,  figuris.  Con- 
ditio. 

Modo  ea,  quae  per  legem  necessaria  sunt,  tum 
in  subjecto  contractus,  tum  in  consensu,  tum  in 
objecto , serventur ; hominibus  permissum  est  quo- 
modocumque velint  convenire.  Quare  tractationem  de 
extremis  conventionum  necessariis  excipit  proxima 
alia  de  variis  conventionum  figuris , quas  inter  emi- 
net modorum,  conditionum,  dierum  adjectio.  - Modos, 
qui  non  in  contractibus,  sed  in  donationibus  ac  te- 


« res.  * Optimam  haberet  fragmentum  significationem.  < Paulus  respondit, 
« stipulationem  quidem  iu  hunc  casum  conceptam  eum  moriar  dari  uti- 
« lein  esse,  etiamsi  > adstipulatores  < non  Intervenirent.  * Usus  enim  ad 
stipulatorum  necessarius  erat  solum  in  aliis  conceptionibus : Post  mortem , 
Pridie  quum  moriar. 

stamentis  , habent  singularis  tractationis  momen- 
tum , seponere  debemus  , tractaturi  de  conditioni- 
bus , deque  diebus. 

Conditio  est  id,  quod  juridicae  relationis  exi- 
stentiam  alligat  eventui  futuro  incerto. 

Princeps  quoad  efficaciam  divisio  est  inter  con- 
ditiones, quae  ab  Interpretibus  suspensivae , atque 
eas,  quae  resolutivae  nominantur.  Suspensivae  sunt, 
quae  incertam  in  praesentia  faciunt  existentiam  re- 
lationis juridicae,  donec  de  eventu  constiterit.  Re- 
solutivae autem,  quae  nihil  e praesenti  actus  va- 
liditate detrahunt,  illum  tantum  in  eventum  futu- 
rum destruendum  committunt.  Rerum  dissimilitu- 
dinem ita  aliquando  exprimebant  romani,  ut  quae 
negotia  suspensi vam  conditionem  continerent  , sub 
conditione  fieri  dicerent  ; quae  vero  resolutivam  , 
facta  dicerent  ad  conditionem  , l.  4.  de  servit, 
§ 50.  fragm.  vatie.  Sic  in  pacto  in  diem  addi- 
ctionis ita  composito , ut , oblata  intra  certum  tem- 
pus meliore  conditioiffi,  ab  emtione  venditione  di- 
scedatur , resolutiva  conditio  continetur ; e contra 
stispensiva  in  eo,  ut  perficiatur  emtio,  nisi  me- 
lior conditio  offeratur,  l.  2.  pr.  de  in  diem  ad- 
dici. Item  pactum  venditioni  additum  ita  : Si  di- 
splicuisset res  , inemta  esset , resolutivam  condi- 
tionem exhibet ; at  suspensivam  hoc  aliud : Si  pla- 
cuisset, emtam  rein  futuram,  l.  3.  decontr.  emt., 

§ 4.  I.  de  emt.  et  vend.  Resolutiva  pariter  con- 
ditio est  in  pacto,  quod  vocant  retro  venditionis ; ut, 
si  venditor  pretium  vel  quandocumque  vel  intra 
certa  tempora  obtulisset , restituatur  res  vendita , 
l.  2.  C.  de  pad.  inter  emtor.  Resolutiva  in  lege 
commissoria , ut  inempta  res  esset , si  ad  diem  pe- 
cunia soluta  non  sit,  l.  1.  de  l.  commies.  - Non 
dissimilis  in  mortis  causa  donationibus  observatio 
fit  in  leg.  29.  de  mo.  ca.  donat.:  nam  si  datum 
ita  alicui  fuerit , ut  jam  nunc  haberet  , redderet , 
si  convaluisset  donator  , vel  de  praelio  vel  pere- 
gre rediisset,  foret  resolutiva  conditio;  si  vero  da- 
tum sitita,  ut  si  mors  contigisset,  tunc  haberet, 
donatio  suspenderetur. 

Non  desunt  graves  Scriptores,  quibus  unum  tan- 
tum conditionum  genus  verum  est,  nempe  suspen- 
sivarum.  Resolutivas  conditiones  proprie  esse  in- 
ficiantur; adducto  Ulpiano  d.  I.  2.  de  in  diem 
addict. , qui  emtionem  , pacto  in  diem  addictionis 
resolutivo  affectam,  puram  es»,  non  conditionalem 
dicit,.  Ajunt,  in  casibus  adjectarum  emtioni  resolu- 
tionum aut  per  in  diem  addictionem,  aut  per  le- 
gem commissoriam,  etc. , duos  vere  geri  contractus. 
Emtionem  venditionem  puram';  praeterea  contractum 
de  resolvenda  ipsa  emtione,  conditioni  vere  suspen- 
sivae  alligatum,  ita : Resolvetur  emtio , si  melior 
conditio  offeratur , si  pretium  non  solvatur,  etc.  - 

Quibus,  etiamsi  subtiliter  disputentur,  suaderi  non 
possumus.  Quando  duo  constituta  sint  duobus  se- 
paratis distinctisque  consensibus , duos  contractus 
esse,  ultro  fatemur.  At  quando  duo  quidem  at  uno 
consensu  volita  fuerint  ita,  ut  non  unum  sine  alio 
placuisset , unus  profecto  contractus  dicendus  est. 
Ita  addita  emtioni  lege  commissoria,  aut  in  diem 
addictione , etc. , pactum  est  contractui  adjectum  , 
quod  negotio  bonae  fidei  inesse,  legem  eidem  dare, 
partem  ipsius  efficere  constat  (§  4):  ideoque  de 
hujusmodi  conventionibus  tractatio  in  Codice  est 
sub  titulo  de  pactis  inter  emtorem  et  venditorem; 
et  lex  commissoria  dicitur  (adde  not.  a).  Ecquid 
revera  deest  pactis  hujusmodi,  quominus  conditio- 
nem per  ea  inductam  credamus  ? utique  enim  exi- 
stentiam  emtionis  venditionis  alligant  incerto  fu- 
turo eventui;  quae  est  conditionum  indoles  atque 
natura.  Conditionum  naturam  habent : passim  con- 
ditiones vocantur  ab  auctoribus  juris,  ab  ipso  quo- 
que Ulpiano  in  d.  I.  2.  de  in  diem  addid. : con- 
ditiones esse,  negare  non  debemus.  Neque  turbat 
quod  in  d.  I.  2.  pura,  non  conditionalis  emtio  di- 
catur ea , cui  in  diem  addictio  apposita  sit  reso- 
lutive ; modo  quae  diversa  sunt  rite  distinguamus. 
Aliud  est,  resoluti vam  esse  conditionem  (quod  qui 
neget  rationi  repugnaret,  et  legibus);  aliud  est, 
ronditionale  negotium  technice  dici  posse  illud,  cui 

talis  adjecta  fuerit.  Uti  fit  saepe  saepius  in  jure 
nostro , eadem  vocabula  tum  generalem  tum  spe- 
cialem habere  significationem  (cognatio,  adoptio, 
notio,  servitus,  etc. ) ; conditionalis  contractus  nomen 
reservatum  est  a romanis  illi,  qui  suspensivam  con- 
ditionem haberet.  Scilicet  intererat  multum  sepa- 
rare negotia,  quorum  praesens  certus  valor  esset, 
ab  aliis,  quorum  existentia  praesens  in  incerto  ver- 
saretur; his  atque  illis  data  sunt  propria,  sua, 
aliis  rebus  non  communicanda  nomina;  pura,  con- 
dit irnal  ia.  Cum  autem  conditiones  resolutivae  non 
praesentem  gestae  rei  validitatem  in  incertum  re- 
vocent, tum  in  tribuenda  sede  negotiis  eas  conti- 
nentibus, puris  haec  accenseri  debuerunt.  Eo  ma- 
gis, quod  suspensivarum  conditionum  usitatior  est 
adhibitio  adeo,  ut  saepe,  conditionum  nomine  sim- 
pliciter usurpato,  suspensivae  significari  soleant.  De- 
nique tam  suspensivae,  quam  resolutivae.  conditio- 
nes sunt  atque  dicuntur ; intuitu  frcquentioris  usus, 
majorisque  efficaciae,  conditiones  suspensivae  com- 
mune nomen  facilius  accipiunt,  imo  contractus  con- 
ditionales  hi  tantum  dicuntur,  qui  suspensivis  af- 
ficiantur. De  resolutivis  conditionibus,  quarum  bre- 
vior tractatio  est,  antea  loquamur,  ut  inde  expediti 
ad  longiorem  de  suspensivis  deveniamus. 

Nobilis  quaestio  est,  quae  circa  conditiones  re- 
solutivas.  magna  animorum  contentione,  agitatur: 

Vendita  res  est,  conditione  resolutiva  adjecta,  aut 
in  diera  addictionis,  aut  legis  commissoriae,  aut  si 
displiceret,  sive  pretium  a venditore  restitueretur. 
Nec  vendita  solum,  verum  etiam  tradita.  Dominio, 
ita  per  traditionem  acquisito,  usus  emtor  alienat 
rem  ipsam,  ac  distrahit ; aut  jura  realia  super  eam 
constituit  servitutis,  pignoris,  hypothecae.  Porro 
existit  resolutiva  conditio ; melior  conditio  offertur 
venditori,  pretium  ab  emtore  non  solvitur,  displi- 
cere ei  res  incipit,  pecunia  a venditore  restituenda 
offertur.  Quaeritur  de  alienationibus,  juriumve  rea- 
lium  constitutionibus,  medio  tempore  ab  emtore  fa- 
ctis, perseverentne  hae,  an  concidant? 

Posuimus,  emtorem  inter  ac  venditorom  non  in 
simplici  contractus  atque  obligationis  relatione  man- 
sum esse ; impletum  fuisse  contractum  , traditam 
rem,  translatura  dominium.  Certe  quando  post  eratio- 
nera,  resolutiva  conditione  affectam,  traditio  facta 
fuit;  conditio  eadem  adjecta  sive  explicite  sive  im- 
plicite est  traditioni,  ut  restituenda  res  esset,  si 
melior  offerretur  conditio,  si  pretium  non  solvere- 
tur, si  displiceret  res,  etc.  Quamobrem  in  id  con- 
vertenda est  indago,  ut  videamus  , translato  cum 
conditione  resolutiva  dominio,  quid,  quantum,  quous- 
que transferatur.  - Siquidem,  hujusmodi  translatione 
facta,  resolubile  vere  dominium  in  emtore  consti- 
tueretur. nempe  affectum  intrinseco  vitio  resolnbi- 

litatis  ( voce  utor  minus  latina , at  usu  sacrata ) ; 
tunc,  existente  resolvendi  eventu  , dominium  ipso 
jure  ab  emtore  discederet,  et  remearet  ad  vendi- 
torem, qui  rem  suam  vindicare  posset  apud  quem- 
cumque possessorem.  In  hac  hypothese  quicquid 
interea  alienatum  ab  emtore  fuisset,  quicquid  juris 
realis  translatum,  resolubile  ita  esset,  uti  ipsum 
illud,  a quo  processerat,  emtoris  dominium  ; nemo 
enim  plus  in  alium  transferre  potest , quam  ipse 
habeat.  Alienationes,  constitutiones  pignorum,  hy- 
pothecarum, servitutum,  per  existentiam  conditionis 
dissolverentur:  obtineret  illud,  saepe,  nimis,  repe- 
titum a pragmaticis  ; resoluto  jure  dantis,  resolvi 
jus  accipientis. 

At  non  ita  se  res  habet;  hypothesis  veritati 
non  congruit.  Translatum  conditione  resolutiva  do- 
minium non  vere  resolubile  , non  vere  resolubili— 
tatis  vitio  comminutum  est,  adeo,  ut  per  existentiam 
conditionis  ipso  jure  perimatur  iu  emtore,  rever- 
tatur ad  venditorem.  Obstat  axioma  romanuin,  non 
pactis  et  conventionibus,  sed  traditionibus  transferri 
dominia,  l.  20.  C.  de  padis : uti  ab  initio  non  a 
venditore  in  emtorem  simplici  contractus  vi , sed 
traditione , dominium  transmissum  fuit ; ita,  exi- 
stente resolutiva  conditione,  non  sola  pacti  adjecti 
efficacia  dominium  ad  venditorem  redire  potest  . 
sed  opus  est  nova  . contraria  traditione.  - Ita  in 

mortis  causa  donatione  resolutive  composita,  ut,  si 
concaluerit  donator,  reddatur,  convalescens  donator 
non  vindicat  regulariter  , sed  condicit,  l.  12.  de 
cond.  causa  data.  Et  in  nostris  emtionis  vendi- 
tionis speciebus,  re  inemta  facta,  non  vindicatione 
uti  potest  venditor,  sed  personali  actione  venditi, 
l.  6.  § 1.  de  contrah.  emt.,  I.  4.  pr.  de  l.  commiss., 
I.  3.  C.  de  pact.  int.  emtor.,  § 14.  fragni.  va- 
tie. (a).  Quamobrein  facta  in  nostris  casibus  tra- 
ditione, absolutum  ac  plenum,  non  imperfectum  do- 
minium perveuit  ad  emtorem  : ergo  absoluta  ac 
plena  jura  illorum  sunt,  qui  ab  eodem  acceperint, 
non  posteriore  ullo  casu  resolvenda,  non  per  exi- 
stentiam  conditionis.  Revera  in  casu  rei  venditae 
ac  traditae  cum  resolutiva , si  displiceret . condi- 
tione. atque  ab  emtore  deinceps  pigneratae,  pignora, 
si  displicuerit  res,  non  resolvi,  textus  apertus  est. 
L 3.  fi.  quib.mod.  pign.  velhyp.solr.  Simile  est, 
quod,  si  res  vitiosa  venierit,  pignore  nectatur  ab 
emtore  , postea  redhibeatur , pignora  servantur  , 
l.  4.  pr.  eod.  tit. , l.  43.  § 8.  de  aed.  ed.  Ne 
quis  ea  consideratione  turbetur,  quod  emtor,  quando 
alienabat  jurave  in  re  constituebat,  jam  tum  de  re- 
stituendo in  futurum  eventura  teneretur.  Erat  nam- 

(a)  Quod  actio  venditi  detur  firmat  opinionem  a nobis  superius  expo- 
sitam, pacta  in  diem  addictionis,  etc.,  non  diversum  ab  emtione  venditione 
conficere  negotium. 

que  simplex  obligatio  personalis , quae  non  rem  , 
non  dominium  afficiebat : dominium  , personatibns 
obligationibus  superius,  absolutum  nihilominus  ma- 
nebat ac  plenum,  quod  absoluta  plenaque  in  illis 
jura  generabat,  qui  exinde  causam  habebant.  Sic, 
ut  rem  exemplo  declarem  , is,  qui  rem  suam  uni 
venditam,  at  necdum  traditam,  vendat  deinde  al- 
tori. ac  tradat  insuper  ; violat  certe  quidem  obli- 
gationem, qua  tenebatur  erga  priorem;  sed  domi- 
nium. quo,  a personalibus  obligationibus  separato, 
pleno  absolutoque  potiebatur,  transtulit  in  alterum 
ex  causa  perpetua,  a quo  idcirco  rem  divellere  emtor 
primus  haud  poterit,  1. 15.  C.  de  R.  V. 

Itaque  regulare  est  in  quaestione  nostra,  alie- 
nationes, constitutiones  jurium  realium  ab  emtore 
factas , existente  resolutiva  conditione  , manere  in 
validitate  sua.  Regulam  tamen  non  raro  a pru- 
dentibus temperatam  fuisse  reor.  - Cogitatum  est , 
durum  esse,  non  reddi  venditori,  aut  non  integram 
reddi  rem,  quam  resolutive  distraxerat.  Durius  at- 
que asperius,  quam  illud  aliud  leg.  15.  C.  de  R.  V. 
Ibi  enim  per  venditionem  secundam  et  traditionem 
turbatae  justae  spes  primi  ementis  fuerant;  verum 
spes  hae  numquam  obligationis  personalis  limites 
egressae  fuerant , numquam  emtor  primus  fuerat 
dominus  rei.  At  in  casibus  nostris  dominus  ipse 
fuit,  qui , quando  vendidit  cum  conditione  resolu- 

tiva,  nonnisi  lege  tali  carere  voluit  re  sua,  ut 
ea  tunc  prorsus  inemta  fieret : hanc  ei,  casu  eve- 
niente, non  restitui , aut  obtrudi  gravatam  servi- 
tutibus pignoribusve,  satis  inclemens  est.  Cogita- 
tum id.  Consideratum  praeterea,  regulam  juris  ci- 
vilis de  dominiis  non  ipso  jure  resolvendis,  exce- 
ptionibus suis  non  carere.  Ecce  in  legatis  per  vin- 
dicationem in  quibus  dominium  ipso  jure  ad  lega- 
tarium transferri  constat.  Pone  legatum  per  vin- 
dicationem fuisse  sub  conditione  suspensiva,  si  navis 
ex  Asia  venerit,  do  lego.  Certe  in  hac  specie  non 
statim , pendente  conditione , dominium  erit  lega- 
tarii , ne  testatoris  subvertatur  voluntas.  Refert 
Gajus  comm.  II.  § 200.  de  dominio,  cujusnam  in- 
terea foret , fuisse  disputatum  in  scholis  veterum 
jurisconsultorum;  Proculianis,  nullius  dominium  esse 
dum  conditio  penderet , putantibus , affirmantibus 
Sabinianis,  heredis  esse;  quorum  sententia  recepta 
est,  l.  12.  § 2.  fami!,  ercisc.  Verum  si  conditio 
existat , navis  veniat  ex  Asia ; prae  vi  ac  natura 
legati  per  vindicationem,  resolvitur  ipso  jure  re- 
ceptum hoc  heredis  dominium,  atque  ad  legatarium 
ipso  jure  transfertur.  Unde  si,  conditio  dum  pen- 
debat, heres  rem  vendidit  ; cadit,  existente  ea,  alie- 
natio, ac  potest  ab  acquirente  vindicare  legatarius, 
I.  69.  §.  1.  de  l.  1. ; si  servitutem  ille  constituit, 
concidit  servitus,  l.  11.  § 1.  quemadrnod.  serv. 
amiti.,  I.  105.  de  cond.  et  demonstr. 

Hisce,  tain  de  rei  aequitate,  quam  de  exem- 
plis , consideratis,  aliquando  a regulari  nostrae  quae- 
stionis conclusione  deflexum  est;  atque  admissum  , 
per  existentein  resolutivam  conditionem  reverti 
ad  venditorem  ipso  jure  dominium , ideoque  distra- 
ctiones ab  emtore,  juriumque  realium  constitutio- 
nes factas  omnino  subverti.  Coeptum  est  a casi- 
bus , in  quibus  res  ad  praecepta  juris  civilis  ali— 
quomodo  accommodari  poterat.  Elegans  fragmen- 
tum est  Scaevolae,  l.  31.  de  pign.  ef  hyp.  Da- 
tus ager  vectigalis  fuerat  ea  lege , ut  si  post  cer- 
tum temporis  spatium  vectigal  solutura  non  esset , 
fundus  rediret  ad  dominum.  Compertum  est  ex  Gajo 
cotntii.  [II.  145.  controversam  apud  veteres  nego- 
tii hujusmodi  fuisse  naturam  , alios  ad  emtionem 
venditionem  retulisse  , alios  locationem  conductio- 
nem perpetuam  dicere  maluisse ; horum  magis  pla- 
cuisse sententiam.  Verum  perpetuitatis  istius  vis 
effecit,  ut  in  multis  agri  vectigalis  possessor  ac- 
cederet habenti  dominium  ; in  rem  actionem  ha- 
beret . tit.  jf.  si  ager  vectig.  idest  emph.  petat. ; 
pignora . servitutes , constituere  posset.  Tale  quid 
in  specie  Scaevolae  contigerat ; agri  vectigalis  pos- 
sessor pignori  nexerat  illum.  At  inde  per  consti- 
tutum tempus  solutione  vectigalis  cessatum  est  adeo, 
ut  pronuntiatum  sit  «fundum  secundum  legem  domi- 
« ni  esse».  Quaerebatur  de  pignoribus;  evanuisse 

ea,  Scaevola  respondit.  Nimirum  in  re,  ubi  jam  ae- 
quitas inclinabat,  suffecit,  quod  possessor  agri  ve- 
ctigalis non  vere  fuisset  dominus ; quodque  non  ita 
pronuntiatum  esset,  fundum  esse  restituendum;  sed 
ita,  fundum  «domini  esse».  Instaurata  ipso  jure 
domini  in  fundum  plena  potestate,  pignora,  an- 
tea a possessore  constituta , perempta  sunt. 

Majora  sunt,  quae  intulit  aequitas  Ulpiani  prae- 
sertim, facilis  quidem  ac  mitis  jurisconsulti : adeo, 
ut  si  quod  durum  et  asperum  est  , rem  venditori 
integram  , resoluti vo  casu  contingente , non  resti- 
tui , asperius  duriusque  ex  adjunctis  resultaret ; re- 
gula mitteretur,  dominium  ipso  jure  ad  venditorem 
reverteretur,  quicquid  interea  emtor  in  re  molitus 
esset  dejiceretur.  Placuit  id  Ulpiano  in  mortis  cau- 
sa donationibus.  Etenim  liberalitates  suas  homini- 
bus nocumento  esse  , perquam  iniquum  est ; in- 
humanum omnino , convalescenti , aut  e praelio  re- 
deunti donatori  non  reddi  rem  , aut  reddi  com- 
minutam. Hinc , licet  in  tali  eventu  actionem  per- 
sonalem donatori  praescripsisset  Paulus  severior  1. 12. 
de  cond.  causa  data;  Ulpianus  prae  lenitate  sua  ait, 
posse  defendi  in  rem  actionem  competere  , l.  29. 
de  mo.  ca.  donat. , certe  ad  effectum  alienationum 
medii  temporis  tollendarum  (b).  - Idem  placuisse 

(A)  Ex  hoc  cire*  mo.  ca.  donationes  recepto  jnre  intclligitnr  opportu- 
nitas. qua  Constantinus  de  revocatis  ex  capite  ingratitudinis  donationibus 

puto  de  paeto  in  diem  addictionis.  Is  , qui  dum 
rem  suam  vendit , de  ea  inemta  facienda  pacisci- 
tur, si  melior  afferatur  conditio,  consulit  certe  sibi 
in  casum  majoris  pretii  adinventi.  At  si  novo 
meliori  obvenienti  emtori  rem  , a primo  aliena- 
tam interea,  aut  gravatam,  dare  non  posset,  aut 
non  ita,  uti  promisit,  liberam;  pessima  ipsi  con- 
ditio generaretur , et  quod  justae  commoditatis  causa 
adjecerat,  pactum  verteretur  in  periculum  et  per- 
niciem suam.  Quare  Ulp.  I.  41.  pr.  de  R.  V.  ait 
« post  allatam  conditionem  jam  non  potest  ( qui 
« emerit)  in  rem  actione  uti  » , nempe,  oblato  vix 
pretio  meliore,  commissoque  pacto,  ab  emtore  do- 
minium discedere  , et  vindicationem  simul  , quae 
dominii  defendendi  actio  est : ipso  jure  venditoris 
proprietatem  instaurari.  Quare  alienationes  interim 
ab  emtore  confectae  desinent  valere  ; uti  adamus- 
sim  de  constitutis  in  re  pignoribus  Ulp.  ipse  re- 
spondet , invocata  etiain  auctoritate  Marcelli  , in 
leg.  4.  § 3.  de  in  diem  addict. , l.  3.  quib.  mod. 
pign.  vel  hyp.  solv.  ( c ). 


expresse  cavendam  esse  duxerit  l.  7.  C.  de  reroc.  donat.  > ante  inchoatum 
• coeptumque  jurgium  vendita , donata  , permutata,  in  dotem  data  , cete- 
< risque  cansis  legitime  alienata,  minium  revocamus  >. 

(c)  Similia  de  lege  commissoria  suaderi  viderentur  illis  Scaev.  verbis 
I.  8.  de  I.  commis  s.  < vindicari  debeant »,  et  Alex.  I.  4.  C.  de  pact.  inter 
emt.  « vindicationem  rei  eligere  ».  Sed  repugnat  l.  8.  C.  eod.  Ht.  « rindl- 

His  quae  exposui  exceptis , valet  in  omnibus 
aliis  regula  generalis , dominium  non  ipso  jure  re- 
solvi , cum  sua  consequentia  de  servandis  aliena- 
tionibus , constitutisve  interea  pignoribus  et  ser- 
vitutibus. Quamobrem  in  quaestione  , an  rescissa 
ex  laesionis  causa  venditione  per  beneficium  te; 7.  2. 
C.  de  rescind.  vendit.,  pignora  servitutesque  ab  em- 
tore  constitutae,  resolvantur,  ultro  accederem  ne- 
gantibus Bartolo,  Fulgosio,  Cujacio , Vinnio;  licet 
non  omnes  hi  bonis  pro  negatione  sua  rationibus 
usi  videantur  («/). 

§ 14.  Conditio  ( Continuatio ). 

Jam  ad  conditiones  suspensivas,  de  quibus  in- 
teger erit  sermo  posterior.  - Quod  scripserunt  non- 
nulli, conditionis  suspensivae  vim  eam  esse,  ut  in 


< cationem  non  habet  ».  Vindicationis  vox  ln  illis  duobnt  locis  improprie 
accipi  debet  pro  persecutione  qualibet,  ut  personalis  actio  includatur ; quod 
aliquando  usurpatum  est  ln  fontibus  nostris. 

(d)  Quum  integra  regulae  ratio  consistat  ln  romano  axiomate,  quod 
non  sine  traditionibus  dominia  transferri  restitulre  possint;  patet  ratio, 
cur,  axiomate  Ipso  derelicto,  Codex  gallos  atque  Italus  contrariam  in  quae- 
stione nostra  regulam  teneant.  Nempe  , existente  conditione  resolutiva , 
perimi  jura  pignorum  ac  servitutum  , mediis  temporibus  data ; Cod.  gall. 
art.  2125..  et  ital.  art.  1976.,  addito  tamen  < ad  eccezione  dei  casi  ln  cui 
« la  leggc  espressamente  dispone , che  Ia  riaoluzione  o la  rescissione  non 
« i operatira  a danno  dei  terzi  *.  Casuum  hujusmodi  exemplum  in  art.  1088. 

futurinu  eventum  committat  nativitatem  obligationis, 
ac  si  conditione  pendente  nulla  obligatio  sit,  sernper 
displicuit  nobis,  dicentibus  committi  potius  id  in 
eventura  futurum,  ut  firmetur  obligatio  , atque  ex 
incertitudine  anteriore  certa  reddatur.  Egregie  Paulus 
l.  26.  de  stip.  serror.  («)  de  stipulatione  conditio- 
nali  pronuntiat  « ex  praesenti  vires  accipit  stipu- 
« latio,  quamvis  petitio  ex  ea  suspensa  sit.  » Pe- 
titio quidem  ac  praestatio  est  in  suspenso  ; nihil, 
conditione  pendente  , solvi  debet  aut  potest  , et 
immatura  solutio  per  condictionem  indebiti  repeti- 
tur (i).  At  obligatio  ipsa  vires  ex  praesenti  capit; 
quoniam  non  ita  dictum  est : Promittam,  sed  ita: 
Promitto , si  naris  etc.,  suscepta  vera,  praesenti  , 
incerta  licet  et  conditionali,  obligatione.  Hinc  is, 
cui  sub  conditione  debeatur,  dicitur  esse  creditor,  uti 
disserit  Ulp.  /.  10  de  V.  S.;  non  is,  qui  sub  conditio- 
ne debet,  potest,  invito  alio,  a contractu  recedere; 
denique  conditionales  obligationes  fidejussoribus  da- 
tis firmari  possunt , pignoribus,  atque  hypothecis. 
- Hisce  consequitur,  quod  ea  quidem,  quae  ad  con- 
tractum validitatem  sunt  substantialiter  necessa- 
ria, debent  in  conditionalibus  eo,  quo  fiunt,  tern- 


io) Est  in  fragm.  vatie.  § 55. 

(i)  Hoc  intuitu,  nibii  iuteriin  deberi.  Marcianus  ait  l.  13.  $ 5.  de 
pign.  et  hgp. 

pore  omnino  vigere , neque  satisfiat ; si  tunc  de- 
mum adesse  incipiant,  quando  conditio  existat.  Exem- 
plum in  cit.  I.  26.  de  stip.  servor.;  servum  he- 
reditarium nec  sub  conditione  stipulari  usumfructum 
posse.  Etenim  actualem  ac  naturalem  personam,  in 
qua  utendi  fruendique  jus  constituatur,  adesse,  adeo 
necessarium  est , ac  substantiale  in  stipulatione 
ususfructus,  ut  suspendi  ea,  et  ad  futurum  tem- 
pus committi,  nequeat ; jamvero  in  hereditate  ve- 
ram ac  naturalem  deesse  personam,  nemo  est,  qui 
non  videat.  - Exemplum  aliud  in  l.  83.  § 5.  vers. 
sed  haec , de  V.  0.,  rem  hominum  commerciis  exem- 
ptam , ne  sub  conditione  quidem  in  negotia  posse 
deduci,  nec  ea,  in  quae  deducta  fuerit,  firmari,  si 
forte , conditionis  existentis  tempore  , res  in  pro- 
mercia hominum,  mutato  statu,  deciderit  « quia  nec 
« praesentis  temporis  obligationem  recipere  potest 
«...  nam  de  his  rebus  negotium  recte  gere- 
« mus,  quae  subjici  usibus  dominioque  nostro  sta- 
« tim  possunt.  » Objecti  aptitudo  substantialis  est 
adeo  in  negotiis,  ut  etiam  in  conditionalibus  prae- 
sens sit  oportet.  - At  e converso  potest  stipulator, 
ut  res  propria  sibi  detur  , conditionaliter  inter- 
rogare ; atque  utilis  est  stipulatio , si  quo  existit 
conditio  tempore  res  stipulatoris  esse  desivisset , 
l.  31.  de  V.  0.  Nempe  quod  res  propriae  pro- 
mitti pure  et  simpliciter  nobis  non  possint,  haud 

11 

ex  substantiali  vitio  manat  reique  ad  commercium 
ineptitudine;  at  ex  mero  praestationis  expediendae 
impedimento,  quo  fit,  ut  quod  in  nostro  jam  est, 
in  nostrum  inferri  nequeat.  Q.uum  vero  in  stipula- 
tionibus conditionalibus  ea,  quae  praestationem  per- 
tingunt, in  suspenso  sint,-  non  mirum,  si  existens 
contrahendi  tempore  apud  stipulatorem  proprietas 
non  vitiet,  modo  tunc,  quando  praestatio  fieri  de- 
bere incipit,  sublatum  hoc  impedimentum  sit. 

Neque  abest,  quod  conditiones  existentes  re- 
trotrahi  dicuntur.  Verbum  hoc  retrotrahi  ( uti  et 
alia  similia  retroagi , retroduci  , etc. ) adhibetur 
in  jure  nostro  , ut  praesens  aliquid  significetur , 
quod  ad  antecedens  tempus  remittatur.  Hinc  li- 
cet in  hoc  conditionum  existentium  puncto  a fon- 
tibus nostris  usurpatum  haud  inveniatur;  merito  ab 
Interpretibus  adhibetur,  ut  id  exprimant,  quod  ju- 
ris civilis  est:  Existente  conditione  , in  tali  statu 
poni  contrahentes,  ac  si  pure  et  simpliciter  ab  ini- 
tio contractum  fecissent,  l.  11.  § 1.  qui  potior  es  in 
pign.  Nimirum  vel  tunc , quando  conditionaliter 
conveniebant,  praesens  erat  ipsis  contrahendi  vo- 
luntas; minus  certa  tantum,  quia  ita  volebant,  si 
eveniret  casus  futurus  incertus.  Existat  modo  con- 
ditio; diluitur  incertitudo,  omnis  funditus  aufertur 
dubietas;  explicat  vim  suam  voluntas  . ac  si  pure 
fuisset  expressa. 

Conditiones  quoad  originem  suam  aut  expres- 
sae sunt,  quas  vox  vel  scriptura  exponit;  aut  ta- 
citae, quas  volitas  re  vera  fuisse  declarat  id  quod 
actum  est;  aut  praesumptae  (tacitae  et  ipsae  ali- 
quando dicuntur),  quas  fuisse  volitas  fingit  lex  e 
moribus  civitatis.  Sic  promissa  ante  nuptias  dote, 
matrimonii  ineundi  conditionem  tacitam  (praosum- 
tam)  latere,  textus  Papiniani  est  /.  68.  de  jur.  dut. 

Sive  expressa,  sive  tacita,  sive  praesumpta  con- 
ditio sit,  semper  ab  hominum  aut  vera  aut  ficta 
voluntate  proficiscitur.  Differunt  ab  unaquaque  ge- 
nerales illae  juris  dispositiones,  quibus  fit,  ut  nisi 
eventus  aliquis  praecesserit,  voluntas  testamentaria, 
seu  inter  vivos  negotium  , ad  executionem  suam 
perduci  non  possit:  hae  conditiones  quae  extrin- 
secus veniunt,  conditiones  juris,  conditiones  quae 
insunt,  dicuntur  in  1.  21. , l.  .9.9.  de  condit , et  de- 
monstrat. Ita  in  obligatione  correali  non  unus  e 
reis  stipulandi  petere  potest , nisi  petendo  absti- 
nuerit alius : ita  in  testamentis  non  heres  volunta- 
rius adit,  nisi  voluerit;  neque  legatarius  assequi- 
tur legatum  suum,  nisi  heres  adierit  hereditatem. 
- Si  talibus  dispositionibus  juris  vis  atque  effica- 
cia inferendae  conditionis  daretur , nihil  jam  non 
conditionale  superesset , nullus  puris  sive  lega- 
tis , sive  institutionibus , sive  contractibus  resta- 
ret locus.  Pura  hinc  ea  manent,  quibus  inhae- 

rent  talia;  purae  obligationes  correales  sunt,  tum 
institutiones  heredum  voluntariorum  , tum  lega- 
ta ; nisi  quid  , quod  in  incertum  eventum  com- 
mittat, superaddere  contrahentes  voluerint,  vel  te- 
statores. Gravis  consequentia  in  legatis;  ut,  si  an- 
tequam aliquid  ex  his  jure  necessariis  existat,  le- 
gatarius decedat,  ad  heredes  transmittat;  in  con- 
ditionali  legato  diversum  omnino  jus  fore,  mani- 
festum est. 

Si  id,  quod  de  jure  gonerali  exercitium  actus  su- 
spendit, a contrahentibus  vel  testatoribus  conditionali 
verborum  conceptione  exprimatur ; quaeritur,  an  tunc 
conditionis  naturam  atque  indolem  accipiat.  Correus 
stipulandi  interrogavit:  Dabis  si  correo  non  dede- 
ris ?,  aut  scripsit  testator  heredem  voluntarium  ita: 
Titius  heres  esto  si  volet,  aut  legatum  tale:  Gajo 
do  lego  si  heres  mihi  aliquis  erit.  Purane  isthaec, 
an  conditionalia  esse  censentur  ? - Voluntati  homi- 
num, qui  ex  eventibus  quibuscumque  , scilicet  ex 
veniente  navi , ascensoque  Capitolio , conditionem 
sumere  et  componere  possunt,  non  repugnat,  quo- 
minus illas  juris  dispositiones,  ad  sua  negotia,  sua- 
que testamenta,  translatas  in  conditionis  verae  na- 
turam deducant.  - At  animadversum  est,  solere  ho- 
mines ea.  quae  sponte  fluerent,  exponere  sedulo  in 
actibus  suis  declarandi  melius,  ac  demonstrandi  ani- 
mo: tum  illas  in  contractibus  vel  testamentis  ad- 

jectiones  exprimere,  non  novae  efficaciae  inducen- 
dae causa,  sed  monendi,  quando  exercitio  juris  locus 
futurus  sit.  Quare  statutum  in  genere,  hujusmodi 
additiones  pro  supervacuis  haberi,  frustra  fieri,  1. 12. 
de  cond.  in  siit.  etc.  (c)  - Verum  ab  hujusmodi  ad- 
ditionibus supervacaneis  scite  separandae  sunt  hae, 
quae  inutilitatis  speciem  quamdam  habent,  at  vero 
novitatem,  adeoque  conditionem,  adducunt.  Disputatur 
de  stipulatione  : Si  petiero,  dabis.  Non  desunt  qui 
inutilem  expressionem  illam  credant,  eodem  jure 
judicandam,  quo  habentur  caeterae  juris  universalis 
factae  in  contractibus  repetitiones.  Utuntur  ratione, 
quod  invitus  nemo  ad  petendum  accedere  possit ; 
praeterea  textu  in  l.  48.  de  V.  0.,  stipulationem : 
Cum  petiero  dabis,  non  esse  conditionalem.  - At 
meliori  calculo  Donellus  non  superfluam  adjectionem 
eam  esse  defendit,  futuram  ex  ea  conditionalem 
stipulationem ; adhibens  Ulpianum  l.  69.  de  cond. 
et  demonstr. , legato  hoc : Titio  , si  voluerit , do 
lego,,  conditionem  injunctam  videri.  Eccur  ita?  Cur- 
nain  legatum  hujusmodi,  si  voluerit  legatarius,  con- 
ditionale  esse  pronuntiat  Jurisconsultus  ? nosquc 
cum  Donello  stipulationem  , si  voluero , dicimus 

(e)  Explicatur  ita  I.  19.  de  V.  0.  Stipulantibus  reis  duobus:  Fundum 
illum,  at  illi  (correo)  non  dederis,  mihi  dare  spondes  V admittit  Pomponius, 
ut  statim  agi  possit  quasi  pure  stipulatum  sit : meliorem  futuram  esse 
ait  conditionem  occupantis  agere. 

conditionalem  ? Initium  sit  a legato.  Fuit  contro- 
versum in  veterum  jurisconsultorum  scholis,  utrum, 
legato  per  vindicationem  scripto,  dominium  legatario 
quaereretur,  nondum  scienti  atque  volenti,  au  ad  tem- 
pus scientiae  et  voluntatis  translatio  dominii  dif- 
ferretur: prima  Sabinianorum,  secunda  Proculiano- 
rum  sententia  fuit.  Quamvis  aetate  sua  Proculia- 
norum  magis  opinionem  praevaluisse  videri,  Gajus 
referat  comm.  II.  195.;  tamen  Paulo,  Ulpiano, 
et  compositoribus  Pandectarum,  Sabinianorum  sen- 
tentiam placuisse,  constat  ex  seni.  III.  6.  7.,  1. 44. 
§ 1.,  I.  81.  § 6'.,  I.  86.  § 2.  de  leg.  1. 

Itaque  quando  testator,  Sabinianorum  inspecta 
opinione , scripsit  ita  legatum : Si  legatarius  vo- 
luerit ; non  id  inducere  cogitavit,  quod  jam  flueret 
e jure  generali,  imo  diversum  quid  et  contrarium, 
ne  scii,  legatarius  nancisceretur  legatum,  nisi  sciens 
ac  volens.  Xon  supervacua  dispositio  fuit,  sed  nova, 
atque  ingerens  legato  conditionem.  Haec  ita  ex 
fragmentis  Gaji,  jurisconsulti  e schola  Sabinianorum, 
l.  65.  § 1.  de  leg.  1.,  I.  69.  de  comi,  et  dem.  (d).  - 

(<f)  Mirum  est  quod  in  l.  69.  invocetur  auctoritas  Proculi.  Aut  vitium 
compositorum  est:  aut  forsan  Proculus , quando  adversus  scholam  inimi- 
cam disputabat , illud  saltim  concedendum  sibi  dixerat , quod  etiam  ad- 
versariorum opinioni  conveniret,  nempe  non  extemplo  acquiri  legatario  do- 
minium, si  testator  expressisset  illud,  si  voluerit.  Partem  hanc  disputa- 
tionis Proculi,  a Gajo  relatam  in  lib.  13.  ad  1.  Jul.  et  Papiam,  compositores 
retulerunt,  utpote  quae  juri,  quod  ipsis  arridebat,  conveniret. 

Quoad  stipulationes  animadvertendum  est , ex  his, 
quae  pure  ac  simpliciter  concipiantur,  confestim  jus 
obligationis  acquiri  stipulatoribus,  ac  late  erraturum 
qui  crederet,  tunc  denique  jus  nasci,  quando  peti- 
tio a stipulatore  proponatur.  Igitur,  adjecto  illo, 
si  petiero , non  repeti  universalia  jura,  novum  imo 
induci,  quod  negotium  conditionale  faciat,  conclu- 
dondum  est.  Revera,  si  a juris  disputationibus  ad 
facta  nos,  ususque  hominum  conferamus,  tunc  ita, 
si  petiero , stipulamur,  quando  dubitantes,  quin  tem- 
pore futuro  pecuniae  sit  obventura  necessitas,  jam 
nunc  stipulando  providemus,  conditionem  tamen  fa- 
ciendae petitionis  apponimus,  ne  praesens  pecunia 
forte  solvatur  inutili  nobis,  atque  incommoda  in- 
terdum festinatione.  Certe  quando  non  conditio- 
nem : Si  petiero,  expressimus,  at  solum : Cum,  pe- 
tiero dari,  diximus;  facile  praesumitur,  non  con- 
ditionem nos  voluisse  fieri,  sod  admonitionem  quam- 
dam, quo  celerius  et  sine  mora  solvendam  pecu- 
niam in  promptu  habeat  promissor,  l.  48.  de  V.  0. 

Denique  observandum  est,  expressas  per  verba 
conditionalia  generales  juris  dispositiones,  non  e 
logices  ulla  necessitate,  sed  tantum  ex  usu  et  con- 
suetudine contrahentium , demonstrationes  tantum 
actorum  ac  monitiones  continere  videri , conditio- 
num vi  atque  efficacia  destitui.  Quare  si  in  facto- 
rum adjunctis  probetur,  eos,  qui  talia  adjecerint, 

vere  conditiones  efficere  exinde  voluisse,  habentur 
pro  conditionibus , advertente  Ulpiano  l.  19.  § 1. 
vers.  nisi  fode,  de  cond.  et  demonstr. 

Una  restat  in  hoc  articulo  exagitanda  quaestio : 
Sunt  in  jure  nostro  actus,  qui  pure  ac  simpliciter 
componi  debent  adeo,  ut  per  appositam  conditionem 
vitientur : pone,  hujusmodi  actibus  adjectum  condi- 
tionalibus  verbis  aliquid  fuisse,  quod  jam  jure  ci- 
vili tacite  induceretur : quaeritur  , utrum  vitium 
inferatur  adjectione  tali,  an  supervacua  ea,  nullius- 
que  momenti,  uti  solet,  habeatur.  Vitiari  actus,  sen- 
tentia est  Savigny,  invocantis  regulam,  quod  expres- 
sa nocent,  non  expressa  non  nocent.  Exempla 
affert,  eademque  argumenta  opinionis  suae.  Pater, 
exheredationem  scribens  filii  sui,  pure  eam  ac  sim- 
pliciter concipere  debet,  ne  per  additam  forte  con- 
ditionem ipsa  destruatur.  Fuit  qui  ita  exeredavit: 
Filius  exheres  esto,  si  heres  erit  Titius.  Titius  au- 
tem erat  unicus,  qui  testamento  ad  hereditatem  vo- 
cabatur. Expressum  est  a testatore  id , quod  est 
in  jure  civili  ; quippe,  repudiante  Titio,  destituto- 
que  testamento , neque  exheredatio  , neque  aliud 
quicquam  tabulis  adseriptum  posset  consistere.  At- 
tamen vitiari  exheredationem,  ait  Pumponius  /.  68. 
de  hered.  instit.  , enucleata  regula  illa  . expres- 
sa nocere  , quae  non  expressa  non  obfuissent.  - 
Acceptilatio  adjectas  conditiones  non  patitur,  qui— 

bus  appositis  valere  non  potest,  l.  77.  de  R.  1. 
At  si  conditionalis  stipulationis  facta  acceptilatio 
fuerit,  inest  acceptilationi  ipsi  tacite  eadem,  quae 
obligationem  afficit,  conditio:  cujus  juris  eam  Sa- 
vigny  reddit  rationem  , quod , conditione  penden- 
te , non  existat  obligatio,  quae  accepto  possit  ha- 
beri. Jam  stipulationi  conditionali , si  tntvis  ex 
Asia  venerit,  subjecta  si  fuerit  acceptilatio,  repe- 
tita expresse  conditione  eadem : Acceptumne  habes, 
si  navis  ex  Asia  venerit? ; utique  illud,  quod  ta- 
cite subreperet,  exprimitur,  at  acceptilationem  vi- 
tiari, pronuntiat  Papinianus  d.  I.  77.  de  R.  L,  repe- 
tito principio  do  tacite  recipiendis  his,  quae  aperte 
comprehensa  vitium  afferrent.  - Opinione  sua  frag- 
mentis istis  firmata,  concludit  Savigny,  jus  roma- 
num,  subtilitate  nimia,  magis  formae  rerum,  quam 
veritati  atque  substantiae  dedisse. 

Quod  nota  hac  romanum  jus  , ex  animi  sen- 
tentia, purgandum  experiar ; rogo,  ne  de  majore  , 
quam  par  est,  patrii  decoris  charitate  reprehendar. 
Nimirum  longe  diversa  nobis  in  praesenti  quae- 
stione opinio  est:  qui  tenemus,  expresso  per  con- 
ditionis formam  placito  juris  civilis , negotium  con- 
ditionis impatiens  non  idcirco  vitium  accipere  solere. 
Etenim  si  probatum  est , adjectiones  hujusmodi  con- 
ditionibus efformandis  ordinario  pares  non  esse,  at 
impensiorem  tantum  admonitionem  continere  vi- 

deri ; idem  ratione  longe  validiore  tenendum  est , 
sicubi  conditio  effecta  actui  necem  inferret.  Cum 
non  legibus  contraria  voluisse  censendi  sint  ho- 
mines , horumque  actus  accipi  debeant  magis  ut 
valeant . quam  pereant  1.  12.  de  reb.  dub.  Fugis- 
se videtur  ratio  haec  doctum  germanum  ; item  textus 
in/.  6.  § 1.  de  tidelis.  Quum  enim  tutores  a magi- 
stratibus sub  conditione  dari  nequeant,  L 77.  de 
R.  I.;  proposita  specie  dationis  hujusmodi,  si  satis- 
dederit, qua  id  repetebatur  quod  jure  civili  deflue- 
bat, valere  eam  Ulpianus  ait , reddita  ratione  solita 
« non  conditionem  in  se  habere  , sed  admonitio- 
« nem  , non  aliter  ei  tutelam  committi  quam  si 
« satisdederit  » . 

Sunt  in  fragmentis  a Savigny  invocatis  singu- 
lares omnino  rationes  cur  expressio  nocuerit.  - Ex 
Ulp.  /.  19  § 1.  de  eond.  et  dem.  ostendimus  , quod 
si  ex  universali  juris  dispositione  , in  actu  enun- 
ciata , conditionom  reapse  fieri  voluisse  demonstre- 
tur , conditio  utique  esse , ac  censeri  possit.  Odio 
exheredationum  puto  fuisse  introductum , ut  addi- 
to his  per  conditionalia  verba  generali  placito  ju- 
ris , eligeretur  interpretatio,  quod  conditio  fuerit 
inducta ; atque  ita  impatiens  conditionum  exhe- 
redatio concideret.  Secus  ac  in  tutelis,  quarum  cum 
nullum  certe  sit  odium , solita  acceptio  retenta  fuit, 
ceu  vidimus  , ut  non  conditio  esset  , at  admoni- 

tio  (e).  Igitur  quando  Pomponius  in  l.  68.  de  here- 
dii. instit.  , expressa  nocere  , non  expressa  non 
nocere,  disserebat;  non  significabat,  nuda  simpli— 
eique  expressione , rerum  mutari  substantiam ; quod 
fallax  et  cavillosum  fuisset.  Sciunt  romani  , hoc 
unum  esse  humanae  vocis  officium,  ut  ea,  quae  in 
cogitatione  consilioque  versantur , promat  atque  exe- 
rat.  Quare  uti  ea,  quae  in  actibus  suis  tacito  jure 
veniunt , cogitare  et  velle , hominibus  licitum  certe 
est;  ita  eadem  exprimere,  permissum  sit  oportet. 
Ac  valet  notissima  regula  , eamdein  vim  esse  ta- 
citi atque  expressi.  Tunc  a tacito  expressum  sepa- 
ratur, et  quod  non  expressum  non  noceret,  potest 
expressum  nocere ; quando  constet , idcirco  ad  ex- 
primendum devenisse  homines , quia  diversam  vim 
dare  ipsa  expressione  vellent  actui  suo , quam  quae 
tacite  induceretur.  Sic  si  pater  nude  ac  simplici- 
ter exheredavisset  , heredis  existentia  nihil  aliud 
fuisset , quam  postulatum  juris  civilis , ut  ad  ef- 
fectum perduci  exheredatio  valeret,  at  non  condi- 
tio quidem  certe.  Quod  si  expresserit  illud , si  he- 
res sit ; creditum  est  odio  exheredationum  , con- 
ditionem facere  exprimendo  voluisse.  In  expressio- 
ne agnitum  est  quid  novum  ac  plane  diversum  a 


(e)  Odium  exheredationum  diversum  in  ipsis,  ac  in  tutoiis,  jus  identi- 
dem suasisse  patet  ex  I.  2.  de  liber,  et  poeth.  cf.  I.  IS.  § 1.  de  teetam.  tu/. 

tacito  ; conditio  adaraussim  , quae  vitiat  exhereda- 
tionem. 

Haec  ita  de  leg.  68.  de  hered.  iust.  Ut  frag- 
mentum  aliud  in  leg.  77.  de  R.  [.  probe  intelli- 
gatur , memoranda  ratio  est , cur  non  sub  condi- 
tione accepto  haberi  queat.  Acceptilatio,  quae  in 
substantia  sua  nihil  aliud  est,  quam  ab  obligatione 
discessio , fit  tamen  per  imaginariam  solutionem 
« habesne  acceptum  ? » Gaj.  II l.  169.  Ex  hac 
solutionia  imagine  exclusa  est  acceptilatione  die- 
rum et  conditionum  additio,  l.  4.  5.  de  acceptil. ; ne- 
que enim  solutiones  accipere  diem  aut  conditionem 
possunt.  Hinc  praeterea  flueret,  quod  stipulationes 
conditionales  in  acceptilationem  afferri  nequirent , 
quia  conditionalis  quaeque  obligatio  solutionem,  uti 
supra  notavimus,  non  admittit.  Sed  incommodum 
id  nimis,  atque  utilitati  communi  adversum  fuisset, 
non  posse  legitimo  acceptilationis  modo  a stipula- 
tionibus etiam  conditionalibus  recedi ; invenienda 
methodus  erat , qua  his  ad  acceptilationes  aditus 
aperiretur.  Quid  tum  postea?  Scite  ac  providenter 
constitutum  est,  quod  si  stipulationi  conditionali , 
si  navis  ex  Asia  venerit,  subjecta  foret  acceptila- 
tio; eadem  huic  conditio  tacite  subesse  censeretur, 
/.  pen.  de  jidejuss.,  /.  12.  de  aceept.,  /.  77.  de  R.  I. 
Ita  beneficium  acceptilationum  productum  est  ad 
stipulationes  conditionales ; salva  autem  servata  sunt 

ea,  quae  exterior  illarum  figura,  imaginaria  sci- 
licet solutio,  exigebat.  Tacite  enim  subveniens  con- 
ditio incolumem  relinquit  exterioris  formae  puri- 
tatem, Praeterea  impedit,  quominus  extemplo  vim 
suam  exerat  acceptilatio;  quod  pariter  solutionis 
forma,  cum  natura  conditionalium  obligationum  col- 
lata,  non  pateretur.  - Pone  jam  inter  eos,  qui  con- 
ditionalem  stipulationem,  si  navis  ex  Asia  venerit, 
habuerant,  gestam  fuisse  acceptilationem,  expressa 
conditione,  ita:  Habosne  acceptum,  si  navis  venerit 
ex  Asia  ? Oppugnat  solutionis  figuram  acceptilatio 
talis ; atque  universae  illudit  providentiae  juris  ci- 
vilis, qua  conditionum  tacita  illa  inductio  fuit  ex- 
cogitata. Jure  hinc  meritoque  reprobatur,  l.  77.  de 
Ii.  I.  Itaque  acceptilationem  talem  non  substineri, 
utique  in  forma  rerum  et  figura  habet  rationem; 
at  justam  eam  quidem  ac  necessariam  : nisi  quis 
fonnam  acceptilationibus  praescriptam , imo  uni- 
versa, quae  per  fictiones  aut  per  solemnitates  jure 
antiquo  valuerunt,  inepta  atque  absurda  esse  com- 
miniscatur (/). 

(/)  Adde  ($  47).  - Novatio  non  solutionis  figura  expeditur  sed  continet 
veram  creditoris  satisfactionem,  et  quauidam  in  solutum  dationem.  Itaque 
potest  veteri  obligationi  substitui  obligatio,  expressa  conditione  affecta  ; 
nihil  enim  obstat,  quominus  creditor  sit  nova  hac  conditionall,  quae  ipsi 
placeat,  obligatione  contentus.  Quod  si  prior  obligatio  esset  conditionaiis; 
tunc  concipi  sub  conditione  eadem  deberet  alia  quae  subjicitur:  ac  si  forte 

Ab  objecto  , de  quo  concipiuntur , divisionem 
conditiones  capiunt,  et  potestativae  ab  Interpreti- 
bus , casuales , mixtae  nuncupantur.  Potestativae 
(nomen  est  a latinis  scriptoribus  perraro  pronun- 
tiatum) dicuntur  illae,  quae  implendae  committun- 
tur voluntati  ejus,  cujus  exinde  jus  sive  obligatio 
dependet ; casuales,  quae  eventui  fortuito ; mixtae, 
quae  eventui  tali  simul  , atque  illius  voluntati. 
Conditio  sit  necne  potestativa,  factorum  potius  in- 
spectis adjunctis  constitui  debere,  quam  praepositis 
exemplis  posse  definiri,  Savigny  docet  egregie.  Il- 
lud etiam,  quo  uti  solemus,  exemplum : Si  Capito- 
lium ascenderit,  casualis  conditionis  potest  conti- 
nere naturam,  quando  vinculis  in  praesentia  tenea- 
tur is , in  quem  verba  illa  fuerint  collata.  Tenen- 
dum est,  non  si  grave  iniri  discrimen,  non  si  ni- 
mia superari  difficultas  debeat , potestativam  esse 
conditionem ; talem  esse  tunc  demum,  quando  actuosa 
prompti  hominis  opera  implendo  sufficiat. 

Non  ideo,  quia  potestativae  utiliter  adjici  pos- 
sunt, valet  conditio,  quae  puram  putam  contineat 
ejus,  qui  debiturus  esset,  voluntatem : Si  voluerit. 


pure  expreBsa  fuisset,  tacite  tamen  recipit  ipsam.  1.  8.  § l.de  novat.  Non  ex 
forma  ratio  est,  uti  in  acceptilatione,  sed  ex  substantia  rei:  nam  condltio- 
nales  obligationes  quoad  praestationem  in  suspenso  versantur,  l.  26.  de  etip. 
tere.,  satisfactionem  nullam  praesentem  recipiunt.  Acceptilatio  vero  satis- 
factionem non  continet , novatio  est  satisfaciendi  modus.  Vid.  (}  46). 

Ad  hoc  enim , ut  vel  inviti  contineantur  homines, 
sunt  obligationes  introductae;  plenitudine  libertatis 
relicta,  ratio  obligandi  ipsaque  notio  evanescit.  Quare 
stipulatio  ita  concepta  non  valet,  l.  108.  § 1.  de 
V.  0.;  uti  nec  legatum  aut  fideicommissum  sub- 
stinetur  scriptum  ita,  si  heres  voluerit,  l.  11.  § 7. 
de  l.  3.  - At  vigilant  jura  nostra , ut  hominum 
actus , qua  fieri  possit,  substineantur.  Si  non  illa 
diserta  vox,  si  voluerit,  adhibeatur;  at  si  arbi- 
tratus fuerit,  aliave  similis,  si  aestimaverit,  si 
putaverit,  si  videbitur ; non  raro  actus  ex  integro 
valet.  Habet  enim  arbitrii  nomen  duplicem  signi- 
ficationem, propriam  quidem  , quae  certo  volunta- 
tem plene  liberam  exhibet ; at  minus  propriam  prae- 
terea, qua  arbitrium  boni  viri  exprimitur,  nempe 
voluntas,  quae  ita  oxeri  debeat,  uti  bonus  vir  exe- 
rendam  judicaret.  In  testamentis  ultimarum  volun- 
tatum favore  fit , ut  improprium  hunc  accipiamus 
intellectum,  invocatum  heredis  arbitrium,  ad  arbi- 
trium boni  viri  flectamus;  voleudique  libertate  co- 
hibita , legatum  ac  fideicommissum  substineamus , 
d.  I.  11.  § 7.  de  l.  3.  Idemque  ut  praestemus  in 
negotiis  bonae  fidei,  facilior  horum  ac  veluti  mollior 
natura  patitur,  leg.  22.  § 1.  de  II.  I.,  arg.  /.  7. 
pr.  de  contr.  emt.  At  in  rigida  stipulationum  forma, 
quae  improprias  verborum  intelligentias  gravate 
ferret,  proprium  verbi  significatum  servari  debere, 

statutum  est,  atque,  in  arbitrium  rei  promittendi 
collata  conditione,  stipulationem  non  valere,  l.  17. 
de  V.  0.  (g). 

Quod  si  non  pura  ac  simplex  voluntatis  ex- 
pressio a debitore  facienda,  at  exterior  ipsius,  vo- 
luntarius licet,  actus  in  conditionem  deducatur,  po- 
testativa haec  conditio  est,  quae  omnino  servatur. 
Valet  legatum  ita,  si  heres  Capitolium  ascenderit, 
l.  3.  de  l.  2.,  ubi  nulla,  quam  aliqui  suspicantur, 
interpolatio  subest:  valet  promissio  talis,  si  Capi- 
tolium ascendero,  dabo,  1.115.  de  V.  0.  per  tot. 
Non  enim  effraenis  relinquitur  debitori  libertas : oi. 
si  praestationem  velit  vitare,  una  via  est,  quae  non 
ad  Capitolium  ducat;  superato  enim  semel  Capi- 
tolio, vel  invitus  atque  obtestans  tenebitur.  - Ex- 
cipiendum tamen  esse  arbitror , nisi  forsan  actus 
quidem  debitoris  extrinsecus  comprehensus  sit  in 
conditione,  verum  talis,  qui,  et  an  existat.  et  quo- 
modo , pendeat  a voluntate  ipsius  , imo  etiam  an 
expletus  atque  perfectus  vim  ullam  atque  effica- 
ciam sit  habiturus.  Late  nimis  patens,  debitori  re- 
licta libertas  obligationem  convelleret.  Exemplum 
Ulpianus  suppeditat  l.  7.  pr.  de  contr.  emi.  Ser- 


(y)  Exceptae  sunt  promissiones  ex  rausa  dotis  factae  in  I.  69.  § i. 
dejur.  dot.,  1.3.  G.  de  dot.  promis».  Jam  ante  Justinianum  in  stipulatio- 
nibus dotalibus  facile  rixor  deserebatur. 

tus  actor,  nerape  administrator  dominicae  rei,  ven- 
ditus a domino  est  sub  conditione,  si  rationes  do- 
mini computasset  arbitrio.  Ex  arbitrii  ambigua 
voce  ait  Ulpianus  fieri,  ut  bonae  fidei  negotium  ita 
gestum  possit  valere,  scilicet  quia  non  pro  libero 
domini,  sed  pro  boni  viri  arbitrio  interpretamur 
« nam  si  arbitrium  domini  accipiamus  , venditio 
« nulla  est : quemadmodum  si  quis  ita  vendiderit, 
« si  voluerit ».  Cur  ita?  nonne  enim  exterior  actus 
debitoris,  nempe  probatio  subducendarum  rationum 
in  conditionem  deducta  fuit,  quae  possit  voluntaria 
omnino  esse  in  debitore , uti  illud , si  Capitolium 
ascenderit  ? Scilicet  si  arbitrium  propria  plenae  li- 
bertatis significatione  acciperetur , liberum  fuisset 
venditori  servum  ad  rationum  redditionem  admit- 
tere; nec  satis,  vemm  etiam  in  unoquoque  red- 
dendarum rationum  capite  subsistere;  neque  satis 
adhuc,  at  supputatis  ex  integro  rationibus  denique 
nolle  probare , atque  infectam  rem  reddere.  Secus 
in  alia , si  Capitolium  ascenderit,  conditione.  An 
ascendat,  liberum ; at  non  quomodo  ascendat , ut- 
pote  quod  ipsa  rerum  natura  determinat;  ascensione 
autem  perfecta,  nihil  in  voluntate,  nihil  in  liber- 
tate manet. 

Diximus  de  conditione  in  debitoris  voluntatem 
collata;  antea  dixeramus  de  ea,  quae  in  voluntatem 
creditoris  referretur,  si  voluero  dabis.  Pauca  de  ter- 

12 

tiae  personae  voluntate  subjiciamus.  Diversa  testa- 
mentorum atque  contractuum  causa  est.  Quominus 
heredis  institutiones  sive  legata  in  plenam  aliorum 
voluntatem  per  conditionem,  si  Titius  voluerit,  pos- 
sint committi ; ipsa  testamentorum  conficiendorum 
natura  vetat,  l.  68.  de  hered.  inst.  Nam  uti  pa- 
terfamilias  legem  dicturus  esset,  ita  jus  fore,  le- 
ges XII  tabularum  sanxerunt;  nostri,  non  alieni 
auimi  sententia  debet  in  testamentis  manifestari. 
Haec  ita  nisi  ambigua  vox  , si  Titius  arbitratus 
fuerit,  adhibita,  eaque,  in  testamentis  pro  boni  vi- 
ri arbitrio  accipienda,  tertiae  personae  voluntatem 
cohibere  videatur;  quo  casu  heredis  institutio,  le- 
gatum ve  , valet  cum  conditione  sua,  l.  25.  § 10. 
de  aequir.  vel  omitt.  hered.  Aut  nisi  actum  Titii 
exteriorem,  quamquam  voluntarium,  non  autem  nu- 
dam voluntatis  emissionem  conditio  contineat,  ut- 
puta, si  Titius  in  Capitolium  ascenderit;  nam  non 
nimis  effraenate  invocata  Titii  voluntas  incolumem 
actum  relinquit,  d.  I.  68.  de  hered.  inst.  -Nulla 
in  contractibus  ratio  viget,  cur  tertiae  personae  li- 
beriori voluntati  committi  nequeant.  Hinc  non  so- 
lum b.  f.  negotium,  verum  etiam  stipulatio  , ita  , 
si  Titius  arbitratus  fuerit,  composita  substinetur , 

l.  43.  44.  de  V.  0.  Unum  inter  utraque  negotia 

• 

discrimen;  quod  si  in  b..f.  contractu  fuerit  tertiae 
personae  invocatum  arbitrium,  de  more  illud  pro 

boni  viri  arbitrio  accipimus  adeo  , ut  si  iniquum 
fuerit  prolatum  corrigi  debeat,  l.  76.  seqq.  pro  socio. 
Quin  actus  tertii  alicujus  extrinsecus  bene  dedu- 
catur in  contractura  ita,  si  Titius  ascenderit  Capi- 
tolium; dubitat  nemo. 

§ 15.  Conditio  ( 'Continuatio ). 

Quum  non  conditio  sine  incertitudine  eventus 
futuri  concipiatur;  non  illae,  in  quas  eventus  aut 
praeteriti,  aut  praesentis  temporis  inductus  fuerit, 
verae  conditiones  dici  possunt.  Conceptae  hae,  aut 
collatae  in  praeteritum  , vel  praesens  , dicuntur  , 
ex.  gr.  si  Titius  fuit  Consul  anno  superiore  , si 
Consul  est  anno  praesente.  Efficaces  quidem  sunt 
adjectiones  hujusmodi,  ex  eo  enim,  quod  factum  com- 
prehensum existat  necne,  validitas  rei  gestae  de- 
pendet; at  praecipua  deest  nota  conditionum,  nulla 
suspensio  locum  habet,  1. 100.  120.  de  V.  0. 

Incertitudinis  etiam  defectus  est,  cur  non  sint 
verae  conditiones,  quarum  certus  omnino  sit  exitus, 
quaeque  idcirco  necessariae  solent  nominari.  Sive 
positive  conceptae  fuerint  ita:  Si  fulserit  die  cra- 
stina, sive  negative:  Si  Titius  caelum  digito  non 
tetigerit;  nullum  momentum  habent;  purum  id  ac 
simplex,  cui  appositae  fuerint,  restat  negotium,  l.  9. 
§ 1.  de  novation. 

Neque  magis  verae  conditionis  nomen  illae  me- 
rentur, quae,  cum  omnino  existere  non  possint,  im- 
possibiles dicuntur , incertitudine  usque  deficiente. 
Aut  positive,  si  Titius  caelum  digito  tetigerit,  aut 
negative,  si  Titius  numquam  morietur,  exprimatur 
conditio;  deest  manifeste  in  eo , qui  ita  promisit , 
sese  obligandi  voluntas;  est  imo  deficientis  volunta- 
tis vivida  quaedam  expressio : quare  contractus  nul- 
lus omnino  est,  Gaj.  III.  § 98.,  §11.  I.  de  inut. 
stipul.  - At  si  non  servandi  contractus  hujusmodi 
ratio  in  ipsa  voluntate  consistit;  qui  fit,  ut  adje- 
ctae heredum  institutionibus,  legatisve,  conditiones 
impossibiles  non  vitient  actum  ? Imo  ipsae  pro 
non  adjectis  habeantur  ita,  ut  institutio  aut  legatum 
purum  esse  ac  simplex  censeatur,  § 10.  I.  de  hered. 
instit.?  annon  ita  uti  in  contractibus,  est  in  te- 
stamentis necessaria  voluntas  ? magisne  in  illis , 
quam  in  his  voluntatis  defectus  operatur  ?- Inter 
varias,  quae  productae  sunt,  conjecturas,  ecce  quid 
similius  vero  tentari  posse  putarem.  Gravem  rem 
Sabiniani,  atque  irreparabile  damnum  observaverunt, 
si  id,  quod  testamento  sub  conditione  impossibili 
scriptum  inventum  esset,  dejiceretur,  auctore  jam 
mortuo,  atque  ad  reficiendum  inepto.  Contractus 
ob  impossibilem  conditionem  vitiatos  posse  adhuc 
a viventibus  renovari.  Praeterea  liberalitatis  ani- 
mum regere  testamenta;  adeo  ut  non  improba- 

bile  esset , eum , qui  sub  conditione  reliquit , 
etiam  sine  conditione  fore  largiturum.  Denique 
interdum , tum  in  testamentis  maxime , condi- 
tiones haud  impletas  non  hereditatis  adeundae  , 
non  acquirendi  legati,  facultatem  adimere  (§  17). 
His,  atque  aliis  forsan  similibus  rationibus,  eo  ad- 
ducti Sabiniani  sunt,  ut  impossibilem  conditionem 
pro  non  adjecta  haberent  in  testamentis.  Quod  qui- 
dem in  facti  speciebus  circumstantias,  magis  ad  per- 
suadendum accommodatas,  exhibentibus  primitus  forte 
admissum,  in  sententiam  generalem  pedeteutim  de- 
ductum est.  At  Proculiani  haud  moti  illis  , quao 
vere  responsione  sua  non  carerent,  rationibus,  at- 
que voluntatis  defectui,  per  ipsam  impossibilis  con- 
ditionis expressionem  patefacto,  inhaerentes,  non  ma- 
gis heredis  institutiones  aut  legata,  quam  contra- 
ctus ac  stipulationes,  servari  posse  credebant.  At- 
que, ad  rigorem  rationis  collata  re,  adeo  Proculia- 
norum  firmior  sententia  videtur,  ut  Gajus  Sabinia- 
norum , qui  erant  ei  « nostri  praeceptores  » , non 
nimis  opinionem  defendendam  suscipiat ; imo  fatea- 
tur , testamenta  inter  ac  stipulationes  in  hoc  ar- 
ticulo « vix  idonea  diversitatis  ratio  reddi  po- 

« test  »,  comm.  III.  98.  Lenior  tamen  illa,  quae 

» 

videbatur,  sententia  Sabinianorum  habuit  apud  Ju- 
stinianum favorem,  d.  § 10.  I.  de  hered.  instit.; 

atque  ipsam  jandudum  Ulpiani  aetate  obtinuisse 
patet  ex  l.  3.  de  cond.  et  demonstr.  (a). 

Impossibili  conditioni  solet  comparari  turpis , 
quae  scilicet  bonis  moribus  legibusve  repugnet. 
Instituta  a Papiniano  l.  15.  de  cond.  inst.  compa- 
ratio valet  eatenus,  quatenus  per  conditionem  ad- 
jectam quis  ad  facinora  , sive  lucri  propositione , 
sive  evitatione  damni,  excitetur.  Ex.  gr. : Si  ini- 
micum illum  tuum  occidero,  dabis  ? aut : Dabis,  si 
inimicum  meum  non  occideris  ? - Hae  quidem  con- 
ditiones jure  impossibilium  censentur ; vitiant  con- 
tractus, l.  137.  § 6.  de  V.  0. , in  testamentis  pro 
non  adjectis  habentur,  l.  14.  de  cond.  inst.  - Secus 
est,  si  quid,  inhonestum  in  conditione  exprimatur, 


(a)  Noa  satis  firma  regulae  hujus  de  testamentis  origo  ex  ipsa  limi- 
tationum facilitate  apparat.  Si  filio  heredi  Instituto  impossibilis  aut  in- 
honesta sit  imposita  conditio,  cadit  institutio,  atque  ab  intestato  admit- 
titor filius,  l.  15.  de  cond.  inetit.  - Sunt  conditiones,  quae  non  absoluto 
sed  ob  adjuncta  rerum  impossibiles  evadunt : ex.  gr.  legatum,  scribitur, 
si  Stichum  manumiseris,  aut , si  nupseris  Gajo : Stichus , aut  Gajus  jam 
tempore  testamenti  condendi  erat  defunctus.  De  his  etiam  conditionibus, 
ut  pro  nou  scriptis  in  testamento  haberentur,  recepta  Sabinianorum  sen- 
tentia fuit,  l.  6.  § 1.  de  cond.  et  dem.  At  si  post  conditum  testamentum, 
licet  ante  mortunm  testatorem,  Stichus  rei  Gajus  obiisset,  aut  post  testa- 
torem mortuum,  sed  ante  apertas  tabulas;  non  exeo,  quod  omnino  impos- 
sibile esset  adimplcmentum,  impossibilis  conditio,  legati  substinendi  causa, 
dicta  est,  perimi  imo  ob  defectam  conditionem  legatum  placuit,  1.  23.  § 2. 
ad  l.  A'] uti.,  I.  31.  de  cond.  et  dem.  - Aliquid  tantum,  et  rix  quidem,  li- 
bertatum favore  mitigatum  est,  I.  39.  § 4.  de  etatutib. 

non  ita  tamen,  ut  quispiam  allidatur  ad  illud.  Da- 
bis vestem  tuam,  si  eam  quae  furto  surrepta  mihi 
fuit,  non  receperim?  turpe  furti  factum  inducitur; 
illicitur  nemo ; stipulatio  omnino  servanda  est.  - 
“Valebit  majore  ratione  conventio,  si  ita  in  condi- 
tionem deductum  sit  facinus , ut  non  modo  non  ex- 
dtetur  quis  ad  patrandum , verum  etiam , poena 
minitante , avertatur : veluti  in  specie  %.  121. 
§ 1.  de  V.  0.,  ubi  maritus  uxori  promisit,  si  con- 
cubinae, tempore  matrimonii , consuetudinem  repe- 
tiisset. Actionum  inhonestarum  non  admittendarum 
officium  tum  stipulator  agnoscit  tum  promissor. 
Firmant  illud,  superaddita  poena;  omnia  ad  honestatis 
praecepta  gesta  sunt. 

Valde  diversum  est,  si  conventio  actum  inho- 
nestum ita  contineat,  ut  lueram  ei,  qui  abstinuerit, 
paret.  Promitto  tibi,  si  res  a te  ipso  surreptas  in- 
dicaveris, si  non  furtum  feceris,  non  divum  sacra 
legeris,  si  res  apud  te  depositas  reddideris.' A- 
best  prima  facie  , conventionibus  hujusmodi  tur- 
pitudo ; quoniam  non  suadere  scelera,  sed  remo- 
vere videntur;  inest  tamen  vere,  quia  officii  quam- 
dam denegationem  continent:  unde  illud  Ulpiani 
l.  7.  § S.  de  padis  « si  ob  maleficium,  ne  fiat,  pro- 
« missum  sit,  nulla  est  obligatio  ex  hac  conventione  » . 
Et  re  quidem  vora  conventionem  talem  compare- 
mus illi,  qua  poena  facinoribus  imponatur.  Is,  qui 


184 


CAPUT  II. 


poenam,  si  forte  deliquerit,  spondet  se  soluturum, 
ut  in  specie  leg.  121.  § 1.  de  V.  0.,  ultro  sese  ad 
abstinendum  agnoscit  obligatum,  servandaeque  obli- 
gationi dispositum  exhibet ; id  modo  agens,  ut  aliam 
personam,  cujus  intersit,  securam  de  propria  inno- 
centia faciat.  At  ille,  qui  ne  faciat  maleficium,  sibi 
vult  promitti  pecuniam,  haud  obligationi  anteriori 
implendae  dispositam  sese  habere  declarat  volun- 
tatem, cui  quidem  determinandae  lucri  et  nummo- 
rum contemplationem  requirit;  diffitetur  is  proprium 
officium,  in  quo  conventionis  macula  ac  turpitudo 
est  (i).  - Novimus  esse,  qui  diverse  rem  explicent, 


(6)  Iisdem  rationibus  efficitur,  ut,  si  non  promissa  tantum,  sed  data 
etiam,  ne  maleficium  dat,  pecunia  sit ; danti  competat  condictio  oli  turpem 
causam,  l.  2.  § 1.  2 I.  4.  § 4.  veri . quod  at,  de  condiet,  ob  turp.  catis. 
Dubitandi  ratio : At  si  turpo  fuit  accipere,  dare  etiam  turpe  esse  debuit, 
ob  ipsam  actus , quo  datur  accipiturque , unitatem ; atqui  turpitudo  cum 
est  tum  dantis  tum  accipientis,  condictio  denegatur,  l.  2,  C.  eod.tit.  Kosp: 
Condictio  non  competit,  quando  uterque  sit  « in  pari  causa  > turpitudinis, 
d.  I.  2.  Cod.;  ex.  gr.  quando,  ut  maleficium  ab  accipiente  admittatur  da* 
tum  sit,  L 3.  de  cond.  ob  turp.  Longe  major  in  casu  inhonestas  ejus  est, 
qui  pecuniam,  quod  non  furatus  fuerit,  quod  depositum  reddiderit,  exigit; 
quam  ejus,  qni,  cum  desiderio  servandae  rei  suae  promississet,  solvit;  par 
causa  non  est,  locus  est  condicendo  . Attamen  si , publici  ordinis  ratione, 
dationem  aliquam,  ad  id,  ne  fiat  maleficium,  directam  prohibuerint,  atque 
delicti  nota  affecerint  leges  ; tantum  ipsa  quoque  datio  pondus  accipit  tur- 
pitudinis, ut  danti  sit  deneganda  condictio.  Exemplum  in  l.  2.  § 2.  eod.  tit., 
ubi  diversam  Ulpianus  corrigit  sententiam . Cf.  I.  1.  C.  de  poena  judic. 
qui  male  judic.,  /.  ult.  C.  ad.  I.  Jul.  repetund. 

atque  conventiones,  quibus  ne  fiat  maleficium  pro- 
mittatur, idcirco  dicant  invalidas , quia  periculum 
subsit,  ne  forte,  is,  qui  se  ita  obligaverit,  vitan- 
dae solutionis  causa  excitet  inde , alliciatque  ad 
facinus  stipulatorem  suum.  Vani  quidem  periculi 
nimius  hic  timor  est.  Qui  enim  ne  delinquatur  pro- 
misit, sua,  delictum  non  fieri,  interesse  demonstra- 
vit; atque  apud  se  magis  esse,  ne  delinquatur,  quam 
ut  promissa  servetur  pecunia.  Praeterea  quod  con- 
dictio ob  turpem  causam  non  competat , nisi  cum 
detur  ob  turpem  causam,  compertum  est,  /.  1.  de 
cond.  d>  turp.  raus.  ; tum  quod  locum  non  ha- 
beat, si  non  accipientis  unius  sed  utriusque  turpi- 
tudo sit,  l.  3.  eod.  tit. ; minime  vero  si  dans  po- 
tius quam  accipiens  peccaverit,  1.4.  § 3.  eod.  fit.  Jam, 
si  illorum  ratio  veritati  constaret ; ex  parte  pro- 
missoris, non  autem  stipulatoris,  turpitudo  aut  tur- 
pitudinis periculum  adesset.  Insuper  si  stipulatore 
delictis  abstinente,  ad  pecuniae  promissae  solutio- 
nem deveniret  promissor,  nulla  certe  in  datione  aut 
umbra  aut  terriculamentum  inhonestatis  suporesset. 
Denique  condictio  ob  turpem  causam  dari  non  pos- 
set. Attamen  datur  (not.  b).  Scilicet  non  ea  est, 
quam  circumjiciunt,  conventionis  atque  dationis  tur- 
pitudo; intimior  est,  quam  descripsimus,  in  obli- 
gationis praecedontis  implicita  recusatione;  ea,  ne 
promitti,  ea,  ne  tuto  accipi  possit,  facit. 

Itaque  si  promissum  aut  datum  fuerit  in  id  , 
ut  maleficio  quis  abstineat,  obligationem,  qua  jam 
tenebatur,  adimpleat,  promissio  non  tenet;  datum 
repetitur  condictione  ob  turpem  causam.  Obligatio- 
nem, inquam  , adimpleat.  Si  enim  quis  propriam 
alienae  servandae  vitam  in  discrimen  adducturus, 
pecuniam  sibi  promitti  curet,  obscurabit  is  quidem 
rei  gerendae  splendorem;  at  praecedentem,  quae 
non  adest,  obligationem  non  agnoscens,  nihil  quod 
turpo  sit  admittit : promissio  valet , neque  repete- 
tur datum. 

Praeterea  et  si  promissum  fuerit  ea  conditione, 
ut  existens  quidem  obligatio  servetur , sed  talis , 
cui  defendendae  jus  civile  actionem  utiliter  adhi- 
bendam non  praestituit,  non  vitiosam  promissionem 
esse  affirmamus,  non  id,  quod  ex  ea  datum  fuerit, 
posse  condici.  Ex.  gr.  si  promissa  in  id  vel  data 
pecunia  sit  alicui,  ut  deperdita,  aut  ab  alio,  non 
ab  ipso,  surrepta  res  indicetur,  l.  4.  § 4.  de  cond. 
ob  turp.  catis.  Is,  qui  rei  alienae  deperditae  surrc- 
ptaeve,  sine  labore  aut  impensa,  notitiam  habuerit, 
non  probe  praemium  exigit  indicii  sui,  quod  prae 
boni  civis  officio  ultro  debuisset  afferre,  arg.  I.  43. 
§ 9.  de  /iniis.  At  civile  jus,  quod  idoneam  extor- 
quendo officio  actionem  non  dederat , pati  debuit, 
ut  rei  dominus,  cui  non  ipsum  provideret,  sibi  per 
promissiones  atque  dationes  qualiter  qualiter  consulc- 

ret.  Improvida  nimium  fuisset  lex,  utile  remedium 
actionis  non  praestans,  ac  praeterea  damnans  pro- 
missiones tales,  aut  (quod  redit  in  idem)  impletas 
eas  rovocari  posse  concedens.  Hoc  intuitu  turpi- 
tudo in  promissionibus  dationibusque  talibus  agnita 
non  est  (c). 

§ 16.  Conditio  ( Continuatio J - Quandonatn 
conditiones  existant , quando  deficiant. 

De  conditionibus  restat  ut  videamus , quando- 
nam  impletae  sint,  ut  negotium  confirmetur,  quan- 
donam  deficiant , ut  negotium  jam  omni  validitate 
careat. 

Brevis  de  casualibus  responsio  est , quod  , si 
eventus  conditione  comprehensus  existat  , conditio 
quoque  extitisso  , si  autem  ille  deficiat,  defecisse 
pariter  conditio  dicitur. 

Implexior  longe  est  de  potestativis  deque  mix- 
tis tractatio.  Quam  ineuntes  monemus,  necessita- 


(c)  Adeo  haec  vera  sunt,  nt  qtif  nobis  est  mos  proclamandi  deperdita,  pro* 
misso  indicii  aut  inventionis  praemio , fuerit  etiam  veteribus.  Constat  de 
graecis , apud  quos  praemia  hujusmodi  sipivpa  vocabantur.  De  nostra- 
tibus, rem  a Petronio  indicatam,  manifestat  proclamatio  in  pompejano  pa- 
riete depicta  < Urnannla  (urna  aenea)  perelt  de  taberna:  sei  quis  retu- 
< Ierit,  dabuntur  HS.  LXV.:  sei  furem  (indicaverit),  dabitur  duplum. 
« Avario  ». 

te  rei  declarandae  fieri  , ut  contractus  committere 
testamentis  debeamus  ; tum  nos  nomine  conditio- 
num potestativarum  fere  usuros,  quo,  ne  nimium 
eadem  repetamus,  mixtas  etiam,  quae  paribus  prin- 
cipiis regi  solent , interdum  significabimus. 

Praeponendae  nonnullae  e ratione  regulae , quas 
fontibus  nostris  congruere , posterior  disputatio  de- 
clarabit. - Aliquando  quis  contrahendo , aut  here- 
dem instituendo  , scribendove  legato  , adjicit  con- 
ditionem , non  ideo  quia  ab  alio  contrahente  , ab 
herede,  a legatario , impleri  conditionem  vult  aut 
cupit;  sed  solum  quia  non  aliter  e re  sua  esse  ju- 
dicat contrahere  , instituere  , legare , quam  in  il- 
lum futurum  eventum.  Continuum  id  est  in  con- 
ditionibus casualibus  ; quae  quoniam  non  contra- 
hentis , non  heredis , non  legatarii  voluntate  re- 
guntur, absurdo  adjicerentur  animo,  ut  is  ad  exe- 
cutionem  excitaretur.  Identidem  ita  fit  in  conditio- 
nibus potestativis  aut  mixtis.  Est  alicui  filia  aut 
cognata;  promittit  ei,  vel  legatum  scribit,  si  nu- 
pserit. Ponamus  e facti  adjunctis  constare,  non  in 
promissoris  vel  testatoris  votis  osse  nuptias  talos; 
aut  etiam  , innotescere  illi  , feminae  , etiam  pro- 
missione sua  legatove  carenti,  bonas  matrimonii  oc- 
casiones non  defuturas.  Hisce  positis,  apertum  est, 
conditionem  scriptam  non  fuisse  ideo  , ut  ad  nu- 
ptias hujusmodi  quispiam  alliceretur ; sed  solum  con- 

sideratum  fuisse  a promissore  vel  testatore  proba- 
bilem futuri  matrimonii  casum  , ut  ferendis  one- 
ribus suam  conferret  pecuniam  (a).  - At  e contra 
conditio  potestativa  contractui  aliquando , interdum 
testamento , adscribitur  eo  consilio,  ut  is,  cui  fue- 
rit imposita,  implendae  adducatur:  quo  casn  pro- 
missionis , institutionis , legati  objectum , praemium 
est  impletae  conditionis,  aut  non  impletae  poena. 
Pamphilum,  servum  alienum,  amore  prosequor  adeo, 
ut  liberum  eum  esse  cupiam.  Jam  contraho  cum 
domino  ipsius,  vel  promittens:  Si  Pamphilum  ma- 
numiseris , dabo  ( praemium  ) , vel  stipulatus  : Si 
Pamphilum  non  manumiseris,  dabis  ( poena  ).  Aut 
eum  scribo  heredem  ita : Heres  esto , si  Pamphi- 
lum manumiserit  ( praemium ),  vel  ita:  Heres  esto; 
si  Pamphilum  non  manumiserit,  Titio  centum  dato 
( poena  ) ( b ). 


(а)  Speciem  hanc  esse  videbimus  leg.  45.  § 2.  de  7.  2. 

(б)  Ante  Justinianum  poenae  nomine  relicta  proprie  dicebantur  , ac 
nulla  erant,  legata  illa,  quae  adversus  heredem,  negotia  resque  proprias 
uon  ita,  uti  testator  praecepisset,  administrantem  , minas  constituebant; 
quae  quidem  praecepta  immodica  visa  sunt,  atque  Impotentia  , veteribus: 
ex.  gr.  si  filiam  suam  in  matrimonium  Titio  collocaverit , vel  non  collo- 
caverit; si  servum  Stichum  alienaverit , vel  non  alienaverit , decem  dato, 
§ ult.  1.  de  legat.;  add.  Theophil.  in  paraphr.  At  etiam  ollm  ea  legata 
valebant  , quibus  heres  multaretur,  si  justo  testatoris  jussui  non  obtom- 
peraeset.  Plura  in  Pandectis  exempla  prostant;  7.  €.,  7.  27.  de  cond.  et 

Siquidem  imposita  conditio  sit,  sine  implementi 
desiderio , nullum  adsi gnari  potest  contractus  in- 
ter ac  testamenta  discrimen.  Separantur  contractus 
a testamentis , quando  conditio  eo  consilio  fuerit 
adjecta , ut  facti  comprehensi  executio  obtineatur. 
Is,  qui  ad  contrahendum  accedit,  id  unum  agit,  ut 
quod  sua  interest  curet.  Quare  si  negotio  conditio- 
nem addat  eo  etiam,  ut  impleatur,  desiderio;  in- 
stituit vere  rationem  damni,  quod  alius  contrahens, 
impleta  conditione  , passurus  sit , ac  propriae  re- 
spondentis utilitatis,  tum  detrimenti  quod  sibi,  de- 
ficiente conditione,  sit  obventurum ; porro  in  con- 
tractum tale  objectum  inducit,  tantam  ex.  gr.  pe- 
cuniam , quanta  damno  , utilitati , detrimento  tali 
possit  congruere.  Denique  e contractuum  indole  non 
est , ut  ille  remuneratorem  agat  bonae  voluntatis 
alienae,  vel  ultorem  inobedientiae.  Vult  ille  quidem 
factum,  quod  in  conditione  comprehendit,  obtinere; 
id  omnino,  atque  unice  desiderat.  - At  in  testamen- 
tis testator,  quasi  legislator  factus  (uti  legassU), 
id  agit , ut  benemerentibus  sibi  praemia  tribuat , 
illos  vero,  qui  voluntati  suae  non  paruerint,  poe- 
nis, quibus  potest,  persequatur.  Quare  si  disposi- 
tionibus suis  conditionem  adscribat  eo  animo  , ut 


dem. , l.  1.  § 8.  ad  l.  Falc..  I.  19.  quando  dies  leg.  - Justiniano  consti 
tuente,  etiam  priora  illa  ralent. 

adimpleri  debeant,  det  e bonis  suis  adimplenti,  e 
non  adimplente  detrahat;  curat,  ut  voluntati  suae 
praestetur  obsequium  (c).  Praemii  ac  poenae  nomina 
testamentariis  dispositionibus  plene  conveniunt;  in 
contractibus  impropriam  tantum  ac  relativam  habent 
significationem.  Praestans  haec  atque  amplior  ratio 
conditionum  in  testamentis  considerandarum,  regu- 
lam generavit  « in  conditionibus  primum  locum  vo- 
« luntas  defuncti  obtinet,  eaque  regit  conditiones  » 
l.  19.  pr.  de  cond.  et  dem.  ; « in  conditionibus 
« testamentorum  voluntatem  potius  quam  verba  con- 
« siderari  oporteat»  l.  101.  pr.  eod.  tit.  In  contractu 
extiterit  necne  conditio,  quaerentes,  expressionem , 
qua  inducta  ea  est,  inspicere;  in  testamento  autem 
considerationes  illas,  quibus  inducendo  motus  testa- 
tor fuit,  investigare  debemus. 

Tractationem  de  existentia , defectuque  condi- 
tionum potestativarum,  hae,  quas  proposuimus,  re- 
gulae universam  declarant.  - Ponamus  primo  loco 
conditionem  positive  conceptam,  nimirum  de  facien- 
do: si  Pamphilum  manumiseris,  si  centum  Titio  de- 


(e)  Vid.  intere»  leg.  84.  de  cond.  ei  dem.  < in  obsequio  fuerunt.  » • Prin- 
cipiis hujusmodi  regitur  cautio  mueiana.  Modo  heres . rei  legatarius  ob- 
sequium roluntati  testatoris  praestandum  in  tuto  poneret,  atque  careret: 
admissus  est  ante  exlstentem  potestativam  negativam , impositam  ipsi 
conditionem.  Nihil  in  contractibus  simile:  existentiam  conditionis  ad  hoc, 
ut  agi  possit,  omnino  expectamus. 

deris,  si  Gajo  nupseris,  si  Capitolium  ascenderis. 
In  contractibus  quandoque  eventus  contingat,  ma- 
numittatur Pamphilus,  dentur  Titio  centum,  nup- 
tiae fiant  cura  Gajo,  Capitolium  superetur,  existit 
conditio.  Id  expressio  ipsa  evincit:  Si  Pamphilum 
manumiseris , si  centum  Titio  dederis,  etc. , dabo. 
Id  etiam  ejus,  qui  ita  contraxit , voluntas.  Etiam 
enim  si  ipse  conditionem  addere  voluerit  talem  , 
cujus  implementum  desideraret,  tamen  in  contracti- 
bus nunquam  aliud  considerari  vidimus  praeter  ob- 
tentum eventum.  Eventu  igitur  obtento,  nihil  esse 
potest,  cur  conditio  defecisse  dicatur.  Nullum  re 
vera  in  jure  nostro  fragmentum  est,  quo  in  con- 
tractibus aliud  quidquiam,  praeter  existentiam  even- 
tus, ad  conditionis  implementum  requiratur. 

In  testamentis  conditiones,  additas  sine  volun- 
tate ad  obtinendum  implementum  directa,  a con- 
ditionibus cum  implementi  desiderio  adjectis,  distin- 
guamus oportet.  Si  indifferens  fuerit  de  existentia 
vel  defectu  conditionis  voluntas,  redit  jus  idem  at- 
que in  contractibus;  eventu  quomodocumque  contin- 
gente, dicitur  impleta  conditio.  Quamobrem  in  su- 
perius allata  specie  patris,  qui,  carens  animo  cu- 
juspiam  ad  nuptias  alliciendi , filiae  legatum  sub 
conditione  scripserit,  ubi  ea  nupsisset  (scilicet  si 
nupsisset , bene  aequiparante  Cujacio);  si  forte  fiat, 
scriptarum  tabularum  tempore  abfuisse  filiam,  oam- 

que,  testatore  ignorante,  matrimonium  jam  inivisse; 
existit  certe  conditio  , quin  officiat,  nuptias  a fi- 
lia prius  initas  fuisse,  quam  conditionem  a patre 
scriptam  novisset;  ideo  legatum  debetur,  l.  45.  § 2. 
de  l.  2.  (rf).  Adamussim  uti  in  conditionibus  ca- 
sualibus observatur,  /.  2.,  L 11.  § 1.  de  cond.  et 
demon  str. 

Sed  si  ea  voluntate  potestativae  conditiones  ad- 
dantur a testatore,  ut  implementi  praeceptum  in- 
ducat, praemium  obedientibus,  recusantibus  poenam 
paret,  denique  obsequium  sibi  praestandum  curet; 
tunc  non  sola  existentia  comprehensi  eventus  leges 
nostrae  satisfiunt.  Pone  legatum  alicui  fuisse,  si 
decem  dederit,  si  Capitolium  ascenderit,  implementi 
obtinendi  consilio;  legatarium  vero  ignorantem  te- 
statoris judicium,  vivo  ex.  gr.  adhuc  testatore,  de- 
disse fortuito  decem,  vel  Capitolium  ascendisse;  pro 
impleta  conditio  non  habetur,  neque  enim  ulla  facta 
fuit  obsequii  praestatio,  cujus  ratione  dignum  lega- 


(d)  Adde  1. 10.  pr.,  I.  68.  de  cond.  et  dem.  - Diverse  praesumitur,  quando 
in  conditione  certum  ac  determinatum  exprimitur  matrimonium,  ei  AnthyUi 
filio  nupeieeet.  Testatorem  enim  nuptias  illas  voluisse,  et  legatum  praemii 
causa  dedisse,  censemus  ; non  de  eo  tantum  cogitavisse,  ut  oneribus,  quae 
aliis  etiam  matrimoniis  communia  forent,  provideret.  Arg.  1. 5.  § 0.  quando 
die»  leg.,  I.  1.  C.  de  inet.  et  trubet.,  de  quibus  sermo  erit  deinde  (§  17)- 
Denique  exempla  sunt,  quae  theoriae  explanandae  causa  adhibentur ; ad- 
junctis singularum  specierum  dandam  est  pondus  in  praxi. 

to  illum  reputavit  testator.  L.  2.  de  cond.  et  dem. 
* nam  ut  paruisse  quis  conditioni  videatur,  etiam 
€ scire  debet  hanc  conditionem  insertam:  nam  si 
« fato  fecerit,  non  videtur  obtemperasse  voluntati » : 
l.  11.  % 1.  eod.  tit.  « in  hoc  flant,  ut  testamento 
« pareatur  ».  - Quare  conditiones  potestativae,  po- 
sitive conceptae,  difficilius  in  testamentis,  quam  in 
contractibus  existunt. 

Quid  de  conditionibus  negative,  scii,  de  non 
faciendo,  compositis  ? Stipulatum  fuit:  Si  Pamphi- 
lum non  dederis,  Si  Capitolium  non  ascenderis, 
dabis  centum?  - Constat,  disputavisse  veteres  in 
definiendo  existentis  conditionis  tempore.  Siquidem 
putabat  Sabinus,  existere  conditionem,  vix  ac  dari 
potuerit  Pamphilus , potuerit  ascendi  Capitolium  ; 
datus  Pamphilus,  Capitolium  superatum  non  esset. 
Pegasus  e contra,  manendum  esse,  donec  Pamphi- 
lum dari,  Capitolium  ascendi,  possibile  esset;  con- 
ditionem tunc  denique  existere,  quando,  per  mor- 
tem ex.  gr. , amplius  dari  ascendive  non  posset. 
Jure  meritoque  placuit  Pegasi  opinio,  l.  115.  per 
tot.  de  V.  0.  Etenim,  etsi  forte  ponamus,  additam 
ea  voluntate  ac  desiderio  conditionem  fuisse,  ut  da- 
retur Pamphilus,  aut  celebris  clivi  ascensio  fieret; 
tamen,  uti  probavimus,  in  contractibus  desiderium 
hoc  non  excedit  meram  appositi  eventus  existen- 
tiani.  Dictum  est  sine  ulla  temporis  praefixione  : 

Si  Pamphilum  uon  dederis,  si  non  ascenderis  Ca- 
pitolium, centum  dari:  donec  eventus  desideratus,  ita 
uti  fuit  expressus  poterit  existere,  ratio  non  est, 
cur  centum  petantur.  - Limita;  nisi  aut  ex  ipsa  con- 
ditionis expressione,  aut  ex  eo  quod  actum  est,  in- 
telligatur , implementum  fuisse  volitum,  cum  pri- 
ma obvenisset  opportunitas.  Idque  apprime  contin- 
git, quando  initium  a pura  stipulatione  factum  sit: 
Pamphilum  dare  spondes?  atque  conditionalis  sub- 
dita : Si  Pamphilum  non  dederis , centum  dare 
spondes  ? Etenim  manifestum  est,  contrahentes  tunc 
voluisse  committi  stipulationem  alteram,  quando 
primae  non  satisfieret;  jamvero  ex  prima,  pura  qui- 
dem ac  simplici,  illico  debetur;  mora  igitur  dandi 
Pamphili  implementum  conditionis  continebit.  In 
hujusmodi  casibus  Sabini  sententia  vera  est,  d.  I. 
115.  § 2. 

Quoad  testamenta  dubium  non  est,  quin  si  a 
puro  legato  coeptum  sit:  Uxori  meae  penum  heres 
dato,  ac  postea  subjectum:  Si  non  dederit,  centum 
dato  (e),  impleta  conditio  sit,  ac  peti  legatum  pe- 
cuniae queat,  statim  ac  in  praestatione  penus  le- 


(e)  Disputatam  eat  Inter  prudentes  , an  in  tali  specie  legatam  solum 
esset  de  centam  , ac  penna  simpliciter  in  praestatione  esset.  Praevaluit 
opinio,  qnod  duo  essent,  quamvis  connexa,  legata,  leg.  1.  § 8.  ad  l.  Fa!e„ 
l.  24.  de  cond.  et  dein.  Diversae  sententiae,  quae  videtur  faisse  Sabinia- 
oorum,  vestigia  sunt  in  (.  1.  de  penu  leg.,  I.  19.  pr.  de  cond.  et  dem. 

gatae  moram  iniverit  heres.  I.  24.  pr.  de  crmd. 
et  dem.,  I.  1.  § 8.  ad  l.  Falc.  - Verum  etiam  tunc, 
quum  solum  conditionale  legatum  scriptum  est , 
si  modo  appareat,  voluisse  testatorem  id  ab  herede 
impleri,  quod  conditione  continebatur,  legatumque 
in  poenam  inobedientiae  scripsisse;  existit  conditio 
vix  ac  obsequium  praestari  potuit,  neque  praesti- 
tum est.  Nec  enim  solus  recusans,  sed  etiam  cun- 
ctator debito  deficit  obsequio,  isque  poena  dignatur. 
Perspicuum  est  in  l.  20.  § ult.  de  statulib.  exem- 
plum; ubi  testatoris  de  obtinenda,  in  conditionem 
deducta  manumissione  evidens  erat  judicium  (/). 


(f)  Circa  conditiones  positivas:  Si  Capitolium  ascenderit,  si  servum 
manumiserit,  etc.  , heres  esto,  vel  do  lego;  diversae  juris  dispositiones  esse 
videntur.  Plures . de  variis  hujusmodi  conditionibus  tractantes , textus 
aperte  significant,  non  per  simplicem  in  adimplendo  cunctationem  deficere 
conditionem,  sed  impl  endi , quandocumque  libuerit,  facultatem  esse  scripti 
heredis  aut  legatarii,  l.  5.,  1.  23.  § 1.  de  her.  inet.,  I.  ull.de  eond.  inei., 
I.  4.  pr.  de  reb.  auct.  jud. , I.  1.  de  euroi,  bon.  dando,  I.  40.  § 7.  de 
statulib.  Unum  est  in  I.  29.  de  coud.  et  dem.  Juliani  fragmentum,  quod  im- 
plementum immediatum  exigat.  Sed  aut  cum  Cnjacio  legendum  est  « si  in 
< Capitolium  non  ascenderit  »;  aut  inteiligeudum  cum  Merillio  juxta  eas 
praetoris  dispositiones  , de  quibus  aliqui  loquuntur  e textibus  allegatis  ; 
aut  forsan  Sabinianorum , ad  qnos  pertinebat  Julianus  , uimium  rigorem 
memorat,  ei  similem,  quem  Papinianus  in  1. 115.  § 2.  de  V.  O.  condemnat.  - 
Ratio  discriminis  inter  conditiones  illas,  atque  nugativas,  de  quibus  in 
textu  loquor , in  eo  potest  assignari ; quod,  aliqua  adjecta  ex  conditio- 
nibus illis  positivis,  actus  sumit  praemii  pro  faciente  characterem ; nega- 
tivis autem  additis,  quales  in  textu  exhibui,  actus  poenam  exhibet  contra 

- Quocirca  conditiones  potestativae  negativae  faci- 
lius in  testamentis,  quam  in  contractibus  existunt. 

§ 17.  Conditio  f Continuatio ) - Quandonam 
conditio  vere  deficiens  pro  impleta  habeatur. 

Per  easdem  inter  diversa  , quibus  conditiones 
apponuntur,  consilia,  tum  testamenta  inter  atque 
contractus,  distinctiones,  gravis  quaestio  solvitur: 
An  et  quando  conditio  vere  deficiens  pro  impleta 
habeatur  in  jure  civili. 

Pax  est  inter  Scriptores  de  regula  prima,  ab 
Ulpiano  relata  l.  161.  de  R.  I. : In  testamentis 
prius,  atque,  ad  testamentorum  exemplum,  in  sti- 
pulationibus « receptum  est  , quotiens  per  eum  , 
« cujus  interest  conditionem  non  impleri  , fiat , 
« quominus  impleatur , perinde  haberi , ac  si  ini— 
« pleta  conditio  fuisset  » Exceptis  casibus,  quibus 
in  justum , non  immodicum  arbitrium  debitoris  con- 


non  facientem.  Jamvero  gratior  longe  atque  «Dicacior  voluntas  est  ejus , 
qui  homini  jam  beneficiis  alligato,  ex.  gr.  heredi,  jubet,  ut  faciat,  atque 
a non  faciente  eripit;  quam  ejus  qui  hominem  nondum  beneficiis  obstri- 
ctum, praemio  proposito,  ad  faciendum  allicit.  Culpa  est  ln  illo,  qui  be- 
neficio affectus,  ac  poenae  minis  adactus,  moratur  tamen ; ejus  autem,  qui 

* 

praemio  simpliciter  Illectus  cunctatur,  peccatum  non  est.  Caeteroqul  de  ni- 
miis damnosisque  cunctationibus  providet  praetor,  ccu  loca  superius  indi- 
cata declarant. 


Digitized  by  Google 


198 


CAPUT  II. 


ditio  conferatur  (§  14),  displicet,  in  ejus,  qui 
obligaretur,  voluntate  consistere,  sit  necne  ipse  in 
debito.  Quamobrem,  si  relicto  legato  sub  ea  con- 
ditione , ut  dentur  centum  heredi  , heres  oblata 
centum  accipere  detrectet  ; si , promissa  mihi  pe- 
cunia sub  Pamphili  manumittendi  conditione , pro- 
missor Pamphilum  subtrahat  ita,  ut  manumitti  ne- 
queat; legatum  debebitur,  committetur  stipulatio.  Ex- 
primit regulam  hanc  ipsam  Festus  v.  statuliber  « Si 
« per  heredem  stet,  quominus  statuliber  praesta- 
« re  possit  quod  praestare  debet , nihilominus  liber 
« esse  videtur».  Et  haec  quidem  regula  in  casuali- 
bus etiam  conditionibus  potest  obtinere.  Promisi , si 
navis  intra  mensem  ex  Asia  venerit:  machinationi- 
bus meis  effeci , ne  navis  intra  mensem  appelleret ; 
deficit  conditio,  at  perinde  habebitur , ac  si  imple- 
ta fuisset. 

Digladiantur  Scriptores  circa  conditiones,  ma- 
xime mixtas,  an  habeantur  pro  impletis,  si  non  per 
ejus , cui  impositae  fuissent , voluntatem , quominus 
implerentur  stetit,  verum  per  voluntatem  tertiae  per- 
sonae, quae  implendo  concurrere  debuisset,  aut  per 
casum  fortuitum.  Non  qui  affirment  desunt,  non  qui 
negent , non  qui  rem  distinguendo  dirimendam  esse 
arbitrentur.  Memorabilis  prae  caeteris  recens  quae- 
dam opinio,  quae  ita  se  habet:  Negatur  generaliter 
pro  impleta  in  adjunctis  hujusmodi  haberi  debere  con- 

ditionem.  Adjiciuntur  exceptiones  duae.  Amplior  pri- 
ma exceptio  proponitur  de  casibus,  quibus  in  utilita- 
tem atque  emolumentum  tertiae  personae  eollata  con- 
ditio fuisset,  eadem  autem  persona  complemento  ob- 
stitisset. Per  ejus,  cujus  intererat,  renuntiationem, 
superfluam  videri  debere  conditionem,  pro  impleta  ha- 
bendam eam  esse  , seu  pro  non  adjecta.  Nulla  in 
hoc  puncto  fit  testamentorum  a contractibus  distin- 
ctio : quod  autem  fragmenta  , de  testamentis  fre- 
quentissima , de  contractibus  taceant  omnino  , ac- 
cidentale ac  fortuitum  dicitur  - casus  nempe  rarior, 
quam  ut  probabilis  dici  queat  -.  Subjicitur  exce- 
ptio altera  singularis  in  libertatibus  sub  mixta  con- 
ditione relictis  : hanc,  prae  libertatis  favore,  ha- 
beri pro  impleta  , si  complemento  exterior  quae- 
libet causa  obstaculum  paravit , modo  servus  me- 
dia exequendae  conditioni  habuisset  disposita.  - Tex- 
tus, quos  allegant,  iidem  ipsi  sunt,  quibus  sen- 
tentiae nostrae  probandae  nos  sumus  usuri ; ho- 
rum idcirco  vera , quae  esse  videatur , intelligen- 
tia  tunc  demonstrabitur. 

Interim  solita,  quam  veritatis  studium  excusat, 
libertate  notamus , ampliorem  illam , quam  propo- 
nunt, exceptionem  neque  rationi  neque  fragmentis 
congruere  videri.  Qui  enim  initium  argumentationis 
ex  ea  ducunt  consideratione,  quod  conditio  ad  emo- 
lumentum tertii  alicujus  adscripta  sit,  in  hac,  quam 

inivere,  via  perseverare  debent;  atque  concludere, 
actum  ipsum  conditionalera,  contractum,  legatum- 
que, quando  tertius  ille  utilitati  propositae  nuntium 
miserit,  fine  suo  videri  posse  destitutum.  Contra- 
rium omnino  exceptioni  propositae  deduceretur;  ca- 
dere nimirum  actum  illum  debere,  qui  jam  ratione 
existendi  facile  careret.  Quoad  textus,  utar  interim 
leg.  5.  § 5.  quando  dies  legator.  Imposita  lega- 
tario conditio,  si  Sejam  uxorem  duxerit,  a testatore 
fuit ; Seja  noluit  ejus  conditione  uti ; legatarium 
admitti  posse,  ait  Ulpianus;  quin  distinguat,  utrum 
Sejae  favore  apponeretur  conditio,  an  potius  ipsius 
legatarii,  quem  ad  matrimonium,  quod  conveniens 
videretur,  suadere  testator  forte  voluisset.  Planius 
argumentum  ex  /.  54.  § 2.  de  l.  1.  Titio  do  lego 
si  Damam  manumiserit.  Moritur  testator ; porro 
etiam  Dama,  ita  ut  manumitti  a Titio  non  potuerit. 
Conditionem,  scriptam  licet  favore  Damae,  non  re- 
cusatione hujus,  sed  morte,  defecisse  constat.  Ex- 
ceptione adversariorum  semota,  regula  ipsorum  ge- 
neralis faceret , denegandum  foret  legatum  ; sed 
imo  conceditur  a Pomponio  « quia  per  te  non  sto  • 
« tit  quominus  perveniat  ad  libertatem  ».  In  evi- 
dens fragmentum  manus  correctrices  inferunt  ad- 
versarii. Ingenium  laudantes  violentiam  reproba- 
mus, qua  abstinendum  prorsus  est  in  disputationibus 
nostris. 

Distinguendum  potius  videtur  ita.  Siquidem 
conditio  sine  directo  complementi  desiderio  addatur 
aut  contractui  aut  testamento  ; tunc , excepto  pri- 
mae regulae  casu  ex  l.  161.  de  R.  I.,  nunquam 
verus,  defectus  ejus  fictione  juris  suppletur.  Cum 
enim  solus  spectetur,  ceu  probavimus,  eventus;  obli- 
gatio aut  legatum,  eventu  haud  contingente,  adver- 
sus ipsam  contrahentium  aut  testatoris  voluntatem 
servaretur.  Denique  ratio  nulla  est,  cur  conditionem 
hujusmodi  a casuali  distinguamus.  Quare , ut  rem 
exemplo  declarem,  facta  Sejae  si  nupserit  promis- 
sione, scriptove  legato,  in  talibus  rerum  adjunctis, 
quibus  nuptias  a promissore  aut  a testatore  desi- 
deratas non  fuisse  appareat;  injusta  equidem  atque 
avara  Seja  esset,  si  pecuniam  peteret  obtentu,  quod 
nuptias  contrahere  tentavisset , neque  profecisset  ; 
idque  oneribus  expers  captaret,  quod  onerum  ma- 
trimonii substinendorum  causa  paratum  fuerat. 

Quod  si  complementi  voluntate  conditio  impona- 
natur  ita,  ut  contractus  vel  testamentariae  disposi- 
tionis objectum  pro  non  implente  poenam,  aut  prae- 
mium exequeuti  contineat,  causam  stipulationum  a 
causa  testamentorum  credimus  esse  separandam. 

Stipulatum  est  ita:  Si  Pamphilum  non  dede- 
ris mihi , vel  Titio , dabis  centum  ? Stipulatio  di- 
citur poenalis.  In  contentione  Scriptorum  putamus, 
Pamphilum  datum  esse,  non  credi  ac  fingi  debere: 

promissore  licet  probante,  per  se  quominus  daretur 
non  stetisse,  sed  per  casum  tertiaeve  personae  volun- 
tatem. Neque  obstat  stipulationis  poenalis  denomi- 
natio, quasi  non  ei  poena  irroganda  sit  solvendo- 
rum centum , qui  non  peccasset.  Dictum  enim  est 
(§  16),  in  hujusmodi  contractibus  poenae  nomen 
improprie  tantum  accipi , quandoquidem  non  ea 
contractuum  est  indoles,  ut  pervicaciam  alienam  pu- 
niamus, sed  patrimonium  nostrum  curemus.  Poenam 
in  stipulationibus  repraesentare  id  quod  interesse 
poterit  stipulatoris,  conditionem  defecisse  (a).  Atque 
ita  explicari  potest  l.  43.  ex  quib.  caus.  majores.  Sti- 
pulatus fueram  a Titio  centum,  si  certo  tempore  Ro- 
mae non  fuerit  (alii  legunt,  fueris):  contigit  tempore 
constituto  Roma  abfuisse  Titium,  haud  tamen  vo- 
luntate sua,  sed  necessitate  compulsum,  Reipublicae 
causa.  Ei  Africanus  dat  in  integrum  restitutionem 
ex  capite  absentiae.  At,  poena  proprie  intellecta, 
Titius,  qui  ob  necessitatem,  qua  e civitate  avulsus 


(a)  Poenam  ad  id  quod  interest  relatam  ride  io  l.  8.,  I.  9.  *i  qui* 
cautioni!:.,  I.  28.  de  aci.  eniti,  I.  U.  de  u*ur„  l.  2.  § ult.  de  V.  0.  « sed 
< qui  non  sunt  prohibiti  doli  mali  exceptione  submovebuntur  >.  - Textus, 
in  quibus  poena  ab  interesse  distinguitur,  ex.  gr.  I.  23.  de  0.  et  A.,  I.  38. 
$ 17.  de  V.  0.,  accipiendi  sont  ea  significatione;  quod,  ut  poena  In  sti- 
pulationibus conventionalibus  commissa  dicatur,  non  sit  a judice  per  si- 
tiorem, uti  ajunt,  indaginem  investigandum,  intersit  necne  actoris  in  facti 
specie.  Maxime  quia  indaginibus  hujusmodi  adamussim  vitandis  poenae  a 
contrahentibus  solent  praestitui. 

fuerat.,  nihil  peccaverat,  de  jure  communi  ac  ordi- 
nario centum  non  debuisset;  non  ipsi  extraordina- 
rio in  integrum  restitutionis  remedio  opus  fuisset  (6). 

Similiter  si,  obtinendae  manumissionis  deside- 
rio, promissum  sit  ita:  Si  Pamphilum  manumiseris, 
dabo;  manumittendi  conatus  pro  manumissione  ha- 
bendos esse,  nullibi  traditum  est.  Quia  non  eo,  ut 
bonas  voluntates  remuneremur  , diriguntur  contrar- 
ctus,  praemii  nomen  improprie  adhibetur,  respicitur 
exitus.  - Quare  in  contractibus,  praeter  regulam  in 
l.  161.  de  R.  /.,  nullus  alius  casus  est,  quo  con- 
ditionem vere  non  impletam  perinde  habere  pos- 
simus, ac  si  impleta  fuisset. 

At  in  testamentis,  ubi,  conditione  implementi 
obtinendi  desiderio  adjecta,  poena  et  praemium  vere 
ac  proprie  intelliguntur  (§  16),  diversae  prorsus 
tenendae  sunt  conclusiones.  Fac,  jussisso  testatorem, 
ut  alicujus  arbitratu  fieret  ab  herede  monumentum , 
si  non  fecisset,  hunc  oneravisse  legato.  Heres,  modo 
omni  se  inobedientia  purum  esse  demonstret,  atque 
arbitratum  ex  eo  obtineri  non  posse  , quod  is,  cu- 
jus arbitrium  est,  non  vivat,  vel  adesse  non  possit, 
aut  rei  arbitrari  nolit,  poena  legati  liberatur.  Non 


(i)  Africani  fragmento,  per  alite  cumulatas  decisiones  implicito,  rtriae 
datae  sunt  interpretationes.  In  puncto,  quod  respeximus , nostra  aliis  ve- 
rior esse  videtur. 

recusavit  obsequium:  poena  debet  vacare,  l.  6.  pr. 
de  cond.  et  dem. 

Pone  institutionem  heredis  aut  legatum  prae- 
mium continere  praestiti  obsequii.  Titius  heres  esto, 
aut  Titio  centum  do  lego  , si  certas  nuptias , ex. 
gr.  cum  Seja,  fecerit  (§  16.  not.  d),  si  Gajum  ado- 
ptaverit, si  Maevio  dederit,  si  statuas  in  munici- 
pio posuerit.  Si  per  obstacula,  quae  Seja,  aut  Ga- 
jus, aut  Maevius,  aut  municipium  paraverit,  condi- 
tio non  potuerit  impleri , hanc  pro  impleta  posse 
haberi,  passim  constituitur,  l.  3.,  I.  11.,  I.  23.  de 
cond.  instit.,  I.  14.,  I.  101.  de  cond.  et  demostr., 
I.  5.  § 5.  quando  dies  legat.,  I.  1.  C.  de  inst.  et 
subst.  - Temperat  tamen  Marcellus  l.  23.  de  cond. 
instit.  addito  verbo  « plerumque  » . Etenim  in  lega 
tis  quidem , quae  poenam  inobedientiae  continent , 
heredi,  ut  relevetur,  propriae  innocentiae,  atque 
obsequii  etiam  negativi,  sufficit  probatio : at  in  in- 
stitutione vel  legato,  quod  praemium  bene  merentis 
contineat , non  abstinuisse  proderit  honorato  : sed 
positivum  propriae  observantiae  actum  demonstret 
necesse  est , quo  meruerit  praemium.  Poenas  enim 
abstinendo  peccatis  vitamus , praemia  bonis  me- 
remur operibus.  Itaque  in  hujusmodi  institutioni- 
bus legatisque  non  simplex  exterius , quod  probe- 
tur, obstaculum  sufficiet,  ut  perinde  ac  si  exti- 
tisset,  habeatur  conditio ; idque  tunc  demum  reti- 

nebitur,  quando  honoratus  facta  sua  positiva  de- 
monstraverit, quibus  quantum  in  ipso  erat,  impleri 
conditionem  curavisset.  Id  ex  legibus  supra  relatis 
erumpit,  in  quibus  oblationes  ab  eo , qui  honora- 
retur , positive  factae  ad  implendam  conditionem , 
manifeste  indicantur.  Adde  /.  31.  de  cond.  et  dem. 
Tractat  Africanus  speciem . ubi  persona , cui  sese 
matrimonio  conjungere,  vi  appositae  legato  condi- 
tionis, legataria  debuisset,  mortua  ante  apertas  ta- 
bulas fuerit,  adeo,  ut  honorata  non  solum  non  con- 
ditioni parere,  sed  ne  ad  implementum  quidem  ope- 
rari quicquam  potuerit.  Positivis,  quibus  praemium 
merita  sit.  deficientibus  actibus,  legatariam  conditione 
defectam  Africanus  excludit  (c).  - In  ley.  41.  ex 
qnib.  caus.  majores  speciem  exhibet  Julianus  legati 
ita  scripti : Si  mortis  suae  tempore  in  Italia  esset. 
Eo  tempore  legatarius  reipublicae  causa  abfuit.  In 
integrum  restitutionem  ex  capite  absentiae  juris- 
consultus ei  profuturam  affirmat,  qui  idcirco  exclu- 
sus fuerit  legato.  Ergo  remotus  a legato  erat  e jure 
communi,  quamquam  nulla  ejus,  quod  abesset,  culpa 
foret:  scilicet  quia  praestiti  obsequii  positivis  fa- 
ctis destituebatur  ( d ). 


"(e)  Concinit  /.  i.  C.  d*  cond.  interfit.  - Vld.  (§  15.  not.  a). 

(< D Similis  decisio  eat  in  leg.  3.  § 31.  de  S.  C.  Silan.  - Conf.  etiam 
l.  33.  § 2.  ad  I.  Aquil.  - In  leg.  113.  S 1-  de  cond.  et  dem.  Pomponius, 

Quamobrem  non  in  libertatibus  tantum  sub  con- 
ditione relictis,  at  in  omnibus  conditionalibus  sive 
institutionibus  sive  legatis,  modo  praemium  obse- 


etsi  interpretationes  benignas  adhibeat,  dimidium  tamen  legati  non  serrat, 
quod  parti  conditionis  non  impletae  respondebat.  Mora  in  legatario  nulla 
erat;  at  ne  quidem  actus  positiri  tentatae  executionis.  Adde  1.40. pr.  de  cond. 
et  dem.  « cum  ad  parendum  conditioni  ire  velle*,  ire  prohibuerit,  nec  per  te 

< staret  quominus  agendo  ob  calumnias  eum  summoreas  ».  - L.  84.  pr. 
eod.  tU.  et.  I.  20.  § ult.  de  alim.  vel  eib.  leg.  « si  conditioni  paruisset, 

< deberi  et  post  mortem  >,  et  l.  30.  § 5.  de  l.  3.  < ei  ambo  Capuae  ha- 

< bitaesent,  legatum  matri  debitum  iri  >.  - Rarus  aliquis  locus,  ubi  facto- 
rum, qualia  descripsimus,  non  expressa  est  neque  indicata  necessitas,  sup- 
plendus est  justa  interpretatione.  Sic  in  leg.  54.  § 2.  de  l.  1.  supponi  de- 
bet, servi  mortem  tunc  contigisse,  quando  legatarius  exequendae  manumis- 
sioni omnia  praeparaverat. 

In  praxl,  quae  actibus  rarius  perquam  figuras  dare  solet,  potest  con- 
tingere, institutionem  heredis,  aut  legatum,  conditionem  implementi  desi- 
derio appositam  continens,  non  praemii  puri  pro  simplici  obsequio  chara- 
cterem offerre,  at  mixtam  habere , praevalentem  aliquando,  exitus  omnino 
obtinendi  voluntatem.  Tunc  praemii  similis  intellectus  est  illi,  quem  in  con- 
tractibus descripsimus.  Annuum  legatum  cuidam  reliqui,  si  cum  filiis  meis 
morabitur.  Non  difficile  probari  poterit,  voluisse  me  omnino  filiorum  meo- 
rum utilitati  consulere,  quibus  cohabitatio  illa  sit  profutura.  Tum  nonnisi 
per  veram  atqne  actualem  cohabitationem  conditioni  satisfiet;  mortuisque 
ex.  gr.  liberis,  annuum  legatum  cessabit,  quamvis  per  annorum  anteriorum 
observantiam  facta  obsequii  positiva  sint  praestita.  Repeto,  theoriam  praxi 
per  casuum  singulorum  discretionem  applicari  debere.  Ita  cum  citatis  l.  20. 
§ ult.  de  alim.  vel.  cib.  leg.,  I.  30.  § 5.  de  l.  3.  componenda  est  1. 10.  pr. 
de  anu.  legat.  In  leg.  84.  de  cond.  et  dem.  distinctio  exponitur.  In  dubie- 
tate factorum  solitus  hujusmodi  conditionum  in  testamentis  character  ob- 
servatur; obsequium  desideratum  praecipue  censetur,  rescribente  ita  An- 
tonino Pio  l.  1,  C.  de  legati*,  l,  13.  § 1.  de  alim.  vel,  eib.  leg. 

quio  contineant,  pro  impleta  habetur  conditio ; quan- 
do honoratus,  sese  tentavisse  et  non  profecisse  de- 
monstret. - Fuit  in  libertatibus  singulare,  ut  deberen- 
tur, modo  semis  demonstraret,  conditionis  defectum 
ab  obstaculo  exteriore  omnino  processisse,  ac  prae- 
terea sese  implere  conditionem  potuisse.  Relicta  Sti- 
cho, sub  conditione  decem  Titio  praestandorum,  li- 
bertas debetur ; si,  Titio  post  conditum  testamentum 
defuncto,  probet  Stichus,  non  potuisse  ob  mortem 
dari,  ac  praeterea,  decem,  quae  darentur , apud  se 
fuisse.  Consulenda  l.  04.  pr.  de  cond.  et  demonstr. , 
maxime  vero  /.  20.  § 3.  de  statulib. ; quae  cum 
expositis  principiis  plene  concordant. 

§ 18.  Diei  adjectio. 

Duobus  modis  potest  conventionibus  adjici  ter- 
minus- Ad  diem , quoad  vivam  dare  spondes?  Us- 
que ad  Kalendas  dare  spondes  ? : terminus  fina- 
lis obligationi , primordius  liberationi.  Ex  die , 
Kalendis  dabis?:  terminus  primordius  debito  prae- 
stationis , finalis  autem  dilationi  concessae. 

Terminum  ad  diem  adjectum  non  ipso  jure  li- 
berationem afferre  , compertum  est  ; quoniam  non 
tempus  erat  inter  modos  solvendarum  obligationum 
legitimos.  Potuisse  stipulatorem , ejusve  heredes  in 
allatis  exemplis  . post  Kalendas  . post  mortem  , 

agere  ex  stipulatu  ; promissorem  uti  tantum  po- 
tuisse exceptione  pacti  conventi  , aut  doli  mali , 
l.  44.  § 1.  de  0.  et  A.,  § 3.  I.  de  V.  0. 

Inducto  in  conventionem  termino  ex  die , ori- 
tur statim  eaque  certa  obligatio , uti  certum  est 
Kalendas  fore  adventuras;  petitio  differtur,  ac  de- 
bitum solutionis.  Cedit  dies  statim,  non  usque  ad 
terminum  venii.  Qua  quidem  obligationis  certitu- 
dine fit,  ut  si  ante  diem  solvatur,  efficax  plene 
solutio  sit , neque  ad  repetendum  detur  condictio 
indebiti,  l.  16.  § 1.,  I.  17.  de  cond.  indeb. 

De  diebus  loquor  . ac  terminis  certo  venturis. 
Si  enim  talis  adscribatur  dies,  de  quo  omnino,  an 
veniet,  incertum  sit , cum  Consul  fiet,  cum  nupse- 
rit; vera  est  sub  diei  figura  conditio. 

Quod  si  de  die,  quam  constat  fore  venturam  ; 
quando  veniet , dubitetur : manet  ex  die  obliga- 
tio , non  efficitur  conditionalis  : Cum  moriar , da- 
bis? Cum  morieris  dabis?  Abest  enim  absoluta  illa 
quae  conditiones  efformat,  incertitudo,  d.  I.  16.  § 
1.,  d.  I.  17.  de  cond.  indeb.  - Non  parum  differt  cau- 
sa testamentorum.  Legato  ita  scripto:  Cum  morietur 
(heres)  dato;  pro  conditionali  habetur,  adeo  ut 
pro  regula  legatorum  conditionalium,  mortuus  an- 
te venientem  diem  legatarius  ad  heredes  non  trans- 
mittat , l.  69.  § 1.  de  cond.  et  dem.  Etenim  in 
legatis  dies  adjectus  pro  conditione  habetur,  quan- 

do  duo  simul  extrema  concurrant.  Primo.,  quod  ali- 
qua adjectae  diei  sit  incertitudo,  nempe  quando  ven- 
tura sit  (a) : deinde  quod  contingere  possit , ante 
venientem  diem  decedere  legatarium  ita , ut , ve- 
niente postea  die  , primi  ad  percipiendum  lega- 
tum sese  offerrent  successores  ipsius,  quos  quidem 
non  amavit,  non  elegit,  non  cognovit  testator.  Quum 
enim  in  testamentis  benefaciendi,  remunorandique 
voluntas  , personali  amori  cohaerens , praevaleat  ; 
tolerari  non  debuit , ad  tales  , quos  testator  non 
honoravit,  legatarii  successores  primitus  pervenire 
legatum : ideo  legatum  pro  conditionali  habitum  est , 
ne,  mortuo  anfe  diem  venientem  legatario  , fieret 
transmissio.  Ambo  autem  extrema  certe  concurrunt 
in  casu  d.  I.  79.  § 1. ; etenim  tum  incertum  est  tem- 
pus, quo  scriptus  heres  erit  moriturus ; tum  fieri  po- 
test, heredi  ipsi  praemori  legatarium.  Atque  hinc 
est , cur  e contra  legatum  , cum  legatarius  ipse 
morietur , relictum , non  habeatur  pro  conditionali ; 
etsi  enim  primum  incertitudinis  extremum  renove- 
tur , at  deficit  aliud  ; cum  possibile  non  sit , si- 
bimetipsi  praemori  legatarium,  d.  I.  79.  pr.  de 
cond.  et  dem. 


(a)  Hinc  est,  quod  tempus,  rei  diuturnum,  legato  additum  non  pro  con- 
ditione habetur,  modo  constet  venturum  illud  et  quando.  Ex.  gr.  Kalendis 
Januarii  centesimis : l.  SI.  pr.  quando  diu  legat.  ' 

Adjecto  contractui  termino  ex  die,  favore  de- 
bitoris apposita  dilatio  fuisse  videtur:  neque  is 
judicio  compelli  potest,  donec  ea  ex  integro  ex- 
pleta non  sit,  l.  9.  pr.  de  R.  C.  Nisi  aut  ex  con- 
trahentium verbis,  aut  ex  eo  quod  actum  est,  ap- 
pareat, diem  pro  creditore  additam  fuisse,  l.  122. 
pr.  de  V.  0.  Quae  notissima  memoravimus,  quia 
in  quaestionibus  sequentibus  continuo  prae  oculis 
sunt  habenda. 

Graviter  quaeritur : Adjectum  contractui  fuit 
temporis  spatium,  seu  majore  seu  minore  dierum 
numero  constans  ; idque  aut  ex  die,  ex.  gr.  dabo 
hoc  anno;  aut  ad  diem , ex.  gr.  dabo  usque  ad  hu- 
jus anni  finem.  Debetne  hujus  anni  dies  postrema 
integra  praeterlabi  ad  hoc , ut  spatium  temporis 
expletum  dicatur;  an  ultimam  illa  diem  inchoatam 
esse  sufficiet  ita,  ut  dies  inceptus  habeatur  pro 
completo?  Si  primum  teneamus;  tunc,  facta  quidem 
adjectione  ex  die,  creditor,  die  extrema  vertente  , 
adhuc  petitione  abstinere  debebit ; apposita  vero 
ad  diem,  petens  vel  die  ultima  creditor  exceptio- 
ne non  excludetur.  Si  alterum  eligamus ; tunc,  po- 
sita additione  ex  die,  creditor  prima  diei  postremae 
hora  ad  agendum  admittetur,  facta  autem  ad  diem, 
non  amplius,  die  tali  vix  ineunte,  utiliter  agere 
poterit.  - Utilis  quaestio  enimvero,  non  modo  prae 
directo  quod  habet  momento,  verum  etiam  quia  nec- 

titur  indagini  de  temporum  computatione , quae 
etiam  in  praescriptionibus,  in  usucapionibus,  aliisque 
pluribus  juris  articulis  renovatur.  Ei  plenius  intelli- 
gendae , praeponi  debet  haec  de  tempore  compu- 
tando investigatio,  atque  in  tractatione  addi  debent 
relationes  cum  aliis  legum  nostrarum  institutis. 

Composito,  die  quadam,  aut  incepto  negotio, 
cujus  efficaciae  aut  perfectioni  certum  temporis  spa- 
tium, annus  ex.  gr. , a lege  vel  a contrahentibus 
requiratur:  si  vere  ac  naturaliter  computaremus, 
expectanda  esset  similis  revertens  anno  sequente 
dies,  invenienda  hora  eadem,  imo  "momentum  ; atque 
ibi  termini  exitum  (la  scadenza ) constitueremus. 
Verum  ab  hac  naturali  computatione  fuit  romanis 
discedendum.  Revera  fingamus . summo  mane  ali— 
cujus  diei,  hora  quadam,  actum  fuisse  gestum  vel 
inchoatum.  Siquidem  nos  ipsi,  qui  accuratissimis  ho- 
rologiis utimur,  securam  aut  certe  facilem  non  har- 
bemus  methodum,  qua  secundarias  temporis  divisio- 
nes computemus;  erat  prorsus  impossibile  romanis, 
per  quadrantes  illos  aut  clepsydras  suas,  die  simili 
anni  sequentis  eamdem  figere  horam  matutinam. 
Utique  progrediente  mano  talis  diei,  constare  deni- 
que poterat,  terminum  fuisse  completum.  At  haec 
retardata  securitas  gravia  incommoda  generabat.  Ete- 
nim non  modo  factum  ita  fuisset , ut  spatia  tem- 
porum praefixa  augerentur  perpetuo:  verum  etiam 

(quod  gravius  est),  invocatis  in  quaque  specie  ju- 
dicis aestimationibus  arbitriisque  numquam  certus 
et  fixus  temporum  exitus  obtineretur.  Hinc  romani 
aliam,  eamque  diversam,  computationem  adhibuerunt, 
quae  computatio  civilis  dici  potest.  Nimirum  divi- 
siones temporum  secundarias  praetermiserunt,  mo- 
menta , horas ; diemque  integrum  pro  unitate  qua- 
dam , pro  individuo  puncto,  habuerunt,  l.  134.  de 
V.  £>.«...  civiliter,  non  ad  momenta  temporum, 
« sed  ad  dies  numeramus. » Atque  hinc  fit , ut  et 
romanis  esset , et  nobis  adhuc  sit  mos  in  adsignanda 
actibus  nostris  opocha,  diem  quidem  et  Consulem , 
nempe  annum,  non  autem  horam  ordinario  expri- 
mendi. - Dies  (quo  nomine  significamus  spatium  il- 
lud temporis,  quo  globus  hic  noster  ad  axem  suum 
integre  vertitur , non  autem  solam  eam  partem , qua 
sol  supra  horizontem  elucescit)  a romanis,  uti  et 
ab  Aegyptiis,  computabatur  a media  nocte  ad  me- 
diam noctem  sequentem , l.  8.  de  feriis.  Hoc  tem- 
poris intervallum,  unitas,  atque  individuum  punctum 
esse  censetur.  Quainobrem  si  die  ad  vesperam  flec- 
tente gestum  aliquid  fuerit , videtur  gestum  esse 
media,  quae  antecessit,  nocte,  quando  extitit  pun- 
ctum, quale  est  dies  civilis. 

Hinc  sponte  sua  fluit,  in  computatione  tempo- 
rum civili  spatia  aliquantisper  comminui ; praeverti 
exitum  ; hunc  in  diem  incidere  anteriorem  diei , qua 

terminus  naturaliter  expleretur.  Ponamus,  hac  die 
III  Idus  Martias  1872  actum  fieri  meridiano  tem- 
pore. Annum,  actui  appositum,  naturaliter  suppu- 
tantes ah  hoc  ipso  inciperemus  meridie,  atque  ad 
meridiem  perveniremus  diei  III  Idus  Martias  1873. 
At  civilis  non  ita  sese  habet  computatio.  Incipimus 
a media  nocte  praecedente;  atque  ita  totam  hanc 
diem  III  Idus  Mart.  1872  in  calculum  introdu- 
cimus. Ergo  iu  exitu  definiendo  abstinere  omnino 
debemus  die  III  Id.  Mart.  1873,  ne  bis  eamdem 
diem  computemus  , ac  plus  quam  annum  numere- 
mus, scilicet  annum,  et  diem  praeterea.  Itaque  dies 
extrema  erit  anterior  , IV  Id.  Mart.  1873:  natu- 
ralisque  exitus  praevertctur  ita,  ut  quae  media  nox, 
separans  diem  IV  Id.  a sequenti,  initium  foret  ul- 
timae diei  in  computatione  naturali,  finis  ipsa  fu- 
tura erit  in  computatione  civili.  Fragmenta,  quae 
hujusmodi  computationem  confirmant , mox  addu- 
centur a nobis  ( b ). 

(6)  Saepe  dictum  est  a nobis,  jus  romanum  generaliter  computationem 
naturalem  derelinquere;  non  horas  momentaque  respicere,  diebns,  quasi  uni- 
tates essent,  consideratis.  Tamen  aliquando  videtur  computationem  illam 
tenuisse,  atque  divisionis  temporum  secundariae  habuisse  rationem.  Pro- 
bationes de  hoc  sufficientes  habemus  in  his  casibus,  quibus  lex  ita  termi- 
num, spatiumque  temporis  ennneiaverit,  ut  geuorandis  effectibus  suis  supe- 
ratum istud  esse  voluerit.  Scilicet  quando  terminus  non  constituitur  tan- 
tum sed  exprimitur  ita,  ut  legis  efficacia,  termino  ipso  absoluto,  debeat 
demum  explicari.  Tunc  • uberior  scriptura  est  >,  uti  ait  1.217.  pr.de  V.S.\ 

Jam,  ut  ad  quaestionem,  unde  discessimus,  re- 
vertamur, firmiter  tenemus,  diem  extremam  coeptam 
pro  impleta  non  esse  habendam ; absolvendam  eam 

atque  in  termino  hujusmodi  computando  potius  eo  inclinandum  est , ut 
augmentum  aliquod,  quam  ut  minutionem  patiamur.  Hinc  66t,  quod  in 
casibus  talibus  non  computatione  civili,  quae  uti  vidimus,  praevertit  exi- 
tum, jus  nostrum  utitur;  sed  potius  naturali  cum  suis  illis,  quas  exposui- 
mus, particularibus  aestimationibus  ac  necessariis  in  praxi  temporis  aug- 
mentis. - Spectat  huc  /.  1.  de  manumistrion.  Determinando  tempori , quo 
adolescens  viginti  annos  implevisse  dicatur,  suos  ut  possit  servos  sine  for- 
ma per  1.  Aeliam  Sentiam  praescripta  manumittere,  adhibet  Ulpianus,  ceu 
exponemus  inferios,  solitam  civilem,  non  autem  naturalem  computationem. 
Reddit  rationem  talem  « non  enim  majori  viginti  annis  permitti  manu- 
« mittere,  sed  minorem  manumittere  vetari.  » Si  L.  Aelia  Sentta  aetatem 
20  annorum  verbo,  excessum  exprimente,  signi  fi  casset,  scii,  ea  voce  « ma- 
< jor  >;  tunc  naturalis  calculus  factus  fuisset,  in  quo  non  praevertitur  exi- 
tus, tamquam  in  civili,  sed  necessario  in  praxi  protrahitur.  - Gravem  in- 
gerit difficultatem  aliud  Ulpiani  ejusdem  fragmentum  in  l.  3.  § 3.  de  mi - 
norib.  Tractabatur  do  computanda  aetate , ut  adolescenti  capto  in  inte- 
grum restitutio  vel  concedi  posset  vol  deberet  negari . Ajebat  praetor 
« Quod  cum  minore  vigintiquinque  annis  natu  gestum  esse  dicetur,  uti 
« quaeque  res  erit,  animadvertam  »:  non  utebatur  verbo  « majore ».  quod 
excessum  significaret;  non  negatam  majoribus  restitutionem  exprimebat , 
sed  concessam  minoribus.  Hinc  juxta  argumentationem  dictae  1. 1.  de  ma- 
numiss.  solita  computatio  civilis  haud  deserenda  fuisse  videbatur.  Ulpia- 
nus tamen  naturalem  calculum  eligit  « de  momento  in  momontum  tempus 
« spectatur  *.  Perquam  verisimile  est,  id  placuisse  ob  favorem,  quem  frau- 
datus. captus , merebatur  singularem.  Jurisconsultus  enim  de  sola  in  integrum 
restitutione  favore  capti  exrlusivo  loquitar,  uon  de  aliis,  quae  occasione 
damnorum  sine  fraude  illatorum , edicto  conceduntur.  Deceptum  restitui , 
justum  visum  est;  quando  postremo  illo  tempore  coutigit  fraus,  quo  ille 
vere  ac  naturaliter  oompntando,  aetate  adhuc  minor  erat. 

esse  ad  hoe,  ut  spatium  temporis  absolutum  dica- 
tur. Evincit  ratio.  Quum  enim  id,  quod  rei  cujus- 
que  extremum  est , ad  rem  ipsam,  quasi  pars  ejus, 
portineat ; haud  impletum  dicere  possumus  illud , 
cujus  non  sit  extremitas  expleta.  Crescit  rationi 
pondus,  si  calculum  temporis  civilem  respiciamus. 
Eo  enim  posito,  si  debitor  ex.  gr.  obligatus  ex  die, 
solvat  die  ultima,  licet  jam  progrediente ; initio 
ipsius  solvisse  videtur;  adeoque  ratio  non  est  cur 
actionibus  ac  mediis,  uti  ajunt,  coactivis  adigatur, 
donec  dies  ipsa  postrema  ex  integro  decurrat.  Idem 
repetendum  est,  si  dominus  rei  suae  usucapionem, 
die  ultima  vertente,  interrumpat,  etc.  - Revera  in 
nostro  hoc  de  obligationibus  articulo  Pomponius 
l.  50.  de  0.  et  A.  ait  * quod  quis  aliquo  anno 
« dare  promittit , aut  dare  damnatur  : ei  potestas 
« est , quolibet  ejus  anni  die  dandi  » , postrema 
die  ita,  uti  qualibet  alia.  Atque  ipse  Pomponius 
/.  42.  de  V.  0.  « Qui  hoc  anno,  aut  hoc  menso 
« dari  stipulatus  sit:  nisi  omnibus  partibus  prae- 
« teritis  anni  vel  mensis,  non  recte  petet. » Per- 
tinent fragmenta  hujusmodi  ad  obligationes  ex  die. 
Obligationibus  ad  diem  facile  aptari  potest  l.  30. 
§ 1.  ad  l.  Jul.  de  adult .;  ubi  Paulus  tractans  do 
termino  sexaginta  a divortio  dierum,  patriae  ma- 
rito ad  accusandum  de  adulterio  exclusi  ve  concesso, 
ait  « in  diebus  autem  sexaginta  et  ipse  sexagesi- 

« mus  est  » . Admittitur  die  extrema  accusator,  vel 
actor : ergo  coepta  illa  non  habetur  pro  impleta. 

Etiamsi,  contractu  ex  die  composito,  concessae 
dilationis  dies  ultima  expressa  fuerit  ita,  quasi  in- 
tra hanc  diem  solvendum  esset , Kalendis  pro- 
ximis, aut  intra  Kalendas  proximas  dabis;  ni- 
hilosecius  creditor  agere  ea  vertente  non  poterit. 
Quousque  enim  expleta  non  sit ; intelligi  nequit,  sit, 
necne  debitor  ultro  ac  voluntarie  satisfacturus,  § 2. 
I.  de  V.  0.  « non  eo  quidem  ipso  die , in  quem 
« stipulatio  facta  est , peti  potest , quia  totus  is 
« dies  arbitrio  solventis  tribui  debet  » (c).  - Excipi 
debent  casus,  ubi  appareat,  diem  ita  expressam  fuisse, 
quia  constabat  interesse  creditoris,  sibi  intra  illara 
diem  omnino  solvi . Ex.  gr.  Titius , qui  Kalendis 
proximis  certam  pecuniae  vim  solvere  debet,  ut  ha- 
beat in  eam  diem  parabam  quantitatem,  stipulatur 
ab  alio  intra  Kalendas  proximas  dari.  Conscius  pro- 
missor, advenientibus  vix  Kalendis,  poterit  judicio 


(c)  Add.  Ulp.  I.  1.  § 9.  de  mtccete.  edicto.  - Haoc  et  in  contractibus 
obtinent,  et  in  legatis.  Nec  enim  ad  judicialia,  sou.  uti  loquuntur,  coacti» 
media  deveniri  potoat,  quousque  debitor  in  eo  sit,  ut  obligationem  plene 
possit  sua  sponte  implere.  - Secus  est.  quando  testatoris  jussus  sino  ulla 
heredis  opera  , ipso  jure  impleatur.  Tunc  enim  , si  terminus  adsignatus 
ita  fuerit,  ut  voluntas  testatoris  appareat  elocutionis  intra  terminum 
ipsum  efficiendae;  ratio  nulla  est,  qua  integer  exitus  debeat  cxpectari;  exa- 
cutionem suam  jussus  intra  terminum,  juxta  praecepta  testatoris,  obtine- 
bit, l.  19.  de  cond.  et  dem.,  1.  4 1.  pr.  § 2,  de  maimm.  tectam. 

compelli ; dies  enim  non  pro  ipso,  sed  pro  stipu- 
latore, fuerat  adjecta.  - Imo  in  talibus  casibus  fa- 
cile obligatio  ad  diem  efficitur  , fit  nempe  termi- 
nus finalis  obligationis.  Praevidens  quidam,  diebus 
futurarum  nundinarum  sibi  fore  impendendum,  rem 
cum  Gajo  disponit  ita,  ut  stipuletur  ab  eo:  Nun- 
dinarum diebus  dabis?  Poterit  certe,  nundinis  vix 
coeptis,  petere,  ne  retardata  solutione  providentia 
tota  evanescat.  Praeterea,  exactis  nundinarum  die- 
bus , amplius  ad  petendum  non  admittetur ; hoc 
enim  consilio  habita  est  stipulatio,  scilicet  solo  in- 
tuitu impensarum,  quae  tempore  nundinarum  essent 
faciendae.  Atque  adeo  rigide  hic  haesit  Sabinus , 
ut  prima  tantum  nundinarum  die  stipulatorem  ad 
agendum  admiserit,  reliquis  diebus  excluserit.  Quam- 
quam Proculi , aliorumque  aequior  opinio  placuit , 
admittentium  « quamdiu  vel  exiguum  tempus  ex 
« nundinarum  spatio  superesset  * : quibus  verbis 
nostra  firmatur  theoria  circa  diem  spatii  postremam , 
non  debere  coeptam  eam  haberi  pro  impleta.  Ex- 
planatur ita  l.  138.  pr.  de  V.  0.,  quin  aliquid  o 
scriptura  florcntina  mutetur. 

Denique  diei  extremae  integer  exitus  requiri- 
tur, etiamsi  dies  illa  in  forma  verborum  exclusive 
inducta  appareat  ; ex.  gr.  Ante  Kalendas  dabis. 
Comparatur  haec  stipulatio  illi : Kalendis  dabis , 
neque  agendo  fit  locus,  nisi  integrae  sint  complc- 

tae  Kalendae.  I.  13.  de  V.  0.  Sequitur  id  quidem 
ex  eo  quod  dies  pro  unitate  individua  considerentur : 
unde  fit,  quod  solvens  qualibet  hora  Kalendarum 
debitor  media  superiore  nocte  solvisse  censeatur, 
quae  diein  pridie  Kalendas  terminavit,  ipsasque  in- 
choavit Kalendas.  Per  integrum  Kalendarum  diem 
solutio,  quae  fieret,  opportune  facta  videretur ; non 
ad  judicia  veniendum  est,  nisi  ea  demum  expleta. 

Valent  haec  non  in  obligationibus  tantum,  verum 
et  in  aliis  juris  articulis.  Est  de  praescriptionibus 
l.  6.  de  0.  et  A.  « in  omnibus  temporalibus  actio- 
« nibus,  nisi  novissimus  totus  dies  impleatur ; non 
« finit  obligationem  » . - De  usucapionibus  L 6.  de 
ti8urp.  et  usuc.,  quae  confirmat  methodum  a nobis 
civiliter  computandi  propositam  « in  usucapionibus 
« non  a momento  ad  momentum,  sed  totum  postre- 
« mum  diem  computamus  ».  Ulp.  I.  7.  eod.  tit.  spe- 
ciem proponit  ejus,  qui  rem  possidere  atque  usu- 
capere coepit  hora  sexta  diei  Kalendarum  Janua- 
riarum. Posito  quod  res  mobilis  esset , quae  illa 
Ulpiani  aetate  per  annum  usucaperetur;  videamus, 
qualis  terminus  erit  finalis  usucapiendi.  Quoniam 
in  computatione  civili  integrae  Kalendae  pro  indi- 
viduo puncto  censentur;  inchoabitur  calculus  ex  me- 
dia nocte,  qua  Kalendae  illae  inceperunt.  Ne  bis  Ka- 
lendas Januarias  in  calculum  inducamus,  postrema 
usucapionis  dies  erit  pridie  Kal.  Januarias.  Cum 

autem  extrema  dies  non  habeatnr  pro  impleta  si 
coepta  sit,  sed  omnino  absoluta  esse  debeat ; tum 
usucapio  complebitur,  finita  die  ipsa  pridie  Kal. 
Januarias,  media  scilicet  nocte,  quae  hanc  dividit 
a Kalendis.  Ita  respondet  Ulpianus  « hora  sexta 
« noctis  ( d ) pridie  Kal.  Januarias  implet  usuca- 
« pionem  * . 

Iisdem  regulis  facile  intelligitur  Q.  Mucii  Scae- 
volae responsum,  relatum  ab  Aulo  Gellio  ( III.  2 ). 
Recolendum  memoria  est , legibus  decemviralibus 
cautum  fuisse,  ut  quae  mulier  cum  viro  suo  per 
integrum  annum  habitavisset,  manui  subjiceretur; 
ea,  si  inanem  vitare  vellet,  per  trinoctium  conti- 
nuum singulis  annis  maritali  domui  abesset,  atque 
ita  interrumperet  usum.  Nupsit  femina  , ac  viri 
domum  introivit  Kalendis  Januariis.  Capto  inter- 
rumpendi usus  consilio , discessit  IV  Kalendas  Ja- 
nuarias sequentes  (e),  atque  abfuit  tribus  noctibus 
posterioribus.  Quaerebatur  au  opportune  abfuisset, 
scilicet  an  trinoctium,  quo  abfuerat,  in  annum  a ma- 


(rf)  Hora  sexta  noctis  erat  romanis  media  nox:  etenim  12  horas  tempori 
tribuebant,  quo  sol  supra  horizontem  esset,  ac  12  tempori  nocturno.  Unde 
raria  erat  apud  ipsos,  aequinoctiis  exceptis,  horarum  diuturnitas:  modo 
diuturniores  nocturnis  diurnae  erant,  modo  breviores. 

(c)  Scaevola  diem  hunc  enuntiat  ita : Ante  diem  quartum  Kalendas 
Januarias  sequentes.  Usu  loquendi  ipsa  dies  IV  Kalendas  ita  significabatur, 
uti  in  l.  132.  pr.  de  V.  S. 

trimonio  cecidisset.  Posito  civili  calculo , nuptiae 
initae  censentur  modia  nocte,  qua  Kalendae  ince- 
perunt; annus  autem  media  nocte  completur,  quae 
terminat  diem  pridie  Kalendas  posteriores.  Quamo- 
brem  e tribus,  quibus  femina  abfuit,  noctibus  pri- 
ma quidem,  a die  IV  Kalend.  ad  diem  III  Kalend., 
intra  annum  fuit ; fuit  item  altera  nox,  a die  III  Ka- 
lend. ad  diem  pridie  Kalend.  Sed  noctis  tertiae,  a die 
pridie  Kalend.  ad  Kalendas  ipsas,  prior  quidem  medie- 
tas intra  anuum  fuit,  non  altera,  quae  ad  novum  an- 
num pertinuit.  Itaque  mulier  intra  annum  non  tribus 
sed  duabus  noctibus  et  dimidia  abfuit,  non  inter- 
rupit usum , est  manui  subjecta.  Atque  ita  Scae- 
vola respondit  « quoniam  tertiae  noctis  posteriores 
« sex  horae  alterius  anni  essent,  qui  inciperet  Ka- 
« lendis  » (/). 

(f)  Venulojus  /.  15.  pr.  de  dic.  temp.  praeter,  admittere  videtur  in 
usucapionibus , ut  postrema  dies  incepta , sit  pro  sompieta  habenda  • in 

< usucapione  ita  serratur,  ut  etiamsi  minimo  momento  novissimi  diei 

< possessa  sit  res,  nihilominus  repleatur  usucapio;  nec  totus  dies  exigitur 

< ad  explendum  constitutum  tempus  > Resp.  Apud  Venuiejum  novissimos 
dies  ille  est,  qui  in  vera  ac  naturali  computatione  esset  postremus.  Ha- 
bita enim  momentorum  atque  horarum  ratione,  si  quis  hodie,  nempe  Idibus 
Martils,  hora  sexta  diurna , coeperit  possidere;  ultima  dies  usucapiendae 
rei  mobilis,  jure  Pandectarum,  osset  Idib.  Mart.  anni  sequentts , in  parte 
priore,  nempe  usque  ad  meridiem.  In  computatione  autem  civili  ultimum 
tempus  esset  media  nocte,  quao  terminat  diem  pridie  Id.  Mart.  anni  se- 
quentis. Citima  dies  justa  computationem  civilem  (prid.  Id.  Mart.)  eo 
momento  finit,  quo  inciperet  ultima  dies  in  compotatione  naturali  (Id.  Mart.) 

Ulpianus  l.  1.  de  manumiss.  tractat  de  eo,  qui 
Kalendis  Januariis  natus  erat ; quandonatn  vicena- 
rius annis  videatur  ad  hoc , ut  servos  suos  sine 
forma  per  legem  Aeliam  Sentiam  constituta  possit 
manumittere.  In  civili  computatione  initium  est  me- 
dia nocte,  qua  Kalendae  coeperint,  finis  autem  me- 
dia nocte  qua  terminat  dies  pridie  Kalendas  vice- 
simas. Ac  revera  Ulpianus  ait  « post  horam  se- 
« xtam  noctis  pridie  Kalendas  quasi  annum  vice- 
« simum  compleverit  ».  Notandum  illud  « quasi  »; 
vere  enim  ac  naturaliter  supputatis  temporibus,  hora 
expectanda  esset,  quae  Kalendis  Januariis  vicesimis 
horae  nativitatis  responderet. 

Ulpianus  ipse  l.  5.  qui  testam,  fac.  poss.  agit 
de  tali,  qui  erat  Kalendis  Januariis  natus,  et  quaerit, 
quandonam  ille  pubes  dicetur  ad  hoc,  ut  testamen- 
tum facere  possit.  Et  in  specie  quaerebatur  de  te- 
stamento, quod  conditum  anno  quarto  decimo  fuerat, 
superata  vix  nocte  media,  quae  diem  terminaverat 
pridie  Kalendas  Januarias.  Invalidum  naturaliter 
computando  fuisset  testamentum;  nondum  enim  ad- 
venerat hora,  quae  similis  fuerat  die  nativitatis. 


Ita  dici  potest,  perfici  usucapionem  per  possessionem  habitam  minimo  mo- 
mento diei  illius,  quae  uaturaliter  esset  postrema.  Quoniam  media  nocte 
a prid.  Id. Mart.  ad  Id.  Mart.  adest  momentum, quod  etiam  diei  Id.  Mart,  ini- 
tium est,  et  ad  Ipsam  refertur.  • Similis  explicatio  adhibenda  in  I.  132. 
frr.  de  V.  *S'.,  et  in  l.  134.  eod.  iit. 

At  calculus  civilis  est  ut  a media  nocte  coeptarum 
Kalendarum  ad  mediam  noctem , qua  dies  pridie 

Kalendas  vicesimas  exitum  habet,  perveniatur.  Ya- 

/ 

let  igitur  testamentum:  atque  egregie  Ulpianus, 
auctoritate  invocata  Marciani,  ait  « complesse  vide- 
« tur  annum  quartum  decimum  » . Ait  « videtur  » , 
quia  vere  et  naturaliter  non  complevisset  {g). 

Antequam  utilem  hanc  inquisitionem  relinquamus, 
loquamur  oportet  de  quodam  fragmento,  in  quo  non 
solum  diei  postremae  complementum  requiritur,  ut  ter- 
minus absolutus  dicatur  , verum  alia  etiam  dies 
praeter  terminum  praefixum  concedi  videtur.  Est 
1.  101.  de  R.  I.  Paulus  ait  « Ubi  lex  duorum  men- 
« sium  fecit  mentionem,  et  qui  sexagesimo  et  pri— 
« mo  die  venerit,  audiendus  est;  ita  enim  et  Imp. 
« Antoninus  cum  divo  patre  (legunt  alii  «fratre») 
« suo  rescripsit  » . Civilem  mensem  diebus  triginta 
semper  constare , compertum  est.  Lex  de  duobus 
mensibus  mentionem  facit  ex.  gr.  quando  iis,  qui 
in  Municipio  ad  munus  electi  sint,  duos  ad  appel- 
landum menses  concedit,  l.  2.  C.  Theod.  de  decur., 
I.  1.  C.  detempor.  et  reparat,  appellat.  Quod  ele- 
ctus audiatur  appellans  die  sexagesimo,  regulare 


(,?)  Solum  ex  rationibus  expressae  singularis  aequitatis  annus  inceptus 
habetur  pro  completo  in  l.  74.  § 1.  ad  S.  C.  Trebett.;  atque  ex  enuntiato 
favore  in  i.  8.  de  muneribu*. 

est,  quia  nondum  dies  postremus  fuit  impletus.  At 
audiri  eum  venientem  die  sexagesimo  et  primo  , 
quando  terminus  erat  prorsus  absolutus,  adeo  in- 
consentaneum  apparet,  ut  non  improbabilis  eorum 
conjectura  videatur , qui  e textu  voces  illas  « et 
« primo  » abradendas  esse  arbitrantur.  - Tentarem 
interpretationem  difficili  fragmento,  sequentem.  Ro- 
manis, quod  regulam  de  30  diebus  mensis  civilis 
introduxerint,  non  eam  solain  rationem  fuisse  puto, 
ut  numerum  perfectum  (una  cifra  rotonda)  adhibere 
possent,  quando  plures  menses  computare  deberent.  Si 
dies  per  numeros,  e prima,  quae  mensis  esset,  die 
progredientes  romani  ita,  uti  nobis  mos  est,  desi- 
gnavissent ; regulam  illam  forsitan  non  introduxis- 
sent, quae  vere  a kalendario  discedit.  Unde  ex  co- 
dicibus recentibus  mercatoriis,  in  literis  collybisti- 
cis,  ad  plures  menses,  ut  ajunt,  tractis,  menses  non 
per  cumulatos  dies  tricenos,  sed  relatione  ad  gre- 
gorianum  kalendarium  habita,  computantur.  Sed 
Romani  dies  describebant  numeris  ad  Kalendas , 
Nonas,  atque  Idus,  relatis.  Nonae  autem,  atque  Idus, 
sedem  diversis  mensibus  modo  sublatam  tenebant, 
modo  demissam  , adeo,  ut  ejusdem  nominis  dies , 
ex.  gr.  IV  Nonas  . VIII  Idus  , aliquando  prius  ali- 
quando serius  occurrerent , atque  inter  duos  dies, 
aeque  nominatos,  aut  plus  intercederet,  quam  men- 
sis. aut  minus.  Imo  quibusdam  mensibus  certi  nomi- 


Digitized  by  Google 


224 


caput  ii. 


nis  dies  aderant,  qui  deerant  aliis,  veluti  VI  Nonas, 
V Nonas , XIX  Kalendas , XVIII  Kalendas.  Haec 
ratio  fuit,  qua  romani  de  mensium  computandorum  me- 
thodo simpliciore,  ducta  ex  nomine  quod  diei  cu- 
jusque  est  in  menstruo  spatio,  declinaverunt;  ac 
certam  dierum  quantitatem,  ut  mensium  diuturni- 
tatem metirentur , figere  debuerunt.  Hanc  autem 
non  alternatam  induxerunt  ex  diebus  30  , ac  31  : 
etenim  haec  alternatio  dubietates  atque  ambages  in 
dispari  mensium  numero  generavisset ; ex.  gr.  utrum 
30,  31,  et  30;  an  31,  30,  ac  31  dies  numerandi 
forent.  Optandum  fuit  inter  30  et  3 1 : electus  tri- 
cenarius numerus  sive  quia  notam  perfectam  exhi- 
beret, sive  quia  propius  duodecimae  anni  portioni 
accederet,  quae  est  dierum  30.  5/ir  - Itaque  cum 
electio  numeri  tricenarii  ex  sola  majoris  utilitatis 
et  cougruitatis  ratione  facta  fuerit;  aliquando  spe- 
ciali de  causa  praelatus  est  alius  31  numerus.  Ecce 
cum  appellationibus  a sententia  interponendis  tres 
menses  jure  concederentur,  tres  dati  sunt  supra  no- 
naginta dies,  l.  2.,  I.  5.  pr.  C.  de  tempor.  et  reparat, 
appell. 

Quando  autem  electis  ad  munus  duorum  men- 
sium spatium  satis  exiguum  appellandi  causa  le- 
ges constituerant,  non  eos  naturali,  quae  in  kalen- 
dario  esset,  alternatione  fraudandos  esse,  benigni- 
tati Imp.  Antonini  visum  fuit.  Uti  fit,  tenues  con- 

cessiones  interpretationis  amplitudinem  accipere  so- 
lere, arg.  I.  41.  § 3.  de  l.  3.  Admissus  est  qui  ap- 
paruisset ad  appellandum  die  sexagesimo  ac  primo, 
d.  I.  101.  de  R.  I. 

§ 19.  Diei  adjectio  (Continuatio)  - Annuae 
stipulationes. 

Ad  obligationes,  diei  adjectionem  habentes,  per- 
tinent annuae  stipulationes ; quarum  duo  genera 
sunt.  Aliae  enim  certum  praestationum  numerum 
continent  ita  , ut , ipso  stipulandi  initio  , praevi- 
deri possit  quaenam  summa  ex  universis  solutioni- 
bus resultabit;  atque  hae  sunt  certae  ac  definitae 
quantitatis,  ex.  gr. : Dabis  tercenta , annua  bima 
trima  die  ? Dabis  centum  annua  per  quinquen- 
nium ? Aliae  vero,  cum  incertum  numerum  prae- 
stationum contineant , summam  , quaenam  exinde 
conficietur,  demonstrare  ab  initio  non  possunt;  hae 
sunt  incertae  atque  indefinitae  quantitatis  ; Dabis 
centum  annua  ? Dabis  centum  in  annos  singu- 
los ? Dabis  centum  quotannis  ? - Quaeritur  annuae 
stipulationis  quaenam  sit  indoles  atque  natura.  Estne 
ea  ex  die;  an  conditionalis,  si  stipulator  vivat,  ita, 
ut  ad  heredes  hujus  non  transeat  ? nnane , an  mul- 
tiplex ? certa',  an  incerta? 


15 

Non  idonea  quaestionibus  hisce  dari  potest  re- 
sponsio , nisi  memoria  recolamus  , quid  juris  sta- 
tutum sit  de  annuis  legatis  sive  certae  sive  inde- 
definitae  quantitatis.  Scripto  annuo  legato  , lega- 
tum ex  die  expressum  vere  est , non  autem  sub 
conditione.  Quamquam  enim  dies  in  legatis  aliquan- 
do pro  conditione  habeatur;  primo  tamen  loco  re- 
quirimus, aliquam  diei  esse  incertitudinein  , sal- 
tim quando  adventura  sit  (§  18):  at  in  annuo 
legato  annus  quisque  quando  sit  reversurus,  nemi- 
ni dubium  est , praevident  omnes.  Nihilominus , 
ut  in  annuis  legatis  incertae  quantitatis : Centum 
annua  do  lego , quotannis  do  lego , conditio  magna 
ex  parte  agnosceretur,  nempe  si  legatarius  vivet; 
gravibus  ex  rationibus  jure  nostro  constitutum  est. 
Cumulatae  sunt  considerationes  tum  circa  genera- 
lem legandi  rationem  , quae  est  in  amore  ac  be- 
nefaciendi voluntate  , tum  circa  objecti , in  hujus- 
modi annua  legata  deducti , naturam.  Quod  alimen- 
ta relinquantur  magnum  est  , quam  quod  maxi- 
mum, beneficium,  testamentorum  ac  legatorum  in- 
doli apprime  conveniens.  Praeterea  ad  legatum  ali- 
mentorum agnoscendum  incertitudo  , quae  legatis 
talibus  continetur,  repetendarum  praestationum  ef- 
ficiebat; quasi  incertae,  qualis  et  ipsa  est,  vitae 
legatarii  comitaretur.  Quamobrem  receptum  est.  an- 
nua legata  incertae  quantitatis  pro  legatis  alimen- 

torum  haberi  debere  {a).  Naturalem  illa  praestatio- 
nem habere,  neque  capitis  deminutione  prorsus  ex- 
tingui  ; quod  ipsum  in  legatis  alimentorum  obti- 
net, 1. 10.  de  cap.  minui.  Eadem  ex  omissa  a te- 
statore sumuiae  definitione  non  vitiari,  quoniam  ex 
consideratis  legatarii , prae  statu  ipsius  ac  digni- 
tate , necessitatibus  defectus  scripturae  sanatur  , 
l.  14.  deann.  legat.)  quale  itidem  est  jus  de  ali- 
mentis sine  quantitatis  definitione  legatis,  l.  22. 
de  alim.  vel  cibar,  leg.  - Sponte  veluti  sua  sequi- 
tur, legatorum  hujusmodi  praestationem  nonnisi  le- 
gatario viventi  , alendoque  , non  autem  heredibus 
ejus  , esse  faciendam.  Multiplex  dictum  legatum 
est ; quatenus  anno  primo  , quo  personae  legata- 
rii certo  praestatio  fiet  (b) , purum  ac  simplex  est, 
annis  autem  sequentibus  conditionalo , scilicet  si  le- 
gatarius vivat , l.  4.  de  ann.  leg. , l.  10.  et  seqq. 
quando  dies  legator. 

At  si  annuum  legatum,  ob  expressum  annorum 
numerum,  definitae  esset  quantitatis,  Titio  dena 
usque  ad  annos  decem  ; tunc  alimentorum  legato- 
rum notio  non  parum  dimovebatur;  ea  enim  deerat 


(a)  Alimentorum  tamen  non  minutorum,  1. 8.  § 23.  de  traneact.,  I.  3. 
S i.  *»  cui  plujtquarn  per  l.  Falc. 

(A)  Si  legatarias  tempore  diei  cedentis,  quando  prima  praestatio  de- 
betur, non  viveret;  lutegrum  caderet  legatum  ex  generali  de  legatis  etiam 
puris  principio,  § 8.  I.  de  legat. 

praestationum  incertitudo,  quae,  cum  incertitudine  vi- 
tae legatarii  composita,  ad  alimentorum  providen- 
tiam agnoscendam  valde  profecisset.  Hinc  illorum 
centum,  quae  universam  summam  .efficiunt,  non  ob 
annuas  alimentorum  necessitates  facta  in  annos  de- 
*cem  distributio  videtur;  sed  aut  exonerandi  here- 
dis gratia,  ne  simul  et  semel  integra  dare  coge- 
retur, aut  etiam  favore  legatarii,  cui,  rebus  bene 
administrandis  forsan  inepto  , satius  sit  per  ratas 
portiones  accipere  quantitates  minores  , quam  pe- 
cunia majore  subito  potiri  , « quod  rem  familia- 
« rem  tueri  non  posset  » uti  ait  Valens  l.  15.  de 
anu.  leg.  Itaque  legatum  annuum,  certam  quantitatem 
continens  , sublata  alimentorum  similitudine , ita 
judicamus  uti  sese  exhibet  ipsum  ; non  in  puruni 
unum,  aliaque  conditionalia  distinguimus;  universi 
dies  cedit  tempore  mortis  testatoris  ; atque  intra 
decennium  moriens  legatarius  transmittit  ad  here- 
des, l.  49.  § 3.  de  l.  1.  Id  ita,  nisi  aliquando  pro- 
betur, necessitatem,  quae  in  legatario  esset,  ut  sibi 
per  certum  tempus  de  alimentis  provideretur,  a te- 
statore inspectam,  atque  idcirco  praestationum  cer- 
tarum annuum  legatum  scriptum  fuisse.  Utique 
enim  testamentorum  indoles  facile,  ceu  diximus, 
ad  legata  alimentorum  inclinat : adeoquc  alimen- 
torum legatum  etiam  in  annuo  legato  certae  quan- 
titatis agnosci  potest.  Tunc  ipsae , quae  sunt  de 

annuis  legatis,  indeterminatas  praestationes  conti- 
nentibus, regulae  observabuntur,  l.  20.,  I.  26.  § 2. 
quando  dies  legat. 

Facile  ex  his,  quae  circa  annua  legata  disse- 
ruimus, de  annuis  stipulationibus  judicium  est.  Ab- 
est a stipulationibus  amor , et  benefaciendi  volun- 
tas, in  qua  praecipua  ratio  est,  cur  annua  legata 
ad  legata  alimentorum  interdum  flectantur.  Restat 
igitur  annua  stipulatio  in  ea,  quam  exhibet  indole; 
una  est  atque  integra  stipulatio  ex  die;  numquam 
ea  conditionem  de  vita  stipulatoris  continet,  ac  jura 
ad  heredes  exinde  transeunt.  Haec  ita  esse  etiam 
in  annua  stipulatione  indefinitae  quantitatis,  evin- 
cunt l.  35.  6‘  7 . de  mort.  caus.  donat.,  et  1. 16.  6‘  1. 
de  V.  0.  (c). 

Unum  est,  quod  annuas  stipulationes  definitae, 
tum  indefinitae  quantitatis  , intercedit  discrimen  : 
illas  quidem  certas  esse,  has  incertas  stipulationes. 
Ex  incertitudine  annuarum  de  indeterminata  quan- 
titate stipulationum  explicatur  necessitas  illa  prae- 


(e)  Fragmenta  haec  unam  stipulationem  quoad  effectus  dicunt,  scilicet 
quatenus  ea  non  io  puram  atque  conditionales  distinguitur,  et  semper  re- 
gula de  acquisitione  secura,  deque  heredum  admissione  applicatur.  Proprie 
enim,  multa  cum  sint  atque  distincta  annuae  stipulationis  objecta,  plures 
sunt,  una  sorborum  conceptione  collectae,  stipulationes,  l. 140.  § 1.  de  V.O. 
(de  annuis  stipulationibus  dofinitae  quantitatis),  I.  34.  § 4.  C.  de  donat. 
(de  annuis  stipulationibus  quantitatis  indefinitae). 

scriptionis,  quam  stipulatori,  ob  aliquam  jam  de- 
bitam praestationem  agenti,  suggerit  Gajus  comm. 
IV.  131.  Finito  anno,  respondentem  praestationem 
juste  petit  stipulator , uti  latius  explicabimus  in- 
ferius. Quoniam  annua  stipulatio  indefinitae  quan- 
titatis incerta  est,  utendum  ei  erit  formula,  qua 
incertum  petimus;  haec  autem  generalem  illam  in- 
tentionem habet:  Quidquid  paret  N.  Negidium  A. 
Agerio  dare  facere  oportere.  Cum  annuae  stipula- 
tiones contineant  obligationes  ex  die,  ea  autem,  quae 
ex  die  debentur,  vere  ac  certe  debeantur  ita,  ut 
dare  oporteat;  tum  generalis  illa  intentio  non  so- 
lum praestationes  anni  finiti , sed  etiam  annorum 
futurorum,  amplitudine  sua  complectebatur  ( d ).  Hinc 
fiebat,  ut  litis  contestatio,  quae  objectum  formu- 
lae integrum  continebat,  ac  saepe  novando  consu- 
mebat actiones,  actionem , ad  futuras  etiam  prae- 
stationes spectantem , perimeret : creditor  autem 
ea,  qua  opportune  deinceps  uti  posset,  destitueretur. 
Occurrebat  hisce  praescriptio;  conceptio  scilicet  ver- 
borum, praeponenda  formulae,  talis  « Ea  res  agatur, 
« cujus  rei  dies  fuit».  Formula  ita  ad  praestationes 
anni  finiti  cohibita , judiciali  novationi  actio  de 
futuris  subtrahebatur. 


(rf)  Non  tamon  quoad  effectus  poenale*  plus  petitionis,  Gaj.  IV.  54. 

Superest  de  annuis  stipulationibus,  ut  videamus, 
utrum  ineunte  anno,  an  demum  finito  , praestatio 
quaeque  peti  possit.  Quoad  annua  legata  ( quoniam 
ad  ea  tractationis  vicinitate  reducimur)  constat, 
quod,  si  quantitatis  indefinitae  sint,  adeoque  ali- 
menta sapiant;  ineunte  vix  anno,  non  solum  dies 
cedit  ita,  ut  praestationis  obligatio  firmetur,  jusque 
transmittatur  ad  heredes  , l.  12.  pr.  § 1.  quando 
dies  legat.,  verum  etiam  dies  venit , atque  illico 
neti  potest.  Id  ita  alimentorum  suadente  natura, 
quae  moram  ac  dilationem  non  ferunt , l.  11.  de 
usu  et  usufr.  (e).  - Si  autem  annuum  legatum  de- 
terminatam contineat  quantitatem,  anni  exitus,  ut 
peti  possit,  expectandus  est,  uti  in  debitis  ex  die, 
ex.  gr.  Kalendis,  intra  Kalendas,  intra  annuum  (/). 
- Quoad  annuas  stipulationes,  quae  universae  obii— 


(«I  Eadem  ratione  eubstinentur  dispositiones  leg.  12.  § 5.  quando  die * 
legat.  - Solebant  testatores  cavero,  ut  initio  quoquo  anni  fierent  praesta- 
tiones, teetament.  Datumian.  lin.  6 0-65. 

(f)  Atque  uti  in  exemplis  hujusmodi  praeverti  petitio  potest,  si  diem 
aut  annum  favore  creditoris  expressum  fuisse  demonstretnr  ( § 18);  ita, 
simili  demonstratione  facta,  annuum  legatum,  licet  alimentorum  causa  non 
relictum,  anni  initio  petitur,  arg.  I.  43.  § 2.  de  l.  2.  Atque  ita  explicatur, 
cur  Papinianus  l.  26.  § 2.  quando  dies  legator,  de  annuo  legato,  non  ali- 
mentorum causa  relicto,  ac  favore  legatarii,  qui  filius  aetate  minor  erat, 
in  portiones  ratas  distributo,  respondeat  quidem,  pecuniam  initio  cujusque 
anni  peti  non  posse,  sed  ob  peculiarem  speciei  propositae  circumstantiam 
< quod  ex  fructibus  uxori  datis  pater  filio  praeberi  voluit  >• 

gationem  ex  die  continent , annus  seraper  plene 
completus  sit  oportet  ad  hoc,  ut  fiat  opportuna  pe- 
titio. Manifestus  est  citatus  locus  Gaj.  IV.  131.; 
perspicua  l.  50.  de  0.  et  A.  « quod  quis  aliquo  anno 
« dare  promittit , aut  dare  damnatur , ei  potestas 
« est,  quolibet  ejus  anni  die  dandi  ». 

Verum  justae  adeo  de  annuis  stipulationibus 
conclusioni  obstare  videtur  § 3.  I.  de  V.  0.  Tra- 
ctat Justinianus  speciem  stipulationis  : Decem  au- 
reos annuos  quoad  vivam  dare  spondes  ? Constituit 
autem  ita  « pure  facta  obligatio  intelligitur  » . S: 
pure,  ergo  initio  saltem  anni  cujusque  peti  prae- 
stationes poterunt.  - Quae  quidein  paragraphus  adio 
difficilis  visa  est  quibusdam  , ut  verbum  ilLid 
« annuos  * abradendum  e textu  esse  judicaverint. 
At  incolumem  textum  bonam  recipere  posse  inter- 
pretationem putamus.  Manifeste  Imperator  conside- 
rationem suam  ad  verba  illa  « quoad  vivaui  » 
convertit,  quorum  vim  atque  efficaciam  investigat. 
Cum  ea  verba  adjectionem  ad  diem  exhibeant,  ad- 
jectiones autem  ad  diem  vim  non  habeant  tollenda- 
rum ipso  jure  obligationum ; recte  hoc  intuitu  Ju- 
stinianus pronuntiat  « pure  facta  obligatio  intelli- 
« gitur,  et  perpetuatur , quia  ad  tempus  non  po- 
« test  deberi  > , ac  subdit,  heredem  stipulatoris  ipso 
jure  petiturum,  submoveri  eum  posse  tantum  exce- 
ptione pacti.  Denique  Justinianus  asserit,  adjectio- 

nem  illam  « quoad  vivam  » summo  jure  esse  su- 
perfluam, eaque  inspecta,  pure  factam  stipulationem 
intelligi.  Hic  consistit;  neque  aliam  vocem  « an- 
« nuos  * considerat,  quae  erat  extra  tractationem 
suam.  Eam  nos  regulis  suis  judicabimus  ; per  illam 
fieri  ex  die  obligationem ; adiectiones  ex  die  etiam 
summo  jure  valere;  petitiones  ad  anni  cujusque  fi- 
nem differri. 

§ 20.  De  justa  conventionum  interpretatione. 

De  conventionibus  quomodo  fieri  debeant,  quo- 
modo possint,  vidimus.  Restat  ut  de  earum , quae 
obscure  aut  ambigue  conceptae  fuerint,  interpreta- 
tione dicamus:  frustra  enim  de  natura  conventio- 
num disputaverimus,  nisi  regulae  , quibus  eas  in- 
telligere  possimus,  cognoscantur.  - De  ambiguis  at- 
que obscuris  conventionibus  interpretandis  varia  sunt 
in  jure  nostro  constituta  principia.  L.  34.  de  R.  I. 
respiciendum  esse  tradit  id,  quod  actum  est,  tum 
id  quod  in  regione  frequentatur.  L.  96.  eod.  tit. 
spectari  vult  sententiam  ejus,  qui  ambiguam  oratio- 
nem protulisset.  Quod  quidem  principium  non  modo 
ad  casum  loquentis  debitoris,  sed  etiam  ad  casum 
creditoris  loquentis  applicitum  invenimus,  l.  29. 
locati,  l.  110.  § 1.  de  V.  0.:  unde  etiam  de- 
rivare videtur  quod  constitutum  est,  in  petitionibus 

judicialibus  ambigua  verba  ex  actoris  petentis  sen- 
tentia esse  explicanda,  l.  83.  § 1.  de  V.  0.  At 
e contra  l.  39.  de  pactis  firmat,  obscuram  vel  am- 
biguam pactionem  proferentibus  nocere  « in  quo- 
« rum  fuit  potestate  legem  apertius  conscribere  * ; 
regulam  autem  hanc  adversus  creditorem,  qui  lo- 
quutus  sit,  applicat  l.  99. pr.  de  V.  0.,  tum  adversus 
loquentem  debitorem  l.  33.  de  contrahend.  empt. 
Denique  generale  principium  saepe  enunciatur  « sem- 
« per  in  obscuris  quod  minimum  est  sequimur  » , 
l.  9.  de  It.  L,  d.  I.  34.  eod.  tit.  Species  quaedam 
est,  interdum  in  jure  nostro  repetita,  in  qua  va- 
rietas regularum  mirifice  apparet.  Est  de  actu,  in 
quem  Stichus,  aut  fundus  Cornelianus,  deductus  fuit, 
dum  Stichi  duo  erant  aut  duo  fundi  Corneliani,  nec 
demonstratum  sit,  uter  deduceretur.  Actum  non  va- 
lere, statutum  est  in  l.  83.  § 1.  de  V.  0.  quoad 
conventiones,  quoad  testamenta  in  § 227 . fragm. 
vatie.,  denique  quoad  judicia  in  l.  5.  § ult.  de  R.V. 
Valere  imo,  et  esse  id,  quod  minimum  est,  accipien- 
dum, ita,  ut  debitoris  electio  sit , quem  Stichum  , 
quemve  Cornelianum  fundum  dare  velit,  de  contracti- 
bus ost  l.  106.  de  V.  0. , de  legatis  l.  39.  §.  6. 
de  L 1.  De  petitionibus  autem  judicialibus  in  tali 
adamussiin  specie  juxta  mentem  actoris  interpreta- 
tionem esse  capiendam,  ait  l.  83.  § 1.  de  V.  0. 
Denique  id  quod  acti  ost  praevalere  debere , sta- 


TTigflftdU  by  Google 


DE  PONTIBUS  OBLIGATIONUM  235 

tutum  legimus  in  l.  21.  de  reb.  dub.  Relaxari 
nodus  satis  implexus  non  potest,  nisi,  diversis  po- 
sitis hypothesibus,  suus  cuique  regulae  gradus  as- 
signetur. 

Primo.  Interdum  ambiguitas  non  ex ' verbis,  at 
ex  re  ipsa  generatur.  - Tale  quid  accidit,  quando, 
errorem  atque  dissensum  inter  contrahentes  fuisse, 
probetur ; quorum  unus  de  uno  Sticho,  de  alio  co- 
gitavit alter.  Nulla  verborum  ambiguitas  est,  nulla 
obscuritas.  Yerba  enim  plene  impleverunt  officium 
suum  , quando  cogitationes  quae  contrahentium 
essent,  falsas  licet  ipsas  atque  erroneas,  manifes- 
tarunt. Est  in  re  ambiguitas ; quoniam  in  illa 
voluntatum  dissipatione,  ecquis  Stichus  in  contra- 
ctus objecto  esse  poterit,  dubium  omnino  est.  Huc 
leges  pertinent,  quae  sunt  de  errore  atque  dissensu; 
error,  cum  in  corpore  sit,  actum  certe  corrumpit, 
l.  83.  §1.  de  V.  0. 

Secundo.  Ambiguitas  item  in  re  est , non  in 
verbis,  quando  constet,  incertitudineiu  rei  contra- 
hentibus ipsis  fuisse  perspectam , qui  consulto  eam 
declarare  noluerint : novisse  eos  , Stichos  esse  aut 
fundos  Cornelianos  duos , unum  sine  demonstratione 
dedita  opera  induxisse.  Tunc  eos  sese  referre  vo- 
luisse credimus  ad  aequitatis  jurisque  principium  , 
quod  est  de  favore  debitorum;  hujus  itaque  electio 
erit,  qui,  dato  minimo,  liberabitur,  l.  106.  de  V.  0. 

Huc  spectat  obligatio  generis,  ex.  gr.  hominis : vi- 
dent contrahentes,  speciem  esse  solvendam;  quae- 
nam ea  futura  erit,  sua  ipsa  voluntate  in  perplexo 
relinquunt : debitor  eligit.  - Verum  in  hac  ipsa  hy- 
pothese  causa  testamentorum  diversa  est.  Si  enim 
sint  species  plures ; praestatio  autem  de  qua  fieri 
debeat,  testator  judicio  suo  in  dubio  reliquerit ; non 
minimam  heres  dare  potest,  uti  nec  debet  optimam. 
Textus  in  l.  37.  pr.  de  l.  1.,  I.  38.  § 2.  de  auro 
arg.  ( a ).  Ratio  ex  eo,  quod  in  testamentis  aliud 
subit  interpretandi  elementum,  benevolentia,  atque 
amor.  Amat  testator  heredem  suum,  amat  legata- 
rium. Quando  dubietatem  consulto  servat  testator  in 
objecto  legati,  non  constat,  ipsum  ob  solum  in  he- 
redem amorem  ita  fecisse,  ut  de  minimo  hunc  one- 
raret; neque  apparet,  ita  fecisse  ob  solum  amorem 
in  legatarium,  ut  hunc  onoraret  de  maximo.  Quo- 
niam neutram  silentii  sui,  quod  tamen  sine  causa 
esse  non  potuit , rationem  expressit ; motum  eum 
utraque  fuisse  judicamus;  res  medii  valoris  prae- 


(a)  Quod  in  'specie  leg.  38.  ,§  2.  de  auro  argento  dubietas . in  qua 
materies  faciendi  ab  heredibus  signi  relinquebatur,  non  fugisset  testatorem; 
ex  ea  ipsa  diligentia  resultat,  qua  locum,  qua  pondus,  qua  subscriptionem 
curaverat;  tum  ex  eo,  quod  certo  signorum,  e diversis  metallis  composito- 
rum. existentiam  in  illa  aede  sacra  noverat.  Ab  illis,  qui  rei  circumstan- 
tias alias  diligenter  notant,  momentosissimam  unam  omittunt,  omissio  de- 
dita opera  fieri  praesumitur;  loquax  silentium  est.  Ita  componitur  l.  54. 
§ 1.  vere,  ni  sola,  de  action.  emti  cum  l.  27.  rod.  tit. 

stabitur,  quae  neque  praegravabit  heredem,  neque 
minimum  afferet  legatario  emolumentum.  - Denique 
tam  in  contractibus  quam  in  testamentis,  posita  ea, 
quam  explicavimus,  hypothese,  ex  silentio  ipso,  ex 
ipsa  ambiguitate , elementa  habemus  interpreta- 
tionis. 

Tertio.  At  saepe  non  ex  eo  dubietas  derivare 
probatur,  quod  error  extiterit  atque  dissensus;  ne- 
que ex  eo,  quod  voluntas  de  ea  non  declaranda  ad- 
fuerit. Consensum  fuisse , et  quidem  de  re  deter- 
minata , affirmat  contrahens  uterque ; at  unus  de 
una  re  consensum  extitisse  asserit , alius  de  alia ; 
verba  autem  conventionis  utramque  assertionem  pa- 
tiuntur. - Vera  hic  adest  ambiguitas  verborum,  ut- 
pote  quae  cogitationum  incerti tudin em  non  decla- 
rant. Ad  hanc  regulae  pertinent , quas  sumus  post- 
hac exposituri.  - Ambiguitati  tollendae  in  primis  id 
quod  actum  est,  debet  considerari,  1.34.  deR.  I.: 
omnia  rei  gestae  adjuncta  inspicienda;  investigan- 
dus finis  et  scopus ; quam  necessitatem , quamve 
utilitatem  curare  voluerint  contrahentes : quae  au- 
tem his  considerationibus  convenientior  apparebit, 
optima  illa  erit  interpretatio.  Idque  fortiori  ratione 
servabitur,  si  per  acceptionem  diversam  actus  ca- 
deret , vel  impossibilis  fieret  praestatio ; etenim 
« quotiens  . . . ambigua  oratio  est,  commodissimum 
« est,  id  accipi,  quo  res,  de  qua  agitur,  magis 

« valeat , quam  pereat  » , l.  12.  de  reb.  dub.  - 
Ad  casum  Stichi  promissi,  dum  duo  sunt  servi  no- 
minis ejusdem,  regula  haec  aptatur  in  l.  21.  eod. 
tit.  Si  non  constet  de  dissensu  (quo  casu  error  in 
corpore  vitiaret  contractum,  l.  83.  § 1.  de  V.  0.); 
tum  nisi  probetur  ambiguitatem  a contrahentibus 
fuisse  consulto  servatam  (quo  casu  electio  esset  de- 
bitoris, l.  106.  de  V.  0.) : denique  si  vera  sit  am- 
biguitas verborum,  « valet  quod  acti  est  » , d.  L 
21.  de  reb.  dub. 

Ex  hac  ipsa  de  eo , quod  actum  est,  inspiciendo 
regula  explicatur  l.  96.  de  R.  I.  « in  ambiguis 
« orationibus  maxime  sententia  spectanda  est  ejus, 
« qui  eas  protulisset » . Aliquando  id  quod  acti  est 
ab  exterioribus  circumstantiis  colligimus:  saepe  tamen 
ex  ipsa,  qua  negotium  componitur,  oratione.  Quam- 
quam enim  verba  directa  non  tollant,  imo  aliquando 
ipsa  generent  ambiguitatem ; tamen  universi  sermo- 
nis compositio,  atque,  ut  ita  dicam,  complexio,  sco- 
pum contrahentium  ac  intentionem  , denique  quid 
actum  sit,  declarare  valet.  Tunc  si  interpretatio, 
quae  resultet , illi  faveat  ex  contrahentibus , qui 
verba  protulit,  non  est,  cur  ab  ea  discedamus ; uti 
non  ab  adversa  discederemus,  si  contraria  resul- 
taret. Exemplum  est  in  leg.  29.  locuti.  Dixerat  is, 
qui  silvam  locabat,  legem  contractui  « redemtor  sil— 
« vam  ne  caedito , neve  cingito , neve  deurito  » , 

ac  praeterea  « neve  quem  cingere,  caedere,  urere 
« sinito  ».  Verba  haec  postrema  non  resolvebant 
quaestionem,  quae  a locatore  legem  dicente  prae- 
visa non  fuerat,  at  suborta  est.  Nimirum  disputa- 
tum est,  deberetne  tantum  redemptor  prohibere,  si 
quem  quid  earum  rerum  facere  vidisset,  an  etiam 
praeveniendo  ita  silvam  custodire,  ne  quis  id  facere 
posset.  Verba  quidem  directa  « neve  quem  cin- 
« gere,  etc.  sinito  » utramque  recipiebant  significa- 
tionem ; erant  ambigua.  At  integra,  qua  locator  usus 
fuerat  in  lege  dicenda,  oratio  magnam  de  silva  sol- 
licitudinem demonstrabat.  Recepta,  quae  huic  con- 
veniebat, interpretatio  est;  et  Alfenus  pro  majori 
diligentia  respondit  « uti  curaret,  et  daret  operam, 
« ne  quis  caederet  * . 

Alio  etiam  significatu  intelligimus , ex  mente 
ejus,  qui  orationem  protulit,  id,  quod  actum  est, 
accipi  debere.  Sunt  actus  quidam  , utputa  petitio- 
nes judiciales;  quos  non  ex  duorum,  sed  ex  unius 
tantum  consilio,  interpretari  debemus.  Etiamsi,  ju- 
dicio introducto,  lite  contestata,  actor  et  reus  quasi 
contrahere  videantur,  tamen  in  rei  definitione  am- 
biguitas, siquae  nascatur,  ex  actoris  voluntate  ex- 
plicanda est,  non  autem  rei  conventi  , qui  invitus 
in  judicium  raptus  recusat  semper  atque  dissentit. 
Quare  si,  Sticho  petito,  uter  e Stichis  duobus  in- 
ductus sit  dubitetur,  et  ne  quidem  ex  petitionis 

aut  formulae  contextu  appareat  ; at  extriuseca  ad- 
juncta, de  quo  actor  petens  cogitaverit,  demonstrent; 
declarationem  istam  sequemur.  Neque  rei  conventi 
voluntatem  investigabimus  « alioquin  semper  ne- 
« garet  reus  se  consensisse  * l.  83.  § 1.  de  V.  0. 

Denique  dubium  non  est,  quin  id,  quod  actum 
est,  ex  loquentis  mente  accipi  debeat,  quando  is 
ex  ordinaria  communique  verborum  intelligentia  lo- 
quutus  sit,  juxta  quam  nulla  in  oratione  vera  exi- 
stit  obscuritas.  Neque  alius  contrahens  audiatur, 
qui  proprias  acceptiones , singularesque  rationes 
deinde  obtendat,  obligationis  propriae  extenuandae 
causa.  Tribuere  enim  is  debet  sibi,  si  quando  verba 
ordinario  sensu  prolata  recepit,  peculiares  suos  in- 
tellectus opportune  non  objecit , l.  99.  pr.  vers. 
nec  rursum,  de  V.  0.  Quapropter  si  quis  vestes  mu- 
liebres , quas  possidebat , stipulanti  promisit , vir 
autem  ipse,  veste  aliqua  muliebre,  tamquam  virili, 
utebatur ; non  , proprii  moris  singularis  obtentu  , 
hanc  praestationi  subducere  poterit , l.  110.  § 1. 
de  V.  0.  (b). 


(i)  Id  testamentis,  ubi  ood  duorum  cousensu  geritur  actus,  sed  sim- 
plici testatoris,  qui  loquitur  ac  legem  dicit,  Toluutate;  singularem  al  iquam 
ipsius  verborum  iutelligcudorum  rationem  despicere  non  possumus  ad 
effectum  restringendi  legati.  Ita  dictae  l.  110.  § 1.  de  V.  0.  componitur 
1.  33.  de  auro  arg.  - Notandum  est , tam  quoad  contractus  quam  quoad 
testamenta,  quod  si  in  casu  aliquo  probabili  demonstretur,  aliquem  oaml- 

Quarto.  Quod  si  anceps  oratio  non  ex  eo,  quod 
actum  sit , explicari  queat ; inspici  debet , quid- 
nam in  regione  frequentetur,  ut  ea,  quae  moribus 
civitatis  conveniat,  interpretatio  recipiatur , l.  34. 
de  R.  I.  Ex  his  enim,  quae  ordinario  fiunt  prae- 
sumptiones nascuntur,  unde  etiam  sumitur  argumen- 
tum veritatis. 

Quinto.  Si  vero  neque  id,  quod  actum  est,  ap- 
pareat , neque  constet  de  moribus  civitatis ; tunc 
demum  adversus  eum,  qui  obscure  loquutus  est,  et 
clarius  loqui  potuisset,  interpretari  debemus,  l.  39. 
de  pactis  ; tam  si  creditor  is,  quam  si  debitor  fue- 
rit , l.  99.  pr.  de  V.  0. , l.  33.  de  contrahenda 
emi.  Id  ita,  tum  quia  obscuritatis  suae  effectus  pati 
loquentem,  justum  est : tum  etiam  quia  solent  ho- 
mines quae  sibi  prosint  aperte  declarare;  unde  ob- 
scure dicens  conventionem  sibi  adversam  in  ambi- 
guo reliquisse  praesumitur. 

Sexto.  Tandem  si  neque , quis  loquutus  fuerit , 
constet  , aut  loquens  futuram  praevidere  non  po- 
tuerit suae  orationis  ambiguitatem,  doficiatque  om- 
nis interpretandi  modus ; invocatur  ampla  de  favo- 


ao  usum  nominis  ordinarium  ignoravisse,  adeo,  at  voluntatem  non  ad  id, 
qood  eo  nomine  communiter  intelligitur,  sed  ad  aliud  prorsos  distinctum, 
direxerit;  tunc  error  in  corpore  est , quo  stipulatio,  legatumque  cadunt , 
s 33.  I.  de  inut.  etip.,  I.  4.  pr.  de  l.  1. 

re  debitorum  regula,  et  « quod  minimum  est,  se- 
€ quimur » l.  9.  de  R.  I.  Quare  si  Stichus  aut  Cor- 
nelianus fundus  e duobus  omonimis , sine  demon- 
stratione , promissus  sit , neque  ulla  justa  inter- 
pretatio proficiat,  minimo  dato,  promissor  libera- 
bitur, arg.  I.  106.  de  V.  0.  Idem  in  iisdem  adjun- 
ctis quoad  legata  ac  testamenta  placet,  l.  39.  § 6.  de 
l.  1.,  I.  75.  de  l.  3.  In  l.  39.  § 6.  aptatur  regula 
casui  de  duobus  fundis  Cornelianis  , uno  autem 
sine  determinatione  legato.  In  l.  75.  casus  exhibe- 
tur de  tot  nummis  indistincte  legatis,  nempe  non 
adjecta  qualitate  , assesne  , an  denarii  , an  aurei 
deberentur : exiguiores  praestabuntur  « si  neque  ex 
« consuetudine  patrisfarailiae , neque  ex  regionis, 
« unde  fuit,  neque  ex  contextu  testamenti  possit 
« apparere  » . 

Verum  postremam  hanc  regulam  nonnisi  ex  mitio- 
re jurisprudentia , ut  hominum  actus  valere  possent , 
puto  fuisse  introductam : primo  quidem  eam  in  casu 
nummorum  indistincte  legatorum  fuisse  receptam; 
productam  deinceps  ad  casum  Stichi  aut  fundi  Cor- 
neliani , sine  distinctione  inter  omonimos , in  ne- 
gotium deducti.  Etenim  si  ad  rigorem  rationis  rem 
conferre  velimus;  actus,  qui  nulla  interpretationis 
regula  declarari  potest,  prae  obscuritate  plena  vo- 
luntatis cadere  deberet ; ne  , minimo  etiam  indu- 
ducto,  rem  in  illud  discriminis  adducamus,  ut  id,  quod 

omnino  volitum  non  fuit,  sequamur.  Paulum , re- 
gularum observatorem  religiosum , rigidam  hanc  te- 
nuisse sententiam  , demonstrat  responsum  ipsius 
in  § 227.  fragm.  vatie.  Apollinaris  (certe  Nesen- 
nius  ille  Pauli  consultor  non  infrequens ) interro- 
gavit jurisconsultum  de  specie,  qua  testator  filiis  tu- 
torem reliquerat  Titium , duo  autem  Titii  essent , 
pater  et  filius.  Paulus  respondet , inspiciendum  pri- 
mo loco  esse,  quemnam  dare  testator  senserit;  si 
autem  id  non  appareret,  neutrum  esse  tutorem.  Porro 
firmat  exemplis  responsum  suum.  Si  Erotem  le- 
gaverit , qui  plures  eodem  nomine  habuit  servos  , 
non  valere  legatum.  Si  Sticho  libertas  relicta  fue- 
rit , et  duo  sint  Stichi , neutrum  liberum  fore , non 
ad  validitatem  magno  libertatum  suffragante  favo- 
re. Denique  Paulus  monet,  non  idem  placuisse  in 
nummis  indistinte  legatis,  sique  non  appareat  vo- 
luntas , id  acceptum  esse , quod  minus  est.  - Ete- 
nim in  hoc  nummorum  legatorum  casu  , praesti- 
tis exiguioribus , etiamsi  testator  de  majoribus  co- 
gitasset,  non  tamen  objectum  omnino  a volito  di- 
versum inducimus.  Quandoquidem  nummi  minores 
quantitate  majore  quodammodo  continentur.  At  in 
casu  duorum  servorum  aut  fundorum,  corpore  inter 
se,  ac  specie,  prorsus  distinctorum,  si  non  is  ipse, 
de  quo  cogitatum  fuit,  inducatur,  alium  omnino  di- 
versum deduceremus.  - Verum  communiter  placuit, 

substineri  actum  semper,  et  deberi  minimum.  Sen- 
tentiam hanc  vulgarem  Ulpianus,  lenioris  indolis 
jurisconsultus,  sequitur  in  /.  39.  § 6.  de  l.  1.,  at- 
que illis  verbis  indicat  « vulgo  fatebitur  » . 

Facta  regulae  expositio  non  caret  utilitate  sua. 
Ita  enim  intelligitur,  cur  in  judiciis,  quorum  nul- 
lus omnino  favor  est , si  plures  sint  ejusdem  no- 
minis servi,  nec  appareat,  de  quo  actum  sit,  nul- 
lam fieri  condemnationem,  post  Pomponium  Ulpia- 
nus quoque  ipse  respondeat  in  l.  5.  § ult.  deR.  V.{c). 
- Praeterea  Pauli  rigor  servatus  est  in  casu  tute- 
lae testamentariae,  quae  non  valet,  si  de  persona, 
cui  testator  commissam  tutelam  voluit,  non  constet. 
Etenim  in  re  gravissima,  cujusmodi  tutela  est,  per- 
spicua ac  certa  esse  debet  providentia  patris;  ne- 
que sorti  eam  quodammodo  committere  debemus. 
Maxime  cum  in  tali  casu  id , quod  minimum  sit , 
non  concipiatur.  - Idcirco  Tribonianus  eumdem  Pauli 
locum,  qui  est  in  fragm.  vatie.  § 227.,  in  Digesta 
referens  l.  30.  de  testam,  tutel.  initium  quidem  re- 
sponsi refert,  quod  est  de  tutela;  omittit  autem 
posteriora  libertatis  Sticho  relictae,  et  legati  Erotis 


(c)  Evidens  jam  est,  non  in  hoc  fragmento  circumstantias  esse  fingendas, 
ei.  gr.  mortui,  lite  pendente,  actoris;  neque  Pomponii  esse  notandum  er- 
rorem. Concordat  enim  egregie  cum  l.  83.  § t de  V.  0.  In  l.  83.  actoris 
quodnam  consilium  fuerit,  ex  circumstantiis  explicari  Paulus  desiderat. 
In  l.  5.  desperatus  tractatur  casus,  quo  • nec  appareat,  de  quo  actum  sit.  » 

exempla,  quae  juri  communiter  recepto,  quod  pla- 
cebat ipsi,  non  conveniebant. 

Denique  si  in  stipulatione,  aut  in  legato,  adeo 
generali  nomine  objectum  expressum  sit,  ut  immensa 
specierum  varietas  contineatur ; interpretando  autem 
id,  de  quo  cogitatum  forte  fuit,  definiri  nequeat; 
concidit  actus,  neque  admittitur  minimae  rei  prae- 
statio, quae  uimis  a volita  posset  differre;  imo  ine- 
pta ac  ridicula  facile  esset.  Promisso,  aut  legato 
ente,  aut  animali,  aut  fundo,  aut,  sine  mensurae 
adjectione,  tritico;  neque  stipulatio  substinetur,  ne- 
que legatum,  l.  71.  pr.  de  l.  1.,  I.  115.  pr.  de  V.  0. 
Praestat  enim  nullum  dicere  actum,  quam  admit- 
tere debitorem,  qui  aviculam  praestet,  aut  frumenti 
pugillum,  aut  fundum,  quem  possis  mittere  funda. 

§ 21.  De  delictis  generalia. 

Eum,  qui  delicto  suo  alieno  patrimonio  attulit 
detrimentum,  ad  restitutionem,  ad  reparationem,  te- 
neri , jus  naturale  et  civile  constituunt.  Actuum 
enim,  quorum  auctor  fuit,  malos  quisque  pati  de- 
bet effectus.  Quae  actiones  idcirco  sunt  a legibus 
comparatae , rei  persequutoriac  dicuntur ; quoniam 
patrimonium,  resque  nostras  conservant. 

Verum  compescendis  improbis  hominibus  haud 
scmper  actiones  tales  pares  esso  visae  sunt ; atque 

in  eos , qui  deliquerint , sunt  additae  poenae.  - 
Certe  is,  qui  a morali  ordine,  per  quem  ad  Bo- 
num itur,  deflectit,  malum  pati,  atque  expiationem, 
debet.  Ab  eo  autem , qui  civilem  etiam  ordinem 
violaverit,  societatem  publicam  perturbaverit,  malo 
fuerit  malis  exemplo,  metum  bonis  ac  formidinem 
intulerit,  sumere  poenas  spectat  ad  ipsam  societatem; 
quae  simul  affligit  sontem,  simul  semetipsam  suos- 
que cives  tuetur.  Non  ad  nos  , qui  de  rebus  pri- 
vatis ac  civilibus  loquimur,  spectat  tractatio  de  de- 
lictis, quae  crimina  publica,  aut  extraordinaria  di- 
cuntur, et  judiciis  publicis,  aut  persecutionibus  extra 
ordinem  exagitantur.  Nostrum  est  dicere  de  deli- 
ctis privatis,  quorum  persecutio  singulis  civibus  in 
emolumentum  proprium  commissa  est;  qualia  sunt 
furtum,  rapina,  damnum  injuria  datura,  injuria. 

Notionis  de  delictis  privatis  constituendae  cau- 
sa fuit  illa,  quam  tanti  faciebant  majores  nostri , 
dignitas  civis.  Hinc  in  cive  laeso  agnita  quaedam 
est  moralis  necessitas  curandi,  instaurandique  ordi- 
nis, qui  fuerat  in  ejus  persona  violatus.  Quare . 
persona  ipsa  directe  offensa  , proditae  sunt  actiones 
ad  vindictam  (§  33  ) , quas  inter  eminet  actio  in- 
juriarum: laeso  patrimonio,  data  actio  furti,  tum 
actio  damni  injuriae,  seu  legis  Aquiliae:  violata  si- 
mul persona  et  re,  actio  vi  bonorum  raptorum. 
Sunt  actiones  istae  poenales;  quoniam  non  uti  rei 

persequutoriae  ad  patrimonii  conservationem  ; sed 
ad  delictorum  punitionem  diriguntur.  Aliquae  tamen 
mixtae  sunt  atque  dicuntur,  quia  finem  utrumque 
assequuntur : scilicet  actio  vi  bonorum  raptorum , 
et  actio  legis  Aquiliae. 

Ut  generalia  haec  de  delictis  absolvamus,  non- 
nulla de  actionibus  ex  delicto  rei  persequutoriis  in- 
timius considerare  debemus.  Nemo  sit,  qui  sibi  sua- 
deat, actionem  ex  delicto  semper  esse,  quotiescum- 
que post  delictum  agatur.  Etenim  corrigendo  damno, 
quod  per  delictum  fuorit  illatum,  duae  sunt,  qui- 
bus dantur  actiones,  diversae  methodus.  Aliquando 
illa  actio  datur,  quae  jus  offensum  defendit,  dolo 
tantum  inspecto  tamquam  ejus  exercendae  occasione : 
aliquando  autem  ex  ipso  dolo  substantialiter  actio 
derivatur.  Haec  altera  tantum  actio  ex  delicto  est; 
si  enim  actio,  quae  ad  jus  laesum  pertinet,  invo- 
cetur, ex.  gr.  ob  depositarii  vel  commodatarii  do- 
lum depositi  vel  commodati  actio  exerceatur,  non 
ea  quidem  certe  ex  delicto  est,  at  ex  contractu  (a). 

Principia  haec,  satis  nota,  dignum , qui  note- 
tur, locum  obtinent  in  delicto  furti.  Nascitur  ex 
hoc  maleficio  actio  furti  ad  poenam  seu  quadrupli, 
seu  dupli : ea  vero  actio  ex  delicto  est,  utpote  quae 
ex  maleficio  substantialiter  oritur,  atque  infert  poe- 


(o)  Consule  etiam  (§  33). 

nani  , delicti  notioni  arctissime  colligatam.  Datur 
praeterea  actio  ad  exhibendum,  tum  rei  vindicatio, 
ut  res  subreptae  restituantur.  - Actiones  hae  sunt 
quae  jus  laesum  defendunt;  furtum  illis  est  tan- 
tum exercitii  occasio : nemo  eas  ex  delicto  actiones 
dixerit,  § ult.  I.  de  oblig.  quae  ex  dei.  « rei  per- 
« secutionem  extrinsecus  habet  dominus  ». 

Denique  datur  condictio  furtiva , de  qua  , an 
actio  ex  delicto  sit  dicenda,  necne,  graviter  dubi- 
tatur; affirmantibus  Cujacio,  et  Voetio,  negantibus 
Ulrico  Hubero,  et  Savigny.  Et  his  quidem,  qui  con- 
dictionem furtivam  ex  delicto  actionem  dici  posse 
negant , calculum  nostrum  adjicimus.  Ineuntibus 
enim  praelectionibus  his  nostris  (§  1),  diximus, 
dominium  in  rem  actionibus  defendi ; inspectam  non 
fuisse  personalem,  qua  rei  alienae  quisque  deten- 
tor afficitur,  obligationem  de  ea  domino  suo  resti- 
tuenda; solum  ob  odium  singulare  consideratam 
hanc  in  fure  fuisse  , ut  dominium  adversus  eum 
actione  etiam  personali  defenderetur.  Ergo  in  con- 
dictione furtiva  delictum  non  est  substantialis  ori- 
go actionis  ; sed  occasio  tantum  adhibendae  perso- 
nalis de  restituendo  obligationis,  quae  perpetua  est 
in  detentoribus  alienarum  rerum,  ad  hoc,  ut  actio 
personalis  defendendo  dominio  adjici  posset.  Quod 
adeo  verum  est,  ut  soli  domino  condictio  furtiva 
detur,  non  autem  aliis,  quorum,  furtum  factum  non 

esse,  juste  interesset,  l.  1.  de  cond.  furt. ; dum  in 
actione  furti  diverse  observatur,  l.  14.  § 16.  de  furt. 
Neque  illa  irrogat  infamiam  , /.  36.  de  0.  et  A. ; 
infertur  autem  infamia  per  actionem  furti , § 2. 
1.  de  poena  temere  litig.  Evidens  est  Ulpiani  frag- 
mentum in  l.  10.  § 2.  de  compensat.  Affirmaverat 
jurisconsultus,  compensationem  etiam  illis  opponi 
posse,  qui  actionem  ex  delicto  promoveant;  idque  de- 
claraverat exemplis.  Subdit  separata  periodo  « Idem 
« est  et  si  condicatur  ex  causa  furtiva  » ; distincta 
oratione  ab  actionibus  ex  delicto  condictionem  fur- 
tivam aperte  disjungit  (b). 

‘Neque  diversa  ratio  est,  cur  condictio  furtiva 
adversus  libertinum,  qui  servitutis  tempore  furatus 
esset,  non  detur,  l.  15.  de  cond.  furt. ; at  actiones 
ex  delicto  ob  facinora , quae  in  servitute  admissa 
sunt,  dantur  contra  manumissos.  - Denique  heredes 
furis,  non  pro  eo  quod  pervenit,  seu  in  quantum 
locupletiores  facti  sunt , sed  in  solidum  tenentur 
condictione  furtiva,  /.  9.  de  cond.  furt. ; etenim,  uti 
plenius  suo  loco  declarabimus  (§33),  quae  actio- 
nes a delicto  occasionem  accipiunt,  sed  non  ab  eo 


(4)  Cogitur  Cujacius  eo,  nt  corrigat  textum,  et,  sublatis  rcrbis  • idem 
< est  >,  supponat  aliud  < idest  * ; quasi  in  exempli»  actionum  ex  delicto 
allegandis  pergeret  Ulpianus. 

substantialiter  derivantur,  in  solidum  dantur  ad- 
versus heredes  (c). 


(e)  Ulpiani  fragmentum  in  l.  9.  de  eond.  furt.  varias  a diversis  Inter- 
pretibus, tres  ab  ano  Cajacio  in  dissitis  locis.  Interpretationes  accepit.  Illnd 
per  nostra  principia  plene  declaratam  videtor.  Non  obstat,  quod  actio  re- 
rnm  amotarum  contra  heredes  detur  in  quantam  ad  eos  pervenit,  I.  3.  C. 
rtr.  amotar.  Actio  enim  rerum  amotarum,  cum  actionum  omnium,  quae  furti 
causa  dantur,  vice  fungatur,  praecipue  autem  actionis  furti,  actio  ex  de- 
licto est,|I.  21.  § 5.  de  act.  rtr.  amotar.  Alias  mitto,  quae  opponi  solent, 
difficultates:  his  enim  ex  principiis  nostris  occnrrere,  non  magnum  nego- 
tium est. 

DE  VARIIS  OBLIGATIONUM  DIVISIONIBUS. 


§ 22.  Obligationes  correales. 

Ex  obligationum  subjecto  primam  divisionem 
accipimus.  Non  somper  unus  est  qui  debeat  uni ; 
saepe  unius  in  plures,  aut  plurium  in  unum,  aut 
plurium  in  plures,  obligatio  est.  Quando  plures  sint 
aut  creditores  simul,  aut  debitores,  divisum  in  par- 
tes, et  eas  quidem,  nisi  diverse  probetur,  aequales 
jus  aut  obligatio  praesumitur.  Cum  enim  in  dubiis 
semper  pro  debitoribus  respondeamus ; levius  longe 
est  his,  si  plures  sint  creditores , partem  debere 
singulis,  quam  solidum,  si  vero  plures  ipsi  debi- 
tores sint  numero,  partem  a singulis  , quam  soli- 
dum, deberi.  Verum  non  uti  impossibilis  est  soli— 
dalis  duorum  possessio  corporalis , ( nec  enim  tu 
stare  in  eo  loco,  in  quo  ego  sto,  vel  in  quo  ego 
sedeo,  tu  sedere  potes);  non  uti  est  impossibile 
duorum  solidale  dominium,  ( id  enim  ipsa  dominii 
absoluta  natura  non  sinit ) ; ita  impossibile  est  so- 
lidale apud  duos  personale  jus,  aut  duorum  soli- 

dalis  obligatio.  Quandoquidem  unum  esse  erga  duos 
de  solido  devinctum,  aut  duos  uni  devinciri,  juris 
vinculo  absonum  non  est. 

Quod  si  unusquisque  e pluribus  creditoribus  jus 
habeat  ad  obligationis  integram  executionem , vel 
integrae  satisfactionem  debeat  quisque  debitoribus 
pluribus,  ita,  ut  si  uni  solvatur,  sive  solvat  unus, 
omnium  jus  vel  obligatio  resolvatur ; tunc  correitas 
dicitur.  - Quare  ratione  subjecti  ita  obligationes 
dividuntur,  ut,  si  apud  plures  resideant,  aliquando 
sint  correales,  aliquando  non  sint. 

Hi , quibus  in  solidum  ita , uti  descripsimus  , 
deberetur,  dicebantur  a romani  duo  rei,  seu  correi 
stipulandi;  qui  vero  deberent  solidum,  duo  rei,  seu 
correi  promittendi : forsan  quia  peculiaris  hujus  in- 
stituti origo  fuit  in  stipulationibus.  Generalius  In- 
terpretes correos  credendi , correos  debendi,  obli- 
gationes correales,  vocant. 

Non  unam  esse,  uti  aliquibus  persuasum  est, 
sed  duplicem  in  hujusmodi  casibus  obligationem  , 
nos  opinamur.  Neque  enim  una  dici  potest,  cujus 
objectum  quidem  unum  idomque  est,  at  multiplex, 
aeque  principale,  subjectum.  Ita  explicatur,  quod 
unus  e correis  pure,  in  diem  alius,  vel  etiam  sub 
conditione,  debere  possit,  aut  loci  esse  queant  ad 
solvendum  diversi  singulis  constituti : quae  ipsa  sunt 
de  pluribus  credendi  correis  repetenda.  Ita  intelli- 

gitur,  quod  uua  ex  obligationibus  perseverare,  alia 
dilabente,  possit : veluti  si  una  duret  ob  unius  cor- 
rei debendi  morain,  quae  alteri  nocere  non  debet, 
aut  si  una  removeatur  exceptione  aliqua,  quae  sit 
uni  correo  personalis,  vel  in  una  confusio  evenerit 
(§  48.  49  ).  Sicubi  in  jure  unitas  obligationum 
correalium  significari  videatur,  ex.  gr.  in  l.  3.  § 1. 
de  duob.  reis,  dictam  ita  improprie  fuisse,  intuitu 
objecti  quod  unum  est,  tuto  tenere  debemus.  Cae- 
tero  multiplicitas  aperte  exprimitur  in  1. 13.  de  duob. 
reis,  l.  5.,  I.  71.  pr.  de  Jidejuss.,  I.  93.  pr.  § 2. 
de  solat.,  § 1.  I.  de  duob.  reis.  Denique  e correis 
pluribus  quisque  babet  jus  suum,  aut  suo  quisque 
tenetur  vinculo:  in  unum  objectum  omnia  jura  ac 
vincula  coguntur  ita,  ut,  solutione  semel  facta,  su- 
blato objecto,  universa  concidant. 

Obligationes  correales  solent  a doctoribus  no- 
mine etiam  solidalium  designari;  quoniam  quisque 
e correis  debendi  tenetur  in  solidum.  E recentio- 
ribus  non  pauci  distinguunt  obligationem  eorrealem 
(seu  eorrealem  et  solidalem  , seu  veram  correa- 
lem)  ab  obligatione  solidali  proprie  dicta  (seu  sim- 
pliciter solidali,  seu  pure  solidali  sine  correitate). 
Quae  quidem  separatio,  modo  bene  intellecta,  pla- 
cet. Scilicet  obligationem  solidalem  eatenus  a cor- 
reali  distinguendam  putamus,  quatenus  prioris  no- 
men generalius  est,  ut  et  correales  complectatur  , 

et  alias  praeterea  non  correales.  Etenim  solidalis 
etiam  dicitur  obligatio  unius  personae,  quae  non 
in  quantum  facere  potest,  aut  in  quantum  locuple- 
tior facta  fuerit,  sed  de  integro  sit  a judice  con- 
demnanda: hic  autem  nulla  correitatis  notio  adest. 
Item  solidalis  obligatio  est  erga  duos,  quibus  in- 
tegrum ambobus,  iterata  praestatione,  dandum  sit, 
uti  in  legato  per  damnationem  contingit:  repetitio 
autem  praestationum  correitatem  removet.  - Pari- 
ter solidalis  est,  non  correalis , obligatio  quaeque 
individua,  erga  plures  aut  a pluribus  suscepta.  Nem- 
pe individua  obligatio  solidalis  est  ob  accidentalem 
praestationis  explendae  qualitatem  ( § 24 ) , dum 
in  correitate  ex  ipsa  vinculi  obligationis  natura 
erumpit  solidarietas.  Unde  si  in  obligatione  indi- 
vidua forte  fiat,  ut  praestatio  in  dividuum  aliquod, 
ex.  gr.  in  id  quod  interest  dividuamque  pecuniam 
convertatur,  cessat  saepe  solidarietas  (d.  § 24); 
haec  autem  manet  in  correalibus  obligationibus,  do- 
nec vinculum  quoque  ipsum  durat.  E converso  ex 
correalibus  obligationibus  peti  partem,  aut  solvi,  aut 
partem  remitti,  possibile  est,  l.  8.  § 1.  de  1.1., 
talia  vero  in  objecto  obligationis  individuo  conci- 
pi nequeunt. 

Aut  per  conventionem,  aut  per  testamentum,  aut 
per  legem,  correitas  constituitur.  Usitatiori  conven- 

tionis  modo  correitas  nascitur,  si  expressum  id  aut 
actum  in  negotio  sit,  ut  pluribus  deberetur  solidum, 
aut  solidum  deberent 'plures,  praestatione  autem  uni, 
aut  ab  uno  facta,  jus  et  obligatio  tota  perimeretur.  - 
Per  testamentum  etiam  duo  fieri  rei  credendi,  aut 
debendi  possunt.  Credendi ; si  legatum  sit : Titio 
aut  Sejo,  utri  heres  vellet.  Potest  enim  heres  eligere 
cui  datum  malit;  si  neutrum  eligat  heres,  cum  neque 
ratio  sit,  cur  unum  praeferre  debeamus,  neque  in- 
tercidere debeat  testatoris  voluntas , quae  est  ut 
alicui  integrum  detur;  unusquisque  in  solidum  age- 
re potest,  ac  si  ipsi  soli  legatum  fuisset,  l.  16. 
de  l.  2.  Praeterea  refert  Gajus  comm.  II.  215. , 
nonnullos,  quibus  et  ipse  assentiri  videtur,  idem 
putavisse  dicendum,  si  res  eadem  duobus  pluribusve 
sinendi  modo  disjunctira  esset  legata , ita:  Heres 
meus  damnas  esto  sinere,  L.  Titium  hominem  Sti- 
chum sumere  sibique  habere  ; heres  meus  damnas 
esto  sinere , G.  Sejum  eumdem  hominem  Stichum 
sumere  sibique  habere.  Nimirum  putabant  alii,  in 
tali  legato  solidum  utrique  legatario  deberi , uni 
corpus  , alteri  aestimationem  , uti  in  legatis  per 
damnationem.  Illi  vero  occupantis  conditionem  me- 
liorem fore  arbitrabantur  ita  , ut  solidum  quisque 
petere  posset,  at  una  praestatione  heres  liberaretur; 
denique  agnoscebant  correitatem.  Etenim  in  lega- 

tis  sinendi  modo  heres  praestare  tantum  debet  pa- 
tientiam, ut  legatarius  rem  sumat  sibique  habeat, 
quod  si  priori  occupanti  praestiterit,  qui  sumpserit 
sibique  habuerit,  securus  esse  adversus  alium  de- 
bet, cum  non  amplius  rem  habeat,  quam  sumi  pa- 
tiatur. - Possunt  etiam  duo  rei  debendi  fieri  testa- 
mento, ex.  gr. : L.  Titius  heres  meus , aut  Mae- 
vius heres  meus,  decem  Sejo  dato,  l.  8.  § 1.  de 
l.  1.  (a). 

Lex  correitatem  inter  plures,  delicti  causa  ad 
indemnitatem  praestandam  obligatos,  inducit;  inter 
tutores  plures,  inter  plures  fidejussores  (6);  tum  com- 
mercii causa  inter  plures  navis  exercitores  , aut 

(а)  Ait  Papinianus  l.  9.  pr.  de  duob.  rei » « sunt  duo  rei  promittendi... 

< testamento,  utputa  si  pluribus  heredibus  institutis,  testator  dixit,  Ti- 

< tius  et  Maecius  Sempronio  decem  dato  >.  Obstat  Neratius  l.  12i.de  l.l, 

< Si  heredeB  nominatim  enumerati  dare  quid  damnati  sunt , propius  est, 

< ut  Tiriles  partes  debeant  >.  Cujacius  corrigit  Papiniani  fragmentum  ita 

< Titius  aut  Maerius  ».  At  cum  nulla  codicis  cujuspiam  auctoritate  possit 
correctio  talis  firmari ; teutari  potest  interpretatio,  a Glossa  proposita.  Pa- 
piniani responsum  obtinere , quando  aliunde  appareat , testatorem  utrius- 
que  heredis  personam  in  solidum  contemplarisse.  Reapse  integra  Papiniani 
tractatio  in  eo  est,  nt  exhibeat  casus,  quibus  in  singulis  negotiis  duorum 
fidem  solidaliter  contemplatam  fuisse,  probetur.  Quamquam  enim  generaliter 
rerum  sit,  solldarietates  et  correitates  non  praesumi,  attamen  ex  ipsa  re 
gesta  eas  inferri  posse,  constat,  I.  5.  § 15.  cf.  I.  21.  § 1.  commoda  1.17. 
pr.  depoeiti,  l.  47.  locati. 

(б)  Correitatem  hanc  epistola  Hadriani  cohibuit  ($  87). 

praeponentes  tabernae,  l.  1.  § ult.,  I.  2.,  I.  3.  de 
exerc.  ad.,  I.  13.  § 2.  de  instit.  ad.  - Notandum 
est  quod  Gajus  in  d.  I.  2.  rationis  loco  ait  « ne 
« in  plures  adversarios  destringatur,  qui  cum  uno 
« contraxerit  •».  - Non  haec  principii  juris  allegatio 
est,  sed  rationis,  uti  ajunt,  convenientiae,  quae  sola 
non  sufficeret,  aliis  vero  considerationibus  suffulta 
operatur.  Erraret  enim  qui  sibi  suaderet,  regulam 
juris  esse,  eum,  qui  cura  uno  contraxit,  in  plures 
adversarios  destringi  non  posse.  Ecce  passim  in  he- 
reditatibus contingit,  mortuo,  pluribus  relictis  he- 
redibus, debitore  , in  totidem  particulas  creditoris 
actionem  distribui,  cogique  eum  plures  adversarios 
persequi,  etiamsi  contraxisset  cum  uno.  Utique  con- 
veniens est,  ei,  qui  cum  uno  contraxit,  dari  unum 
quoque  adversarium  : idque  receptum  est  in  jure 
nostro,  si  aliae  suffragentur  rationes  jfrsti  favoris  sive 
personarum  sive  rerum.  Favor  pupillorum  fuit,  cur, 
datis  a tutore  pluribus  fidejussoribus,  non  contra 
singulos  agere  compellatur  pupillus , sed , sublato 
beneficio  D.  Hadriani,  possit  in  solidum  unumquem- 
que persequi . « ne  ex  una  tutelae  causa  plures  ac 
« variae  quaestiones  apud  diversos  judices  consti- 
« tuerentur  » l.  ult.  rem  pup.  salv.  fore.  Fuit 
favor  commercii , ut  facilius  obtineatur  quod  juris 
per  negotiationes  acquisitum  sit,  quo  in  actione 

exercitoria,  atque  in  institoria,  recepta  est  plurium 
reorum  solidari etas  (c). 

Ex  ipsa  correitatis  notione,  efficacia,  quae  ejus 
sit,  intelligitur.  Si  sint  correi  credendi,  adversus 
debitorem  communem  integri  debiti  solutionem  quis- 
que persequi  potest ; solutione  autem , uni  facta , 
jus  ceterorum  extinguitur.  Si  vero  sint  rei  deben- 
di, quisque  de  solido  compelli  potest;  solutio,  ab 
uno  facta , liberat  ceteros.  - Diu  disputatura  est  , 
an  Justinianus  Nov.  99.  divisionis  beneficium  plu- 
ribus debendi  reis  largitus  sit.  Bene  firmata  ne- 
gatio est:  Imperator  enim  loquitur  tantum  de  casu 
fidejussionis  singulari,  quo  scilicet  duo  vel  plures 
in  rem  communem  contrahentes , fidejubeant  vice 
mutua ; hisce  divisionis  beneficium  competere  vult 
Imperator,  etiamsi  de  integro  debito  quis  fidejus- 
serit.  De  correih  debendi  generalis  nulla  disposi- 
tio est. 

Quaeritur,  an  lite  ab  uno  ex  pluribus  reis  sti- 
pulandi contestata,  aliorum  jus  perimatur;  item  an 
per  litis  contestationem  cum  uno  factam  e correis 
promittendi , ceteri  liberentur.  De  uno  e correis 
stipulandi,  eum  si  litem  contestetur,  aliorum  jura 

(c)  Juri  ex  rationibus  convenientiae,  atque  aequi  favoris  introducto,  faciles 
sunt  ex  ipsa  aequitate  limitationes.  Conf.  /.  3.  de  ex ere.  act. , i.  U.  de 
instit.  aet. 

perimere  , traditum  est  in  l.  31.  § 1.  de  novat. 
De  casu  unius  e correis  debendi,  cum  quo  conte- 
stata lis  fuerit,  Tarii  sunt  textus.  Peremptam  jure 
veteri  fuisse  ita  obligationem  aliorum,  affirmant  l.  2. 
de  duob.  reis,  et  l.  28.  C.  de  fidejuss. ; contra 
non  solam  litis  contestationem  ad  liberandos  alios 
suffecisse,  solutionem  omnino  requisitam  fuisse,  tra- 
dit l.  8.  § 1.  de  l.  1.  - Quin  textum  hujus  leg. 
8.  § 1.  a Triboniano  mutatum  fuisse  dicamus  , 
ut  novae  constitutioni  in  d.  I.  28.  C.  de  fidejuss., 
litis  contestationi  vim  hanc  adimenti , deserviret  ; 
accipi  potest  de  casibus,  quibus  imperio  continenti 
judicio,  aut  formula  in  factum  concepta,  actum  fuis- 
set. Tunc  enim,  lite  contestata,  nulla  veteris  actio- 
nis novatio  fiebat;  neque  erat  ratio,  cur  litis  con- 
testatio, cum  uno  ex  correis  gesta,  aliorum  obli- 
gationes praecedentes  extingueret.  Contra  si  aliter 
actum  esset , per  novationem  judicialem  veteres 
obligationes  olim  extinguebantur  (§  36.  46). 

Restat  de  correitate  gravis  disputatio,  an  si  unus 
e correis  stipulandi  accipiat , aliis  debeat  correis 
pro  portionibus  acceptum  distribuere ; item  an  unus 
e correis  promittendi  solvens,  repetere  ab  aliis  correis 
pro  portionibus  possit.  In  genere  tenendum  est,  cor- 
reitatem  divisiones  hujusmodi  de  sui  natura  haud 
recipere.  Is  enim  e correis,  qui  solus  accepit,  e 
suo  principali,  nullique  alteri  subjecto  jure  habuit 

pecuniam ; qui  solvit  solus,  suam  adimplevit  prin- 
cipalem obligationem.  - Tunc  demum  accepti  so- 
lutive  emolumentum  aut  damnum  distribuetur , 
quando  inter  correos  relationes  anteriores  juridicae, 
ex  communione  natae,  oxtitissent:  nimirum  si  pro 
re  communi,  ex.  gr.  societatis  causa,  composita  prius 
correitas  fuerit , inde  vero  aut  uni  solutum  sit , 
aut  solverit  unus.  Tunc  enim  distributio  illa  actio- 
nibus, quae  ex  relationibus  istis  nascuntur,  curanda 
est ; ut  quod  de  communi  re  acceptum  lucrum,  aut 
pro  re  communi  damnum  sublatum  sit,  in  com- 
mune itidem  redigatur.  Quapropter  si  in  casu  unius 
e stipulandi  correis  accipientis  , societas  inter  eos 
extitisset,  actio  pro  socio,  ut  divisio  lucri  fiat,  com- 
petit aliis,  1.  62.  pr.  ad  l.  Falc.  Si  societas  vel 
aliter  communio  fuerit  inter  promittendi  reos,  quo- 
rum unus  solvere  cogatur,  huic  contra  alios  actio- 
nes pro  socio  vel  communi  dlvidundo  dantur,  d.  I. 
62.  pr.  ad  l.  Falc.,  I.  27.  §8.  de  pecul.,l.  14. 
de  institoria  act.  Atque  ita  explicatur  quod  tradit 
Gajus  comm.  III.  122. , ante  legem  Furiam,  quando 
adhuc,  etiam  in  Italia,  solidalis  erat  plurium  spon- 
sorum et  fidepromissorum  obligatio  , cautum  lege 
Apuleja  fuisse , ut  qui  solidum  solvisset  adversus 
ceteros  regredi  posset , scilicet  introducta  quadam 
inter  sponsores  plures,  pluresve  fidepromissores  so- 
cietate. Ficta  societas  est,  ut  actio  ad  dividendum 

solutionis  damnum  posset  concedi  ( d ).  - Denique  si 
correo  solventi  beneficium  hoc  revertendi  non  com- 
petat , aliud  dari  solet  cedendarum  actionum , ut 
sibi  creditor  mandet  actiones,  quibus  inde  adversus 
correos  suos  possit  experiri. 

§ 23.  Obligationes  ad  dandam  , ad  faciendum , 
ad  praestandum. 

Actus  personae  alterius , qui  est  in  obligatio- 
num objecto,  triplex  agnoscitur  a Paulo  in  l.  3. 
pr.  de  0.  et  A. ; datio  , factum  , praestatio  « ut 
« alium  nobis  obstringat  ad  dandum  aliquid,  vel 


(<i)  Consequentia  distinctionis  propositae  observanda  est  in  textibns  in 
nota  snperiori  invocatis.  Alia  notanda  est  quoad  pactum  de  non  petendo 
(§  48).  - Spectat  huc  etiam  quod  Julianus  l.  30.  de  neg.  ge*t.,  Ulp.  I.  2. 
§ 9.  de  adminislr.  rer.  civit,  actionem  dent  ei , qui  e pluribns  tutoribus, 
curatoribus  reipublicae,  magistratibus  municipalibus  solvere  pupillo,  reipu- 
blicae,  municipio  debuerit  ratione  rei  communiter  gestae,  ad  hoc  ut  ab  aliis, 
ex  partibus  ipsorum,  indemnis  fiat.  Correitatem  inter  illos  constituit  lex ; 
nempe  ex  communi  oflicio,  undo  collegae  dicuntur,  ac  pene  socii  sunt.  Haec 
ipsa  quasi  societas,  quae  communo  inter  illos  periculum,  correitatem  sci- 
licet, generavit,  debuit  etiam  in  causa  esse,  cur  id,  quod  ab  uno,  rcl  com- 
munis ratione,  solutum  esset,  recipi  juste  posset  ex  aliis.  Non  idcirco  actio 
pro  socio,  ant  communi  dividundo  dabitur,  quae  tantum  ex  societatibus,  et 
communionibus  ad  patrimoniales  res  pertinontibus,  nascantur , non  autem 
ex  muneribus  publicis.  Sed  cum  id  quod  unus  fecit  et  solvit,  etiam  aliorum 
nomine  fecisse  ac  dedisse  videatur,  dabitur  ex  aequltato  actio  utilis  nego- 
tiorum gestorum,  dd.  U. 

« faciendum,  vel  praestandum . » Atque  eadem  trina 
enumeratio  apparet  in  l.  13.  § 6.  de  ad.  emti,  l.  37. 
pr.  de  oper.  Ubertor. 

Tria  verba  sunt,  quorum  quodque  amplam  vere 
significationem  habet  adeo,  ut  omnem  actum  com- 
prehendat , de  quo  obligatio,  concipi  potest.  Primo 
enim  verbum  illud  dare , licet  proprie  exprimat 
translatum  dominium,  l.  167.  pr.  de  R.  /.,  etc. ; 
tamen  latius  pro  simplici  traditione,  et  qualibet 
alia  praestatione,  usurpatur;  veluti  in  § 2. 1.  quib. 
modis  re  contr.  oblig.  ubi  in  commodato  utendam 
rem  dari,  et  in  § 4.  eod.  tit.,  ubi  pignus  dari, 
dicit  Justinianus  (a).  - De  alia  illa  voce  facere , 
clara  est  l.  218.  de  V.  S.  « verbum  facere  omnem 
« omnino  faciendi  causam  complectitur:  dandi, sol- 
« vendi,  numerandi,  judicandi,  ambulandi.  »- De- 
nique etiam  praestari  passim  in  jure  de  solutione, 
datione,  quolibet  denique  obligationis  implemento, 
accipitur  : notabilis  est  l.  13.  § 6.  de  action.  emti. 

At  in  textibus  illis  , ubi  tria  haec  cumulata 
sunt,  specialis  certe  cuique  tributa  significatio  est, 
ne  eadem  tertio  repetita  perperam  esse  judicemus. 
In  hac  speciali  acceptione  nominum  definienda  lata 


(a)  Paulas  I.  25.  vere.  quod  it  eic,  de  liberat,  leg.  in  legato  tali:  He- 
res meus  centum  aureos,  quos  mihi  Titius  debet,  damnas  esto  oi  dare,  si- 
gnificari posse  ait  remissionem  debiti. 

est  varietas  Scriptorum.  Sententiam  nostram  ultro 
proferamus. 

Quoad  obligationes,  et  contractus,  qui  sunt  ob- 
ligationum fontes  praecipui  , datio  quando  deberi 
dicitur , excluso  facto  et  praestatione  ; haud  qui- 
dem tam  late  accipi  verbum  putamus  , ut  omnem 
actum  personae  contineat ; sed  nec  adeo  stricte,  ut 
solam  proprietatis  exprimat  translationem.  Vidimus 
enim  ex  Institutionibus  tit.  quib.  tnod.  re  contr. 
oblig.  commodato  et  pignori  aptatum  dationis  vo- 
cabulum (i).  Dationis  nomine  actum  debitoris  om- 
nem venire  arbitror  , qui  vel  natura , vel  aliter , 
at  sine  absoluta  operae  debitoris  ipsius  necessita- 
te, existat,  aut  existet,  aut  existere  poterit.  At- 
que ideo  opponi  facto , quod,  et  ipsum  non  generali- 
ter acceptum,  actum  debitoris  significat  implentis 
id , quod  opera  ipsius  positiva  omnino  indiget , ut 
existere  possit;  cujusmodi  sunt  pingere,  construere, 
reficere  aedes  , etc.  Atque  liaec  quidem  explicatio 
rationom  declarat , cur  ista , de  qua  agimus , ob- 
ligationum divisio  sit  introducta  , neque  simplici- 
ter aut  dationis  aut  facti  verbum  solum  adhibitum 
sit : romani  enim , qui  ad  rerum  usus  apprime  re- 


(4)  Excipiendae  ridentur  stipulationes  , quarum  rigorosa  forma  stri- 
ctiorem induxit  significationom  ita,  ut  generaliter  dominii  traslatio  omnino 
exprimeretur,  l.  75.  § 10.  de  V.  0. 

spiciebant ; haud  divisionem  invexissent , quae  in 
usibus  utilitatem  non  praestitisset.  Scilicet  in  dan- 
di obligationibus  cogi  ad  id  potest  debitor , ut  quod 
promisit  exacte  adimpleat : at  in  obligationibus  ad 
faciendum  , objectum  obligationis  a libero  homine 
extorqueri  non  potest,  qui  operam  suam  dare  re- 
cuset ; adeoque  debitor  facere  detrectans  non  ad  hoc 
ut  faciat , judicio  convenitur , sed  ut  id  quod  in- 
terest  solvat.  Firmat  opinionem  hanc  locus  Celsi 
non  facilis  in  l.  97.  § 1.  de  V.  0.  Mihi , credi- 
tori Titii  , stipulanti  tu  promisisti  : Titii  nomine 
te  soluturum.  Ait  valere  hanc  stipulationem  Celsus ; 
tuum  enim  factum  , teque  soluturum  , promisisti  ; 
non  autem  factum  alienum , Titium  soluturum  (§12). 
Porro  quaerit,  quaenam  sit  talis  stipulationis  vis; 
ad  quid  , quando  , agi  possit  ex  ea.  Et  statuit  , 
promissorem  tantum  ad  id  , quod  interest  , com- 
pelli a me  posse  ; adeoque  omnino  non  posse  , si 
mea  non  intersit,  utputa  si  «Titius  sit  locuples... 
« quid  enim  mea  interest  id  a te  fieri  , quod  si 
« non  feceris  , aeque  salvam  pecuniam  habiturus 
« sum  ? » Denique  stipulationem  eam  facti  obliga- 
tionibus accenset.  - Itaue  tandom  ? At  soluturum 
te  promiseras;  solutionem  , dationem  nummorum. 
Unde  non  intelligo  , quod  Cujacius  , eum  qui 
promittit  dare  , dationis  debitorem  esse  , eum 
qui  solvere  promittit,  esse  debitorem  facti  asseve- 

rat.  Solutionis  enim  vox,  ad  pecuniam  relata,  quo- 
modo de  notione  dationis  dimoveatur,  non  percipio. 
Melior,  nisi  quid  me  fallit,  ex  his,  quae  superius 
disseruimus , responsio  eruitur.  Solvere  Titii  debi- 
toris nomine,  talis  est  actus  de  sui  natura,  ut  non 
sine  voluntate  et  facto  promittentis  possit  adimple- 
ri, ut  pingere,  aut  aedificare.  Si  enim  is;  qui  ac- 
tum talem  spopondit,  recuset  implere,  non  potest 
efficaciter  conveniri , ut  directe  , quod  promisit, 
nomine  tertiae  personae  solvat.  Dices  forsan : at  si 
de  hoc  conveniatur  atque  damnetur  a judice,  utique 
per  pignoris  capiones  ac  venditiones,  pecuniam  actor 
consequi  poterit.  Consequetur  quidem,  at  non  Titii 
nomine  datam.  Non  pecunia  tali  Titius  liberabitur, 
qui  judicio  non  adfuit,  condemnatus  non  fuit;  cui 
idcirco  judicium,  inter  alios  acta  res,  non  prodesse 
ad  liberationem  poterit.  Id  quod  promissum  est, 
Titii  nomine  solvi,  exacte  non  obtinebitur.  Igitur 
pro  obligatione  facti  promissio  de  solvendo  habetur 
ob  adjectam  illam  solutioni  notam,  Titii  nomine;  quae 
facit,  ut  nonnisi  ab  debitore,  ultro  pecuniam  no- 
mine Titii  offerente,  possit  directe  adimpleri.  Re- 
solvitur denique  in  id  quod  interest;  et,  nisi  in- 
tersit actoris,  si  Titius  sit  locuples,  ut  ait  Celsus  (c), 
actio  nulla  locum  habebit. 

(e)  Et,  adde,  si  sit  homo  fidelis.  Nam,  at  beno  ait  Paulus  /.  112.  fi. 
de  V.  0.  « plerumque  idonei  non  tam  ex  patrimonio , quam  fide  quoque 
« aestimarentur  ». 

Vidimus  quidnam  in  contractibus  atque  obli- 
gationibus datio,  tum  factum,  significet:  remanet, 
ut  de  praestatione  dicamus.  Puto  auxiliarium  ve- 
luti  nomen  adjunctum  pro  actibus  illis,  qui  nec  da- 
tionis nec  facti  vocibus,  ita,  uti  exposuimus  , de- 
finitis, satis  opportune  significarentur  [d).  Veluti 
sunt  doli,  culpae  praestationes;  maxime  vero  facta 
illa  negativa,  seu  abstentiones,  quae  patientiae  prae- 
stationes dicuntur,  l.  22.  de  o.  n.  n. : itali  exprimi- 
mus uno  verbo  « prestarsi  *. 

Huc  usque  de  vocabulis  dare,  facere,  praestare 
loquuti  sumus  ad  objectum  contractuum  definiendum, 
ac  determinandum  objectum  actionum,  in  sua  sub- 
stantia inspectarum.  Non  eodem  significatu  verba 
similia  in  formulis  in  jus  conceptis,  a praetore  pro- 
positis, accipi  arbitramur.  In  formulis  verbum  illud 
praestare  nuspiam  exprimitur.  Etiam  formulis,  quae 
in  bonae  fidoi  actionibus,  atque  in  condictionibus 
incerti,  a praetore  dantur,  et  qualecuraque  obligandi 
agendique  objectum  esse  possit  includunt , abest 
verbum  praestare.  Etenim  habent  intentionem  ta- 
lem « Quicquid  dari  fieri  oportet  » (e).  Itaque 

(d)  Simili  forsan  modo  xerbum  hoc  Gajus  adhibet  comm.  /V.  2.,  tra- 
ctans de  formulis:  rid.  (not,  o). 

(e)  Quoniam  nullae  sunt  in  jns  conceptae  formulae  ubi  exprimatur 
« pratsiarc  oportere  » ; putant  nonnulli  Terbnm  talo  ad  formulas  in  fa- 
ctum couceptas  s|iectare.  Plura  tamen  formularum  hujusmodi  exempla  ha- 

non  bene  aliqui  in  disputatione,  quam  nos  supe- 
rius de  vocibus  exegimus  ad  obligationum  objectum 
relatis,  utuntur  locis , qui  ad  formularum  conce- 
ptionem pertinent.  Cum  enim  in  formulis  duas  tan- 
tum e tribus  adhibitas  videamus,  alterutram  ibi 
largius  accipi,  concludere  debemus  : omnia  namque 
obligationum  objecta  locum  suum  in  formulis  ha- 
bere debent,  adeoque  etiam  illud  « praestare  » , 
quamvis  non  expressum  specialiter.  - Revera  neque 
dationem,  neque  factum,  eam  in  formulis  significa- 
tionem recipere  censeo,  quam  habent  in  obligatio- 

bentes  ex  Gajo , nullibi  vocem  talem  invenimus.  - Nec  turbavi  debemus 
Illis  Gaji  ipsius  verbis  comm.  IV.  2.  • cum  intendimus  dare,  facere,  prae- 
€ stare  oportere  »;  quasi  aliqua  sit  formula,  cnjus  intentio  » praestare  opor- 

< tere  > concipiatur.  Aut  enim  Gajus  voco  illa  < praestare  » generaliter 
indicaro  voluit  formulas,  quae  non  de  dando  neqne  de  faciendo  expriman- 
tur, puta  actionis  furti,  cujus  intentio  concipitur  < pro  fure  damnum  decidere 
« oportere  » Gcy.  IV.  37.  Aut  potius  In  toto  Illo,  qnod  retulimus,  inciso 
objectom  intentionis  reale  , potiusquam  verborum  formam,  expressit,  sci- 
licet enumeravit  objecta  contractus,  quae  inde  agentes  in  intentiones  de- 
ducimus. Exemplum  esset  in  l.  Gall.  Cisaip.  XXII.  « dare,  facore,  prae- 
« stare,  restituere  oportere  »;  ubi  dubio  procul  non  verba  formularum 
atque  intentionum,  sed  realia  objecta  enunciantur;  nulla  enim  formula  erat 
talis  « restituero  oportero  ».  Firmatur  interpretatio  haec  ex  eo,  quod  Ju- 
stinianus, Gaji  locum  certe  adhibens  in  § 1. 1.  de  action.,  ita  refort  * pro- 

< ditao  sunt  actionos  in  personam,  per  quas  intendit  adversarium  ei  dare 

< aut  facero  oportere,  aut  aliis  quibusdam  modis  ».  Cauterum  ipse  Gajus 
comm.  IV.  § 5.,  propius  considerata  formula,  excludit  verbum  praestare 

< in  personam  Toro  actiones,  quibus  dari  fiorive  oportero,  intendimus  ». 
Idem  exhibet  in  comm.  IV.  § il.,  ubi  verba  intentionum  describit. 

nuin  describendis  objectis.  In  formulis  verba  solem- 
nius  accipiuntur.  Etiam  illud  verbum  « oportere  » 
intellectum  est,  deberi  jure  legitimo  ; unde  quando 
alio  jure  nempe  praetoris  edicto  vel  disputatione 
fori  deberetur,  opus  fuit  inducere  actiones  in  factum, 
in  quibus  verbum  illud  non  exprimitur.  Rigorosa 
pariter  verbi  « dare  » acceptio  est,  ut  in  formula 
translationem  tantum  dominii  significet  (/).  Aliud 
est  verbum  « facere  » , quod  latissime  in  formula 
intelligitur,  utpote  quod  minus  rigidam  in  jure  ac- 
ceptionem habere  solet.  Primo  quidem  per  illud 
significatae  sunt  rerum  translationes  , quando  non 
dominium,  sed  possessio  transferretur.  Et  sic  acci- 
pe Pomponium  l.  175.  de  V.  S.  « faciendi  verbo. 
« reddendi  etiam  causa  continetur  »,  atque  compo- 
ne cum  Celso  l.  94.  eod.  tit.  « verbum  reddendi... 
« recipit  tamen  et  per  se  dandi  significationem  » : 
nempe  Pomponii  propositum  est  definiendi  verbum 
in  formula,  Celsi  autem  describendi  objecti  in  obli- 
gatione. ut  redditionem  ille  ad  factum,  hic  ad  da- 
tionem referat.  Praeterea  quoniam  in  eo  erant  juris 
nostri  auctores,  ut  verbum  illud  faciendi,  quod  ri- 
gorosain  acceptionem  non  habet , in  formula  am- 
pliarent: facilius  in  illud  alia,  praesertim  negati- 
tiva  facta  immiserunt , quae  in  contractibus  prae- 


l f)  krg.  Gaj.  IV.  i.  Vid.  (§  1.  not.  d.  e). 

stationis  nomino  exprimuntur,  ot  usu  distincto  no- 
minis ejusdem  in  formula  abstinuerunt,  l.  189. 
de  V.  S. 

§ 24.  Obligationes  dividuae  atque  individuae. 

Vidimus  in  paragrapho  superiori  de  una  obli- 
gationum, ex  objecto  deducta,  divisione.  Altera  ra- 
tione objecti,  longe  gravior  succedit,  ut  aliae  obli- 
gationes dividuae  sint,  aliae  vero  individuae  ; prou- 
ti  praestatio,  quae  in  objecto  est,  per  partes  fieri 
possit,  vel  nequeat.  In  ardua  tractatione  bene  me- 
moremus oportet,  quandonam  dividi  possit,  quando 
non  possit  praestatio.  Obligationes  ad  dandum,  si 
corporale  aliquid  ac  determinatum  recipiant,  certe 
dividuae  sunt.  Veluti  si  pecunia  certa;  aut  ille 
equus;  aut  Stichus  in  specie,  debeatur.  I.  54.  pr., 
I.  85.  § 1.  de  V.  0.  Etsi  enim  equus,  aut  Stichus, 
materialiter  discerpi,  salva  substantia,  nequeat;  at 
potest  intellectualiter,  uti  ajunt,  div  idi  ita,  ut  quis- 
que e condoininis  partem  suam  intellectualem  pro- 
mittat et  solvat.  Neque  objicias,  abstractionein  hanc 
esse  puram  putam,  nullainque  solutionis  efficaciam 
futuram,  quando  qua  parte  reapse  potiri  possit  ser- 
vo, atque  ex  eo  utilitatem  capere , accipiens  non 
dignoscat.  Valida  namque  esset  objectio,  si  dominii 
translatio  in  solo  corpore,  solisque  membris  servi 

explicaret  efficaciam  suam  ; tunc  enim  vere  inepta 
esset  intellectualis  divisio  ad  hoc,  ut  partem  quis- 
que propriam  agnosceret  atque  haberet.  At  domi- 
nium translatum  extra  corpus  ipsum  servi  opera- 
tur, in  percipiendis  operibus,  accessionibus,  causis, 
in  locando  vendendoque.  Percipi  haec  possunt  uti- 
liter, licet  pars  servi  intellectualis,  ex.  gr.  pars 
dimidia,  translata  sit;  medietatem  operarum,  mer- 
cedis , pretii  etc.  is , qui  dimidiam  servi  partem 
accepit,  obtinebit.  - Quod  si  obligatio  sit  ad  aliquid 
incorporeum  dandum , puta  ad  dandam  servitutem 
( ut  de  hac  loquar , de  qua  maxime  disputatur ) ; 
distinguendum  est.  Reales  servitutes  individuae  sunt, 
via,  actus,  iter , etc. ; quia  in  solo  rerum  corpore 
exercentur,  videlicet  favore  fundi  super  fundum  ubi 
aliquid  patiendum  vel  non  faciendum  sit.  Servitu- 
tes hao  corpora  omnino  non  egrediuntur ; haud  fru- 
ctus perceptionem  , haud  vendendi  loeandive  juris 
facultatem  continent,  l.  44.  locali.  Unde  pro  parte, 
vel  intellectuali,  neque  constitui  neque  exerceri 
possunt;  ea  enim  in  mera  abstractiono  maneret ; 
neque  intelligi  posset,  cui  parti  serviretur,  cui 
non  ; quid  serviret , quid  liberum  esset.  Inversa 
ratione  ususfructus  dividuus  est ; pro  parte  consti- 
tui , pro  parte  exerceri  potest:  cum  enim  effi- 
cacia illius  egrediatur  merum  fundi  servientis  cor- 
pus, fructusque  percellat;  translatio  partis  intel- 

lectualis  operatur  in  fructibus  dividendis,  atque  af- 
fert utilitatom  realera.  Proposita  de  servitutibus  di- 
stinctio exhibetur  in  l.  5.  de  usufr.  et  quemadmo- 
dum quis  utat. , l.  72.  pr.  de  V.  0.  , atque  alibi 
frequenter. 

Obligationes  ad  faciendum  plerumque  («)  indi- 
viduae sunt;  neque  enim  dici  potest  factum,  quod 
non  integre  factum  sit,  l.  72.  pr.,  I.  85.  § 2.  de 
V.  0.:  ineptus  esset  pictor,  qui  cum  figuram  per- 
ficere deberet,  delineatos  oculos  aut  frontem  offer- 
ret, petens  pro  portione  merccdem. 

In  juribus  et  obligationibus  individuis  sive  exer- 
cendis sive  adimplendis,  quid  juris  sit  declarare  de- 


(a)  Plerumque,  inquam:  concipi  enim  ad  faciendum  obligationes  divi- 
duae possunt.  Exemplo  sit  stipulatio,  rem  ratam  haberi.  Cautionem  hanc 
si  praestiterit  procurator,  potest  deinde  dominus  pro  parte  ratum  habere, 
pro  parte  non,  l.  17.,  I.  18.  ratam  rem  hab.  Si  vero  cautionem  eamdom 
praestitisset  dominus,  ut  relevaret  procuratorem  suum;  tunc  ipse  non  po- 
test pro  parte  tantum  ratum  habere,  f.  4.  § 1.  de  V.  0.,  utique  vero  in  he- 
redibus ejus,  unum  quidem  ratum  habere,  alium  non  habere,  concipitur, 
d.  I.  4.  § L,  I.  2.  § 2.  de  ttip.  praetor.  Quando  factum  hujusmodi  divi- 
duum est,  dividitur  actio  ex  stipulatu  : veluti  si  renovatum  deinde  judi- 
cium sit  adversus  unum  tantum  ex  heredibus  stipulatoris,  hic  solus  aget 
pro  parte  sua,  ibid.  fn  d.  1. 2.  § 2.  dubitat  Paulus  de  heredibus  promissoris, 
si  unus  ratum  habere  nolit;  utrum, 'pro  parte  tantum  ejus,  adversus  eum 
agi  possit,  an  tota  stipulatio  committatur.  Sed  Paulus  idem  in  d.  I.  4.  § 1 ., 
invocata  auctoritate  Marcelli,  etiam  tunc  dividi  actionem  statuit.  Vid.  Cujae. 
edit.  neap.  I.  1160.  - Similia  repetenda  sunt  do  stipulatione,  amplius  non 
agi,  d.  I.  4.  § 1. 

bemus.  Quando  unus  tantum  sit  creditor,  unusque 
debitor,  obligationes  dividuas  ab  individuis  distin- 
guere, haud  inultum  refert.  Generalis  enim  regula 
est,  creditorem  a debitore  suo  ad  partialem  reci- 
piendam solutionem,  etiam  ex  dividua  obligatione, 
adstringi  non  posse;  et  solum  praetor  partiales  so- 
lutiones, quando  non  magna  incommoda  afferant, 
aequitatis  causa  confirmat  (§  42  ).  - At  maximum 
distinctio  habet  momentum,  quando  plures  debito-  ; 
res  seu  creditores  sint,  aut  plures  unius  debitoris 
seu  creditoris  heredes.  Regulae  generales  divisio- 
nem suaderent  obligationis;  in  primo  casu,  quia  J 
in  hac  quaestione  supponimus  correitatem  non  fuis- 
se inductam;  in  altero,  quia  lex  decemviralis  in- 
ter plures  heredes  dividi  pro  partibus  hereditariis 
obligationes  constituit.  Et  partitio  quidem  fit,  quan- 
do dividua  sit  obligatio : quisque  ex  pluribus  cre- 
ditoribus aut  ex  pluribus  unius  creditoris  succes- 
soribus petit  pro  parte  sua  ; tenetur  pro  sua  portione 
quisque  ex  pluribus  debitoribus  aut  pluribus  he- 
redibus debitoris  ( b ).  Sed  quoniam  partitio  hu- 


(A)  In  redhibitoria  actione  duo  singularia  sunt.  Primum , quod  odio 
mangonum  et  venaliciorum  statutum  sit,  ut  si  plures  uni  servum  vendidis- 
sent.isqueob  vitium  sit  redhibendus,  possit  adversus  unumquemque  in  soli- 
dum agi,  modo  ls,  qui  convenitur,  partem  servi  majorem  aut  certe  non 
minorem  vendidisset,  faciliore  ita  effecto  actiouis  exercitio,  l.  ii.  § 1.  de 
aedil.  edict.  Praeterea,  si  unus  rem  aliquam  emat,  et  pluribus  heredibus 

jusmodi  quando  individua  obligatio  est , expediri 
non  poterat,  regulae  constituendae  speciales  fue- 
runt , ut  creditorum  vel  debitorum  sive  in  perse- 
quendo obligationem,  sive  in  exequendo,  mutua 
inter  se  conditio  definiretur.  Adeo  implicati  sunt 
multiplices  illi,  qui  ad  tales  regulas  pertinent,  tex- 
tus , ut  non  defuerint  qui  jurisconsultos  de  in- 
constantia notarent.  Funditus  explicandis  regulis, 
et  fragmentis  componendis,  pro  viribus  contendamus. 

Seponendi  primo  sunt  casus,  in  quibus  aut  non 
plene  aut  non  vere  individua  obligatio  est ; ita,  ut 
quatenus  individuitas,  uti  ajunt,  deest,  extra  quae- 
stionem ponendi  sint.  - Non  plene  individua  est 
obligatio,  quando  factum  aliquod  ita  est  in  obli- 
gatione, ut,  si  plures  creditores  sint  aut  credito- 
ris heredes,  integrum  singulis  debeat  praestari.  In 
genere  qualecumque  sit  sive  dividuarum  sive  indi- 
viduarum obligationum  objectum,  semel  tantum  prae- 
stari integrum  debet : quod  etiam  in  facti  obliga- 
tionibus veruni  est;  nec  enim  si  pluribus  promissa 
pictura  fuerit,  totidem  sunt  picturae  praestandae, 
sed  unius  praestatione  promissor  liberatur.  At  quae- 


rolictls  decedat,  non  singuli  heredes  pro  parte  hereditarii  redhibitoriam 
exerceant,  sed  simul  omnes,  dato  uno  procuratore,  I.  31.  § 5,  eoj  tit.  Sci- 
licet ne,  uno  redhibente,  aliis  ab1"'  Mbus,  atque  ita  re  tantum  ex  parte 
redhibita  , ad  necessariam  c ^ 'digeretur  . 

displicet,  utpote  dlscordiarj  1 perpe^f 

dam  naturae  talis  facta  occurrunt,  ut  si  plures  sint 
creditores  vel  plures  creditoris  heredes,  repeti  sin- 
gulis debeant.  Promissa  est,  non  servitus  quidem 
actus , sed  praestatio  patientiae  agenti  de  facto , 
ita : Mihi , heredique  meo  agere  licere  spondes  ? 
Spondeo.  Pone  plures  fieri  heredes  stipulatoris : 
omnes  pati  tenetur  promissor ; totque  patientiae  prae- 
stationes, quot  heredes  sunt,  integras  debet.  Est 
obligatio  hujusmodi  individua  aliquatenus;  aliqua- 
tenus autem  dividua.  Individua  est  primo,  quia  non 
pro  parte  fundi  praestatio  concipitur ; admissus  qui 
ad  fundi  medietatem  fuerit,  at  ex  alia  medietate 
repulsus,  vere  exclusus  est.  Individua  item  eo  in- 
tuitu, quod  si  promissori  plures  heredes  successe- 
rint , omnes  simul  pati  necessarium  est ; si  enim 
vel  unus  non  patiatur,  integra  praestatio  turbatur. 
Sed  dividua  est,  quatenus  non  turbatur  integra  prae- 
statio, si  plures  sint  stipulatoris  heredes,  atque 
unus  tantuin  admittatur  , alii  excludantur.  Utilis 
enim  illi  fuit  admissio ; ipsi  satisfactum  est.  Divi- 
ditur causa  heredum  stipulatoris  , ut  alii  quidem 
suo  nomine  possint  agere,  qui  exclusi  fuerunt ; at 
quoad  eum,  qui  fuit  admissus,  neque  ab  ipso  ne- 
que ab  alio,  nomine  ejus,  actio  promoveri  queat. 
Actionem  alii  de  solo  suo  , quod  laesum  fuerit , 
jure  exercebunt,  de  eo  tantum  quod  ipsorum  inte- 
rest  admissos  non  esse.  Est  igitur  obligatio  divi— 

dua  ex  parte  heredum  stipulatoris;  ex  parte  suc- 
cessorum promissoris , est  individua,  l.  2.  § 5.  6. 
de  V.  0.  (c). 

Praeterea  aliquatenus  individuae  sunt,  at  non 
penitus  , obligationes  dandi  alternativae  , vel  ge- 
neris: ex.  gr.  dandi  Stichi  aut  Pamphili,  vel  dan- 
di hominis  (c?).  De  sui  natura  obligationes  hujus- 
modi dividuae  sunt,  quia  dividuas  in  objecto  res 
habent.  Individuae  sunt  eo  solum  intuitu  , quod 
cavendum  sit,  ne  per  divisionem  solutionis  eo  res 
adducatur  , ut  promissum  quod  fuit  executionera 
non  obtineat.  Etenim,  retenta  penitus  dividuitate, 
posset  prius  unius  hominis , Stichi , solvi  pars ; por- 
ro, comminuta  ita  pro  dimidio  obligatione,  prae- 
stari pars  hominis  alterius,  Pamphili  : atque  ita 
liberari  debitor,  quin  hominem  reapse  habuisset  cre- 
ditor. Eo,  no  tale  quid  eveniat,  intuitu,  pro  in- 
dividuis tales  obligationes  habentur;  ubi  vero  hu- 
jusmodi periculum  absit,  dividuae  restant,  l.  15. 
de  1. 1.,  L 2.  § 1.  de  V.  0.  Hinc,  si  creditori  so- 
luta pars  hominis  fuerit , nulla  interea  liberatio  , 
ne  ex  parte  quidem,  contingit;  indivisa  manet  in- 
tegra obligatio,  ne  illud  forte  perversum  eveniat. 

(e)  Eadem  dicas  de  stipulatione:  Mihi  horedique  meo  habere  licere:  de- 
que  ea : Dolum  malum  abesse  a te  heredeque  tuo,  I.  3.,  I.  4.  pr.  de  V.  0. 

Id)  Modo  non  genus  in  re  fungibili  consistat,  ex.  gr.  in  nummis.  Res 
fnngibUes  dividi  egregie  possunt,  oeu  dictum  est  superius. 

Sed  si  deinceps  alia  hominis  ipsius  portio  praestetur, 
cessante  periculo,  convalescit  solutio  antecedens, 
quae  novae  conjuncta  integram  efficit  liberationem, 
l.  26.  § 13.  de  cond.  indeb. , l.  2.  § 1.  de  V.  0.  , 
l.  9.  § 1.  de  solution.  - Atque  ita  etiam  explica- 
tur, cur  creditor  partem  accepto  habere  possit,  ex. 
gr.  , promisso  Sticho  aut  decem  , Stichi  medieta- 
tem ; ita  ut  dimidium  obligationis  cadat , neque 
peti , nisi  alia  medietas  Stichi  aut  quinque , possit, 
/.  17.  de  acceptil.  Rursus  quia  nullus  esse  potest 
timor,  quod  duae  diversarum  rerum  medietates  per 
solutiones  partiales  praestentur:  creditori  enim  ea, 
quam  accepto  habuit,  pars  amplius  certe  non  prae- 
stabitur, nullaqne  talis  mixtura  contingere  poterit. 
Ut  ad  nostram  de  pluribus  , quae  sint  in  obliga- 
tione , subjectis  redeamus  : si  plures  personae  al- 
temativa , aut  generis , obligatione  teneantur,  par- 
tes vere  sunt  in  cujusque  debito ; quia  dividuum , 
uti  vidimus,  de  sui  natura  objectum  est,  scii,  non 
ita  est  individuum  , ut,  si  divisio  fieret,  corrum- 
peretur stipulatio.  Cum  autem  adversus  neminem, 
plusquam  ipse  debeat , intendi  possit  ; hinc  ac- 
tio adversus  unumquemque  ex  illis  pro  parte  pro- 
movebitur. Neque  objicias , renovari  ita  periculum 
mixtarum  ex  rebus  diversis  partialium  praestatio- 
num ; velati  si  unus  per  sententiam  unam  damna- 
tus dimidiam  Stichi  praestet,  alius  vero  ex  alia 

diversi  forsan  judicis  sententia  praestet  medieta- 
tem Pamphili.  Id  enim  ob  regulam  roinanam  , sen- 
tentias de  pecunia  perpetuo  concipi  debere  Gaj.  IV. 
48. , evenire  non  poterat.  Quisque  de  pecunia  con- 
demnabitur, pecuniamque  praestabit,  flet  nummo- 
rum, non  absurda  certe,  commixtio.  - At  quando 
periculum  tale  vere  revertitur  , redit  etiam  indi- 
viduitas. Veluti  si  e debitoribus  unus  velit  spon- 
te , non  expectato  judicio  ac  sententia , obligatio- 
ni satisfacere;  non  rei  alicujus  offerre  partem,  ut 
id  assequi  possit,  sed  integrum  solvere  debet;  ada- 
mussim , ne , alio  etiam  debitore  simile  consilium 
capiente , alterius  rei  pars  ab  isto  solvatur,  deni- 
que creditor  id  , quod  promissum  fuit,  non  asse- 
quatur. Tradit  haec  Paulus  l.  85.  § 4.  de  V. 
0.  (e).  Ait  jurisconsultus,  casum  hunc  esse,  quo 
pro  parte  petitio  sit , at  solvi  nisi  totum  non  po- 
test. Non  novum  in  jure  est,  ut  si  quis  velit  sese 
obligatione  liberare , debeat  solidum  aliquid  sol- 
vere , at , id  nisi  faciat  , solum  de  rei  alterius 
parte  compelli  judicio  possit.  Exempla  praestant 
illi  casus,  quos  jam  exposituri  sumus. 


(e)  Consequitur  quod  Paulus  tradit  l.  2.  § 3.  de  V.  0.  Si  creditor  ju- 
dicio expertus  cum  uno  e debitoribus,  amiserit  (bene  enim  post  Bartolum  ple- 
rique  speciem  ita  describunt ),  potest  alius  partem  solvere , quia  nullum 
superest  injustae  illius  mixtionis  discrimen. 

Nimirum  aliquando  obligationi  de  re  dividua 
apponitur  dandi  faciendique  conditio,  cujus  objectum 
individuum  est,  aut  non  commode  dividuum  ita,  ut 
pro  individuo  a jure  civili  habeatur.  De  his  casi- 
bus, iu  quibus  nulla  vere  individuitas  obligationis 
est , sed  figura  tantum  atque  vicinitas  individui- 
tatis, inquirendum  sedulo  est.  Exemplo  sit  stipu- 
latio : Si  iter  non  dederis  , dabis  centum  ? Quum 
stipulatio  conditionalis,  si  conditio  illa  negativa  exi- 
stat,  committatur,  iter  autem  quod  in  conditione 
est  dividi  non  possit;  tum  promissor,  actionem  ex 
stipulatu  vitare  cupiens,  curare  debet,  ut  integrum, 
quod  in  conditione  est,  praestetur  objectum.  Quare 
si  plures  sint  stipulatores  et  creditores,  non  pro- 
missor stipulationem  committi,  ac  plenam  de  cen- 
tum actionem  promoveri,  vitabit,  si  tentet  uni  ex 
parte  iter  praestare:  actio  exercebitur;  aget  imo  is 
quoque,  in  quem  tentata  fuit  inefficax  haec,  futilis— 
que  , pro  infecta  habenda , praestatio.  Vicissim  si 
sint  plures  debitores;  perperam  unus  ex  parte  sua 
itineris  dationem  tentaret;  integra  enim  adhuc  de 
centum  actio  promoveretur , eodem  prorsus  modo  , 
ac  si  partialis  oblatio  facta  non  esset,  l.  4.  § Ca- 
to, 1.,  I.  5.  § pen.  in  fi.,  et  § ult.,  I.  85.  § 3.  6. 
de  V.  0.  - Verum  non  adhuc  ad  quaestionem  no- 
stram hosce  casus  plene  retulimus.  Demonstravimus 
tantum,  integram  deficere  debere  negativam  illam 

conditionem,  totum  id  quod  in  ea  est,  dandum  esse 
vel  faciendum,  ad  hoc,  ut  actio  vitetur;  secus,  actio- 
nem de  integris  centum  promoveri.  Nondum  tam  A 
dictum  est,  utrum  in  hoc  non  deficientis  conditio- 
nis casu  occupans  primus  e creditoribus  pluribus 
totam  pecuniam  petere  possit,  totaque  peti  queat 
ex  quolibet  e debitoribus  pluribus ; an  pro  rata 
petitio  singulorum,  et  adversus  singulos,  dividatur. 
Certe  pro  rata  agendum  est  ab  unoquoque  credi- 
tore, contra  unumquemque  debitorem:  quam  quidem 
sententiam  contra  Bartolum,  aliosque  e veteribus, 
Accursius,  Cujacius,  ac  plures  deinde  defenderunt. 
Individuitas  enim  non  in  objecto  stipulationis  est, 
sed  conditionis.  Existente  semel  conditione , pura 
efficitur  stipulatio:  Dabis  centum  ? ; centum  autem 
sunt  certe  dividua.  Coeteroqui  verba  Pauli  clara 
sunt  l.  4.  § 1.  de  V.  ().  « poenam  committi  pro 
« portione  hereditaria  » . Igitur  casus  isti,  in  quibus 
vicina  quidem  est  in  conditione  individuitas,  at 
non  inest  obligationi , sunt  de  nostra  quaestione 
dimovendi. 

Proxime  autem  his  accedit  tractatio  de  cautio- 
ne damni  infecti  quoad  articulum  nostrum.  Minan- 
tur aedes  meae  ruinam.  Vicinus,  qui  ne  propriae 
opprimantur,  timet , hand  me  recta  potest  ad  re- 
ficiendum adigere.  Optime  Rosmini,  de  juris  phi- 
losophia scribens,  tradit,  in  metu  damni  futuri  nul- 

Ium  praesens  praeter  justam  suspicionem  damnum 
esse  posse,  cui  quidem  cautiones  opportune  prae- 
stitae satis  idonee  medentur.  Ita  roinani.  Qui  ti- 
menti juste  vicino  cavendum  de  damno  infecto  vo- 
luere, stipulanti  scilicet  promitti,  si  damnum  fiet, 
tantam  pecuniam  dari.  Quoniam  non  uti  refectio  , 
quae  individuum  factum  continet,  ita  etiam  pecu- 
nia , quae  in  cautionem  inducitur , individua  est  ; 
dividuam  hanc  stipulationem  esse , evidenter  con- 
sequitur. Utique  si  cautionem  dare,  aut  ex  ea  data 
adversus  me  agi,  vitare  velim,  reficere  debebo  aedes, 
et  plene  quidem  reficere,  ne  minentur  adhuc,  nove 
concidant.  At  nisi  id  praestiterim,  minenturque  ae- 
des ruinam,  aut  corruant , cautio  praestabitur  aut 
committetur  stipulatio  de  pecunia  semper  dividua. 
- Hinc  si  plures  sint  minantium  domini  aedium  , 
ex  singulis  cautio  pro  parte  petetur;  damnoque  po- 
stea contingente , singuli  qui  caverint , aut  etiam 
unius,  qui  cavisset,  singuli  heredes,  pro  parte  te- 
nebuntur, l.  27.,  I.  48.  § 3.  de  damn.  in/.,  I.  11. 
§ 3.  de  aqua  et  aq.  pluv. , l.  2.  § 2.  de  stip. 
prnet.  Notanda  in  d.  I.  11.  § 3.  Pauli  disputa- 
tio, convcnientissima  nostrae;  consideranda  postre- 
ma illa  ratio  « quia  non  de  praeterito  sed  de  fu- 
« turo  damno  agitur».  Hinc  enim  factum  est,  quod 
non  refectio  illico,  quae  individua  fuisset,  sed  sim- 
plex cautio  de  pecunia  dividua,  peti  posset.  - Quod 

si  plures  domini  sint  vicinarum  aedium,  quas  im- 
pendet minax  ruina,  ex  rationibus  ipsis  pro  parte 
quisque  sua  tum  caveri  sibi  petit,  tum  indemnita- 
tem actione  ex  stipulatu  persequitur,  l.  27.,  I.  40. 
§ 2.  de  damti.  in/.  - Ex  cautione  damni  infecti 
actio  dividua  est , quia  sola  dividua  pecunia  est 
in  objecto  obligationis:  seponenda  igitur  et  ipsa  a 
quaestione  nostra  de  vere  individuis  obligationi- 
bus (/). 

Denique  extra  quaestionem  nostram  est  casus, 
quo  obligatio  quidem  individua  fuit , ex.  gr.  de 
facto;  inde  vero,  ea  non  impleta,  contigit  damnum 
creditori;  damnum  autem  hoc  reficiendum,  non  di- 
rectum obligationis  ipsius  implementum  , creditor 
agendo  persequatur.  Damna  aestimantur  pecunia;  di- 
vidua praestatione  reficiuntur  : quare  in  qualibet 
personarum  pluralitate  actio  dividetur,  L 72.  pr. 
vers.  Celsus,  de  V.  0.  cf.  I.  114.  eod.  tit. 

Jam  veniamus  ad  tractationem  obligationum  ve- 
re et  plene  individuarum  , et  videamus  quasnam 
regulas  in  earum  persecutione  et  implemento,  quan- 


( f ) Paribus  regulis  describuntur  obligationes  plurium  heredum  vendi- 
toris, quales  hae  sint  occasione  evictionis,  in  l.  65.  de  eriction.,  I.  4.  § ult ., 
l.  85.  § 5.,  I.  139.  de  V.  O.  Duae  sunt  obligationes  eorum  : alia  de  defen- 
dendo ; et  haec  quidem  individua  est,  omnes  defendere  debent,  et  quolibet 
defugiente  omnes  tenebuntur.  Alia,  si  non  defenderint,  de  praestanda  du- 
pla promissa;  haec  autem  ad  pecuuiam  dirigitur,  et  dividua  est. 

do  plures  sire  creditores  sint  sive  debitores , jus 
nostrum  constituat.  % 

Nullum  in  hac  indagine  punctum  ferri  posse 
putamus,  nisi  duo,  quae  prima  facie  facile  confun- 
duntur, prorsus  distinguamus:  videlicet  quidnam  in 
hisce  casibus,  quibus  ex  vero  individua  obligatio- 
ne agendum  sit,  in  intentionem  formulae,  quidnam 
in  condemnationem  inducatur.  Intentionis,  ubi  jus 
suum  actor , utputa  creditum  jusque  obligationis  , 
concludit,  diversum  objectum  est,  ac  condemnatio- 
nis, qua  judici  condemnandi  absolvendive  potestas 
permittitur.  Primo  enim  si  factum  in  obligatione 
sit,  cum  homo  liber  ad  faciendum  adigi  non  pos- 
sit , atque  obligationes  hujusmodi  in  id  quod  in- 
terest  praestandum  resolvantur;  necessario  formula 
dabitur,  quae  iu  intentione  quidem  factum  ipsum 
debitum  comprehendat,  at  in  condemnatione  id  quod 
interest,  nempe  pecuniam.  Formulam  habemus  ex 
Gajo  comm.  IV.  51.  136.  et  ex  l.  Gall.  Cisalp. 
c.  XX.  « Index  esto.  Quod  A.  Agerius  de  N.  Ne- 
« gidio  incertum  stipulatus  est  quiquid  ob  eam  rem 
« N.  Negidium  A.  Agerio  dare  facere  oportet,  ju- 
« dex  N.  Negidium  A.  Agerio  dumtaxat  X.  milia 
* condemna,  si  non  paret,  absolvito  » . Intentio  qui- 
dem « dare  facere  oportet  » factum,  quod  in  obli- 
gatione est,  complectitur.  Sed  condemnatio  non  ad 
ipsum  factum,  sed  ad  id  quod  interest,  intra  illam 

taxationem;  seu  praefinitam  summam,  dirigitur.  - 
Imo  ex  formularum  systemate  in  omnibus  obliga- 
tionibus, sive  dividuis  sive  individuis,  etiam  ad  rei 
dationem  directis,  modo  non  sint  de  pecunia  certa, 
distinguitur  intentionis  et  condemnationis  objectum. 
Quamvis  enim  res  in  objecto  juris  sit , ea  quidem 
in  intentionem  inducitur  (/7) , in  condemnationem 
tamen  deducitur  aestimatio  et  pecunia,  Gaj.  IV. 
48.  Interdum  judex  per  jussus  seu  arbitratus  suos  rei 
ipsius  praestationem  fieri  tentat;  nisi  proficiat,  sen- 
tentia ad  aestimationem  semper , atque  pecuniam 
condemnat. 

Quoniam  in  omni  formula,  data  etiam  ex  in- 
dividua obligatione,  intentio  quidem  de  ipso  debiti 
objecto , condemnatio  autem , ac  sequens  sententia, 
de  pecunia  concipiuntur;  hinc  quando  ex  obligatione 
individua  agitur,  intentio  quidem , quae  de  ipso  in- 


( g ) Ia  litis  contestatione  saepe  noratio  llt ; at  ea  novatio  singularis  est. 
neque  plena,  Ita  ut  jus  praecedens  non  omnino  tollatur  ( § 46 ).  Patet  id 
ex  ipsa  intentione  formulae,  ubi  objectum  juris  atque  obligationis  deduci- 
tur; item  ex  eo,  qui  aliquando  adbibetur , jussu  seu  arbitratu  judicis, 
quo  reus  objectam  ipsum  juris  et  obligationis  praestare  jubetur.  Adeo  ut 
in  illis  judiciis,  ubi  jussus  talis  ac  profinnciatio  locum  habet,  Froculiani 
facilius  admitterent,  reum  conventum  post  litis  contestationem  solvere  ad- 
huc, et  condemnationem  vitare  posse:  licet  meliori  consilio  Sabiniani  in 
omnibus  judiciis  facultatem  hujusmodi  reciperent;  quod  Bic  exprimebant; 
Omnia  judicia  esse  absolutoria,  Gaj.  IV.  114.,  locus  lacunosus,  egregie  re- 
stitutus ab  Huschke. 

dividuo  objecto  est,  dividi  non  potest;  at  bene  di- 
visionem condemnatio  patitur,  ideoque  sententia  se- 
quens, utpote  quae  continent  dividuam  pecuniam.  - 
Quamobrem  quaestio  nostra  in  duas  scinditur. 
Prima  quaestio  est : Si  in  obligatione  indivi- 
dua plures  creditores  vel  creditoris  successores 
sint  , aut  plures  debitores  vel  debitoris  heredes ; 
eane  individuitatis  efficacia  erit,  ut  quisque,  adver- 
sus quemque,  solidalem  in  formula  intentionem  con- 
cipiat ? Secunda  vero  sequens : Quod  si  intentio  sit 
solidalis,  an  condemnatio  etiam  solidalis  erit,  at- 
que sententia?  Cum  enim  in  condemnatione  pecu- 
nia, quae  dividua  est,  contineri  incipiat,  posset  ibi 
incipere  divisio.  Quo  casu  is  esset  rei  exitus  , ut 
qui  judicio  fuerit  compulsus,  si  quidem  vitare  sen- 
tentiam velit , integrum  actori  praestare  deberet , 
ac  si  unus  esset  creditor,  unus  debitor ; de  integro 
itidem  jussus  seu  arbitratus  judicis  , quando  locus 
ei  sit , conciperetur : at  si  ad  sententiam  deveni- 
retur, haec  pecuniae  partem  tantum  contineret  prae 
numero  creditorum  aut  debitorum.  Potest  autem 
egregie  formula  ita  componi,  ut  intentionis  ampli- 
tudo in  condemnatione  'restringatur.  Nam  obliga- 
tiones individuae  quae  sunt,  nempe  de  servitutibus 
deque  factis,  ipsae  sunt  incertae,  /.  35.  de  S.P.  U., 
I.  22.  § 1.  de  cotid.  indeb.,  I.  75.  § 7.  de  V.  0. 
At  incerti  condictiones,  quae  ex  incertis  obligatio- 

nibus  nascuntur  (§  1.  not.  6.  fi.),  semper  condem- 
nationem cum  taxatione  habent,  Gaj.  IV.  51.  « ejus 
« judex  N.  Negidium  A.  Agerio  dumtaxat  X.  milia 
« condemna  » (h).  Occasione  taxationis  hujus  poterat 
praetor  eam,  quae  justa  videretur,  limitationem  con- 
demnationi appingere. 

Quoad  primam  de  intentione  quaestionem , fir- 
miter tenendum  est,  solidalem  illam  esse  debere  , 
quia  ipsum  objectum,  quod  individuae  obligationis 
est,  continet,  et  absurda  expressio  ipsa  divisionis 
est,  veluti:  Medietatem  itineris  dari  oportere.  Huc 
spectant  l.  17 . de  servit. , l.  4.  § 3.  si  serv. 
vind.,  I.  25.  § 9.  fani,  ercisc. , l.  2.  § 2.  de 
V.  0. , quae  sunt  de  casu  unius  agentis  e pluri- 
bus jus  individuum  habentibus,  aut  e pluribus  he- 
redibus ejus,  qui  jus  individuum  habebat ; tractant 
autem  praecipue  de  servitutibus,  sive  ut  debitae 
constituantur,  sive  ut  defendantur  constitutae.  Quoad 
aliniu  casum  compulsi  unius  e pluribus  aliquid 
individuum  debentibus  , aut  e pluribus  ejus  , qui 
debebat,  successoribus;  eodem  referuntur,  de  servi- 
tutibus itidem  praecipue  tractantes , d.  I.  17.  de 


(A)  Concordat  l.  Gatt.  Cisalp . c.  XX.  - Vestigia  distinctionis  Inter  di* 
versas  formulae  partes  quoad  nostram  quaestionem,  qualia  superesae  pos- 
sunt opene  Triboniani,  qui  systematis  formularum  memoriam  ipsam  delere 
tentavit,  sunt  in  l.  4.  § 3.  si  serv.  vind.,  I.  25.  § 9.  famil.  ercisc.,  1. 22. 
depos.,  I.  6.  § €.,  I.  11.  § 3.  de  aqua  et  aq.  pluv. 

servit. , d.  I.  2.  § 2.,  I.  85.  § 2.  de  V.  0.,  d. 
t.  25.  § 10.  fam.  ercisc.  (i)  - Attamen  methodus 
alia  potuisset  eligi : scilicet  ut  omnes  simul  age- 
rent , aut  simul  ageretur  adversus  omnes,  dato  aut 
accepto  uno  procuratore.  Haec  ideo  recepta  non  est, 
quia  modo  ob  alicujus  desidiam  , modo  ob  absen- 
tiam, denique  ob  perpetuos,  uti  fit  in  hominum  sen- 
tentiis , dissensus , incommoda,  tricas , difficultates 
nimias  produxisset  ( k ). 

Quoad  aliam  quaestionem  de  condemnatione  duae 
erant  generales  rationes,  quarum  una  solidalera 
eam,  alia  dividendam  suadebat.  Ecce  enim  si  in- 
tentio, uti  probavimus,  solidalis  est,  reus  justae 
intentioni  obsequi  debet  et  praestare  solidum : cuip 
autem  condemnatio  sit  spretae  intentionis  veluti 
consectarium , tantam  eam  esse  conveniens  est,  quanta 
fuit  intentio.  At  contra  dividuam  condemnationem 
suggerit  principium  de  dividendis,  quoad  fieri  po- 
test, inter  plures  creditores  seu  debitores  obliga- 
tionibus, condemnatio  vero,  cum  de  pecunia  sit, 


(i)  Excipienda!  semper  ususfructus,  dividuus:  partito  a quolibet  ex  plu- 
ribus , tum  ex  quolibet , petitur,  l.  S.  de  ueufr.  et  quemadm. , l.  S.  § 4. 
ei  serv.  vind. 

(k)  Accedente  tamen  alia  gravi  consideratione  , methodus  haec  ali- 
quando obtinet ; uti  vidimus  quoad  actionem  redhibitoriam  ex  l.  31.  § 5. 
de  aed.  ed.  (not.  d)  • Vid.  I.  21.  § S.  de  o.  n.  n. 


Digitized  by  Googte 


DE  VARIIS  OBLIGATIONUM  DIVISIONIBUS  '281 

recipit  utique  divisionem  (/).  - Iti  hac  rationum  ve- 
luti  trutina  inclinatum  est  eo , quo  aliarum  sin- 
gularium rationum  pondus  accederet.  Ponamus  primo 
casum  plurium  creditorum : ex.  gr.  architectum 
unum  duobus  aedificium  promisisse.  Valuit  secunda 
consideratio,  divisa  condemnatio  est ; quia  alia  ratio 
accedebat  singularis.  Quando  enim  duo  illi  jus  con- 
stituendum sibique  quaerendum  curaverunt,  at  non 
sese  correos  constituerunt  (quod  in  universa  quae- 
stione supponimus) ; cujusque  ex  parte  tantum  in- 
teresse,  fieri  aedificium,  eviifciter  monstraverunt. 
Componat  licet  agens  quisque  intentionem  solida— 
lera,  uti  fert  individui  facti , quod  in  hanc  indu- 
citur, necessitas ; at  condemnationem  qua  id  quod 
intercst  continetur,  solum  de  parte  sua  concipiet; 
absurdum  enim,  et  contradictorium  esset  in  termi- 
nis, id  quod  interest  persequi  praeterquam  intersit. 
Textus  in  l.  25.  § 9.  fdm.  ercisc.  « omnibus 
« in  solidum  competere  actionem ; et , si  non  prae- 
« stetur  via,  pro  parte  hereditaria  condemnatio- 
« nem  fieri  oportet  *.  Tum  enucleate  in  l.  4.  § 3. 
si  serv.  vindic.  « si  fundus,  cui  iter  debetur,  plu- 
.«  rium  sit,  unicuique  in  solidum  competit  actio 

(0  Favebit  etiam  taxatio,  quae  io  condemnationibus  ad  nostras  for- 
mulas pertinentibus  Inducitur:  uti  superius  ex  Gajo  notavimus  cotmn. 
IV.  51.,  et  ei  l.  Rubria  de  Oatl.  Citalp.  XX. 

« (et  ita  et  Pomponius  lib.  XLI  scribit) : sed  in 
« aestimationem  id,  quod  interest,  veniet;  scilicet 
« quod  ejus  interest,  qui  experietur.  Itaque  de  jure 
« quidem  ipso  singuli  experientur , et  victoria  et 
« aliis  proderit,  aestimatio  autem  ad  quod  ejus 
« interest  revocabitur.  * 

Ponamus  jam  plures  esse,  qui  debeant.  Tunc 
generaliter  praevaluit  consideratio  prior,  nimirum 
condemnationem  esse  intentionis  spretae  consequen- 
tiam ; ita,  ut  solidali  intentioni  solidalis  item  suc- 
cederet condemnati#  Cessabat  enim  singularis  illa 
ratio , quae  in  casu  plurium  creditorum  partitam 
condemnationem  suasit.  Unum  enim  habemus  hic 
creditorem.  Quando  agit  is,  licet  adversus  unum  e 
debitoribus  pluribus  solum  experiatur;  actor  existit, 
cujus  interest  ex  integro,  adeo  ut  solidalem  pro  eo 
concipi  condemnationem,  absonpiu  omnino  non  sit.  - 
At  rursus  in  hoc  ipso  plurium  debitorum  casu  re- 
ceptura fuisse  putamus,  ■ quod,  si  fons  , unde  obli- 
gatio individua  nascebatur',  minus  regularis  esset, 
atque  ad  ea  jura  pertineret,  quae  solitis  legum' prae- 
ceptis non  conveniunt ; haud  praegravari  debeat , 
qui  solus  judicio  compellitur.  Quoniam  non  admo- 
dum peccare  visus  est,  qui  intentioni  solidali , ex 
jure  minus  regulari  natae,  non  paruit;  valuitque 
alia  consideratio,  quod  condemnatio  sit  de  sui  na- 
tura dividua.  Hanc  reapse  adversus  eum  partito 

proponi  debere , placuit.  - Quamobrem  si  unus  ex 
debitoribus,  individua  obligatione  colligatis,  conve- 
niatur; regulam  esso  arbitramur,  non  intentionem 
tantum,  at  etiam  condemnationem,  in  solidum  con- 
cipi ; exceptionem  vero  de  casibus  juris  non  ordi- 
narii subesse,  intentionem  quidem  solidalem,  par- 
titam proponi  condemnationem. 

Atque , ut  a regula  incipiamus,  textus  ei  non 
obscure  suffragantur.  Opus  fieri  jussit , pluribus 
scriptis  heredibus , testator : in  obligatione  indivi- 
dua, atque  gravissima,  singuli  heredes  solidaliter 
omnino  conveniri  possunt , scilicet  plena  tum  in- 
tentione tum  condemnatione,  l.  80.  § 1.  ad  l.  Falc., 
I.  85.  § 2.  de  V.  0.  Idem  servatur,  quoties  ex  te- 
stamento vel  ex  stipulatione  realis  servitus  de- 
beatur a pluribus,  sive  promissoribus,  sive  pro- 
missoris heredibus,  l.  25.  § lO.farn.  ercisc.,  I.  80. 
§ 1.  ad  l.  Falc.,  I.  2.  § 2.  de  V.  0.;  aut  si  consti- 
tuta in  plurium  fundo  realis  servitus  turbetur,  et 
' confessoria  agatur,  l.  4.  § 4.  si-  serv.  vindic.  Unius 
conventi  solidalis  solutio  erit ; et  plena  ita  actori 
praestita  satisfactioue,  etiam  alii  liberabuntur,  ad- 
versus quos  pro  portionibus  experietur  ille  actione 
communi  dividundo  vel  familiae  erciscundae,  d.  I.  25. 
§ 10.  fam.  ercisc.,  d.  1. 2.  § 2.  de  V.  0.  (m).  - Sein- 


(m)  Add.  /.  i.  § 5.  de  V.  0. 

per  regulare  jus  est,  semper  ad  solita  legum  prae- 
cepta pertinet  obligatio:  hinc  plena  usque  adver- 
sus unumquemque  actio  comparatur  (w). 

(n)  Ad  regulam  eamdem  spectant  actiones  noxales.  Actione*  hae  ho- 
minem qui  nocuit,  quadrupedem  , caput  quodammodo  perseqnnntur : unde 
dominus  ad  dedendam  rei  indemnitatem  praestandam  conventus , servum 
vel  bestiam  defendere  dicitur.  At  defensio,  factum  est  indiTidnum;  ita,  ut 
qui  non  ex  integro  defendat , perinde  sit , ac  ai  non  defenderet  omnino  , 

' i.  4.  si  ex  nox.  caus.  agat.  Ex  hac  defensionis  individuitate  fit,  ut  noxa- 
les actiones  individuae  videantur.  Nam  vere,  quae  duo  alternatim  sunt  in 
actionum  talium  objecto,  hominis  aut  bestiae  cedendum  dominium,  et  in- 
demnitatis praestatio,  divisionem  admittunt  Hinc  est  quod  siquis  ex  plu- 
ribus hominis  aut  animalis  condominls,  noxa  illata,  nondum  accepto  judi- 
cio , neque  individua  illa  inita  defensione , ultro  parte  sua  cesserit  per 
hanc  partialem  dationem  penitus  liberatur,  i.  8.  de  noxai.  actio».  E con- 
verso si  ex  dominis  unus  suscipiat  judicium,  atque  incipiat  defendere,  to- 
tum jam  defendere,  sique  defensio  male  cesserit  totum  corpus  dedere  de- 
bet ut  condemnationem  vitet  praestandae  indemnitatis,  d.l.  4. si  exnoxali 
causa',  nam  per  initam  individuam  defensionem  facta  Individua  ejus  obli- 
gatio est.  - Quid  tum  postea?  an,  nisi  totum  defendat  aut  nisi  post  de- 
fensionem susceptam  integram  dedat  condemnatio  de  indemnitate  solidalis 
erit?  an  potius  pro  parte  ipsius?  Etenim  distinctae  sunt  uti  firmavimus, 
quaestiones.  Nimirnm  solidalis,  quamquam  de  pecunia  sit,  condemnatio 
inducitor,  d.  I.  8.  de  noxai.  act.,  I.  5.  pr.  eod.  tit. , l.  25.  § 15.  famil. 
ereisc. , l.  14.  § 2.  de  servo  corrupto , l.  11.  § 3.  de  aqua  et  aq.  pluv. 
Ita  ut  plene  actori  satisfiat  alii  condominl  liberentur,  qui  tamen,  si  ex- 
padisset  non  dedere  servum,  actione  communi  dividundo  pro  suis  portioni- 
bus tenebuntur,  d.  I.  25.  § 15.  fam.  ereisc.,  d.  I.  8.  de  nox.  act.,  d.  1. 11. 
§ 3.  de  aqua  et  aq.  Regularis  obligationis  haec  consequentia  fuit 

Item  ob  gravitatem  obligationis  cautio,  quae  occasioue  operis  novi  nun- 
tiationis datur , plene  solidalis  est.  Quando  tjuis  opus  novum , quod  inju- 
stum nobis  esse  videtur,  suscipiat,  opus  novum  nuntiamus;  cujus  nuntia- 

Verum  neque  exceptionis  exempla  desunt  in  Pan- 
dectis. Hujusmodi  est  primo  loco  actio  aquae  plu- 

tionis  effectus  est,  ut  ille  incepto  desistere  debeat.  Attamen  operis  oot{ 
nuntiatio  remittitur,  si  ipso  caveat,  data  plerumque  satisdatione.  De  quo- 
nam cautio  datur  ? Novi  operis  destructio  promittitur  , si  injustum  esse 
apparebit , puta  per  sententiam  judicis  de  injustitia  pronuntiantis , I.  21. 

§ 1 2.  de  o.  n.  ». , etc.  Cur  non  potius  , uti  in  cautione  damni  infecU 
mera  pecuniariae  indemnitatis  praestatio  promittitur  in  casum  damni  eve- 
nientis ? Nempe  ez  rationibus  indoli  operis  novi  nuntiationis  intrinsecos 
cohaerentibus,  ac  juri  ordinario  convenientibus.  Tum  quia  interdum  In  novo 
opere  nuntiando  non  de  minis  tantum  ac  timore  querimur,  sed  de  injustitia 
absoluta  operiB,  veluti  quod  in  nostro  aedificetur , l.  1.  § 16.  eeqq. , l.  5. 

§ 10.  de  o.  n.  n.  Tum  quia  novi  operis  nuntiatio  semper  fit  de  opere  non 
perfecto,  sed  parato  atque  coepto,  I.  1.  § 1.,  I.  21,  § 3.  eod.  Iit. ; quo  gra- 
viora fiunt  jura  nuntiantis,  atquo  ejus,  cui  nuntiatur , graviores  obligatio- 
nes; quandoquidem  is,  non  obstante  tanta  illius  vigilantia,  tamque  op- 
portuna de  cessando  admonitione  , pergere , cautiono  data  , quam  cessare 
malit  Quaro,  vix  ac  injustum  inde  opus  appareat;  ut  tollatur, justius  ost, 
quam  ut  expectetur  damuum  , et  pecuniarie  demum  resarciatur.  - Itaque 
cum  haec  cautio  de  opere  restituendo  concipiatur,  nempe  de  facto  individuo, 
I.  2.  § 1.  fi.  de  etip.  praet.;  patet,  quod  si  pluros  opus  nuntiave- 
rint singulis  caveri  debeat  in  solidum;  sique  nuntiatum  sit  pluribus,  ca- 
vere in  solidum  singuli  debent  l 21.  § 5.  6.  de  o.  n.  n.  Praeterea,  st,  post- 
quam data  cautio  esset  injustum  esse  et  restituendum  aedificium  appa- 
ruerit solidalis  omnino  adversus  unumquemque  ex  his,  qui  cavissent , eo- 
rumque  heredibus,  actio  ex  stipulatu  datur,  ita,  ut  solida  etiam  condem- 
natio sit,  d.  I.  2.  § 1.  de  stip.  praet.  Etenim  ex  gravissimis  juribus  atquo 
obligationibus  actio  nata  est.  - Certe  si  ex  pluribus,  qui  nuntiaverint,  et 
quibus  cautum  esset,  ex  stipulatu  agere  instituat  unus,  solidalis  intentio, 
partita  de  eo,  quod  agentis  intersit,  erit  condemnatio ; quod  perpetuum  esse 
vidimus  in  casu  plurium  creditorum , quando  unus  tantum  agat.  Quo  re- 
spectu accipiendum  est  quod  Paulus  ait  l.  4.  § ult.  de  V.  O. , unumquem- 
que ex  bis  pro  portione  sua  habiturum  actionem. 

viae  arcendae.  Occasionem  actionis  exercendae  de- 
scribit Ulpianus  l.  1.  § 1.  de  aqua  et  aquae  pluv. 
Scilicet  occasio  est,  opus  a vicino  factum  in  suo, 
quo  aliter  aqua  pluvia,  quam  natura  soleret,  fluat 
in  nostrum,  citatior,  major,  veheinentior ; adeo,  ut 
illud  opus  nociturum  sit  nobis,  futurumque  damnum 
exinde  pertimescamus,  d.  L 1.  § 1.,  I.  11.  § 3., 
I.  14.  § 2.  eod.  tit.  Futurum  igitur  damnum  respi- 
cit actio;  de  praeterito  enim  alia  sunt  parata  a 
jure  civili  remedia,  utputa  interdictum  quod  vi  aut 
clam.  - Objectum  autem  hujus  actionis  in  destru- 
ctione-operis  ac  restitutione  consistere,  manifestum 
est  ex  l.  6.  § 6 .,  I.  11.  § 3.  eod.  tit.  Id  tamen  gra- 
viter oppugnare  videtur  ea,  quae  de  damno  futuro 
superius  disputavimus.  Nonne  , auctore  Rosmini , 
'satis  per  cautiones  occurri  demonstravimus  do  prae- 
standa, quando  damnum  accidit,  indemnitate?  hanc 
romanis  fuisse  -sententiam  ? eos  idcirco  cautionem 
damni  infecti  introduxisse  ? Denique  non  apparet, 
cur  etiam  in  casibus  istis  operum  ad  aquam  plu- 
viam spectantium,  ac  metus  damnorum  exinde  fu- 
turorum, cautio  damni  infecti  sufBciens  visa  non 
fuerit.  - Resp.  Jus  non  regulare  constitutum  est, 
extrinsecis  mere  rationibus:  videlicet  ob  multam 
hujusmodi  operum  frequentiam ; atque  ob  favorem 
ac  magnum  agriculturae  momentum,  cui  melius  con- 
suli visum  est,  si  damno  per  restitutionem  injusti 

operis  occurreretur,  quam  si  expectaretur  damnum  , 
idque,  data  inde  pecunia , repararetur.  - Caeterum 
restitutio  operis  est  in  intentione;  at  in  condem- 
natione , uti  regula  perpetua  est  Gaj.  IV.  48., 
venit  pecunia,  et  id  quod  interest.  Apparet  distin- 
ctio in  d.  I.  6.  § 6.,  d.  I.  11.  § 3.  de  aqua  et  aq. 

Quamobrem  cum  actionis  aquae  pluviae  arcen- 
dae objectum  in  restitutione  operis,  individuo  facto 
consistat;  tum  si  plures  sint  condomini  fundi,  cui 
opus  sit  nociturum,  quisque  in  solidum  intendere 
potest,  quamquam  condemnatio  pro  parte  ejus,  quod 
interest  actoris,  concipi  tantum  debeat,  d.  I.  11. 
§1.4.-  Si  vero  plures  condomini  sint  ejus  fundi, 
ubi  factum  est  opus , quod  nociturum  sit , contra 
quemvis  intentio  erit  solidalis;  quique  fuerit  con- 
ventus, si  conde ranatoriam  sententiam  vitare  velit, 
integrum  opus  debet  restituere, d.  1. 11. § 1.  At  con- 
demnatio in  partem  concipitur ; sique  ille  non  in- 
tegro opus  restituat,  ad  pecuniam  pro  rata  domi- 
nii solvendam  sententia  damnabitur,  d.  I.  11.  § 3. 
Nempe  condemnatio  non  est , uti  in  aliis  casibus 
regularibus , solidalis,  quia , ut  ait  Paulus  ibid.  , 
actio  haec  non  de  praeterito  est,  sed  de  futuro 
damno.  Non  regulare  fuit,  quod  ubi  futura  tantum 
damna  respicerentur,  actio  illa  ad  individuam  re- 
stitutionem, potiusquam  cautio  de  dividua  indemni- 
tate , daretur.  Idcirco  non  eousque  perveniendum 

esse  placuit,  ut  etiam  condemnatio  solidaliter  fie- 
ret (o). 

Pariter  ad  exceptionem  nostram  pertinet  diffi- 
cile incisum  in  l.  6.  § 4.  si  serv.  vind.  Ulpianus 
ex  Papiniano  loquitur  de  servitute  oneris  ferendi. 
Haec  ab  ordinariis  juris  praeceptis  discedit,  quate- 
nus confessoria  datur  ex  ea,  ut  paries,  qui  onera 
fert,  a domino  servientis  fundi  reficiatur.  Separata 
ex  hoc  a servitutibus  aliis  universis,  quae  nonnisi 
in  patiendo  vel  in  non  faciendo  consistunt,  dicta  a 
Doctoribus  anomala  servitus  est.  - De  casu  plurium 
dominorum  fundi  dominantis,  quemque  in  solidum 
agere  posse,  Papinianus  ait  « sicuti  de  ceteris  ser- 
ti vitutibus,  excepto  usufructu  » . Scilicet  refectio- 
nem parietis  substinentis  integram  quisque  petet; 
at,  si  reus  non  integrum  reficiat,  condemnatio  erit 
tantum  de  eo  quod  interest  actoris,  nempe  divisa. 
Subdit  Papinianus  « Sed  non  idem  respondendum, 
« si  communes  aedes  essent,  quae  onera  vicini  sub- 
« stinerent  »,  nimirum  si  casus  sit  alius  plurium  do- 
minorum fundi  servientis.  Ita  explicandus  locus  est.  Di- 
cit Papinianus  non  idem  respondendum  esse  in  hoc  al- 
tero casu  , ac  in  priore  , ubi  agi  dixerat  « sicuti 


(o)  Do  partita  condemnatione  intelligo  quod  ost  apud  Ulpianum  1.6  § 1. 
rf«  cujua  et  aq.  « singuli  in  partem  eiperiantur . . .singuli  in  partem  con- 
« veniantur  >. 

« de  ceteris  servitutibus  » . Significat  manifeste,  in 
casu  secundo  plurium  dominorum  servientis  fundi 
non  ita  agi  sicuti  de  ceteris  servitutibus  ageretur, 
non  tam  solidalem  actionom  esse,  quantum  est  de 
servitutibus  ceteris.  De  ceteris  servitutibus  vidimus 
non  intentionem  tantum,  verum  etiam  condemna- 
tionem, prae  gravitate  et  regularitate , uti  ajunt, 
juris  , concipi  solidaliter  in  unumquemque  , l.  4. 
§ 4.  si  serv.  vind.  In  hac , quae  de  servitute  one- 
ris ferendi  datur,  actione  intentio  quidem  solidalis 
erit,  quia  ad  tuendam  individuam  servitutem  . et 
ad  individuam  refectionem  dirigitur ; at  erit  divisa 
adversus  singulos  condemnatio  de  pecunia.  Maxima 
irregularitas,  quam  dicunt,  atque  anomalia  servitu- 
tis hujus  efficit,  ut  condemnatio,  quae  de  sui  na- 
tura dividua  est,  utique  dividatur  ( p ). 

Concludamus  de  hac  circa  individuas  obliga- 
tiones quaestione,  et,  concludendo  textus,  quot 

(/>)  Aliquid  simile  conjicit  Marcellus  in  l.  22.  fi.  depo.i.  « nec  tamen  ab- 
• surde  sentiet  qni  hoc  putaverit . etc.  » Nempe  in  casu  heredum  plurium 
depositarii,  ut,  ai  quid  dolo  fecissent,  Intentione  quidem,  ad  rei  restitutio- 
nem directa , solidaliter  singuli  compellerentur,  at,  re  non  restituta,  unus- 
quisque condemnandus  esset  pro  qua  parte  heres  extitit.  Profert  haec,  ti- 
mide licet,  jurisconsultus,  forsan  considerata  indole  contractus  ubi  incom- 
modum universum  depositarii  est;  considerata  siinul  persona  heredum,  quo- 
rum fidem  deponens  sequutus  non  fiiit.  - Non  raro  In  culpae  vel  doli  prae- 
statione levior  heredum , quorum  non  fuit  electa  fides,  quam  auctoris,  con- 
ditio est,  (.  1. , i.  idt.  § 1.  de  ftdejuet.  et  nominat. , I.  4,  1.  S.  de  Magietr. 
convetiiend. , I.  1.  C.  de  heredibus  flutor. 

necessarii  videantur , adjiciamus.  - Primo  : quando 
non  vere  individua,  aut  non  plene,  obligatio  est  ; 
quatenus  dividua  est,  actio  ex  ea  dividitur.  Id  au- 
tem contingit  l.°  quando  factum  debeatur,  credi- 
toribus singulis  repetendum,  atque  uni  satisfactum 
sit,  l.  2.  § ult.  de  V.  0.  2.°  in  obligationibus  ge- 
neris, atque  in  alternativis : quamquam  enim  quoad 
alios,  qui  non  ad  actiones  pertinent,  effectus  indi- 
viduae hae  videantur , vere  objectum  de  sui  na- 
tura dividuum  continent ; actio  ex  ipsis  omnino  di- 
viditur, l.  85.  § 4.  de  V.  0.  3.°  in  stipulationibus 
poenalibus,  ubi  conditio  individua,  objectum  divi- 
duum sit,  l.  4.  § 1.  de  V.  0.  4. 9 in  cautione  damni 
infecti,  quae,  quoniam  de  damno  futuro  concipitur, 
non  de  refectione  est,  sed  de  indemnitate  praestan- 
da dividua,  L 27.  de  damn.  in f.  5.°  in  casibus,  qui- 
bus ex  obligatione  individua,  at  ad  damni  repara- 
tionem pecuniariam,  actio  unice  exerceatur,  l.  72. 
pr.  vers.  Celsus,  de  V.  0.  cf.  I.  114.  eod.  tit.  - 
Secundo:  Si  vere  individua  sit  obligatio,  et  unus 
agat  ex  creditoribus  pluribus,  intentio  solidalis  certe 
est;  at  condemnatio,  de  sui  natura  dividua,  scin- 
ditur, nec  enim  id,  quod  sua  interest,  actor  po- 
test excedere,  l.  25.  § 9.  fam.  ercisc.  - Tertio : Si 
obligationis  individuae  debitor  unus  compellatur ; 
intentio  usque  solidalis  est,  item  condemnatio , licet 
de  sui  natura  dividua,  quia  utique  per  cum  stetit, 

actori  non  esse  satisfactum,  l.  25.  § lO.fam.  ercisc. 
- Quarto : Exceptio  est  regulae  tertiae,  quod  si  jus, 
unde  obligatio  individua  nascitur,  irregulare  sit  at- 
que inomalum,  intentione  solidali  manento,  adver- 
sus sitgulos  debitores  saltem  condemnatio  dividatur, 
/.  11.  § 3.  de  aqua  et  aq. , l.  6.  § 4.  si  serv.  vind. 

§ 2e.  Obligationes  generis;  obligationes  alter- 
nat ivae. 

Adhiu  ratione  objecti  dividuntur  obligationes, 
quod  aliae  determinatum  signate  habeant  in  una 
specie  , in  uno  facto  , vel  in  pluribus  conjunctis  , 
objectura;  aliae  vero  non  ita  determinatum.  Perti- 
nent ad  secundas  tum  obligationes  generis  , ubi 
per  genus  tantum  designatur  objectum  , sive  ro- 
rum fungililium  ( mille  nummi , centum  frumenti 
modii ) , live  non  fungibilium  ( homo  , equus  ) ; 
tum  altenativao  , seu  disjunctivae  , ubi  duo  vel 
plura  ita  lobcntur  , ut  unum  tantum  dandum  sit 
(Stichus  ait  Pamphilus,  fundus  aut  centum)  - Plura 
sunt  obligationibus  generis  atque  alternativis  com- 
munia. 

Notandum  est , quod  tam  generis  , quam  al- 
teruativae  obligationes  non  sola  unius  speciei  so- 
lutione , verum  etiam  acceptilatione  tollantur,  et 
lite  do  tna  specie  in  legitimo  judicio  , et  formu- 

Ia  in  jus  concepta,  contestata,  l.  27.  § 6.  de  pa- 
ctis 1. 13.  §4  de  acceptil.  Multam  ingessit  difficulta- 
tem d.  I.  27.  § 7.  de  pact.  Paulus  in  d.  § 6.  de  al- 
ternativa  obligatione  dixerat , quod , si  decem  aut 
Stichus  deberentur,  et  de  alterutro,  puta  de  decem,  pa- 
ctum fuisset  ne  peteretur,  exceptio  pacti  comenti  in 
totum  obstaret,  tota  obligatio  summoveretur  eodem 
modo,  ac  per  solutionem,  petitionem,  acceptilationem 
alterutrius.  In  § 7.  secus  respondere  videtur  de  obli- 
gatione generis.  Si  creditor  hominis  cum  debito- 
re suo  de  non  petendo  Sticho  paciscatur , pacti  ex- 
ceptionem obstaturam  quidem  petenti  Stichim,  alium 
tamen  hominem  utiliter  posse  peti.  Auget  difficul- 
tatem Julianus  l.  18.  de  optione  /eg.  ; lomine  le- 
gato , si  repudietur  Stichus , per  repudiationem  ta- 
lem nihil  agi  , eum  ipsum  Stichum  eligi  posse. 
Anceps  ita  res  efficitur , ut , pactum  de  una  spe- 
cie ad  omnem  generis  obligationem  eicludendam 
valere  , suadeat  proximum  ex  alternativa  obliga- 
tione argumentum  , d.  I.  27.  § 6. ; valere  tantum 
summovendae  speciei , de  qua  conventun  sit,  con- 
cludat d.  § 7.;  omnino  non  valere,  jus  de  re- 
pudiatione constitutum  persuadeat,  l.  18.dtopt.leg.  - 
Resp  : Quod  de  non  solvenda  una  specie  ex  dua- 
bus alternatim  debitis , aut  ex  debito  geiere , con- 
veniatur , duplici  , ac  diversa  intentione  fieri  po- 
test. Aut  ut  debitor  ab  integra  obligatunc  libe— 

retur:  ex.  gr.  si  creditor  qui  erat,  inito  de  decem 
debitori  suo  donandis  consilio,  quin  numeret,  pa- 
ciscatur de  non  petendis  illis,  quae  ad  obligatio- 
nis objectum  jam  pertinebant;  tunc  enim  similli- 
mum est  acceptilationi , de  una  specie  compositae, 
pactum  , ac  certo  totam  obligationem  summovet , 
quasi  specie  soluta.  Aut  non  tali  mente  pactum 
initur , sed  quia  speciales  essent  rationes  sub- 
trahendae ab  obligatione  illius  tantum  speciei , ut 
puta  quia  minus  utilis  creditori  ea  esse  coeperit , 
aut  nimis  necessaria  debitori ; et  tunc  non  acce- 
ptilationi aut  solutioni  comparari  potest , deque  sola 
specie  pactum  operatur.  Accipienda  § 7.  de  secun- 
da hypothese  ; de  prima  autem  § 6.  Certe  quoad 
pactum  circa  obligationem  alternativam,  distinctio 
casuum  in  ipsa  § G.  vers.  sed  si  manifeste  expri- 
mitur : non  est  , cur  eaindem  circa  obligationem 
generis  non  repetamus  (o).  - Quoad  leg.  18.  de  opt. 
leg.  animadvertendum  est , ex  peculiari  repudia- 
tionis natura  fieri , ut  quae  de  una  specie  ex  le- 
gato genere  concepta  fuerit , non  possit  valere.  Non 
enim  , repudiato  Sticho , quasi  solutum  illum  di- 


(a)  Secandi  liypot  liesis,  seu  interpretatio  pacti,  longe  faciliui  occurrit 
in  obligationibus  generis,  quam  in  aiternativis;  in  has  enim  species  certae, 
qnamris  disjuactim.  inducuntur  adeo,  ut  de  utilitate,  quam  sibi  altatura 
quaelibet  esset,  opportune  cogitare  potuerit  creditor  tempore  conveniendi, 
tum  debitor,  an  aliqua  esset,  qua  carere  non  posset.  Hinc  de  secunda  hac 
sola  hypotheie  circa  obligationes  generis  tractat  Paulus  § 7. 

cere  possumus , ut  primam  e supra  descriptis  hy- 
pothcsem  teneamus : quoniam  solutionis  , qua  libe- 
ralitatis  acceptio  significatur , vicem  tenere  non  po- 
test repudiatio  , quae  respuit.  Nec  repudiationem 
talem  pro  legati  reductione  possumus  accipere  ; 
quod  enim  a nostra  voluntate  juris  et  obligationis 
natum  est,  idem  voluntate  nostra  non  absurde  li- 
mitamus; at  quod  alienum  paravit  consilium , illud 
aut  agnoscere  integrum  aut  integrum  recusare  de- 
bemus , scindere  autem  non  possumus-;  cujusmodi 
sunt  relictae  nobis  hereditates , sive  legata,  Paul. 
sent.  III.  6.  12.  (b) 

Praeterea  et  ad  generis  obligationes,  et  ad  al- 
ternativas  pertinet,  quod  electio,  nisi  aliter  conve- 
nisset, ad  debitorem  pertineat,  qui,  specie  valoris 
minimi  data,  liberetur  (§  20). 

Quaesitum  est.  Debitor  alternative  obligatus  sol- 
vit per  errorem  rem  utramque  simul  (c);  certe  per 
indebiti  condictionem  repeti  debet  alterutrum:  ec- 
cujus  erit  electio  , ejusne  ; qui  solvit,  ut  quod  pla- 
ceat repetat ; an  ejus,  qui  accepit,  ut  quod  malit 

(6)  Ita  rursus  dictae  I.  18.  de  opi.  leg.  componuntur  I.  11.,  I.  12.  de 
adim.  vel  tranef.  leg.,  homino  legato,  Sticho  postea  ademto,  adorationem 
valere,  non  ut  perimatur  sed  ut  extenuetur  legatum.  Potest  testator  di- 
spositionem, quae  sua  est,  comminuere;  ideo  aderatio  illa  vslet,  atque  ita 
valet,  uti  volita  est. 

(e)  Si  diversis  temporibus  solutum  esset , solutio  posteror . quae,  pe- 
rempta jam  per  priorem  obligatione,  obtigit,  indebita  fuisset  quodque  illa 
praestitum  est  repeteretur. 

retineat  ? Ut  ei , qui  accepit , electio  detur,  ratio 
juris  civilis  compellit;  ipsius  enim  in  condictione 
indebiti  partes  sunt  rei  conventi  ac  debitoris;  eli- 
gere autem  debitores  solent.  Favet  e contra  ele- 
ctioni ejus,  qui  solvit,  aequitas  ; ne  eligendi  jus, 
quo  potiebatur,  per  errorem  suum  probabilem  amit- 
tat. Justinianus  l.  pen.  C.  de  cond.  indeb.  memo- 
rat, rem  fuisse  apud  jurisconsultos  disputatam;  Cel- 
sum, Marcellum,  Ulpianum,  prioris,  quae  juri  po- 
tius conveniebat,  sententiae  fautores  fuisse;  Juliano 
autem,  et  aequissimo  Papiniano,  mitiorem  alteram 
placuisse.  Hanc  et  Justinianus  confirmat.  Manent 
in  Pandectis  veteris  vestigia  litis.  Dum  enim  Ju- 
liani sententia  in  l.  32.  pr.  de  cond.  indeb.  aperte 
proponitur;  aliorum  opinio  per  transennam  exprimi- 
tur in  l.  26.  § 13.  eod.  tit.  Tractat  in  h.  I.  Ul- 
pianus quaestionem  eam  de  solutione  ex  obligatione 
alternativa , quomodonam  expediri  debeat , quam 
exposuimus  (§  24);  invocat  Marcelli  et  Celsi  au- 
ctoritatem. Hac  occasione,  in  fine,  opinionem  illam 
Celsi  circa  factam  utriusque  rei  solutionem  indicat. 
Desunt  tamen  ibi  Marcelli  invocatio,  atque  appro- 
batio Ulpiani:  erant  fortasse  in  scriptura  Ulpiani, 
at  sunt  a Triboniano  sublatae  (d). 

(d)  Quoniam  recepta  sententia  aequitatis  tantum  ratione  firmatur,  fa- 
cile cessat,  si  contrariam  rationes  aequitatis  majoris  suadeant.  Exempla  in 
d.  I.  32.  pr.  et  in  l.  21.  eod.  tit. 

Par  in  quaestione  simili  fuit  disceptatio.  Si  is, 
qui  genus  debebat,  aut  alternatim,  solum  se  Sti- 
chum debere  per  errorem  putans,  hunc  solvat,  po- 
testne  condicere  illum , oblato  alio  ? Affirmantem 
habemus  Julianum  l.  32.  § ult.  de  cond.  ind. ; 
Celsi  autem  diversam  fuisse  opinionem  , discimus 
ex  L 19.  de  l.  2.  Aequiorem  Juliani  sententiam 
Justiniano  placuisse,  credendum  est,  arg.  d.  I.  pen. 
C.  de  cond.  indcb.  : maximo  quia  Celsi  quidem 
opinio,  nonnisi  alterius  quaestionis  occasione,  indi- 
catur, ea  vero,  quae  Juliani  est,  apposito  loco  ex- 
hibetur. 

Sed  si  alternativae  obligationes  , atque  obli- 
gationes generis,  interdum  sunt  similes  inter  se  , 
est  tamen,  unde  aliquando  separantur  , discrimen. 
Ecquid  enim  est  in  obligatione  generis  ? Nempe 
genus.  Species  nulla  in  objecto  est  obligationis 
talis,  homo  cniin  promissus  est,  non  Stichus,  ne- 
que Pamphilus,  neque  Dama.  Verum  cum  humana 
negotia,  quando  perducuntur  ad  exitus  suos,  in  ab- 
stractis permanere  non  possint,  denique  species  ali- 
qua solvi  debet.  Species  non  in  obligatione  est , 
sed  in  solutione.  - Contra  in  obligatione  alterna- 
tiva  species  illae  ipsae  sunt  , quae  enuntiantur  ; 
utraque  in  obligatione  est,  quia  utraque  promitti- 
tur; sub  modo  tamen,  ut  unius  solutio  totam  obli- 
gationem perimat,  l.  44.  § 3.  de  0.  et  A.  - Ex  hac 

generali  differentia  speciales  aliae  descendunt.  Pone 
obligationem  generis,  hominis:  pone  duos  credito- 
res esse,  non  correos  tamen,  ita,  ut  pro  portione 
cuique  debeatur,  aut  duos  creditoris  unius  heredes, 
duosve  dominos  servi  stipulantis:  pono  tandem,  plura 
objecta,  plura  genera  inducta  fuisse:  Duos  homi- 
nes dabis?  Decem  homines  dabis?  - Certe  in  so- 
lutione sunt  species  duae  , decem.  Quaeritur  quo- 
modo harum  divisio  duos  inter  creditores  fieri 
solvendo  debeat.  Cum  enim  dimidium  cuique  dan- 
dum sit;  ambigua  tamen  dimidii  vox  est,  ut  ait 
Ulpianus  /.  29.  de  solut.  Quoniam  duobus  modis 
intelligi  potest:  aut  medietates  fieri  per  species  ita, 
ut  cuique  creditori  cujusque  speciei  pars  danda  sit, 
ex.  gr.  medietas  Stichi  et  medietas  Pamphili;  aut, 
fieri  pro  numero  divisionem,  Stichum  uni,  alteri 
Pamphilum  solvi.  Julianus  l.  54.  pr.  de  V.  0. , 
Papinianus  l.  117.  eod.  tit.,  numero  divisionem  fa- 
ciendam esse  constituunt.  Cum  enim  in  obligatione 
species  nulla  versaretur,  sed  duo  homines  essent, 
decem  homines;  ergo  in  medietate  unus  homo  est, 
sunt  homines  quinque.  Species  veniunt  eatenus  tan-, 
tum.  quatenus  exigit  expediendae  solutionis  neces- 
sitas. Modo  igitur  inducantur  ita  in  solutionem,  ac 
distribuantur  species  , ut  satisfiat  promissis  , non 
desiderandae  sunt  divisiones  ulteriores.  Dato  uni 
Sticho,  alteri  Pamphilo,  unum  quisque  habet  ho- 

minem:  impleta  obligatio  est.  - Secus  dicendum  , 
quando  in  obligationem,  erga  duos  creditores  ini— 
tam,  duae  pluresve  species  deductae  sint  ita:  Sti- 
chus et  Pamphilus.  Quoniam  sunt  ipsae  in  obliga- 
tione species,  neque  medietates , quae  aequalitate 
partium  concipiuntur , in  integro  Sticho , tum  in 
integro  Pamphilo,  animo,  corpore,  prorsus  inaequa- 
libus, consistere  possunt;  debet  solutio  per  partes 
fieri,  uni  medietas  una  et  Stichi  et  Pamphili  dan- 
da est,  alteri  alia.  Idem  certe  dicendum  est,  si  duae 
species,  atque  aliae  praeterea  duae , fuerint  pro- 
missae pluribus  ita:  Aut  duo  Stichi,  aut  duo  Pam- 
phili. Electo  alterutro,  ex.  gr.  duobus  Stichis,  me- 
dietas cuique  singularum  specierum  solvenda  erit, 
utique  enim  utraque  in  promissione,  in  obligatio- 
ne est,  Ulp.  d.  I.  29.  de  solid.  (e). 


(e)  Ulpianus  ab  Juliano  et  Papiniano  differe  sidetur  quoad  obligationem 
generis,  in  ea  etiam  divisionem  per  corpora  significans  < aut  communi  duo- 

< rum  servo  decem  homines  dare  promisit  ».  Attamen  ex  Ulpiani  integro 
fragmento  colligitur,  admitti  a jurisconsulto  divisionem  per  corpora  in  de- 
bito decem  hominum,  comparative  ad  debitam  decem  nummorum,  decem 
metretarum  olei,  decem  modiorum  frumenti,  in  quibns  < apparet  hoc  actum, 

< ut  numero  dividatur  obligatio  >.  Scilicet  quod  in  hoc  altero  debito  om- 
nino incredibile  sit  voluisse  contrahentes  per  species  fieri  divisionem,  com- 
muni enim  Bpecie  nummi,  oleum,  frumentum,  continentur ; dum  in  debito  de- 
cem hominum  facilis  esse  probatio  possit,  contrahentibus  per  species  solu- 
tionem f&cieudam  placuisse ; quae  quidem  voluntas  certe  servanda  esset. 

Ex  eodem  obligationum  discrimine  fluit,  quod 
rei  interitus  non  sit  modus  extinguendarum  generis 
obligationum;  quamquam  enim  eas  perire  species 
contingat , quas  debitor  jam  solutioni  explendae 
praeparavit , non  eas  tamen  ipsum  debuisse  sed 
genus,  remanet ; genus  autem  numquam  perit , 
l.  11.  C.  si  cert.  pet. ■-  Alternativa  autem  obli- 
gatio extinguitur,  si  utraque  species  comprehensa 
casu  perierit;  nempe  quia  species  ipsae  erant  in  obli- 
gatione. Quod  si  una  perimatur , alia  in  obliga- 
tione restat,  quia,  uti  vidimus,  utraque  erat  in  de- 
bito. Haec  Paulus  in  l.  34.  § pen.  de  contrahend. 
emiione  exprimit  « prioris  periculum  ad  vendi- 
ti torem  , posterioris  ad  emtorem  respicit  » . - Dis- 
putatur , an,  perempta  una  specie  , ideoque  obli- 
gatione adhuc  manente  , electio  debitori  aliqua 
servetur , ut  aut  speciem  superstitem  dare  pos- 
sit aut  aestimationem  peremptae.  Disputatum  de 
hoc  jam  inter  jurisconsultos  fuisse  videtur.  Ulpia- 
nus servandam  putavit  electionem  talein  l.  47.  § 3. 
de  l.  1.  « fortassis  vel  mortui  pretium.  » Tribo- 
nianus, Ulpiani  locum  referens,  probandam  senten- 
tiam esse  hoc  ipso  declaravit.  Haud  nos  praeterit, 
esse  aliquos  rerum  nostrarum  Scriptores,  qui  tenta- 
mentum  illud  Ulpiani  fuisse  , at  non  receptum , 
putant.  Quid  ita?  nullus  enim  alius  in  collectione 
justinianea  locus  est,  ubi  exclusa  sit  Ulpiani  opinio. 

Quod  autem  extinctam  rem  eligi  non  posse,  deberi 
superstitem,  scriptum  est  alicubi ; omnino  non  ex- 
cludit, hanc  altematim  deberi  ita,  ut  possit  tamen 
peremptae  pretium  potius  exsolvi.  Praesertim  cum 
electionem  casu  amitti  non  debere,  eique  imo  ser- 
vandae regulas  stricti  juris  debere  praetermitti,  do- 
ceant Juliani  sententiae  supra  expositae , l.  32. 
pr.  § ult.  de  cond.  indeb.  Neque  novum  in  jure 
sit,  suadente  aequitate,  in  locum  rerum  succedere 
pretia.  Denique  non  obscurus  est  Papiniani  locus 
in  l.  95.  § 1.  de  solui.  Ait  Papinianus,  promis- 
sione facta  Stichi  vel  Pamphili,  Sticho  autem,  fa- 
cto debitoris,  perempto,  solum  solvi  posse  supersti- 
tem Pamphilum,  non  autem  pretium  extincti,  qui 
forte  vilior  Pamphilo  fuisset ; idque  ita  pro  peti- 
tore in  poenam  promissoris , qui  in  causa  mortis 
Stichi  fuerit,  esse  statutum  (/). 

Quoniam  de  alterutro  vel  casu,  vel  facto  debi- 
toris, perempto  diximus,  pauca  subjiciamus  de  ex- 
tincto  per  factum  creditoris.  In  re  superstite  obii— 


( f)  Quum  alternationis  facta  haec  conserratio  sit  favore  debitoris  at- 
que ex  aequitate  mera;  cavendum  est,  nc  convertatur,  in  perniciem  ejus. 
Quod  enim  alternative  debeatur,  dum  utile  debitori  eatenus  est,  ut  possit 
eligere;  gravissimum  tamen  habet  incommodum,  ut,  altero extincto,  aliud 
in  obligatione  perseveret.  Hanc  secundam  alternationis  consequentiam  non 
recipimus  in  casu,  ita,  ut  si  priori  unius  speciei  extinctloni  etiam  alterius 
succedat  extinctio,  non  conservetur  in  pretio  ullo  obligatio. 

gatio  restat,  quia  utique  promissa  ea,  ac  debita 
est.  Sed  potest  certe  debitor  liberationem  obtinere, 
illa  re  quae  periit,  ad  solutionem  electa.  Poterit 
etiam,  si  maluerit,  solvere  superstitem,  et  ex  lege 
Aquilia  agere  de  extincta : quod  interdum  utilius 
esse  potest , non  modo  si  ista  fuisset  pretiosior , 
sed  etiam  si  vilior , intuitu  largiorum  aestimatio- 
num , quae  in  lege  Aquilia  sunt  institutae.  Consu- 
lenda l.  55.  ad  l.  Aquil. 

§ 26.  Obligationes  civiles,  et  naturales. 

Obligationum  divisiones  exegimus,  quae  a su- 
bjecto, quaeque  ab  objecto  sumuntur.  Una  superest 
exponenda  divisio  , quae  oritur  a diversa  , quam 
lex  obligationibus  impertitur,  tuitione.  Scilicet  obli- 
gationes aliae  civiles  seu  juris  civilis  dicuntur , 
aliae  vero  naturales  seu  juris  gentium.  Obligatio 
civilis  est,  quae  fundatur  jure  civili,  adeoque  ple- 
ne defensa  est  institutionibus  civilibus  , maxime 
actionibus.  Naturalis  autem  existit  obligatio,  quo- 
ties jure  gentium  dare  oportet , cujus  fidem  se- 
quuti  sumus,  l.  84.  § 1.  de  R.  I.  - Quando  enim 
inter  duos  vel  plures  habita  est  conventio,  digna 
eadem  quidem  certe  observantia  est;  at , nisi  ex- 
presse a jure  civili  probetur,  impar  actioni  gene- 
randae manet.  Actiones  namque  juris  civilis  insti— 

tuta  esse  , vel  prima  ipsarum  origo  demonstrat, 
atque  ille  veterum  legis  actionum  rigor  , ut  qui 
in  conceptis  verbis  proferendis  una  vocula  erraret 
causa  caderet,  Gaj.  IV.  11.  Cum  vero  odiosus  ille 
legis  actionum  cessavisset  rigor  ; actiones  tamen 
adhuc  ita  consideratae  sunt  , quasi  ad  jus  civile 
romanorum  pertinerent.  Hinc  si  quis  peregrinus  age- 
re vellet  eo  nomine,  quo  actio  constituta  esset  le- 
gibus romanis  , dabat  ei  quidem  formulam  , qua 
litigaret , praetor  peregrinus  , sed  inducta  per  fi- 
ctionem civitate  romana : Si  paret , Aulo  Agerio  , 
si  civis  romanus  esset,  oportuisse  dari,  Gaj.  IV.  37. 

Non  ideo  tamen  naturales  obligationes  omni 
efficacia  carere , putandum  est.  Denegatis  actioni- 
bus suis , non  alios  effectus  recusare  jus  civile  po-  - 
tuit,  qui  naturali  juri  magis  accederent,  arg.  /.  6. 
de  just.  et  jure.  Quare  soluto  eo,  quod  natura  de- 
betur, condictio  indebiti  non  competit;  haec  enim, 
quam  aequitas  generavit , non  debet  ad  iniquita- 
tem perverti.  Item  potest  naturale  creditum  op- 
poni per  compensationem  , quam  ipsam  naturalis 
aequitas  primitus  introduxit.  Pignora,  fidejussor&s , 
rei  constitutae  pecuniae,  qui  obligationem  juris  gen- 
tium confirment , admittuntur ; his  enim  recusatis 
existentia  negaretur  principalis  obligationis ; id  au- 
tem excederet  justam  legum  civilium  potestatem. 
Potest  naturalis  obligatio  novari , atque  in  aliam 

vel  civilem  transferri : est  enim  novatio  satisfactio 
quaedam  ; atque  ubi  admissa  est  validitas  solutio- 
nis, ibi  etiam  novationis  valor  debuit  admitti.  Est 
aliquando  alius  etiam  obligationum  naturalium  ef- 
fectus ; vocatur  autem  jus  retentionis.  Obtinet  quan- 
do is  qui  naturaliter  tenetur  erga  aliquem,  hunc  ip- 
sum ex  alio  justo  titulo  conveniat ; cum  autem  ac- 
tio promota  habeat  cum  illa  obligatione  relationem , 
removeri  possit  exceptione  donec  obligationi  eidem 
non  satisfiat.  Inferius  exempla  proferemus  , quae 
implexiorem  definitionem  declarabunt. 

Tria  sunt  obligationum  naturalium  gignenda- 
rum distincta  capita.  - Primum  : incapacitas  , uti 
ajunt,  mere  civilis  in  eo  qui  contraxit;  qua  fit, 
ut  is  naturaliter  tantum  obliget  sibi  alios,  et  ipse 
obligetur.  Id  in  servis  contingit,  atque  in  filiisfa- 
milias  erga  patresfamilias  suos.  Brevia  de  utris- 
que. - Servus,  qui  statum  non  habet,  est  civili- 
bus obligationibus  omnino  inidoneus.  At,  cum  homo 
sit , naturaliter  tum  obligatur , tum  obligat  sibi , 
/.  14.  de  0.  et  A.  Obstare  videtur  Ulpianus  affir- 
mans in  l.  7.  §pen.  de  p«d.  non  ad  hoc.  valere  posse 
pactum  a servo  compositum  , ut  eidem  manumis- 
so exceptio  pacti  detur  ; exceptiones  autem  perti- 
nent ad  effectus  naturales  obligationum,  pacta  ad 
obligationes  juris  gentium.  Resp  : Iu  d.  I.  14.  de 
0.  ei  A.  regula  traditur,  cui  subsunt  limitationes. 

Nempe  non  perpetuo  servus  per  conventiones  suas 
naturalia  sibi  jura  comparat , scilicet  non  quando 
cum  extraneis  convenerit.  Tunc  enim  per  servum 
jura  acquirit  dominus,  et  iniquum  esset , duos  ex- 
traneo , cum  servo  contrahenti , objicere  creditores, 
dominum  civiliter , praeterea  naturaliter  servum. 
Et  huc  facile  referri  potest  d.  I.  7.  § pen.  de  pact. 
Quod  si  cum  domino  suo  conveniat  servus ; tunc 
non  ipsi  domino  jus  acquiritur  , ne  idem  creditor- 
sit,  idem  debitor  ; servo  jus  naturaliter  compara- 
tur. Denique  si  servus  cura  extraneis  etiam  con- 
veniens , suscipiat  obligationes  , dominum  suum 
non  plene  obligat;  sine  incommodo  multiplicando- 
rum perperam  debitorum  apud  servum  obligatio 
naturalis  agnoscitur. 

Filiifamilias , liberi  uti  sunt  ac  cives,  non  abso- 
luta incapacitate  afficiuntur,  sed  relativa  tantum  ad 
patriam  potestatem.  Hinc  erga  alios , quibuscum 
contrahunt,  civiliter  obligantur;  cum  patre  si  con- 
veniant, naturalis  tantum  ipsorum  obligatio  est. 
Obligare  sibi  alios  extraneos  ne  naturaliter  quidem 
possunt,  quia  jura  acquirunt  patri,  neque  duo  ad- 
versus illos  dandi  sunt  creditores:  patrem  tantum 
sibi  naturaliter  obligant,  habita  conventione  cum  ipso. 

Secunda  obligationum  naturalium  causa  est  in- 
capacitas  mere  civilis  actus  gesti  : veluti  si  causa 
civili  hic  omnino  destituatur  , nempe  sit  pactum 

nudum.  Eadem  ratione  si  pactum  non  de  obligan- 
do sit , at  de  liberando , non  ipso  jure  operatur  , 
sed  per  exceptionem  pacti  conventi  vel  doli  mali , 
Gaj.  IV.  116.  (§48.) 

Huc  redigi  potest  obligatio  illa  naturalis;  quae 
aliquando  nascitur  ex  negotio,  quod  non  ad  prae- 
scriptam jure  civili  formam  fuit  compositum.  Gene- 
raliter quod  gestum  ita  sit,  non  valet,  nec  natu- 
ralem quidem  efficaciam  habet,  quoniam  formae  le- 
gibus inductae  ex  justa  causa  esse  creduntur.  Ne- 
que magis  valere  solet,  etsi  in  aliqua  specie  sin- 
gulari causa  illa  abesse  videatur,  quae  formam  le- 
gislatori inducendam  suasit;  praeterit  namque  le- 
gislator ea,  quae  semel  aut  bis  contingunt,  l.  6. 
de  legib. ; ac  necessarium  hunc,  ut  in  re  humana, 
legis  defectum  esse  ferendum,  ratio  quoque  ipsa 
evincit.  - Aliquando  tamen,  si  formae  inductae  causa 
cesset,  actus  naturaliter  saltem  valet.  Ecce  si  pu- 
pillus, infantia  major,  sine  tutoris  auctoritate  con- 
traxerit , non  raro  init  obligationem  naturalem.  De 
hoc  articulo  quae  agitatur,  controversia  nemini  latet. 
Fragmenta  .sunt , quae  obligationem  pupilli  talem 
manifeste  exprimunt , l.  42.  pr.  de  jurejur.  sive 
volunt.,  I.  21.  ad  l.  Falc. , l.  25.  § 1.  quando  dies 
legat. , l.  95.  § 2.  de  solui.  Hinc  id,  quod  a pu- 
pilli herede,  aut  fideicommissario  universali,  solu- 
tum idcirco  fuerit,  repeti  per  indebiti  condictio- 

nem  non  posse,  specie  tali  proposita,  statuit  l.  64. 
pr.  ad  S.  C\  Trebell. ; posse  in  obligationem  hu- 
jusmodi aliam  praecedentem  transfundi,  ut  novatio 
fiat,  traditum  est  in  l.  1.  fi.  de  novat.  ; fidejus- 
sores ad  illam  confirmandam  induci  posse,  admit- 
titur in  l.  127.  de  V.  0.,  I.  25.  de  fidejnss.  At 
e converso  in  l.  59.  de  0.  et  A.  Licinnius  Rufinus 
pronuntiat  « pupillus  mutuam  pecuniam  accipiendo, 
« ne  quidem  jure  naturali  obligatur  » ; ac  Nera- 
tius  in  l.  41.  de  cond.  ind.  soluti  repetitionem  con- 
cedit, data  ratione  « quia  nec  natura  debet.  » - Il- 
lorum nos  sententiae  subscribimus,  qui  pupillos  in- 
fantia majores  alios  quidem  pubertati,  alios  infan- 
tiae proximos  esse  animadvertunt , atque  ad  illos 
fragmenta  priora  (a) , postrema  autem  ad  alteros 
referunt.  Non  quod  aetas  illa  , quae  expletam  in- 
fantiam atque  incipientem  interest  pubertatem,  in 
duas , annorum  aequali  numero  distributas  partes 
quodammodo  proscindi  atque  secari  debeat,  ut  prima 
infantiae  proxima,  proxima  pubertati  alia  dicatur.  Sci- 
licet prudente  judicis  aestimatione  res  est  subjective, 
ut  ajunt,  dijudicanda.  Ejus  est  in  speciebus  singulis, 
ac  prae  varia  pupillorum  indole  atque  adjunctis  , 


(a)  Notandum  tamen,  quod  si  pupillus  adhnc  in  aetate  pupillari  con- 
stitutus solvat  id  quod  naturaliter  debeat,  solutio  non  valet  ex  eo,  quia 
pupillus  sine  auctoritate  tutoris  nummos  suos  alienaro  non  potest. 

definire,  proximusne  quis  infantibus,  an  puberibus 
debeat  retineri.  Ejusdem  est  investigare,  talisne 
fuerit  rei  gestae  simplicitas , quam  homo  aetatis 
hujusmodi  percipere  posset,  an  captus  is  et  laesus 
fuerit  ob  inexperientiam  atque  imperitiam  suam  , 
quo  casu  obligatio  naturalis  nulla  agnoscetur. 

Congruit  rationi  distinctio.  Quando  ob  aetatem 
quae  proxima  pubertati  esset,  atque  ob  gestae  rei 
simplicitatem,  impubes  quid  egerit,  quid  dixerit, 
quid  fidei  dederit , probe  intellexit;  obligari  eum 
ex  jure  gentium,  inficias  ire  nequimus,  praetermis- 
sa licet  forma  civilis  fuerit,  nempe  tutoris  aucto- 
ritas. Quisquis  enim  dedit  fidem  suam,  is  natura- 
liter obligetur  omnino  necesse  est.  Quin  obstet  quod 
superius  enuntiabamus,  gesta  praeter  formam  civili 
jure  constitutam,  neque  in  singularibus  illis  raris- 
que  casibus  valere  , quibus  forto  ratio  formae  in- 
ducendae desit,  arg.  I.  6.  de  legib.  Quandoquidem 
homines,  aetate  sua  progredientes  , pubertati  pro- 
ximos fieri,  jarnque  actuum  suorum  momentum  per- 
cipere, non  ex  illis  est,  quae  semel,  quae  bis  con- 
tingunt , atque  a legislatoribus  practoreuntur.  In- 
tegra classis  ea  hominum  est,  perpetuum  humanae 
vitae  stadium  conficiens,  quae  non  sine  errore  at- 
que inexcusabili  vacuitate  praetermitti  potuisset.  - 
Accedit  juris  scripti  ratio,  qua  in  pubertati  proxi- 
mis obligatio  saltem  naturalis  debeat  agnosci. 

Compertum  est  ex  pr.  I.  de  auctor,  tutor.,  erga 
pupillum , qui  sine  tutoris  auctoritate  contraxit , 
teneri  contrahentem  alium  etiam  civiliter : id  ita 
efficiente  regula,  ne  adversus  pupillum  pervertatur 
id,  quod  ipsius  favori  ac  tuitioni  fuit  inductum. 
Certe  autem  accipiendum  id  est  de  pupillis , qui 
quod  agant  intelligunt,  nempe  de  proximis  puber- 
tati; aliorum  enim,  ob  defectum  consensus,  nullae 
prorsus  conventiones  sunt.  Hoc  posito,  principium 
aliud  vim  suam  incipiebat  exerere,  non  nimis  ad 
imparia  contrahentes  esse  judicandos:  adeoque  pu- 
pillum, qui  sibi  alium  civiliter  obligatum  haberet, 
huic  vice  sua  saltem  naturaliter  teneri  oportere.  - 
Quid  quod  proximorum  infantiae  et  proximorum 
pubertati  expressam  in  jure  nostro,  atque  ad  va- 
liditatem gestorum  relatam,  distinctionem  habemus? 
Fit  distinctio  in  l.  13.  § 1.  de  dolo  malo,  l.  5. 
§ 2.  ad  l.  Aquil.  , l.  23  de  furtis,  l.  3.  § 1. 
de  sepulcro  viol.,  I.  111.  pr.  de  R.  proximi 
pubertati,  non  autem  proximi  infantiae,  doli  atque 
injuriae  capaces  esse  dicuntur.  Et,  ne  quid  ad  con- 
ventiones propius  desideretur , ocee  in  § 9.  10. 
I.  de  inut.  stip.,  sumptis  e Gaj.  III.  107.  109., 
traditum  est,  de  jure  communi  proximos  pubertati 
pupillos  contrahere,  addita  tutoris  auctoritate;  im- 
mo  etiam  solos,  quando  meliorem  faciunt  conditio- 
nem suam:  eadem  de  proximis  infantiae,  sed  tan- 

tum  utilitatis  causa , benignaque  interpretatione  , 
esse  recepta.  Concinit  autem  l.  1.  § 13.  de  0. 
et  A.  Agnitam  a juris  auctoribus  atque  expressam 
distinctionem  quaestioni  nostrae,  suffragante  ratio- 
ne , aptandam  esse,  satis  convenienter,  nisi  quid 
blandimur  nobis,  judicamus  ( b ). 

Succedit  tertium  gignendarum  naturalium  obli- 
gationum caput;  quando  juri  alicui,  quod  et  juxta 
jus  gentium,  et  non  procul  a regulis  juris  civilis 
generalibus  juste  constitutum  esset,  et  valere  per- 
severaret, actio  civilis  ex  receptis,  quae  detur,  non 
invenitur,  aut  datae  actioni  efficacia,  ex  mera  or- 
dinis publici  ratione,  subtrahitur.  Ita  enim  effici- 
tur , ut  jus  illud  denique  intra  fines  obligationis 
naturalis  remaneat.  Exempla  sunto.  Primum  est  in 
jure,  quod  rei  alienae  possessor,  in  hac  impendens 
necessario  vel  utiliter , habet  adversus  dominum. 
Nempe  illi,  maxime  si  bona  fide  impendisset,  ae- 
dificasset,  ad  recipiendas  expensas  jus  est;  quod  et 


(6)  Singularia  recepta  sunt,  si  quando  ex  re  sine  autoritate  tutoris 
gesta,  factus  sit  locupletior  pupillus . Si  enim  is  intellectum  rei  habuerit, 
videlicet  proximus  pubertati  convenerit ; obligationem  tunc  init,  quae,  data 
etiam  ex  adverso  civili  actione,  valet,  D.  Pio  rescribente,  l.  3.  § 4.  de  neg, 
geat..  I.  5.  pr.  de  auet.  et  cone.  (§  49.  not.  d).  Praeterea  si  non  intelle- 
xerit,  atque  infantiae  proximus  contraxerit,  naturaliter  in  locupletationis 
eventa  obligatur ; non  vi  contractas,  qui  omnino  invalidus  est,  sed  ex  ra- 
tione locupletationis  ipsius , atque  ex  principio  juris  naturalis,  neminem 
locupletari  debere  cum  aliena  jactura,  I.  13.  fi.,  1. 14.  de  cond.  indeb. 

juri  gentium  certe  convenit,  et  juris  civilis  gene- 
ralibus praeceptis  inconsentaneum  non  est.  Ne  enim 
quis  locupletior  flat  aliena  jactura,  tradit  natura- 
le jus,  ac  solet  interdum  civili  juri  placere.  Exem- 
plo sunt  condictiones  illae  universae  ob  causam 
datorum,  sine  causa,  etc. ; quaeque  proxima  casui 
nostro  est,  actio  negotiorum  gestorum.  Verum  ca- 
sus ipsius  ea  indoles  est , ut  nulla  ex  propositis 
jure  vel  civili,  vel  praetorio  actionibus,  quae  apta- 
ri possit,  ab  initio  inveniatur.  Non  proximior  illa 
negotiorum  gestorum;  quia  non  haec  ei  potest  com- 
petere, qui  animo  impendit  rei  propriae,  non  alie- 
nae. gerendae;  qualis  est  aedificans  in  alieno  , at 
suo  nomine.  Verum  cum  aequissimae  causae  succur- 
rendum esset,  datum  est  aedificanti  singulare  quod- 
dam remedium  , nempe  jus  retentionis.  Descripsi- 
mus superius,  nunc  explicemus.  - Dominus,  cujus 
res  a possessore  , eodemque  impendente  , tenetur  . 
justissimam  habet  actionem,  juri  naturali  item  ac 
civili  convenientem,  rei  vindicationem.  Haec  actio, 
quoniam  e jure  dominii  derivat,  ab  obligatione  re- 
ficiendi impensas,  qua  dominum  gravari  nuper  pro- 
babamus, distincto  penitus  ac  separato,  integra  et  ju- 
ribus ambobus  fulcta  manet,  etiamsi  erga  talem  obli- 
gationem inspiciatur.  Restat  naturali  simul  ac  civili 
juri  consona.  Secus  ac  contingit  in  actionibus  quibus 
cx  pacto  de  non  petendo,  aut  ex  dolo,  aut  ex  metu, 

qui  originem  juris  inficiat,  exceptio  opponitur:  ubi 
actiones,  quibus  cohaeret  aliquod  juris  naturalis  ob- 
staculum, restant  nudi  juris  civilis;  et,  si  exceptio 
hujusmodi  perpetua  sit , inanes , atque  inefficaces 
dicuntur.  - Attamen  auctores  juris  consideraverunt, 
obligationem  illam  de  reficiendis  impensis,  actione 
carentem,  cum  rei  vindicatione  non  intimam  qui- 
dem connexionem  , at  utique  relationem  quamdam 
habere;  tum  quia  inter  personas  easdem,  tum  quia 
in  eadem  re,  utraque  versatur.  Hinc  ut  obligatio- 
ni implementum  pararent,  vim  ei  aliquam  adver- 
sus vindicatiouem  dederunt,  hujus  per  illam  limi- 
tari exercitium  constituerunt , exceptione  inducta  , 
ac  jure  retentionis,  donec  impensum  restitueretur. 
Unde  patet,  cur  possessori,  eide  mque  impendenti , 
qui  hoc  retentionis  juro  per  errorem  non  usus,  re- 
petenti domino  rem  restituit,  indebiti  condictio  de- 
negetur, l.  33.  de  comi.  ind.  Solvit  enim  ei,  qui 
validum  civiliter,  validum  naturaliter  jus  exerce- 
bat: neque  remedium  lege  inductum  excedere  de- 
bet limites  suos,  qui  sunt  ut  retineri  atque  excipi, 
non  ut  repeti  agique  possit.  Uti  fit  in  jure  nostro 
facilius  servari  praesentem  statum  , quam  novum 
induci. 

Exemplum  aliud  tertii  hujus,  quo  tenemur,  fon- 
tis naturalium  obligationum,  est  in  jure  ejus,  qui 
mutuam  dedit  filiofamilias  pecuniam,  tum  in  jure 

ejus,  cujus  praescripta  per  tempus  actio  sit.  Civilis 
ordinis  ratio  suasit,  ut  foeneratori  illi  efficax  actio 
in  poenam  denegaretur,  utque  post  certum  tempus 
actiones  personales  utiliter  non  exercerentur.  Hinc 
exceptio  introducta  adversus  agentem  foeneratorem, 
et  adversus  eum  , qui  actionem  praescriptam  pro- 
moveret. Exceptio  talis  non  ex  illis  est  solitis  ex- 
ceptionibus, quae  jus  gentium  defendunt;  neque  enim 
est  e simplicitate  naturalis  rationis , quod  filius— 
familias  id,  quod  accepit,  non  solvat,  aut  is,  qui 
vere  debet,  per  lapsum  temporis  liberetur.  Defen- 
dit ea  potius  dispositionem  civilem,  qua  actioni  ejus 
foeneratoris  et  actioni  cujusque  creditoris  post  tem- 
pora praescriptionis  , efficacia  adimitur,  seu,  quod 
idem  est,  jus  illorum  ad  limites  naturales  redigi- 
tur. - Atque  ita  intelligitur,  cur,  si  filiusfamilias 
qui  mutuum  accepit,  sive  alius  debitor  post  tem- 
pora praescriptionis,  solverit,  indebiti  condicere  non 
possit,  quia  solvit  id  quod  vere  debebat.  Nec  quod 
e debito  limitavit  jus  civile,  actionem  efficacem  de- 
negans foeneratori,  aut,  post  tempora,  creditori,  de- 
bet ad  denegandam  retentionem  solutae  pecuniae , 
rem  longe  graviorem,  proferri  (c).  - De  actioni- 


(c)  IU  explicatur  data  in  l.  40.  pr.  de  eond.  ind.  condictio  Indebiti 
mulieri,  quae  solvisset  ex  intercessione  sua,  denegata  tero  filio  familias,  qni 
foeneratori  restituisset.  Nam  S.  C.  Vellejano  imbeciUiUs  quaedam  foemi- 
narum  est  agnita  in  intercessionibus  ineundis,  propter  quam  fides  ab  ipsis, 

bus  praescriptionem  passis  eam  tenui,  quae  verisi- 
milior mihi  visa  est,  sententiam ; nempe  non  idcirco 


non  satu  intelllgentibua,  data  videretur:  atque  ita  exclusa  est  obligatio 
etiam  naturalis.  Flliifemilias,  qui  etiam  aetate  majores  et  consilio  graves 
ex  jure  nostro  esse  possunt  ac  solent,  fidem  suam  foeneratoribus,  reboa 
plene  perspectis,  devinciunt,  ac  naturaliter  obligantur.  Solum  poenae  causa, 
et  ratione  ordinis  pubUcl,  denegata  est  foeneratoribus  efficax  actio : quae 
tamen  poena  non  mutanda  est,  neque  protraenda  eo,  ut  reddere  etiam  de- 
beant id,  quod  esset  solutum.  - Iisdem  principiis  constitutum  est,  actionem 
hypothecariam  quadraginta  annorum  spatio  aliquando  praescribi,  dum  actiones 
personales,  nempe  principales, minori  triginta  annorum  tempore  praescribuntor, 
l.  7.  pr.  C.  de  praeeeript.  30.  vel  10.  annor.;  nempe  quia,  praescripta  licet 
actiono  personali,  naturalis  tamen  obligatio  ex  probabiliore  sententia  non 
tollitur : in  hac,  per  decennium  aliud,  hypothecae  jura  idoneum  habent,  in 
quo  superesse  possint,  fundamentum,  l.  14.  § 1.  de  pign.  et  hyp.  - Ita  etiam 
explicantur  l.  30.  § 1.  ad  l.  Aquil .,  I.  13.  § t ad  S.  C.  VeUejan..  1.  37. 
de  pign.  et  byp.,  I.  59.  pr.  ad  8.  C.  Treb.  ( § 49). 

Ab  obligationibus  naturalibus,  de  quibus  sumus  loquuti,  distinguenda 
sunt  illa,  quae  ethices  vocant,  seu  conscientiae,  officia;  quamquam  horum 
etiam  is  aliquando  effectus  sit,  ut  solutum  repeti  nequeat.  Nimirum  sunt 
quaedam  pietatis  officia,  quae  quoad  humanas  externas  relationes  dici  obli- 
gationes non  possunt,  libere  Implenda  relinquuntur:  imperfecta  dicimus.  - 
Varios  officia  hujusmodi  effectus  producere  arbitror  pro  gravitate  eorum- 
dem  diversa.  Sunt  gravissima  quaedam ; qualia  sunt  ascendontium,  matris 
puta  atque  aviae  de  alendis  doaceudentibus  suis,  etiam  quando,  ob  existen- 
tiam  praecedenter  obligatorum,  stricta  civilis  obligatio  abest : item  carum- 
dem  personarum  officium  ad  dotandas  filias  seu  neptes  suas;  ad  redimendos 
descendentes,  qal  capti  fuerunt  ab  hostibus:  item  officium  libertorum  ad 
praestandas  patronis  operas  officiales  non  promissas.  Alia  snnt  non  adeo 
gravia,  velnti  tumulandi  defunctum  hominem  extraneum,  praestandi  inte- 
gra legata  vel  fideicommissa  sine  detractione  quartae,  alendi  agnatos  etiam 
ubi  cesset  obligatio  civilis,  patrimonium  descendentibus  augendi.  Itaque  offe- 

naturalem  obligationem  extingui.  Quamquam  enim 
nonnullis  placeat,  plenam  obligationi  necem  per 


ctui  sunt:  Primo,  ut  si  is,  qui  tali  officio  tenetur  , pro  illo,  in  quem  te* 
netur,  impenderit,  atque  inde  agat  adversus  hunc,  heredemve  ejus,  actione 
negotiorum  gestorum,  facilior  convento  excipienti  probatio  sit . impensum 
fuisse  non  animo  quidem  recuperandi,  sed  implendi  officii  , l.  14.  § 7.  de 
religios.  (de  eo  qui  funus  fecerit),  l.  27.  § 1.  de  neg.  gest.  (de  alente  fi- 
liam sororis),  l.  11.  vere.  si  quid,  C.  de  neg.  gest.  (de  matre  augente  pa- 
trimonium filii).  Iinmo  in  officiis  gravioribus  praesumatur  omnino  non  ne- 
gotiorum gestionem  factam  fuisse,  sed  impletum  officium,  scilicet  nisi  con- 
tra expressum  aut  evidentissime  actum  fuerit  ab  impendente,  l.  34.  de 
neg.  gest.  (de  matre,  avia  alimenta  suppeditantibus),  l.  11.  vers.  alimenta , 
C.  de  neg.  gest.  (de  matre  alimenta  praestante)  l.  17.  C.  deposti,  revers. 
(de  matre  filium  redimeute).  - Alius  effectus  est,  ut  si  is,  qui  officio  devin- 
citur, solvat,  inde  vero  indebiti  condicere  aggrediatur;  ei,  qui  acceperit, 
quique  onere  probandi  gravetur  juxta  regulas  L 25.  de  probat .,  facilior 
demonstratio  sit,  non  erravisse  solventem,  sed  implere  voluisso  officium 
suum.  Et  In  specie  heredis  , qui  Integra  sine  detractione  quartae  legata 
vel  fideicommissa  solverit,  praesumitur  etiam  adversus  errorem  ; non  solum 
ob  gravitatem  officii,  sed  etiam  quia  improbabile  est,  heredem  non  cogno- 
scere vires  heroditarias,  ex  quo  errorem  ad  condicendum  necessarium  ad- 
struere  deberet,  /.  5.  § 15.  de  donat,  int.  vir n l.  68.  § 1.  ad  S.  C.  Trebell. 
Et  sic  explica  Paulum  sent.  IV.  3.  4.  negantem  condici  posse ; quod  abso- 
luto verum  non  esset , /.  9.  § 5.  de  jur.  et  facti  ignor. , l.  68.  § 1.  ad 
S.  C.  Treb.,  I.  9.  C.  ad  l.  Falc.  Quod  si  de  officiis  gravioribus  agatur,  ne 
sufficit  quidem,  quod  de  errore  constet,  ad  hoc  ut  repetatur ; nam  praesu- 
mimus, quod,  re  licet  perspecta,  solutio  ad  implendum  officium  itidem  facta 
fuisset,  l.  32.  § 2.  de  cond.  ind.  (de  matre  dotem  solvente  pro  filia),  /.  26. 
§ 12.  de  cond.  ind.  (de  liberto  operas  officiales  praestante).  Et  hoc  sensu 
alicubi  de  officiis  hisce  dicitur  naturale  del  itum  esse,  d.  ?,  26.  §12.;  quia 
ita  negatur  indebiti  condictio,  ac  si  solutum  esset  naturale  debitum.  Circa 

temporis  praescriptionem  inferri ; diverse  tamen 
tum  rationes  supra  expositae  concludunt , tura 
fragmenta  evincunt  invocata  in  (not.  c). 


leg.  11.  de  cond.  ind.  »»»eotirer  Accoriio  et  Cujado,  speciem  facientibus  de 
patre,  qui  nomine  filii,  non  proprio,  solvisset. 

I)E  OBIiIOiTIOKUM  EFFECTIBUS. 


Sunt  obligationum  offectus  necessarii ; sunt , 
quos  dicunt  accidentales.  Quod  impleri  obligatio, 
et  ad  executionem  perduci  debeat,  necessarius  ef- 
fectus est.  Executionem  justam,  ut  no  invito  cre- 
ditori aliud  pro  alio  solvatur,  plenam,  perfectam, 
esse  debere;  latius  demonstrabimus  tractantes  de 
solutionibus  (§  42.  43). 

Obveniunt  effectus  accidentales,  quando  obliga- 
tionis justo  implemento  cessatum  sit.  - Hanc  au- 
tem cessationem  vel  dolus , vel  culpa , vel  casus 
producit.  Dolus  in  mala  debitoris  intentione  con- 
sistit, ad  fallendam  fidem  directa,  unde  damnum 
obtingat  creditori.  Itaque  generalis  notio  doli  po- 
sitiva est,  in  faciendo ; quamvis  etiam  non  faciendo 
dolus  admitti  aliquando  possit,  veluti  si  rem  com- 
modatam aut  depositam  possit,  at  nolit  domino  re- 
stituere commodatarius  aut  depositarius.  - Casus  est, 
quando  obligationis  haud  impletae  non  debitor  in 
causa  fuerit,  sed  eventus  exterior : vim  majorem  , 
vim  divinam,  fatum,  fatalitatem  romani  etiam  di- 

cebant.  - Culpa  denique  est  quicquid  dolum  inter  et 
casum  est;  cessatio  implementi,  cui  causam  dederit 
debitor,  quin  malum  directe  suscepisset  consilium  ; 
denique  omissio  debitae  diligentiae.  Quare  notio 
culpae  in  omittendo  consistit;  quamquam  ea  esse 
possit  factis  positivis  admixta ; uti  in  exemplo  § 5. 
I.  de  l.  Aquil. , nempe  si  frondator  prope  viam 
publicam  ramum  dejecerit,  neque  proclamaverit,  ca- 
veritque,  ne  transeuntem  opprimeret. 

§ 27.  De  dolo  praestando. 

Doli  perpetua  praestatio  est.  Adeo,  ut  ne  va- 
leat quidem  de  dolo  futuro  remittendo  conventio, 
quippe  qua  ad  dolum  et  fraudem  allici  quis  atque 
invitari  turpiter  videtur.  De  futuro,  inquam,  dolo: 
quominus  enim  ex  dolo  praeterito  debitis  sibi  re- 
parationibus possit  quisquam  renuntiare,  nulla  ratio 
obsistit ; siquidem  ad  id,  quod  admissum  est,  nulla 
jam  invitatio  concipitur  , l.  27.  § 3.  4.  de  pactis. 
Ingerit  difficultatem  quod  Paulus  d.  I.  27.  § 3. , 
atque  Ulpianus  ex  Pomponio  l.  7.  § 5.  eod.  tit. 
habitam  deponentem  inter  atque  depositarium,  ne  de- 
positi agatur , conventionem  valere  pronuntiant.  Cum 
enim  dolum  tantum,  et  culpam,  quae  dolo  proxima  est, 
soleat  praestare  depositarius ; ipsa  illa  de  non  agendo 
conventione  remissio  doli  futuri  contineri  videtur . 

Sunt  qui  ita  explicant , ut  dicant,  pacti , ne  depositi 
agatur,  non  plenam  efficaciam  esse, ut  omnino  agi  ne- 
queat: sed  id  tantum  eo  effici,  ut,  cum  de  jure  com- 
muni depositarius,  rem  repetenti  domino  non  reddens, 
casum  ac  vim  majorem  probare  deberet;  vi  conven- 
tionis probandi  onus  transferatur  in  deponentem  , 
cujus  jam  sit  demonstrare,  dolum  depositarii  inter- 
cessisse. Verum  , ut  alia  mittam , obstant  aperta 
Pauli  verba  in  d.  § 3.  « vi  ipsa  (a)  id  pactus 
« videatur,  ne  de  dolo  agat  » ; quibus  non  transla- 
tum probandi  onus,  sed  exclusam  penitus  actionem 
esse  significat.  - Melius,  rerum  rationibus  investi- 
gatis, tollitur  difficultas.  Etenim  pactum,  quo  de 
dolo  futuro  remittendo  expressum  sit,  idcirco  pro- 
hibitura esse  notavimus,  quia  praevidetur  dolus  illo, 
atque  remittitur  ita , ut  turpis  subesse  incitatio , 
parata  impunitate,  videatur.  At  qui  deponens,  ne 
depositi  agatur,  paciscitur,  dolum  futurum  non  prae- 
videt, imo  plene  apud  se  de  depositarii  fide  con- 
stare demoustrat  ita  , ut  actionem  adversus  eum , 
nonnisi  calumniosam  , esse  posse  judicet.  Non  re- 
mittendi ullum  ei  consilium  est , quando  actionis 
inutilitatem  per  pactum  illud  agnoscit,  plenamque 
suam  erga  depositarium  fiduciam  ostendit.  Sic,  ut 
rem  exemplo  declarem,  si  creditor  acceptum  a de- 


(o)  Scriptum  o«t  In  Basilicis  < lo-oSura^ii'  >;  sequipollentUra  dicant. 

bitore  pignus  dissolvat,  quod  sit  de  probitate  at- 
que idoneitate  personae  securus,  nullam  proprie  do- 
nationem facit,  quandoquidem,  omissa  inutili  cau- 
tione, sese  pauperiorem  facere  non  cogitabat.  Quare 
pignoris  remissio  hujusmodi  etiam  inter  vinim  at- 
que uxorem  expediri  potest,  l.  11.  C.  ad  S.  C. 
Vellejan.  Utique  fieri  deinde  potest,  depositarium, 
cui  adeo  acquievit  deponens,  fallere  fidem  , atque 
conventione,  ne  praestet  dolum,  abuti.  Verum  non 
id  in  deponentis  , quum  pacisceretur , intentione 
fuit ; ab  intentione  autem  actus  hominum  notam 
accipiuut,  et  characterem  suum.  Denique  casus  est, 
quo  expressa  nocent,  non  expressa  non  nocent ; ex- 
pressa enim  doli  futuri  conventio  intentionem  re- 
mittendi inhonestam  manifestat ; at  in  conventione, 
ne  depositi  agatur,  nulla  talis  expressio  continetur, 
nulla  consilii  turpitudo  apparet , quamvis  fortuito 
similes  priori  effectus  possit  generaro.  - Caeteruni 
conventionis  hujus  validitas  non  sine  disputatione 
placuit;  Pomponius  primus  eam  retinuisse  videtur, 
quem  sequuti  sunt  Ulpianus  et  Paulus. 

. § 28.  De  culpae  praestatione. 

Culpae  gradum  triplicem  agnoscebant  veteres  re- 
rum nostrarum  Scriptores.  Latam  dicebant  eam , 
quae  in  diligentiae  vel  minimae  praetermissione  con- 

sisteret;  levem,  quae  in  ejus  diligentiae  omissio- 
ne, cujus  apud  frugi  patresfamilias  usus  est;  le- 
vissimam denique  , ubi  maxima  diligentia  non 
esset  adhibita.  Tres  adstruebant  regulas  respon- 
dentes; praestari  latam  solam  ab  eo,  qui  nullam 
ex  negotio  caperet  "utilitatem ; levem  etiam  ab  illo, 
qui  emolumentum  ex  contractu,  cum  alio  contra- 
hente partitum,  acciperet  ; levissimam  denique  ipsam 
ab  eo,  cujus  universum  esset  rei  gestae  beneficium. 
- At  e recentioribus  non  pauci,  duos  tantum  culpae 
gradus  esse  defendunt,  latae  atque  levis;  nullam 
culpam  ejus  esse  posse,  qui  solertiaui  maximam 
omisit ; ab  eo,  qui  per  leges  nostras  culpam  levem 
praestat,  culpam  praestari  vere  universam.  Regulas 
autem  tres  ita  conficiunt , ut  qui  nihil  utilitatis 
habeat  ex  contractu,  latam  praestet;  qui  sentiat 
utilitatem,  cum  alio  contrahente  distributam,  prae- 
stet levem;  levem  itidem  praestet  is,  ad  quem  unum 
contractus  emolumentum  pertineat.  Quae  quidem 
tres  regulae  per  duas  solas  enuntiari  possent,  cu- 
mulatis ita  posterioribus , ut  culpa  levis  praestari 
dicatur  ab  eo,  qui  aut  totam,  aut  partitam  capiat 
contractus  utilitatem.  - Hi  vero  textibus  utuntur; 
nempe  his,  quibus  a culpa  levi  ad  casum  imme- 
diata transitio  fit,  nullo  interjecto,  ubi  levissima 
culpa  consistere  possit,  gradu,  l.  30.  de  pigner.  ad., 
I.  52.  § 3.  pro  socio,  l.  2.  § 1.  deperic.et  cotnmod. 

Utuntur  praeterea  ratione:  si  enim,  ajunt,  levis 
culpa  est  omissio  illius  curae,  quam  adhiberet 
« homo  diligens ...  et  studiosus  paterfamilias  , * 
scilicet  is,  qui  « ad  eum  modum,  quem  hominum 
« natura  desiderat  , diligens  est  » l.  25.  pr.  de 
probat .,  I.  32.  depos. ; non  rationi  conveniens  esset, 
neque  naturae,  curas  aliquando  exigi  majores,  scru- 
pulos nimirum,  avaramque  sollicitudinem. 

His,  quamquam  acute  disputentur,  non  adduci- 
mur eo,  ut  veterum  sententiam  derelinquamus.  Tres 
culpae  gradus  esse  tenemus  ita,  ut  minus  tenea- 
tur is,  cujus  nulla  ex  contractu  commoditas  est, 
ex.  gr.  depositarius ; magis  obligetur  qui  utilitatis 
partem  percipit,,  emtor,  venditor,  locator,  conductor, 
socius;  maxime  vero  ille,  cujus  est  integrum  be- 
neficium, utputa  commodatarius.  Equidem  gradum 
triplicem  evidentissime  distinguit  Ulpianus  in  l.  5. 
§ 2.  commod. , neque  obscure  in  l.  23.  de  R.  I. 
Fateor,  romanos,  de  re  ipsa  sollicitos,  in  nominibus 
designandis  haud  sibi  semper  constitisse.  Primum 
quidem  culpae  gradum,  qui  in  omissione  est  di- 
ligentiae etiam  minimae,  passim  nominaverunt  cul- 
pam latam,  latiorem,  graviorem,  magnam,  dolo  pro- 
ximam, tum  etiam  negligentiam  latam,  magnam, 
nimiam,  dissolutam,  nimiam  securitatem.  Secundo 
etiam  gradui  interdum  culpae,  seu  negligentiao 
levis  nomen  dederunt,  veluti  in  /.  22.  § 3.  ad  S.  C. 

Treb.,  I.  7.  C.  arbitr.  tut.  At  gradni  tortio  expri- 
mendo, levissimae  culpae  vocabulo  usi  non  viden- 
tur : quod  enim  Ulpianus  l.  44.  pr.  ad  l.  Aqttil. 
levissimae  culpae  mentionem  facit,  ad  medium  vere 
gradum  pertinere , infra  demonstrabimus.  Potius 
gradum  hunc  superiorem  ita  significavisse  viden- 
tur: Praestari  debere  diligentiam,  custodiam;  per 
excellentiam,  uti  ajunt,  seu  antonomasiam  diligen- 
tiae et  custodiae  usurpatis  vocibus,  /.  5.  § 2.  6.  9. 
15.  commod. , l.  1.  § 35.  depos.,  L 23.  de  R.  I. 
Quamvis  aliquando  nomiua  eadem  latiori  naturali- 
que  acceptione  adhibuerint,  et  cuilibet  culpae  com- 
miserint (a).  At  si  romani  firmam  nomenclationem 
non  tenuerunt,  ut  in  re  forte  apud  eos  notissima ; 
liceat  nobis,  quibus  non  adeo  haec  familiaria  sunt, 
nominibus  uti  constanter  separatis;  et  cum  gradui 


(a)  Et  tone  respondentes  apponebant  gradus,  veiuti  In  I.  25.  § 16. 
fam.  ercisc, , l.  72.  pr.  pro  socio , l.  2.  § 1. , l.  3. , l.  11.  dt  peric.  fl 
comm.  rei  vend.  , l.  17.  pr.  de  jur.  doi. , l.  24.  § 5.  eoi.  matrim. , l.  33. 
pr.  de  administr.  et  peric. , Gaj.  III.  206.  Adeoqoe  tertio  gradni  admis- 
sae culpae,  seu  potius  omissae  diligentiae,  addebant  epitheton  exactae, 
exactissimae , l.  72  pr.pro  socio  , I.  1.  § i.  de  0.  et  A. , § 2.  I.  quiit,  mod. 
re  contr.  oblig. ; dicebant  diligentiam  , quam  diligens , aut  quam  dlligan- 
tissimus  paterfamilias  adhibet , 1. 18.  pr.  commod.,  I.  25.  S-  16.  fam.  er- 
cisc.;  item  diligentem  enstodiam,  l.  5.  § 5.  commod. • Parum  tamen  rur- 
sus in  vocibus  gradus  exprimentibus  constantes  fuerunt,  adeo,  ut  aliquan- 
do medium  gradum  custodiae  diligentissimae  nomine  expresserint,  $ S.  I.  de 
locat.  - Denique  gradus  constantor  tenuerunt , nomina  non  itidem. 

secundo  culpae  levis  nomen  certe  conveniat,  tertio 
nomen  tribuere  culpae  levissimae. 

Neque  movemur  objectis.  Non  fragmentis,  ubi 
a culpa  levi  fit  ad  casum  immediata  transitio.  Non 
enim  idcirco  excludi  intermediam  culpam  levissimam 
concludere  debemus ; modo  cogitemus  , consistere 
eam  in  omissione  diligentiae  insolitae  , quaeque 
ordinarium  modum  excedat;  jamvero  usitatum  esse 
loquentibus,  ut  de  solitis  tantum  atque  ordinariis 
rationem  habeant.  Hinc  quando  culpa  simpliciter 
dicitur,  culpa  media  seu  levis  facile  significatur  ; 
et  a media  culpa  ad  casum  non  raro  gradus  im- 
mediate fit  ab  auctoribus  juris  (&).  - Neque  magis 
movemur  adjectis  rationibus.  Nam  si  hominum  na- 
tura mediam  diligentiam  ordinario  desiderat;  ali- 


(6)  Hinc  iu  /.  31.  § 12.  de  aedil.  edici.  Ulpianus  culpam  omnem  prae- 
stari dicit  ab  oo  , qui  ?ere  mediam  tantum  , praeter  latam  , praestat.  - 
Hinc  etiam  illa  ipsa  nomina  custodiae  , seu  diligentiae  , quae  alibi , uti 
vidlfiius  , exprimendo  tertio  extraordinario  gradui  fuerant  reservata , avo- 
cata aliquando  sunt  ab  eodem  , et  addicta  gradui  secundo , ut  per  mis- 
sinuem  custodiae , seu  diligentiae , culpa  levis  significaretur  , l.  13.  § 1. 
de  pigner.  act.  Imo  in  l.  3. ' § 1.  nautae , cauponae . stabul. , ubi  sum- 
mus diligentiae  gradus  desideratur,  culpae  scilicet  levissimae  praestatio 
injungitur,  culpae  tamen  nomen  non  datur;  nec  culpa  nec  damnum  fa- 
tale esse  dicitur:  firmatur  tertius  gradus,  et  tamen  extraordinario  eidem 
gradui  nomen  culpae  denegatur.  • Redit  sernper,  in  tanta  apud  jurisconsul- 
tos varietate  loquendi , tertium  gradum  ab  bis  vere  fuisse  agnitum.  Quo- 
minus ei  nomen  culpae  levissimae  demus  , nihil  obesse. 


330 


CAPUT  IV. 


quando  tamen  requiri  posse  maximam,  inconsenta- 
neum  non  est.  Maxime  autem  aequum  est,  id  exi- 
gi ab  illo,  qui  sentit  ex  contractu  utilitatem  uni- 
versam, ut  saltem  sese  praestet  diligentissimuin  ei, 
qui,  nullo  suo  beneficio,  contractum  ipsi  talem  pa- 
ravit. 

Regulae  de  culpa  ita,  si  satis  video,  firmatae 
sunt , quales  a veteribus  pronuntiabantur.  Verum 
limitationes  recipiunt,  atque  exceptiones  suas.  - Non 
placent  qui  regulas  ia  solis  bonae  fidei  judiciis 
valere  putant,  non  autem  in  judiciis  stricti  juris; 
aequiores  enim  hae  sunt,  quam  ut  in  his  deficere 
possint.  Subscribimus  aliis,  qui  inductas  quidem  in 
bonae  fidei  judiciis  regulas  primitus  fuisse  judicant, 
at  inde  ad  judicia  etiam  stricti  juris  productas. 
Cujus  sententiae  non  deesse  videntur  in  Pandectis 
vestigia. 

Neque  illis  accedere  possumus,  qui  in  aliqui- 
bus negotiis  tantam  diligentiam  requiri  a singulis 
hominibus  arbitrantur,  quantam  quisque  adhibeat  in 
rebus  suis;  ita  ut  siquis  socors  in  administranda 
re  sua  sit,  atque  remissior,  non  major  ab  ipso  so- 
lertia  possit  desiderari.  Culpam  tali  mensura  defi- 
nitam, quam  idcirco  culpam  in  coucreto  dicere  so- 
lent, a marito  in  re  dotali,  a socio,  a condomino, 
a tutore  praestandam  esse  ajunt,  adductis  leg.  17. 
pr.  de  jur.  dot.,  I.  7 2. pro  socio,  l.  25.  § 10.  Jam. 

ercisc.,  I.  1.  pr.  de  tut.  et  rat.  distrahenti . Ratio- 
nem allegant  eam,  quod  vir,  atque  socius  habeant 
in  re  dotali,  aut  communi  bene  administranda  pro- 
priae utilitatis  rationem;  unde  si  minus  recte  ge- 
rant, satis  demonstrant  apud  se  non  esse  idonei- 
tatem majorem.  Sibi  suaeque  facilitati  tribuere  eum 
debere,  qui  tali  utitur  socio,  eamve,*quae  tali  sese 
conjunxit  marito.  - Verum  primo  loco  falsum  saepe 
est,  cos,  qui  proprias  res  male  habent,  non  posse, 
modo  vellent,  melius  administrare.  Praeterea,  utut 
ea  valeant  in  sociis  atque  maritis,  non  de  condo- 
minis  repeti  possunt , in  quos  incidimus ; quales 
coheredes  sunt,  sive  collegatarii  a testatore  dati, 
non  a nobis  electi;  ita,  ut  nihil  sit  quod  nobis 
tribui  de  illis  , aut  nostrae  facilitati , queat.  Om- 
nino autem  in  tutoribus  non  valent,  qui  non  mo- 
do non  eliguntur  a pupillis,  atque  a testatore,  aut 
a lege,  aut  a magistratu  praescribuntur;  sed  ne 
habent  quidem  ullam  in  re  pupillari  administranda 
propriae  utilitatis  rationem.  - Quare  hanc  regulis 
solitis  limitationem  rejicimus ; neque  admittimus , 
ut  pro  singulis  casibus  empirica,  ut  ita  dicam,  lex 
adhibeatur,  prae  varia  singulorum  hominum  soler- 
tia  variam  acceptura  mensuram.  Textus  autem,  quos 
supra  retulimus,  bene  Vinnius  de  mediae  diligentiae 
praestatione  absolute  interpretatur,  quippe  media 
diligentia  est,  quae  solet  ab  hominibus  in  rebus 

suis  adhiberi.  Hinc  alia  fragmenta  a socio,  a viro,  etc., 
culpam  praestandam  esse  constituunt,  modo  illo 
omnind  non  adjecto.  Imo  l.  7.  C.  arbit.  tui. , 
levem  culpam  esse  a tutoribus  praestandam , aperte 
definit  (c). 

Exceptio  vere  fit  regulis , quando  a mandata- 
riis,  nullam  licet  utilitatem  capientibus,  culpam  om- 
nem praestandam  esse  constituitur,  l.  21.  C.  mand. 
Quod  ob  singularem  fidem  ab  ipsis  datam,  merito 
placuit. 

Alia  exceptio  est  adversus  eos  statuta,  qui  re- 
bus alienis  curandis  sese  ultro  obtulerint;  eorum 
enim,  qui,  semetipsos  objiciendo,  sponsionem  quam- 
dam de  se  suaque  idoneitate  faciunt,  graviores  esse 
solent  obligationes.  Hinc  de  culpa  levissima  nego- 
tiorum gestores  tenentur,  l.  23.  de  B.  L ; ac  dc  tali 
obligatur  is,  qui  sese  obtulerit  rei  recipiendae,  de- 
positarius, l.  1.  § 35.  depos. 

Loquuti  sumus  de  culpa,  quae  obligationi , ex 
conventione  natae,  succedat.  Est,  quam  nulla  talis 


(<r)  Quidni  minimam?  quandoquidem  tutor  nullum  capit  ex  tutelae  of- 
ficio emolumentum.  Resp : Ratio  in  Ipsa  publici  muneris  indole.  Quoniam 
quae  publica  munera  imponuntur , haud  ea  gratis  substinentur.  Qui  enim 
in  societate  vivimus,  ex  ea  praesidia  , auxilia,  augmenta  propemodum  infini- 
ta rapimus,  ipsi  forsan  tutoribus  usi  sumus,  aut  liberos,  quibus  necqssarii 
esso  poterunt , habemus  ; non  gratuito  onera  hujusmodi  ferre  possumus 
videri. . 

praecedit  obligatio:  eaque  lege  Aquilia  corrigitur, 
unde  culpa  aquiliana  dicta  est  ab  Interpretibus.  Ve- 
tustiores putabant,  lege  Aquilia  culpam  multari  vel 
minimam : at  jure  meritoque  a recentioribus  de  hoc 
reprehenduntur.  Neque  enim  ratio  est,  cur  gravius 
culpam,  quam  obligatio  non  praecesserit,  persequa- 
mur ; lenius  autem  aliam,  qua  conventionis  execu- 
tio  turbetur.  - Imo,  si  quid  distinguendum  esset, 
difficilius  ex  lege  Aquilia  admitti  actio  deberet, 
quae  ex  delicto  est,  magna  ex  parte  poenalis,  gra- 
vior idcirco,  atque  adhibenda  temperantius.  Quin 
mutet  Ulpiani  de  culpa  levissima  mentio  in  l.  44. 
pr.  ad  l.  Aquil.,  ubi  per  emphasim  media,  ac  le- 
vis exprimitur ; uti  in  § 5.  I.  de  locat,  a condu- 
ctore talis  custodia  desideratur,  qualem  « diligen- 
« tissimus  paterfamilias  suis  rebus  adhibet  » ; con- 
stat autem  conductorem  nonnisi  mediam  diligentiam 
praestare  debere  (not.  a). 

§ 29.  De  casu  non  praestando. 

Quod  exeeutioni  contractus  casus  visque  major 
obstiterit , tribui  nequit  debitori , qui  idcirco  non 
obligatur.  Videndum  tamen  est,  an  non  dolus  aut 
culpa  casui  occasionem  dederit.  Casus  dolo  determi- 
nati exempla  afferunt  Gajus  atque  Ulpianus  1. 18. pr. 
commod.,  et  l.  11.  § 1.  locati.  Argentum  alicui  ideo 

commodavi,  quod  is  amicos  ad  coenam  invitaturum 
se  diceret;  at  id  peregre  secum  portavit,  lege  con- 
tractus spreta:  tum  hostium  aut  latronum  incursu, 
piratarum  insidiis,  naufragio,  periit  argentum.  In 
locatione  conventum  est , ne  conductor  ignem  ha- 
beret: habuit;  fortuitus  casus  admisit  incendium.  - 
Species  etiam  concipi  possunt,  ubi  culpa  determi- 
naverit casum.  Equum  commodatum  negligentius 
ducebas,  laxatis  habenis  ; subito  fulguravit;  expa- 
vescens equus  contineri  non  potuit,  quin  sese  pro- 
riperet; quo  debilitatus  est.  - De  speciebns  hujus- 
modi tractatio  in  ea,  quam  mox  habebimus  (§  30), 
circa  mensuram  indemnitatis  quaestione  propriam 
habet  sedem.  Interea  definiamus  , casum  dolo  de- 
terminatum, praestari  oportere,  d.  I.  18.  pr.  com- 
mod.,  d.  I.  11.  § 1.  locali;  casum  autem,  cui  oc- 
casionem culpa  dederit,  tunc  esse  praestandum,  quan- 
do praevideri  a desidioso  debitore  potuit ; de  quo 
plenius  dicemus  exponentes  indicatam  quaestionem. 

Cum  debitor  de  casu  non  teneatur,  tum,  si  con- 
tractus sinallagmaticus  fuerit  , poterit  etiam  per- 
sequi de  jure  suo  alium  contrahentem;  ita  ut  nihil 
ipse  praestaturus  sit,  habiturus  autem  sit  ab  alio. 
Id  tamen,  quoniam  principio  de  non  judicandis  ad 
imparia  contrahentibus  impingere  videtur,  et  mo- 
mentosas aliquando  recipit  limitationes , amplius 
exponendum  est.  - Damnum  quod  fato  obtingit, 

apud  illum  debet  mauere,  quem  mala  sors  perculit, 
neque  hic  in  alium  potest  illud  transferre.  Haec 
illo  significantur  adagio:  Casus  non  praestatur.  Jam- 
vero  fortuna  visque  major  pertingit  eum,  cujus  ma- 
xime intererat  salvam  esse  rem  illam,  quae  perem- 
pta aut  deterior  facta  est.  Talis  autem  esse  solet 
rei  ipsius  dominus : unde*  principium  illud  probe 
enuntiatum  est , res  perire  dominis  suis.  Magna 
tamen  principio  huic  exceptio  est  , quando  domi- 
nus ex  praecedenti  contractu  proprietatem  in  alium 
transferre  teneretur.  Magis  enim  creditoris  interest 
rem  salvam  esse,  qui  perpetuum  et  constans  domi- 
nium sit  acquisiturus,  quam  debitoris,  praesens  qui- 
dem , at  brevi  discessurum  , dominium  retinentis. 
Creditoris  ergo  damnum  esse  debet,  qui  sorte  ini- 
mica afficitur. 

Quapropter  si  res  vendita,  necdum  tradita,  casu 
pereat , vel  fiat  deterior , non  venditoris  damnum 
erit,  sed  emtoris.  Is  rem  nullam  habebit,  aut  ha- 
bebit deteriorem  factam,  pretium  autem  ex  integro 
solvere  debebit,  neque  id,  quod  jam  forte  praesti- 
terit, poterit  repetcrpf.  tot.  tit.  de  peric.  et  cotnm. 
rei  vetui.  Quin  obstet,  ita  nos  ad  imparia  emtorein, 
qui  rem  non  habeat , ac  venditorem  , qui  habeat 
pretium,  esse  judicaturos.  Dispares  enim  fecit  illos 
vis  major  : at  inter  eos , quorum  diversa  conditio 
est,  paritatem  inducere  velle,  vere  esset  iniquitas. 

Non  eadem  in  locatione  et  conductione  tenenda 
semper  conclusio  est.  Cutn  enim  locator  non  rei 
dominium  , atque  substantiam  , debeat  conductori , 
sed  usum ; tum  non  quilibet , in  re  contingens  , 
eventus  damno  esse  debet  conductoris  unius.  Distin- 
guendi apprime  sunt  duo  modi , quibus  damnum 
circa  rem  locatam  fortuito  accidere  potest.  Aliquan- 
do enim  talis  contingit  casus,  quo  roi  locatae  sub- 
stantia destruitur , ex.  gr.  locata  domo , ea  motu 
terrae  decidit:  aliquando  vero,  salva  substantia, 
usus  tantum  intercipitur,  ex.  gr.  locato  fundo,  flu- 
men subito  circumfluit  ita,  ut  colonus  accessu  pro- 
hibeatur. Si  prior  casus  eveniat,  tunc  fortuna  utrum- 
que percellit;  tam  locatorem,  rei  substantia,  quae 
apud  ipsum  permansura  erat,  perempta;  quam  con- 
ductorem, qui  speratam  ex  re  utilitatem  capere  am- 
plius non  poterit.  Igitur  uterque  effectus  fortunae 
patietur;  locator  pensionem  seu  mercedem  non  ha- 
bebit , aut  hujus  remissionem  pro  damni  portione 
ferre  debebit;  conductor  carebit  usu  desiderato.  E 
converso,  casu  altero  obtingente,  afficitur  conductor 
unus,  qui  usu  prohibetur  , non  autem  locator,  cui 
salva  rei  substantia  atque  incolumis  manet.  Ergo 
unus  conductor  effectus  pati  debebit;  carebit  usu 
rei,  pensionem  solvet.  - Quibus  ita  e ratione  juris 
praepositis , plura  fragmenta  componuntur.  Pauca 

memorabo.  In  1.  15.  § 6.  locuti  tractat  Ulpianus 
casum,  quo  navis  ipsa  locata  perierat.  Casus  fe- 
rendus conductori  est , cui  carendum  erit  usu  ex- 
pectato;  ferendus  locatori,  qui  vecturam  non  petet, 
et,  siquae  praerogata  sit,  restituet.  Apud  Labeonem 
et  Paulum  in  /.  ult.  pr.  de  1.  Rhodia  de  jadu 
non  perempta  navis  erat,  at  perierant  servi,  quo- 
rum vehendorum  causa  locatio  conductio  inita  fue- 
rat; navis  tantum  usus,  qui  desiderabatur  , fuerat 

interceptus  , salva  navis  ipsius  substantia  ; hinc 

« 

vecturam  deberi  admissum  est;  nisi  probaretur,  id 
expresse  actum  fuisse , ut  pro  his  tantum  servis , 
qui  deportati  reapse  forent,  merces  daretur.  - Item 
l.  13.  C.  de  advoc.  divers.  judicior.  componitur 
leg.  4.  de  offic.  adsessor.  Patronus  fisci  est,  qui 
fisco  defensionem  praestat,  accipiens  non  mercedem 
quidem , quae  de  opera  liberali  non  dicitur , sed 
honorarium;  negotium  denique  cum  fisco  facit,  lo- 
cationi conductioni 'simile,  unde  si  non  actionem  , 
utique  persecutionem  extraordinariam  habet.  Mor- 
tuo patrono,  intuitu  temporis,  quod  suscepto  mu- 
neri superesset,  nihil  a fisco  petere  poterunt  suc- 
cessores ipsius.  Casus,  qui  substantiam,  hominem, 
cujus  operae  praestandae  erant , destruxit , affecit 
quidem  fiscum  , qui  desiderata  defensione  uti  non 
poterit , praeterea  patronum  ejusque  heredes , qui 

22 

jus  ad  honoraria  amittent.  Ita  in  d.  I.  13.  C.  ( a ) 
In  d.  I.  4.  casus  exhibetur  , quo  Legato  Caesaris 
adjuncti  fuerant  Comites,  adsessores  nimirum  et  con- 
siliarii. Horum  opera,  certo  praefinito  tempore,  sa- 
lario rependebatur.  Moritur  Legatus.  Non  substan- 
tiam hominum,  quorum  operae  expectabantur,  mors 
sustulit;  impossibilem  tantum  harum  praestationem, 
perempto  Legato , effecit.  Casus  non  Comites  ma- 
net; hi  ad  salarium  residui  temporis  petendum  ad- 
mittuntur. Concinit  l.  19.  § 9.  10.  locati. 

Denique  praetereundum  non  est , ea,  quae  de 
culpa,  aut  vi  majore  praestanda  necne,  sunt  legi- 
bus constituta,  posse  pactis  et  conventionibus  mu- 
tari. Secus  ac  obtinet  in  regula  de  dolo  futuro 
praestando,  quae  per  conventiones  nequit  submove- 
ri (§  27).  Neque  enim  in  pactis  circa  culpam  aut 
casum  ulla  turpitudo  esse,  aut  ad  fraudes  invita- 
tio potest. 


$ 30.  De  eo  quod  interest. 

Huc  usque  vidimus  (§  27.  28.  29),  quandonam 
teneatur  is,  qui  obligationem  suam  non  adimplevit: 
videamus  jam  quousque,  qua  mensura,  idem  ad  in- 


(«)  Plinius  etiam  lib.  IV  epistolarum  scribit , mortuo  scriba  quaesto- 
ris missi  in  prorlnci&m.  heredibus  scribae  nihil  deberi,  fuisse  pronuntiatum. 

demnitatem  praestandam  adstringatur.  - Constat  ge- 
neraliter, eum,  qui  obligationi  propriae  non  satis- 
fecit, ad  ejus  damni  reparationem  teneri,  quod  ipse 
ita  produxit.  Damnum  hoc  ita  romani  exprimebant : 
Id  quod  interest,  quanti  interest,  utilitas , atque 
etiam  quanti  ea  res  erit,  l.  22.  pr.  ad  l.  Aquil. , 
l.  9.  § 8.  ad  exhib.,  L 1.  § 5.  ne  vis  Jiat  ei,  etc. 

Interpretes  damnum  emergens  a lucro  cessante 
distinxerunt.  Damnum  emergens  dixerunt,  quando 
creditoris  patrimonium,  qualo  antea  fuerat,  minuere- 
tur; lucrum  cessans,  quando  beneficio,  quod  ex  con- 
tractu accipere  poterat,  creditor  deficeretur.  Etiam 
romani  id  quod  amissum  est,  amissiones,  id  quod 
abest,  damnum,  a lucro  distinguebant,  l.  27.  ex  quib. 
caus.  major.,  I.  2.  § 8.  de  eo  quod  certo  loco , 
l.  13.  pr.  ratam  rem  hab.  Etsi  aliquando  damni 
generalius  accepto  nomine  commodorum  etiam  amis- 
siones comprehenderent,  l.  2.  § 11.  ne  quid  in  loc. 
pubi.  Nec  raro  lucri  nomen  in  deteriorem  partem  ac- 
ciperent, sive  ut  illud  significarent,  quod  stricto  jure 
civili,  at  non  juxta  naturalem  aequitatem  sumeretur, 
Gaj.  II.  56.,  sive  illud,  quod  omnino  debitum  non 
esset,  /.  26.  de  damn.  in f. 

Passim  autem  Interpretes  damnum  et  ita  di- 
stinguunt, ut  aliud  directum  atque  immediatum,  in- 
directum aliud  et  mediatum , dicant.  Directum,  uti 
vox  ipsa  significat,  et  bene  ab  aliquibus  definitur, 

illud  est,  quod  ex  non  adimpleto  contractu  simpli- 
citer, ac  sine  accidentalium  adjunctorum  concursu  , 
descendit  quod  autem  concurrentibus  hujusmodi 
adjunctis  conficitur,  indirectum  est.  Quamobrem  di- 
rectum atque  immediatum  damnum  est  illud  unum, 
quod  res  debita  non  detur,  aut  non  ita  detur,  uti 
erat  danda.  Hoc  enim  ex  simplici  relatione  rei  cum 
creditoris  patrimonio  erumpit;  cetera  omnia,  adjun- 
ctis aliis  circumstantiis,  plus  minusve  indirecta  re- 
sultant. 

Quibus  positis  placere  non  potest,  quod  aliqui 
concludunt,  damna  directa  tantum  praestari  opor- 
tere, non  autem  indirecta;  nec  quod  alii  putant, 
damna  proprie  dicta,  nempe  emergentia,  etiam  in- 
directa, lucra  cessantia  solum  directa  esse  praestan- 
da; nec  quod  alii  arbitrantur,  directa  tantum  prae- 
stari ab  eo,  qui  culpa  cessavit  adimplemento  con- 
tractus, indirecta  etiam  praestari  ab  eo,  qui  cessavit 
dolo  malo.  Sexcenta  enim  sunt  in  jure  nostro  exem- 
pla indirectorum,  uti  sunt  a nobis  definita,  damno- 
rum, et  lucrorum  similium,  quae  praestentur,  atque 
etiam  ab  eo,  qui  culpa  et  negligentia  peccavit.  Ali- 
qua in  sequenti  tractatione  exponemus. 

Sunt  e recentibus,  qui  putant,  damnorum  refe- 
ctionem deberi  tunc,  quando  duo  simul  concurrant 
extrema;  primo,  quod  necessario  ex  non  adimpleto 
contractu  damnum  consequatur;  praeterea  quod  de- 

bitor,  cum  contraheret,  praeviderit  damnum  aut  po- 
tuerit praevidere.  Haec  si  existant  extrema,  deberi 
ajunt  tum  directorum  damnorum  tum  indirectorum 
praestationem:  nec  distinguenda  esse  damna,  quae 
dolus,  a damnis,  quae  culpa  genuit;  si  enim  dam- 
num sit  ac  sit  imputandum  debitori , de  causae 
moralis  diversitate  non  esse  anquirendum.  - Pace 
dicam  doctorum,  quibus  haec  sententia  arridet,  vi- 
rorum, ei  nos  acquiescere  non  possumus.  Quod  enim 
primo  loco  requirunt  , damnum  necessario  ex  non 
observato  contractu  nasci  debuisse  , quomodo  refe- 
ctioni damnorum  etiam  indirectorum,  postea  ab  ipsis 
admissae,  componi  possit  non  perspicimus.  Si  enim 
indirectum  est,  quod  concursu  circumstantiarum  ac- 
cidentalium conficitur,  necessarium  istud  quidem  dici 
sine  aperta  contradictione  non  potest.  - Xeque  ma- 
gis apparet  plena  veritas  requisiti  alterius,  de  prae- 
sensione, aut  praesensionis  possibilitate,  eo  tempore, 
quo  contractum  fuit.  Mitto,  quod,  necessitate  damni 
primo  loco  requisita,  nihil  superest  inter  praevisa, 
et  non  praevisa  damna  , distinguendum  ; et , cum 
id,  quod  necessario  contingere  debet,  praesensio- 
nem fugere  nequeat,  requisitum  secundum  absorbe- 
tur priore.  Eccur  damna  praevideri,  ipso  contrahendi 
tempore,  potuisse,  necessarium  ducunt?  Quin  indem- 
nitas praestetur  ab  eo,  qui  quando  contraxit,  non 
potuit  praevidere  damna,  potuit  autem , quando  ces- 

sare  coepit  debita  observantia  ? Denique  displicet 
doli  illa  et  culpae  facta  aequiparatio.  Ultro  enim 
fatemur,  in  damnis  quae  culpa  debitoris  obveniunt, 
praesensionis  possibilitatem  esse  ad  hoc,  ut  emen- 
dari debeant,  necessariam.  Est  namque  culpae  prae- 
standae ratio  in  eo  , quod  praestita  non  sit  justa 
solertia,  rerutnque  debita  praesensio;  quare  eorum 
eventuum,  qui  praevideri  non  potuerunt,  nulla  po- 
test esse  imputatio.  At  ei,  qui  fraude  et  malo  con- 
silio turbavit  contractum  , pessime  concederemus  . 
ut  obtentu  non  praevisorum  in  specie  damnorum  , 
haec  non  reficeret,  quibus  ipse  unus  causam  dedit 
infidelitate  sua.  Non  haec  Gajo  fuit,  non  Ulpiano 
sententia , quando  illi , qui  dolo  malo  legem  con- 
tractus violaverat , naufragia  , insidias  piratarum  , 
latronum  incursus  imputaverunt,  quae  quidem  iden- 
tidem praevideri  nequibant,  L 18.  pr.  comtnod., 
I.  11.  § 1.  locati.  Quod  si  causa  moralis,  qua  fit 
ut  damnum  illatum  emendari  debeat,  diversa  in  frau- 
dolento  est  , ac  in  n egi  i gente  ; effectus  etiam  di- 
versos, ac  variam  imputandi  mensuram  esse  debere, 
consentaneum  est. 

Itaque  distinctis  damnis,  quae  culpa,  a damnis, 
quae  dolo  fiunt,  tum  separata  causa  damnorum  pro- 
prie dictorum,  nempe  emergentium,  a causa  lucrorum 
cessantium  ; sequeutia  principia  constituenda  esse 
censemus.  - Primo  : Damnum  proprie  dictum  , ex 

culpa  debitoris  ac  negligentia  emergens,  praestan- 
dum est,  si  modo  a debitore  ipso,  admissae  cul- 
pae tempore,  potuerit  praevideri.  Cum  autem  prae- 
sensionis probabilitas  , prouti  majores  accidentales 
circumstantiae  damno  generando  accedant  , magis 
magisque  minuatur;  tum  dicere  non  male  possumus, 
praestari  a negligente  damna  directa,  et  non  ni- 
mis indirecta.  Quamquam  technicae  voces  parum 
proficiunt  in  quaestione  facti  : prudentis  enim  ju- 
dicis est  pro  re  nata  animadvertere,  utrum  tot  ta- 
lesque  circumstantiae  adfuerint,  quas  praevidere  de- 
sidiosus potuerit,  necne.  Paulus  in  l.  21.  § 3.  de 
adion.  emti  tractat  de  dainnis,  culpa  debitoris  il- 
latis. Loquitur  enim  jurisconsultus  de  mora  debi- 
toris , quam  per  verba  illa  exprimit  « cum  per 
« venditorem  steterit,  quominus  rem  tradat  »;  mo- 
ra autem  , quae  in  actu  de  sui  natura  negativo , 
in  omissione,  consistit,  culpae  tribuenda  esse  prae- 
sumitur. Itaque  Paulus  ait  « omnis  utilitas  emtoris 
« in  aestimationem  venit : quae  modo  circa  rem 
« ipsam  consistit  ».  Neiupe  significat,  reficienda  esse 
daruua,  quae  ex  re  non  praestita  nascuntur  simpli- 
cius, aut  nullis,  aut  proximis  ac  praevidendis  ad- 
jectis casualibus  circumstantiis.  Quam  quidem  in- 
terpretationem confirmant  exempla  a Paulo  subjecta. 
Ait  enim,  quod  si  triticum  quis  emerit,  et,  ob  eam 
rem,  quod  non  sit  traditum,  familia  ejus  fame  la- 

boraverit,  id  debitori  tribuendum  non  sit.  Quod 
enim  familia  non  solum  emtori  esset,  sed  quae  pa- 
ne indigeret,  et  quidem  illo  , qui  ex  vendito  tri- 
tico conficeretur , omni  alio  auxilio  destituta ; ad 
remotas  nimium  ac  raras  circumstantias  pertinet, 
quam  ut  posset  a venditore,  moram  ineunte,  prae- 
videri. - Contra  in  l.  22.  pr.  § 1.  ad  l.  Aquil., 
§ 10.  I.  de  l.  Aquil.  sine  doli  culpaove  distin- 
ctione de  occiso  servo  tractatur,  et  praestandum  di- 
citur damnum  pecuniae,  quam  dominus  ei,  cui  ser- 
vum ipsum  sub  poena  debebat,  solvere  debuit;  vel 
quod  e valoro  corporum  reliquorum  diminutum  est, 
si  occisus  esset  unus  ex  comoedis , symphoniacis , 
gemellis,  uti  et  si  ex  quadri ga,  aut  pari  mularum 
animal  esset  peremptum.  Haec  enim  solita  ac  prae- 
videnda fuerant  (a). 


(o)  At  Marcianus  l.  45.  de  contrahenti,  emi . in  specie  rei  venditae,  qua- 
litates , deteriores  volitis  , habentis  (vestimenta  interpola  pro  novis,  va- 
sum auricalci  pro  aureo) , ait,  a venditore  ignorante  solam  aestimationem 
deberi , nullam  praeterea  damni  refectionem  ; e contra  a sciente  atque  do- 
loso venditore  damna  esse  oinnia  praestanda.  An  igitur  negligentes  nullam 
damnum , praetor  directum  , praestant  ? Kadern  difficultas  oritur  ex  /.  13. 
pr.  § 1.  2.  de  act.  emt* ; venditorem  pecoris  morbosi,  tigni  vitiosi , servi 
fugitivi,  aut  furtifici  , scientem  quidem  vitia  , et  cognoscentem.  Umeri  de 
damnis;  utputa  si  mala  vicinum  pecus  contagia  laeserunt,  aut  aedes  tigni 
vitio  corruerunt , aut  servi  alii  sollicitati  sunt  a servo  emto  , ut  aecum 
fugerent , resve  ablatae  sunt  ab  eo  : at  venditorem,  qui  vitia  ignorasset , 
de  damrfls  non  teneri.  Denique  1. 19.  § 1.  locati , convenienter  dictae  l.  45. 
de  contr.  cmt.  , haec  habet  « si  saltum  pascuum  locasti  , in  quo  herba 

Secundo  : Lucrum,  quod  cessaverit  ex  culpa  debi- 
toris, reficiet  hic,  si  praevidere  illud  potuerit  (uti  ex  ra- 
tionibus nuper  expositis  facile  concluditur);  ac  prae- 
terea si  certa  spes  apud  creditorem  talis  lucri  fuis- 
set. Simplex  lucri  probabilitas , ordinarii  licet  et 
soliti,  non  sufficit,  ut  ejus,  qui  tantum  culpa  pec- 
cavit, conditio,  reficiendi  lucri  onere , praegravetur.  - 
Tenetur  legis  Aquiliae  actione  is,  qui,  etiam  per 


4 mala  nascebatur:  ...  st  pecora  vel  demortua  sunt. rei  etiam  deteriora 
4 facta,  quod  interest  praestabitur,  si  scisti ; si  ignoranti,  pensionem  non  pe- 
4 tes  - Resp : Accipiendae  sunt  hae  leges  de  casibus  quibus  in  ignorante 
culpa  defuisset ; de  justa  , probabili  ignorantiae  allegatione.  Etsi  enim  in 
renditore  aut  in  locatore  ignorantia  rei  suae,  justa  saltem  atque  probabi- 
lis, haud  praesumatur;  potest  tamen  fieri,  ut  ea  aliquando  probetur.  Ve- 
luti  si  rem  perbrevi  tempore  possedisset  ita  . ut  eum  ritia  latuerint;  in- 
terpolationes enim  vestimentorum  . metalli  falsitates  , pecoris  morbus  , ti- 
gni vitium,  servi  malitia,  et  pestilentia  pascnl , talia  sunt,  quae  nonnisi 
per  idoneum  tempus  apparere  solent.  Igitur  in  dd.  U. , cum  abesset  culpa, 
venditori  aut  locatori  damna  illa-  non  sunt  imputata . Jussus  tantum  est 
is  , ut  de  pretio,  aut  de  morcede  , remitteret , ac  praestaret  emtori , vel 
conductori . quod  interosset  rem  bonam  non  esse;  non  ei  capito  culpae,  sod 
nc  in  bonae  fidei  uegotio  lucrum  ei  errore  emtoris,  vel  conductoris,  ini- 
quum caperet.  - Kevera  d.  t.  19.  § 1.  locali  diverse  disponit  de  doliis  vi- 
tiosis ab  ignaro  locatis,  nam  si  < deinde  vinum  effluxerit,  tenebitur  in  id 
4 quod  interest : nec  ignorantia  ejus  erit  excusata  ».  Ignorantiae  allega- 
tio non  admittitur ; injusta  ea . improbabilis  judicatur  , quia  vitium  dolii 
erat  patulum  nimis , aut  levissimo  experimento  cognoscendum , ita , ut 
sine  dolo  vel  culpa  silentium  locatoris  esse  non  potuerit.  Culpa  saltem  ad- 
missa, damni  ex  effuso  vino  contingentis,  omnino  praeridondi,  constituta 
refectio  est- 

culpam  occisi  servi  causa  fuit,  ut  dominum  ex 
amissa  hereditate,  quae  servo  relicta  fuerat,  refi- 
ciat, l.  23.  pr.  § 2.  ad  l.  Aqtiil.,  § 10. 1.  de  l.  Aquil.; 
uti  etiam  de  simili  amisso  lucro  tenetur  qui,  ser- 
vum non  exhibendo,  moram  contraxit,  l.  11.  pr.  ad 
exhib.  Lucrum  enim,  quamvis  indirectum,  praevi- 
deri tamen,  utpote  ordinarium  potuit;  certum  autem 
fuisse , ipsa  hereditatis  delatio  manifestat.  - Hinc 
etiam  ex  l.  35.  pr.  de  l.  3.  heres,  cui  testator  jus- 
serat,  ut  tribum  emeret  liberto,  atque  emendi  mo- 
ram fecit , tenetur  de  commodis  et  Principalibus 
liberalitatibus,  quas  fuisset  consequutus  libertus,  si 
ei  tribus  secundum  voluntatem  patroni  sui  compa- 
rata esset.  Lucri  amissio  fuit,  quam  omnino  heres 
potuit  praevidere.  Quod  quidem  in  aperto  est ; modo 
memoremus,  quid  rei  sit  illud,  quod  in  d.  I.  dici- 
tur « tribum  emi  » ; in  aliis  autem  Pandectarum 
locis  exprimitur  ita  « emqre,  legare  tesseram  fru- 
« raentariam  »,  et  similiter  in  fragm.  vatie.  § 272. 
« decuria...  comparata  ».  Republica  cadente,  pessime 
factum  est,  ut  quae  antea  plebi , minuto  frumenti 
pretio,  fiebant  largitiones,  per  distributiones  incipe- 
rent fieri.  Imperatores  etiam  largitiones  tales  facere 
consueverunt,  at  limitatas  eas  quidem , certisque  le- 
gibus moderatas , ut  abusus  nimii  compescerentur. 
Instituti  sunt  jam  ab  Octaviano  curatores,  seu  prae- 
fecti frumenti  dandi,  ut  viderent,  quibusnam  esset 

jus  ad  largitiones  habendas.  Horum  inde  nomina 
per  catalogos  disposita,  atque  aeneis  tabulis  pu- 
blice inscripta  fuisse,  Seneca  refert  lib.  i.  de  benejic. 
Certe  autem  catalogi  per  ordinem  tribuum  triginta— 
quinque  conscripti  fuerunt,  uti  Pop.  rom.  distribu- 
tus tunc  temporis , atque  inscriptus  erat.  Cuique 
jus  habenti  tessera  sive  aenea  data  est,  sive  lignea, 
quam  largitionum  faciendarum  adveniente  die  of- 
ferret publicis  mensoribus,  suamque  acciperet  quan- 
titatem. Ei,  qui  tessera  sua  uti  directe  nolebat,  ven- 
dendae ejus,  ac  cedendae  erat  facultas.  Idque  voces  il- 
lae in  Pandectis,  et  vaticanis  fragmentis,  significant. 
Cum  igitur  omnia  haec  ideo  instituta  sint,  ut  largi- 
tiones Principales  perciperentur  (b);  heres,  qui  moram 
in  tribu  emenda  fecerat,  lucri  hujus  amissionem  de- 
buit certo  certius  praevidere.  Neque  solum  praevi- 
dendum lucrum , sed  certum  etiam  fuit ; uti  con- 
cessio, quam  Princeps  reapse  fecit,  declaravit.  - E 
converso  in  1.  29.  § 3.  ad  l.  Aquil.  legimus  « Plane 
« si  culpa  nautarum  id  factum  esset  (ut  retia,  in  quae 
« inciderint,  rupissent),  Lege  Aquilia  agendum.  Sed 
«ubi  damni  injuria  agitur,  ob  retia,  non  piscium, 
« qui  ideo  capti  non  sunt,  fieri  aestimationem  ; cum 


(i)  Adde  inscriptionem  rom&nam,  satis  notam  > Trajano  A.  Germani- 
« co , Dacico  etc.  Tribas  XXXV  quod  llberalitate  optimi  Principis  com- 
< moda  earum  etiam  locoram  adjectione  amplificavit  ». 

«incertum  fuerit,  an  «caperentur.  Idemque  et  in 
« venatoribus,  et  in  aucupibus  probandum  » . Nempe 
quia  incertum  exitum  piscatio,  venatio , aucupium 
habet,  atque  interdum,  capientibus  licet  vicinis,  nihil 
capitur  (c). 

Tertio:  Huc  usque  de  damnis,  ex  culpa  debi- 
toris natis.  Si  dolo  ejus  damnum  proprie  dictum 
emerserit,  praestandum  est;  non  tantum  si  praevi- 
dendum fuit,  de  quo  exempla  sunt  in  l.  3.  de  cond. 
futi.,  verum  etiam  si  praevideri  non  potuit.  Ra- 
tiones supra  exposuimus,  et  textus  in  l.  18.  pr.  com- 
mod.,  L 11.  § 1.  locati. 

Quarto  tandem:  Fraudolentus  praestabit  lucra 
cessantia,  etiam  quae  praevideri  nequibant  (ob  eas- 
dem rationes)  , atque  etiam  incerta,  modo  probabi- 
lia. - Possunt  certe  lucra  futura  talia  esse  , quae 


(c)  Ita  componas  quae  de  lucro  ex  negotiatione  futura,  ob  non  solu- 
tam opportune  rem  pecuniamve  debitam  amisso,  in  contrarium  constituun- 
tur a fragmentis  nostris.  Debitorem  a praestatione  hujus  lucri,  quod  quae- 
rere potuit  creditor  , relevant  l.  ult . de  peric.  et  comtn.  rei  vend.  , /.  21. 
§ 3.  de  act.  eniti.  At  /.  2.  § ult.  de  eo  quod  certo  loco  contradicit  « Quid 
« si  merces  solebat  comparare?  et  an  et  lucri  ratio  habeatur , non  solius 
« damni  V Puto  et  lucri  rationem  habendam  *.  In  prioribus  textibus  sup- 
ponitur casus,  quo  ex  circumstantiis  facti  « potuit  » quidem  lucrum  quae- 
ri , sed  non  tuto  erat  id  obventurum,  forte  quia  solvendi  locus  non  erat  ad 
promercia  dispositus  ( non  era  una  piazza  di  commercio ).  In  postremo 
erat  Ephesi  solvenda  pecunia , loco  ad  emendas  merces  aptissimo , atque 
ubi  lucri  ita  faciendi  erat , ut  in  re  humana  , certitudo. 

praevideri  a debitore,  fidem  fallente,  non  possent, 
et  tamen  habeant  probabilitatem.  Nempe  si  in  ci- 
vitate quidem  essent  insolita ; probabilia  aute  m ex 
circumstantiis  specialibus,  quamquam  ipsi  debitori 
ignotis.  - Incerta  autem,  modo  probabilia,  lucra  ab 
illo  praestari  oportere,  argumentum  praebet  l.  29. 
§ 3.  ad  l.  Aqtiil.  ; ubi.  retibus  ruptis,  piscium  non 
captorum  ratio  non  habetur,  facta  expresse  specie 
de  culpa;  quasi  de  dolo  aliter  dici  debeat.  Faciunt 
etiam  l.  33.  vers.  nam  et  si,  locati,  l.  1.  6'  41.  de 
vi  et  vi  arm. ; ubi  a doloso  lucrum  omne  praestan- 
dum esse,  firmatur.  Denique  observandum  est,  ei, 
cui  per  debitoris  dolum  non  solvatur,  in  litem  ju- 
rare licere.  At  hunc,  si  lucra  non  improbabilia  spe- 
rabat, etiam  de  istis  juraturum , nemo  non  videt : 
neque  leges,  si  horum  praestationem  non  admitte- 
rent, in  tantum  discrimen  rem  adduxissent;  ne  mo- 
nito quidem  ullibi  jurante  creditore  de  abstinendo 
ab  hujusmodi  lucrorum  consideratione.  - Improbabi- 
lia lucra  certe  nutnquam  habebuntur  in  calculo. 

§ 31.  De  obligatione  non  adimpleta,  ratione 
loci  vel  temporis. 

Tractavimus  de  effectibus  contractus  non  adim- 
pleti generalibus.  Speciales  sunt  a jure  civili  con- 


Digitized  by  Googte 


350 


CAPUT  IV. 


stituti,  quando  non  ibi,  ubi  dandum  fuerat,  detur  ; 
aut  non  eo,  quo  dari  oportebat,  tempore. 

Si  locus  sit  in  contractu  'perficiendae  solutioni 
determinatus , is  certe  justus  est,  ubi  solutio  fiat, 
l.  9.  de  eo  quod  cert.  loc.,  et  passim.  Designatione  in 
contractu  non  facta,  solvi  debet  in  loco  opportuno. 
I.  39.  de  solui.,  qualis  esse  solet  locus  domicilii  de- 
bitoris, arg.  I.  2.  de  reb.  and.  jud.  possid.,  aut  ubi 
res  in  specie  debita  sita  est,  t.  38.  de  judic.  - Si 
locus  solvendo  sit  in  conventione  statutus,  at  ibi 
debitor  non  adsit,  neque  solvat,  facile  res  in  bo- 
nae fidei  actionibus  expeditur.  Cum  enim  in  hujus- 
modi judiciis  possit  officio  suo  judex  conventorum 
limites  ex  bono  et  aequo  superaro ; tum  actio  alibi, 
quam  in  loco  -convento,  bene  institui  poterit,  judico 
rationem  habituro  de  eo,  quod  sive  actoris  sive  rei 
conventi  interest,  loco  statuto  solutum  non  fuisse. 
At  non  idem  admitti  poterat  in  stricti  juris  judi- 
ciis, ubi  judici  conventionis  fines  sunt  rigorose  ob- 
servandi; non  alio,  quam  qui  statutus  esset,  loco 
actio  exerceri,  non  id,  quod  actoris  reive  interesset, 
a judice  aestimari  poterat.  Opportune  pro  negotiis 
stricti  juris  nova , libera , arbitraria  actio  introdu- 
cta est,  de  eo  quod  cedo  loco,  Gaj.  I.  1.  de  eo  quod 
cert.  loc.  Hanc  alibi,  quam  in  convento  loco,  promo- 
vet creditor ; in  hac  judex  de  eo,  quod  actoris  aut 
rei  intersit , habet  rationem.  - Debebat  autem  in 

talis  actionis  formula  locus,  qui  conventus  fuis- 
set , exprimi  ita : Si  paret  Num.  Negidium  Aulo 
A geri  o X milia  Ephesi  dare  oportere;  ne  actor 
plus  loco  peteret,  Gaj.  IV.  53.  Non  difficilis  re- 
sponsio est  quaestioni,  an  creditor  actionem  de  eo 
quod  certo  loco,  ubicumque  placeat,  promovere  pos- 
sit. Arridet  sententia  eorum,  qui  agenti  locum  illum 
assignant,  qui  justus  fuisset,  si  alius  non  esset  in 
conventione  statutus , utputa  locum  domicilii.  Non 
enim  actio  haec  ideo  fuit  invecta,  ut  regulae  de 
judicum  ac  judiciorum  competentia  subverterentur, 
sed  solum  ut  rigor  conventionis,  de  certo  loco  fa- 
ctae, posset  praeteriri : hoc  obtento,  regulae  de  ju- 
risdictione solitae  servari  debent. 

Ratione  temporis  conventiones  non  adimplentur, 
quando  dies  venit,  neque  solvitur,  scilicet  initur 
mora.  Mora  a nostris  illa  tantum  dicitur  cessatio, 
quae  potest  imputari  auctori  suo  , non  alia,  quam 
casus  forte  visque  major  intulit. 

Verum  non  solum  debitor,  sed  etiam  creditor 
moram  potest  inire : nempe  si  per  eum  stet  quomi- 
nus solvi  queat;  veluti  si  recuset  recipere  id,  quod 
debetur,  justo  loco  et  tempore  oblatum , vel  absit 
loco  convento,  vel  actibus  ad  executionem  necessa- 
riis adesse  nolit,  ex.  gr.  admetiendis  adpendendisve 
debitis  quantitatibus.  Si  quid  tale  contingat,  peri- 
culum rei  debitae,  quod  forte  autea  esset  debitoris 

in  creditorem  ipsum  transfertur.  Quamquam  enim 
periculum  rei  in  specie  debitae  creditoris,  ex.  gr. 
emtoris , esse  soleat , etiam  mora  nulla  contracta 
(§  29);  tamen  secus  est,  si  aliter  in  contractu 
conventum  fuisset,  et  certe  si  generis  debitum  fuerit 
(§  25 ).  In  his  casibus  per  creditoris  moram  in 
ipsum  fit  periculi  translatio.  Imo  etiam  quando, 
specie  debita  , periculum  ante  moram  hujusmodi 
apud  creditorem  esset,  augetur  illud  per  moram  , 
quatenus  debitor  custodiam  amplius  non  debeat  prae- 
stare, et  solum  de  dolo  malo  teneatur.  Pertinet  ad 
creditoris  moram  textus  Ulpiani  notissimus  l.  1. 
§ 3.  de  peric.  et  comm.  rei  vend.  Si  venditum  vi- 
num, diesque  ad  admetiendum  statuta  fuerit,  neque 
intra  diem  admensum  sit ; potest  venditor,  ut  dolia, 
ac  vasa  sua  libera  habeat , testato  denuntiare  em- 
tori,  ut  aut  vinum  tollat,  aut  sciat  futurum  ut  hoc 
effunderetur.  Et  nisi  profecerit,  potest  effundere; 
laudandus  tamen,  si  effusione  abstineat , et  potius 
mercedem  vasorum  persequatur  (a). 

Antequam  ad  latiorem  de  mora  debitoris  tra- 
ctationem deveniamus,  admonendum  est,  posse  fieri, 
ut  prius  quidem  iniverit  moram  debitor,  qui  juste 
interpellatus  non  solvisset ; inde  vero,  debitore  rem 
debitam  plenamque  indemnitatem  offerente,  atque 


(a!  l>«  mora  creditorum  adde  ( § 41 ). 

injuste  recusante  creditore,  moram  ab  isto  contra- 
hi. Aut  vicissim,  primum  creditorem,  oblata  recu- 
santem injuste,  contraxisse  moram;  hanc  deinceps 
iniri  a debitore,  jam  interpellato , neque  solvente. 
Regula  est,  posteriorem  moram  nocere ; sola  enim 
revera  est,  quae  remaneat.  - Disputant , an  simul 
debitoris  mora  esse  aliquando  possit , simul  cre- 
ditoris. Discedo  ab  his,  qui  affirmant,  ac  moram 
duplicem  compensari  arbitrantur;  meque  adscribo 
denegantibus.  Quae  enim  mora  est,  ea  semper  alicui 
fit,  atque  supponit  aut  debitorem  solvendo  para- 
tum, aut  accipiendo  dispositum  creditorem.  Quando 
uterque  utrumque  fugiat,  mora  fit  neutri.  Obstare 
videntur  textus  in  leg.  17.  de  peric.  et  comtn.  rei 
vend.  et  in  leg.  51. pr.de  adion.  eniti:  ubi  in  vino 
praebendo  et  tradendo  mora  utriusque  agnoscitur , 
tam  emtoris  quam  venditoris;  et,  quod  mirabilius 
videtur,  ne  compensari  quidem  moram  hinc  inde 
debere  statuitur , sed  moram  tantum  emtoris  esse 
habendam  in  calculo,  eam  tantum  nocere  auctori 
suo.  An  ergo  si  emtor  poenam  in  contractu  promi- 
serit, ea  jaffi  committetur?  an  (qui  morae  emtoris 
sunt  effectus)  effundere  vinum  venditori  licebit?  Non- 
ne iniqua  haec,  quandoquidem  venditor  etiam  in  culpa 
fuit,  qui  recipiendae  traditioni  non  fuit  paratus  ? - 
Resp.,  pertinere  textus  illos  ad  moras,  non  conjunctim, 
sed  per  vices,  contractas.  Species  dictae  leg.  51.  pr. 

23 

talis  apponenda  est : Emtor,  soluto  jam  pretio,  in- 
terpellaverat venditorem  de  re  tradenda,  isque,  in- 
juria recusans,  in  mora  fuerat  constitutus:  porro 
venditor  offerre  rem  coepit,  atque  injuste  emtor  re- 
fragari. Jam  sola  emtoris  mora  est,  optima  a La- 
beone allata  ratione  « non  enim  potest  videri  mora 
« per  venditorem  emtori  facta  esse , ipso  moram 
« faciente  eratore  * . Revera  Pomponius  in  d.  1. 17. 
Labeonis  sententiam  invocat,  atque  ita,  uti  nos  expo- 
suimus, declarat.  Accipit  eam  de  successivis  moris , 
deque  mora  emtoris  posteriore.  Nam  si  emtor  mo- 
ram fecisset  prior,  vinum  justo  tempore  oblatum 
accipere  recusans,  at  deinde  interpellare  incipiat  et 
venditor  injuria  deneget;  posteriorem  inoram  ven- 
ditori nocere,  concludit  Pomponius  (i). 

De  mora  debitorum  frequentiorem  usum  habet 
tractatio,  de  qua  erit  universa  oratio  posterior.  - 
Non  eam  sine  interpellatione,  quam  creditor  fecerit, 
iniri  posse,  compertum  est.  Quod  enim  dicitur,  in 
obligationibus  puris  statim  venire  diem,  atque  oriri 
satisfaciendi  debitum,  non  certum  ac  determinatum 
temporis  punctum  ad  solvendum  designat,  quasi  pri- 


(&)  Ne  tnnc  quidem  mora  duplex  simul  esse  potest,  quando  ex  bila- 
terali contractu  uterque  contrahens  praestationem  (acere  deberet,  et  uter- 
que recuset , interpellatus  ab  alio.  Nemo  enim  ex  bilaterali  negotio  juste 
potest  Interpellari  ab  eo,  qui  non  Ipse  satisfaciat  ($5):  quare  neutrius 
mora  eeset  in  casu  proposito. 

rao  momento  aut  die  prima  solvi  debeat.  Non  pa- 
rum convenientiae  rerum  dandum  est,  possibilitati 
conquirendae  pecuniae  ex  parte  debitoris,  majori  aut 
minori  creditoris  de  pecunia  obtinenda  necessitati. 
Quare  interpellatio  requiritur,  quae  moneat  de  of- 
ficio suo  debitorem,  et  satisfaciendi  tempus  et  pun-' 
ctum  determinet  (c). 

Aliquando  interpellandi  necessitas  remissa  est, 
et  mora  ex  re  contrahitur.  Non  de  notissimis  ca- 
sibus loquar,  quibus  id  favore  fisci,  aut  minorum, 
aut  libertatis,  receptum  est : sistam  in  vexata  quae- 
stione de  obligationibus  in  diem,  an  adventa  dies 
ad  moram  inducendam,  interpellatione  infecta,  suf- 
ficiat; quod  dicunt,  diem  interpellare  pro  homine. 
E glossatoribus  vix  quidam  negativam  tenuerat 
sententiam;  obliterata  tamen  ea  pene  fuerat,  at- 
que invaluerat  contraria,  donec  saeculo  nostro  Neu- 
stetel  illam  renovavit.  Tum  late  exarsit  contentio : 
Puchta,  aliique  non  pauci,  instauratam  opinionem 
sequentes,  interpellationis  necessitatem  propugna- 
verunt; at  advenientem  sufficere  diem,  adhuc  Thi- 
baut,  Vangerow,  atque  alii  , protuentur.  Posterio- 


(<■)  Unde  etiam,  facta  interpellatione,  non  sempor  mora  contrahitnr: 
et  quaestio  dicitur  facti  potius , quam  juris  , 2.  32.  pr.  de  uttiris  et 
fruet.  ete. 

ribus  hisce  calculum  nostrum  adjicimus.  Varietatem 
quidem  inter  veteres  jurisconsultos  fuisse  putamus, 
morane  per  adventam  diem  , saltem  ad  quosdam 
effectus,  generaretur,  1. 12.  C.  de  contr.  et  comm.  stip.; 
sed  affirmantium  opinionem  praevaluisse.  Etenim 
quando  dies  fuit  in  contractu  praefixa,  adeo  defi- 
nitura est  expediendae  solutionis  punctum,  ut  non 
opus  ulla  sit,  quae  illud  amplius  defiuiat,  inter- 
pellatione. Monitus  jam  debitor  est,  ea  die  esse  sol- 
vendum, creditorem  de  pecunia  tunc  accipienda  cal- 
culos suos  jam  ponere,  illum  ros  suas  ad  id  dispo- 
nere. Alia  monitio  inanis  esset,  neque  enim  certio- 
rari debet  qui  non  ignoravit,  l.  1.  in  Ji.  de  ad.  emti, 
c.  31.  de  R.  I.  in  6.  Atque  ita  accipiendae  sunt  ar- 
gumentationes Justiniani  in  l.  2.  C.  dejur.  emphyt., 
et  in  /.  12.  C.  de  contr.  et  comm.  stipul.  E textibus 
invocabo  leg.  22.  de  R.  C.,  et  leg.  4.  de  cond.  tritic., 
ubi  damnum  mutati  rerum  debitarum  pretii,  quod 
debitori  tribuendum  sit,  ad  tempus  refertur  solu- 
tioni praefixum  in  contractu,  et,  quanti  tunc  res 
valuerit,  aestimandum  esse  constituitur.  Certe  au- 
tem effectus  is  morae  est,  ut  mutationis  pretii  dam- 
num debitor  patiatur;  uti  latius  exponemus  infe- 
rius. Addam  leg.  114.  de  V.  0.,  ubi  Ulpianus  ait, 
quod,  si  fundum  certa  die  praestari  stipuler,  et  per 
promissorem  steterit  quominus  ea  die  praestetur , 

consecuturus  sum  quanti  mea  intersit  moram  facti  (d) 
non  esse.  Neque  omittam  leg.  10.  C.  de  ad.  emti,  eum, 
qui  rem  venditam,  tempore  placito  non  exhibuit, 
fidem  rupisse  videri,  et  ad  id,  quod  emtoris  inte- 
rest,  condemnari.  Denique  Justiniani  verba  in  l.  2. 
C.  de  jure  emph.  adeo  perspicua  esse  videntur,  ut 
ex  ea  lege,  et  simul  ex  l.  12.  C.  de  contr.  et  comm. 
stip.,  aliquis  ex  adversariis  ipsis  fateri  debeat,  Im- 
peratorem ad  admittendam  sino  interpellatione  mo- 
ram fuisse  inclinatum. 

Adversus  sententiam  nostram  ita  disputant : Dies 
in  contractibus  favore  debitorum  adjectus  praesumi- 
tur, non  ergo  pervertendus  est  eo,  ut  contra  debi- 
tores ipsos  morain,  sine  interpellatione  , insolitam 
afferat.  Praeterea  notant,  effectum  advenientis  diei 
illum  esse,  ut  pura  et  simplex  stipulatio  reddatur; 
at  in  puris  ac  simplicibus  stipulationibus  non  sine 
interpellatione  mora  contrahitur.  - Resp:  Adveniens 
dies  puram  eatenus  facit  obligationem,  quatenus  hu- 
jus efficacia  in  suspenso  esse  desinit , non  autem 
adeo,  ut  diem  adjectam  fuisse,  verum  amplius  non 
sit,  et  evitentur  adjectae,  ac  venientis  jam  diei  ef- 
fectus. Inter  quos  moram  ipso  jure  initam  recenseri 
apprime  debere,  supra  demonstravimus.  Quod  vero 

(ii)  < F&cti  » legitur  in  «criptura  florentina : alii  codices  habent  • fa- 
< ctam  ». 

dies  favore  debitorum  adjectus  censeatur  , veram 
est,  modo  de  eo  favore,  de  quo  cogitatum  fuit,  non 
de  alio  atque  alio  intelligatur.  Favor  debitorum 
fuit,  ut  ne  statim,  ac  contractus  habitus  est , sol- 
vere deberent.  Hoc  plene  usi,  quando  veniat  dies, 
eo  diligentius  implere  debent  obligationem  suam , 
quo  lenius  in  ipsos  fuit  processum.  Utique  enim 
favores  et  beneficia  justo  rigore  temperanda  ac  ve- 
luti  pensanda  esse,  ratio  aequitatis  suadet,  et  no- 
stro juri  solet  placere.  - Gravius  opponi  videtur 
fragmentum  Pauli  in  l.  17.  § 4.  de  usuris  et 
/ruet.  « Ex  locato,  qui  convenitur,  nisi  convenerit, 
« ut  tardius  pecuniae  illatae  usuras  deberet,  non  nisi 
« ex  mora  usuras  praestare  debet.  » Ecce  (ajunt  ex 
adverso)  tractabatur  de  casu  quo  dies  solvendae  pen- 
sionis statuta  fuerat,  et  tamen  tardius  illatae  pecuniae 
usuras  non  deberi,  Paulus  ait,  nisi  accesserit  mora, 
a die  adventa  distincta,  per  interpellationem  indu- 
cenda. Textus,  arbitror,  explicari  debet,  ut  denique 
significet,  non  praerogari  debere  pensiones  sine  ex- 
pressa conventione.  Nimirum,  si  expresse  convenerit, 
pensionem  praerogandam,  et  non  praerogatae  juxta 
conventionem  pecuniae  (tardius  illatae)  usuras  fore 
solvendas  ; servandum  id  ita  esse.  Si  vero  non  ita 
convenerit,  tardius  inferendam  esse  pecuniam,  pen- 
sionem exeunte  quoquo  anno  deberi ; bine  moram . 
nempe  solitam,  nasci,  unde  cursus  usurarum  inci- 


Digitized  by  Google 


DB  OBLIGATIO  VU M KFPECTIBUB  350 

piat.  Ita  Pauli  fragmentum  intelligendum  esse  pu- 
tamus, ne  uno  illo  a sententia,  quam  ratio  suadet, 
firmant  textus  plures,  deducamur. 

Morae  debitoris  sunt  effectus  plures.  Primus 
est,  ut  periculum  rei  debitae,  quae  casu  perierit , 
aut  deterior  facta  fuerit,  maneat  jam  debitorem  ces- 
santem, l.  23.,  I.  82.  § 1.  de  V.  0. , et  passim ; 
seu,  quod  idem  est,  obligatio  ejus  perpetuetur,  l.  91. 
§ 3.  de  V.  0.  In  fragmentis  quibusdam,  veluti  in 
leg.  8.  de  re  judic. , scriptum  est,  e litis  conte- 
statae tempore  periculum  ad  debitorem  respicere. 
Ea  tamen,  nonnullis  Scriptoribus  bene  notantibus, 
ad  locos  illos  satia  frequentes  sunt  redigenda , in 
quibus  litis  contestatio  demonstrative  accipitur  pro 
tempore  initae  morae,  quasi  notabiliorem  illa,  at- 
que certiorem  interpellationem,  originemque  morae 
contineat  (not.  g). 

Haec  tamen  regula  de  periculo  debitoribus,  post 
moram  initam,  tribuendo,  exceptiones  pati  videtur. 
Justa  excipiendi  notio  est  in  eo,  ne  casus  praestatio 
debitori  imposita,  veram  excedat  indemnitatem,  ma- 
gisque tribuat  creditori  , quam  is , obligatione  ad 
exeeutionem  bene  perducta , fuisset  habiturus.  At 
in  exceptionibus  delineandis  magna  est  Scriptorum 
varietas.  Sunt  qui  duas  separatas  exceptiones  consti- 
tuunt: nempe  primo  non  teneri  de  casu  debitorem  in 
mora  constitutum,  nisi  creditor,  nempe  actor  probet, 

sese  rem,  si  data  esset,  fuisse  venditurum,  adeoque 
non  apud  se  peremptionem  rei  aut  diminutionem 
fuisse  obventuram.  Deinde  non  teneri  eumdem,  si 
talis  naturae  casus  fuisset , ut  rem  , etiam  actori 
traditam,  perculisset.  - Alii  alterutram  ex  hujusmo- 
di exceptionibus  admittunt.  Alii  neutram.  Alii  ali- 
quam admittentes  in  genero , nullam  tamen  furi 
aut  violento  possessori  concedunt.  - Alii  denique  e 
duabus  unam  conficiunt;  hique  rursus  dividuntur  inter 
se.  Ex  his  enim  nonnulli  exceptionem  ita  componunt, 
ut  debitor,  mora  inita,  de  casu  non  teneatur,  quando 
talis  esset  casus,  qui  rem  apud  quemcumque  con- 
stitutam affecisset , et  praeterea  creditor  non  pro- 
bet, sese  rem  , si  habuisset , fuisse  distracturum  , 
probandi  onere  hoc  imposito  creditoribus.  Aliqui  ve- 
ro ita  concipiunt  exceptionem,  ut  debitor  relevan- 
dus sit,  quando  casus  quidem  rem  apud  quemcum- 
que perculisset,  et  debitor  ipse  probet,  creditorem, 
si  res  ad  eum  pervenisset,  non  hanc  fuisse  vendi- 
turum; onere  probationis  hujus  addito  debitoribus. 
Postrema  haec  sententia,  quam  Glilck,  Savigny,  alii- 
que profemnt,  nobis  etiam  arridet. 

Placet,  cumulari  ab  istis  limitationes  duas,  ut 
unam  conficiant.  Neque  enim  absolveudus  est  de- 
bitor, si  constet , rem  apud  alium  non  fuisse  pe- 
rituram , talemque  casum  fuisse  , qui  apud  ipsum 
dumtaxat  contigerit , veluti  si  fulmen  equum  de- 

bitam,  et  non  praestitum,  in  ipsius  campo  tetige- 
rit. Ecquid  enim  amplius  desideramus , ut  illum 
obligemus  de  casu,  quem  sua  mora  generavit  ? Er- 
go secunda  limitatio,  quod  creditor  rem  non  fuis- 
set distracturus,  sola  valere  non  potest  ad  liberan- 
dum debitorem.  Nec  sola  valebit  prior,  quod  casus 
otiam  apud  alium  contigisset;  nam  si  creditor  rem 
fuisset  venditurus,  non  in  damnum  ipsius,  sed  ernto- 
ris,  malus  accidisset  eventus;  damnum  autem  ei  ex 
debitoris  mora  obvenire,  aequum  non  est.  Quamo- 
brom  primo  observandum  est,  an  casus  apud  alium 
aeque  obtigisset;  sique  constet,  illum  ibi  non  fuisse  „ 
obventurum,  debitorem,  constitutum  in  mora,  obli- 
gabimus. Si  vero  constiterit,  casum  ubicumque  even- 
turum fuisse;  inspiciendum  erit  adhuc,  utrum  cre- 
ditor , si  rem  obtinuisset , casum  passurus,  re  re- 
tenta , fuisset;  an  non,  re  potius  distracta.  Si  hoc 
alterum  appareat,  rursus  gravabimus  debitorem;  si 
primum,  tunc  denique  hunc  relevabimus,  nec  enim 
ex  mora  ipsius  damnum  evenisse  dici  potest,  quan- 
do res  certe  apud  creditorem , hujusque  periculo  , 
aeque  periisset. 

Placet  insuper  , quod  onus  probandi  , credito- 
rem distracturum  rem  non  fuisse,  imponant  debito- 
ri, in  mora  constituto;  potiusquain  e creditore,  sese 
rem  fuisse  venditurum,  probationem  expectent.  Ecquo 
enim  modo  creditor  id  probet  ? quoniam  de  his  , 

quae  in  hypothese  supposita  fieri  potuissent,  nura- 
quam  verae  probationes,  sed  conjecturae  tantum  ali- 
quando proponuntur.  Maxime  quum  quisque,  dispo- 
situs licet  ad  rem  vendendam,  neque  invenire  emto- 
res,  neque  etiam  quaerere  soleat , donec  non  ipse 
a debitore  suo  possessionem  sit  assequutus.  E con- 
tra non  impossibilis  est  debitori  probatio,  quod  ven- 
diturus creditor  non  esset ; veluti  si  fundus  fidei- 
commisso gravatus,  aut  fundus  dotalis,  repeteretur 
ab  eo;  vel,  universo  morae  tempore,  abfuisset  cre- 
ditor, neque  procurat  orem,  cui  vendendi  facultas  es- 
set, reliquisset. 

Fragmenta  quidem  nostrae,  non  aliorum  sen- 
tentiae favere  , haud  magna  opera  , demonstratur. 
Constitutum  est  in  leg  . 40.  pr.  de  hered.  petit. , 
leg.  15.  § 3.  de  R.  V.,  leg.  47.  § 6.  de  l.  1., 
ei,  qui  sit  passus  moram , praestari  casum  opor- 
tere, data  ratione  « quia  potuit  petitor  distraxis- 
« se  »,  tura  « nam  petitor,  si  accepisset,  distra- 
€ xisset  * , tura  denique  « potuit  enim  eum  ac- 
« eeptum  legatarius  vendere  ».  Non  absolute  loci 
hi  sunt  accipiend  i ; quasi  limitatio  regulae  fieri 
sempor , atque  omnino  debitor  relevari  oporteat, 
quotiescumque  creditor  distracturus  non  esset:  sed 
conjungendi  sunt  aliis  textibus,  ubi  excluditur  prae- 
statio casus,  qui  apud  alios  aeque  contigisset.  Ecce 
enim  vicissiin  Gajus  l.  14.  § 1.  depos.  ait  « si 

« homo  mortuus  fuerit,  Sabinus  et  Cassius  absolvi 
« debere  eum,  cura  quo  actum  est,  dixerunt:  quia 
« aequum  esset , naturalem  interitum  ad  actorem 
« pertinere;  utique  cum  interitura  esset  res,  et  si 
« restituta  esset  actori  *.  Locus  rursus  non  ab- 
solute sumendus  ita,  ut  perpetuo  liberandus  sit  de- 
bitor, quando  res  , actori  licet  restituta,  esset  in- 
teritura. Sed  ita  intelligendus,  ut  solum  in  casu , 
quo  res  etiam  restituta  periisset,  possit  Sabini  et 
Cassii,  absolventium  debitorem  , vera  esse  senten- 
tia ; falsaque  ea  sit  omnino  extra  talem  hypotho- 
sem.  Non  ideo  Gajus  in  hypothese  hujusmodi  ap- 
probat plenissime  sententiam  eamdem.  Utique  enim 
etiam  tunc  absolvendi  debitoris,  in  mora  positi,  ra- 
tio nulla  est,  nisi  probetur  praeterea,  actorem  non 
fuisse  venditurum;  aliter  enim  morae  adhuc  damnum 
tribuendum  foret. 

Ulpianus  l.  14.  § 11.  quod  met.  cau*.  agens 
de  re  per  metum  adempta,  ac  post  judicium  acce- 
ptum fortuito  pereunte  , ait  « si  tamen  peritura 
« res  non  fuit , si  metum  non  adhibuisset,  teno- 
« bitur  reus  ».  Reum  dicit  omnino  teneri,  si  res 
apud  veterem  dominum  peritura  non  fuit.  Non  af- 
firmat e contrario,  nuraquam  teneri,  si  res  fuit  pe- 
ritura. Tenetur  enim  reus  conventus  etiam  in  hoc 
casu,  nisi  probet  insuper,  actorem  rem  servaturum, 

neque  eam  distracturum  fuisse.  - Aut  forte  verbo 
illo  « peritura  » usus  est  jurisconsultus  relate  ad 
actorem,  significans  , non  hujus  damno,  non  apud 
eum,  rem  perituram  fuisse.  Ut  una  illa  voce  in- 
tegram theoriam  exprimeret:  Teneri  debitorem,  si 
res  apud  actorem  peritura  non  esset  vel  ex  indole 
casus,  vel  ex  non  probata  rei,  si  restituta  fuisset, 
perseverantia  in  patrimonio  ipsius.  Hanc  autem  in- 
terpretationem sequentia  Ulpiani  verba  suadent;  ubi, 
observatione  ad  id  expresse  collata,  venditurus  nec- 
ne actor  rem  fuisset,  ait  « Itaque  interdum  homi- 
« nis  mortui  pretium  recipit,  qui  eum  venditurus 
« fuit,  si  vim  passus  non  esset  ».  Quoniam  supra 
dixerat,  teneri  reum , si  res  non  esset  apud  acto- 
rem, damno  actoris,  peritura;  concludit  optime,  ita 
fieri,  ut  non  modo  teneatur  reus  , si  casus  , apud 
eum  solum  de  sui  natura  contingens  , excludat , 
rem  apud  actorem  fuisse  perituram;  sed  interdum 
etiam  in  casibus  aliis  universalioribus  , si  nempe 
actor  rem  fuisset  venditurus  , scilicet  si  reus  non 
probet  contrarium  (e). 


(«1  Quamquam  in  explicando  Ulpiani  loco  non  seqnutus  sim  Savignv,  sin- 
gularem illam  esse  , asserentem  ; placet  tamen . quod  gravissimus  Anetor 
derelinquat  scripturam  vulgatam,  et  florentinam  . in  eo  Ulpiani  inciso  < Sed 
< et  si  non  culpa  ab  eo , quo  cum  agitur,  aberit  » ; separaretur  enim  Ita 
casus  fortuitae  fugae  a tractatione  praecedenti . dum  Imo  immediato  antea 
de  hoc  ipso  eventu  Ulpianus  fuerat  loquutus.  Assentitur  Haloandro  legen- 

Denique  observandum  est,  textus  invocatos  ab 
illis,  qui  furibus  violentisque  possessoribus  nullum 
effugium  a casu  praestando  concedunt , sententiam 
hanc  vere  non  concludere.  Etenim  , teneri  eos  de 
casu,  constituentes,  non  denegant  solitam  exceptio- 
nem. Imo  l.  8.  § 1.,  I.  ult.  de  cond.  furt.  non- 
nisi moram  perpetuam  in  fure  agnoscunt  , scilicet 
cum  regulis  suis,  atque  exceptione.  Denique  l.  40. 
pr.  de  hered.  petit,  exceptionem  nostram  tribuit 
implicite  praedoni , quando  ait , teneri  eum  erga 
petitorem  hereditatis  , si  post  litis  contestationem 
res  perierunt  « quia  potuit  petitor , restituta  he- 
« reditate,  distraxisse  ea  *. 

Alter  morae  effectus  est  valde  similis  priori. 
Si,  uti  fit  in  commerciis  rerum  pretia,  rebus  ipsis 
in  sua  substantia  non  mutatis,  modo  tolli  modo  ex- 
tenuari, pretium  rei  debitae  post  initaiu  moram  mu- 
tetur , varietatis  damnum  ferre  debitor  tenetur. 
Etenim  mora  non  uno  momento  continetur,  sed  ini- 
ta semel,  repetitur  perpetuo,  donec  creditori  haud 
satisfiat.  Hinc  et  illa  die,  qua  pretium  forte  adau- 

tl  « Sed  et  ai  non  culpa  ejus , cum  quo  agetur , obierit  • ; casus  mortis 
bene  a casu  fugae , superius  exposito , distinguitur. 

Caetorum  explicationi , quam  Ulpiano  dedimus , concinit  fragmentum 
Pauli  1. 12.  §4  .ad  rshib.  Alt  Paulus  , reum  conventum  de  casu  teneri  < tan- 
< to  magis  , si  apparebit , eo  casu  mortuum  esse,  qui  non  Incidisset , sl 
« tum  exhibitus  fuisset  >.  Tanto  magis,  ait : nam  et  si  id  non  apparebit,  tene- 
tur tamen  adhuc  reus  conventus,  nisi  probet,  actorem  non  fuisse  venditurum. 

ctura  est,  mora  adfuit,  atque  ipsius  diei  tenenda 
est  aestimatio;  quae  ex  morae  natura  perpetuatur, 
neque,  pretiis  postea  residentibus,  amplius  commi- 
nuitur. - Quapropter  de  exterioribus  mutationibus 
pretii  tam  speciei  quam  generis  debiti,  uti  etiam 
de  peremptionibus  aut  minutionibus  debitarum  spe- 
cierum,  regula  est,  judicem  a tempore  morae  ad 
tempus  sententiae , nempe  condemnationis  , quanti 
res  plurimi  fuerit,  observaturum,  ac  tanti  damna- 
turum. Excipieudura  est  quoad  stricti  juris  judicia, 
quod,  si  pretium  maximum  post  litis  contestationem 
fuerit,  non  illud  in  calculo  judex  possit  habere. 
Formula  enim , quae  litis  contestatae  tempore  ac- 
cipitur , concepta  est  « quanti  ea  res  est ; ergo 
rigor  talium  judiciorum  posteriora  augmenta  in  sen- 
tentiam deduci  non  sinit  (/).  Quare  praepositae  re- 

(/)  Utique  apud  Gajum  formulas  habemus  conceptas  < quanti  ea  res 
< erit  >,  sed  solum  in  judiciis  bonae  fidei  Gaj.  IV.  47. , aut  arbitrariis, 
Gaj.  IV.  51.  - Videbimus  (§  32),  jam  pridem  deflexum  fuisse,  qua  fleri 
poterat , a rigore  verborum  illorum  < quanti  ea  res  est  > in  formula  actio- 
num stricti  juris  , ad  hoc  , ut  actor  pejorem  conditionem  suam  litem  con- 
testando  non  faceret ; atque  admissum  fuisse  , ut  omnis  causa  post  litem 
contestatam  deberetur,  etiam  In  judiciis  stricti  juris,  utputa  fructus,  et 
usurae  , I.  3. , I.  38.  $ 7.  de  ueur.  et  fruct.  Haec  tamen  ab  augmentis 
pretii  , litis  contestationi  procedentibus , longe  differunt.  Nam , uti  Papi- 
nianus significat  ln  d.  I.  2.,  eo  Ipso  , quod  * quanti  ea  res  est  > dictum  erat 
in  formula,  res  reddenda  est,  qnalis  fuit,  cnm  petebatur;  ergo  cum  suis, 
ad  producendum  Idoneis,  qualitatibus.  A quibus  non  distant  fructus,  neque 
etiam  usurae  postea  perceptae.  At  mutationes  atque  augmenta  valoria  , quae 

gulae  haec  erit  exceptio:  Si  de  augmento  pretii  aesti- 
mando agatur  in  judicio  stricti  juris , ratio  habe- 
bitur temporis,  quod  moram  inter,  ac  litis  conte- 
stationem intercedit. 

Tum  regulam,  tum  exceptionem,  textus  confir- 
mant. A tempore  morae  initium  aestimationis  sem- 
per  habendum  esse,  accipimus  ex  leg.  22.  de  R. 
C.,  leg.  pen.  vers.  in  utroque , de  condiet,  tritic. 
(locus  inferius  late  exponetur),  et  leg.  ult.  eod.tit.  (g). 
Perveniendum  autem  esse  ad  tempus  condemnatio- 
nis in  judiciis  bonae  fidei,  ad  tempus  autem  litis 
contestatae  in  judiciis  stricti  juris,  firmat  Ulp.  I.  3. 
§ 2.  commod. 

Multam  difficultatem  facere  visus  est  Ulp.  ipse 
d.  I.  pen.  vers.  in  hac  actione,  de  cond.  tritic.  Cum 
enim  Ulpianus  tractet  de  condictione  triticaria,  quam 
stricti  juris  actionibus  esse  adseribendam  , constat 
jam  apud  omnes  ; condemnationis  tempus  spectan- 
dum esse,  Servio  auctore,  pronuntiat.  Corrigit  Hu- 
schke  in  textu  vocem  « condemnationis  » , subje- 
cta alia  « contestationis  ».  Quam  quidem  violen- 
tiorem explicationem  Savigny  non  immerito  recu- 


extrinsecus  omnino  obveniunt,  nimis  evidenter  per  verba  illa  formulae  ex- 
cludebantur , quam  ut  jiossent  in  sententia  comprehendi. 

( g ) Quod  in  d.  I.  ult.  legimus  < cum  judicinm  acciperetur  > , intellige 
demonstrative,  quatenus  nempe  litis  contestatio  solitum  atque  perspicuum 
morae  initas  tempus  continet. 

sans,  nou  magis  probabilem  e suo  penore  producere 
videtur.  Ait,  verbum  illud  condemnationis  in  frag- 
mento esse  ita  intelligendura  , ut  non  sententiam 
judicis,  sed  formulae  partem  postremam  exprimat; 
quasi  Ulpianus  aestimationem  ad  tempus  acceptae 
formulae,  quod  idem  contestandae  litis  erat,  redi- 
gat. Quae  quidem  si  vera  essent,  oppido  quam  per- 
verse loquutus  fuisset  jurisconsultus.  Etenim  cura. 
Savigny  aliisque  ita  supponentibus,  propositum  Ul- 
piano esset  , ut  extremum  aestimandi  tempus  de- 
finiret in  tritic aria  condictione,  atque  inter  litem 
contestatam  ac  sententiae  proferendae  tempus  dubi- 
tari posset;  exprimendae  litis  contestationi  verbum 
condemnationis  adhibuisset,  ambiguum  illud  quidem, 
imo  tale,  quo  longe  frequentius  sententia  significa- 
tur. Dum  totidem  fere  literis,  litis  contestationem, 
proprio  et  certo  sermone,  potuisset  exprimere.  Ac 
pejore  etiam  consilio  locutionem  hujusmodi  retulis- 
set Tribonianus,  quando,  aboletis  formulis,  condem- 
nationis nomen  non  aliam  quam  sententiae  signifi- 
cationem habebat. 

Plenior  integri  fragmenti  explanatio  probabilem, 
nisi  quid  nos  fallit,  difficultati  propositae  respon- 
sionem suppeditabit.  Ulpianus  in  vers.  in  hac 
actione , tractat  de  casu  servi  debiti , cujus  nulla 
exterior,  prae  varietate  commerciorum,  pretii  mu- 
tatio evenerat.  Distinguit,  utrum  sententiae  feren- 

dae  tempore  existat  servus  adhuc,  an  mortuus  sit 
dolo  culpare  debitoris:  in  primo  casu  tempus  con- 
demnationis aestimando  servo  idoneum  esse  ait;  re- 
que vera  nulla  ratio  erat , cur  judex  in  tali  casu 
ab  eo  tempore,  quo  sententiam  profert,  recederet. 
In  altero  casu  inspiciendum  esse  dicit  tempus  mor- 
tis, postea  enim  nihil,  quod  aestimetur,  superfuit; 
latius  tomen,  ita,  ut  si  mortifere  servus  vulneratus 
fuisset  prius,  et  mortis  tempore  ad  exiguum  pre- 
tium redactus  esset , non  novissimum  hoc  mortis 
tempus  debeat  aestimari.  - Postea  in  vers.  in  utro- 
que, incipit  loqui  de  mora,  deque  mutato  post  eam 
exteriore  servi  pretio  ex  varietate  commercii ; atque 
ait,  morao  habendam  esse  rationem,  ad  tempus  mo- 
rae redigi  aestimationem  debere,  sive  quod  inde 
servus  mortuus  dolo  culpave  debitoris  esset , sive 
non.  Yerum  in  hoc  casu  non  dicit,  ad  quod  usque 
tempus  mutationum  ratio  sit  habenda.  Firmat,  non 
condemnationis  tantum,  aut  mortis  epocham,  uti  in 
casu  superioris  vers.  in  hac  actione,'  esse  inspicien- 
dam , sed  ad  initam  moram  retrocedendum  esse , 
quae  sit  justae  aestimationis  initium.  Non  addit , 
quod  falsum  fuisset,  illa  duo  tempora,  aut  condemna- 
tionis aut  mortis,  extrema  futura,  ad  quae  aesti- 
mandi calculus  producatur.  Et  revera,  uti  absonum 
fuisset , ad  tempus  usque  condemnationis  aestima- 
tionem protrahi,  si  servus  viveret,  quia  in  condi- 

ctione  triticaria,  stricti  juris  actione,  aestimatio  ne- 
quit contestatam  litem  excedere  ; ita  etiam  fuisset 
injustum,  non. ultra  tempus  mortis  pretiorum  va- 
rietates considerari,  si  servus  dolo  culpave  debitoris 
periisset.  Eccur  enim  de  posterioribus  augmentis 
pretiorum  in  tali  mortis  eventu  ratio  non  habere- 
tur, modo  litis  contestationem  praecessissent?  De- 
nique Ulpianus  in  nulla  integri  fragmenti  parte 
designat,  quodnam  extremum  sit  tempus  aestiman- 
darum extrinseci  pretii , in  commerciis  contingen- 
tium mutationum.  Supplendum  est  ex  Ulpiano  ipso 
l.  3.  § 2.  commod. ; in  condictione  triticaria  assi- 
gnanda est  litis  contestatio. 

Ab  ea,  quam  huc  usque  exposuimus,  regula, 
circa  aestimationes  faciendas  tam  intrinsecarum  in 
corpore  debito,  quam  exteriorum  in  pretiis  muta- 
tionum, recentes  nonnulli , Donelli  vestigia  sequuti, 
graviter  differunt.  Putant  in  bonae  fidei,  atque  in 
arbitrariis  actionibus  creditoris  arbitrio  permitti , 
velitne  morae  tempus,  an  sententiae , considerari , 
intermedium  nullum  eligere  eum  posse ; in  actio- 
nibus autem  stricti  juris  aut  morae  aut  litis  con- 
testationis tempus,  intermedio  rursus  excluso,  eli- 
gere creditorem  debere.  Moventur  praecipue  verbis 
Pomponii  in  1.3.  § 3.  de  ad  ion.  eniti  « condemnari 
« eum  (venditorem)  oportet , utro  tempore  pluris 
« vinum  fuerit : vel  quo  venit,  vel  quo  lis  in  con- 

« demnationem  deducitur  > . Duo  igitur,  ajunt,  sunt 
fixa  neque  praetereunda  tempora.  Yel  quo  venit 
res ; nempe  si  statim,  ac  vendita  ea  fuit,  interpel- 
latio locum  habuit,  et  mora  : vel  quo  sententia  pro- 
fertur. Intermedium  nullum  considerandum  est.  - 
Attamen  sententia  haec  ex  ipsa  morae  notione  ex- 
cludi videtur,  quae  non  uno  illo,  quo  existere  coe- 
pit, momento  durat,  at  pergit  in  postorum.  Quare 
eadem  ratio,  qua  de  majore  primi  illius  momenti  va- 
lore  debitor  obligatur,  de  posterioribus  etiam  augmen- 
tis obligandum  ipsum  esse  suadet.  Pomponius  au- 
tem, qui  in  l.  3.  § 3.  de  action.  emti  duo  tempora, 
specialem  observationem  merentia,  extremis,  intra 
quae  sese  judex  continere  debet , figendis  consti- 
tuit, spatium  intercedens  non  excludit.  Fortasse 
etiam  in  specie  Pomponii,  ubi  solers  adeo  petitor 
fuerat,  ut  ipso  contractus  perfecti  tempore  tradi- 
tionem quaesiverit,  credendum  omnino  erat,  mini- 
mum fore  tempus  a mora  ita  inducta  ad  sententiam, 
intercessurum:  varietatum  difficilis  in  talibus  an- 
gustiis eventus  praevidendus  non  fuit.  Maxime  in 
expedita  illa  litium  romanarum  methodo,  qua  ju- 
diciorum legitimorum  longissimum  tempus  erat  men- 
sium duodeviginti,  Gaj.  IV.  104.;  at  valde  minuen- 
dum quidem  per  instantias  actorum,  jus  suum  im- 
pigre persequentium. 

Mora  debitoris  producit  etiam  effectus  quoad 
fructuum  rei  debitae  praestationem,  item,  si  debi- 
tum in  quantitate  consistat,  quoad  praestandas  usu- 
ras. Latiorem  de  fructibus,  deque  usuris  tractatio- 
nem sustineamus  tantisper,  donec  pauca  illa,  quae 
de  mora  supersunt,  absolvamus. 

Quamdiu  mora  perseverat,  tamdiu  durant  effe- 
ctus ipsius:  cessant  hi,  si  illa  emendetur , purge- 
tur. Emendat  debitor  moram  suam  , si  plene  jam 
adimpleat  obligationem,  vel  debitum  offerat  modis 
legitimis  (h) : purgat  creditor  propriam,  si  paratum 
sese  accipiendo  declaret.  Tunc  si  alius  vicissim  in- 
juste detrectare  incipiat,  in  ipsum  transferri  mo- 
ram cum  suis  effectibus  demonstravimus.  Morae 
purgatio  etiam  obtinetur,  si  de  remittenda  ea  aut 
expresse  conveniatur , aut  tacite ; veluti  si  credito- 
rem inter  ac  debitorem  novatio  fiat  (i) ; aut  creditor 
sine  obtestatione  debitori,  in  mora  constituto,  di- 
lationem concedat  (k). 

(h)  Si  poena  ex  mora  jam  erat  commissa , certe  posteriore  poeniten- 
tia debitor  non  ab  ea  liberatur ; neque  solius  debiti  antiqui  justa  esse  ri- 
detur oblatio,  l.  23.  pr.  de  recepti*  ete.,  1.  23.  de  O.  et  A. 

(i)  Adde  tamen  ( $ 46  ). 

(A)  Remissio  etiam  facta  censetur,  si  solutionem  sine  poena  jam  com- 
missa ( not.  g ) creditor,  non  obtestans,  accipiat , I.  23. pr.  de  receptie  ete. 

§ 32.  De-  fructibus,  deque  usuris. 

Quicquid  commodi  ex  re,  salva  substantia  ipsius, 
percipere  possumus,  fructus  generali  nomine  venit. 
Unde  Javolenus  l.  ult.  h.  t.  ait,  fructum  rei  esse, 
vel  pignori  dare  licere;  nam  nisi  quis  pignori  rem 
dare  potuisset,  pecuniae  creditae  commoditatem  as- 
sequutus  non  esset.  - V alde  strictior  est  propria 
ac  primitiva  nominis  illius  significatio.  Eaque  ad 
leges  physicae  naturae  respicit,  ut  quidquid  legum 
ipsarum  ordine  ex  re  nascitur,  ejusdem  rei  fructus 
esse  dicatur.  Horum  autem  indoles,  ac  veluti  nota 
est,  quod  periodo  quadam  et  vicissitudine  tempo- 
rum reproducantur,  modo  majore  modo  minore  ex- 
pectationis  probabilitate.  Sic  foetus,  lana,  lac,  pili 
sunt  in  fructu  pecudum;  fructus  soli  sunt  plantae, 
atque  partes  earum  universae. 

Quaedam  sunt  in  usibus  hominum,  quae  non  ex 
physica  natura  generantur  , quaeque  actibus  mere 
juridicis  acquiruntur;  sed  quo  niam  per  periodos  tem-  • 
porum,  spe  expectationis  varia,  producuntur,  fructi- 
bus recensita,  similibusque  regulis  subjecta  sunt. 
Hujusmodi  sunt  mercedes  et  pensiones  rerum  loca- 
tarum, operae  servorum,  pecuniarum  usurae.  De  his 
ait  Ulpianus  l.  34.,  I.  36.  h.  t.,  vicem  fructuum 
obtinere,  pro  fructibus  accipi.  Nomine  fructuum  ci- 

vilium  designata  sunt  al)  Interpretibus,  qui  priores 
illos  fructus  naturales  dixerunt. 

De  fructibus  separatim , deque  usuris , quoad 
contractus  et  obligationes  latiori  oratione  tractantes, 
de  morae  effectu  simul  videbimus;  quandonam  fiat, 
ut  fructus  atque  usurae,  quae,  mora  deficiente,  de- 
bitae non  fuissent,  ex  ea  incipiant  deberi.  Et  pri- 
mo quidem  sit  de  fructibus  sermo. 

Illum,  qui  de  re  danda  obligatur,  ad  fructuum 
etiam  adminiculum  praestandum  teneri,  aequitas 
generaliter  suadet;  quoniam  aequum  non  est,  fru- 
ctibus rei  debitae  locupletari  debitorem.  Quare  in 
bonae  fidei  judiciis,  ubi  omne,  quod  ex  bono  et 
aequo  praestandum  est,  in  condemnationem  dedu- 
citur, fructus  etiam  sententia  judicis  comprehendit; 
l.  38.  h.  t.  saepe,  et  praesortim  § pen.  Idque  ita 
est  etiam  de  fructibus  ante  moram  initam  perceptis. 
Ejus,  qui  moram  contraxit,  eatenus  tantum  condi- 
tio gravatur,  quatenus  do  illis  etiam  fructibus  te- 
netur, quos  ipso  non  percepit,  percepisset  tamon 
* bonus  paterfamilias.  Hoc  enim  jure  censetur  quis- 
quis in  culpa  sit  neglectae  neque  excultae  frugife- 
rae rei;  talis  autem  certe  est  debitor  in  mora  con- 
stitutus , l.  38.  § 1.  h.  t.,  § 2.  vers.  illorum  , 
I.  de  offic.  judic. 

Diversa  de  judiciis  stricti  juris  regula  est.  Cum 
enim  verba  illa  formulae  « quanti  ea  res  est » pro- 

pria  significatione  rem  ipsam  solam,  quae  petitur, 
exprimant,  l.  1.  § 4.  si  quis  jus  dicenti  etc.,  I.  8. 

de  in  lit.  jur.,  I.  179.,  I.  193.  de  V.  S.;  rigor 

servandae  formulae  condemnationem  , praeter  rem, 
fieri  non  patiebatur.  Tamen  mitiori  jurisprudentia 
factum  est,  ut  formulae  verbum  «res»  pro  ipsa 
lite  interdum  acciperetur , adeoque  conceptio  illa 
« quanti  ea  res  erit  » saepe  comprehenderet  id, 
quod  actoris  intersit.  Quod  non  tantum  in  judiciis 
bonae  fidei  atque  arbttrariis  fuisse  receptum,  /.  68. 
de  R.  V.  , verum  etiam  in  judiciis  stricti  juris  , 

constat  ex  l.  18.  pr.  § 1.  4.  de  dolo,  l.  21.  § 

2.  ad  l.  Aquil.,  I.  3.  de  cond.  /mi.  In  hac  in- 
terpretandae formulae  ambiguitate  de  fructibus  ad- 
missa distinctio  est;  ut  si  judicium  stricti  juris  tale 
esset,  quo  restitutionem  rei,  quae  nostra  fuerit,  per- 
sequeremur, fructus  in  eo,  etiam  ante  moram  per- 
cepti, coinprohonderentur;  excluderentur  autem  fru- 
ctus etiam  post  moram,  si  judicio  stricti  juris  id, 
quod  nostrum  non  fuerat,  peteremus,  l.  38.  § 7. 
h.  t.  Exemplum  judicii  rem,  quae  ad  actorem  per- 
tinuisset, persequentis,  adeoque  fructus  continentis, 
est  in  condictione  indebiti,  l.  15.  pr.  de  cond.  ind.; 
exemplum  judicii  quod  rem,  quae  actoris  non  fuit, 
includat,  atque  idcirco  fructus  excludat,  est  in  actio- 
ne ex  tali  stipulatione:  Promittis  dare  ? Promitto, 
d.  L 38.  § 7.  h.  t.  Ratio  autem  discriminis  in  d. 

I.  38.  § 4.  h.  t.  Verbum  restituendi  plenam  habet 
significationem  ita,  ut  qui  rem  ei,  qui  fuerat  domi- 
nus, restituere  teneatur,  nonnisi  redditis  etiam  fru- 
ctibus, videatur  satisfacere. 

Regulae , quas  exposuimus  , observandae  sunt 
quoad  tempus,  quod  initium  judicii,  litisque  conte- 
stationem praecesserit.  Fructuum  enim  post  litis 
contestationem  perceptorum  praestatio  cessare  debe- 
re videretur , etiam  in  illis  judiciis,  in  quae  fru- 
ctus anterioris  temporis  deduflintur.  Idque  ex  ratio- 
ne duplici.  Primo  quia  saepe  per  litem  contestatam 
fit  principalis  juris  novatio,  adeoque  nulla  acceden- 
tium fructuum  praestatio  perseverare  posse  videre- 
tur. Deinde  quia  formulae  conceptio  in  judiciis  stricti 
juris  talis  erat,  ut  etiam  ubi  de  restituendo  age- 
retur, et  fructus  ante  litem  contestatam  induceren- 
tur, excluderentur  tamen  posteriores.  Est  enim  ea 
« quanti  ea  res  est  »;  ac  verbo  praesenti  tempore 
adhibito  fructus  successivos  avertit.  Nihilotamennii- 
nus  placuit , fructus  etiam  post  litem  contestatam 
natos  in  condemnationo  posse  comprehendi , l.  2. 
h.  t.  Non  obstabat  frequens  novatio,  quia  judicialis 
illa,  et  necessaria,  plenos  non  habet  effectus,  ne- 
que accessoria  tollere  solet  veteris  obligationis  (§  46). 
Non  obstabat  formula.  Vidimus  enim  (§31.  not.  f), 
ita  verba  ejus  fuisse  intellecta,  ut  ea,  quae  vi  rei 
ipsius  petitae  generarentur,  viderentur  inclusa:  ete- 

nira  per  litis  contestationem  non  deterior  credi- 
toris conditio  fieri  debet , sed  melior.  - Quo  po- 
sito, progressum  est,  ut  non  solum  debita  jam  ante 
litem  contestatam  fructuum  praestatio  inde  perse- 
veraret, verum  etiam  ea  fieri  inciperet,  quae  antea 
non  deberetur.  Nempe  ut  in  judiciis  stricti  juris, 
non  ad  restitutionem  directis,  fructus  a litis  con- 
testatione praestandi  essent.  Haec  Sabini  et  Cassii 
sententia  fuit  prius,  generalis  deinde  omnium  ef- 
fecta est,  l.  38.  § 7.  h.  t. 

Jam  ad  usuras.  Usura  est  id,  quod  praestatur 
ex  eodem  genere  pro  usu  pocuniae  vel  alterius  rei 
fungibilis.  Quare  ab  utendo  nominatur:  unde  apud 
Ciceronem,  atque  alios,  pro  ipso  usu  usura  accipi- 
tur, lucis  usura,  temporis  usura  dicitur,  atque  in 
juris  canonici  Capitibus  vitae  usura  interdum  ex- 
primitur. Nimirum  quantitatum  usus,  uti  et  caetera- 
rum  rerum,  aestimari  pluribus  modis  potest : verum 
cum  in  civitate  per  quasdam  generis  ejusdem  par- 
tes aestimari  soleat,  tum  aestimatio  haec  commoda 
et  momentosa  speciale  usurae  nomen  habuit,  et  pro- 
prias e jure  civili  dispositiones. 

Ex  Ulpiano  l.  34.  h.  t.  usuras  ad  fructus  re- 
ferri , supra  demonstravimus.  Justus  Ulpiano  locus 
tribuendus  est,  ut  suus  relinquatur  etiam  Pompo- 
nio, usuram  in  fructu  esse  deneganti  /.  121.  de 
V.  S.  A fructibus  caeteris,  etiam  civilibus,  differunt 

aliquatenus  usurae : utpote  quae  non  adeo  per  tem- 
porum periodos  revertuntur,  neque  adeo  verisimi- 
lem obtinent  reproductionem,  uti  fructus,  qui  suum 
exinde  characterem  accipiunt.  Aliae  enim  res,  fundi, 
aedes , servi , usum  semper  praebent , atque  eum 
quidem,  qui  potest  aestimari  pecunia.  |Quoniara  talia 
quisquis  habet,  aut  locat  aut  adhibet  usibus  pro- 
priae personae , pecuniam  aut  accipiens  ab  aliis , 
aut  propriam  non  impendens.  Eaque  inoccupata  re- 
linqui, rarae  exceptionis  est,  e pessima  aliqua  ad- 
ministrationo  provenientis,  in  calculo  non  habendae. 
Ast  pecunia  non  usum  habet , aut  non  eum  , qui 
alia  aestimetur  pecunia,  nisi  certae,  tum  in  regione 
generales,  tum. in  singulis  hominibus  speciales  cir- 
cumstantiae concurrant;  hae  vero  non  raro  deficiunt. 
Etenim , ut  ab  eo , quod  in  regione  frequentatur , 
incipiam,  languent  saepe  commercia  ita,  ut  ad  uti- 
lia comparanda  adhiberi  pecunia  nequeat;  jamque, 
usum  alia  pecunia  aestimandum  haud  exhibente  pe- 
cunia, non  juste  perciperentur  usurae , quae  usus 
retributiones  pecuniariae  sunt  adamussim.  Quarno- 
brem  optimo  jure  vetusti  Canones  tunc  usuras  prohi- 
buerunt, quando,  ingruente  aetatum  mediarum  ob- 
scuritate, promercia  jacebant.  Quum  vero  in  Italia 
nostra  primum  industria  resurrexit,  aequa  sapien- 
tia Paulus  Castrensis  e Faliscis , Baldi  discipulus 
notam  introduxit  sententiam  do  praestandis  usuris, 

siquidem  damnum  emergens , vel  lucrum  cessans 
probaretur,  scii,  demonstraretur,  potuisse  in  usus 
pecuniarios  adhiberi  pecuniam.  - Praeterea  adsint 
oportet  peculiares  civis  cujusque  dispositiones.  Etiam 
enim  si  commercia  floreant,  plures  esse  possunt 
domino  rationes  servandi  potius  nummos,  quam 
impendendi;  aut  impendendi  quidem,  sed  ad  su- 
pellectilem nitidiorem,  aliave  hujusmodi  comparan- 
da, quae  productionis  vi  ac  potestate  destituuntur, 
neque  augent  pecuniam. 

Inspecta  minus  tuta  revertendi  vicissitudine , 
usurae  a fructibus  separantur,  atque  indemnitatis 
potius  praestationes  esse  videntur,  nempe  ejus,  quod 
interest  domini,  usum  pecuniarium  accipere  non  po- 
tuisse ex  nummis  ab  alio  retentis.  Unde  italico , 
aliorumque  plurium  populorum,  idioraate  usurae  per 
vocem  illam  interesse  significantur.  - Haec  Pompo- 
pio  l.  121.  de  V.  S.  explicatio  tribuenda  est.  Ne- 
que enim  haec , quae  de  usurarum  natura  atque 
indole  huc  usquo  disseruimus  , ignorata  fuere  ro*- 
manis.  Ideo  hi  usurarum  praestationem  receperunt, 
quia  apud  ipsos  commercia  vigebant,  atque  collo- 
candis in  pecuniarios  usus  nummis  tam  generalis 
aptitudo,  quam  privatorum  hominum  consuetudo  con- 
ferebant. Aderant  enim,  qui  communiter  adhibeban- 
tur, argentarii,  collocandas  facillimo  pecunias  acci- 
pientes, atque  ad  Janum  medium  publicum  mone- 

tarum  commercium  exercentes.  De  singulis  autem 
civibus  narrat  Polybius,  vel  ipsis  Reipublicae  exor- 
diis ditiorem  quemque  occupandae  pecuniae  operam 
assiduam  dedisse ; undo  praegravatam  plebem , ac 
urbem  seditionibus  turbatam  fuisse,  memoria  pro- 
ditum est.  Eo  processit  sollicitudo,  ut  patresfami- 
lias , no  pecuniam  suam  , brevius  etiam  , otiosam 
manere  paterentur,  non  per  annos,  at  per  menses 
foenerari  solerent  (a). 

Et  re  quidem  vera  usuras  praestationi  ejus,  quod 
interest,  comparantem  Papinianum  habemus  l.  9.  pr. 
h.  t.  Credita  pecunia,  ac  die  ad  solvendum  conventa, 
potest 'certe  creditor  poenam  stipulari  in  eum  ca- 
sum , quo  illa  die  pecunia  non  solvatur.  Poenae 
conventionales,  uti  vocant,  locum  tenent  ejus  quod 
interest  (§  17.  not.  a).  Papinianus,  poenam  illam 
modum  usurarum  legitimum  superare  non  posse, 
respondet;  nempe  quia  usurae  legitimae  id,  quod 
interest.  repraesentant.  - Saepius  usurarum  veram  no- 
tionem agnovero  jurisconsulti  in  tractatione  de  do- 
nationibus. Donationes,  quae  vulgari  significatu  li- 
beralitatein  quamcumque  comprehendunt,  strictius 
accipiuntur  in  jure  civili,  ut  eos  tantum  actus  de- 
signent, quibus  locupletior  fiat  unus  ex  eo,  quod 
alius  amittat  e patrimonio  suo.  Quaesitum  est,  an 


(a)  Vid.  ( $ 43.  not.  i ). 

si  quis  alteri  commodet  domum  suam,  aut  fructuum 
perceptionem  ex  suo  fundo  largiatur,  donatio  pro- 
prie dicenda  sit.  Affirmavit  Pomponius  l.  9.  pr. 
§ 1.  de  donat. : domus  namque,  et  fundi  perpetuus 
usus  est,  isque  aestimandus  pecunia;  quem  qui  ami- 
sit favore  alterius,  hunc  fecit,  sese  depauperans, 
locupletiorem.  Facta  rursus  quaestio  est  de  eo,  qui 
mutuam  det  sine  usuris  pecuniam  ; aut  de  eo,  qui 
usuras  ex  praecedenti  contractu  conventas  remittat  , 
vel  minuat;  aut  de  eo,  qui  debitum  in  diem  illico 
solvat,  remisso  ita  usu  pecuniae  ad  illam  diem. 
Propriam  donationem  esse,  denegatum  est  a Fom- 
ponio  ipso , atque  a Modestino  , l.  31.  § 6.  de 
donat,  int.  vir.  , l.  23.  pr.  de  donat.  Cum  enim 
de  pecunia  agatur,  quae  usum  alia  pecunia  aesti- 
mandum non  habet  perpetuo  ; certum  non  est , 
eum,  qui  remisit,  factum  fuisse  pauperiorem.  Vi- 
detur is  qui  remittit,  potiusquam  vere  donet,  de- 
clarare, sua  non  interesse  usu  pecuniae  carere.  Sese 
nummos  in  promercia  collocaturum  non  fuisse;  nul- 
lum ex  eo,  quod  apud  alium  resideant,  sibi  damnum 
obtingere ; non  sibi  de  eo,  quod  intersit,  deque  in- 
demnitate faciendam  praestationem;  non  solvendas 
usuras  esse  ( b ). 


(b)  Firmantor  haec  fragmento  Ulpiani , quod  prima  fronte  obsta- 
re rideretur  , in  l.  SI.  § 1.  dt  donat . int.  vir.  De  uxore , quae  dotem  , 

Quoniam  in  praestatione  indemnitatis  usurarum 
notio  versatur ; ergo  usurae  debentur  ab  eo,  qui  vel 
ex  conventione,  vel  ex  regula  juris,  ad  alium  ita 
indemnem  praestandum  tenetur. 

Inquam,  ex  conventione;  de  qua  prius  tractan- 
dum est.  Conventio  de  praestandis  usuris  aut  sti- 
pulatione continetur,  aut  pacto  nudo.  - Per  stipu- 
lationem promissas  usuras , sive  bonae  fidei , sive 
stricti  juris  contractui  adjecta  sit  stipulatio,  civi- 
liter etiam  deberi , apertissimum  est.  - De  pacto 
nudo  investigandum  est,  utrum  contractui  bonae  fi- 
dei adjectum  illud,  an  stricti  juris  negotio  fuerit. 
Si  contractui  bonae  fidei  pactum  de  usuris  in  con- 
tinenti additum  sit ; actio  proderit  ipsa,  quae  con- 
tractum defendit;  utique  enim  pacta  in  continenti 
apposita  insunt  contractibus,  eorumque  partem  effor- 
mant  (§4).  Difficilior  quoad  negotia  stricti  juris 
quaestio  est. 

Solitas  de  pactis  regulas  etiam  ibi  servatas  ge- 
neraliter fuisse  censemus.  Nempe  pacta  licet  in 

et  dotis  usuras  promiserat,  deque  viro  usuras  promissas  remittente,  du- 
bitatam rem  indicat  Ulpianus  ; sed  Juliano  et  sibi  videri , donationem 
esse , inter  conjuges  illicitam.  Ratio ; quia  certus  usus  pecuniae  dotalis 
fuisset , nempe  usus  ille , quem  ipsa  dotis  natura  necessario  inducit : ad 
substinenda  onera  matrimonii.  Donec  dos  promissa  non  solveretur  , in  dam- 
no versabatur  maritus  ; intererat  hujus  , dotem  nondum  solvi.  Hinc  usu- 
rae promissae  veram  afferebant  indemnitatem  , praestationemque  ejus  quod 
Interest.  Non  sine  jactura , veraque  donatione,  remissio  illarum  osse  poterat. 

continenti  adjecta  negotiis  stricti  juris,  non  i nesse, 
neque  vira  civilem  habere  , si  novum  aliquod  jus 
inducant,  non  simpliciter  modum  juri  jam  in  con- 
tractum deducto , aut  detractionem  aliquam  conti- 
neant (§  4).  Non  igitur  ex  pacto  usuras  adji- 
ciente actionem  nasci.  Non  usurarum  gratia,  uti 
nonnullorum  sententia  est,  a principiis  solitis  re- 
cessura fuisse : neque  enim  tantus  est  usurarum 
favor,  ut  pro  illis  regulae  subvertantur.  Regularum 
observatarum  perspicua  testimonia  sunt  in  leg.  24. 
depos.,  I.  24.  de  praescr.  verb.  , l.  6.  G.  sicert. 
petat.,  I.  3.  C.deusur.,  Paul.  sent.  II.  14.  1. 
« Si  pactum  nudum  de  praestandis  usuris  inter- 
« positum  sit,  nullius  est  momenti.  Ex  nudo  enim 
* pacto  inter  cives  -romanos  actio  non  nascitur  » . 

Neque  nos  ab  hac  sententia  deducit  celebris 
l.  lecta,  40.  de  R.  C. ; de  qua  dictum  est,  legem 
lecta  multum  lectam,  numquam  intellectam  fuisse. 
Papiniano  Praefecto  Praetorio  sequens  oblata  species 
est.  P.  Maevius  quindecim  millia  denarium  L.  Ti- 
tio crediderat.  Hi  convenerant  inter  se,  et  stipu- 
lando firmaverant,  ut  Kalendis  futuris  integra  pe- 
cunia redderetur^  Convenerant  quoque,  et  stipula- 
tione (quod  notandum  est)  confirmaverant , quod  , 
si  illa  die  pecunia  soluta  non  esset , in  poenam 
morae,  usurarum  nomine  L.  Titius  rependeret  P.  Mae- 
vio denarios  singulos  in  dies  triginta  inque  dena- 

rios  centenos,  donec  pecuniam  illam  non  solveret. 
Ergo  de  usuris  praestandis  facta  stipulatio  fuerat. 
Denique  convenerat , at  sine  stipulatione , et  per 
pactum  nudum  , quod,  si  ea  contigissent,  quae  in 
secunda  stipulationis  parte  praevisa  et  constituta 
fuerant,  nempe  pecuniam  creditam  Kalendis  futuris 
non  solvi,  atque  incipere  debitum  usurarum  ; tunc 
non  amplius  L.  Titius  simul  et  semel  integram  pe- 
cuniam solveret,  sed  menstruos  denarios  trecenos. 
Ita  stipulati , ita  pacti  sunt , Maevius  et  Titius. 
Porro  Kalendae  advenerunt  illae,  de  quibus  in  prima 
parte  stipulationis  dictum  fuerat:  neque  solutum  est, 
ita  ut  secunda  pars  stipulationis  commissa  esset , 
adjectumque  pactum.  Praeterea  tot  alii  menses  lapsi 
sunt,  ut,  ratione  habita  tercentorum  menstruorum 
ex  pacto  solvendorum  , sors  integra  quindecim  mil- 
lium denariorum  solvi  iterum  debuisset ; nempe  ex- 
pletum est  quadriennium  atque  bimestre.  Neque  ta- 
men quicquam  de  sorte,  neque  de  usuris  solutum 
est.  Quaestio  fiebat  circa  usurarum  computationem. 
Nisi  pactum  illud  de  dispertita  sortis  solutione  ad- 
fuisset , et  in  his,  quae  stipulatione  erant  compre- 
hensa, fuisset  remansum ; certe  usurae  solvi  debe- 
rent sortis  totius  per  integrum  tempus  a Kalendis 
illis,  quibus  solvendum  prius  fuerat,  computatum. 
Stipulatum  enim  erat  simpliciter,  ut  usurae  solve- 
rentur donec  pecunia  numerata  non  esset,  in  poe- 

nara  morae.  Ex  pacto  nascebatur  dubitatio.  Cura 
enim  de  casu  solutionis  Kalendis  non  factae,  atque 
incipientis  ex  mora  debiti  usurarum , conventum 
fuisset , ne  debitor  integram  simul  solveret  sum- 
mam, sed  per  menstruos  trecenos ; quando  ille  ca- 
sus evenit,  ac  deinde  primus  alius  mensis  comple- 
tus est,  juxta  pactum  mora  non  de  integra  quan- 
titate inita  fuit,  sed  de  solis  tercentis;  absoluto 
alio  mense,  mora  fuit  de  sexcentis  ; moram  de  non- 
gentis exitus  tertii  mensis  tulit ; donec  de  summa 
tota  post  mensem  quinquagesimum  mora  esse  de- 
nique coepit.  Quare  ex  pacti  vi  poena  etiam  morae, 
videlicet  usura,  non  de  sorte  integra  per  universum 
tempus  erat  solvenda,  sed  progrediente  pedetentim 
per  menses  augmento.  - Erat  qui  putaret,  usuras 
sortis  totius  ex  Kalendis  illis  posse  peti , data  tan- 
tum adversus  agentem , ut  conventio  observaretur, 
exceptione  pacti  conventi ; quasi  non  alia  major 
pacti , negotio  stricti  juris  adjecti  vis  esse  posset. 
Isque  forsan  fuit  Ulpianus,  qui  cum  Paulo  Adses- 
soris  officium  Papiniano  praestitit.  At  Paulus  vim 
tribuit  pacto,  quasi  inesset  stipulationi ; atque  ita, 
uti  descripsimus,  debitum  usurarum  ipso  jure  com- 
minuendum esse  putavit.  Atque  haec  sententia  ob- 
tinuit. Textum  a nostra  quaestione  abesse , facta 
ipsius  expositio  demonstrat ; non  enim  de  pacto 
quaerebatur,  quod  usuras  induceret,  sed  imo  de  pa- 

cto,  quod  usuras  stipulatione  comprehensas  minuebat. 
Pactum  erat,  quo  detrahebatur  ex  illis,  quae  fue- 
rant in  stipulatione  conventa ; cuique  idcirco  civilem 
vim  dari,  regulis  congruebat  (§  4). 

De  pacto  praestandarum  usurarum,  negotio  stricti 
juris  adjecto,  exposita  regula  unam  recipit  exceptionem 
ex  1. 12.,  I.  23.  C.  h.  t.  Nempe  in  mutuo  frumenti , 
hordei,  olei,  usurae  pacto  promissae  civiliter  etiam  de- 
bentur. Id  autem  singulari  omnino  ratione  aequitatis 
fuisse  receptum,  indicant  verba  illa  Philippi  d.  I.  23. 
«...  suasit  admitti  >.  Eatio  talis  quae  fuerit,  ipse 
Philippus  demonstrat  ib.  « incerti  pretii  ratio  » . Ex 
Interpretibus  aliqui  bene  explicant  ita:  Variare  pre- 
tia rerum  solent  (maxime  pro  majore  aut  minore 
tura  copia  ipsarum,  tum  apud  cives  necessitate ) ; 
incerta  rerum  pretia  sunt.  Fac,  mutuos  datos  fuisso 
tot  frumenti  modios,  quando  ex  commerciorum  in- 
clinatione praevidebatur,  fore,  ut  pretia  frumenti, 
tempore  restitutionis , longe  minora  praesentibus 
essent  futura.  Ne  creditor  in  damno  versaretur,  sum- 
ma aequitate  pactum  fuit,  ut  deberentur  usurae.  Et 
pacto  tali  vim  tribui  civilem,  eadem  ipsa  aequitas 
suasit.  Neque  praetermittendum  est  , quod  addit 
Vinnius,  eo  facilius  haec  pacta  admissa  fuisse,  quo 
ad  dandas  mutuo  res  illas,  vitae  humanae  apprime 
necessarias,  cives  allicerentur. 

Satis  de  conventione:  videamus,  quandonam  ex 
generali  juris  regula  usurae  debeantur.  Redit  di- 
stinctio judiciorum.  - In  bonae  fidei  judiciis,  amplia- 
tiones recipientibus  ex  bono  et  aequo,  usurae  prae- 
stantur, quoties  de  usu  pecuniae  intercepto  alium 
ab  alio  indemnem  praestari , aequum  est.  Primo 
igitur  usurae  debebuntur,  si  quis  propriam  alienae 
vel  communi  rei  curandae  pecuniam  impenderit;  in- 
demnis enim  faciendus  est  de  usu,  quem  ita  per- 
diderit, l.  37.  h.  t .,  etc,  - Praeterea  magna  aequi- 
tate placuit,  quod  si  cmtor  utatur  re  einta  ipsique 
tradita,  fructus  exinde  percipiens , pretium  autem 
solvere  distulerit,  usuras  hujus  solvere  debeat ; em- 
torem  enim  re  atque  pecunia  uti,  utroque  carere 
venditorem,  iniquum  esset,  /.  curabit  praeses,  5. 
C.  de  act.  emt.  - Usuras  etiam  is  debet  solvere,  qui 
pecuniam  alienam,  aut  communem,  aut  quam  sol- 
vere alteri  debuisset,  ipse  foenori  dederit,  vel  ali- 
ter in  usus  suos  converterit,  l.  1.  § 1.  h.  t.,  etc. 

Denique  bonae  fidei  actionum  est,  ut  usurae 
ex  mora  debeantur,  de  quo  paulo  fusius  loquendum 
est  nobis.  Ait  Marcianus  l.  32.  § 2.  h.  t.  « In  bonae 
« fidei  contractibus  ex  mora  usurae  debentur  » . Cum 
usurarum  solvendarum  debitum  non  ex  primitiva 
nascatur  obligatione  contractus,  in  quo  nihil  dictum 
nec  forsan  cogitatum  fuit  do  ipsis,  sed  ex  bono  et 
aequo , atque  ex  prudentis  judicis  aestimatione  ; 

tum  non  directa  actionis,  ex  contractu  natae,  vir- 
tute, at  occasione  tantum  ipsius  usurae  petuntur. 
Nempe,  promota  ad  sortem  recipiendam  actione, 
officio  judicis  inducuntur  usurae , l.  54.  pr.  locati. 
Quare  si  post  moram  creditor  de  sorte  satisfactus 
fuerit  ita,  ut  de  ea  amplius  agere  non  possit,  jam 
nullo  modo  usuras  consequi  poterit,  l.  49.  § 1.  de 
ad.  emt.  Itemque  erit  ipsi  carendum  usuris,  si  ju- 
dex de  sorte  judicavit,  sed,  forsan  per  oblivionem, 
nihil  de  usuris  pronuntiavit. 

Diversa  generaliter  judiciorum  stricti  juris  cau- 
sa est ; in  his  enim  ex  mora  usurae  non  deben- 
tur; quamvis  ad  restitutionem  ejus,  quod  olim 
ad  actorem  pertinuit,  intendatur.  Non  solum  d.  I.  32. 
§ 2.  h.  t.  manifestum  hac  de  re  praebet  argu- 
mentum; sed  in  condictionem  indebiti,  atque  in 
condictionem  ob  turpem  causam  , usuras  non  de- 
duci, apertissime  rescriptum  est,  1. 1.  C.  de  co»d. 
indeb.,  I.  4.  C.  de  condid.  ob  tarp.  caus.  - Sunt  ta- 
men quae  videntur  obstare.  Et  primo  quidem  op- 
ponitur exemplum  de  fructibus  , quibus  usurae 
comparantur  in  l.  34.  h.  t.;  nam  in  judiciis  stri- 
cti juris,  ad  restitutionem  directis,  ex.  gr.  in  con- 
dictione indebiti,  venire  fructus,  demonstravimus 
ex  l.  15.  pr.  de  cond.  indeb.  Adde  Africanum  l.  10. 
rem  pup.  salv.  fore,  qui  de  fidejussoribus,  pupillo 
datis  a tutore,  ait,  eos  in  pupillum  et  ad  fructus, 

et  ad  usuras  post  tutoris  moram  teneri:  fidejusso- 
res autem  ex  stipulatu  tenentur,  nempe  actione 
stricti  juris.  - Quoad  Africani  textum  bene  ac  sub- 
tiliter Cujacius  respondet,  ibi  usurarum  debitum 
agnosci  natum  intuitu  quasi  contractus  tutelae  ad- 
versus tutorem.  Est  enim  hoc  bonae  fidei  negotium, 
unde  ex  mora  usurae  a tutore  debentur.  Natum 
autem  usurarum  debitum  in  loco  idoneo,  nempe  in 
negotio  bonae  fidei , transfertur  in  stipulationem, 
adversus  fidejussores,  qui  sese  ad  id,  ut  salva  res 
pupilli  ex  integro  foret , obligaverunt.  Neque  va- 
let usurarum  cum  fructibus  comparatio,  quam  non 
firmam,  pcrpetuamque  esse,  supra  disseruimus.  Haud 
ita,  ut  fructuum,  certa  usurarum  generatio  est:  ne- 
que adeo  in  tuto  est,  creditorem  pecuniam  aliam 
ex  usu  pecuniae  debitae  fuisse  percepturum;  qui 
servavisset  fortasse  hanc,  aut  comparandis  adhibuis- 
set rebus  infructuosis.  Hinc  in  judicio  stricti  juris 
plene  restituere  videtur  ille  etiam  debitor,  qui  re- 
stituit sine  usuris  a morae  tempore.  Nam  in  stricti 
juris  judiciis  extendendis  cauti  admodum  esse  de- 
bemus; ac  facilis  est  ad  solitas  rerum  regulas  re- 
versio. 

Renovatur  quoad  usuras  quaestio,  quam  de  fru- 
ctibus proposuimus;  mutetue  quid  ex  earum  debito 
litis  contestatio  , an  ita,  uti  ante  litem  contesta- 
tam observabatur  , in  actionibus  bonae  fidei  por- 


Digitized  by  Google 


390 


CAPUT  IV. 


gant  e mora  deberi,  in  actionibus  autem  stricti  ju- 
ris adhuc  non  debeantur.  - Usurarum , in  bonae 
fidei  actionibus  ex  mora  debitarum,  litis  contestatione 
adjunctaque  novatione,  decursum  extingui,  nonnul- 
lorum opinio  est.  Non  ea  tamen  recipienda;  quippe 
eadem  ratione,  qua  fructuum  debito  interrumpendo 
impar  ea  novatio  est,  ne  decursui  quidem  usurarum 
interimendo  debet  valere.  Addenda  l.  1.  C.  de  ju- 
dic.,  ubi  Severus  et  Antoninus,  judicio  coepto,  usu- 
rarum stipulationem  peremptam  non  esse  rescribunt; 
neque  ulla  ratio  est,  quod  non  idem  de  usuris  ex 
mora  debitis  repetatur  (c).  - Gravior  videtur  dispu- 
tatio circa  stricti  juris  judicia.  Voetius,  Noodt,  alii- 
que, nec  post  litem  contestatam  usuras  currere  ar- 
bitrantur, moti  praecipue  generali  denegatione  An- 
tonini in  l.  1.  C.  de  cond.  ind.,  usuras  condictioni 
indebiti , sine  temporum  distinctione , recusantis. 
Martinus,  et  Jacobus  glossatores , Huberus , atque 
alii,  litis  contestatione  debitum  usurarum  etiam  in 
stricti  juris  judiciis  incipere  , affirmant.  Olini  ne- 
gaverat Savigny;  inde,  mutato  consilio,  affirmavit , 
factis  tantum  quibusdam  limitationibus.  - Meliorem 
affirmantium  esse  sententiam,  evincit  magna  regu- 
lae vis,  quod  post  litis  contestationem  d obeat  omnis 
causa  praestari,  l.  2.  h.  t.  Utique  enim  , actorem 


(e)  Aliud  argumentum  praestabit  infra  I.  35.  h.  I. 

in  pecuniarios  usus  id,  quod  petit , fore  adhibitu- 
rum, in  tuto  non  est,  minusque  in  usuris,  quam  in 
fructibus,  est  certitudinis.  Sed  magna  verisimilitudo 
adest  semper;  eaque  augetur  ex  eo,  quod  creditor 
litem  contestando  demonstravit,  sua  jam  interesse 
revera,  debitam  obtinere  pecuniam.  Non  audiendus 
est  debitor,  qui  pervicacia  sua  necessitatem  induxit 
suscipiendi  judicii,  jamque  moveat  quaestionem  de 
usu  , quem  apud  actorem  pecu  uia  post  litem  con- 
testatam habitura  fuisset.  Accedit  textus  Pauli  l.  35. 
h.  t.  « Lite  contestata,  usurae  «urrunt  » . Novimus, 
sententiae  contrariae  fautores  ita  Paulum  interpre- 
tari: Pergunt  currere  usurae,  quae  ante  litis  con- 
testationem debebantur,  nempe  in  j udiciis  bonae  fi- 
dei. At  haec  interpr  etatio,  bona  quidem  certe  atque 
idonea,  nostram  non  excludit.  Ut  generali  expres- 
sione « usurae  currunt  »,  Paulus  utrumque  signi- 
ficet; tum  usuras  , quae  antea  debebantur , adhuc 
decurrere,  tum  earum,  quae  non  debebantur,  decursum 
incipere.  Neque  turbat  l.  1.  C.  decond.  ind.  Tra- 
ctat Antoninus  de  incipiendo  futuro  judicio,  atque 
Mutiano  quaerenti  indicat,  quidnam  petere  poterit. 
Solutam  indebitam  pecuniam  peti  posse  affirmat; 
denegat  usuras , nempe  usque  ad  illud  temporis , 
de  quo  interrogabatur.  Utrum , instituto  deinceps 
ad  ipsius  praocopta  judicio,  ac  post  contestatam  li- 
tem, usurae  deberi  inciperent,  non  tractat  Imperator; 

neque  enim  ad  propositam  quaestionem  istud  per- 
tinebat. 

§ 33.  De  juribus  atque  obligationibus  in  he- 
redes transferendis. , vel  non  transferendis. 

Successionis  hereditariae  natura  est,  ut  jura  ab 
auctoribus  acquisita,  initaeque  obligationes,  ad  he- 
redes, ut  prosint  ipsis  utque  noceant,  transferan- 
tur. Itaque  pergunt  apud  heredes  illi  obligationum 
effectus  valere,  qui  jam  commissi  apud  auctores  fue- 
runt, ac  novi  etiam  incipiunt.  - Aliquando  tamen 
novos  pro  heredibus  aut  contra  heredes  effectus  ob- 
ligatio non  generat,  nempe  si  haec  auctorum  mor- 
te cessaverit ; cujusmodi  est  obligatio  , quae  ex 
mandati  contractu  , quaeve  ex  contractu  societatis 
nata  sit. 

Aliquando  ne  ex  illis  quidem , qui  viventibus 
auctoribus  commissi  sunt , obligationis  effectibus  , 
actio  heredibus  datur,  aut  contra  heredes.  Hujus- 
modi sunt  actiones  ad  vindiciam  ; poenales  illae 
quidem  , et  ab  aliis  poenalibus  ex  eo  distinctae , 
quod  ex  laesione  personae  nascuntur.  Unde  nomen 
illud  habuerunt  : non  quasi  ultionem  , atque  irae 
ex  malo  alieno  satisfactionem  , contineant ; sed  quia 
in  persequendo  jure  , ad  bona  spectante  , ulterio- 
rem  etiam  respiciunt  finem  moralem  reparandae 

justitiae,  in  persona  actoris  violatae  (§21).  Ac- 
tiones hae,  non  modo  non  contra  heredes  dantur, 
quod  commune  ipsis  est  aliisque  poenalibus  , sed 
nec  heredibus  competunt , mortuo  ante  litem  con- 
testatam eo,  qui  promovere  illas  potuisset.  Cum  enim 
ex  ratione  morali,  ad  personam  omnino  spectan- 
te , concessae  sint , ante  litem  contestatam  in  bonis 
esse  non  videntur.  Talis  est  injuriarum  actio,  l.  13. 
pr.  deinjnr .;  talis  actio  de  dejectis  et  effusis,  qua 
liber  homo  laesus  in  sua  persona  dicatur,  l.  5.  § 5. 
de  his  qui  effuder. 

Nulla , uti  innuimus , actio  poenalis  datur  con- 
tra heredes  ; ex.  gr.  non  competit  adversus  here- 
des furis  actio  furti , l.  1.  pr.  de  priv.  dei. ; quia 
auctorem  delicti  , dolore  poenae  mnlctandum  , uti 
naturalem  personam,  persequuntur.  Excipiendum  ta- 
men semper  est , nisi  lis  cum  defuncto  fuerit  conte- 
stata ; tunc  enim  quasi  contractus  esse  coepisset 
(§46),  qui  novum,  patrimonialem  omnino,  titu- 
lum praestitisset  obligationis.  Optime  in  l.  58.  de 
0.  et  A.  « lites  contestatas  ...  in  heredes  trau- 
sire  * ; non  actio  poenalis  , sed  ipsa  litis  conte- 
statio, transferri  videtur  (a). 

Danturne  contra  heredes  actiones  ex  dolo  quidem 
auctoris  natae,  sed  non  ad  poenam,  at  ad  indomni- 


(o)  De  I.  33.  de  0.  ei  A.  vid,  Savigny  System.  VI.  § 257. 

tatem  directae?  Ab  actionibus  hujusmodi  abest  notio 
poenalis,  liaeque  sunt  mere  rei  persequutoriae ; poena 
enim  moralem  ordinem , actiones  istae  patrimonia 
reparant.  Hinc  sequitur,  ipsas  e ratione  juris  contra 
heredes  fuisse  dandas ; transit  namque  ad  eos  quic- 
quid  non  naturalem,  uti  ajunt,  sensum  respicit,  sed 
patrimonium.  Attamen  conclusionem  talem  romani 
non  penitus  receperunt.  Distinxerunt  in  hoc  arti- 
culo duplicem  illam  actionum  ratione  doli  danda- 
rum methodum,  quam  nos  exposuimus  (§  21).  Quando 
actio  daretur,  quae  jus  laesum  defenderet,  dolo  tan- 
tum, voluti  exercendae  illius  occasione,  considerato; 
tunc  plene  contra  heredes  eam  competere,  admise- 
runt; Pompon.  I.  12.  de  0.  et  A.,  Ulp.  I.  7.  § 1. 
depos.  « Datur  actio  depositi  in  heredem  ex  dolo 
« defuncti  in  solidum.  Quamquam  enim  alias  ex 
€ dolo  defuncti  non  solemus  teneri , nisi  pro  ea 
« parte,  quae  ad  nos  pervenit,  tamen  hic  dolus  ex 
« contractu,  reiquo  persecutione  descendit  , etc.  » 
Aliud  exemplum  in  condictione  furtiva  notavimus 
(§  21.  fi.).  Quod  si  ex  dolo  directe  actio  originem 
sumeret;  tunc  ob  rei  similitudinem,  atque  originis 
aequalitatem,  actionem  ipsam  quasi  pro  poenali  ha- 
buerunt, neque  adversus  heredes  dederunt,  nisi  qua- 
tenus ex  dolo  defuncti  facti  essent  locupletiores. 
Huc  spectat  actio  in  factum,  quae  datur  contra  eum, 
qui  doio  impediverit,  quominus  reus  in  judicio  si- 

steret,  l.  1.  § ult.  de  eo  per  quem  factum;  actio 
quod  metus  causa,  l.  17.,  I.  19.,  I.  20.  quod  met. 
caus.;  actio  de  dolo,  l.  26.  de  dolo.  Atque  ita  ac- 
cipiendum est  effatum  Ulpiani  l.  44.  de  R.  I. 
« Totiens  in  heredem  damus  actionem  de  eo,  quod 
* ad  oum  pervenit,  quotiens  ex  dolo  defuncti  con- 
« venitur,  non  quotiens  ex  suo.  » {b).  - Mutavit 
aliquid  e jure  romano  consuetudo  posterior , cujus 
occasio  fuit  cap.  5.  de  raptor.  « heredes...  juxta 
« facultates  suas  condigne  satisfaciant  »;  roceptuin- 
que,  ut  tenerentur  heredes  omnino,  etiamsi  ex  dolo 
parum  aut  nihil  in  hereditatem  pervenisset,  modo 
vires  hereditariae  sufficerent. 

De  mixtis  actionibus,  quae  indemnitatem  simul 
persequuntur  ac  poenam,  facilius  romani  tenuerunt, 
heredes  non  in  solidum  teneri.  Exemplo  sit  actio 


(i)  Expositae  distinctioni  non  obstat  § 1.  I.  de  perp.  et  temp.  act. 

< Aliquando  tamen  etiam  rr  contractu  actio  contra  heredem  non  compe- 

< tit  : voluti , cum  toatator  doloso  versatus  sit,  et  ad  heredem  ejus  nihil 
* ex  eo  dolo  pervenit  >.  Qua  paragrapho  ductus  est  Thoophilus  eo,  ut 
exemplum  faceret  actionis  depositi , contra  apertos  textus  l.  7.  § 1.  depo»., 
I.  12.  de  0.  et  A.  Intelligi  debet  Imperator  de  illis  actionibus , quae  ex 
dolo  directe  dantur , licet  nascantur  occasione  contractas.  Ex.  gr.  do  ac- 
tione doli , quae  Interdum  occasione  contractus  datur.  Item  de  tributoria, 
ex  dolo  data  male  tribuentis ; cujus  quidem  occasio  Ibit  praecedens  con- 
tractus , ipsa  tamen  nova  est , et  ex  doloso  facto  eruta  dirocte  ; adeoque 
contra  heredes  nonnisi  in  id  quod  ad  eos  pervenit  datur,  /.  7.  § 5.  de 
trib.  act. 

legis  Aquiliae  : qua  indemnitatem  quidem  petimus, 
at  poenali,  ut  ita  dicam  , mensura,  scilicet  quanti 
plurimi  in  anno,  vel  triginta  diebus  proximis,  oc- 
cisum animal  resve  corrupta  valuisset.  Pro  variis 
accedentibus  rationibus,  modo  pro  rei  persequutoria, 
modo  pro  poenali  habetur.  Quod  enim  cum  aliis 
poenalibus,  ex.  gr.  cum  actione  injuriarum,  cumu- 
lari possit,  1.  5.  § 1. , l.  23.  § 9.  ad  l.  Aquil., 
neque  bis  idem  peti  ita  videatur , pro  rei  perse- 
quutoria censetur.  Item  pro  rei  persequutoria,  qua- 
tenus concurrit  quidem  cum  actionibus  aliis  rei  per- 
sequutoriis  , cum  actione  commodati , pigneratitia , 
locati,  sed  consumit  eas;  hisque  consumitur,  ex- 
cepto eo  quod  in  ipsa  magis  est,  1.  18.  ad  l.  Aquil., 
I.  34.  fi.  de  0.  et  A.  : idem  namque  peti  videtur. 
E converso  contra  plures  damni  illati  reos  actio 
legis  Aquiliae  repetitur,  ne  quis  eorum  evadat  im- 
punis, l.  11.  § 2.  ad  l.  Aquil.  ; atque  eatenus  pro 
poenali  habetur.  Denique  , quod  nostrae  indaginis 
est,  contra  heredes  non  datur,  § 9.  L de  l.  Aquil., 
nisi  forte  ex  damno  illato  facti  sint  locupletiores, 
l.  23.  § 8.  ad  l.  Aquil. 

DE  OBLIGATIONIBUS  QUAE  ALUS  OBI.IOATIONES  CONFIRMANT.  . 


Personalem  obligationem  firmandae  obligationi 
alterius  induci,  intercessio  est:  non  ea  quidem,  quam 
privativam  dicunt  f expromissio J , ubi  novus  ve- 
teri debitor  substituitur;  at  cumulativa,  ubi  debi- 
tori debitor  additur.  In  fidejussione,  in  constituto  de- 
biti alieni,  in  mandato  quod  quali  ficatum  vocant,  hu- 
jusmodi intercessio  obtinet.  De  fidejussione  primum. 

§ 34.  Fidejussio. 

Quidnam  fidejussionis  nomine  venit,  quibusnam 
addi  potest  obligationibus  ? - Utebantur  romani  ve- 
teres sponsione.  « Idem  dari  spondes  ? » , tum  Jide~ 
promissione  « Idem  fidepromittis  ? » . Harum  tamen 
usum  leges  constringebant  magnopere.  Solis  addi 
posse  obligationibus  verborum ; non  ad  heredes  eo- 
rum, qui  ita  obligarentur,  transire;  biennio  libe- 
rari sponsores  ac  fidepromissores  ex  lege  Furia; 
ex  lege  Cornelia  vetari  eos  pro  eodem,  apud  eum- 
dem,  eodem  anno,  in  ampliorem  summam  quam  XX 

milium  sestertium  obligari,  Gaj.  III.  §§  119.  seqq. 
- Restrictiones  hujusmodi,  interdum  incommodae, 
in  causa  fuerunt,  cur  liberior  intercedendi  forma 
introduci,  adhiberi  passim,  denique  praevalere  coe- 
perit; nempe  jidejussio  « Idem  fide  tua  esse  ju- 
« bes  ? » , quae  quidem  limitibus  illis  universis  est 
dissoluta. 

Principalis  certe,  cui  fidejussio  addatur,  obli- 
gatio sit  oportet : neque  enim  sine  principali  suo 
accessorium  esse  potest,  non  sine  eo,  quod  Anne- 
tur, concipitur  firmamentum.  Cujus  tamen  naturae 
ea  sit,  haud  refert;  sufficit  vel  obligatio  mere  na- 
turalis, l. 1.,  I.  25.  h.  t.  et  passim.  Etiamsi,  uti  vi- 
debimus, fidejussor,  in  duriorem  causam  accipi  ne- 
queat ; non  idcirco  male  acceptum  quis  dixerit  quod 
obligationi  naturali,  civiliter  obligatus  ipse,  adji- 
ciatur: vinculum  enim  quod  in  fidejussione  sit  la- 
tius reprobant  jura  nostra,  non  autem  quod  firmius : 
non  durius  quidem,  utique  arctius,  fidejussoris  esse 
posse  ligamen , egregie  pronunciant  Interpretes.  - 
Itera  non  praesenti  tantum , verum  etiam  futurae 
obligatioui , accedere  fidejussor  potest.  « Fidejubes 
de  eo  quod  credidero  ? »;  quae  tamen  non  tam  vera 
fidejussio  est  , quam  fidejussionis  destinatio,  arg. 
I.  pen.  quae  res  pign.  (a). 

(«)  Magnum  haec  observatio  in  pignoribus  et  hypothecis , de  fntnrm 
obligatione  datis . habet  momentum  ; quando , snporaddltls  aliis,  de  tem- 

Attamen  ex  post  facto  contingere  potest,  fide- 
jussionem aliquando  subsistere,  quamquam  principalis 
obligatio  aut  omnino  inefficax  evadat , aut  etiam 
vere  extinguatur.  Exceptiones  plures , quae  reo 
principali  competunt,  non  ad  fidejussorem  pertinere 
videbimus;  inefficacem  obligationem  principalis, obli- 
gationem fidejussoris  validam.  - Aliquando  fidejus- 
sioni substinendae  obligationis  principalis  abstracta 
quaedam  conceptio,  persona  obligata  deficiente,  suf- 
ficit. Moritur  debitor  sine  herede ; pergit  stare  fi- 
dejussio, l.  95.  § 1.  in  fi.  de  solutionib.  - Quo  qui- 
dem recepto,  progressum  est  adhuc.  In  mora  con- 
stituto fidejussore,  moritur  qui  debebatur  servus; 
reus  principalis,  cujus  nulla  mora  est,  liberatur; 
fidejussionem  concidero  juris  principia  suadent ; 
substineri  imo  suadet  aequitas.  Neque  enim,  quae 
daretur  adversus  fidejussorem  illum  , actio  doli 
erat  in  promptu;  quandoquidem  non  dolo  ejus  oc- 
cisum servum  supponimus.  Yetus  ex  fidejussione 
actio  data,  nempe  ex  stipulatu  utilis  , l.  49.  pr. 
de  V.  0.  - Mitiore  jurisprudentia,  factum  fuisse  ar- 
bitror, ut  idem  jus  diceretur,  si  quando  fidejussor 
dolo  malo  debitam  rem  peremisset,  ac  rursus  prin- 


pore  deqne  praestantia  quaeritur.  Denegata  illis  praestantia  est , 1. 1.  § 1. , 
I.  11.  pr.  qui  potiore».  Facile  haec  fragmenta  composueris  cum  l.  9.  § 1. 
2.,  I.  11.  § 1.  eod.  til.;  modo  memineris,  obligationes  conditionales  esse 
obligationes  veras  , licet  incertas  ( § 14 ). 

cipalis  debitor  ita  liberatus  fuisset.  Yere  enim  in 
tali  specie,  quin  regulae  juris  perturbarentur,  po- 
terat actio  doli  adhiberi,  quam  revera  Neratius  et 
Julianus  suggerebant,  l.  19.  de  dolo  malo.  At  Pa- 
pinianus, rei  aequitate  motus,  allato  exemplo  mor- 
tui sine  herede  debitoris,  ex  stipulatu  actionem, 
quasi  fidejussione  perseverante,  concessit,  d.  I.  95. 
§ 1.  de  solut.  Adjecit  calculum  suum  Paulus  l.  88. 
de  V.  0.  Denique  actionem  ex  stipulatu  dari,  re- 
ceptum est,  non  directam  eam  quidem  at  utilem, 
l.  32.  § 5.  de  usuris  ( b ).  - Istis,  quos  enumeravimus, 
inspectis  casibus,  aliisque  praesertim  quoad  pignora 
non  dissimilibus  (§  26.not.  c),  pronunciavit  Pau- 
lus l.  178.  de  R.  I.  « cum  principalis  causa  non 
€ consistat,  plerumque  ne  ea  quidem,  quae  sequun- 
€ tur,  locum  habere  » . 

Praeterea  diversa  esse  debet,  quae  principaliter 
obligetur,  persona,  a persona  fidejussoris.  Non  quod 
repugnet,  duplici  obligationis  vinculo  obligari  cre- 
ditori suo  debitorem ; sed  quod  diversitatem  perso- 
narum ipsa  intercedendi  notio  desideret.  Verum  ex 
post  facto  in  eamdem  personam  et  principalem  et 
fidejussoriam  obligationem  concurrere,  fieri  quan- 
doque potest.  Scilicet  si  remissior  principalis  obli- 


(M  Diverse  Cnjacius  ed.  neap.  I.  1196.  E.;  diverse  Yoet  *d  tit.  de  dolo 
malo  n.  15. , Glossam  se^uutus. 

gatio  esset , fidejussoria  firmior , ex.  gr.  obliga- 
tioni naturali  fidejussor  datus  fuisset;  et  forte 
aut  debitor  fidejussori  suo,  aut  debitori  fidejussor 
heres  factus  fuerit.  Non  per  confusionem  fidejus- 
soris obligatio  tollitur;  substinetur  imo,  ne  credi- 
tori fiat  amittendae  melioris  obligationis  injuria, 
/.  21.  § 2.  vers.  quod  si,  h.  t.  - Contra  praevalet 
confusionis  ratio,  fidejussio  subvertitur,  si  levior 
obligatio  fidejussiouis  fuisset,  aut  aequalis  princi- 
pali; l.  93.  § 2.  de  solut.,  ubi  negatio  «no»  con- 
« funditur  obligatio  » egregie  tollitur  ab  Haloan- 
dro,  et  transfertur  ad  superiorem  § 1.  in  qua  om- 
nino desideratur.  - De  hac  quaestione  tractat  Pa- 
pinianus speciem  in  difficili  leg.  95.  § 3.  de  solut. 
Explicemus , quin  correctrices  manus  apponamus 
textui. 

Erat  obligatus  minor,  qui  creditam  acceperat 
pecuniam ; hanc  tamen  perperam  consumpserat.  Ac- 
cesserat fidejussor  simpliciter,  non  speciali  contem- 
platione ut  creditorem  tutum  periculo  in  integrum 
restitutionis  faceret,  « accessit  sine  contemplatione 
« juris  praetorii  » . Fit  jam  heres  mortuo  minori 
fidejussor.  Quaesitum  ex  Papiniano,  an  fidejussoria 
subsisteret  obligatio.  Affirmandum  esset,  si  fidejus- 
sor, qua  talis,  in  integrum  restitutione  uti  nequi- 
visset, quae  principali  viventi  competebat;  validior 
enim  accessoriae  obligationis  fuisset  causa  ; ratio 

26 


CAPUT  V. 


402 

fuisset,  cur  regulae  de  confusionibus  auferrentur. 
Idque  ita  aliquibus  forte  placebat:  in  ipso,  tum 
herede  tum  fidejussore,  utramque  obligationem  per- 
severare. At  Papiniano  diversa  sententia  fuit.  Si- 
quidem, ceu  inferius  demonstrabimus  (§  36),  quan- 
do minorum  obligationi  fidejussor  adjungatur  sim- 
pliciter, non  adamussim  ut  periculo  in  integrum 
restitutionis  eximatur  creditor . non  intuitu  juris 
praetorii,-  beneficium  restitutionis  principali  compe- 
tentis fidejussori  quoque  ipsi  prodest.  Non  ergo  erat 
in  specie  securior  seu  validior  fidejussoria  obliga- 
tio ; non  erat  aequitas  in  medio,  ex  qua  a regula  con- 
fusionis esset  deflectendum ; « non  potest  dici  non 
« tolli  obligationem  fidejussoris  ».  Itaque  subjicit 
rem  concludens  Papinianus  « difficile  est  dicere  cau- 
te sam  juris  honorarii,  quae  potuit  auxilio  minori 
« esse,  retinere  fidejussoris  obligationem,  quae  prin- 
« cipalis  fuit,  et  cui  fidejussoris  accessit  sine  con- 
te templationo  juris  praetorii.  » Nempe:  difficile  est 
dicere,  respectu  in  integrum  restitutionis,  quae  prin- 
cipali competebat,  retineri  tum  obligationem  fidejusso- 
ris, quasi  ea  auxilio  restitutionis  destituta,  validior  et 
quodammodo  principalis  sit,  tum  aliam  cui  fide- 
jussoris obligatio  accessit,  vere  principalem.  Nam 
revera  fidejussori,  qui  accesserat  sine  contemplatione 
juris  praetorii,  competit  idem  auxilium;  non  vali- 
dior est,  est  confundenda  obligatio  fidejussoria. 

Atque  ita  per  plura  exempla  demonstratum  est, 
saepe  ea  quae  fidejussioni  constituendae  obstarent 
initio,  non  officere  si  supervenerint.  Uti  saepe  in 
jure  nostro  facilius  est  retinere  et  servare,  quam 
acquirere  et  constituere  (c). 

§ 35.  Fidejussio  (Continuatio)  - De  objecto  fide- 
jussionis. 

In  diversum  , quam  quod  in  obligatione  prin- 
i*  cipali  fuerit,  objectum  capi  fidejussorem  non  posse, 
y haud  posse  eum  de  summa  graviore  intercedere,  pos- 
se autem  ia  minorem  summam  dari;  ex  ipsa  acces- 
i'i;  soriae  obligationis  notione  fluit,  Gaj.  III.  126., 

iit*  § 5.  I.  h.  t.  - Quibus  regulis  quam  rigide  hae- 

serint  romani,  plura  in  fontibus  nostris  testimonia 
in-  perdocent.  - Nullam  objecti  mutationem  passi  sunt 
in  fidejussionibus,  etiamsi  objectum  subinductum  ad 
eit  objectum  aliud  obligationis  principalis  aliquo  modo 

rin-  referri  posset.  Decem  credideram  ; accepi  eum  qui 

^ de  ea  pecunia  tot  tritici  modios  de  fide  sua  esse 

,ret  jussit;  non  obligari  fidejussorem  respondit  Javole- 

jde-  nus  l.  42.  h.  t. 

Nam 

(c)  Quod  etiam  in  casibus , quibus  per  debitoris  principalis  successio- 
nem fidejussori  suo,  obligatio  fidejussoria  utpoto  non  gratior  extingui- 
fjll'  tur , pignora  tamen,  qnae  fuerant  a fidejussore  data,  consistant:  ad  ea- 
dem principia  referendum  est , l.  38.  § fi-  <*«  iohit. 

Praeterea  ne  simplex  quidem  obligandi  modus 
variari  in  fidejussione  potest,  si  durior  exinde  fi- 
dejussoris causa  fieret:  adeo,  ut  ne  redigendam  qui- 
dem ad  justum  obligationis  principalis  modum  fidejus- 
sionem esse  romani  voluerint,  at  fidejussorem  omni- 
no non  obligari,  l.  8.  § 7.  h.  t.  Quo  in  fragmento  legi 
mavult  Haloander  non  omnino  obligari,  quod  rem 
bene  diversam  significaret,  nempe  aliquo  modo  obli- 
gari. At  lectionem  hanc,  quae  nullam  fere  praeter 
libros  Basilicorum  habet  auctoritatem,  librorum  opti- 
morum fides  convellit,  et  posterior  nostra  singulo- 
rum casuum  expositio  penitus  expunget.  - Si  obli- 
gatus sub  conditione  debitor  esset,  in  diem  aut  pure 
accederet  fidejussor,  iste  « non  obligabitur  » l.  16. 
§ 2.  h.  t.  Sunt  ex  Interpretibus,  qui  non  substi- 
neri  fidejussionem  eo  modo  quo  facta  fuit,  utique 
tamen  appicta  conditione  obligationis  principalis 
valere  debere,  putant.  Obstant  abscissa  Juliani  ver- 
ba « non  obligabitur  fidejussor  ».  .Repugnat  sti- 
pulationis indoles  , qua  acceptus  fidejussor  fuerat ; 
neque  enim  infarciri  stipulatio  poterat  iis  quae  verbo 
non  inducta,  imo  aperte  exclusa  fuissent. 

Item  si  in  diem  obligatio  foret,  fidejussio  au- 
tem iu  citeriorem  diem  aut  pure  concipiatur;  bene 
Accursius  notavit,  fidejussionem  prorsus  nullam  es- 
se. Clarum  ex  Juliano  l.  16.  § 5.  h.  t.  argumen- 
tum est.  In  diem  erat  obligatio  principalis ; fide- 

jussio  addita  fuit  sub  conditione,  quae  deinde  ante 
diem  illara  impleta  est.  Habemus  jam  fidejussio- 
nem puram  erga  principalem  obligationem  in  diem. 
Julianus  non  aptat  huic  illam;  sed  omnino  de  fi- 
dejussore ait  « non  obligetur  ». 

Simile  est,  quod  si  purae  simplicique  obligatio- 
ni addatur  fidejussor  certi  loci  praescriptione  di- 
strictus; aut  obligationi  locum  determinatum  habenti 
adjiciatur  fidejussor  loco  incommodiore  alligatus, 
« non  obligabitur  fidejussor»  l.  16.  § 1.  2.  h.  t. 

Denique  si  quis  Stichum  stipulatus  fuerit,  fide- 
jussorem ita  acceperit:  Stichum  aut  decem,  non  obli- 
gari fidejussorem,  Julianus  ait  l.  8 . § 8.  h.  t.  Etsi 
enim  eorum,  qui  alternatim  debent,  levior  in  eo, 
quod  electionem  habere  soleant,  conditio  esse  videa- 
tur; gravior  longe  est,  quia  non  alterutrius  rei  pe- 
remptione liberantur  (§  25)  ; et  in  casu  futurum 
est,  ut  mortuo  Sticho  fidejussor  teneretur  (a). 

E converso  si  obligationis  simplex  modus  in  fide- 
jussoris levamen  mutetur,  fidejussio  uti  gesta  est  ser- 
vatur, quoniam  in  leviorem  causam  accipi  fidejussor 
potest.  Ex.  gr.  si  fidejussioni  dios  aut  conditio  impo- 
natur, quae  in  pura  principali  obligatione  deesset. 


(a)  Bene  tamen  notabat  Marcellus,  in  aliam  obligationem,  potiusquam 
in  duriorem,  fidejussorem  fuisse  acceptum;  quandoquidem  decem  illa  om- 
nino novum  objectam  efficiebant.  Justo  exemplo  adnotationia  Marcelli  veri- 
tas demonstratur  in  fino  dici.  § 8. 

Item  si  a reo  Stichum  aut  Pamphilum,  a fidejussore 
Stichum  solum  interrogem:  etsi  enim  sublatum  fidejus- 
sori electionis  beneficium  fuerit,  magis  relevatur  ex 
eo,  quod,  mortuo  Sticho,  liberari  possit,  l.  34.  h.  t. 
- A fortiori  valebit  fidejussio  si  reus  Stichum  et  Pam- 
philum promisisset,  fidejussor  de  Sticho  aut  Pam- 
philo intercessisset;  satius  enim  est  alterutrum  de- 
bere, quam  utrumque,  l.  8.  § 11.  h.  t. 

Circa  objectum  fidejussio  nis  gravior  prae  ceteris 
quaestio  est,  utrum  accepto  fidejussore  in  summam 
illa  majorem,  quam  debeat  .reus,  auferatur  excessus, 
et  summae  ad  paritatem  redigantur,  an  omnino  uti 
in  casibus  superius  enucleatis  fidejussio  cadat. 
Dubitandi  ratio  ex  eo  est,  quod  illis  quidem  in  ca- 
sibus gravatae  per  conditionem  diemvo  detractam , 
additumque  locum , fidejussionis ; non  sino  mutata 
inscite  stipulationis  forma  fidejussio  ad  obligatio- 
nem principalem  redigi  poterat : at  in  gravamine 
pecuniae  majoris  corrigi  fidejussio  salva  stipulatio- 
ne potuisset.  Promissis  enim  centum  a fidejussore, 
qui  pro  debitore  quinquaginta  nummorum  intercessit, 
50  -4-  50  promissa  ab  eo  fuisse  facile  intelligi 
potest;  nec,  re  ad  50  redacta,  stipulationis  verba 
desererentur.  - Antiquorum  de  evertenda  penitus  in 
tali  etiam  casu  fidejussione  sententiam,  quam  po- 
steriores, Yinnio  paucisque  aliis  exceptis  , dereli- 
querant, hodie  recipiunt  frequenter.  Eaque  placet. 

Grave  dubio  procul  id  est,  quod  nuper  de  minore 
summa,  quae  majore  contineatur,  disputabamus.  Gra- 
ve quod  adjungitur  ex  Ulpiano  l.  1.  § 4.  de  V.  0. 
« si  me  viginti  interrogante,  tu  decem  respondeas, 
« obligatio  nisi  in  decem  non  erit  contracta:  licet 
« enim  oportet  congruere  summam,  attamen  ma- 
« nifestissimum  est,  viginti  et  decem  inesse  » (b). 
- Verum  etsi  fateri  debeamus  verborum  obstaculum 
redigendae  fidejussioni  non  adfuturum,  deterret  ta- 
men a redactione  facienda,  servandaque  fidejussione, 
severum  illud  Juliani  principium  l.  8.  § 7.  h.  t.„ 
universos,  qui  pro  aliis  obligantur,  in  duriorem  cau- 
sam adhibitos  omnino  non  obligari;  certe  autem  fi- 
dejussor in  quaestione  nostra  adhibitus  fuit  in  cau- 
sam duriorem.  Idque  non  sine  respectu  majoris 
summae  a fidejussore  promissae  dictum  fuisse,  in- 
dicat succedens  oratio  Juliani,  qui,  continuo  do  ac- 
ceptis in  leviorem  causam  fidejussoribus  tractans , 
primum  de  summa  minoro  affert  exemplum.  - Vi- 
dimus qua  frequentia , quanto  rigore  fidejussiones 
in  graviorem  causam  acceptae  dejiciantur:  exempla 
singillatini  accepta  replicationem  habere  possent , 
at  simul  sumpta,  romani  juris  quae  hac  in  re  se- 
yeritas  fuerit,  adeo  declarant,  ut  favorem  insoli- 
tum in  quaestionem  nostram  inducere  non  audeamus. 

(6)  Non  obstant  Ulpiano  Oaj.  III.  102. , Imp . § 5. 1.  de  inuiil.  ttipul. , 
qui  c fundem  ipsam  dicunt  Inutilem  stipulationem.  Inutiltm  accipe  non  fir- 

§ 36.  Fidejussio  {Continuatio)  - De  effectibus 
fidejussionis. 

Duplex  fidejussionum  effectus  est:  erga  credi- 
torem, apud  quem  intercessit  fidejussor ; erga  de- 
bitorem, pro  quo  intercessit.  Loquendum  primo  de 
relationibus,  quae  fidejussorem  inter  ac  creditorem 
ex  fidejussione  generantur. 

Certe  de  debito  ita,  uti  promisit,  solvendo  fide- 
jussor creditori  tenetur.  - De  hoc  plures,  qui  dati, 
forte  fuerint,  fidejussores  obligantur  in  solidum. 
Plures  enim  fidejussores  accepit  idcirco  creditor,  ut 
securior  sibi  cautio  pararetur ; id  autem  non  as- 
sequeretur, imo  incommoditate  non  levi  implicare- 
tur , si  adversus  singulos  persecutionem  suam  partiri 
cogeretur , l.  3.  C.  h.  t.  Tantae  plurium  fidejusso- 
rum obligationi  quaenam  mitiore  aetate  data  mo- 
deratio fuerit,  indicabimus  inferius. 

Neque  tantum  de  sorte  debiti,  verum  etiam  do 
accessionibus  universis  tenetur  fidejussor ; veluti  de 
indemnitate  praestanda  ex  non  implete  a debitore 


mam  ita,  uti  firmae  sunt  plena  congrmtat*  factae  stipulationes.  In  ea  enim 
facile  disputabitur  de  voluntate  et  consensu,  quum  saepe  viginti  nobis  pro- 
mitti velimus  , decem  recusemus.  Ulpianus  voro,  uti  patet  ex  integra  7.  1. 
dc  V.O^  '\n§  4.  solam  de  verborum  gotestate  quaestionem  exponit;  quoad 
verba,  vitium  esse  in  stipulatione  negat. 

principali  obligatione,  deque  omnibus  morae,  a de- 
bitore ipso  initae,  effectibus : nisi  expressa  conven- 
tione vinculum  proprium  cohibere  fidejussor,  quando 
accessit,  providit,  et  ad  certam  summam  obligatio- 
nem propriam  compescuit,  1.  24.  § 1.  de  usuris , 
l.  91.  § 4.  de  V.  0.  Qui  enim  absolute  datus,  at- 
que in  omnem  causam,  fuerit,  plenam  indeftinita- 
tem  sese  praestituturum,  promisisse  censetur,  l.  54. 
pr.  locati.  - Verum  non  eousque  fidejussoris  obli- 
gationem protrahere  debemus  , ut  ad  rem  fidejus- 
sioni vere  extraneam  portendamus.  Credidit  quidam 
pecuniam  suam,  accepit  fidejussorem,  accepit  sepa- 
rarim pignus  ulterioris  securitatis  causa ; non , si 
in  pignore  contrahendo  deceptus  fuerit,  actione  pi- 
gnoratitia  contraria  fidejussorem  onerare  poterit,  qui 
pro  pecunia  mutua  fidem  suam  obligaverat  . non 
autem  pro  pignore  separarim  dato,  I.  54.  h.  t.  - 
Item  si  oecasiono  rei,  intercedente  ab  initio  fide- 
jussore, gestae,  is,  qui  principaliter  obligatur,  ma- 
leficium subito  patraverit,  cujus  causa  distinctis  actio- 
nibus ipse  teneatur  ad  poenam ; non  hac  poena  , 
quae  extra  rem  gestam  revera  vagatur,  tenebitur 
fidejussor,  l.  68.  pr.  h.  t. 

. Elegantem,  quae  ad  postremam  hanc  regulam 
pertinet,  speciem  exhibet  Paulus  /.  ait.  h.  t.  Ju- 
dicialis procurator  (vere  .procurator , non  cognitor) 
rei  vindicationem  exercuit.  Quum  condemnatio  in 

formula  ad  procuratoris  personam  converteretur,  adeo- 
que  sententiae,  sive  condemnatoriae  hae  sive  abso- 
lutoriae essent,  de  ipso  procuratore  conciperentur; 
periculum  erat,  ne,  victo  forsitan  procuratore,  man- 
dans deinde,  quem  sententia  rei  conventi  absolu- 
toria non  tetigerat,  instauraret  judicium.  Propterea 
procurator  agens  cavit  ratam  rem  dominum  habi- 
turum, datis  nimirum  fidejussoribus,  qui  tenerentur 
reo  convento,  si  dominus  rem  ratam  non  haberet , 
litemque  renovaret,  Gaj.  IV.  98.  Victus  abiit  eo 
judicio  procurator : reversusque  dominus  iterum  ea- 
dem de  re  agitavit.  Ait  Paulus  reum  conventum  , 
qui  fidejussores  a procuratore  acceperat , noluisse 
revertenti  domino  possessionem  restituere,  et  ideo 
magno  condemnatum  fuisse  ; de  hac  graviore  con- 
demnatione fidejussores  non  teneri  « hoc  enim  non 
« debet  imputari  fidejussoribus,  quod  illo  propter 
« suam  poenam  praestitit  » . Ecquid  est,  quod  de 
non  restituta  possessione,  de  magna  condemnatione 
ac  poena,  loquitur  jurisconsultus  ? Scilicet  dominus 
qui,  victo  jam  procuratore,  reversus  est,  non  rei  vin- 
dicatione expertus  est , sed  (uti  suadet  Gajus  l.  24. 
de  Ii.  V.)  maluit  instituere  interdictum  recuperandae 
possessionis.  - Novimus. ex  Gajo  cornm.  IV.  § 162. 
seqq. , et  Ulpian.  fragm.  vindob.,fr.  I:  1.  2., 
interdictis  restitutoriis  et  exhibitoriis  commune  fuisse, 
quod,  si  reus  non  se  subjecisset  decreto  Praetoris, 

et  res  ad  judicium  esset  ferenda,  modo  sine  peri- 
culo, modo  cum  periculo  litigabatur.  Sine  periculo, 
si  is,  quocum  agitur,  antequam  ex  jure  exiret  a 
Praetore  postulavisset  arbitrum,  qui  tunc  a Praetore 
dabatur  cum  formula  arbitraria.  Cum  periculo,  si 
arbiter  ita  petitus  non  esset,  et  is,  cum  quo  agi- 
tur, tacitus  exiisset  de  jure.  Tunc  enim  is  ab  actore 
provocabatur  sponsione,  tantam  pecuniam  dari  si 
amisisset  litem ; quae  quidem  sponsio  mere  poenalis 
erat,  atque,  amissa  lite,  praeter  rein  principaliter 
deductam  pecunia  ex  illa  petebatur.  Vicissim  ad- 
versarius sponsionem  ab  actore  restipulabatur.  - In 
specie  Pauli  reu3,  quum  se  decreto  Praetoris  non 
subjecisset,  possessionem  non  restituisset,  neque  ar- 
bitrum uti  par  erat  petivisset,  cum  sponsionis  pe- 
riculo litigavit.  Porro  devictus , magno  condemna- 
tus est;  nam  praeter  damnum  litis  principalis  sum- 
mas in  sponsione  contentas  solvere  debuit  poenae 
nomine.  Quaerebatur,  an  solutae  poenae  refectio- 
nem petere  posset  adversus  fidejussores , quos  olim 
procurator  dederat  in  cautione  ratam  rem  haberi. 
Negavit  Paulus.  Siquidem  obligatio  talis  excederet 
fidejussionem.  Cautum  enim  ei  a fidejussoribus  fue- 
rat de  damnis  quae  redeuntis  domini  lis  renovata 
generaret  necessario ; non  id  actum,  ut  in  tuto  po- 
neretur a poenis,  quas  occasione  renovatae  litis  te- 

meritas  ipsius  accidentali  ter  provocaret,  quasi  jam 
posset  peccare  securus,  arg.  I.  70.  § 5.  h.  t. 

Videamus  quomodo  fidejussor  ab  hac  erga  cre- 
ditorem suscepta  obligatione  liberari  queat.  Libe- 
• ratur  autem  vel  ipso  jure , vel  ope  exceptionis.  - 
Ipso  jure  solvitur  fidejussio  resoluta  obligatione  pri— 
cipali,  exceptis  iis  quos  supra  retulimus  (§34) 
extraordinariis  casibus.  Sive  per  solutionem  a de- 
bitore, ab  ipso  fidejussore,  a tertia  persona  factam, 
sive  per  compensationem , sive  per  acceptilatio- 
nem, etc.  - Item  do  jure  antejustinianeo,  lite  conte- 
stata legitimo  judicio  cura  reo  principali,  fidejussor 
liberabatur,  Paul.  sent.  IT.  17.  15.,  I.  28.  C.  h.  t .: 
uti  etiam,  electo  fidejussore,  liberabatur  principalis, 
d.  1. 28.  C.  h.  t.,  electo  uno  ex  fidejussoribus,  alii  libe- 
rabantur, ibid.  Dubitandi  rationem  facit,  quod  non  li- 
beraretur, electo  principali,  mandator,  Paul.  loc.  cit.; 
neque  electo  mandatore,  principalis,/.  60. pr.  man- 
dati, neque  electo  uno  ex  mandatoribus,  alius,  l.  52. 
§ ult.  h.  t.  Cur  tam  varie?  Mandator  enim  (ut 
aliqua  praecipiamus  ex  illis , quae  in  propria  de 
mandatoribus  tractatione  exponenda  forent)  similis 
est  fidejussori , quoniam  debito  alieno  et  ipse  in- 
tercedit. Est  enim  is,  qui  mandat,  ut  quis  negotium 
cum  alio  faciat,  Titio  credat  pecuniam,  de  fide  sua; 
isque,  negotio  revera  facto,  obligatur  in  mandata- 
rium  suum,  quem  ad  contrahendum  impulerat.  Man- 

datorem  leges  dicunt  (a);  mandatum  ipsum  quali- 
jxcatum  appellant  Interpretes.  Denique  mandator 
intercedit  pro  eo,  quocura  mandatarius  nomine  pro- 
prio contracturus  est,  apud  mandatarium  ipsum.  Hinc 
solidalis  plurium  mandatorum  obligatio  est  , uti 
plurium  fidejussorum;  cessat  vinculum  mandatoris 
soluta  obligatione  , ex  contractu  demandato  nata ; 
beneficiis  ipsis,  quibus  fidejussores  utuntur,  gaudet. 
In  tanta  mandatorum  ac  fidejussorum  paritate,  cur 
adeo  in  effectibus  contestatae  litis  separantur? Resp: 
Par  eorum  conditio  est , quia  utrique  alienae  in- 
tercedunt obligationi;  idcirco  par  in  illis  juris  ar- 
ticulis, quae  ex  intrinseca  intercessionis  natura  ne- 
cessario fluunt.  At  bene  distincta  est  inter  utrosque 
intercedendi  methodus.  Fidejussorum  accessoria  omni- 
no obligatio  est,  qui  succedunt  obligationi  alterius; 
non  ita  mandatorum,  quippe  quorum  obligatio  ob- 
ligationem principalis  praecedere  solet,  certe  num- 
quam  ipsi  succedit,  uti  ex  descriptione,  quam  de- 
dimus, patet.  Neque  accessoriam  plene  obliga- 
tionem dixeris , quae  existere  ante  aliam  possit. 
Quo  fit,  ut  si  mandator  solverit  mandatario,  non  idcir- 
co liberetur  reus  principalis  obligatione  contractus  sui, 
/.  95.  § 10.  de  solui.;  dum  solutio  a fidejussore 


(a)  Etsi  aliquando  cujuslibet  mandati  auctori  nomon  hoc  mandatoris 
detur. 

facta  solvit  ex  integro  omnium  obligationes.  Adeo 
mandatoris  obligationem  ab  obligatione  principali 
separamus.  - Itaque  nil  mirum , si  aliam  in  fide- 
jussoribus, aliam  in  mandatoribus  litis  contestatio 
habeat  efficaciam.  Juncta  prorsus  fidejussoris  cum 
reo  principali  causa  est  ad  invicem;  juncta  idcirco 
causa  plurium  fidejussorum,  uti  fit,  duo,  quae  jun- 
cta sunt  uni  tertio,  conjungi  inter  se:  lite  cum  uno 
contestata,  facta  in  legitimo  judicio  novatione,  alii 
liberantur.  Junctio  talis  in  mandatorum  casu  de- 
ficiens diversum  jus  suasit.  Ceterum  quod  lite  con- 
testata cum  fidejussore  aut  cum  reo  principali,  rei 
principalis  aut  fidejussoris  obligatio  solveretur,  non 
pleno  conveniebat  singulari  judicialis,  quam  vocant, 
novationis  naturae  (§  J6).  Non  mirum  hinc,-  si  a 
jure  tali  facile  recederetur  in  casu  mandatorum.  - 
Haec  fuit  origo  admissae  liberationis  per  litis  con- 
testationem quoad  fidejussores.  Quod  jus  diu  valuit. 
Receptum  tantum  est,  posse  contrahentes  provide- 
re conventionibus  propriis,  ne  per  simplicem  litis 
contestationem  liberatio  ullius  contingeret.  Denique 
mos  in  legem  translatus  est  a Justiniano,  qui  d.  I. 
28.  C.  h.  t.  jus  de  fidejussoribus  juri  jam  de  manda- 
toribus recepto,  quoad  vim  litis  contestationis,  ae- 
quiparavit. 

Fidejussor  praeterea  potest  per  exceptionem  li- 
berari. Disputatum  est,  utrum  eas  exceptiones  op- 

ponere  possit  creditori,  quas  debitor  principalis  ob- 
jicere eidem  potuisset.  Si  de  illis  exceptionibus  aga- 
tur, quae  personales  dicuntur,  quoniam  personae  de- 
bitoris exclusive  cohaerent,  fidejussor  adhibere  eas 
absurde  tentaret.  Hinc  si  debitor  pactus  de  non  pe- 
tendo fuerit  ita,  ut  suam  tantum  taxative  personam 
eximeret  praestatione,  exceptio  pacti  conventi  fide- 
jussori ejus  certe  numquam  proderit,  l.  22.  de  pa- 
ctis. Neque  potest  fidejussor  uti  exceptione  juris— 
jurandi,  si  id  actum  inter  creditorem  ac  debitorem 
fuisset,  ut  non  de  ipso  contractu  et  re;  sed  de  so- 
la jurantis  persona  juraretur,  l.  28.  § 1.  dejurejur. 
sive  volunt.  Item  competentiae  beneficio,  quod  de- 
bitori aliquando  competit  ex  causa  mere  personali, 
puta  ex  conjunctione  sanguinis,  affinitatis,  vel  ma- 
trimonii cum  creditore  suo,  fidejussor  uti  non  po- 
test, l.  7.  pr.  de  except.  (/>). 

Quod  si  de  exceptionibus  non  personalibus,  sed 
rei  et  contractui  cohaerentibus,  agatur,  distinguen- 
dum est.  Plurimae  sunt  exceptiones  , quae  dantur 
quando  obligatio  principalis  aequitate  ac  jure  gen- 
tium prorsus  destituatur  ( doli  mali , quod  metus 
causa , etc. );  tunc  fidejussoris  etiain  obligatio  ae- 
ci) Observant  tamen  -Hnberus , Vinnlus  aliiqne  , jure  Novellarum  be- 
neficio ordinis  introducto,  posse  per  indirectum  fidejussores  ex  personalibus 
debitoris  exceptionibus  utilitatem  capere. 

quitate  ac  jure  gentium  caret;  inanis  obligatio  prin- 
cipalis adjectionem  efficacem  habere  non  potest:  ad 
excipiendum  fidejussor  admittitur,  l.  7.  § 1.  de  ex- 
cept.  ( c ).  Hujusmodi  est  etiam  exceptio  S.  Cti  Vel- 
lejani , quae  naturali  obligatione  relevat  certe  fe- 
minas intercedentes,  quasi  negotiis  hujusmodi  pe- 
nitus ineptas  (§  26.  not.  c):  unde  si  mulier  in- 
tercedendo pro  aliis  dederit  etiam  de  obligatione 
sua  fidejussorem , exceptionem  huic  dari,  statutum 
est  in  l.  16.  § 1.  ad  S.  C.  Vellejan.  - Haec  ita, 
nisi  quae  obstet  specialis  regula  juris  civilis;  cu- 
jusmodi  est,  ne  per  conventionem  a libera  persona 
factam  jura  acquirantur  alteri.  Quare  si  habitum 
debitorem  inter  et  creditorem  fuerit  pactum  de  non 
solvendo,  etiamsi  non  de  persona  dumtaxat  debito- 
ris sit  conceptum  sed  ad  liberandos  quoque  fide- 
jussores directum,  exceptione  pacti  sese  defendere 
nequeunt  fidejussores,  obstante  regula  illa  speciali, 
nisi  aliae  considerationes  suppetant , quae  regulae 
applicationem  excludant.  Solet  fidejussoribus,  si  ad 
solvendum  adigantur,  actio  competere,  qua,  ut  re- 
ficiantur , compellunt  principalem  suum.  Interfuit 
igitur  debitoris,  quando  paciscebatur,  ut  pacti  vir- 


(c)  Quoniam  amplissima  est  classis  exceptionum  istarum , generaliter 
dixit  Marcianus  l.  19.  de  exceptionib. , omnes  exceptiones,  quae  reo  com- 
petunt , fidejussori  quoque  competere. 


Digitized  by  Google 


DK  OBLIGAT.  QUAS  ALIAS  OBLIGATIONES  CONPIBMANT  417 

tus  ad  suos  fidejussores  traheretur , ne  forte  sol- 
verent ac  denique  adversus  se  reverterentur.  Quan- 
do igitur  pactuin  non  personale  composuit  ita,  ut 
et  ad  fidejussores  spectare  posset,  non  alienam  rem 
egit,  sed  suam  : facit  limitatio  dictae  regulae  ju- 
ris civilis;  posse  quem  convenire  pro  aliis,  quando 
sub  aliorum  figura  suum  reapse  curet  patrimonium. 
- At  si  fidejussores  donandi  animo  accessissent,  re- 
gressum non  habituri  adversus  principales  suos,  re- 
gula explicat  vim  suam,  pactum  debitoris  ad  fide- 
jussores non  producitur,  l.  32.  de  padis.  ( d ). 


Id)  Intelligltur  Jam  ratio  disputandi  quae  sit  in  l.  ult.  de  pacti».  Pa- 
ctum de  non  solvendo  inter  debitorem  ac  creditorem  habitum  fuerat ; prode- 
rat etiam  fidejussori,  qui  non  donandi  animo  accesserat,  sciL  quia  ei  prodes- 
se ipsins  debitoris  intererat.  Porro  paciscitur  denno  debitor  ut  liceat  credito- 
ri petere.  An  utilitas  prioris  pacti  sublata  esset  fidejussori,  quaesitum  est. 
Dubitandi  causa  erat  in  eo  , quod  jam  debitoris , qui  peti  pactus  erat , in- 
teresse  cessavisset  fidejussorem  non  solvere,  deesse  coepisset  ratio,  qua 
primum  pactum  ad  fidejussoris  favorem  extendebatur.  Ferius  tamen  esse  vi- 
sum est  Furio  Anthiano,  pacti  exceptionem  semel  fidejussori  qualibet  ra- 
tione quaesitam,  non  posse  ulterius  oi  invito  extorqueri.  - Forsan  Paulus, 
qui  in  I.  21.  § ult.  et  I.  32.  de  pacti»  diligenter  notaverat  rationem  , qua 
fidejussori  pactum  primum  de  non  solvendo  juvaret , iis  , qui  de  secundo 
pacto  ut  fidejussori  nocorot  sentiebant , assentlebatnr , 1.  27.  § 2.  ver»,  ea- 
dem , de  pactis.  - Triboniano  certo  arrisit  Anthiani  sententia,  quam  di- 
stincto loco  refert  in  d.  I.  ult. : atque  incisum  Pauli , uti  est  in  Pand.  relatnm, 
potest  adjectis  circumstantiis  facti  accommodari  Anthiano.  Variis  probabili- 
bus conjecturis  Cujacius,  Pacius,  Vinnius,  Maynz  interpretationes  optimas 
praestant. 

27 


Digitized  by  Google 


418 


CAPUT  V. 


Sunt  e converso  exceptiones  quaedam,  quae  non 
jus  gentium  defendunt,  sed  eas  potius  juris  civilis 
dispositiones,  quae  ex  justa  ordinis  publici  ratione 
effectus  civiles  obligationi  detraxerint,  relicta  tamen 
obligatione  naturali  (§26).  Quum  obligationi  na- 
turali adjecta  fidejussio  plenam , uti  demonstravi- 
mus ( § 34 ),  habeat  efficaciam ; exceptiones  hujus- 
modi fidejussoribus  generaliter  tribuere  non  possu- 
mus, l.  60.  h.  t.  Quare  si  obligationi,  quae  tempo- 
ris praescriptionem  passa  fuerit,  fidejussor  accedat, 
penitus  obligari  eum , neque  exceptione  uti  posse, 
melior  sententia  est:  maxime  quia  idcirco  accessisse 
videatur,  ut  a praescriptionis  passae  damnis  secu- 
rum faceret  creditorem  (e).  - Cavendum  tamen  ne 


(<>)  Faret  sententiae  huic,  licet  prima  facie  obstare  videatur , 1.37.  A.  t. 
Singularie  de  errare  circumstantia,  in  qua  figit  Paulus  decidendi  ratio- 
nem , manifeste  fidejussorem  obligatum  concludit , quando  error  in  medio 
non  fuisset.  - Magtmo  circa  l.  IS.  § 1.  fi.  de  pee.  con.tt.  agitantur  dispu- 
tatlonea.  Tractatur  casus , quo  constitutorio  pacto  debitor  firmavisset  de- 
bitum suum,  antequam  praescriptio  actionis  principalis  compleretur.  Julia- 
nus putat,  subsistere  constitutum,  expleta  licet  deinde  praescriptione  ea, 
data  ratione  < quoniam  eo  tempore  constituit , quo  erat  obligatio . licet 
« in  id  tempus  quo  non  tenebatur  ».  Arguunt  adversarii : Ergo  non  substi- 
tisset si  dari  coepisset  expleta  praescriptione.  - Resp  : Monstrat  id  , ar- 
gumentorum ncon/rartopericulum.  Ulpianus,  uti  solent  I.  Cti.  non  omnes  re- 
gulas in  fragmento  recensebat,  quae  ad  rem  facere  possent,  sed  varios  modo  a 
Celso  modo  a Juliano  tractatos  referebat  casus.  Postremum  illum  exponens, 
Juliani  responsum  et  claram  in  specie  rationem  exhibet : nondum  expleta 
praescriptione,  obligatio  stabat  in  efficaciae  plenitudine  sua  , tenebatur  pror- 

per  denegatam  fidejussori  exceptionem  fraudes  pa- 
rentur legibus  providissimis.  Pertinet  ad  hoc  exce- 
ptionum caput  exceptio  S.  Cti  Macedoniam.  Senatus 
tum  familiarum  tum  morum  sanctitati  expedire  ceu- 
suit,  ne  repeti  ex  filiisfam.  mutuo  data  pecunia  posset. 
Dato  a filiisfam.  fidejussori  si  exceptionem  dene- 
garemus , singulari  providentiae  Senatus  circulus 
fieret;  nam  per  mandati  contrariam  actionem  a fi- 
dejussore ad  solvendum  adacto  compellerentur  filii- 
familias,  denique  pecunia  exigeretur  ab  iis,  et  uni- 
versa Senatusconsulti  moles  corrueret.  Idcirco  Ul- 
pianus, data  adamussim  ratione  regressus,  per  ex- 
ceptionem hanc  'etiam  fidejussori  et  mandatori  fi- 
liifamilias  succurri  ait  l.  9.  § 3.  de  S.  C.  Maced. 
Excipit  Ulp.,  nisi  donandi  animo  accesserit  fidejus- 
sor non  regressurus ; tunc  seponitur  fraudis  S.  Cto 
faciendae  discrimen,  redit  ratio  subsistentis  natu- 
ralis obligationis,  fidejussoris  obligationi  accessoriae 
non  succurritur. 

Quaeritur : Datus  est  a*  minore  vigintiquinque 
annis,  obligationem  ineunte,  fidejussor.  An  benefi- 

sus  debitor.  Hoc  uno  contentas  fuit  satis  perspicuo  argumento.  Non  Ideo 
putandum,  secus  Julianum,  et  Ulp.  fuisse  responsuros,  si  casus  fuisset  de 
praescriptione  jam  expleta  propositus;  affirmavissent  innuo  validitatem  con- 
stituti , accepta  ex  alio  capite  ratione,  perseverantia  nimirum  naturalis 
obligationis.  • Haec  ita  : nisi  quis  malit  cum  Savigny  conjicere  tractatam 
ibi  a Juliano  fuisse  speciora  quae  ad  legem  Furiam  pertineret,  vltlatnm- 
que  fuiBse  a Triboniano  fragmentum  , Syttem.  V.  § 251. 

cium  in  integram  restitutionis,  principali  compe- 
tens, juvabit  ipsi  quoque  fidejussori?  Pugnare  vi- 
dentur textus : affirmat  ex.  gr.  I.  95.  § 3.  de  solut., 
quam  exposui  (§  34),  negat  l.  1.  C.  de  fidejuss. 
minor.  - Quod  mirum  videtur , eadem  ipsa  l.  95. 
§ 3.  quae  fidejussori  beneficium  largitur,  in  inte- 
grum restitutionem  propriae  minoribus  personalis- 
que  defensionis  nouiiue  designat,  quo  fidejussor  ex- 
cludendus esse  potius  videbatur  quam  admittendus, 
juxta  ea  quae  de  personalibus  exceptionibus  supra 
disseruimus.  - Videamus  an  et  quatenus  in  integrum 
restitutio  promissa  minoribus,  personale  istis  benefi- 
cium sit.  Ratione  levitatis  minorum,  quorum  fragile 
est  atque  infirmum  consilium,  beneficium  in  integrum 
restitutionis  concessum  a Praetore  fuit,  1. 1.  pr.de 
minor.  Ea  quidem  simpliciter  considerata  ratione, 
erat  cur  admitterentur  fidejussores  ; naturalem  enim 
Edictum  praeseferobat  causam,  obligationem  mino- 
rum quasi  justo  expertem  consilio  rescindebat.  Fa- 
ciebat regula  superius  exposita  de  defensionibus  ae- 
quitatis ratione  concessis,  quae  fidejussores  etiam 
attingant;  exemplum  est  in  exceptione  Yellejaui.  - 
Verum  alio  intuitu  beneficium  illud  minoribus  pro- 
prium omnino  ac  personale  dici  potest.  Scilicet  qua- 
tenus jurisprudentia  proclivis  fuit,  ut  stricte  Edi- 
ctum, succurrens  minoribus,  interpretaretur  adeo, 
ut  non  facile  deberet  ad  majores,  minorum  obliga- 

tioni  forte  commixtos,  pervenire  beneficium.  Quare 
prudentes  patribusfamilias,  qui  ex  contractu  filio— 
rumfamilias  suorum,  aetate  minorum,  actione  quod 
jussu  sive  de  peculio  tenerentur,  non  modo  nega- 
verunt, quod  beneficium  in  integrum  restitutionis 
possent  ipsi  priores  opponere,  sed  etiam  quod  be- 
neficio jam  a minoribus  suis  impetrato  uti , et  ad 
suam  etiam  adjectitiam  obligationem  trahere  vale- 
rent, I.  3.  § 4.  de  minorib.  Hoc  sub  aspectu  juris- 
consultus in  d.  I.  95.  § 3.  de  solut.  propriam  ac  per- 
sonalem minorum  defensionem  appellat.  - Verum 
etiamsi  jurisprudentia  inclinaret,  ut  striatius  acci- 
peret Edictum ; haud  tamen  ideo  credendum  est , 
oblitam  eam  fuisse,  naturale  contractuum  a minore 
gestorum  vitium  in  causa  Edicti  proponendi  fuisse. 
Suas  temperate  restrictiones  adhibuit.  Arcuerat  juste 
beneficio  Edicti  patres  minorum,  actione  quod  jussu 
sive  de  peculio  compulsos;  tum  quia  gravamen  ha- 
rum actionum  facile  utilitatibus  universis,  quas  ex 
contractibus  filiorum  accipiunt,  rependeretur;  tum 
quia  aut  jubendo , aut  concedendo  peculium , con- 
tractuum a filiis  gestorum  in  causa  fuissent,  modo 
plus  modo  minus  directa.  At  ecee  constitutum  sae- 
pissime est,  in  integrum  restitutionem  heredibus 
minorum  esse  concodendam,  l.  6.  de  in  ini.  restit.; 
nec  concessa  fuisset,  si  propria  omnino  ac  penitus 
personalis  fuisset  minoribus.  - De  fidejussoribus  co- 

gitatimi  ost,  non  debere  eos  omnino  ad  beneficium 
admitti  exemplo  heredum;  nec  enim  ipsi  reprae- 
sentant principales  suos,  uti  heredes  repraesentant 
suos  auctores:  sed  neque  esse  omnino  repellendos 
exemplo  patrumfamilias,  quandoquidem  nullum  ipsi 
ex  contractibus  principalium  suorum  emolumentum 
capiunt : intercedentes  gratuito  multum  favoris  me- 
rentur. Media  quaedam  circa  fidejussores  electa 
via  est. 

Siquidem  nondum  minor  principalis  debitor  im- 
petravisset restitutionem,  displicuit  uti  ea  posse  fi- 
dejussorem; praevaluit  restringendi  proclivitas,  ne 
restitutione,  quae  minoribus  aperta  fuerat,  alius  an- 
tea, quam  minor  ipse,  frueretnr.  Id  facile  erumpit  ex 
l.  3.  § 4.  de  minor.,  collato  vers.  sed  an  cum  praece- 
dente Ulpiani  sermone.  Eodemquo  spectat  pars  prior 
lerj.  2.  C.  de  fidejuss.  minor.  - Exceptum  fuisse  puto 
casum,  quo  minor  non  re  tantum  laesus,  sed  etiani 
circumductus  esset  fraude  ejus,  cum  quo  contraxerat, 
et  cui  dederat  fidejussorem.  Nimis  enim  patebat 
obligationis  naturalis  defectus , nimis  erat  inanis 
obligatio,  quam  ut  remedio  excludi  fidejussores  pos- 
sent. Textum  invoco  in  d.  I.  2.  C.  de  fidejuss.  minor. 
juncto  Paulo  /.  7.  § 1.  vers.  idem  dicitur,  de  exce- 
pti onib.  Etenim  antequam  diceret  Paulus,  quod  si 
minor  simpliciter  re  deceptus  seu  laesus  sit.  non 
possit  fidejussor  adhibere  auxilium  ante  restitutum 

minorem  (/) ; in  praecedenti  vers.  idem  admittit 
omnino  fidejussorem,  qui  accesserit  pro  minore  vi- 
gintiquinque  annis  circumducto  {g). 

Quod  si  minor  ipse  jam  impetraverit  restitu- 
tionem suam  « auxilium. . . solet  interdum  fide- 
« jussori  ejus  prodesse  » d.  1. 3.  § 4.  de  minor.  Con- 
siderata fuit  obligationis  principalis  plena  resolu- 
tio , fautum  est  bonae  fidejussorum  causae , l.  7. 
§ 1.  in  fi.  de  except. , l.  95.  § 3.  de  solut.  - Exce- 
ptum tamen  est,  si  forte  fidejussor  in  id  adamus- 
sim,  ut  securus  adversus  in  integrum  restitutionem 
creditor  fieret,  intercessisset,  contemplatione  nimi- 
rum juris  praetorii : ratione  aequitatis  manifestissi- 
ma restrictionem  non  insuetam  revocante,  excludi- 
tur beneficio  fidejussor  implicite  quidem  a Tapi- 
niano  d.  I.  95.  §3.  de  solut.,  aperte  ab  Ulp.  1. 13. 
de  minor.,  et  a Paulo  sent.  1.  9.  6. 

§ 37.  Fidejussio  - De  effectibus  fidejussionis 

(Continuatiofi . 

Praeter  eas,  quas  cum  principali  suo  communes 
defensiones  habet  fidejussor,  adhibere  potest  etiam 


(/)  Sanior  haoc  ver»,  quod  ei  interpretatio  esse  ridetur. 

{g)  Sunt  qui  ver»,  idem  accipiunt  de  exceptione  legis  Plaetoriae , quao 
jam  ante  Edictum  Praetori»  consuluerat  minoribus  circumventis.  Aegre 
assentirer . quoulara  aetate  Pauli  legis  illius  ustis  uon  erat. 

proprias.  Tria  sunt  beneficia  fidejussorum , quae 
veniunt  nominibus  beneficii  ordinis  seu  excussionis, 
divisionis,  cedendarum  actionum.  Brevibus  de  no- 
tissimo articulo. 

Jure  antejustinianeo  liberum  erat  arbitrio  cre- 
ditoris vel  principalem  reum  vel  fidejussorem  eli- 
gere conveniendum,  I.  3.  C.  h.  t.  - Attamen  de  ar- 
bitrariis electionibus  regulae  paullatim  temperari 
coeperunt.  Exemplum  in  magistratibus  tutores  dan- 
tibus, qui  nonnisi  in  subsidium  conveniri  possunt; 
tum  in  creditoribus  habentibus  et  generalis  et  spe- 
cialis pignoris  jus,  qui,  donec  in  bonis  speciatim 
obligatis  possunt  salva  habere  credita  sua,  nequeunt 
ad  alia  prosilire , quae  generali  hypotheca  devin- 
ciuntur-. Justinianus  Nov.  4.  c.  1.  statuit  in  fidejus- 
soribus ordinem  esse  servandum . ut  prius  princi- 
palis reus  excuteretur,  neque  ad  fidejussores  deve- 
niretur, antequam  ille  non  solvendo  esse  deprehensus 
fuisset.  Tale  est  beneficium,  quod  dicimus  ordinis, 
excussionis. 

De  beneficio  divisionis.  Variis  Cemporibus  latae 
leges  , quibus  plurium  simul  intercedentium  obli- 
gationes minuerentur.  Lex  Apnleia  induxit  quam- 
dam societatem  inter  plures  datos  sive  sponsores 
sive  fidepromissores  ita,  ut  communio  damni  inter 
ipsos  induceretur.  Gaj.  HI.  122.  Lex  Furia,  tan- 
tum in  Italia  valens,  divisit  recta  obligationem  eo- 


Digitized  by  Google 


DE  OBLIGAT.  QUAE  ALIAS  OBLIGATIONES  CONFIRMANT  425 

rumdem  ita,  ut  singuli  viriles  partes  deberent, 
Gaj.  III.  121.  - Neutra  lex  respiciebat  fidejussores, 
qui  proinde  in  solidum  obligati  manebant.  Subvenit 
ipsis  Hadrianus  epistola  sua,  qua  factum  est,  unum- 
quemque e pluribus  fidejussoribus  de  integro  com- 
pulsum desiderare  posse  , ut  actio  dividatur  inter 
se  atque  alios  , qui  solvendo  sint  tempore  conte- 
statae litis,  Gaj.  ibid. 

Denique  si  fidejussor  uti  nequeat  beneficio  ex- 
cussionis, ex.  gr.  quia  nuncium  miserit,  nec  possit 
adhibere  aliud  ordinis,  ex.  gr.  quia  tempore  litis 
contestatae  alii  fidejussores  solvendo  non  sunt ; re- 
stat remedium  ut  creditor  suas  ei,  quas  ex  credito 
habet , actiones  mandet;  benefici  uni  cedendarum 
actionum.  Obtenta  cessione  , adversus  principalem 
debitorem,  adversus  confidejussores , factus  in  rem 
suam  procurator  poterit  experiri,  ut  de  eo  quod  pro 
ipsis  solvit  reficiatur. 

Belle  quaeritur,  qualenam  sit  faci  endae  cessionis 
• hujus  tempus  idoneum.  An,  solutione  jam  a fide- 
jussore facta,  cedi  adhuc  ipsi  possint  actiones  ab 
eo,  qui  fuit  creditor.  Idque  negandum  esso  in  ge- 
nere, vel  ipsa  demonstrat  conceptio  quaestionis;  qui 
enim  creditor  non  est  amplius,  nullis  potitur,  quas 
cedere  queat,  actionibus.  - Utique  prius  ab  Anto- 
nino Pio  in  casu  venditae  hereditatis  cedendas 
actiones  continentis  constitutum  est,  atque  inde  pas- 

sim  in  casibus  etiam  diversis  receptum ; ut  is,  cui 
jus  esset  alium  cogendi  ad  cedendas  sibi  actiones, 
utiliter  experiri  posset  easdem,  etiam  cessione  non 
habita , perinde  ac  si  cessio  facta  fuisset.  Idque 
placuit,  ut  cedendi  imposita  per  leges  necessitas 
plene  ac  tuto  observaretur.  Verum  non  idcirco  quae- 
stio nostra  inanis  efficitur.  Quoniam  haec  etiam  ju- 
risprudentia supponit  existentiam  actionis,  quae  uti- 
liter exerceri  possit  Quare  actio  utilis  locum  habet 
in  his  tantum  casibus,  in  quibus  jus  ad  cessionem 
obtinendam  nascatur  tempore  a peremptione  actio- 
nis distincto ; veluti  in  casibus  venditae  hereditatis, 
in  qua  adsint  cedendae  actiones,  aut  venditae  actio- 
nis. Quando  enim  unum  idemque  sit  obtinendae  ces- 
sionis ac  perimendae  actionis  tempus,  uti  vere  con- 
tingit in  nostro  casu  de  fidejussoribus,  actio  utilis 
non  concipitur.  Nam  non  haec  ante  tempus  solu- 
tionis promoveri  posset,  quia  nondum  jus  cogendi 
ad  cessionem  existeret,  quod  actionis  utilis  exerci- 
tium necessario  comitatur.  Neque  eadem  posset  post  • 
factam  solutionem  exerceri,  quia  nulla  superesset 
actio  utiliter  adhibenda.  Restat,  ut  eo , quo  solutio 
fit,  momento  cessio  perficienda  curetur  : qua  obtenta, 
cessarum  actionum  usus  inde  patebit , non  autem 
utilium , quae  in  defectum  cessionis  sunt  intro- 
ductae. 

Datam  quaestioni  responsionem  firmat  1.39.  h.  t. 
Et  de  casu  unius  e pluribus  tutoribus,  qui  cessio- 
nem actionum  sibi  fieri  curaverat  ex  intervallo, 
facta  prius  integri  ejus,  quod  ex  causa  tutelae  de- 
bebatur, solutione  ; nihil  ea  cessione  actum  esse  , 
probat  l.  76.  de  solut.  (a). 

Obstaculo  est  /.  36.  h.  t.  * Cum  is,  qui  et  reum, 
« et  fidejussores  habens,  ab  uno  ex  fidejussoribus 
« accepta  pecunia  praestat  actiones  : poterit  qui- 
it dem  dici  nullas  jam  esse,  cum  suum  perceperit, 
« et  perceptione  omnes  liberati  sunt ; sed  non  ita 
« est».  Uti  etiam  in  illo  casu  solventis  unius  e 
duobus  tutoribus,  utilem  actionem  ipsi  adversus  con- 
tutorem dandam,  etiamsi  cessionem  solvendi  tem- 
pore non  habuisset,  saepe  rescriptum  est,  l.  1.  § 13. 
de  tut.  et  ralion.  distr.  - Neque  omittenda  l.  57. 
de  l.  1.  Dederat  pignori  debitor  rem  suam  : inde 
moriens  per  fideicommissum  reliquit  eamdera,  sciens 
quidem  eam  obligatam  esse  , at  nolens  liberandae 
ejus  onus  ad  heredes  suos  pertinere.  Igitur  fidei- 
commissaria res  ab  heredibus  danda  est  ita  uti  est 
pignori  nexa:  idque  unum  fideicommissario  ipsi  r& 
stat  remedium,  ut  si  forte  hypothecaria  compulsus 
creditori  solvat,  cedi  sibi  curet  personales  actiones, 


(a)  Add.  I.  20.  § 1.  de  tutelae  et  r at  ion.  distr.  « «I  non  judicium  a 
« curatoribus  factum  eat  *. 

quibus  inde  adversus  heredes  experiatur,  ne  hi  ja- 
ctura sua  lucrum  propriae  liberationis  capiant.  Ait 
Ulpianus , cessionem  quidem  esse  faciendam  quo 
tempore  creditores  agunt  hypothocaria : at  subjicit 
« quod  quamquam  suo  tempore  non  fecerit,  tamen 
« per  jurisdictionem  Praesidis  provinciae  id  ei  prae- 
« stabitur».  Atque  ut  difficultati,  ex  fragmentis 
positae,  addam  rationes;  si  actionum  cessio,  etiam 
perfecta  solutione , non  admittatur , nonne  illae 
etiam,  quae  solutionis  tempore  factae  essent , ces- 
siones infirmae  itidem  evaderent?  nam,  expleta  vix 
solutione,  creditum  peremptum,  actio  extincta,  cessio 
quoque  ipsa  sublata  foret,  paritate  rationis. 

Resp.  Postremae  difficultati  per  consideratio- 
nem subtilem  Papinianus  occurrit  l.  21.  de  tut.  ei 
rai-.  didr. , solutione  facta  post  cessionem  obten- 
tam, non  tam  satisfieri  veteri  debito,  quam  nominis 
pretium  solvi.  Scilicet  quando  cessio  fit,  emtio  quae- 
dam et  venditio  nominis  fingitur  a jure  nostro,  ad 
hoc.  ut  solutio  sequens  ipsam  non  perimat.  Nam, 
fictione  illa  ad  hunc  effectum  introducta ; quod  inde 
solvitur  quasi  ad  implendam  emtionem,  danduinque 
pretium  actionis  eintae  refertur,  non  autem  actionis 
ipsius  tollendae  ac  perimendae  causa  dari  censetur. 
Concinunt  Imperatores  l.  14.  C.  de Jidejuss.  « facta 
« nominis  redemptione,  solutio-  celebrata  est , vo- 
« bisque  mandatae  sunt  actiones». 

Hoc  posito,  receptum  quoque  est,  post  solutio- 
nem fieri  adhuc  posse  cessionem  actionis,  si  antea 
conventum  de  cedendo,  fictaque  illa  eintio,  ac  ven- 
ditio nominis  perfecta  fuisset.  Nam  etiam  in  hoc 
casu , solutio , quae  conventioni  succedit , ad  hanc 
refertur,  et  pretii  potius  dandi,  quam  antiqui  cre- 
diti causa  facta  videtur.  Idque  revera  traditum  est 
in  supra  citata  l.  76.  de  solut.  < quod  si  ante  so- 
« lutionem  hoc  factum  est;  vel  cum  convenisset, 
« ut  mandarentur  actiones,  tunc  solutio  facta  es- 
« set,  mandatum  subsecutum  est : salvas  esse  mau- 
« datas  actiones : cum  novissimo  quoque  casu  pre- 
« tium  magis  mandatarum  actionum  solutum,  quam 
« actio , quae  fuit , perempta  videatur  » . Et  huc 
referenda  est  objecta  l.  36.  de  fidejuss. : quod 
patet  ex  verbis,  quae  priora  illa  supra  relata  ex- 
cipiunt « non  enim  in  solutum  accipit,  sed  quo- 
« dammodo  nomen  debitoris  vendidit,  et  ideo  ha- 
« bet  actiones,  quia  tenetur  ad  id  ipsum,  ut  prae- 
ii stet  actiones.  » At  si  tempore  solvendi  neque 
facta  cessio  , neque  de  ea  saltem  conventum  sit , 
valet  regula  superius  exposita,  cessione  posteriore 
nihil  agi ; quoniam  solutio  simpliciter  facta  credi- 
tori , hujus  nomen  prorsus  extinxit.  L.  1.  § 13.  de 
tut.  et  ration.  non  de  utili  actione  intelligi  debet, 
quae  occasione  faciendae  cessionis  aliquando  conce- 
ditur . sed  potius  de  utili  actione  negotiorum  ge- 

storiim,  omnino  diversa,  atque  separata  a quaestione 
praesenti.  De  ea  vide  (§  22.  not.  d). 

Denique  in  l.  57.de  1.1.  actio,  quae  post  so- 
lutionem perfectam,  cedenda  adhuc  per  jurisdictio- 
nem Praesidis  supererat , non  ea  ipsa  erat  cujus 
causa  solutum  fuerat,  sed  alia.  Solverat  enim  cre- 
ditori fideicommissarius  actione  hypothecaria  com- 
pulsus; desiderabat  autem  mandari  sibi  actionem 
personalem.  Nimirum  quando  creditor  , hypotheca- 
riam exercens  adversus  tertium  possessorem  , litis 
aestimationem,  quae  exaequet  forte  creditura  suum, 
accipit  ab  isto  , non  vere  crediti  nomine  recipit; 
hinc  ipso  jure  actionem  personalem  conservat,  eam 
potest  exercere,  et  solum,  ne  bis  ex  eadem  causa 
pecuniam  consequatur , repellitur  doli  mali  exce- 
ptione. Hanc  adhuc  existentem  ex  justa  causa  ce- 
dere debebit.  Eam  ille,  cui  juste  cessa  fuerit,  effi- 
caciter promovebit  ( b ). 


(i)  Aliquando  etiam  ai  tempore  cedendi  actiones  omnino  non  supersint , 
ob  aequitatem  singularem  admittitur  cessionis  validitas ; nempe  si  haben- 
dae cessionis  aequitas  existcre  incipiat , quando  actiones  reapse  jam  ex- 
tiuctae  fuerunt:  exemplum  in  1.38.  de  rmetion.  Imo  ex  aequitate  maxima 
admissa  alicubi  cessio  est,  etiamsi  actio  vere  numquam  a cedente  exerce- 
ri potuerit , /.  14.  pr.  manti. : creditur  existero  actio  ad  hunc  effectum  . 
ut  praestetur  atque  mandetur.  - Ut  aequitas  cessionum  concedendarum  ad 
regulas  juris  civilis,  quae  Interdum  obstabant,  accommodari  posset,  multa 
a jurisconsultis  fleta  , multa  subtiliter  excogitata  sunt. 

§ 38.  Fidejussio  - De  effectibus  fidejussionis 

( Continuatio j. 

Diximus  de  effectibus  fidejussionis  relate  ad 
creditorem  ; restat  ut  loquamur  de  effectibus  erga 
debitorem  principalem. 

Si  fidejussor  donandi  animo  accesserit,  et  sol- 
vat, debitorem  principalem  non  habet  de  refectione 
obligatum.  Neque  habet,  si  nomine  tenus  et  figura 
fidejussor  fuit,  vere  tamen  intervenit  rei  suae,  ne- 
gotium agens  quod  ad  ipsum  revera  pertinuit.  - 
Hisce  aliisque  satis  vulgatis  casibus  exceptis,  fide- 
jussori, qui  solverit  , ad  repetendam  pecuniam  est 
adversus  debitorem  actio,  sive  ea  ipsa,  quam  forte 
cesserit  ei  creditor;  sive  mandati  contraria , quan- 
do e mandato  debitoris  fidem  suam  interposuerit  ; 
sive  negotiorum  gestorum,  quando  ultro  intercesse- 
rit. Ex  lege  Publilia  sponsores  propriam  habuerunt 
actionem  depensi  uberiorem,  erat  enim  in  duplum, 
Gaj.  III.  127.,  et,  vigentibus  legis  actionibus,  ma- 
nus injectio  ex  ea  aliquando  dabatur,  Gaj.  IV.  22. 

Qnandonam  incipiet  fidejussor  posse  agere?  In 
genere  quando  damnum  passus  sit  datae  creditori 
pecuniae.  Yerum  si  lata  adversus  fidejussorem  fuerit 
a judice  sententia,  jam  ipse  ad  agendum  admissus 
est;  adeo  proxima,  adeo  secura  solutio  imminet  con- 

demnatum,  l.  38.  § 1.  mandati , l.  6.  C.  eod.  (a). 
- Aliquando  agere  adversus  reum  fidejussor  potest, 
etiam  ante  quam  solverit  damnatusve  fuerit,  ad  hoc 
ut  injusto  jam  aut  nimio  fidejussionis  periculo  li- 
beretur per  solutionem  a reo  creditori  faciendam. 
Scilicet  si  conventum  esset,  debitorem  intra  certum 
tempus  soluturum,  atque  ita  fidejussorem  consecu- 
turum esse  liberationem  suam,  l.  10.  C.  mandati. 
Item  si  bona  sua  dissipare  incipiat  debitor,  l.  38. 
§ 1.  mand.,  I.  10.  Cod.  mand.:  sique  diu  in  so- 
lutione cessaverit,  longum  scii,  labi  tempus  sinat, 
quin  de  solvendo,  liberandoque  tandem  fidejussore 
cogitaverit,  d.  I.  38.  § 1.  mand. 

Creditor  fidejussori  debitum  et  actionem  remit- 
tit acceptilatione  donationis  causa:  liberatur  ita  fi- 
dejussor; atque  ipse  quoque  principalis  debitor  li- 
beratur, eodem  modo  quo  liberaretur  per  solutio- 
nom  factam  a fidejussore,  1. 13.  § 7.  de  acceptil.  Quae- 
ritur, an  possit  fidejussor  regredi  adversus  reum  ac 
si  solvisset.  Ut  negemus , ratio  est  quod  revera 
nihil  de  pecunia  sua  fidejussor  dederit,  nullam  in 
patrimonio  minutionem  tulerit,  de  qua  sit  reficien- 
dus. Textus  adjici  possunt  in  /.  28.  § 2.  locati, 
ubi  conductori , cui  locator  non  fecit  conducendae 


(a)  In  hoc  consistit  rstio  componendi  Ug.  U.  mandati  cnm  lug.  21. 
§ m U.  h.  t. 

domus  potestatem,  actio  ad  indemnitatem  denegatur, 
si  gratuitam  ab  alio  habuisset  habitationem  ; tum 
in  l.  57.  § 1.  de  evidionib. , ubi  Gajus  emtori 
rei  alienae  actionem  de  evictione  recusat,  quia  do- 
minus, priusquam  abduceret  rem  vel  auferret,  do- 
naverat hanc  illi  aut  legaverat.  - Attamen  in  pro- 
xima specie  tertiae  personae  quae  , ut  fidejussori 
donaret , pro  eo  solverit  creditori , habere  fidejus- 
sorem mandati  actionem,  fatetur.  Marcellus,  referente 
Ulpiano  l. 12.  § 1.  mandati-,  concinit  Paulus  /.  26. 

§ 3.  eod.  tit.  - Denique,  ne  ullius  formae  responsa 
desint , distinguit  Ulp.  I.  10.  § 13.  , l.  12.  pr. 
mand.,  ut,  actione  remissa  remunerandi  causa  raan-  * 
dati  agere  possit  fidejussor,  secus  remissa  actione 
principaliter  donando.  - Sunt  qui  putant,  inspi- 
ciendum esse,  quonam  animo  remissionem  actionis 
creditor  fidejussori  fecisset;  eone  ut  ipsi  fidejussori 
auctam  rem  vellet,  an  eo  ut  potius  per  fidejusso- 
rem beneficium  remearet  ad  debitorem  principalem ; 
in  primo  casu  dari  regressum  fidejussori,  denegari 
in  altero.  Quod  Ulp.  de  remune ratione  fidejussoris 
locum  necne  habuerit  inquirendum  velit,  explican- 
dum ita  esse  , quod  oxinde  character  applicandae 
distinctioni  illi  sumatur:  remuneratio  si  appareat, 
largitum  fidejussori  fuisse  credi  debere;  si  absit , 
collatam  fuisse  potius  donationem  in  principalem 
reum.  Yerum  (ut  libere  loquar)  probabilis  distin- 

28 

etio  non  videtur.  Nec  enim  vero  potest  simile  vi- 
deri, creditorem  ullum  esse,  qui  destinatum  reo  prin- 
cipali beneficium  conferat  per  obliquam  liberati  fi- 
dejussoris viam  , quod  effusiore  veluti  animo,  tra- 
mite recto,  posset  per  liberationem  rei  ipsius  inferre. 

Kem  ita  potius  explicandam  reor.  Si  remissio- 
nem a creditore  factam  fidejussori  accurate* ac  stu- 
diose perpendere  velimus , duabus  rationibus  fieri 
eam  potuisse  judicabimus.  Aut  tam  determinata  erat 
in  creditore  ac  generalis  alicujus  in  fidejussorem 
beneficii  conferendi  voluntas,  ut,  si  ea  remittendae 
actionis  occasio  defuisset,  aliter  donavisset,  dedis- 
set pecuniam:  aut  fuit  solum  misericordia  fidejus- 
soriae obligationis,  qua  motus  ad  benefaciendum  cre- 
ditor fuit , extra  occasionem  eam  nihil  donaturus. 
Utrum  fuerit,  ex  circumstantiis  facti  per  probabi- 
litates conjicere  debemus  ; neque  enim  melius  de 
eo,  quod  homo  prae  liberalitate  sua  facturus  esset, 
judicare  possumus.  Donandi  causae  existunt  aliquando 
extrinsecae,  independentes  a facto  fidejussionis;  puta 
fidejussor  negotia  creditoris  gesserat,  absentis  fami- 
liam curaverat,  bene  de  eo  meruerat  ita,  ut  creditor 
sesead  remunerandum  devictum  experiretur:  hunc  cre- 
dimus omnino  fuisse  donaturum.  Facilius;  quando 
probabilitatem  augeat  actus  natura  ,-  quo  remissio 
debiti  facta  fuerit;  veluti  si  per  mortis  causa  do- 
nationem, aut  legatum:  tum  quia  ultimarum  dispo- 

sitionum  ea  indoles  est,  ut  bene  de  nobis  meritos 
remuneremur,  tum  quia  ampliorem  in  illis  exerce- 
mus liberalitatem.  Si  nulla  talis  causa  remuneratoria 
adfuit;  si  mera  nudaque  liberalitas,  et  romissum  de- 
bitum « principaliter  donando  * appareat;  non  est 
unde  donationem,  praeter  fidejussionis  occasionem  et 
pietatem  liberandi  fidejussoris,  conjiciamus.  - Quod 
si  causa  donandi,  ita  uti  descripsimus,  independens 
a fidejussione  probetur,  juste  dabimus  fidejussori  li- 
berato regressum  adversus  principalem  suum;  illum 
enim  ex  causa  fidejussionis,  quae  gratuita  ac  di- 
gna pleni  favoris  est,  probabile  lucrum  deperdere, 
suaque  merita  in  debitoris  emolumentum  absumere, 
periniquum  foret.  Maxime  si  mortis  causa  accepto 
tulisset  creditor  , eamve  liberationem  legavisset , 
l.  10.  § 13.,  I.  12.  pr.  mand.  De  rerum  adjun- 
ctis similibus  accipe  vicinas  illas  species  leg.  12. 
§ 1.,  leg.  26.  § 3.  eod.  tit.;  ubi  verba  a juris- 
consultis expressa  « si  quis  donaturus  fidejussori  » 
« si  is  qui  fidejussori  donare  vult  » , firmam  ac 
generalem  benefaciendi  determinationem  significant. 
- Quod  si  nulla  extrinseca  liberalitatis  causa  osten- 
datur, regredi  fidejussor  non  debebit,  quandoquidem 
ne  probabilitas  quidem  amissi  lucri  demonstratur, 
ac  fidejussio  eadem  generandae,  eadem  absumendae 
liberalitatis  ratio  fuit,  t Id.  1. 10.  § 13.,  I.  12.  pr. 
mand. 

Sedulo  ita  iu  piissima  fidejussorum  causa  di- 
stinctum est.  At  in  aliis  negotiis,  ad  quae  non 
gratuito  devenimus,  non  favorem  idcirco  non  pieta- 
tem meriti,  de  lucris  mere  probabilibus  actio  ne- 
mini est  adversus  eum,  a quo  indemnis  faciendus 
sit  (§  30).  Quare  si  creditori,  cui  damnum  non  ser- 
vati contractus  immineat , occurrat  tertia  persona , 
quae  donet  aut  leget  id  ipsum , quod  a debitore 
expectabatur;  probabilitatum  deperditi  emolumenti 
calculum  non  instituimus;  iu  eo  consistimus,  quod 
minutio  patrimonii  non  obtigerit;  indemnitatis  quae- 
stionem fieri  denegamus,  l.  28.  § 2.  locati,  1.  57. 
§ 1.  de  evictionib. 

Vidimus  quando  regredi  possit  fidejussor  ad- 
versus principalem  suum.  Paribus  rationibus  deci- 
dendum est  de  quaestione  circa  objectum  per  actio- 
nem mandati,  seu  negotiorum  gestorum,  petendum. 
Scii.  id;  quod  fidejussionis  ratione  necessario  ami- 
sit, fidejussor  plene  reciperabit;  non  si  quid  prae- 
terea facto,  culpa,  dolove  suo  perdiderit.  Habebit 
sortem,  habebit  usuras  creditori  solutas,  usuras  per- 
ditas pecuniae  suae,  quam  occupatam  retrahere  de- 
buit, ut  solveret,  usuras  pecuniae,  quam  conquirere 
ac  foenori  accipere  debuit,  arg.  I.  12.  § 9.  mandati. 
- At  si  creditori  dare  potuisset  id  quod  minus  erat, 
dare  meliorem  rem  maluit;  solvere  potuisset,  pro- 
misso genere,  frumentum  deterius,  dedit  optimum; 

quod  largiri  voluit  non  repetet.  Neque  si  creditori 
in  diem  solverit  ante  tempus , diem  praevertere 
actione  sua  poterit ; expectare  debebit  diem , quo 
solvere  oportuit,  l.  31.  h.  t.  Eadem  de  omni  damno, 
quod  fidejussor  vitare  potuerit,  at  noluerit  vel  ne- 
glexerit, facile  dicentur. 

§ 39.  De  pecunia  constituta. 

Quod  firmandis  pactis,  quibus  anterius  creditum 
religaretur , Edicto  suo  Praetor  incubuerit ; datae 
actionis  constitutoriae,  seu  de  pecunia  constituta, 
seu  de  constituto,  origo  et  fundamentum  fuit  (§4). 
- Debitum  erat;  superadditur  pactum  de  solvendo 
eodem,  sive  cum  ipso  debitore,  sive  cum  ter^a  per- 
sona conventum.  Pacto,  uti  ajunt,  geminato  incli- 
nat, ut  det  actionem,  Praetor.  Timide  tamen  actioni 
novae  inducendae  accedit  Magistratus.  Non  cuilibet 
de  quacumque  re  habito  pacto  subvenit,  sed  solum 
si  de  pecunia  numerata  vel  de  alia  re  fungibili 
conceptum  fuerit.  - Praeterea  nonnisi  pacto  dies 
solutioni  faciendae  certus  additus  esset,  auxilium 
dedit  Praetor  actionis  suae.  Motus  eo,  quod  dies 
solutioni  praefixa  validiorem  debiti  agnitionem  si- 
gnificaret ; excitatus  praeterea  exemplo  actionis  re- 
ceptitiae,  quae  jam  civili  jure  dabatur  contra  ar- 
gentarios, qui  faciendam  die  certo  solutionem  pro- 

misissent,  l.  2.  C.  de  constit.  pecun.  Theoph.  pa- 
raphr.  ad  Institui.  - Hinc  verba  Edicti  non  ita, 
uti  de  more,  abscissa  (judicium  dabo ),  sed  conditione 
quadam  cohibita  « si  appareat,  eum  qui  constituit,  ne- 
« que  solvere,  neque  fecisse,  neque  per  actorem  stetit, 
« quominus  fieret  quod  constitutum  est  * l.  16. 
§2.  h.  t.  Quae  naturalis  consequentia  erat  datae 
actionis  solis  iis,  quae  diem  continuissent,  conven- 
tionibus; ubi  expectandum  necessario  est,  ex  inu- 
tili termini  lapsu  apparere  moram  debitoris,  neque 
antea  potest  promoveri  judicium.  Hinc  etiam  no- 
men actio  ipsa  constitutoria  coepit.  Etenim  consti- 
tuere latinis  est  condicere  futuram  diem,  qua  ali- 
quid fieri  debeat.  Sic  apud  Juvenalem  de  Nuinae 
atque  Egeriae  conventu  dicitur  « nocturnae  Numa 
« constituebat  amicae  » : et  Tacitus  , de  Germanis 
narrans,  quod  non  per  luces  at  per  noctes  tempora 
computarent , subjicit  « sic  constituunt , sic  con- 
« dicunt  » . 

Actionis  constitutoriae  limites  jurisprudentia 
primum  remisit.  Si  pactum  de  eo,  quod  jam  debe- 
retur, repetitum  esset , at  dies  addita  non  inveni- 
retur, vere  actio  praetoria  non  fecisset:  nam  Prae- 
tor solis,  uti  diximus,  pactis  die  fixa  munitis  actio- 
nem tribuerat;  neque  antea  dabat,  quam  constitis- 
set promittentem  sponte  non  solvisse,  d.  L 16.  § 2. 
Temporis  lapsum  necessario  supponebat,  quo  tale 

experimentum  perficeretur,  amovebat  conventiones 
puras,  unde  statim  petere  creditor  posset.  Tamen 
iaterpretatione  fori  factum  est,  ut  benefifcium  actio- 
nis ad  pacta  pura  et  simplicia  traheretur.  Ut  ex- 
perimento a Praetore  volito  satisfieret,  statui  de- 
cem dies,  numerandos  a convento  pacto,  prudentes 
censuerunt;  intra  quos  agi  uequiret,  et  inspiceretur, 
an  reus  ultro  solvere  Yellet,  /.  21.  § 1.  eod.  tit.  (a). 
- Denique  Justinianus  d.  I.  2.  C.  de  constit.  pecun. 
actionis  constitutoriae  usum , efficacia  receptitiae 
actionis  cumulata,  ad  quaelibet  promissa,  etiam  non 
fungibilia,  produxit. 

Dixi  constitutorium  pactum  vel  cum  ipso  qui 
jam  debebat,  vel  cum  tertia  persona  posse  componi; 
quae  scii,  promittat  illud  ipsum,  quod  alius  debet, 
sese  soluturam.  Vocant  primum  constitutum  debiti 
proprii , alterum  autem  constitutum  debiti  alieni. 


(a)  Numerus  decem  dierum  non  raro  designatus  est,  quando  tracta- 
retur de  experiendo  , an  quis  satisfacere  vellet  officio  sno.  Ita  contuma- 
ces in  judiciis  per  trina  edicta  vocabantur  , interjecto  singulis  die- 
rum denorum  spatio  , l.  69.  de  judicii *.  Ex  Plutarcho  novimus , reis  ca- 
pitalium criminum  decem  dies  ad  causam  defendendam  fuisse  datos. 

Actionem  constitutoriam  multum  observationis  meritam  fuisse  argu- 
mento est  Gaj.  IV.  171.  Quum  enim  In  certis  actionibus  observatione  di- 
gnioribus sponsiones  adhiberentur,  ne  temere  litigaretur , sponsio  admissa 
est  in  actione  nostra ; imo  usque  ad  partem  dimidiam  constitutae  pecuniae, 
dum  in  condictione  certi  ex  mutuo  nonnisi  partis  tertiae  pecuniae  creditae 
sponsio  permittebatur. 

Propius  ad  secundum  tractatio  nostra  pertinet ; con- 
tinet enim  intercedendi  genus. 

Quod  debitum  principale  esse  debeat;  cujus  ta- 
men naturae  illud  sit,  non  referat;  quod  plures 
alienum  debitum  constituentes  obligentur  in  soli- 
dum ; quod  hi  beneficiis  ordinis,  divisionis,  cedenda- 
rum actionum  utantur ; par  constitutae  pecuniae  ac 
fidejussionis  indoles  est.  - Separantur  forma,  quo- 
niam pacto  constituimus,  fidejubemus  stipulatione; 
ideoque  is  qui  constituerit,  actione  pacti  praetorii, 
is  qui  fidejusserit,  civiliter  ex  stipulatu  tenetur.  - 
Separantur  praeterea  in  eo,  quod  constitutum  ac- 
cessoriam quidem  obligationem  contineat,  neque  sub- 
stantialiter excedere  possit  debitum  principale ; at 
neque  ita  ut  in  fidejussione,  rigorose  fines  servare 
debet  istius,  neque  graves  adeo  sunt  excessuum  ef- 
fectus. - Si  obligatio  esset  de  pecunia,  constitutum 
frumentum  ejusdem  pretii  fuerit;  non  modo  hoc 
non  cadit,  uti  caderet  similis  fidejussio,  sed  ne  cor- 
rigitur quidem,  atque  ita,  uti  gestum  est,  substi- 
netur,  quasi  de  re  ad  pecuniam  omnino  in  pacto  re- 
lata, l.  1.  § 5.  h.  tit.  Item  servatur  constitutum,  si 
die  citeriore,  quam  quae  in  principali  obligatione  esset, 
constitutum  sit,  /.  4.  eod. ; nec  enim  dies  ex  obliga- 
tionum intrinseco  valore  mutant , sive  ulteriores 
sint  sive  citeriores.  Ex  eadem  ratione  stat  plene 

constitutum,  si  diversus  solvendi  locus  additus  fuit, 
ac  esset  in  debito  principali,/,  o.pr.  h.  t. 

Quod  si  major  pecuniae  vis  in  constituto  ve- 
niat prae  debita,  si  novum  aliud  superaddatur  obli- 
gationis objectum,  tenere  quidem  excessus  istos  non 
possumus,  non  tamen  constitutum  universum  vitia- 
tum dicimus,  quod  in  fidejussione  diceremus;  co- 
hibitum ad  justam  quantitatem,  ad  conveniens  obje- 
ctum, constitutum  valet,  /.  11.  § ult. , /.  12.  h.  t. 
- Pariter  appositum  conditionali  obligationi  consti- 
tutum purum  aut  in  diem,  uon  ita  quidem,  uti  ge- 
stum fuit,  observamus,  verus  namque  excessus  ost 
in  aucto  obligationis  valore ; excessum  tollimus,  ea- 
dem conditione  suspendimus,  ita  substinemus,  l.  19. 
pr.  eod.  (it. 

§ 40.  De  mandatoribus.  - De  consultoribus. 

Do  mandatoribus,  iis  nimirum,  qui  mandatum, 
uti  ajunt,  qualijicatum  dederint,  satis  dixi,  quan- 
do de  fidejussoribus  per  litis  contestationem  libe- 
randis tractabam  (§  36).  Videamus  potius  , quo- 
nam discrimine  mandatum  a consilio  separetur ; 
quid  consilium  sit;  quas  in  consulente  generet  obli- 
gationes tam  erga  ipsum  , qui  accepit  consilium  , 
quam  erga  tertios,  si  damnum  e re  per  consilium 
gesta  manaverit. 

Erga  illum,  cui  datuin  consilium  est  ac  male 
cessit,  consiliarius  ex  contractu  non  obligatur ; quia 
nulla  ex  consilio  nascitur  obligatio  juridica , sine 
qua  contractus  notio  ipsa  deficit.  Consilium  enim 
est  opinio  pandita  circa  rei  utilitatem ; liberrimam 
relinquit  aliis  faciendi  aut  non  faciendi  facultatem 
« liberum  est  cuique  apud  so  explorare  an  expe- 
« diat  sibi  consilium  » l.  2.  § ult.  tnand.  - At 
mandatum  est  praecipiendi  jubendique  genus,  obli- 
gationem infert,  contractus  est,  de  malis  effectibus 
obligat  mandatorem  actione  contraria  mandati. 

Ut  in  facti  speciebus  a mandato  consilium  di- 
stinguamus, valde  cavendum  est,  neque  verba  at- 
tendenda, sed  quid  actum  fuerit.  Quare  non  modo 
consilium  merum  est  ejus  , qui  dixerit:  Consulo  , 
puto,  opinor;  verum  etiam  ejus,  qui  dixerit:  Man- 
do; si  tale  objectum  sit,  quod  manifestet,  nullum 
tali  voce  contineri  praeceptum.  - Mando  ut  cuivis 
credas.  Praecipiendi  causa  nulla  esse  potest:  non 
ut  meum  compendium  curem,  quia  de  me  non  lo- 
quor; non  ut  tertii  alicujus  rem  (a),  quia  nemi- 
nem memoro.  Restat  desiderium,  ut  ipsius  manda- 
tarii  pecunia  collocetur,  restat  mandatum  in  gra- 
tiam solius  mandatarii,  quod  vero  mandatum,  con- 


(n)  Vidimns  (§12),  quomodo  possit  contractus  in  alienum  compen 
dium  fieri. 

tractus,  obligandi  causa,  non  est : obligationes  enim 
institutae  sunt  de  iis,  quae  displicere  possint,  non 
de  iis  ad  quae  satis  natura  sumus  inclinati.  - Quarn- 
obrem  ei , cui  mandatum  hujusmodi  datum  sit , 
plena  libertas  manet ; consilium  denique  est  latens 
sub  verbis  mandati.  Ergo  non  is,  qui  verba  illa 
pronuntiavit , ex  contractu  tenebitur , si  consilium 
receptum,  creditaque  pecunia  deperdita  fuerit,  /.  6. 
§ 5.  mand.,  § 6.  I.  de  mand.  (/;).  - Refert  Gajus 
III.  156.,  disputatum  fuissff,  mandatumne  an  con- 
silium dicendum  hoc  esset:  Mamlo  ut  Titio  credas. 
Placere  sententiam  Sabini , quod  mandatum  esset. 
Revera  praecipiendi  ratio  ibi  agnoscitur  , scii,  ut 
Titio  utile  negotium  componatur  (not.  a):  non  est, 
cur  a verbis  mandatum  exprimentibus  desciscamus 
ad  consilium  latens.  Hinc  mandatoris  obligatio,  do 
qua  suo  loco  tractavimus,  ut  mandatarius  indemnis 
praestetur  (c). 

Probavimus  consulentoin  non  obligari  ox  con- 
tractu posse.  An  ex  delicto  tenebitur,  si  fraudolenter 


(6)  Paragraphus  haec  Instlt.  composita  eat  ex  fragmento  Gaji  lib.  2. 
rer.  quotidianar.  «re  nureor.  in  I.  2.  § fi.  mand. , et  ex  part-o  § 156. 
comm.  III.  Gaji  ipsfns.  Lacunae,  quibus  hiabat  Gaji  paragraphus,  implen- 
tur paragrapbo  justinianoa. 

(e)  Huc  spectant  postrema  verba  Ulpiani  d.  I.  6.  § S.  mand.  « si  non 
« esses  facturus  nisi  ego  mandassem , et  si  mea  non  interluit,  tamen  erit 
« mandati  actio  >. 

malum  praebuisset  consilium?  Certum  est,  semper 
teneri  eos  qui  fraude  sua  causam  damno  alieno  de- 
derint. Tenebitur  itaque  consultor,  si  fraude  consi- 
lium dederit;  et  praeterea,  consilio  suo,  causa  damni 
fuerit.  Non  autem  obligabitur,  si  de  fraude  non  con- 
stet. - Neque  si  fraus  probetur  quidem , at  is  qui 
consilium  accepit  jam  ad  faciendum  proprio  marte 
esset  fortasse  determinatus.  An  autem  is,  qui  ac- 
cepit consilium,  satis  jam  esset  contrahendo  dispo- 
situs, e signo  externo  intelligere  debemus,  neque 
enim  possumus  de  internis  judicare.  Qui  quaesivit 
ac  recepit  consilium  nudum,  nudam  opinionem,  mon- 
strat se  jam  satis  dispositum  ; nullum  certe  argu- 
mentum est,  non  eum  contracturum  fuisse,  si  ami- 
cum, quem  consuleret,  non  habuisset;  non  de  malis 
rei  gestae  effectibus  obligare  possumus  consilia- 
rium licet  fraudolosum  , dum  non  constat,  causam 
contractus  ex  ipso  fluxisse.  Contra  si  aliquid  aliud 
praestitum  fuerit  praeter  consilium  nudum ; veluti 
si  consultor  facta  narraverit  ei,  qui  consulebat,  ignota, 
efficacem  persuasionem  addiderit,  activam  deniquo 
operam  movendae  voluntati  adhibuerit.  - Textus  est 
Ulpiani  l.  47.  de  Ii.  I.  « consilii  non  fraudolenti 
« nulla  obligatio  est  » ( hoc  est , quod  supra  de- 
monstravimus, ex  contractu  obligationem  non  exi- 
stere)  « ceterum  si  dolus  et  calliditas  intercessit, 
« de  dolo  actio  competit  * . Fraudem  et  callidita- 

tem  memorat  Ulpianus:  accipe  de  calliditate  ac 
fraude  efficaci , uti  exposuimus.  Exempla  habes 
in  l.  7.  § ult.,  L 8.  de  dolo  malo,  l.  2.  de  proxen. 
Fraude  consilium  de  contrahendo  consultor  dederat; 
praeterea  narrando  suaserat  « idoneum  esse  eum  cui 
« mutua  pecunia  dabatur»,  laudaverat  nomen:  u- 
trumque  extremum  adest  cur  de  dolo  actio  detur, 
idcirco  datur  ab  Ulpiano  et  Gajo.  , 

Satis  de  consilii  obligatione  erga  ipsum  qui 
consuluit;  videamus  an  cousulens  teneatur  erga  ter- 
tios eo,  de  quo  consilium  datum  fuit,  actu  laesos 
injuria.  De  delicto  furti  notissima  quaestio  est.  Fur- 
tum perpesso  duas  datas  actiones  novimus,  actio- 
nem furti  poenalem,  condictionem  furtivam  rei  per- 
sequutoriani : poteritne  is  actionibus  talibus  contra 
eum,  qui  consilium  ad  furandum  dederat,  experiri? 
Videamus  primum  quid  do  juris  ratione  responden- 
dum sit;  textus  adhibebimus  inde.  - De  poenali  actio- 
ne furti  distinguamus.  Si  solum  nudumquo  praesti- 
tum fuerit  consilium,  poena  consulens  non  obliga- 
bitur. Neque  enim  dolus  poenis  devincit  homines, 
nisi  causam  damno  dederit : nudum  autem  consilium 
non  causam  delicto  dedisse  existimari  potest,  iis- 
dem rationibus,  quibus  non  contractui  dare  demon- 
stravimus. Secus,  si  consilium  non  simplex  fuerit, 
sed  munitum  adeo,  ut  in  eo  causa  damni  ac  deli- 
cti agnosci  queat.  Tenebitur  actione  furti  is,  qui 

turpi  consilio  efficacem  persuasionem  atque  iustru- 
ctionem  adjecerit , ostenderit  puta  quomodo  aedes 
furti  m penetrari  possint,  aut  ubi  commodius  possit 
spoliari  viator.  - Maxime  vero  si  media  etiam  ad 
furtum  patrandum  directa  ministraverit;  nummos 
excusserit  ut  subripiantur  ab  alio ; persuaserit  servo 
fugam  ut  ab  alio  raperetur;  scalas  fenestris  sup- 
posuerit, aut  fenestras  ipsas  effregerit  vel  ostium,  ut 
alius  furtum  faceret;  ferramenta  ad  effringendum 
commodaverit.  Praestitis  enim  mediis  hujusmodi , 
sola  haec  puniendi  ratio  est , etsi  distincte  consi- 
lium expressum  non  fuisset. 

Haec  ita  de  actione  poenali  furti.  Quidnam  de 
condictione  furtiva  dicendum  ratio  suadet?  Ea  non 
actio  est  ex  delicto;  sed  nascitur  ex  obligatione  re- 
stituendae domino  rei  injuste  detentae  (§  1.  21). 
Non  ergo  ea  potest  ille  teneri  qui , qualecumque 
denique  consilium  vel  maxime  efficax  ac  munitum 
praebuerit,  nihil  contrectavit,  numquam  tenuit  ne- 
que tenet  rem  quam  restituat  domino. 

Jam  ad  fragmenta  nostra.  Intricata  magis  ea, 
quam  ut  possint  probe  intelligi,  nisi  praeponamus 
brevem  de  technicis  romanorum  vocibus  hac  de  re 
notitiam.  Quod  consilium  simplex  nudumque  fuerit 
ita  exprimitur  « tantum  consilium  dedit  » § 11. 
I.  de  oblig.  quae  ex  dei.  - Consilium  cum  persua- 
sione atque  instructione  « consilium  * dicitur  sine 

illa  adjectione  « tantum  *,  l.  50.  § 3.  de  furtis  (d). 
- Denique  mediorum  suppeditatio , quae  uti  dixi- 
mus ad  poenam  obligat  sive  expresse  adjecto  con- 
silio sive  non,  vocatur  opes,  l.  50.  § 3.  de  furtis , 
et  varie  intorventus  ipsius  exprimitur : ita  « ope 
< et  consilio  ejus  furtum  admitti  » § 11.  I.  de  obi. 
quae  ex  dei.;  aut  ita  « ope  consilio  furtum  factum  * 
l.  36.pr.fl.  50.  § 1.  de  furtis;  aut  ita  simplici- 
ter « ope  Maevii  Titius  furtum  fecerit  » § 11.  I. 
de  obi.  quae  ex  dei. 

Justinianus  § 11.  I.  de  obi.  quae  ex  delicto  ait, 
dari  actionem  furti  adversus  eum,  cujus  ope  et  con- 
silio, seu  cujus  ope  furtum  admissum  fuisset;  non 
autem  adversus  oum , qui  praebuisset  consilium 
tantum.  Convenienter  omnino  praefatis  principiis. 

Ulpianus  l.  6.  de  cond.  furtiva  respondet,  actio- 
ne furti  teneri  eum  , cujus  ope  consiliove  furtum 
factum  sit:  sufficit  ergo,  auctore  Ulp.,  opes  (me- 
diorum suppeditatio),  sufficit  consilium  (consilium 
cum  persuasione  atque  instructione)  ad  hoc  ut  actio- 
ni furti  sit  locus.  Quae  etiam  conveniunt  principiis 
nostris  (e).  Atque  eadem  Claudii  Saturnini  senten- 
tia est  I.  16.  de  poenis,  teneri  eos , qui  suadendo 
juverint  (consilium  suadens,  instruens). 


(d)  In  l.  16.  pr.  de  poenis  exprimitur  ita  « suadendo  juvisse  * 

(*)  Vide  etiam  /.  11.  § 2.  de  servo  corrupto , L 52.  § 19.  de  furtis. 

Ulp.  ibid.  firmat,  condictione  furtiva  non  teneri 
eura,  cujus  vel  ope.  vel  consilio  furtum  factum  fue- 
rit. Concordat  rursus  regulae  nostrae. 

Paulus  est , qui  in  l.  53.  § 2.  de  V.  S.  obsta- 
culum facere  videtur.  Tractat  in  toto  fragmento 
Paulus  de  casibus,  quibus  legis  alicujus  vel  Edi- 
cti auctor,  ut  significet  quando  lex  vel  Edictum  ha- 
biturum sit  applicationem  , plura  simul  extrema 
cumulat  locutione  sua.  Disputat  Jurisconsultus  , 
an  extrema  hujusmodi  pro  disjunctis,  uti  ait,  ac- 
cipienda sint,  adeo  ut  vel  unius  existentia  sufficiat, 
ut  lex  vel  Edictum  ex  integro  applicetur.  An  sint  ac- 
cipienda pro  conjunctis,  ita  ut  lex  vel  Edictum 
accommodari  nequeat,  nisi  omnia  simul  concurrant. 
Expleta  circa  alios  articulos  disputatione,  in  § 2. 
sese  confert  ad  locutionem  illam : Ope  consilio,  at- 
que eamdem  renovat  dubitationem.  Labeonem  se- 
quutus  (non  ordinarium  in  Paulo  obsequium,  per- 
petuo Labeonis  censore)  separatim  esse  accipienda  ait, 
reprobata  sententia  conjungentium.  Probandi  causa 
subjicit,  propositis  duabus  hypothesibus  de  uno,  qui 
ope,  et  de  alio,  qui  consilio  furtum  fecerit,  esse 
unam,  in  qua  condictio  furtiva  locum  habeat,  « alii 
«condici  potest*.  Sequitur,  pro  disjunctis  ea  in- 
telligenda  esse  ope  consilio;  adamussiin  quia  ad 
condictionis  furtivae  applicationem  aliquando  vel 
unius  existentia  prodest.  At  ecquae  erit  e duabus 

illis  hypothesibus , in  qua  condici  possit , auctore 
Paulo?  Eane  ubi  ope  furtum  factum  fuerit,  scii,  sup- 
peditatis ad  furandum  mediis?  At  vidimus,  et  Ul- 
pianum auctorem  habuimus,  eos,  qui  dederint  opem, 
teneri  quidem  actione  furti  do  poena , non  autem 
condictione  furtiva  de  restitutione  rei,  quam  nurn- 
quain  detinfterunt.  An  potius  condicetur  contra  eum, 
qui  dedisset  consilium,  nempe  suasisset  instruxis- 
setque  furem?  Redeunt  eadem  obstacula,  graviora 
imo  in  hoc,  qui  in  furto  minus  operae  dedit. 

Resp.  Praeter  eam,  de  qua  huc  usque  vidimus, 
significationem,  aliam  apud  latinos  habet  consilii 
nomen ; ut  ipsam  faciendi  voluntatem , et  in  deli- 
ctis dolum,  indicet.  Ita  accepta  voce,  consilium  per- 
petuo adsit  oportet,  sive  ut  reum  principalem  actione 
furti  et  condictione  furtiva  obligaro  possimus,  sive  ut 
actione  furti  adjutores  ejus  et  complices.  Nec  enim  in 
delictis  damnum  sine  dolo  concipitur;  dolus  et  damnum, 
conjunctione  sua,  notionem  delicti  generant.  Accipit 
hac  significatione  Paulus  consilii  vocabulum.  Patet 
ex  verbis  Pauli  « qui  consilio  furtum  facit  * , ubi 
dolum  furis  ipsius  , rei  principalis  , indicat : tum 
« nemo  ope  videatur  fecisse,  nisi  et  consilium  ma- 
lignum habuerit»,  ubi  dolum  significat  ejus  qui 
media  subministrat:  tum  « nec  consilium  habuisse 
« noceat,  nisi  et  factum  sequutum  fuerit  »,  ubi  de- 
monstrat de  furto  teneri  neminem,  qui  solum  de 

29 

furando  cogitationem  foverit , furto  non  sequuto. 
Denique  firmat  doli  simul  et  damni  necessarium 
concursum.  - Itaque  quum  dixit , e duobus  , quorum 
unus  ope  alius  consilio  furtum  facit,  esse  unum  qui 
condictione  furtiva  obligetur,  aperte  ostendit,  teneri 
condictione  eum,  qui  consilio  furtum  fecerit,  nempe 
ipsum  furem  ac  principalem  reum,  qui  maligna  vo- 
luntate furtum  patravit.  Certe  adversus  eum  qui 
opem  tulit , quoniam  grave  quidem  ministerium 
praebuit,  at  rem  non  contrectavit,  condici  non  po- 
test; nihil  enim  habet  quod  condicenti  restituat. 
- Multo  minus  dedisset  Paulus  condictionem  furti- 
vam, si  de  eo  tractavisset,  qui  suaserit  instruxe- 
ritque  furem  sine  ministerio  atque  adjutorio  prae- 
stitorum mediorum  , consilii  nomine  illa  signifi- 
catione usurpato,  quae  ordinario  in  hoc  puncto  ab 
auctoribus  iuris  adhibetur  (/). 


(/)  Paulas  explananda  suscepit  disputatione  sua  verba,  quae  a praeto- 
re adbibita  fuerant  quando  formulam  actionis  furti  descripserat : oa  au- 
tem , quae  addidit  de  condictione  furtiTa , argumenti  ducendi  causa  sub- 
jecit. Verba  autem  formulae  actionis  furti  talia  fuerunt,  referente  Gajo 
IV.  37.  < judex  esto.  Si  paret  ope  conslliove  Dionis  Hermaei  Alii  furtum 
« factum  esse  paterae  aureae  ete  >.  Dubio  procul  illud  « consiliove  > ad  fu- 
rem , principalem  reum  , referebatur  , de  quo  aliter  nulla  mentio  habere- 
tur ln  formula.  Rem  perspicuam  confirmat  locus  Ciceronis  de  nat.  d*or.  Iit- 
Disserebat  Tullius  de  maligni  consilii  necessario  interventu  in  concipiendis 
patrandisque  delictis  « Quae  enim  libido,  quae  avaritia,  quod  facinus  aut 
< suscipitur  nisi  consilio  capto  , aut  sine  animi  motu  et  cogitatione,  idest 

§ 4:1.  De  Senatusconsulto  Vellejano. 

Amplissimus  Ordo  custodiam  feminarum  assumit. 
Saepe  contigerat,  callidos  homines,  aere  alieno  pres- 
sos, rogavisse  mulieres,  ut  pro  se  apud  creditores 
suos  intervenirent  sive  expromittendo , sive  pignora 
danclo  , sive  mandando  aut  fidejubendo  ; verba  dan- 
tes, fore  ut  innocua  ipsis  res  cederet,  sese  tempore 
justo  solutionibus  paratissimos  futuros.  Feminae , 
uti  sunt  nervorum  imperio  subjectae  , praesentia 
quidem  acutissime  perspiciunt,  futurorum  providae 
parum.  Unde  poeta  ; illarum  sensum  torpere  « se 
« V occhio  o il  tatto  spesso  nol  raccende  * . 

Quae  igitur  a praesentibus  damnis  sese  tueri 
egregie  norunt,  neque  sunt  donationibus  interdictae, 
arcendae  fuerunt  negotiis  hujusmodi,  ubi  facile  ca- 
perentur decipula,  quod  nihil  in  praesentiarum  es- 
set numerandum.  Provisum  ex  parte  ab  Augusto 
atque  a Claudio  edicentibus,  ne  feminae  pro  viris 
suis  intercederent : captiones  enim  ibi  erant  faci- 
liores, ubi  adderentur  illecebrae  maritales.  Plenius 
cautum  est  Senatusconsulto  Vellejano,  Silano  et  Vel- 


« ratione,  perficitur  > eap.  27.  Subjicit  in  eap.  30.  < Inde  illa  actio  ope 
< consilioque  tuo  furtum  ajo  factum  esse  ».  Consilium  pro  dolo  et  fraude 
interpretatur,  uti  et  Paulus  noster. 

lejo  Coss. , postrema  , uti  videtur ; aetate  Claudii 
ipsius.  Consuluere  Patres,  ne  pro  quolibet  debitore 
fidejuberent  mulieres,  mutuamve  pecuniam  pro  alio 
intercedendi  causa  acciperent,  /.  2.  § 1.  h.  t.  Ad 
alia  omnia  intercessionum  genera  ab  interpretatione 
prudentum  producta  prohibitio  est. 

Ad  leges,  quas  Ulp.  fragmentor.  de  legibus 
(loco  lacunoso, Cujacii  aliorumque  laboribus  impleto) 
nuncupat  imperfectas,  spectat  Senatusconsultum  no- 
strum. Uti  lex  Cincia  eas  donandi  causa  factas  pro- 
missiones, quas  vetuerat,  non  ipso  jure  auferebat, 
sed  perpetua  exceptione  excludebat  (a) ; uti  S.  C. 
Macedonianum  non  mutuum,  quod  vetat,  ipso  jure 
rescindit,  at  exceptionem  perpetuam  concedit;  ita 
Vellejauutn  prohibitionem  suam  non  per  rescissio- 
nem directam,  sed  per  datam  exceptionem  perpe- 
tuam confirmat,  hoc  tit.  passim.  - Hac  exceptione 
omnes  elideutur  actiones  cx  qualibet  mulieris  in- 
tercessione natas,  sive  privativa  sive  cumulativa. 

Notandae  species  aliquae,  quae  proxime  acce- 
dere intercessionibus  videntur ; cum  tamen  revera 
tales  non  sint,  eximuntur  censura  Senatusconsulti. 
Ecce  mulier  nequit  expromittere  debitum  alienum, 
intercederet  enim  certo  certius , et  se  implicaret 
periculo  futurae  solutionis.  Fac,  mulierem  debitorem 


(a)  Cii,  fragm.  Ulp.  cf.  § 266.  fragm.  vatie. 

suum  de  centum  delegare  tali , cui  Titius  centum 
debebat.  Ipsa  praesentem  crediti  sui  jacturam  facit, 
nullum  susceptum  ab  ea  est  de  futuro  pericu- 
lum; jactura  est,  de  qua  non  providit  Senatus,  l.  8. 
§ 5.  h.  t.  - Quod  si  delegaverit  creditori  Titii  ta- 
lem, qui  debitor  ejus  non  fuit,  quique  recepturus 
sit  ab  ea  quicquid  solvet,  non  est  damnum  prae- 
sens, sed  periculum  damni  futuri;  facta  fraus  S.  Cto 
videtur,  exceptio  facit,  1.  8.  § 6.  eod. 

Imo  potest  femina  sese  obligare  ad  id,  ut  rem 
alterius  ctiret , modo  non  per  intercessionem  ob- 
ligationi ipsius : hanc  enim  tantum  in  qua  circum- 
duci solebant,  neque  aliud,  prohibuit  Senatus.  Ita 
explicatur  l.  19.  pr.  § 1.  h.  t. , et  componitur 
leg.  19.  § 4 , et  leg.  6.  § 1.  C.eod.  tit.  Tutor  pu- 
pilli, qui  male  administraverat,  decessit,  herede  in- 
stituto Titio.  Dubitabat  Titius  adire,  metuens  actio- 
nes pupillares,  quibus  sese  fuisset  impliciturus:  ea 
praesertim  aetate  , qua  beneficium  inventarii  non- 
dum introductum  fuerat.  Mater  pupilli  fuit,  quae 
eum  filio  suo  obligatum  heredem  desiderans,  in  gra- 
tiam filii,  adire  mandavit  repromittens  indemnem 
illum  eo  nomine  praestari,  si  quid  ultra  vires  he- 
reditatis soluturus  foret.  Adita  hereditate  , Titius 
a pupillo  conventus  plus  solvere  debuit,  quam  esset 
in  hereditate : egit  ex  cautione  adversus  feminam. 
Quaerebatur  de  Senatusconsulto : negavit  Africanus 

exceptioni  Senatusconsulti  locum  esse  « quando  vix 
* sit,  ut  aliqua  apud  eumdem  pro  eo  ipso  inter- 
« cessisse  intelligi  possit  » d.  I.  19.  pr.  h.  t.  Nimi- 
rum sese  obligavit  femina,  iniitque  periculum  sol- 
vendae pecuniae  , gratia  filii  sui : at  non  interce- 
deudo  pro  filio,  non  suscipiendo  periculum  obliga- 
tionis filii,  quae  nulla  erat  in  medio;  neque  in- 
tercedendo pro  Titio,  absurdum  enim  est  apud  eum- 
dem pro  eo  ipso  intercedi.  Nulla  feminae  inter- 
cessio est;  Senatusconsultum  non  operatur.  - Eadem 
prorsus  ratio  est  § 1.  d.  leg.  19.  ( h ) - Mutat  Afri- 
canus speciem  in  § 4.  Dubitabat  Titius  de  adeunda 
hereditate  aliud  timens  , nempe  ne  parum  idonea 
essent  nomina  debitorum  hereditariorum.  Interve- 
niens femina  mandavit  adire,  cavens  ut  quanto  mi- 
mus a quoquo  eorum  servari  posset,  ipsa  praestaret. 
Africanus  ait  prope  essg,  ut  si  t intercessio.  Utique 
enim  suscepit  periculum  nominum  debitorum,  atque 
eateuus  pro  iis  apud  Titium  intercessit.  Impedietur 
Titius  Senatusconsulto  , ne  id  , quod  ab  aliquo  e 
debitoribus  servare  nequiverit  , servare  a muliere 
possit.  - Non  dissimilis  casus  tractatur  in  l.  6. 
§ 1.  C.  h.  t.  Tutor  qui  fuerat  destinatus  pupillis, 
verens,  ne,  nato  sibi  forsan  ex  administratione  cre- 
dito in  pupillos,  inidonei  hi  satisfaciendo  forent,  ex- 


(6)  Adde  h 8.  § 1 . eod.  tit /.  13.  Cod.  eod.  tit. 

cusationis  causam  proponere  cogitabat.  Tum  mater 
pupillorum  se  interposuit  ; ut  tutelam  tuto  susci- 
peret, mandavit ; praestituram  se  ei  indemnitatem. 
Rursus  susceptio  adest  periculi  obligationis  alienae, 
nempe  pupillorum  futurae;  vera  intercessio  est,  au- 
xilio S.  Cti  uti  minime  prohibebitur  mulier. 

Pauca  haec,  quae  abstrusiora  visa  sunt,  de  Se- 
natusconsulto Vellejano  delibavimus : caetera  ad  In- 
stitutionum expositionem  spectant  ( c ). 


(e)  Consule  praeterea  ( § 26.  not.  c ). 

(JUIBUS  MODIS  OBLIGATIO  TOLLITUR. 


Non  eadem  quae  civibus  libertas  est,  ut  ineun- 
dis conventionibus  abstineant , est  etiam  , ut  di- 
scedant ab  initis.  Voluntarius  origine  , existentia 
posteriori  necessarius  contractus  est;  atque  e latis- 
simis arbitrii  spatiis  fines  legis  ingressus,  nonnisi 
modis  a lege  praestitutis  tolli  potest.  I.  44.  § 1. 
de  0.  et  A.  « nam  quod  alicui  deberi  coepit,  cer- 
« tis  modis  desinit  deberi  » . 

Per  modos  lege  definitos  obligatio  ipso  jure  ex- 
tinguitur.  Aliquando  tamen,  praeter  modos  illos,  ae- 
quitas ac  ratio  naturalis  tolli  obligationem  deside- 
rat; tunc  autem  per  exceptionem  snmmoveri  obli- 
gationem, admissum  est.  - Magna  inter  extinctio- 
nem  obligationis,  quae  ipso  jure,  atque  eam,  quae 
exceptionis  ope  fiat,  erat  differentia,  quando  formu- 
larum systema  vigebat.  Quando  enim  ipso  jure,  ex. 
gr.  per  solutionem,  resoluta  obligatio  esset,  et  cre- 
ditor, qui  fuerat,  institueret  agere;  nullis  opus  erat 
in  formula  distinctis  verbis  , quibus  judex  ad  co- 
gnoscendum de  extinctione  invitaretur:  sufficiebant 

enim  solita  illa  « si  paret  dare  oportere  »;  quia, 
sublata  ipso  jure  obligatione , dare  amplius  non 
oportebat.  Quod  si  modo  non  legitimo,  ex.  gr.  pacto 
de  non  petendo,  obligatio  summoveretur ; quoniam 
manere  hanc,  negari  non  poterat,  et  solum  applicationi 
vitandae  pactum  opponebatur , in  formula  exprimi 
debebat.  « Si  inter  Aulum  Agermrn  et  Numerium 
« Negidiuin  non  convenit,  ne  ea  pecunia  peterc- 
« tur  » Gaj.  IV.  119.,  atque  ita  conditionalis 
fiebat  condemnatio,  ibid.  Unde  exceptiones  accepere 
nomen  suum;  eo  namque  diriguntur,  ut  actio,  quae 
ad  juris  civilis  praecepta  consistit,  loco  exceptionis 
(in  via  d' eccezione ) excludatur  {a). 

Caeterum  tum  eorum,  qui  ipso  jure,  tum  alio- 
rum, qui  ope  exceptionis  operantur,  modorum  tria 
summa  sunt  capita.  - Primum  consistit  in  praesta- 
tione ejus  quod  debetur.  Sedem  hic  habet  praeci- 
puam solutio,  nempe  objecti  ipsius,  quod  in  obii- 


(a)  Tamen  omissio  expressionis  in  formula  non  difficile  sanabatur, 
Gaj.  IV.  125.  Imo  in  bonae  fldfti  atque  arbitrariis  actionibus,  ubi  judex 
officio  suo  liberius  spatiatur . expressionem  illam  omnino  necessariam  non 
fuisse,  constat.  - Aboleto  ordino  judiciorum , exceptiones  non  amplius  for- 
mulae partes  esse  potuerunt,  ac  tales  factae  sunt,  quales  hodio  manent, 
simplices  defensiones  , quas  reus  conventus  judiciariae  auctoritati  propo- 
nit. Adeo  ut  multao  sint , quae  post  litem  contestatam  . aliquae  vero , 
quae  usque  ad  exeeutionis  tempus  possunt  produci.  Mansit  tamen  intrin- 
seca ipsarum  natura  , ut  exceptionis  nomon  designet  adhuc  objectionem  op- 
positam adversus  jus . quod  juxta  rigidiores  regulas  propositum  sit. 


Digitized  by  Google 


458 


CAPUT  VI. 


gationem  deductum  est  praestatio.  Solutionem  prope 
attingit  datio  in  solutum,  supplet  oblatio  et  depo- 
sitio , continere  videtur  compensatio.  Neque  abest 
novatio,  qua  etiam  datio  quaedam  in  solutum  fit, 
quoniam  de  anteriore  obligatione  per  novae  substi- 
tutionem satisfit  creditoribus;  satisfactio  autem  pro 
solutione  est,  l.  52.  de  solution. 

Caput  aliud  succedit,  in  quo  distinctio  extin- 
ctionis  ipso  jure  , atque  ope  exceptionis,  apprime 
observatur.  Quamquam  non  v oluntati  obligatorum 
ab  obligatione  recedere  permissum  sit , provisum 
tamen,  no  ute  rquo  contrahens  invitus  in  contractu 
maneret.  Consideratum  est,  in  rerum  natura  corpo- 
ra, quae*quibusdam  modis  composita  fuerint,  iisdem 
in  contrarium  actis  solere  dissolvi  « nihil  tam  na- 
€ turale  est,  quam  eo  genere  quidque  dissolvere, 
« quo  colligatum  est  » l.  35.  de  R.  I.  Inductum 
est  id  ad  instituta  juris  civilis;  et  constitutum,  re- 
solvi obligationes,  si  in  contrarium  agerentur  omnia, 
quae  ad  obligandum  fuerant  peracta , d.  I.  35. , 
l.  153.  de  R.  I.  Facili  opera  applicatio  facta  est 
in  contractibus  , qui  consensu  perficiuntur;  nempe 
ut  resolvantur  per  contrarium  consensum.  Quoad 
alia  negotia,  si  per  nexum  obligatio  inducta  esset, 
solutionem  etiam  per  aes  et  libram  fieri  oportere, 
auctor  est  Gajus  comm.  [II.  173-175.  (§  2).  Item 
si  obligatio  inita  esset  verbis,  per  acceptilationem, 

quae  et  ipsa  stipulatione  expeditur  , extinguitur. 
- Si  vero  aliis  , praeter  consensuales,  contractibus 
nudus  dissensus  successerit  per  pactum  de  non  pe- 
tendo , non  ipso  jure,  sed  ope  tantum  exceptionis 
summovet  obligationem. 

Caput  postremum  est , quando  aliquod  deesse 
incipiat  extremum  ex  illis,  quae  substinendo  nego- 
tio necessaria  sunt.  Potuit  quidem  civile  jus  ad  ex- 
trema haec  , sine  quibus  negotium  superesse  ne- 
quit, consensus  perseverantiam  non  referre,  ita  ut 
pactum  ne  petatur  non  ipso  jure  operaretur:  sed  fe- 
ferre  debuit  omnino  necessitatem  perseverantis  ob- 
jecti, tum  etiam  duplicis  personae  , ut  jus  ad  in- 
vicem atque  obligatio  haberent  subjectum  suum. 
Hinc  tollitur  obligatio  si  fortuitus  rei  interitus  con- 
tingat, item  si  confusio  obligationis. 

De  singulis,  quos  enuntiavimus,  tollendarum 
obligationum  modis  dicendum  est  : de  solutione 
primum. 

§ 42.  Solutio.  Ubi  etiam  de  datione  in  solutum. 

Solutio,  cujus  significatio  generalis  ad  quascum- 
que obligationum  peremptiones  aliqua  ndo  produci- 
tur, proprie  consistit  in  dando  eo  vel  f aciendo,  quod 
obligationis  objectum  est,  l.  176.  de  V.  S.  - Ut 

solutio  justo  fiat,  a quo,  in  quem,  qua  de  re  de- 
beat perfici,  videamus. 

Ab  eo,  qui  velit  solvere,  quique  possit,  nempe 
alienandi  jus  habeat,  expedienda  solutio  est.  Quae 
duo  si  concurrant,  tertiam  etiam  extraneam  perso- 
nam ad  solvendum  admitti  nomine  debitoris  , vel 
ignorantis,  vel  etiam  inviti,  tralatitium  est.  Quin 
obstet  ; beneficium  invitis  obtrudi  non  posse.  Non 
enim  in  allato  debitori  beneficio  ratio  est,  qua  va- 
lent solutiones  hujusmodi  ; sed  in  principiis  juris 
civilis,  per  quae  non  is,  qui  debitum  recepit,  po- 
test in  credito  manere.  Beneficium  liberationis, 
utpote  consequens,  in  re  ipsa  sive  recipienda,  sive 
respuenda,  considerari  non-  debuit.  Uti  filiusfami- 
lias,  mortuo  patrefamilias,  sui  juris  fit  vel  invitus; 
uti  invito  etiam  domino  acquirit  servus;  uti  pi- 
gnore vendito,  pretioque  redacto,  nolens  etiam  de- 
bitor liberatur.  - Si  tertius  nomine  volentis  solverit, 
acti*  ne  contraria  mandati  reciperat  ab  ipso  pecu- 
niam; si  nomine  ignorantis,  idem  actione  contraria 
negotiorum  gestorum  consequitur.  Ullane  actio  sol- 
venti pro  invito  datur  ? Non  enim  negotiorum  ge- 
storum dari  potest,  quia  praesumpta  voluntas  con- 
cipi nequit,  ubi  manifesta  contradictio  est.  Suut 
qui  actionem  de  in  rem  verso  largiuntur.  At  per- 
peram: uti  enim  scite  in  suo  de  societatibus  tra- 
ctatu observat  Troplong,  actio  de  in  rem  verso  de 

sui  natura  competit  adversus  patresfamilias,  ex  fi- 
liorumfamilias  servorumque  suorum  negotiis  locu- 
pletiores faetos,  quoniam  post  personam  contrahen- 
tium istorum  ad  persouam  patris  aut  domini  jus 
civile  facile  respicit.  Quamvis  autem  extensa,  ma- 
xime a Diocletiano  et  Maximiano , ad  contractus 
personarum  sui  juris,  actio  hujusmodi  esse  videa- 
tur, l.  7.  § 1.  C.  quod  cum  eo  etc.  ; numquam 
tamen  eousque  producta  est,  ut  etiam  adversus  eum, 
qui  rei  gestae  obstiterit,  concederetur.  Quamobrem 
unum  restat  ei,  qui  pro  nolente  solvat,  remedium ; 
nempe  ut  cedi  sibi  a creditore  curet  actiones,  qui- 
bus inde  possit  contra  illum  experiri. 

Solutio  facienda  est  creditori  vel  hujus  procu- 
ratori , cui  de  hoc  mandatum  sit.  - Debet  autem 
creditor  esse  talis,  qui  alienandarum  rerum  suarum 
habeat  potestatem  ; etenim,  accepta  solutione  , jus 
creditumque  suum  amittit.  - An  soli  pupillo,  cui 
debeatur , solvi  potest  ? Minime:  immo  potest  soli 
tutori.  Quamquam  enim  pupillum  , adjecta  tutoris 
auctoritate,  acquirere  obligationes  vel  suscipere,  re- 
gula sit;  facilius  tamen  admissus  solus  est  tutor  in 
accipienda  solutione,  quae  jurium  jam  quaesitorum 
meram  observantiam  continet,  l.  40.  § ult.  de  ndm. 
et  peric.,  quandoquidem  etiam,  ut  pro  pupillo  con- 
traheret, saepe  receptum  est  (§  12).  - Seponenda 
tamen  est  stipulatio:  Mihi  aut  pupillo  dari;  ubi  pu- 

pillo,  solutionis  causa  adjecto,  nullum  jus  acquiri- 
tur: neque  ipsi,  qui  in  solutione  tantum  est,  com- 
petit actio.  Erga  pupillum  res  facti  est.  Et  nudi 
quidem  ac  simplicis  facti,  unde  scilicet  nullum  emo- 
lumentum pupillus  est  accepturus:  est  enim  man- 
datarius  tantum;  nec  sibi  acquiret  quod  ipsi  forte 
solvetur , at  reddere  actione  mandati  compelletur. 
Jamvero  in  his,  quae  facti  sunt  personalis,  persona 
ipsa  interveniat  oportet : adeo  ut  « si  stipulatus 
« sim  mihi  aut  Titio  dari,  si  Titius  decesserit  he- 
« redi  ejus  solvere  non  poteris  » l.  81.  pr.  de 
solut.,  et  si  « stipulatus  sum  mihi  aut  Sticho  servo 
« Sempronii  solvi.  Sempronio  solvi  non  potest  , 
« quamvis  dominus  servi  sit  » l.  9.  pr.  eod.  tit. 
Hinc  denique  fit,  quod  in  proposita  de  pupillo  spe- 
cie « promissor  sine  tutoris  auctoritate  solvendo 
« pupillo,  liberabitur  a me  » l.  11.  eod.  tit.  - Me- 
dium quemdam  inter  haec  locum  tenet  casus,  quo 
pupilli  persona  ita  in  contractu  adjecta,  aut  in  te- 
stamento sit,  ut  in  eam  conferri  datio  debeat  con- 
ditionis implendae  causa:  Si  centum  pupillo  dedero, 
dabis  fundum  ? aut:  Heres  esto,  Liber  esto,  si  cen- 
tum pupillo  dederit.  Etenim  etiam  in  speciebus  istis 
non  actio  pupillo  competit , res  facti  est , (a) ; at 


(a)  Qiiar  : si  servi  persona  hac  rstione  indocta  esset , non  domino  , nisi 
ox  voluntate  servi  * dsri  potest , I.  95.  § 7.  de  solut. 

non  nudi  ac  simplicis  facti,  quia  pupillus  centum 
data  adipiscetur;  cavendum  est  autem  ne  datio  ex 
illius  imbecillitate  pereat.  Hinc  regula  esset;  pu- 
pillo, ut  in  re  facti,  solvendum  esse , adjecta  ta- 
men, ne  datio  pereat,  auctoritate  tutoris.  Quamquam 
utilitatis  causa  Pegasianorum  fuerit  recepta  senten- 
tia , ut  etiam  hic  soli  tutori  facta  solutio  valeat , 
modo  non  perdita  pecunia  sit,  sed  in  pupilli  rem 
versa,  l.  13.  de  coud.  e'  dem.,  I.  68.,  I.  93.  § 7. 
de  solut  (b).  Quo  recepto,  eo  progressum  denique 
fuit,  ut  soli  tutori  etiam  tunc  solvi  posset,  quando 
solutionis  tantum  causa  adjectus  pupillus  fuisset , 
d.  I.  95.  § 7.  de  solut.  ( c ). 

Itaque  nonnulla  occupavimus,  quae  ad  adjectos 
solutionis  causa  pertinent.  Eis,  non  autem  in  ge- 
nere aliis  loco  ipsorum,  solvi  posse  vidimus.  Adeo 
autem  adjecto  solutionis  causa  solvi  potest , ut  ne 
obstare  quidem  tali  solutioni  possit  stipulator.  1. 106. 


(6)  Si  persona  domini , in  quam  conditio  sit  implenda , fuerit  indu- 
cta , aolrl  potest  servo,  quasi  instrumento, 'ut  domino  daret,  l.  95.  § 7. 
de  tolut.  Non  o contra  bene  solvetur  domino , si  persona  servi  ita  contem- 
plata fuisset  (not.  a),  quia  dominus  servo  instrumentum  esse  nequit,  ne- 
qne  hunc  potest  repraesentare. 

(c)  Mutioribus , licet  sub  porpetna  tutela  positis  , poterat  solvi  sine 
auctoritate  tutoris:  quia  personales  obligationes  ad  res  nec  mancipi  respi- 
ciebant , res  autem  nec  mancipi  poterat  a se  mulier  etiam  sino  tutoris 
auctoritate  dimittere.  Acceptum  habere  non  poterat  sine  auctoritate  tuto- 
ris, Gaj.  II.  85.,  III.  171. 

de  solat.  Quamquam  enim  stipulatorem  inter  , at- 
que adjectum  solutionis  causa,  mandatum  interce- 
dat, neque  mandati  revocationi  directe  sese  oppo- 
nere queat  solutionis  causa  adjectus;  fuit  tamen  in 
stipulatione  ad  commodum  etiam  promissoris  facta 
adjectio,  neque  lex  contractus  dejici,  atque  efficacia 
adjectioni  detrahi  potest  pro  arbitrio  et  voluntate 
solius  stipulatoris. 

Do  casu,  quo  adjecta  persona  status  mutationem 
passa  fuerit,  an  nihilominus  solvi  possit  eidem,  vi- 
dentur inter  se  obstare  quidam  juris  nostri  loci.  A- 
fricanus  in  l.  38.  pr.  h.  t.  tradit,  amplius  ei  solvi 
non  posse.  At  Julianus  /.  56.  § 2.  de  V.  0.  adjecto 
solutionis  causa  filiofamilias,  ac  deinde  emancipato, 
recte  solvi  constituit.  Et  Papinianus  L 95.  § 6.  h.t. 
ait,  adjecta  persona  capite  minuta,  facultatem  sol- 
vendi ipsi  non  intercidere.  - Capitis  deminutio 
simpliciter  inspecta  non  esset  ratio  intercipien- 
dae facultatis  sufficiens.  Etenim  solutio , quae  in 
adjectos  tales  confertur , facti  , uti  vidimus  , res 
est ; ea  vero,  quae  foeti  sunt,  per  capitis  deminu- 
tionem non  intercidunt,  l.  lO.de  cap.  min.  Hinc  A- 
fricanus  l.38.pr.  h.  t.  aliam  responso  suo  quaerit 
rationem : nimirum  , facta  specie  de  eo,  qui  « in 
«adoptionem,  sive  in  exilium  ierit,  vel  aqua  et 
« igni  ei  interdictum , vel  servus  factus  sit  » ne- 
gat ei  recte  solvi  « tacite  enim  inesse  haec  con- 

« ventio  stipulationi  videtur,  si  in  eadem  causa  ma- 
€ neat  » . Etenim  credibile  non  erat,  eum,  qui  sibi 
stipulando  hominem  alium  solutionis  causa  adjecit, 
ut  ita  illi,  ac  sibimetipsi,  solvi  posset ; idem  ser- 
vari, pecuniamque  ad  eum  pervenire  voluisse,  etiam- 
si is  ob  crimina  in  exilium  ductus,  vel  servus  fa- 
ctus fuisset,  vel  aqua  et  igni  interdictus  esset,  nul- 
lam jam  fiduciam  in  conditione  adeo  perversa  meri- 
tus; aut  etiam  in  alterius  ignorati  hominis  patriam 
potestatem,  et  consequentem  in  rebus  omnibus  sub- 
jectionem per  adoptionem  deduceretur.  Unde  in- 
telligitur,  cur  Juliani  diversa  responsio  sit  in  casu 
ejus,  qui  emancipatus  fuisset  l.  56.  § 2.  de  V.  0. : 
nulla  enim  in  casum  hunc  tacita  conventio,  quae 
solutionem  interciperet,  concipi  poterat,  ubi  adjecta 
solutionis  causa  persona,  in  meliorem  conditionem 
adducta,  facilius  fidem  eam  praestare  poterat,  quae 
ab  ipsa,  cum  adjiceretur,  expectabatur.  Restat  ex- 
plicandus locus  Papiniani  in  l.  95.  § 6.  h.  t.,  qui, 
non  distinctis  variis  capitis  deminutionibus,  ait  «Ti- 
« tio,  capite  minuto , facultas  solvendi  Titio  non 
« intercidit » . Accipe : Titio  capite  minuto,  non  ita 
interimi  jus  solvendi  ei,  ut  non  restituatur  solvendi 
facultas,  ipso  forsitan  restituto  in  priorem  statura. 
Vidimus  solutionem  hanc  esse  rem  facti;  res  facti  per 
capitis  deminutionem  de  sui  natura  non  tolli.  Quod 
capitis  deminutione  solvendi  facultas  adimatur  ali— 

30 

quando,  id  tantum  ob  tacitam  conventionem  fieri.  Po- 
sito, quod  capite  minutus  restituatur,  ratio  tollitur 
tacitae  hujus  conventionis,  nullaque  superest , cur 
solutionem  in  personam  ejus  non  admittamus.  Fir- 
mat Papinianus  sententiam  suam  « quia  et  sic  sti— 
« pulari  possumus,  mihi  aut  Titio,  cum  capite  minu- 
« tus  erit,  dari  ».  Nempe  negat,  conventionem  illam 
tacitam  perpetuo  valere ; exemplo  adducto , quod 
conventum  esset,  posse  etiam  capite  minuto  solvi. 
- Igitur  de  praesenti  quaestione  concludendum  est, 
quod  si  adjectus  solutionis  causa  ita  statum  muta- 
verit, ut  e filiofamilias  factus  paterfamilias  fuerit ; 
ei  adhuc  solvi  potest  perinde , ac  si  statum  non 
mutavisset,  l.  56.  § 2.  de  V.  0.  Si  autem  poenae 
causa  in  exilium  pulsus,  aut  servus  factus  sit,  sive 
ierit  in  adoptionem ; tunc,  donec  in  novo  hoc  statu 
manet,  solvi  nequit  eidem , l.  38.  pr.  de  solut. ; at, 
ipso  iu  priorem  statum  restituto,  solvendi  facultas 
renovatur,  l.  95.  § 6.  eod.  tit. 

Vidimus  quis  solvere,  cui  solvi,  debeat  ac  possit. 
Major  de  solutionis  objecto  tractatio  sequitur.  Certe 
id,  quod  debetur,  solvendum  est.  - Mutuo  dati,  sive 
promissi  sunt  denarii  centum  ; cum  denarius  quisque 
nummus  argenteus  sit  constans  assibus  denis,  po- 
teritne  debitor  mille  asses  justo  solvere  ? Affirmau- 
dum  est;  cum  enim  « pecuniae  tantumdem  solvi 
« debeat  » l.  80.  h.  t. ; materia  nummorum  domi- 

nium  non  tam  ex  substantia  praebet,  quam  ex  quan- 
titate, l.  1.  pr.  de  contrah.  emf.  Videlicet  in  num- 
mis consideratur  tantum  ea , quam  praestant,  uti- 
litas, ut  medium  sint  rerum  acquirendarum.  Quam- 
quam enim  in  moneta  metalli  qualitas  atque  ae- 
stimatio inspici  debeat  ad  hoc , ut  ab  auctoritate 
publica  possit  institui ; tamen  semel  ac  in  metallis 
quibusdam  receptum  publica  auctoritate  fuerit,  ut 
talem  habeant,  et  quantam  habeant  aestimationem, 
justa  ratio  non  agnoscitur  unius  potius,  quam  al- 
terius exigendi : modo  duao  monetarum  congeries 
quantitatem  parem,  pro  auctoritatis  publicae  defi- 
nitionibus , conficiant.  Excipi  debet , nisi  peculia- 
ris obstet  conventio,  aut  nisi  solutio  diversorum 
nummorum  damnum  forte  afferret  creditori,  l.  99.  h.  t. 

Non  aliud  pro  alio  potest  invito  creditori  dari. 
Nisi  conventum  sit,  ut  aliud  quidem  in  debito,  at 
aliud  etiam  in  solutione  esset.  - Id  ita  contrahendi 
initio  aliquando  convenitur ; veluti  in  ea  stipula- 
tione : Si  fundum  non  dederis , centum  dare  spon- 
des ?,  fundus  solutionis  causa  adjectus  est,  /.  44. 
§ 5.  de  0.  et  A.  - Item  in  specie  l.  57.  pr.  h.  t. , qua 
quis  stipulatus  fuit  decem  in  meile,  non  in  debito 
mei,  sed  pecunia  est,  mei  in  solutione;  quia  si 
mei  in  debitum  deduci,  non  autem  decem,  voluis- 
sent contrahentes,  aut  omnino  de  decem  loquuti  non 
essent,  aut  secundario  tantum,  atque  exprimendae 

aestimationis  causa,  ita:  Mei,  quod  valeat  decem. 
- Denique,  promisso  genere,  speciem  in  solutione 
esse  ob  necessitatem  expediendae  rei  vidimus  (§  25). 

Aliquando  autem  res  ab  ea,  quae  in  debito  est, 
diversa  in  solutione  esse  incipit  per  supervenientem 
conventionem:  id  autem,  quod  exinde  detur,  in  so- 
lutum dari  dicitur.  - Datione  in  solutum  obligatio- 
nem ipso  jure  tolli  Sabiniani  putabant,  Proculiani 
autem  tantum  ope  exceptionis,  Gaj.  III.  168. 

Plena  ac  perfecta  integri  debiti  debet  esse  so- 
lutio. Quare  si,  aureo  vaso  promisso,  aeneum  erranti 
solutum  sit,  nulla  liberat  io  contingit,  scilicet  inva- 
lida prorsus  solutio  est,  l.  50.  h.  t.  Nempe  ob  hanc 
specialem  regulam  de  solutione  plene  ac  perfecte 
facienda : nam  in  liis,  quae  ex  una  tantum  parte 
acceptionem  inducunt , generaliter  error  hujusmodi 
non  vitiat  (§  7). 

Eadem  ex  regula  fluit,  non  bene  solvere  illum, 
qui  rem  alienam  tenuisset  restituendam,  veluti  ex 
commodato,  ex  deposito,  eamque  reddat  transfigu- 
ratam ita,  ut,  corpore  manente,  forma  mutata  sit; 
rem  enim  abesse  videri,  teneri  adhuc  illum  actio- 
nibus commodati  aut  depositi,  responsum  est,  l.  13. 
§ 1.  de  V.  S.  Idque  ita  est  etiam  si  talis  for- 
mae mutatio  facta  fuerit,  quae  ad  formam  pristi- 
nam redigi  possit.  Adeo  ut  Sabinus  ipse , qui  in 
assignando  ex  specificatione  dominio  ad  materiem 

seraper  atque  substantiam  respexit,  ut  speciem  fa- 
ctam domino  materiei  semper  tribueret;  tamen  de 
eo,  qui  ad  exhibendum  scyphum  obligatus  massam 
e scypho  factam  exhiberet,  adhuc  ad  exhibendum 
teneri  eumdern,  dixerit , l.  9.  § 3.  ad  exhib.  Prae- 
valet enim  in  hoc  solutionis  articulo  plenae  ipsius 
ac  perfectae  efficiendae  necessitas,  atqui  « plerum- 
« que  plus  est  in  manus  pretio,  quam  in  re  » d. 
I.  13.  § 1.  de  V.  S. 

Atque  idem  dicendum  est , si  deterior  effecta 
res  reddatur , vestimentum  scissum , res  corrupta  , 
tabula  rasa  pictura.  Videtur  enim  abesse  res  ex 
ratione  simili  « quoniam  earum  rerum  pretium  non 
« in  substantia,  sed  in  arte  sit  positum  » l.  14. 
pr.  eod.  tit.  Itaque  dici  potest  rem  redditam  non 
esse;  actiones  commodati , aut  depositi  adhuc  da- 
buntur, l.  3.  § 1.  commod.,  L 1.  § 16.  depos.  (d). 


( d ) Secus  est  in  Actione  ad  exhibendam  ; si  enim  res  deterior , modo 
non  transfigurata,  exhibeatur,  amplius  agere  non  licet,  quicqoid  contra 
pntaTerit  Sabinas , I.  9.  § 3.  ad  exhib. : ratio  ex  t.  17.  eod.  tit.  - Cau- 
terum ea , quae  de  mutationibus  aut  corruptionibus  diximus , obtinent 
quando  dolo  culpare  debitoris,  non  autem  quando  Ti  majore  aut  facto  alieno 
talia  contigissent:  Tid.J.  9.  § 2.  de  ttaiulib. , /.  51.de  V.  0.  Obligatione  ge- 
neris, ubi  species  non  sunt  In  debito,  non  liberatur  is  , qui  speciem  de- 
teriorem quocumque  casu  factam  offerat , si  talis  fuerit  casus , ut  credi- 
tor non  sit  illam  speciem  serraturus , l.  33.  § 1.,  I.  38.  § 3.  de  solat. 

Accedit  tractationi  huic  bina  illa  quaestio,  quae 
Interpretum  ingenia  exercuit , circa  restitutionem 
nummorum,  quorum,  tempore  obligationem  susce- 
ptam ac  solutionem  intercedente,  valor  esset  mu- 
tatus. Prima  est : Mutuos  dederam  tibi  denarios 
. centenos,  quorum  quisque , nummus  uti  est  argen- 
teus, assibus  denis  valebat ; addita  restituendi  die. 
Interea  temporis  accidit , ut , servato  omnino  asse 
qualis  fuerat,  auctoritate  publica  constituatur,  de- 
narium quemque  non  decem  sed  novem  assibus  in 
posterum  valiturum.  Adventa  solutionis  die,  eligis 
per  denarios,  nummos  argenteos,  solvere;  jam  of- 
fers centum  denarios.  Justane  oblatio  est,  an  ad- 
dere debes  adhuc  denarios  alios,  ut  expleas  ratio- 
nem decem  assium  pro  unoquoque  denario  ? Con- 
vertitur quaestio,  si  interim  auctor  ites  publica  san- 
xerit, denarium  jam  valiturum  non  decem,  sed  un- 
decim assibus.  Poterisne  denarios  offerens  eousque 
ex  horum  numero  detrahere,  ut  redigas  ad  ratio- 
nem decem  pro  unoquoque  assium,  an  centum  de- 
narios debebis  ? - Secunda  quaestio  est : Mutuos  tibi 
dederam  centum  denarios  , quorum  quisque  consta- 
bat assibus  denis,  nummos  argenteos  probos.  An- 
tequam solvendi  dies  veniret  lege  publica  disposi- 
tum est,  ut  argenteus  denarius,  assibus  decem  ad- 
huc valiturus,  ex  deteriori  jam  mixtoque  ex  aere 
argento  cuderetur,  aut  pondere  levior.  Adventa  dic, 

teque  per  denarios  solvere  eligente,  quaeritur,  utrum 
bene  offeras  centum  denarios  novos  contaminatos 
sive  leviores , an  tot  addere  debeas  centenis,  quot 
argenti  defectum  pensent , ut  eadem , atque  acce- 
pisti , bonitate  ac  pondere  reddere  videaris  ? Rur- 
sus, si  per  legem  puriores,  quam  antea  fuerint, 
aut  graviores  excudi  argentei  coeperunt , possis , 
necne , denarios  ex  centenis  detrahere , usque  eo 
quod  videaris  bonitate  eadem , eodemque  pondere 
restituere  ? - In  prima  quaestione  mutatum  valorem 
cxtrinsecum , in  altera  mutatum  valorem  intrinse- 
cum dicunt. 

Yaria  ex  Interpretibus  vetustioribus  accepimus, 
sed  ita  prolata,  ut,  notante  Yoetio,  vix  ipsi,  quid 
assequi  vellent,  intellexisse  videantur.  Neque  tamen 
ipse  Voetius  perspicuas  cxtrinseci , quem  vocant , 
atque  intrinseci  valoris  relationes , neque  proprias 
notiones  forte  produxit.  Minuto  valore  extrinseco, 
cogi  ait  debitorem  plus  dare  quam  centum  argen- 
teos, varietatem  debitoris  damno  esse  concludens; 
deminuto  autem  valore  intrinseco,  centum  novos  de- 
teriores ab  ipso  offerri  posse,  varietatem  lucro  esse 
debitoris  ejusdem.  Acrius  Yinniura  reprehendit,  qui 
in  casu  intrinseci  minuti  valoris  debitorem  non  li- 
berari defenderat,  qui  det  centum  novos  impuros. 
Liceat  nobis  paulo  altius  investigandi  initimn  capere. 

Permutationes,  quibus  ad  res  comparandas  pri- 
mitus usi  sunt  homines,  novis  industriae  et  vitae 
cultioris  necessitatibus  impares  effectae  sunt  « quia 
€ non  semper  nec  facile  concurrebat,  ut,  cum  tu 
« haberes  quod  ego  desiderarem,  invicem  haberem, 
« quod  tu  accipere  velles  » Paul.  I.  1.  pr.  de 
contrah.  emt.  Tum  apparuit  necessitas,  ut  aliquid, 
quod  ad  omnia  comparanda  idoneum  esset,  inveni- 
retur , merx  scilicet  media  ( una  merce  mezzana, 
uti  ait  Davanzati),  cum  qua  possent  aliae  merces 
universae  commutari.  Missis , quae  de  conchyliis  , 
lignisque  apud  populos  barbaram  vitam  agentes  ad- 
hibitis, narrantur;  fere  ubique  gentium  metalla  quae- 
dam electa  sunt,  in  quibus  aptitudo  illa  fuit  con- 
stituta. Aptitudine  hac  seu  qualitate  talibus  affixa 
metallis,  optabilia  ea  hominibus  omnibus,  quorum 
quisque  aliqua  re  indiget,  evaserunt;  crescere  imo 
coepit  amor  nummi,  quantum  ipsa  quoque  pecunia 
cresceret.  - Metalla  quaedam  electa  fuisse,  diximus. 
Explosus  enim  est  error  illorum,  qui  monetae  va- 
lorem  adventitium  omnino  atque  arbitrarium  esse 
crediderunt.  Ecquid  enim  absurdius  dici  aut  concipi 
potest,  quam  ut  ex  vili  quaque  materia  constet  id, 
ad  quod  pretiosa  etiam  ac  rara  referantur?  Et  si- 
quae  posset  perdurare  relatio , ullane  industria , 
ullum  commercium,  ulla  servandi  augendique  cura 
vigeret , si  facilitate  infinita  monetae  vilescerent , 

quo  rebus  ex  ea  comparandis  aequa  vilitas  infer- 
retur ? Pervulgata  est  scoti  illius  Joaunis  Law  fama, 
imo  infamia,  qui,  quum  ex  auri  tyrannide  homines 
sese  liberaturum  spopondisset,  exitium  pene  intulit 
Galliae  atque  extremam  ruinam.  Jure  igitur  meri- 
toque metalla  sunt  electa  pretiosa,  quae  non  solum 
ob  soliditatem,  splendorem,  ductilitatem,  uti  ajunt, 
ac  divisibilitatem  suam,  sed  maxime  ob  raritatem 
valent;  habent  nimirum  insitum  quemdam  et  pro- 
prium valorem  ad  hoc,  ut  materiei  munere  fungi 
in  monetis  possint.  Yalor  hic  monetae  intrinsecus 
seu  realis  dicitur. 

Atqui,  nummis  licet  ex  eadem  materie,  ma- 
nentibus , valor  monetae  intrinsecus  potest  va- 
riari. Rei  enim  cujuscumque  mutatur  valor  ; prae- 
cipue ex  eo,  quod  in  commerciis  quantitas  rerum 
ipsarum  varietates  capit , sique  numero  crescant , 
extenuatur  valor,  qui  idem,  si  quantitate  minutae 
fuerint,  extollitur.  Quod  cum  in  frumentis,  aliisque 
ad  humanos  usus  venui  propositis,  passim  contin- 
gere videamus  : tum  etiam,  minore  licet  frequentia, 
accidit  in  nummis.  Si  enim,  uberioribus  forte  ex- 
haustis atque  exarescentibus  fodinis,  auri  copia  vel 
argenti  raresceret , metallorum  augeretur  valor  ; 
idem  vilesceret,  si  aurum  atque  argentum  hiatibus 
novis  terra  profunderet.  Similis  contingeret  metallis 
vilitas , si  concurrerent  valores  alii , quos  vocant 

repraesentantes,  seu  supplentes  usum  monetae ; qui- 
bus mensariae  syngraphae  apprime  adscribuntur.  - 
Ne  varietates , quae  valori  monetarum  contin- 
gere possent,  civium  judicio  agnoscendae  relinque- 
rentur, magna  providentia  constitutum  est.  Nullus 
enim  aliter  fraudibus  litibusque  , brevissimus  au- 
tem industriae  omni  atque  commercio  fuisset  finis. 
Nummorum  publica  est  ac  perpetua  aestimatio,  uti 
ait  Paulus  d.  I.  l.pr.  de  contr.  emt. ; publica  sci- 
licet auctoritas  in  feriendis  nummis  monet  (unde 
monetae  nomen  ductura  esse,  aliquorum  opinio  est) 
quantus  sit  cuique  valor.  Imposita  haec  aestimatio 
intrinseco  valori , cujus  expressio  est,  debet , quo 
fieri  maxime  potest , respondere  : unde  valor  ex- 
trinsecus, seu  nominalis  appellatur.  Qualem  aucto- 
ritas publica  dixit,  talis  valor  nummorum  manet, 
donec  gravis  aliqua  et  constans  in  intrinseco  va- 
lore  mutatio  appareat , quae  variationem  in  num- 
mis, ex.  gr.  in  denariis  inducendam  suadeat.  In- 
ducendae autem  duplex  parata  est  auctoritati  pu- 
blicae methodus.  Aut  mutat  nomen  seu  valorem  ex- 
trinsecum  , ut  novo  valori  intrinseco  respondeat ; 
aut  mutat  materiem  ipsam  , ex  puriore , vel  gra- 
viore, deteriorem,  vel  leviorem  futuram,  aut  versa 
vice,  jubet,  ut  redigat  nummos  ad  veterem  suum 
valorem  intrinsecum  (e). 

(e)  I>o  scientiae  principiis  integer  est  sermo  noster  : quamquam  non 
bis  constitisse  semper  relpublicae  rectore*  erodimus.  Neque  historiam  rnu- 

Jam  ad  quaestiones  nostras.  Mutuatarium  non 
ad  nummorum  species,  sed  ad  valorem  et  quanti- 
tatem eaindem,  quam  accepit,  restituendam  teneri, 
jam  ex  superius  probatis  manifestum  est,  l.  80.  h.  t. 
Itaque  quaestioni  primae  tuto  respondeamus.  Quando 
auctoritas  publica  minuit  valorem  denarii  extrin- 
secum,  id  facit  ideo,  quia  minutum  jam  esse  agno- 
scit valorem  intrinsecum  (not.  e) ; demonstrationem 
perficit  minuti  intrinseci  valoris.  Ergo  si  is,  qui 
centum  prius  acceperat  denarios , jam  offerat  toti- 
dem, non  tantum  reddit  quantum  accepit,  sed  mi- 
norem extrinsecum  , ac  respondentem  intrinsecum 
valorem.  Vicissim  si  publica  auctoritate  extrinsecus 
denario  valor  augeatur,  atque  ita  valoris  intrinseci 
augmentum  demonstretur,  centenos,  quot  antea  ac- 
ceperat, qui  daret,  accepta,  majorem  praestaret  quan- 
titatem. Quare  in  primo  casu  centenis  denariis  ad- 
dere pecuniam  debebit , poterit  in  altero  exinde 
detrahere,  si  per  denarios  solvere  eligat.  - De  al- 
tera autem  quaestione  tenendum  est,  mutato  valore 
intrinseco  denariorum,  eum , qui  centum  acceperat 
prius , centum  novis  sive  purioribus  gravioribusve, 
sive  deterioribus  levioribusve  restitutis,  creditori  suo 
satisfacere.  - Variata  enim  ideo  fuit  materies,  quia 

tatlonum  , quas  raonetaria  res  apud  romanam  gentem  , satis  raras,  passa 
est,  enarrare  instituimus.  Ea,  quae  fleri  debeant,  investigamus  ; juxta  quae 
legislatores  disponere , respondere  prudentes , judice»  decidero  oporteat. 

apparuit,  servata  materie  antiqua  minorem  vetere  raa- 
joremve  valorem  intrinsecum  jam  futurum ; denique 
valoris  intrinseci  novi  cum  antiquo  exaequatio  facta 
est.  Quare  qui  novum  denarium  praestat  eumdem 
valorem,  eamdem  quantitatem  reddit,  quam  olim,  ac- 
cepto vetere,  habuerat. 

Ex  gravioribus  Interpretibus  non  pauci  in  si- 
miles conclusiones  conveniunt.  At,  ut  libere  loquar, 
non  admodum  placet,  quod  nonnulli  soleant  modo 
de  damno  debitoris  modo  de  lucro  loqui,  ac  si  de- 
trimentum sentiret  is  ex  mutationibus,  aut  emolu- 
mentum acciperet.  Cum  universae  respondendi  ra- 
tiones potius  in  eo  consistant , ut,  qua  fieri  potest, 
curemus,  ne  plus  aut  minus  accepta  quantitate  de- 
bitor restituat.  - Piget  nos  Vinnii  dissensus.  Ipse 
enim,  mutata  in  deterius  nummorum  materia,  non 
accepto  parem,  sed  majorem  numerum  novorum  red- 
dendum esse  arbitratur.  Arguit  ex  eo,  quod,  cor- 
rupto semel  denario,  minor  jam,  atque  antea,  mer- 
cium quantitas  comparabitur;  invocat  experientiam, 
invocat  /.  2.  C.  de  veter,  numism.  potest,  (f);  ini- 
quam hanc  conditionem  creditoribus  inferendam  non 
esse  ait;  supplendum  esse  defectui  per  alios  adje- 
ctos nummos.  Quid  enim?  Haud  cerebrosa  mutatio 


(f)  Do  lege  hae  Valentiniani  aenioris  eradite  disseruit  Adv.  Augustus 
Cataldi  diesert.  ad  leg.  tecund.  Cod.  de  vel.  numiein.  potest.  Bomae  1869. 

nummorum  praesumitur.  Indicti  sunt  denarii  dete- 
riores, ut  valor  ipsorum  solitus  servetur,  qui  in 
purioribus  crescere  coeperat.  Esto  igitur,  quod  cre- 
ditor minores  merces  illis,  quas  puris  denariis  so- 
lutis , comparare  potuisset , acquisiturus  sit  dete- 
rioribus. Ita  fiet,  ut  ex  novis  supervenientibus 
augmentis  , quae  mutatio  illa  compescuit , lucrum 
non  sit  accepturus ; antiquum , ad  quem  redacti 
nummi  sunt,  recipiat  valoreiu  ; accipiat  quantum  de- 
derat olim.  - Neque  magis  Vinnio  suffragatur  in- 
vocata ab  ipso  l.  99.  h.  t.  « creditorem  ( g ) non 
<c  esse  cogendum  in  aliam  formam  nummos  acci- 
« pere,  si  ex  ea  re  damnum  aliquod  passurus  sit  * . 
Kedit,  non  damnum  creditoribus  irrogari  per  con- 
clusiones nostras,  sed  eripi  lucrum.  Pauli  de  damnis 
tractatio  est.  Certe  enim  si,  nummis  diversae  qua- 
litatis oblatis , intolerabilis  incommoditas  creditori 
inferretur,  veluti  si  egregiam  auri  vim  mutuo  da- 
tam per  semisses  minutulos  reddere  debitor  autu- 
maret (h) , jure  solutionem  hujusmodi  ille  recusaret. 

Succedit  quoad  solutionis  objectum  quaestio , 
an  partis  solutio  fieri  queat  ita,  ut  pro  parte  li- 
beratio contingat.  Modestinus  l.  41.  § 1.  de  tisur. 


(g)  * Creditorem  » : bene  In  vulgata  et  in  libris  basilicorum.  Male  in  flo* 
rentina  « debitorem  ». 

(A)  Consul.  Gobbius  de  tnonet.  quaest.  6.  num.  118. , Sola  de  monet, 
cone.  24.  n.  1. , Scaccia  de  commere . et  cami.  § 2.  yloue.  5.  num.  19. 

ait,  eura,  qui  foenori  acceperat,  et  partem  vult  de 
sorte  restituere,  non  liberari,  totiusque  debiti  usu- 
rarum praestationem  non  ideo  retardari ; nisi  con- 
vontio  de  hoc , ut  particulatira  exsolvere  liceret , 
habita  fuisset.  At  Julianus  l.  21.  de  R.  C.,  quos- 
dam existimasse,  eum,  qui  decem  peteret,  cogen- 
dum non  esse  quinque  accipere,  sed  praotorem  hu- 
manius facturum,  si  actorem  compulerit  ad  acci- 
piendum id,  quod  offeratur;  data  ratione  « cura  ad 
« officium  ejus  pertineat,  lites  dirimere  » . - Solutio 
per  partes,  individuis  exceptis,  absurda  certe  non 
est ; eadem  namque  ratione,  qua  totum  datum  in- 
tegre satisfacit , ita  satisfacit  ex  parte , quod  sit 
pro  parte  solutum;  veluti  si  ex  centum  debitis 
quinquaginta,  aut  pars  ex  fundo  debito  praestetur. 
Fatendum  tamen  est,  exactionem  partium  ac  solu- 
tionem non  minima  incommoda  habere,  l.  3.famil. 
ercisc.  Iterandae  petitiones  sunt:  inducuntur  ali- 
quando necessariae  communiones : ac  data  particu- 
latim  pecunia  solet  sine  profectu  dilabi,  quae  simul 
illata  utiliter  disposita  fuisset.  Tantine  est  incom- 
modorum consideratio,  ut  quae  partitio  absurda  de 
sui  natura  non  esset,  excludatur  ? Ita  quosdam  exi- 
stimavisse, refert  Juliauus.  Verum  apud  Julianum 
praevaluit  favor  liberationum.  Inverecundum  videri, 
quod  actor,  ob  incommoda  illa,  partem  oblatam  re- 
cuset , et  servet  integram  litem  : praetorem  com- 

pulsurum,  ut  oblata  accipiat , litibus  ita  prae  ejus 
officio  deminutis.  - Quid  tamen  si  praeter  incom- 
moda illa  divisarum  solutionum , intersit  etiam 
certe  ac  pecuniarie  creditoris,  ne  tales  fiant?  In- 
commoda res,  ac  praeterea  damnosa,  recipienda  non 
est.  Exemplum  ex  Modestino  in  l.  41.  § 1.  de  usur., 
ubi  solutio  partis  damnum  illud  inferebat,  ut  usu- 
rae minuerentur.  Aliud  accipi  posset  ex  casu  leg. 
13.  § 8.  de  ad.  emi. ; scilicet , oblata  venditori 
parte  pretii,  nihil  omnino  ex  re  tradere  ipsum  de- 
bere, ne  quid  amittat  ex  illo  quasi  pignore,  quod 
habet  in  re,  donec  sibi  satisfiat,  retinenda.  - Patet 
ex  dictis,  in  loco  Gaji  comm.  III.  172.  « quod 

« debetur  pro  parte recte  solvit  » bene  ab 

Huschke  impleri  lacunam  , injectis  duabus  vocibus 
« debitor  volenti  » ; ut  significetur,  debitorem  sol- 
vere quod  debetur  posse  pro  parte,  modo  creditor 
velit.  Haec  enim  vera  perpetuo  regula  est,  con- 
traria non  semper  consisteret. 

Denique  ad  liberationem  obtinendam  non  suffi- 
cit, rem  debitam  quomodocumque  creditori  a debi- 
tore fuisse  praestitam,  nisi  ita  fuerit  translata,  ut 
creditor  illam  apud  se  perpetue  possit  habere.  E- 
toniin  ea  mente  stipulamur  nobis,  ut  quae  promissa 
sunt  habeamus  firmiter;  quique  dare  promittit,  do- 
minium in  perpetuum  transferre  pollicetur.  Quav 
propter  si  res  creditori  data,  translatumque  domi- 

niura  sit,  at  jus  pignoris  favore  alterius  supersit, 
non  liberatur  debitor,  et  manet  creditori  jus  peten- 
di; quia  avocari  huic  res  potest  ab  eo,  qui  pignori 
accepisset,  l.  20.,  I.  27.  h.  t.  - Majori  ratione  solu- 
tio non  valebit,  si  creditori  nummorum  alieni  num- 
mi solvantur,  l.  78.  cod.  tit.  Attamen  si  creditor  sine 
dolo  malo  nummos  tales,  sibi  praestitos,  consumat, 
ex.  gr.  misceat  ita  aliis  suis  nummis,  ut  discerni 
non  possint,  incipit  contingere  liberatio,  l.  17.,  d. 
I.  78.  h.  t. : data  in  l.  17.  ratione  « ne,  si  aliter 
« observaretur,  creditor  iu  lucro  versaretur  » . Non 
raro  quando  negotium  fit , quod  ut  consistat  opus 
est  translatione  dominii,  et  res  aliena  traditur; 
initio  quidem  negotium  valere  nequit,  at,  re  aliena 
tradita  consumta  sine  dolo  malo,  convalescit  ; ne  is, 
qui  accepit  atque  consumsit  lucrum  injustum  ca- 
piat. Consumptio  hujusmodi  supplet  translationem 
dominii,  implet  defectum  quo  negotium  vitiabatur. 
Sic  in  mutuo  , si  aliena  tradita  pecunia  sit,  mu- 
tuum initio  non  consistit;  non  condictio  certi  ex 
mutuo  ad  repetendum  datur  ei  qui  tradiderit,  sed 
rei  vindicatio  domino.  At,  consumtis  bona  fide  ab 
accipiente  nummis,  non  rei  vindicatio  superest  ad- 
versus eum,  qui  neque  possidet  neque  dolo  desiit 
possidere.  Hinc  ne  ipse  injuste  lucretur,  neque  id, 
quod  quasi  mutuum  accepit,  restituat  nemini,  con- 
valescit mutui  negotium,  et  condictio  competit,  1. 11. 

§ ult.,  I.  14.  de  R.  C.  - Nec  dissimile  est  id,  quod 
de  indebito  soluto  placuit.  Condictionis  indebiti  exer- 
cendae extrema  notissima  sunt,  indebitam  per  er- 
rorem factam  fuisse  solutionem  , nempe  dominum, 
sese  debere  falso  putantem,  transtulisse  dominium. 
Jam  si  pupillus,  falsa  opinione  debiti  ductus,  sine 
tutoris  auctoritate  tradat  alicui  pecuniam  suam,  non 
trasfert  dominium  (§26.  not.  a);  ergo  locus  non 
est  condictioni  indebiti , sed  rei  vindicationi.  Ve- 
rum eo,  qui  accepit,  nummos  consumente,  cum  rei 
vindicatio  cesset,  nec  ille  iniquo  lucro  frui  debeat, 
condictio  indebiti  instauratur,  l.  29.  decond.  indeb. 
- Denique , ut  aliud  in  re  momentosa  exemplum 
adhibeam  , dos  profectitia  est , quae  e ro  paterna 
proficiscitur  ; itaque  non  est  talis,  si  alienos  pater 
dederit  nummos ; hisce  tamen  datis  atque  consumtis, 
profectitia  dos  incipit  esse,  l.  81.  de  jwr.  dot.  Quare 
probatum  est,  jus  de  solutionibus,  ex  post  facto  sa- 
nandis, superius  expositum,  non  novum  esse,  neque 
luculentis  exemplis  destitui  (t). (*) 


(*)  Quando  non  negotium  in  medio  ait,  quod  Invocare  et  quodammodo 
rocomponere  possimus , adversus  consumentes  bona  fide , cum  actionem  ex 
negotio  , quam  demus  . non  habeamus  , condictio  sine  causa  competit , 
l.  5.§  18 /.  6.  de  donat,  int.  vir.,  I.  3.  C.  de  cond.  ex  leg.  et  sine  eaus.  Ad 
casum  , ubi  non  actio  ex  negotio  instaurato,  sed  tantum  condictio  sine  causa 
datur , spectare  arbitror  leg.  14.  de  R.  t\  et  leg.  9.  § 1.  de  S.  C . Maced. 
In  1.14.  Ulp.  ex  Marcello  denegat  indebiti  condictionem;  idem  ex  Juliano 

§ 43.  Solutio  ( Continuatio ) - De  effectibus  so- 
lutionis. 

Notissimus  solutionis  effectus  est,  ut  principalis 
obligatio,  ut  accessoria  obligationis,  ipso  jure  pe- 
rimantur. 

Plures  existunt  obligationes  inter  easdem  per- 
sonas : solutio  fit , verum  non  ea , quae  universis 
respoudeat  atque  sufficiat.  Quaeritur,  in  quam  cau- 
sam primo  loco  conferri  solutio  debeat , scilicet 
quaenam  prior  soluta  dicenda  sit  obligatio.  Sunt 
a jure  nostro  constituti  gradus;  ut  primum  electio 
sit  debitoris  solventis,  in  quam  causam  solutum  esse 
velit;  debitore  non  eligente,  ad  creditorem  acci- 
pientem electio  transferatur ; utroque  tacente,  ad 
legis  dispositiones  res  referatur.  - Electioni  debito- 
ris dari  priorem  locum  , textus  aperti  sunt,  l.  1. , 
l.  101.  § 1.  h.  t.,  I.  1.  C.  eod.  fit.  - Porro,  debitore 
cessante,  electurum  creditorem,  cui  potius  debito  ac- 
ceptum ferat,  traditum  est  in  d.l.  1.  h.  t.,  d.l.  1. 
C.  eod.  tit.  Certae  tamen  sunt  eligenti  creditori  re- 
gulae praestitutae.  Eligere  eum  debere  in  re  prae- 
senti, nimirum  stati m atque  solutum  est.  d.  I.  t.  h.  t. 


in  1.9.  § t.  concedit  condictionem  sino  cansa.  It»  componimus;  potiusquam 
cum  Cujncio  atl  inimicitias  inter  Marcellum  et  Julianum  confugiamus. 

Praeterea  electionem  ab  ipso  esse  faciendam,  ut  in 
re  sua  constitueret ; rem  debitoris,  ut  suam,  agente 
ibul. : nempe  creditorem  accipere  debere  in  causam 
duriorem,  qua  liberari  se,  magis  intersit  debitoris, 
l.  3.pr.  eod.  tit.  Verum  tot  constricta  regulis,  inu- 
tilis esse  ac  ludicra  creditoris  electio  videtur.  Quod 
enim  causae  duriori  solutio  tribuatur,  idem  in  le- 
gis dispositionibus,  quas  ultimo  loco  invocamus,  esse 
et  contineri  videbimus : eccui  bono  interjecta  illa 
creditoris  electio,  quae  his  ipsis  juris  dispositioni- 
bus regitur?  - Resp.  Notandum  est,  quod  Tribonia- 
nus referens  in  l.  1.  et  l.  3.  h.t.  fragmentum  Ulpiani, 
de  creditoris  electione  tractantis  . abrumpit  illud  , 
interposito  Florentini  loco  in  l.  2.,  tali  « Dum  in 
« re  agenda  hoc  fiat,  ut  vel  creditori  liberum  sit 
« non  accipere,  vel  debitori  non  dare,  si  alio  no- 
* mine  exsolutum  quis  eorum  velit  ».  Cum  enim 
ex  natura  solutionis,  quae  duorum  voluntate  cou- 
ficitur,  dependeat,  non  invitum  solvere  posse,  ne- 
que solvi  posse  invito ; hinc  prima  illa  regula  fluit, 
quod  in  ipso  actu  solvendi,  quando  voluntates  con- 
currunt, creditori  electio  permittatur,  non  postea. 
Hinc  etiam  descendit  regula  altera,  qua  monetur 
creditor,  ut  talem  electionem  faciat,  de  qua  couseu- 
sum  debitoris  possit  sperare.  - Scilicef  quando  de- 
bitor est  qui  eligit,  et  assignat  solutioni  suae  cau- 
sam duriorem,  creditoris  dissensum  timere  non  de- 

beraus : cum  enim  , refragante  creditore  , apertum 
debitori  sit  offerre  ac  deponere  (§  44);  abstine- 
bit inutili  obstaculo  creditor,  aut  oppositio,  siquae 
fiat  ab  eo,  per  oblationem  ac  depositionem  ad  ni- 
hilum continuo  redigetur.  Sed  quando  electionem 
creditor  assumit,  utique  nihil  obstat,  quominus  enun- 
tiet leviorem,  quae  sua  magis  interesset,  causam ; 
sed  valde  timendum  ipsi  est,  ne  repudiet  eam  de- 
bitor, atque  ita  solutio  omnis  evanescat.  Quod  enim 
creditoribus  ad  debitores  cogendos  statutum  est  me- 
dium, lis  nimirum  atque  judicium,  neque  ita,  uti 
oblatio  ac  depositio,  facile  est,  neque  adeo  securum, 
ut  ejus  intuitu  non  obstaturum  debitorem , certum 
sit,  aut  obstaculum  illico  dissipari  queat.  Itaque 
Ulpiani , in  duriorem  causam  eligendum  creditori 
esse  tradentis  I.  /.et  /.  3.  pr. , admonitio  potius, 
quam  praeceptum  est.  Tentet,  si  velit,  creditor  cau- 
sam leviorem  , et  in  hoc  datae  electionis  utilitas 
consistit;  sed , cum  electioni  hujusmodi  facile  sit 
debitor  obstaturus,  securius  accipiat  in  duriorem 
causam,  de  qua  consentientem  certe  inveniet  debi- 
torem. 

Denique , si  neuter  eligat,  lex  operatur.  Fir- 
mat lex  id,  de  quo  possit  eorum , qui  solutionem 
peregerunt,  praesumi  consensus;  nempe  constituit , 
in  causam  duriorem  solutionem  fuisse  perfectam. 
Exempla  duriorum  causarum  exponuntur  praecipue 

in  l.  3.  § 1.,  I.  4.,  I.  97.  h.  t.;  obligationum  , 
quae  cautionibus  fidejussorum  vel  hypothecarum  con- 
firmentur, earum  quarum  dios  venit  etc.  (a).  Quod 
si  nullum  e debitis  praegravare  inveniatur,  in  an- 
tiquius solutio 'praefertur,  quodammodo  enim  gra- 
vius est , diu  in  debito  stare,  /.  5.  pr.  , l.  97. , 
l.  102.  § 2.  eod.  fit.  Denique  in  pari  penitus  cau- 
sa cuique  debito  pro  portione  solutio  tribuitur,  l.  8. 
eod.  tit.  - In  naturalia  debita  lex  solutionem  non 
confert,  donec  civilia  existant,  ad  quae  possit  so- 
lutio ipsa  referri  : illorum  enim  solutio  liberae  et 
certae  voluntati  debitorum  relinquitur,  l.  5.  § 2., 
I.  94.  § 3.,  I.  101.  § 1.  h.  t. 

Huc  usque  de  vera  solutione  loquuti  sumus,  de 
qua  dubitetur,  cuinam  obligationi  debeat  referri.  Di- 
versum est,  si  ei,  qui  plures  habeat,  crediti  causas, 
non  solutione  vera  , sed  pretio  ex  venditione  pi- 
gnoris , quod  datum  ipsi  fuerat , redacto  satisfiat. 
Distinguendi  sunt  casus. 

Pbimo:  Unum  erat  vere  creditum.  Hujus  uua 
pars  per  fidejussionem  datam  securum  erat,  alia  ve- 


ta) Tamen  ai  obligatio  sit , ex  qua  usurae  debeantur , antea  in  usu- 
ras solutio  convertitur  ; quamquam  gravior  sit  causa  sortis , unde  aliae 
atque  aliae  usurae  generabuntur,  l.  S.  § 2.  3.  h.  t. , l.  1.  C.  eod.  tit.  Ra- 
tio in  moribus  patnimfamilias , qui  usuras  solvere  ante  sortem  solent.  Ro- 
mani Kalendis  usuras  praestabant ; unde  liber  argeutariorum,  ubi  usura- 
rum notae  scrlbcbautur , dicebatur  kalendarium. 

ro  pars  tali  fidejussionis  securitate  carebat.  Tunc 
si  pignus,  quod  certe  intuitu  partis  non  securae  ad- 
ditum fuit,  creditor  vendat,  poterit  pretium  in  id, 
quod  solus  debebat  reus,  accepto  ferre,  l.  73.  h.  t.: 
id  enim  intentioni , qua  pignus  contractum  fuit , 
convenit.  Secus  esset,  ut  ex  supradictis  patet,  et 
Tepetit  Marcellus  d.  I.  73.,  si  debitor  solvisset  ; 
tunc  enim  in  causam  duriorem  , nempe  in  partem 
obligationis  fidejussione  firmatam  referri  solutio  de- 
beret (b). 

Secundo:  Plures  obligationes  sunt,  quibus  firman- 
dis unum  datum  fuit  pignus.  Nulla  tunc , vendito  * 
pignore,  electio  est;  quia  praeventum  conventioue 
fuisse  videtur.  Si  enim  de  utroque  insimul  debito 
datum  pignus  sit  hoc  ipso  statutum  esse  videtur  , 
ut  cautio  utriusque  pro  portioue  esset ; consortioni 
subjectum  pignoris  pretium  judicamus,  quod  pro  mo- 
do pecuniae  cu jusque  contractus  creditor  accepto  fa- 
cere debet,  l.  06.  § 3.  h.  t.  Quod  si  discretis  tem- 
poribus pignus  idem  duobus  creditis  fuerit  assigna- 
tum; tunc  quo  tempore  datum  est  pro  altero,  vi- 
detur superfluum  obligari;  hinc  prius  debitum  pre- 
tio pignorum  jure  solvetur , secundo  superfluum 


(i)  Quod  diximus  ( not.  a ) , prius  in  usuras  tribui  pecuniam  , postea 
in  sortem , id  iu  casu  creditoris , qui  pigratis  ob  creditum  acceptum  Ten- 
dat . dicendum  est  fortiore  ratione  . i.  1>.  pr.  de  pig n.  act. 

tribuetur,  ibid.  - Eadem  dicentur,  si  unum  civile 
aliud  naturale  debitum  esset:  non  excludetur  na- 
turale, quominus  de  eo,  pro  variis  illis  mensuris, 
ratio  habeatur.  Quando  enim  de  ipso  quoque  pignus 
datum  fuit , agnovit  dobitor , perinde  illud  quoad 
pignus  haberi  dehero  , ac  si  civile  esset,  l.  101. 
§ 1.  h.  t.  Diverse,  atque  obtinere  vidimus  quan- 
do debitor  solvat;  tunc  enim  nisi  debitor  naturale 
debitum  agnoscat  in  solutione,  non  haec,  donec  ad 
civile  referri  queat,  naturali  debito  tribuitur.  Idem 
evincit  Ulpianus  l.  5.  § 2.  h.  t.  ( c ). 

(r)  In  elaboratissima  editione  Pandectarum  , quam  nuper  protulit,  cl. 
Mommsen  , locus  Ulpiani  in  /.  5.  § 2.  h.t.  a quaestione  nostra  do  vondito  pi- 
gnore omnino  abduci,  ct  ad  superiorem  de  solvente  debitore  quaestio- 
nem penitus  referri  vollet,  adseripta  nota.  Movetur  adnotator  verbis  il- 
lis « quod  solvitur  in  usuras  » , quasi  ea  non  de  creditore  pretium  redi- 
gente , sed  de  solutione  tantum  debitoris,  concipi  possent.  Verba  autem 
alia  < cum  distractis  pignoribus  creditor  pecuniam  redigit  > aut  delenda 
putat , aut  destituta  mansisse  verbis  aliis  posterioribus  , ad  quae  vere  ea 
pertinerent.  Verum  ne  soutentiam  hanc  sequamur  , auctoritas  Codicum  om- 
nium dimovet.  Praeterea  quod  non  sajls  bona  decisio  in  textu  resultaret. 
SI  enim  solveret  debitor  , omnino  in  usuras  naturaliter  debitas  solutio  re- 
ferenda non  esset ; quia  iu  hujusmodi  casu  ad  naturale  debitum  respicien- 
dum non  esso  probavimus  , neque  tantus  usurarum  favor  est , ut  exceptio- 
nem de  illis  faciamus  , /.  94.  § 3. , /.  101.  § 1.  h . t. , hac  /.  5.  § 2.  fi. 
Incisum  autem  illud  objectum  ita  explicare  possumus  , glossam  secuti  : 
Quod  , ab  emtore  pignoris  solutum  . imputandum  est  usuris  juxta  regulas 
juris  nostri.  Ulpianus  nonnisi  in  ver s.  sed  si  forte  incipit  producere  re- 
scriptum Imp.  Antonini  cum  divo  patre  suo , quod  spectat  ad  casum  so- 
lutionis a debitore  factae.  - Itaque  priori  parti  dict.  § 2.  specios  haec  ap- 

§ 44.  Oblatio  et  depositio. 

Creditores  a debitoribus,  rem,  vel  pecuniam  de- 
bitam praestare  paratis  , accipere  nolle  , non  raro 

ponenda  est  : Duo  erant  contractus  ; cx  uno  per  stipulationem  civiliter  , 
ex  alio  per  pactum  naturaliter  usurae  debebantur.  Discretis  temporibus  da- 
tum est  pignus  de  utroque  : illud  postea  distrahitur  a creditore  ; quaeri- 
tur de  pretio  redacto  , quomodonam  tribuendum  sit.  Certe  etiam  natura- 
liter debitis  usuris  tribui  poterit,  utpote  quae  firmatae  pignoribus  et  ip- 
sae supponuntur  , et  quoad  pignus  habentur  perinde,  ac  si  civiliter  debe- 
rentur. Bene  autem  rescriptum  est  , « non  pro  rata  » omnium  obligationum 
fieri  distributionem  debere ; cum  enim  pignus  non  eodem  tempore  datum 
fuerit , non  videtur  consortioni  esse  subjectum  , /.  96.  § 3.  cod.  tit.  Id 
extra  disputationem  ponendum  est.  Quemadmodum  etiam  certum  est,  usu- 
ras sortibus  in  imputatione  esse  praeferendas  ( not.  a.  b ).  Adhuc  tamen  du- 
bitari potest , utrum  usurae  ita  praeponendao  sint , ut  unaquaeque  praefe- 
ratur sorti  suae,  an  ita,  ut  ambae  sortibus  ambabus  anteferantur.  Regu- 
la /.  96.  § 3.  simpliciter  inspecta  , prima  methodus  deberet,  induci  ita  , ut 
primum  ratio  habenda  esset  usurarum  ejus  debiti,  quod  prius  pignore  fir- 
matum fuit;  inde  sortis  debiti  ipsius;  porro  usurarum  debiti  alterius, 
cui  superfluum  pignoris  obligatum  est;  denique  sortis  hujus.  Sed  ita  fieret 
manifeste  , ut  usuris  quibusdam  po$t  aliquam  sortem  sat  sfieret.  Visa  est 
obstare  regula  , ex  moribus  deducta  , de  usuris  omnino  praeferendis  : ac 
statui  coepit , usuras  utrasque  in  calculo  praeponi  debere.  Utique  adhuc 
quaeri  subtiliter  poterat  . an  usurae  primi  debiti  anteferendae  essent  usu- 
ris debiti  alterius  ; at , sublatis  semel  usuris  secundi  debiti  e gradu  , quem 
solita  regula  1.  96.  § 3.  ipsis  assignavisset,  e re  esse  visum  est,  ne  sub- 
tiliores instituerentur  de  gradibus  faciendis  inquisitiones.  Aequaliter  ad 
utramque  usurarum  causam  proficere  quod  solutum  ab  erntore  pignoris  fue- 
rit, rescripserunt  Imperatores.  Atque  ita  prior  pars  dici.  § 2.  conciliatur 
Ug.  96.  § 3. 

contingit.  Tunc  fuit  jure  civili  designanda  metho- 
dus, qua  nemo  invitus  in  obligationis  vinculo  re- 
tineretur. Data  est  debitori  offerendi  facultas,  si- 
que  debitor  recusaret,  obsignatam  rem  deponendi  in 
aede  sacra,  aut  in  alio  loco,  quem  competens  judex 
constituerit,  /.  19.  C.  de  usur. 

De  oblationis  effectibus  graviter  dubitatur,  utrum 
liberatio  debitoris  contingat  statiin  ac  injuste  re- 
cuset creditor,  aut  per  eumdem  stet  quominus  ac- 
cipiat; an  etiam  consignatae  pecuniae  depositio  ac- 
cedat necesse  sit  ad  hoc,  ut  effectus  liberationis  ob- 
tineatur. Illud  suadere  videntur  1.  IO»,  de  V.  0. 
et  l.  72.  pr.  de  solut.;  istud  autem  /.  12.  C.  de 
competis.,  1.  19.  C.  de  usur.  Et  in  puncto  usu- 
rarum, ut  currere  desinant , simplicem  oblationem 
sufficere  , deducitur  ex  l.  122.  § 5.  de  V.  0.  , 
et  ex  /.  6.  C.  de  usur.  «usuras  ex  eo  tempore, 
« quo  obtulisti,  praestare  non  cogeris*;  at  e con- 
verso requiri  etiam  consignationem  ac  depositionem, 
firmant  l.  1.  § 3.  de  usur.,  I.  28.  § 1.  de  ad- 
tuin.  et  peric.,  I.  19.  C.  de  usur. 

Res  per  distinctionem  expedienda  est.  - Effe- 
ctus obligationum  ordinarius  consistit  in  satisfa- 
ciendi debito;  et  in  accessoriis  debiti  ipsius,  nimi- 
rum in  perseverante  cursu  usurarum , praesertim 
conventarum,  in  subsistentia  pignorum  ac  fidejus- 
sionum. Ad  hoc,  ut  effectus  hujusmodi  cessent,  ple— 

na  indicata  a jure  civili  via  est,  plene  observanda: 
oblatio,  tum  obsignatae  pecuniae  depositio  , l.  9. 
C.  de  solut.  Hinc  non  antequam  haec  omnia  per- 
fecta sint,  pignora  liberantur,  l.  12.  C.  de  coiu- 
pens.,  I.  19.  C.  de  usiir.  , neque  cessant  usurae 
sive  ex  conventione  debitae,  sive  ex  lege  (exceptis 
illis,  quae  ex  mora  proprie  dicta  debentur,  de  qui- 
bus inde  videbimus) , l.  9.  vers.  quod  si , C.  de 
usur.,  d.  I.  19.  C.  eod.  tit.  (a).  Et  huc  referen- 
dae sunt  etiam  l.  1.  § 3.  de  nsur.,  I.  28.  § 1. 
de  adtnin.  et  peric.  - (6). 

Alii  sunt  obligationum  effectus  accidentales  quoad 
moram,  quam  inivit,  vel  quam  inire  poterat  debi- 
tor. Morae  autem  effectus  oblatione  sola  excludun- 
tur; neque  enim,  offerente  debitore,  interpellatio 
creditoris,  quae  moram  inducit , utilis  esse  potest. 
Quare  oblatio  simplex  impedit,  quominus  mora  fiat, 
initam  vero  purgat , atque  in  creditorem  convertit 
(§  31).  Hinc  quod  periculum  debitoris  antea,  mo- 
rae causa,  fuisset  in  specie  debita,  per  oblationem 
transfertur  in  creditorem,  l.  8.  pr.  de  cund.  furt., 
I.  73.  § 2.  , /.  91.  § 3.  de  V.  0..  /.  72.  pr.  de 
solut.  Item  in  creditorem  volvitur  periculum,  quod 
in  debitis  alternativis  , et  geucris  , debitoris  esse 

(«)  Adde  l.  7.  , 1.  41.  § 1.  de  utur. 

(6)  Iu  l.  ull.  C.  de  usiir.  pupill.  singularis  providentia  proponitur  in 
casu  . quo  illiquidae . uti  ajunt  . essent  usurae. 

solet  etiam  sine  mora,  d.  I.  73.  § 2..  I.  105.  de 
V.  0.,  I.  39.,  d.  I.  72.  pr.  de  solat,  (e).  Pari- 
ter oblatione  tolluntur  poenae  quaelibet,  quae  ex 
mora  deberi  possunt,  /.  23.  § ult.,  L 24.  de  re- 
ceptis. Tum  etiam  usurae  illae,  quas  mora  generat, 
sive  ipso  jure,  l.  6.  C.  de  usur.,  sive  ex  conven- 
tione, l.  9.  vers.  si  per  te , C.  eod.  tit. : et  huc 
referenda  est  l.  122.  § 5.  de  V.  O. 

§ 45.  Compensatio. 

Compensatio , definiente  Modestino  /.  1.  h.  (., 
est  debiti  et  crediti  inter  se  contributio.  Ego  tibi 
debeo,  tu  mihi;  debita  et  credita  pensantur,  atque 
ad  concurrentem  quantitatem  mutuo  eliduntur. 

De  compensationum  historia,  quaenam  ante  Ju- 
stinianum fuerit,  non  facilis  disquisitio  est.  Justi- 
nianus § 30.  I.  de  adion.  ait,  jure  antiquo  ju- 
dices ex  bono  et  aequo  in  judiciis  bonae  fidei  ra- 
tionem habuisse  compensationum  ; ita,  ut  si  actor 
quantitatem  petiisset , at  invicem  ab  ipso  aliquid 
reo  convento  praestari  oporteret , eo  compensato  , 
condemnarent  de  reliquo  illum,  cum  quo  actum  os- 


te) Non  obstat  l.  19.  C.  de  usur.  « quo  subsecuto  ( oblatione  simul 
« et  depositione)  etiam  periculo  debitor  liberabitur  ».  Philippus  methodum 
indicat  plenae  liberationis  ad  omnes  effectus.  Recenset  etiam  effectum  hunc  : 
non  excludens  , eumdem  per  solam  oblationem  obtineri  posse. 

set.  Unde  duo  colliguntur.  Primum,  non  ipso  juro 
olim  , sed  ope  exceptionis , compensationes  fuisse 
factas.  Si  enim  vix,  ac  nata  invicem  credita  essent 
ac  debita,  ipso  jure  extincta  ad  concurrentem  quan- 
titatem fuissent;  actor  ipse  in  formula  petenda,  ut 
minutionis  ratio  haberetur,  curare  debuisset,  ne  plus 
debito  peteret , et  causa  omnino  caderet.  Deinde  , 
vetusto  tempore  in  solis  judiciis  bonae  fidei  com- 
pensationes admissas  fuisse.  De  hoc  tamen  subdit 
Justinianus,  D.  Marcum  rescripsisse,  ut  ea  exceptio 
etiam  in  judiciis  stricti  juris  posset  opponi.  - De- 
nique Justinianus  ait  in  d.  § 30.,  antiquum  jus 
a se  omnino  mutatum  esse;  sese  voluisse,  ut  com- 
pensationes ipso  juro  fierent , idque  tara  in  bonae 
fidei  quam  in  stricti  juris  judiciis,  tam  in  perso- 
nalibus actionibus  quam  in  realibus.  Latissimus  er- 
go et  validissimus  effectus  est  compensationum  usus. 
Solum  innuit  Justinianus  § 39.  T.  eod.  tU.,  debe- 
re credita  ac  debita  ex  eadem  causa , nempe  ex 
eodem  contractu  nasci ; quasi  opponi  quidem  com- 
pensatio possit  si  ex.  gr.  ox  contractu  eodem  so- 
cietatis socius  socio  ad  invicem  debeat,  non  autem 
si  tu  mihi  ex  societate  debeas  , tibi  ego  debeam 
ex  emtione. 

Verum  tain  id,  quod  Justinianus  dicit  in  § 30., 
ante  se  non  ipso  jure  factas  fuisse  compensationes, 
quam  aliud,  quod  subjicit  in  § 39..  debere  credi- 

ta  et  debita  ex  eadem  causa  nasci,  impingunt  aper- 
tissimis textibus.  Paulus  l.  4.  h.  t.,  relatis  etiam 
antiquioribus  duobus,  Pomponio  et  Neratio,  rotun- 
de scribit,  ipso  jure  operari  compeusationes,  et,  quod 
consequens  est,  malo  petere,  qui  totum  potit,  dum 
pars  crediti  erat  compensata.  Eademque  repetit  ipse 
Paulus  in  l.  21.  eorl.  fit.  Concinit  Alexander  /.  4. 
C.  eod.  tit .;  ex  eo  tempore,  quo  invicem  pecunia, 
deberi  coepit , ipso  jure  pro  soluto  haberi  , atque 
usurarum  cursum  cessare.  Denique  Paulus  sent.  II. 
5.  3.  et  ipso  jure  operari  compensationes,  et  etiam 
ex  causa  dispari,  diversoque  contractu,  nata  credita 
pensari  tradit. 

Ex  Gaji  commentariis  , quaenam  veritatis  via 
tenenda  sit,  maxime  docemur.  Jam  Paulus  d.  /.  21. 
h.  t.  lites  anteriores  indicat,  suo  tempore  compo- 
sitas, utrum  ipso  jure  an  ope  exceptionis  compen- 
sationes perficerentur.  Ex  eo  autem  , quod  Paulus 
ipse  d.  I.  4.  Neratium  proculianum  invocet,  com- 
pensationes ipso  jure  fieri  sentientem,  conjicere  pos- 
sumus hanc  Proculianorum  fuisse  sententiam,  con- 
trariam autem  Sabinianofuin  do  compensationibus 
per  exceptionem  opponendis  (a).  Scilicet  diverse  ra- 
tionem compensandi  hi  atque  illi  considerabant.  Sa- 


(a)  Simplex  haec  de  scholis  conjectura  est,  quae  nihil  mutat  in  tra- 
ctatioue  rei : dissonsio  fuit  certe  inter  L Ctos ; solitis  eam  duorum  schola* 
rum  litibus  non  sine  indicio  tribuimus. 

biniani  nullam  aliam  rationem  esse  putabant;  quam 
quod  bonae  fidei  non  conveniret,  aliquem  judicio  per- 
sequi quantum  ex  ipso  peti  eodem  iu  judicio  posset 
per  mutuas  illas  petitiones,  quas  romani  adhibebant 
in  litibus  suis  (i).  Nimirum  reus  conventus  aliquan- 
do aliam  actionem  contra  actorem,  mutatis  vicibus, 
convertere  potest  coram  eodem  judice.  Modo  jure 
utatur  cum  actione  principali  connexo.  Modo  judi- 
cium bouae  fidei  sit , utpote  quod  recipere  potest 
quicquid  alterum  ultsri  ex  bono  et  aequo  praestare 
oportet,  arg.  Gaj.  TII.  137.  (e)  ita,  ut  duas  obli- 
gationes reciprocas  complectatur.  Haud  aequitati 
conveniens  esse  Sabiniani  animadvertebant,  aliquem 
id  exigere  agendo,  quod  in  ipso  judicio  per  recon- 
ventioneiu  posset  ab  eo  peti  vicissim  : inde  com- 
pensandi jus  deducebant  ( d ).  Hinc  Sabiniani  compen- 
sationem non  uti  legitimum  extinguendaruin  obli- 
gationum modum  considerabant,  qui  solutioni  posset 
comparari  ; ex  mera  aequitate  natam  , exceptione 
opponendam  judicabant.  Eademquo  ratione,  nonnisi 
in  bonae  fidei  judiciis  , nonnisi  credita  ex  causa 
communi  nascerentur , compensationes  recipiebant  ; 
quia  mutuae  illae  petitiones,  quarum  intuitu  ratio 


(6)  Hodie  ex  jure  canonico  reconvent iones  nuncupamus. 

(e)  Concinit  Cicero  de  offic.  III.  17. 

(il)  Vestigia  hujus  relationis  inter  mutuas  petitiones  , atque  compen- 
sationes . esse  ridentur  in  l.  6.  C.  h.  t. , I.  1.  C.  rer.  amolar. 

aequitatis  valebat,  talibus  indigebant  extremis.  - At 
Proculiani  (not.  a)  perpendebant  primo  loco  aequita- 
tem, quod  inanes  circuitus  vitandi  essent;  ineptum  fo- 
re, si  tu  mihi  centum,  centum  ego  tibi  numerarem, 
quae  ob  quantitatum  naturam  una  essent  eademque. 
Verum  hoc  posito,  non  in  mera  hac  contemplatione 
aequitatis  manebant,  sed  per  fictionem  ad  legitimos 
modos  extinguendarum  obligationum  compensatio- 
nem redigebant.  Fingebant  sol  ntiones:  te,  tua  centum 
retinentem,  centum  mea  habuisse  videri ; ac  vice- 
versa.  Revocata  ad  solutionem,  compensatio  ipso  ju- 
re operabatur  juxta  Proculianos,  in  omnibus  obti- 
nebat judiciis,  atque  etiam  tunc  admittebatur,  quan- 
do credita  diversam  causam  haberent. 

Conjecturae  hae,  quae,  nisi  quid  nos  fallit,  fir- 
mae satis  videntur,  roborantur  ex  Gajo.  Juriscon- 
sultus e schola  Sabinianorum  in  comm.  IV.  § 61-68. 
jus  de  compensationibus  juxta  horum  sententiam  ex- 
ponit; ope  exceptionis  proponi  eas;  in  solis  bonae  fi- 
dei judiciis;  soluiu  si  ex  eadem  causa  credita  exorian- 
tur. Quum  voro  niliil  dicat  de  contraria  sententia, 
uti  de  rebus  adhuc  disceptatis  solet,  sequitur,  sen- 
tentiam illam  aetate  Gaji  praevaluisse.  Unum  mo- 
net de  argentariis  singulare;  ut  si  quod  ipsi,  na- 
tum ex  negotiationibus  suis,  creditum  persequeren- 
tur adversus  talem,  cui  simul  aliquid  deberent,  tanto 
minus  comprehendendum  erat  in  intentione  formu- 

lae,  ue  causa  caderent.  Erat  casus,  quo  praevalue- 
rat sententia  Procul ianorum  (e). 

At  paulo  post  quam  Gajus  scripsisset  commen- 
tarios suos  (/),  D.  Marcus  receptam  Sabinianorum 
sententiam  mutare  coepit,  atque  ad  aliam  Procu- 
lianorum  accedere.  Non  expressit  quidem  D.  Mar- 
cus, compensationem  jam  fleri  ipso  jure  debere:  in- 
troduxit tantum,  ut  etiam  in  stricti  juris  judiciis 
ipsi  locus  esset,  opposita  tamen  exceptione,  § 30. 
I.  de  action.  Verum,  hoc  admisso,  subversa  ratio  est, 
quam  a Sabinianis  in  compensationibus  inspectam 
fuisse  exposuimus;  et  jurisprudentia  ad  Proculia- 
nos  discessit.  Debuit  enim  necessario  illud  recipi  , 
ut  etiam  ' tunc  admitteretur  compensatio  , quando 
credita  ex  causa  diversa  nascerentur.  Paul,  sent:  II. 
5.  3.  Quoniam  stricti  juris  negotiorum  unilateralis, 
ut  ajunt , natura  est;  nec  fieri  potest,  ut  mutua. 


(«)  Diversa  erat  natura  deductionum,  cum  quibus  bonorum  emtor  age- 
re debebat , ab  indole  compensationum.  Illae  etiam  inter  res  diversi  ge- 
neris fiebant ; ita  , ut  si  pecuniam  peteret  bono*ntm  emptor,  et  invicem  fru- 
mentum aut  vinum  is  deberet  , deductioni  locus  esset,  Gaj.  III.  65.  66. 

I f)  Aut  integros,  aut  saltem  tres  posteriores  commentarios  scripsisse 
Gajus  videtur  aetate  Marci  : sed  certe  ineunte  hujus  imperio ; nam  de 
bis , quae  D.  Marcus  da  lego  Plaetoria , de  cretione  , de  vadimoniis  con- 
stituit, mentionem  non  facit  - Tamen  Gajus  sententiam  ea mdcm  de  com- 
pensatione ope  exceptionis  opponenda  tenuit  etiam  quando  Edictum  pro- 
vinciale interpretatus  est ; quod  post  commentarios  conscriptos  praestitis- 
se videtur,  /.  5.  h.  t.  Vide  ( not.  g). 

quae  compensentur,  credita  ex  illis  nascantur.  De- 
nique universae  Sabinianorum  sententiae  brevis  vita 
superfuit.  Jam  Pomponius,  qui  aetate  Marci  floruisse 
videtur,  compensationes  ipso  jure  fieri  admisit,  te- 
ste Paulo  l.  4.  h.  t.  (g).  Tempore  Pauli  jam  pla- 
cuerat inter  omnes,  id,  quod  invicem  debetur,  ipso 
jure  compensari,  l.  21.  cod.  tit.  Et  Alexander,  cujus 
imperium  incidit  in  aetatem  Ulpiani,  mutua  debita 
pro  soluto  haberi  rescripsit,  vix  ac  utrinque  na- 
scuntur, l.  4.  C.  eod.  tit. 

Tam  jure  vetustiore,  quando  Sabinianorum  vi- 
gebat opinio,  quam  recentiore  Proculianis  amico, 

( g ) Species  fit  ln  l.  4.  de  fidejussore,  a quo  petAtur  . non  facta  com- 
pensatione ejus  quod  actor  reo  principali  vicissim  deberet ; male  peti,  Ne- 
ratius  , Pomponius  , Paulus  constituunt.  Non  convenit  prorsus  sequens  l.  5. 
Gaji  lib.  9.  ad  ed.  proci  nc.  ; ubi  fidejussori  convento  electio  datur  vel  com- 
pensandi ejus  quod  sibi , aut  ejus  , quod  reo  principali  debebatur,  vel  etiam 
utriusque  ; ecquid  enim  ille  eligat , si , vel  uno  opposito  , causa  cecidis- 
set actor  ? Certo  GAjus  talia  scripserat , quia  ipsius  opinio  erat,  non  Ipso 
jure  operari  compensationes.  Tribonianus  Autem  locum  ejus  fragmento  Pauli 
subjecit  eo  consilio , ut  doceret , posse  fidejussorem  compensandi  causa 
adhibere  credita  rei  principalis:  neque  id  detraxit,  quod  contradicere 
Paulo  aliisque  videbatur  ; quia  suo  tempore  non  amplius  qui  plus  peterent 
causa  cadebant.  Similo  quid  dicendum  est  de  § 39.  per*,  compensationes, 
I.  de  action.  ; ex  Gajo  certe  dosnmpta  comm.  IV.  61. , nimirum  ex  prima 
hujus  § 61.  parte , quae  deperiit.  Exprimit  dicta  § 39.  id  , quod  verum 
non  erat,  quando  non  solum  compensationes  ipso  jure  operari  placuerat,  ve- 
rum etiam  plus  petentes  causa  cadebant : at  tempore  Justiniani  verum 
denuo  factum  est,  quando,  licet  compensationes  ipso  jure  fierent,  tamen 
plus  petentes  non  amplius  amissione  litis  puniebantur. 

32 

retentum  fuit,  in  judiciis  realibus  compensationi 
locum  non  esse.  Tenebas  injuste  nummos  meos; 
debebam  tibi  ex  contractu  totidem;  compensare  non 
poteras.  Tanta  fuit  veneratio  dominii,  ut  tu  omni- 
no corpora  mea  restituere  deberes,  aliter  damna- 
tionem passurus ; peteres  a me,  quod  deberem,  se- 
parato judicio.  - Id  tamen  scrupulum  sapiebat.  Ad- 
missa praesertim  solutionis  flctiono  in  compensatio- 
nibus, idonea  ratio  non  erat,  cur  bae  non  ad  realia 
etiam  judicia  pertinerent : solutio  enim,  quae  fingi- 
tur, juris  cujusque  perimendi  vim  habet  ac  pote- 
statem. Hinc  Justinianus  sustulit  exceptionem  hu- 
jusmodi, atque  etiam  in  realibus  actionibus  admi- 
sit compensationem : nempe  ipso  jure  perficiendam  ; 
quod  conveniebat  juri  post  D.  Marcum  recepto,  l.  ult. 
pr.  C.  de  compens.,  § 30.  I.  de  actioti.  - Id  unum 
est  quod  novum  a Justiniano  introductum  fuit.  Peccat 
Imperator  in  d.  § 30. , quando , exposito  jure  ve- 
tustissimo de  compensationibus  ope  exceptionis  op- 
ponendis, mutationes  tacens  a jurisprudentia  indu- 
ctas, et  ad  Constitutionem  suam  continuo  desiliens, 
compensationes  ipso  jure  jam  fieri , incipit  dicere. 
Quasi  per  aequivocam  narrationem  auctorem  sese  no- 
vitatis hujus  posteritati  venditare  voluerit:  quod 
quidem,  ut  libere  dicam,  non  semel  ab  orientali 
Imperatore,  aut  ab  assentatoribus  ejus,  praestitum 
est.  Magis  autem  peccat,  quando  in  § 39.  I.  eod.  tit. 

ait,  credita  ex  eadem  causa  oriri  oportere,  ut  com- 
pensentur; quod  jamdiu  fuerat  sublatum.  Erroris, 
jam  a Theophilo  notati,  occasio  fuit,  quod,  translato 
in  paragraphum  illam  loco  Gaji  comm.  IV.  61., 
cautum  non  sit  a tribus  illis  vocibus  « ex  oadem 
€ causa  » , quae  ad  jus  jam  obliteratum  pertinebant. 

Quando  per  formulas  litigari  desiit,  cessavit 
extrinseca  diversitas,  qua  ejus,  quod  ipso  jure  ope- 
ratur, ab  eo,  quod  ope  exceptionis  opponitur,  di- 
stinctio manifestabatur.  Qualis  erat,  ut  quod  per 
exceptionem  opponendum  esset,  in  formula  inter- 
dum exprimi  deberet;  non  autem  ejus,  quod  ipso 
jure  obtineret,  ulla  ibidem  esset  expressio  facienda; 
uti,  hoc  cap.  YI  inennte /observavimus.  - Praete- 
rea cessavit  antiquus  ille  adversus  plus  petentes 
rigor;  Justiniano  denique  constituente,  eum,  qui 
majorem  debita  summam  peteret,  non  causa  cadere, 
sed  solum  de  damnis,  quae  reus  conventus  idcirco 
passus  esset,  hunc  reficere  debere,  producta  ad  tri- 
plum aestimatione,  /.  2.  § 2.  C.  de  plus  petii.  Quare 
si  quis,  ratione  compensationis  non  habita,  inte- 
grum persequatur,  litem  hodie  non  amittit,  quam- 
quam, opponente  reo,  aliquid  ex  petitione  detra- 
hendum esso,  judici  appareat.  - Non  tamen  ideo  pu- 
tandum est , inanem  factam  esse  inquisitionem . 
utrum  ipso  jure  compensatio,  au  ope  exceptionis 
fiat.  Restant  enim  effectus  inductae  ipso  jure  com- 

pensationis  , qui  non  essent , si  per  exceptionem 
tantum  haec  deduceretur.  Utputa  si  ad  usuras  te- 
nearis centum  a te  debitorum,  vix  ac  invicem  tibi 
quinquaginta,  licet  sine  usuris,  deberi  coeperunt, 
cessant  in  concurrentem  quantitatem  usurae  deberi; 
quia  soluta  quinquaginta  esse  videntur.  Si  credi- 
tum ad  quinquaginta  extiuctum  non  esset  ipso  jure, 
et  solum  exceptionis  promovendae  efficaciam  com- 
pensatio haberet,  usurae  deberi  perse verassent,  /.  4. 
C.  h.  t. 

Verum  in  tractatione  de  compensationibus  sem- 
per  memoria  tenendum  est,  primo  eas  ex  aequitate 
inanis  circuitus  vitandi  fuisse  generatas.  Accessisse 
fictionem  solutionis,  quae  idcirco  fictionum  naturam 
ita  conservat,  ut  cesset,  quotiescumque  repugnaret 
aequitas,  cujus  causa  fuit  excogitata.  Hinc  datam 
aliquando  compensatiouem,  aliquando  denegatam  vi- 
debimus, quae  deneganda  vicissim  aut  concedenda 
fuisset,  si  veram  ipsa  solutionem  contineret.  -.  Ecce 
si  ego  et  tu  simus  duo  rei  debendi  erga  tertiam 
personam,  haec  autem  debeat  vicissim  tibi;  ego  , 
qui  forte  compellor,  credito  tuo  ad  compensandum 
uti  non  potero,  l.  10.  de  duob.  reis.  Si  verae  solu- 
tioni aequiparanda  esset  reciproci  crediti  nativitas; 
eo  ipso,  quod  te  inter,  ac  tertiam  illam  personam, 
nata  credita  fueruut , solutio  intercessisset,  neque 
a me  peti  amplius  posset , quoniam  solutio  correi 

unius  liberat  et  alium.  At  aequitas  refragatur.  Ne- 
que enim  circuitus  ille  inanis  contingit,  qui  com- 
pensationum aequitatem  induxit.  Certe  si  natura 
correitatis  ea  esset,  ut  qui  solvit  posset  a correo 
repetere;  tunc  ambages  fieret,  me  creditori  com- 
muni, hunc  tibi , te  mihi  solvere : et  compensatio 
reciperetur.  Sed  repetitio  in  genere  correo  adversus 
correum  denegatur  (§  22);  res  iu  eo  manet,  ut 
ego  creditori  communi  solvam,  ipse  solvat  correo; 
neque  per  circuitum  ad  me  pecunia  revertitur : hinc 
excluditur  compensatio.  Atque  ex  his  intelligi- 
tur , cur  Papinianus  d.  I.  10.  excipiat  casum,  quo 
inter  correos  adsit  societas  ita,  ut  et  debitum  com- 
mune erga  tertium . et  creditum  quo  tu  in  eum- 
dem  potiris,  ad  societatem  pertineant.  Cum  enim 
in  tali  casu  sint  inter  nos  duos  damna  et  lucra 
communicanda;  optimo  ego  compulsus  creditum,  quod 
utrique  nostrum  prodest,  objiciam,  ne  solutionem 
faciam,  quae  utrique  nostrum  noceret.  Communi  de- 
bito creditum  commune  compensare,  inanis  circui- 
tus justa  amotio  est.  - Contra  fidejussor,  judicio* 
compulsus,  non  solum  quod  sibi,  verum  etiam  quod 
reo  principali  debetur,  opponere  potest,  l.  5.  h.  t., 
ne  ipse  actori , is  reo  principali , reus  principalis 
fidejussori  solvat  per  circulum.  In  hoc  casu,  suf- 
fragante aequitatis  ratione,  fingitur  solutio;  jam- 

vero,  solvente  reo  principali,  certe  fidejussor  etiam 
liberatur. 

Manifestum  est.  compensationes,  licet  ipso  jure 
operentur,  opponi  a reo  convento  debere;  neque 
enim  divinare  potest  judex.  Quod  quidem  saepissi- 
me in  jure  nostro  traditum,  /.  2.,  I.  5.,l.  9.  § 1. 
h.  t.,  I.  6.,  I.  7.,  L 8.  C.  eod.  fit.,  si  nimia  seduli- 
tate repetitum  videatur ; vel  auctoribus  eorum  loco- 
rum tribuendum  est,  qui  ope  exceptionis  compen- 
sationem esse  opponendam  adhuc  sentiebant , vel 
usui  loquendi  . qui  tunc  introductus  est  quando 
compensationes  per  exceptionem  opponebantur,  et, 
mutato  jure,  servatus  est,  utpote  innocuus,  atque 
oppositionem,  a reo  convento  etiamnum  faciendam 
idonee  significans.  - Jam  pone,  reum  conventum  de 
compensatione  tacuisse,  atque  ita  de  universa  pe- 
cunia ab  ignaro  judice  fuisse  damnatum.  An  sepa- 
rata, ad  creditum  suum  spectante . actione  petere 
poterit?  an  opponere  poterit  compensationem  actori 
promoventi  actionem  judicati?  Affirmat  Ulpianus 
I.  7.  § 1.  h.  t.,  tum  Antoninus  l.  2.  C.  eod.  fit. 
Rursus  a vera  solutione  discrimen  est ; de  qua  si 
tractaretur,  obesset  resjudicata  petenti , atque  ad- 
versus actionem  judicati  sumi  exinde  oppositio  non 
posset.  Etenim  quando  judex  sententiam  pronunciat, 
et  condemnat  vel  absolvit,  de  extremis  omnibus, 
ad  condemnandum  vel  ad  absolvendum  necessariis, 

implicito  judicat.  Cum  autem  absentia  modorum 
omnium  legitimorum  perimendae  obligationis,  ne- 
cessarium extremum  sit , ut  agnosci  debitum  , ac 
debitor  condemnari  queat ; tum  qui  judex  agnoscit 
et  damnat,  judicat  hoc  ipso,  solutionem  factam  non 
fuisse.  Compensationem  etiam  removeret,  si  veram 
ea  contineret  solutionem.  At  compensatio  de  sui 
natura  modus  non  est  resolvendi  debiti  legitimus, 
siquidem  ex  mera  aequitate  coepit  originem  suam; 
solum  ex  sententia  Proculianorum,  recentiori  aeta- 
te recepta , per  fictionem  solutionis , flexa  est  ad 
modos  legitimos.  Fictiones  autem  non  exagerari, 
neque  contra  rationem,  qua  inductae  sunt,  converti 
debent.  Cavendum  est  igitur,  ne  fictio  noceat  ei  , 
qui  jus  compensandi  habet ; cujus  nimirum  favore 
introductum  est,  ut  quod  jus  in  mera  aequitate  vere 
residet,  ad  solutiones  flexum  , fiat  efficacius.  Ergo 
non  habebitur  compensatio  pro  modo  legitimo , eo 
intuitu,  ut  judex,  illum,  qui  opponere  potuisset  et 
non  opposuit,  condemnans,  excludere  eam  implicite 
visus  sit,  ne  amplius  exercere  creditum  suum  ille 
ipse  possit , nevc  compensationem  serius  adversus 
judicati  actionem  objicere. 

At  siquis , justa  compensatione  non  opposita  , 
solverit  etiam  debitum  suum,  neque  ei  placeat  actio- 
nem, ad  suum  creditum  pertinentem,  exercere,  po- 
test condicere,  quasi  indebito  soluto  , /.  10.  §.  I. 

h.  t.  Rursus  compensatio  ipso  jure  valet,  atque  ae- 
quiparatur  solutioni ; quo  fit , ut  posterior  solutio 
quasi  indebita  ac  repetita  censeatur,  et  possit  con- 
dictio exerceri.  Hic  enim,  ubi  agitur  de  adjuvando 
illo,  qui  compensandi  jus  habet  , cujusque  favore 
solutionis  fictio  inducta  fuit,  in  fictione  hac  juste 
manemus. 

Vulgata  sunt  extrema,  quae  sunt  inducendae 
compensationi  necessaria.  Verum  esse  debet  illud , 
quod  opponitur,  creditum,  naturali  etiam  sufficiente 
(§  26):  purum  praeterea,  ne  indirecte  quis  ad  id 
repraesentandum  adigatur,  cujus  dies  aut  non  cessit 
aut  non  venit.  Debent  easdem  iuter  personas  cre- 
dita existere  ac  debita,  ne  illud  iniquitatis  admit- 
tatur, per  consumptionem  crediti  alieni  opponentem 
liberari,  l.pm.h.t.  Debent  res  fungibiles , ejus- 
demque  naturae,  in  objecto  esse  crediti  utriusque : 
aliter  enim  aliud  pro  alio  creditores  accipere  per 
injuriam  cogerentur. 

Aliquando,  extrema  licet  solita  existant , com- 
pensatio non  admittitur.  Observatur  id  primo  in 
quibusdam  fisci  aut  civitatum  creditis,  a jure  no- 
stro recensitis,  quae  publicam  utilitatem  propius 
pertingunt , maxime  vero  quae  ad  tributa  ac  ve- 
ctigalia spectant:  adversus  fiscum,  aut  civitatem, 
talia  persequentem  . nequit  adhiberi  compensatio  , 
/.  46.  § 5.  de  jnr.  fisci.  I.  3.  C.  h.  t.  - Praeterea 


Digitized  by  Google 


quibus  modis  obhoatio  tollitor  505 

quando  quis  interdicto  Unde  vi  repetat  momenta- 
neam possessionem,  qua  per  rapinam,  furtum,  ali— 
tcrve  injuria,  dejectus  fuit ; nulla,  ne  ex  compen- 
satione quidem  deprompta,  objectio  valet:  publico 
enim  refert,  illum  ante  omnia  restitui,  ceteras  dis- 
putationes omnes  ad  sua  judicia  remitti,  l.  ult.  fi. 
C.  h.  t.  - Neque  commendatas  res  actione  depositi 
repetens  patitur  compensationem  ; etenim  ob  fidem 
a depositario  religiose  servandam  * aliquid  compen- 
« sationis  nomine  opponi , sano  iniquum  esse  cre- 
« dimus  » § 30.  I.  de  action. 

Utrum  domino , actione  commodati  rem  repe- 
tenti, possit  opponi  compensatio,  quaeritur.  Gajus 
l.  IS.  § 4.  commod.  jus  pensationis  admittere  vi- 
detur. Commodatarius  in  re  commodata  necessarias 
impensas  fecit : certe  potest  actione  contraria  com- 
modati persequi  commodantem  dominum , ut  pe- 
cunia sibi  restituatur.  Contigit , coramodatarium 
actione  tali  usum  non  esse ; dominum  egisse  actione 
directa  ad  rem  repetendam.  Tum  commodatarius 
excipere  de  impensis  necessariis ; ac  velle  ex  causa 
impensarum  rem  retinere.  Id  ipsi  Gajus  apertissime 
concedit:  atque  ait,  posse  eum  habere  salvum  quod 
impendit  jure  pensationis.  - Obicem  parant  Diocle- 
tianus et  Maximianus  l.  ult.  C.  de  commod.  «Prae- 
« textu  debiti  restitutio  commodati  non  probabili— 
« ter  recusatur  * . Evidens  adeo  quibusdam  anti— 

nomia  videtur,  ut  in  textu  Codicis  detractae  voci 
« commodati  » aliam  « commendati  » subjiciant; 
atque  dispositionem,  a commodato  remotam,  revo- 
cent ad  regulas  de  deposito  singulares.  - Salvo  ta- 
men textu , retentionem  a compensatione  distinguen  - 
dam  arbitramur;  illam  a Gajo  concedi,  hanc  de- 
negari a Diocletiano  et  Maximiano.  Jus  retentionis 
qui  opponit , non  absolute  restitutionem  denegat , 
sed  restituendam  rem  fatetur  , suspendens  tantum, 
donec  sibi  de  suo  jure  satisfiat.  Quo  patet,  quan- 
tum retentio  a compensatione  differat,  per  quam 
restitutio  penitus  recusatur.  Sunt  autem  casus,  in 
quibus  jus  quidem  retinendi  est . compensandi  abest. 
Ecce  in  deposito.  Vidimus,  prae  fide  singulari  de- 
bita, non  posse  depositarium  , opposita  compensa- 
tione, restitutionem  omnino  denegare.  At  si  is  in 
deposita  re  necessario  impenderit,  nulla  ratio  est, 
cur  adversus  repetentem  dominum  simplici  reten- 
tione uti  nequeat ; ceu  bene  Vinnius  post  Glossa- 
tores  defendit.  Non  enim  retinendo  inficiatur  re- 
stitutionem , neque  fidem  turbat,  qui  ad  illud  tem- 
poris restitutionem  remitti  desiderat , quo  dominus 
fidem  praestet  vicissiin , restitntaque  pecunia,  lu- 
crum damno  depositarii  sui  cupere  desinat.  Sic  in 
casu  commodati.  In  commodato,  quod  de  rebus  non 
fungibilibus  contrahitur,  compensatio  idcirco  recipi 
nequit.  Eam  namque  in  his  tantum,  quae  numero, 

pondere,  mensura  constant,  concipi  notissimum  est, 
nosque  superius  memorabamus.  Hanc  excludunt  Im- 
peratores; absurdam  idcirco,  non  probabilem  esse 
notantes.  Toto  caelo  diversum  est,  si  ob  impensas 
in  rem  collatas,  sive  ob  damna  ex  re  eadem  ac- 
cepta, retinere  simpliciter  velit  commodatarius,  ne 
restituat,  quousque  do  illis  non  reficiatur.  Justis- 
simum id,  id  contractus  fidei  convenientissimum  ad- 
mittit Gajus.  Quin  turbet  pensationis  nomen  a Gajo 
adhibitura;  compensationis  enim  vocabulum  ali- 
quando pro  contributione,  pro  deductione,  tum  pro 
retentione  accipi  ob  vicinitatem  notionum,  comper- 
tissimum est,  /.66.  § 1.  sol.  matrim.  ( h ). 

§ 46.  Novatio. 

« Novatio  est  prioris  debiti  in  aliam  obliga- 
« tionem  vel  civilem  , vel  naturalem  transfusio  , 
« atque  translatio  : hoc  est,  cuui  ex  praecedenti 
« causa  ita  nova  constituatur,  ut  prior  perimatur. 
« Novatio  enim  a novo  nomen  accepit  et  a nova 
« obligatione  » /.  1.  pr.  h.  t.  Nova  autem  obli- 
gatio esse  intelligitur,  sive  objectum  debiti  varie- 
tur; sive  nova  debendi  causa,  titulus,  contractus 
substituatur,  ex.  gr.  ex  mutuo  in  stipulationem  de- 


I*)  Firmat  explicationem  nostram  Paulus  1.  15.  § i.  tie  furti*. 

bitum  convertatur,  arg.  I.  6.  § 1. , l.  7.  h.  t. ; sive 
personae  mutentur , alio  inducto  vel  creditore  vel 
debitore.  Novatio  , quae  per  mutationem  persona- 
rum fiat,  delegatio  dicitur  ; expromissio  autem  pro- 
prie , quae  per  substitutionem  novi  debitoris  (a).  - 
Certa  autem  esse  debet  in  obligatione  nova  ineunda, 
veteris  perimendae  voluntas;  de  qua  si  dubitetur, 
cumulatae  obligationes  duae  videbuntur  potius,  quam 
prior  per  alteram  extincta  censeatur ; l.  2.fi.h.i 
et  passim.  Cum  tamen  de  pluribus  casibus  anqui- 
reretur ; Justinianus  l.  8.  C.  h.  t.  omnino  exprimen- 
dam voluntatem  illam  esse  constituit  « nihil  pe- 
« nitus  prioris  cautelae  innovari , sed  anteriora 
« stare,  et  posteriora  incrementum  illis  accedere  , 
« nisi  ipsi  specialiter  remiserint  quidem  priorem 
« obligationem , et  hoc  expresserint,  quod  secun- 
« dum  magis  pro  anterioribus  elegerint  » ( b ). 

In  declaranda  novationis  et  solutionis  tum  re- 
latione , tum  differentia  , integra  de  illa  tractatio 


(a)  Aliquando  tamen . novationi , qnae  aliter  quam  per  variatas  per- 
sonas flat,  exproinissionls  nomon  datum  invenimus , /.  ult.deS.C.  Maeed. 

(b)  Numquam  igitur  novatio  admitti  debet,  constituente  Justiniano  , 
nisi  voluntas  novandi  fuerit  expresse  prouunciata  ; forma  expressionis,  at- 
que verborum  . requisita  est  omnino  . ita , ut  ne  quidem  ex  eo , quod  ac- 
tum esset , manifestata  voluntas  sufficeret.  Constitutio  clara  ost : qulcquid 
aliqui  dissentiendo  disputent.  Usus  tamen  plurium  locorum  admisit  tacitas 
novationes  , modo  de  voluntate  constaret : atque  ita  constituit  Cod.  gall. 
nrt.  1273. , atque  ital.  art.  1263. 

continetur.  - Similis  est  solutioni  novatio,  quatenus 
creditori  satisfacit,  qui  nova  obligatione  contentus 
dimittit  a priore  debitorem  suum,  accepta  quadam 
datione  in  solutum,  l.  8.  § 3.  ad  S.  C.  Vellej  an., 
I.  31.  § 1.  h.  t,  I.  187.  de  V.  S.  Hinc  fluit,  quod 
novatio  subjecta  obligationi  conditionali , quamvis 
pure  exprimatur,  conditionem  tamen  eamdem  tacite 
recipit,  l.  8.  § 1. , l.  14.  § 1.  h.  t. ; nam  uti  non 
solutionem,  ita  nec  satisfactionem  conditionalis  ob- 
ligatio praesentem  recipere  potest  (§  14.  not.  f).  - 
Simili  ratione,  si  obligationi  purae  subjiciatur  no- 
vandi animo  conditionalis  stipulatio,  non  illico  no- 
vatio fieri  videtur,  sed  tunc  demum,  quando  exi- 
stere  incipiat  conditio,  1.  14.  pr.  eod.  til.  Cum  enim 
sit  novatio  satisfactio  quaedam  , et  quasi  solutio , 
nemo  ita  suum  jactare  velle  praesumitur  , ut  de 
pura  et  certa  obligatione  confestim  amittenda  con- 
veniat per  novae  obligationis  incertae  acceptionem. 
Novatio  non  fit,  non  perimitur  obligatio  prior,  nisi 
quando  existens  conditio  certam  faciat  obligationem 
novam,  atque  idoneam  ita  continere  possit  antiquae 
satisfactionem.  Attamen  si  contra  probetur,  nova- 
tionem praesentem  fieri  voluisse,  utique  ea  statim 
admittetur:  obligatio  enim  antiqua  pura  est,  quae 
praesentem  satisfactionem  egregie  recipit;  obligatio 
autem  nova,  quamquam  conditionem  contineat , et 
incerta  sit,  non  tamen  nulla  est  (§  14);  est  in 

hac  aliquid , quo  quis  satisfieri  possit , licet  non 
soleat.  Imo  Servius  Sulpicius  existimavit,  non  ex- 
ceptionem, sed  potius  regulam  esse  debere,  ut  sta- 
tim,  et  pendente  conditione,  novatio  fiat ; sed  « alio 
« jure  utimur  * Gaj.  III.  179. 

Ex  iisdem  principiis  liquet,  generaliter  illum 
novandi  juris  sibi  competentis  habere  potestatem  , 
qui  posset  recipere  solutionem,  l.  10.  h.  t.  non 
pupillum  sine  auctoritate  tutoris , utique  tutorem 
solum , l.  20.  § 1.  h.  t. 

Neque  abest,  quod  novatione  facta  favore  unius 
e pluribus  reis  promittendi , alii  etiam  ad  solu- 
tionis similitudinem  liberentur,  arg.  I.  20.  ad  S.  C. 
Vellej  an . Ac  vicissim,  resoluto  per  novatiouem  jure 
unius  ex  correis  stipulandi,  omnium  jura  periman- 
tur ; uti,  adamussim  a solutione  argumentum  acci- 
piens , concludit  Venulejus  l.  31.  § l.  h.  t.  (c). 

At  aliunde  differt  a solutione  novatio,  quia  re- 
vora  creditor  in  novatione  nullam  pecuniam  accipit.  - 
Naturalia  debita  uti  solvi,  ita  et  novari  possunt , 


(e)  Obstat  Paulus  I.  27.  pr.  de  padi».  Paulum  exprimere  sententiam 
Proeulianoruin  , a Venulejo  refutatam  , putat  Cujacius.  Cui  ut  convenia- 
mus , nomina  jurisconsultorum  , a Paulo  allegata;  Ipsa  Venuleji  in  dispu- 
tando diligentia , ut  in  ro  nova ; denique  similitudo  novationis  cum  da- 
tione ln  solutum , suadent : cf.  Gaj.  III.  168.  Caeterum  non  diffitemur , 
haud  Improbabilem  esse  aliam  conjecturam , quae  est  apud  Voetium  ad 
tit.  de  duob.  rete , hum.  5. 

l.  1.  § 1.  h.  t. ; at  non  eadem,  erga  illa,  solutio- 
nis est  semper,  ac  novationis  validitas.  Pone  filium— 
familias  mutuo  accepisse  pecuniam ; naturaliter  ob- 
ligatum eum  esse,  et  solum  exceptionem  habero 
adversus  petentom  creditorem , notum  est  (§  26). 
Hinc  si  ipse  solvat,  quamvis  per  errorem,  recipere 
per  indebiti  condictionem  id,  quod  solvit,  non  po- 
test ; non  enim  ut  reddat  foenerator  , sed  tantum 
ne  petat,  Senatusconsulto  cautum  est  (§  26.  not.  c). 
At  si  ille,  paterfainilias  factus  , ductus  ignorantia 
probabili , novatione  facta,  camdem  pecuniam  sti- 
pulanti promisit,  creditori  agenti  ex  stipulatu  op- 
ponere poterit  exceptionem  in  factum,  scilicet  con- 
ceptam ita  « Nisi  contra  Senatusconsultum  Mace- 
« donianum  factum  sit  ».  Cum  enim  vere  numerata 
non  sit  pecunia,  et  adhuc  creditor  petat , res  ad 
Senatusconsulti  censuram  revocari  potest , l.  ult. 
de  S.  C.  Maced. 

Inde  etiam  fit,  ut  si  cui  speciale  de  recipienda 
ex  debitore  solutione  datum  sit  mandatum,  novare 
cum  eodem  non  possit;  quia  vere  nihil  acciperet; 
et,  sive  mutata  objecti  quantitate,  sive  persona  et 
qualitate  debitoris,  deteriorem  creditori,  eidemque 
mandanti  , generare  posset  conditionem.  Ideo  sta- 
tuitur in  l.  10.  h.  t.  eum,  qui  in  stipulatione  so- 
lutionis causa  adjectus  sit,  novare  non  posse  ; ipse 
enim  erga  stipulatorem  mandatarius  ost  recipiendae 

solutioni  ( d ).  Utique  tamen  uovare  potest  procurator 
omnium  bonorum,  1.20.  § 1.  eod.  tit. 

Nou  dissimile  est,  quod  generaliter  peculiarem 
obligationem  servus  novare  non  potest,  I.16.h.t.f 

1.  19.  de  solui. ; quamvis  exigendo  id,  quod  pecu- 
liari nomine  ipse  credidisset , liberet  debitorem , 
d.  I.  19.  de  sol  ut.  Quod  si  liberam  peculii  habeat  ad- 
ministrationem  , novare  etiam  potest ; de  quo  casu 
accipi  debet  l.  idt.  pr.  h.  t. : maxime  si  meliorem 
novando  faciat  conditionem  suam.  Etenim  si  do- 
nandi animo  novationem  faciat,  haec  non  valet;  quo- 
niam neque  liberam  administrationem  habens  do- 
nare potest,  ibid. 

Denique  non  semper  mora  jam  inita  purgatur 
per  novationem,  dum  certe  per  solutionem  plenam 
semper  emendatur.  Si  eo  animo  ut  mora  purgetur, 
novatum  sit , tunc  prodest  ad  talem  effectum  no- 
vatio; idque  maxime  ex  eo  actum  intelligitur,  quod 
res,  quae  solvenda  fuisset,  praesens  esset,  et,  pa- 
rato jam  ad  solvendum  debitore , contentus  cre- 
ditor novatione  fuisset,  l.  14.  pr.  h.  t.  , /.  72.  § 1. 

2.  3.  de  solut.  Secus  si  non  illud  in  novatione  per- 
ficienda consilium  fuerit;  idque  praecipue  intelli- 
gimus  ox  eo,  quod  res  non  praesens  fuerit,  neque 
fieri  potuerit  solutio,  quando  novatum  est , d.  L 72. 
§ 3.  de  solut.  ; et  ita  accipienda  est  l.  31.  pr.  h.  t. 

(d)  Add.  I.  »1.  M.  I. 

Cacteruiu  de  novatione  veterem  Bartoli  opinio- 
nem, a plerisque  derelictam,  renovare  auderem,  quod 
ad  perficiendam  eam  opus  non  sit  stipulatione.  Non 
enim  in  forma  atque  figura,  qua  componitur,  sed 
in  satisfactione  et  datione  quadam  in  solutum,  quam 
continet  , vis  inest  resolvendarum  obligationum. 
Secus  in  acceptilatione  observatur : quae  cum  ve- 
ram satisfactionem  nullam  contineat,  sed  ex  eo  pe- 
rimendarum obligationum  verbalium  potestatem  ca- 
piat, quod  omnia  in  contrarium  agantur;  necessario 
per  stipulationem  expediri  debet.  Accedit  generalis 
definitio  novationis,  quam  supra  retulimus  ex  Ulpiano 
l.  1.  pr.  h.  t.;  esse  eam,  quotiescumque  ab  una  in 
aliam  vel  civilem  vel  naturalem  obligationem  transfu- 
sio fiat,  atque  translatio.  Neque  omittendum  est,  no- 
vationem quamdam  fieri  per  transcripticia  nomina, 
Gaj.  III.  128.  seqq.,  ubi  nulla  intercedit  stipula- 
tio: tum  etiam  saepe  per  illum  quasi  contractum, 
qui  in  litis  contestatione  subest,  absente  rursus  sti- 
pulatione. Denique  idem  probatur  ex  l.  45.  § ult. 
mand.  Fidejussor  erat  apud  me  stipulatione  solita 
obligatus  pro  alio.  Mandat  jam  illo  mihi , ut  pe- 
riculo suo  agam  adversus  principalem  reum;  mau- 
dator  fit  (§  40).  Sequenti  mandato  liberari  eum 
ex  priore  causa,  Paulus  ait.  - Communis  de  neces- 
sitate stipulationis  opinio  subsistit  in  eo,  quod  tex- 

tus  plures  de  novatione  per  stipulationem  facta 
loquantur.  Quod  tamen  mirum  esse  non  debet.  Pri- 
mo enim  ordinarius  adeo  contrahendi  modus  fuit 
stipulatio,  ut  saepe  hujus  nomine  contractus  in  ge- 
nere significetur.  Maxime  vero  adhibetur  ea  in  no- 
vationibus ad  effectum  parandae  acceptilationis;  quan- 
do scilicet  novatur  praecedens  obligatio  non  verbalis, 
ad  hoc  , ut  iude  accepto  haberi  possit ; quod  per 
stipulationem  Aquilianam  perfici  debet.  Certe  autem 
stipulatio  intercedit  quotiescumque  nova  conventio, 
in  quam  transfundenda  prior  est,  maneret  aliter  in 
nudo  pacto;  velint  autem  qui  novationem  perficiunt, 
obligationem  novam  esse  civilem.  Uti  in  speciebus 
leg.  4.  § 4.  de  rejudic.,  I.  2.  C.  de  exec.  rei  jud.;  et 
in  delegationibus.  Ita  explicatur  frequens  facta  sti- 
pulationum in  novationibus  mentio,  quin  absolutam 
concludamus  necessitatem. 

Certe  cum  novatio  sit  modus  solvendarum  obli- 
gationum legitimus,  perimit  ipso  jure  praecedens 
creditum  cum  hypothecis,  pignoribus,  fidejussoribus 
suis,  1. 18.  h.  t.,  I.  4.  C.  de  jidejuss.  - Disputatur  de 
novatione,  quae  fiat  per  delegationem  novi  creditoris; 
an  delegatus  debitor  exceptiones  illas,  quibus  uti  ad- 
versus delegantem  antiquum  creditorem  poterat, 
adhibere  possit  contra  novum,  ex.  gr.  exceptionem 
doli,  ex  S.  C.  Macedoniano,  non  numeratao  pecu- 
niae ; item  in  integrum  restitutionem  ex  capite  ae- 

tatis ; aut  beneficium  competentiae.  In  delegatione, 
dum  nova  delegati  erga  eum , cui  delegatur  , na- 
scitur obligatio;  veteres  aliae  resolvuntur.  Videtur 
enim  delegatus  deleganti  solvere  ita,  ut  obligatio 
illius  erga  hunc  tollatur  : atque  etiam  delegans  sol- 
vero vidotur  ei , cui  delegatum  sit,  ita,  ut  ipsius 
erga  hunc  obligatio,  quae  antea  fuisset,  perimatur. 
Hinc  generalis  propositae  quaestioni  responsio  fluit, 
non  exceptiones,  aut  restitutiones,  aut  beneficia  illa 
posse  novo  creditori  opponi.  Obligatio  enim,  ad- 
versus quam  haec  proponenda  erant,  extincta  est; 
novaque  omnino  est  quae  successit,  l.  78.  § 5.  de 
jur.  dot.,  l.  33.  § 3.  de  donat.,  I.  41.  pr.  de  rejudic., 
I.  4.  § 20.  21.  de  doli  mali  et  met.,  I.  12. , l.  19., 
I.  33.  h.  t.,  1.6.  C.  de  X.  N.  P.  {e).  Quod  si  talis 
excipiendi  causa  fuisset,  unde  ‘etiam  soluti  repeti- 
tio detur,  ex.  gr.  dolus,  tunc  delegato  adversus  de- 
legantem, cui  solvisse  videtur  , indebiti  condictio 
competit,  l.  78.  § 5.  de  jur.  dot.,  I.  12.  h.  t.  - Ge- 
nerali huic  responsioni  subsunt  exceptiones.  Primo 


(«)  Distant  omnino  casus  , quibus  nova  ipsa  , quae  assumitur  obliga- 
tio , exceptione  vitiatur  ; voluti  si  mulier  , quae  intercessionis  causa  sese 
obligaverat  tibi , a te  delegetur  creditori  tuo ; hoc  enim  ipso  nova  facta 
est  intercessio.  Item  si  minor  circumventus  , cui  in  integrum  restitutio 
competebat , a creditore  delegetur  constitutus  adhuc  in  minoro  aetate  ; 
quia  haec  nova  circumventio , nova  causa  in  integrum  restitutionis  est , 
l.  19 . A.  L 

enim  excipiendus  casus  est,  quo  is,  qui  beneficium 
habeat,  unde  partialiter  obligatio  antiqua  summo- 
veretur,  illud  sibi  reservet,  quando  delegatur:  nam 
reservatio  usum  beneficii  etiam  adversus  novum  cre- 
ditorem tuebitur.  Huc  referenda  l.  32.  sol.  mcUr.; 
ubi  facta  reservatio  arguitur  ex  verbis  illis  « tam- 
« quam  debitor  mulieris  dotem  promiserit  »,  scilicet 
quatenus  mulieri  debebat,  neque  amplius,  promisit 
prior  maritus  posteriori.  - Praeterea  excipiendum 
est,  quando  delegatio  facta  fuerit  non  creditori  de- 
legantis, sed  ei,  cui  hic  donatum  volebat;  is  au- 
tem, qui  delegatus  est,  male  omnino  in  obligatione 
stabat,  dum  bene  se  obligatum  esse  per  ignoran- 
tiam putabat.  Julianus  humanitatis  causa  doli  mali 
exceptionem  delegato  concessit,  ut  creditorem  no- 
vum, qui  lucrativam  causam  persequitur,  repellere 
possit;  imo  etiam  condictionem,  ut  ab  eo  accepti- 
lationem ac  liberationem,  obtineat,  l.  2.  § 3.  de  donat. 
Ulpianus  in  l.  7.  pr.  de  doli  mali  et  met.  sententiam 
eamdem  Juliani  refert,  atque  probat.  Verum  bene 
tenendum  est,  non  huic,  quam  descripsimus,  exce- 
ptioni locum  fore,  nisi  duo  illa  expressa  concurrant; 
lucrandi  causam  in  eo  esse,  cui  delegatio  facta  fuit; 
et  nihil  bene  a delegato  deberi.  Si  enim  non  om- 
nino male  obligatus  hic  esset,  sed  solum  competen- 
tiae beneficium  habuisset ; sententia  Juliani  locum 
non  habet,  et  regula  generalis  revertitur  de  beneficio 

adversus  novum  creditorem  non  opponendo;  maxi- 
me cum  personale  omnino  illud  beneficium  sit,  scii, 
inter  certas  tantum , a jure  determinatas  personas 
exerceatur,  l.  33.  § 3.  de  donat.,  I.  41.  pr.  de  re- 
judic.,  I.  33.  h.  t.  - Denique  similis  Juliani  huma- 
nitas admissa  est  in  casu  alio,  nempe  quando  is ; 
qui  nihil  debebat  et  per  ignorantiam  sese  debere 
putabat,  delegatus  sit  tali , qui  paritor  per  igno- 
rantiam creditor  esse  censebatur,  l.  2.  § 4.  de  do- 
nat., I.  7.  § 1.  de  doli  mali  et  met. 

Superest  quoad  novationem,  u t de  illa  loqua- 
mur , quam  judicialem  vel  necessariam  nuncupare 
solent.  - Per  litis  contcstatiouem  obligationes  at- 
que actiones  extingui,  saepe  in  jure  nostro  tradi- 
tum est.  Agnita  hinc  in  litis  contestatione  quae- 
dam novatio  est;  quamquam  nomen  ipsum  novatio- 
nis non  saepe  datum  a juris  nostri  auctoribus  in- 
veniamus , ex  eo,  quod  minor  quam  solitae  nova- 
tionis, sit  hujus , uti  videbimus , efficacia.  Aperte 
tamen  novationis  nomen  usurpatur  in  fragm.  va- 
tie. § 263.  « nec  interpositis  delegationibus  aut 
« inchoatis  litibus  actiones  novavit  ».  Item  dele- 
gationis proximam  vocem  adhibitam  habemus  in 
l.  11.  § 1.  h.  t.  Atque  implicite  Paulus  novatio- 
nem quamdam  in  litis  contestatione  necessariam 
agnoscit  l.  29.  h.  f.  « Aliam  causam  esse  nova- 
« tionis  voluntariae,  aliam  judicii  accepti*  - E Scri- 

ptoribus  illis,  qui  nullam,  quae  stipulatione  careat, 
novationem  concipiunt,  aliqui  ad  cautionem  judica- 
tum solvi,  quam  reus  daret,  recurrunt:  stipulatio- 
nem fuisse  notant,  datis  fidejussoribus;  addunt,  com- 
mixtam eam  aut  saltem  coaevam  litis  contestationi 
fuisse;  ita  novationem  in  litis  contestatione  conti- 
neri posse  concludunt.  - Obstat , quod  non  modo 
nullum  testimonium  sit,  cautionem  judicatum  solvi 
litis  contestationi  fuisse  comitatam;  verum  praeces- 
sisse illam,  constet  ex  Vlp.  fragm.  vimlobon.  IV. 
1.,  et  ex  fragm.  vatie.  § 92.  93.  Quibus  ex  frag- 
mentis novimus,  quod  si  reus  conventus  cautionem 
dare  denegaret,  quando  dare  eam  oportuisset;  actor 
per  interdicta  Quem  fundum , Quam  hereditatem  , 
Quem  usumfructum,  possessionem  ad  se  trahere,  et 
incommodum  agendi  in  illum  convertere  ac  trans- 
ferre, poterat.  Quae  quomodonam  expedirentur  non 
intelligitur,  si  credamus  in  lite  contestanda,  ipsoque 
ineundo  judicio,  et  non  antea,  cautionem  judicatum 
solvi  dandam  fuisse  (/ ).  - Obstant  et  alia.  Gajus 
enim  docet  comm.  III.  ISO.  181. , cotum.  IV. 
106.  107,  peremptionem  veteris  actionis  , nempe 
novationem,  in  litis  contestatione  non  contingere  , 
nisi  legitimo  judicio  agatur,  praeterea  in  personam, 
ac  denique  formula,  quae  juris  civilis  intentionem 


if)  A dd.  /.  11.  tjui  «olfai.  oot/ . 


Digitized  by  Google 


QUIBUS  MODIS  OBLIGATIO  TOLLITUR  519 

habeat : non  igitur  si  imperio  continenti  judicio  , 
non  si  legitimo  quidem  judicio,  at  in  rem,  vel  for- 
mula in  factum  concepta , agatur.  Videamus  nunc 
quibus  in  judiciis  cautiones  darentur  a reo  convento. 
Dabantur  in  realibus:  scilicet  si  per  formulam  pe- 
titoriam ageretur,  cavebatur  judicatum  solvi;  quod 
si  ageretur  per  sponsionem,  dabatur  cautio  pro  prae- 
de litis  ct  vindiciarum,  Gaj.  IV.  91.  - Intro- 
ductum id  est,  quando  recens  erat  legis  actionum 
memoria.  Quae  quum  vigerent,  poterant  dici  a prae- 
tore vindiciae  etiam  actori  . scilicet  ipsi  addi  po- 
terat rei  litigiosae  possessio.  Quisquis  vero  fuisset, 
cui  vindiciae  dictae  essent , sive  actor , sive  reus 
conventus,  is  jubebatur  a praetore  praedes  adversa- 
rio dare  litis  et  vindiciarum,  hoc  est  rei  atque  fru- 
ctuum, Gaj.  IV.  16.  Quando  formularum  systema 
substitutum  est , atque  inductum  , ut  reus  sempor 
possideret;  aequum  visum  est,  ut  ipsi  onus  satisdan- 
di imponeretur,  Gaj.  IV.  89.  Contra  observabatur 
in  judiciis  personalibus.  Generaliter  in  his  reus 
conventus  non  cavebat , certis  causis  exceptis  , a 
praetore  significatis  « propter  genus  actionis,  ve- 
« luti  judicati  depensive,  aut  cum  de  moribus  mu- 
* lieris  agetur;  propter  personam,  velut  si  cum  eo 
« agitur,  qui  decoxerit,  cujusve  bona  a creditori— 
« bus  possessa  proscriptave  sunt,  sive  cum  oo  he- 
« rede  agatur  , quem  praetor  suspectum  aestima- 

« verit  » Gaj.  ■ IV . 102.  - Quanta  igitur  inter 
novationem  judicialem,  atque  cautionem  judicatum 
solvi,  disparitas  est ! quanta  disjunctio  ! In  realibus 
judiciis  non  novatio  fit;  in  his  ipsis  dabantur  cau- 
tiones: abesse  solebant  ab  judiciis  personalibus  cau- 
tiones; eaque  tantum  recipere  novationem  possunt. 
Quando  autem  in  casibus  singularibus  cavebatur 
ab  eo.  qui  personali  judicio  conveniretur,  etiam  tunc 
erat  cavendum,  quando  imperio  continenti  judicio, 
aut  in  factum  concepta  formula  agebatur,  ac  rursus 
aberat  novatio. 

Nobis,  qui  etiam  stipulatione  expertem  nova- 
tionem agnoscimus,  sufficit  ad  novationem  judicia- 
lem intelligendam  notio  quasi  contractus,  qui  inest 
litis  contestationi.  Litis  contestatio  erat,  quando  li- 
tigantes per  declarationes  suas  litis  objectum  de- 
terminabant , ad  hoc , ut  idoneum  fieret  quod 
ad  judicem  deferri  posset ; testibus  de  hoc  in- 
vocatis solemni  illa  voce  testes  estote.  Incipie- 
bat ex  ea  judicium  ; quamvis  apud  praetorem 
in  jure  peracta  fuisse  videatur  ; ultimum  scilicet 
actum,  qui  in  jure  fieret,  continuisse,  dationi  for- 
mulae coaevum.  Quoniam  judicia  atque  sententias 
religiose  observari  magnopere  referebat,  sapienter 
jura  nostra  in  actu  illo,  unde  judicium  incipiebat, 
consensum  inter  litigantes  finxerunt;  nempe  quasi 
contractum  de  judicio  , quod  erit,  servando,  deque 

actore,  si  vicerit,  ita  restituendo,  ac  si  res  oo  ipso 
litis  contestatae  tempore  praestita  fuisset  eidem.  - 
Effectus  plures  ex  hoc  quasi  contractu  na&cuntur  , 
quos  singillatim  enumerare  non  est  hujus  loci.  Ali- 
quando effectus  talis  est,  ut  in  eum  quasi  contra- 
ctum veteris  obligationis  et  actionis  transfusio  fiat; 
nimirum  perficiatur  novatio  , atque  extinctio  ipso 
jure  veteris  obligationis.  Quando  contractus  verus 
in  medio  est,  tunc,  uti  vidimus,  a voluntate  con- 
trahentium expectaraus  an  extinguere  velint,  ac 
novare  contractum  atque  obligationem  priorem.  In 
litis  contestatione  jus  ipsum  civile , quod  quasi 
contractum  inducit , definit , an  et  quando  nova- 
tio sit.  Videlicet  tunc  agnita  novatio  est,  quando 
legitimo  judicio,  in  personam,  formula  in  jus  con- 
cepta ageretur,  uti  superius  diximus.  - Hinc  si  post 
judicium  ita  susceptum  vellet  actor  actione  veteri 
novitcr  experiri;  ipso  jure  excludebatur,  quia  litis 
contestatione  dari  oportere  exinde  desiit.  Si  vero 
imperio  continenti  judicio,  aut  in  rem,  aut  formula 
in  factum  concepta,  actum  esset;  poterat  ipso  juro 
actor  et  dum  litigabatur,  et  etiam  post  rem  judi- 
catam, ad  veterem  actionem  reverti.  Datae  tamen 
sunt  adversus  eum  exceptiones  rei  in  judicium  de- 
ductae, et  rei  judicatae,  Gaj.  III.  ISO.  181.,  IV. 
106.  107.;  ne  bis  de  eadem  re  actio  sit.  Id  enim  ne 
fiat  cavendum  esse,  monet  Quintilianus  hist.  Orat. 

VII.  6.  4.,  et  regula  juris  est  l.  57.  de  R.  I.: 
maxime  cum  aliter  duo  judicia  contradictoria  ad 
invicem,  incerto  exitu,  pessimo  in  civitate  exemplo 
possent  derivare.  Ulpianus  in  l.  3.  §11.  de  pecul., 
et  quasi  contractum,  et  novationem,  enunciat  « naiu 
« sicut  in  stipulatione  contrahitur  cum  filio , ita 
« judicio  contrahi  : proinde  non  originem  judicii 
« spectandam  , sed  ipsam  judicati  veluti  obliga- 
re tionem  *. 

Differt  novatio  haec,  quae  per  litis  contestatio- 
nem fit,  a novatione  voluntaria,  in  effectibus  suis, 
/.  29.  h.  t.  Non  enim  veteris  obligationis  accesso- 
ria tolluntur;  non  privilegia  cadunt,  non  hypothe- 
cae, neque  usurae,  quae  antea  debebantur,  currere 
desinunt,  d.  I.  29.  (§  32).  Specialia  de  fidejus- 
soribus ob  singularem  ipsorum  cum  reo  principali 
conjunctionem  observavimus  (§  36). 

Postquam  formularum  systema  cessavit,  multum 
e litis  contestatione  mutatum  est.  Jure  noYo  litis 
contostatio  non  novat , non  extinguit  ipso  jure  ve- 
terem actionem.  Servatur  tamen  effoctus,  quem  bo- 
nus judiciorum  exitus  omnino  desiderat : ut  exce- 
ptionibus arceatur  actor,  qui  rursus  agat  adversus 
eum,  cum  quo  litem  est  contestatus. 

§ 47.  Acceptilatio. 

Acceptilatio  est  modus  legitimus  extinguendi 
per  stipulati oneiu  obligationes  ex  contractu  verbali 
natas,  et,  post  introductam  stipulationem  Aquilia- 
nam (a),  etiam  alias  quaslibet  obligationes  , quas 
servare  nolumus  aut  etiam  non  debemus,  § 1.  2. 
/.  quib.  rnod.  toll.  oblig.  Origo  adbibendae  acce- 
ptilationis fuit , quando  debitum  displiceret.  Aut 
quod  universus  contractus,  unde  obligatio  nata  est, 
displiceat , neque  e re  nostra  esse  putemus  in  illo 
manere ; aut  quod  sine  tanta  contractus  displicentia 
creditor  coeperit  modo  consilium  liberandi  debito- 
ris, animo  remittendi  debiti,  puta  quia  debitoris, 
qui  solvendo  non  sit,  angustias  misereretur.  Sic  le- 
gata liberatione  debitori,  heres  acceptum  facere  de- 
bet, l.  3.  § 3.  de  liberat,  letj. : si  convenerit,  ut  tc 
liberem  debitorem  meum  ad  hoc  , ut  tu  mihi  ex- 
promissorem dares,  accepto  liberaro  te  debeo,  l.  4. 
de  cond.  caus.  dat.  : et  si  per  errorem  quis  pro- 
miserit, petere  potest  condictione  incerti , ut  acce- 
ptum sibi  feratur,  l.  3.  de  condiet,  sine  causa.  - 


(<i)  Introducta  stipulationo  Aquiliana , acceptilatio  ctl»m  in  negotiis 
sinallagmaticis  adhibita  est,  et  tali  quidem  frequentia,  ut  inde  sumpse- 
rit Modestinus  definitionem  suam  l.  1.  h.  t.  - Add.  I.  ult.  tod.  Iit. 


Digitized  by  Google 


524 


CAPUT  VI. 


Verum  introducta  semel  acceptilatio,  adhibita  etiam 
interdum  est,  quando  non  displiceret  debitum, sed 
potius  vellet  creditor  sese  de  eo  satisfactum  decla- 
rare. Veluti  si  inceperit  debere  vicissim  debitori 
suo  rem  aliam,  quae  parem  debitae  haberet  valo- 
rem : nam  per  acceptilationem  mutuam  liberatio 
utri nque  parari  potest.  Pariter  si  creditor  centum 
donare  debitori  vellet,  et  centum  adamussim  essent 
in  debito,  acceptum  habet,  quasi  centum  debita  ha- 
buerit, et  rursus  dederit,  occultatis  actionibus.  Item 
si  femina  nubens  ei,  qui  centum  ipsi  debebat,  do- 
tem sibi  de  centum  velit  constituere,  acceptum  fa- 
cit , atque  recepisse  centum  , inde  eadem  dedisse 
videtur  , l.  10.  de  comi.  caus.  dat.  « quia  nihil 
« interest,,  utrum  ex  numeratione  pecunia  ad  eum...., 
« aut  per  acceptilationem  pervenerit  * . 

Notum  est,  veluti  imaginariam  solutionem  fieri 
in  acceptilatione  : Quod  ego  tibi  promisi,  habesne 
acceptum  ? Habeo , Gaj.  III.  169.  171.  Figura 
haec  solutionis  graves  ac  plures  generat  effectus. 
Si  ex  alternatim  debitis  accepto  latum  sit  alteru- 
trum, integra  obligatio  tollitur,  « quia  acceptilatio 
« solutioni  comparatur  » l.  7.  § 1.  de  liber.  le;f.  - 
Non  sub  conditione  acceptilatio,  non  in  diem  fieri 
potest  « nam.  solutionis  exemplo  acceptilatio  solet 
« liberare  » l.  4.,  I.  5.  h.  t.  (§  14). -Si  uni  ex  plu- 
ribus debendi  correis  accepto  habeatur  . liberantur 

universi  « quoniam  vellit  solvisse  videtur  is , qui 
« acceptilatione  solutus  est  » l. 16.  h.  t.  (§  48).  — 
Uti  et  si  unus  e pluribus  correis  credendi  acce- 
ptum habeat,  Jus  omnium  subvortitur ; l.  13.  § ult. 
h.  t.  - Item,  acceptilatione  reo  principali  facta,  li- 
beratur fidejussor,  l.  5.  pr.  de  Ub.  leg.,  et  viceversa, 
l.  13.  § 7.  h.  t. 

Quoniam  vero  mera  solutionis  figura  in  ac- 
ceptilatione est,  nou  realis  numeratio,  imo  ex  ori- 
ginaria acceptilationis  notione  id  agitur , ut  di- 
scedatur ab  obligatione  , non  ut  satisfiat ; ali- 
quando haec  a solutione  separatur.  Potest  ea  per 
partes  fieri  in  alternativa  obligatione,  l.  17.  h.  t., 
dum  in  obligatione  tali  solutio  partis  non  recipi- 
tur (§  24).  - Non  expressa  quidem  conditio  adjici 
acceptilationi  potest,  at  tacitam  ipsa  recipit,  l.  12. 
h.  t.  (§  14).  - Accepto  rogare  is  tantum  potest,  qui 
debet,  non  alius  pro  eo,  nec  pater  pro  filio,  l.  8. 
§ 4.  h.  t.  (§  12),  dum  solvere  quisque  potest  pro 
alio.  - Servus  accipere  potest  interdum  a debitori- 
bus solutiones,  l.  35.  de  solut. ; non  autem  acceptum 
habere,  nec  jussu  domini,  l.  22.  h.  t.  - Mulier  sine 
tutoris  auctoritate  acceptum  facere  non  poterat,  cum 
alioquin  solvi  ei  sine  tutoris  auctoritate  posset , 
Gaj.  III.  171.  - Aliam  distinctae  a solutione  ac- 
ceptilationis consequentiam  inferius  notabimus  (§48. 
not.  c). 

§ 48.  Contrarius  consensus.  - Pactum  de 
noti  petendo. 

Si,  forma  stipulationis  non  adhibita,  convenia- 
mus de  discedendo  a contractu,  qui  displicere  coe- 
perit; pactum,  quod  juris  civilis  efficacia  caret, 
obligationis  ipso  jure  tollendae  vim  non  habet.  - 
Verum  si  talis  contractus  praecesserit,  qui  consensu 
solo  fuerit  perfectus,  resque  sit  integra,  conventio 
illa  ipso  jure  resolvit,  quia  adest  modus  tollendi 
obligationes  legitimus  ex  l.  153.  de  R.  I. , actis 
nimirum  in  contrarium  his , in  quibus  obligatio 
consistebat.  Inquam,  rem  integram  esse  oportere ; 
si  enim  ad  executioncm  perduci  incepisset  contra- 
ctus, aliud  quid  consensui  accessisset,  quod  distrahi 
simplici  dissensu  jure  civili  non  posset , 1.7.  § 6. 
de  pact.,  § ult.  I.  ipiib.  mod.  foll.  oblig.  - Ita 
fit , ut  per  contrarium  consensum,  contrariam  vo- 
luntatem, seu,  uti  Interpretes  dicunt,  mutuum  dis- 
sensum, obligatio  extinguatur. 

Neratius  tamen  l.  58.  de  pad.  proponit  aucto- 
ritate Aristonis  medium  , quo  idem  resolvendi  ef- 
fectus obtineatur,  etiam  rebus  non  integris,  ex.  gr. 
soluto  jam  ab  emtore  pretio ; nempe  ut  dissensui 
addatur  restitutio  solutorum.  Enimvero,  actis  rursus 

in  contrarium  universis,  redit  regula  dictae  leg.  153. 
de  R.  I. 

Aliquando  mutuus  dissensus  non  directa  ora- 
tione expressus  est,  sed  implicitus.  Talis  est,  quando, 
postquam  contractum  sit,  pactum  substantiale  sub- 
jiciatur, scilicet  mutans  negotii  substantiam.  Papi- 
nianus l.  72.  de  contrahenda  emt.  in  parte  prima 
tractaverat  de  pactis  ex  intervallo  conventis , ad 
adniiqicula  pertinentibus,  atque  distinxerat  ea,  quae 
addunt,  ut  actionem  non  generent,  ab  illis,  quae 
detrahunt,  ut  dent  exceptionem  (§  4.  not.  b).  Quae- 
rit in  parte  secunda.  « An  idem  dici  possit,  aucto 
« postea,  vel  diminuto  pretio  » . Et  significat,  dis- 
tinctionem ab  antecedenti  de  adminiculis  indagine 
in  eo  consistere , « quoniam  emtionis  substantia 
« constitit  ex  pretio  » : pretium  substantiale  est 
in  emtione  venditione;  pactum  ergo,  quod  pretium 
mutat , afficit  certe  substantiam.  Proposita  sic  a 
Papiniano  quaestione,  Paulus  quasi  notans,  atque 
reprehendens,  ait  « si  omnibus  integris  manenti- 
« bus,  de  augendo  vel  diminuendo  pretio  rursum 
« convenit,  discessum  a priore  contractu,  et  nova 
« emtio  intercessisse  videtur  » . Scilicet  nimis  quae- 
stionem hanc  a quaestione  circa  adminicula  esse  dis- 
paratam, nullam  hic  distinctionem  fieri  posse  in- 
ter pacta  augentia  et  pacta  diminuentia  pretium  , 
quasi  illa  addentibus,  haec  detrahentibus  recensenda 

sint;  omnia  dejicere  emtionem,  cujus  afficiunt  sub- 
stantiam , et  in  novam  emtionem  convertere , si 
rebus  integris  fuerint  conventa.  Eadem  habet  Pom- 
ponius l.  2.  de  rescind.  vend.  « Si  quam  rem  a 
« te  emi,  eamdem  rursus  a te  pluris,  minorisve 
« emero,  discessimus  a priore  emtione  : potest  enim, 
« dum  res  integra  est,  conventione  nostra,  infecta 
« fieri  emtio  , etc.  » Et  re  quidem  vera  non  an- 
tiquus servari  potest  contractus,  si  servetur  pactum, 
ubi  illius  substantia  subvertitur;  non  id  manere 
dici  potest , cujus  extremum  aliquod  substantiale , 
vel  ex  parte  , labefiat ; denique  , pretio  mutato  , 
emtio  eadem  non  est.  Atque  haec  pacti  posterioris 
adversus  contractum  priorem  oppositio  , quae  con- 
trariam voluntatem  significat,  efficax  est  etiam  jure 
civili ; “si,  rebus  integris  manentibus,  illud  conven- 
tum sit,  nempe  ante  solutionem  pretii  olim  con- 
stituti. Tunc  enim  operari  potest  mutuus  dissensus, 
uti  modus  civilis  extinguendarum  obligationum  (a). 


(a)  Praedictis  obicem  facit  Ulpianus  /.  7.  § 6.  de  pact. , qui  in  eadetu 
specie  non  abiri  in  totum  ab  emtioue  ait , sed  partem  ejus  mutari ; uou 
totam  rem  tolli  , sed  reformari , et  quodammodo  quasi  renovari  contractum, 
quasi  repeti  partem  emtionis . • Resp  : Novus , qui  vere  est , substituitur 
veteri  contractus  : facile  autem  ea,  quae  substituuntur  , referuntur  his  , 
quibus  facta  est  substitutio.  Jam  vero , rerum  exitu  considerato,  cum  in 
novo  contractu  omnia  sint  veteris  extrema , excepto  augmento  illo  aut 
dimiuutione  pretii ; tum  eadem  efficiuntur  ex  novo , quae  afferret  anti- 

Praeterea  mutuus  dissensus  implicite  contineri 
potest  in  pacto  de  non  petendo  , seu  ne  petatur. 
Uti  acceptilatio  (§  47) , ita  et  pactum  de  non  pe- 
tendo duplici  diverso  consilio  fieri  potest.  Aut  quia 
displicet  nobis  totus  contractus  : aut  solum  quia  de- 
bitorem obligatione  relevari  volumus  vel  liberalitatis 
causa,  vel  quia  aliquid  ci  paris  valoris  debere  coepi- 
mus , et  couvenimus  ne  petamus  ad  invicem  , vel 
alia  de  causa  ex  illis  ipsis,  quas  de  acceptilatione 
tractantes  enumeravimus  ( b ).  Si  altero  hoc  consilio 
pactum  sit , pactio  certe  mutuum  dissensum  non 
continet;  continet  autem  hunc,  si  priore  illa  vo- 
luntate fuerit  conventum.  Hinc  si  ob  absolutam  con- 
tractus displicentiam  de  non  petendo  conveniatur , 
contractus  autem  consensualis  esset,  et  res  integra, 
tollitur  ipso  jure  obligatio.  Quod  si  aut  non  tali 
voluntate,  sed  relevandi  tantum  debitoris  causa, 
conveniatur , aut  illa  quidem  voluntate  , sed  non 
consensuali  contractui,  rebus  integris,  pactum  sub- 
jiciatur; nonnisi  exceptio  generabitur,  unde  volun- 
tas, qualis  fuit,  servetur.  Quandoquidem  pacta  ad- 
jecta ex  intervallo , uti  vidimus  suo  loco  (§  4) , 


quus  , praeter  mutationem  hujusmodi.  In  exitu  res  considerari  perinde  po- 
test , ac  ai  per  pactum  reformatus , et  renovatus  contractus , parsque  ea  , 
a qua  recessum  non  est , repetita  fuisset. 

(6)  Si  pactum  de  non  petenda  una  specie  subjiciatur  obligationi  al- 
ternativae , vel  generis , tertiam  etiam  explicaUonem  recipere  potest  ( § 25 ). 

34 

vim  civilem  non  habent,  nisi  quando  ad  regulas 
civiles  mutui  dissensus  possint  revocari  ( c ). 

(e)  Ex  distinctione  duarum  rationnm  , quibus  pactum  de  non  petendo 
fleri  potest , compositio  sumitur  inter  Itg.  5.  pr.  de  rescind.  vetid. , I. 
ult.  de  acceptO. , et  Itg.  56.  de  pact.  Quaeritur  : In  contractu  sinallag- 
matico,  ex.  gr.  in  emtione  venditione  , aut  In  locatione  conductione , pa- 
ctum de  non  petendo  , favore  unius  ex  contrahentibus  conceptum  , prode* 
rltno  ad  hoc , ut  alius  etiam  liberetur?  Idemque  disputatur  de  acceptila- 
tione , per  stipulationem  Aquilianam  facta  de  uno  solo  e duobus  debitis , 
utrum  ad  aliud  etiam  protrahatur : non  quidem  ut  alius  debitor  per  ip- 
sam , quam  non  sui  sed  alterius  faTore  fecit , acceptilationem  llberotur , 
sed  velntl  per  mutuum  dissensum  , saltem  ope  exceptionis.  De  acceptila- 
tione Julianus  I.  5.  pr.  de  reee.  reti d.  affirmat , alium  etiam  contrahen- 
tem obligatione  sua  liberari  ita , uti  descripsimus , « et  perinde  habea- 
« tur , ac  si  convenisset  inter  eos  , ut  neuter  ab  altero  qnicquam  peto- 

< ret : sed  ut  evidentius  appareat , acceptilatio  in  hac  causa  non  sua  na- 
« .tura,  sed  potestate  conventionis  valet ».  Atque  in  eamdem  sententiam  com- 
posita est  l.  ult.  de  acceptO.  Labeo  quidem  dixerat,  quod  si  unus  e contrahen- 
tibus alteri , ego  ex.  gr.  tibi , acceptum  feci,  non  idcirco  a te  vicissim  libera- 
tus sum.  Paulus  vero  corrigit , et  si  < nondum  res  intercessit : utrinque 
« per  acceptilationem , tametsi  ab  alterutra  parte  dumtaxat  intercessit , 

< liberantur  obligatione  >.  Sed  Julianus  ipse  /.  56.  de  pactis  respondet  < Si 
« convenerit  , ne  dominus  a colono  quid  peteret , et  justa  causa  conven- 

< tionis  fuerit,  nihilominus  colonus  a domino  petere  potest  > - Distingue 
ita : Aut  pactum  de  non  petendo , vel  acceptilatio  intercessit  eo  animo , 
quod  omnino  contractus  displiceret , et  tunc  certe  magis , quam  expres- 
sum sit , operabitur  ; quaelibet  ex  contractu  Illo  obligatio  summoveri  de- 
bebit. Aut  solum  animo  liberandi  ab  obligatione  ejus  , cujus  favore  con- 
ventio est  concepta  vel  acceptilatio , nempe  intuitu  circumstantiae  alicu- 
jus  ex  superius  descriptis ; et  tunc  ad  aliam  obligationem , de  qua  cogi- 
tatum non  fuit,  perperam  pacti  aut  acceptilationis  efficacia  produceretur. 
Ad  primum  casum  respicere  Julianum  io  I.  5.  pr.  de  rete,  terni. , patet 

Quare  pactum  de  non  petendo,  excepto  casu  , 
quod  animo  tollendi  contractus  consensualis,  reque 
integra , conveniatur , quo  quidem  casu  firmatur 
principio  juris  civilis  in  l.  153.  de  R.  I. , in  ge- 
nere, quocumque  fiat  consilio,  non  valet  ipso  jure, 
sed  tantum  ope  exceptionis  ; uti  seinper  pacta  nuda 
non  habent  civilem  nequo  ligandi  neque  resolvendi 
potestatem.  Exceptio  autem  pacti  dicitur,  seu  pacti 
conventi,  Gaj.  IV.  116.  Idque  maxime  significavit 
Pretor , cujus  verba  refert  Ulpianus  l.  7.  § 7.  de 
pactis.  « Pacta  conventa  . . . servabo  » . 

Attamen  quaeritur , an  pactum  de  non  petendo 
tollat  ipso  jure  praecedentem  obligationem  moro  na- 
turalem , utputa  eam , quae  ex  pacto  nata  fuerat. 
Item  simili  disputatione  quaeritur , an  pactum  do 
non  petendo  tollatur  ipso  jure  pacto  sequenti  in- 
verso, ut  petere  liceat.  Fac,  pactum  primum  ad 
obligationem  generandam  fuisse  directum  ; fac , ad- 
ditum fuisse  • fidejussorem ; successisse  pactum  libe— 

ex  verbis  illis  « voluntas  utriusque  ostenditur  id  agentis,  ut  a negotio 
« discedatur  >.  Eodemquu  spectat  f.  ult.  de  aceept.  Labeo  nimis  genera- 
liter negaverat  acceptilationem  , de  una  obligatione  conceptam  , ad  aliam 
produci.  Corrigit  Paulus,  non  ut  contrarium  omnino  asserat,  sed  ut  signi- 
ficet, interdum  efficaciae  extensionem  illam  obtineri,  imo  etiam  ipso  juro, 
si  res  integrae  essent.  Ad  secundum  autem  casum  spectat  Julianus  l.  S6. 
de  paeti * ; idque  satis  illa  verba  demonstrant  < si  ...  justa  causa  con- 
< ventionis  fuerit  » , quibus  circumstantiae  illae , quas  superius  retuli- 
mus, indicantur. 


Digitized  by  Google 


532 


Caput  vi. 


ratoriuin,  nempe  de  non  solvendo,  cum  obligato 
principaliter  conventura  ( d ) : an  omnino  contra  fide- 
jussorem agi  non  poterit,  an  poterit  quidem,  et  sola  da- 
bitur exceptio?  - Pone  pactum  liberatorium  primum; 
nempe  obligationem  fuisse  ex  mutuo,  ex  stipulatio- 
ne etc.,  et  conventum  fuisse  de  non  petendo ; inde  vero 
pactum  fuisse,  ut  peti  posset.  Valebitne  pactum  se- 
cundum ipso  jure  ita,  ut  nulla  mentio  in  formula 
ab  agente  ex  mutuo , vel  ex  stipulatione , debeat 
de  pactis  fieri ; an  non  ipso  jure  ita,  ut  formulae 
apponenda  sit  exceptio  ex  priore  pacto,  tum  repli- 
catio ex  altero?  - Papinianus  in  l.  95.  § 4.  dc 
solut.  de  quaestione  prima  constituit,  pacto  poste- 
riore liberatorio  tolli  ipso  jure  naturalem  praece- 
dentem obligationem,  ideoque  fidejussorem  omnino 
liberari.  Reddita  ratione  optima,  « quod  vinculum 
« aequitatis , quo  solo  sustinebatur  , conventionis 
« aequitate  dissolvitur  » : si  enim  obligatio  civilis 
potest  pacti  posterioris  aequitati  ipso  jure  resistere; 
obligatio  naturalis,  quae  solam  habet  aequitatem  , 
ea  sublata,  extinguatur  oportet.  - At  Paulus  in  l.  27. 
§ 2.  de  pact.  de  secunda  quaestione  ait.  « Pactus, 
« ne  peteret,  postea  convenit,  ut  peteret,  prius 
« pactum  per  posterius  elidetur,  non  quidem  ipso 


(d)  Pactam  nempe  ex  bis , quae  jurant  fidejussori , utpote  habenti 
regressum  (§  36). 

« jure  ».  Discrimen  notat  inter  pacta  pactis  ad- 
versa , et  stipulationes  adversas  stipulationibus  ; 
istarum  vi  ipso  jure  liberationem  contingere  « quia 
« in  stipulationibus  jus  continetur,  in  pactis  fa- 
« ctum  versatur  ».  Concludit  « et  ideo  replicatione 
« exceptio  elidetur  » . 

Explicantes  incipiamus  a ley.  27.  § 2.  depact., 
nempe  a casu  pacti  primi  liberatorii , succedentis 
pacti  de  petendo.  Recolendum  memoria  est  id,  quod 
de  exceptionum' bsu  diximus  (hoc  cap.  VI  in  prine.), 
additis  nonnullis  quoad  usum  replicationum.  Vidimus, 
exceptiones  non  esse  tunc,  quando  existentia  juris 
in  actore  prorsus  negatur,  ex.  gr.  quod  contractum 
non  fuerit,  aut  quod  solutum  sit  vel  novatum,  quo 
genere  jus  atque  obligatio  jure  civili  perimitur. 
Suffecisse  enim  verba  illa  formulae:  Si  paret  dare 
oportere,  ut  objici  haec  a reo,  ac  probata  actorem 
excludere  possent.  Obtinere  exceptiones,  quando  juri 
actoris , non  prorsus  denegato , objicitur  aliquid 
aliud,  praesertim  ex  aequitate  praetoria,  unde  il- 
lud ad  exeeutionem  perduci  non  debeat.  Tunc  prae- 
torem in  danda  formula  condemnationi,  per  modum 
conditionis,  factum  illud  addidisse,  unde  reus  ob- 
jectionem suam  eruebat:  Si]  non  judicatum  sit,  Si 
in  ea  re  nihil  dolo  malo  factum  sit  neque  fiat,  Si 
non  convenit.  Igitur  exceptiones  semper  facti  for- 
mam exhibebant ; nullae  juris  * civilis  intentionem 

continebant.  Neque  obstat,  quod  alicubi  in  factum 
oxceptiones  memorentur  , quasi  hae  sint  exceptio- 
num certae  ac  determinatae  species,  fragm.  vatie. 
§ 310.  {e).  Nam,  ut  bene  animadvertit  Savigny, 
speciales  hae,  quae  in  factum  dicuntur  , exceptio- 
nes non  aliis,  quae  formam  juris  habeant,  quaeque 
nullae  revera  sunt,  opponuntur:  sed  distinguuntur 
tantum  ab  exceptionibus  ordinariis,  quarum  conce- 
ptiones in  edicto  proposuerat  praetor,  dum  illae 
erant  novae  quaedam,  atque  adventitiae,  quas  pro 
re  nata  praetor  accommodabat,  Gaj.  IV.  118.  (/). 
- Similis  valde  exceptionum  usui  replicationum  usus 
est.  Potest  aliquando  actor  facti  ejus  existentiam, 
quod  exceptione  comprehenditur,  denegare:  non  ju- 
dicatam eam  rem  fuisse,  non  dolum  adfuisse  ne- 
que adesse,  non  conventum  esse.  Tunc  autem  opus 
replicatione  non  est.  Sufficiebat  ipsa  exceptionis 


(e)  Ait  Pku1u3  « Neqne  Cinciae  legis  exceptio  obstat , neque  in 
« factum  ». 

(f)  Translato  scilicet , atque  accepto  nomine  ab  illis  actionibus  in 
factum , quas  praetor  in  peculiaribus  casibus  ex  magna  aequitate , prae- 
tor formulas  in  edicto  expositas , concedebat.  In  hoc  tantum  similitudo 
erat  inter  actiones  in  factum  atque  exceptiones  in  factum  , nempe  ut  ex 
originis  paritate  commune  quodammodo  nomen  haberent.  Sed , inquam , 
conceptio  in  exceptionibus  omnibus  est  in  factum  ; unde  etiam  exceptio  le- 
gis Cinciae,  quae  in  fragm.  vatie.  § 310.  ab  exceptionibus  in  factum  se- 
paratur, conceptionem  tamen  facti  hnbobat : Nisi  contra  legcui  Ciuclam 
factum  sit. 

expressio,  Si  non  judicatum  sit,  si  non  convenit  etc.; 
quae  judicem  ad  facti  veritatem  investigandam  in- 
vitabat, adeoque  illas  actoris  defensiones  vi  sua  re- 
cipiebat. At  aliquando  actor  alia  facta  potest  op- 
ponere, quae  non  factorum,  in  exceptione  compre- 
hensorum, oxistentiam  opposita  tollant,  at  efficaciam 
adimant  iisdem;  ex.  gr.  pacto  de  non  petendo,  quod 
in  exceptionem  deductum  esset,  aliud  pactum  con- 
trarium, ut  peti  posset,  successisse.  Non  enim  se- 
cundum pactum  tollit  existentiam  prioris:  seu  , ut 
bene  et  convenienter  nostrae  leg.  27.  § 2.  pronun- 
tiat Gajus  comm.  IV.  126.,  nihilominus  hoc  verum 
manet,  pactum  antea,  fuisse  de  non  petendo.  Jura 
quidem  , quorum  valor  mente  aestimatur  , possunt 
posterioribus  actibus  adimi  pen  itus ; puta  jus  ex 
stipulatione  natum  tollitur  omnino  stipulatione  con- 
traria (§  47);  facta  autem,  quae  materialem  quo- 
dammodo existentiam  habent,  infecta  reddi  non  pos- 
sunt. Cum  igitur  in  exceptione  : Si  non  convenit 
ne  ea  pecunia  peteretur,  pactum,  veluti  factum,  ceu 
probavimus,  comprehendatur;  tum  pactum  posterius, 
quo  facti  illius  existentia  sublata  non  est,  sed  tan- 
tum ademta  ei  est  efficacia,  omnino  per  replicatio- 
nem opponi  debebit  ita : Aut  si  postea  convenit , 
ut  eam  pecuniam  petere  liceret  (g). 

{rj)  Igitur  qualis  erga  intentionem  exceptio  ost , talis  est  erga  exce- 
ptionem roplicatio,  undo  et  ipsa  aliquando  exceptio , et  exceptio  oxeoptio- 

Explanata  ita  l.  27.  § 2.  de  pactis , ac  ma- 
nifesta reddita  est  ea,  quae  legem  hanc  a leg.  95. 
§ 4.  de  solui,  separat,  differentia.  Pactum  prius 
in  l.  95.  § 4.  non  fuit  liberatorium,  sed  tale,  unde 
naturalis  nata  erat  ex  aequitate  obligatio.  Super 
obligationem  hanc,  veluti  super  basim  suam,  atque 
substratum  juridicum,  constitit  data  fidejussio.  Igi- 
tur non  uti  in  exceptionibus  ex  pacto  liberatorio 
natis,  hic  pactum,  tamquam  nudum  factum,  consi- 
derabatur; sed  imo  tamquam  basis  juridica  fidejus- 
sionis, videlicet  sub  forma  juris.  Pone  jam,  super- 
venire pactum  de  non  petendo.  Quoniam  jura,  ceu 
diximus,  possunt  actibus  posterioribus  omnino  tolli, 
pactum  autem  primum,  uti  juridicum  quid , consi- 
derabatur, ergo  pactum  posterius  tollere  illud  po- 
tuit. Et  sustulit  quidem  eo  ipso  , quod  ei  aequi- 
tatem , qua  unice  fulciebatur,  subduxit.  Quare  si 
post  secundum  pactum  agatur  adhuc  contra  fide- 
jussorem ex  stipulatu,  si  paret  dare  oportere:  so- 
lita haec  intentionis  verba  sufficiunt  invocandae  ju- 


nis  dicitur , /.  2.  § 1. , l.  22.  § 1.  dr  except . Et  haec  quidem  relatio  ex* 
primobatur  in  formula  per  illam  replicationis  conceptionem  : aut  si  etc. 
Per  quam  alternatlra  fiebat  condemnationis  conditio . ut  damnandus  reus 
esset , sive  quod  non  constaret  de  facto  pacti  prioris  liberatorii , ( con- 
demna , si  non  conrenit  ne  ea  pecunia  peteretur);  sive  quod  do  facto  illo 
constaret . sed  ot  de  pacto  posteriore  dc  petendo  ( ant  si  postea  convenit « 
ut  eam  pecuniam  petere  liceret). 

dicis  de  pacto  secundo  cognitioni;  quia  pactum  hoc, 
si  verum  sit,  fundamentum  juridicum  actionis  de- 
struit, quippe  accessoriam  fidejussoris  obligationem 
destituens  principali  suo.  Ergo  opus  non  est  ad- 
dita exceptione.  Pactum  ipso  jure  operatur. 

De  vi  pacti  de  non  petendo,  ne  ad  alios,  prae- 
ter paciscentes  ipsos,  sive  ut  juvet,  sive  ut  noceat, 
produci  queat,  jam  nonnulla  diximus  (§  12).  Ubi 
de  pacto  ne  petatur  composito  a filiofamilias , an 
quoad  patrem  sit  efficax,  disseruimus,  ac  vieeversa; 
item  de  tali  pacto  a tutoribus  , a procuratoribus 
composito,  an  valeat  erga  pupillos,  atque  mandantes. 

Quaeritur  do  pacto  .ne  petatur,  quod  perfecerit 
e pluribus  debitoribus,  vel  creditoribus , unus  ; an 
juvare  aut  nocere  possit  aliis,  sive  correi  hi  sint, 
sive  principali  erga  paciscentem  , aut  accessoria , 
obligatione  teneantur.  Invocanda  hic  est  nota  pacto- 
rum distinctio  hujusmodi : Aliquando  conventio  fit 
ea  voluntate,  ut  exceptio,  quae  inde  nascetur,  non 
universam  obligationem  afficiat,  sed  illi  tantum  per- 
sonae, aut  adversus  eam  solam  personam,  cum  qua 
conventum  fuerit , competat : non  ad  heredes,  non 
contra  heredes , transforatur.  Aliquando  autem  eo 
consilio,  ut  res  tota,  integra  obligatio,  exceptione 
afficiatur.  Proponitur  distinctio  in  /.  7.  § 8.  de 
pad.;  ex  qua  illud  etiam  monitum  accipimus  « ple- 
« rumque. . . persona  pacto  inseritur,  non  ut  por- 


Digitized  by  Google 


538 


CAPUT  VI. 


« sonale  pactam  fiat,  sed  ut  demonstretur  cum  quo 
« pactum  factum  est » (h).  De  pacto  omnino  in  per- 
sonam facto  dubitandum  non  est,  quin  in  persona 
paciscentis  maneat,  nequo  eam  egrediatur  omnino. 
Quaestio  igitur  nostra  est  de  pactis,  quae  in  rem 
facta  sint. 

Responsionis  partem  magnam  occupat  regula, 
conventiones  inter  alios  gestas  non  aliis  nocere , 
non  prodesse  debere  (§  1 2).  - Hinc  vidimus  (§  36), 
pactum  do  non  petendo,  a reo  principali  habitum, 
non  prodesse  fidejussori , nisi  forsan  regressum 
habituro  ; quia  si  fidejussor  solvens  sit  adversus 
reum  principalem  reversurus  , vere  hujus  interest 
ne  ille  solvat,  adeoque  pacto  suo  potest  exceptio- 
nem eidem  compararo,  l.  32.  de  pactis.  - Neque 
obstat  quod  acceptilatio  a reo  principali  facta,  aut 
praestitum  ab  eo  jusjurandum,  juvet  fidejussori,  quia 
acceptilatio  pro  solutione  est,  l.  5.  pr.  de  lib.  leg., 
item  do  jurejurando,  ob  gravitatem  ejus,  solutionis 
loco  cedere,  placuit,  l.  27.,  I.  28.  § 1.  de  jure- 
jur.  sive  volunt. 


(A)  Diversa  haoc  distinctio  «st  ah  alia  , quam  supra  retulimus  , utruui 
displiceat  totus  contractus , an  velit  tantum  creditor  relevaro  ab  obliga- 
tione debitorem  suum.  Nam  in  hoc  secunda  casu  distinguendum  est  ada- 
muBsirn  , utrum  liberatio  ab  illa  univorsa  obligatione  volita  fuerit  ita  , ut 
etiam  heredes  libercutur;  au  soli  pcrsouae  consultum  sit. 

Ex  eadem  regula  fluit,  paetum  de  non  petendo 
a fidejussore  factum,  non  reo  principali  prodesse , 
neque  aliis  fidejussoribus,  /.  23.  de  paci.  Maxime 
cum  reus  aut  confidejussor,  si  solvant,  regressum 
non  soleant  habere  adversus  illum  (i).  Rursus  con- 
tra est  in  acceptilatione,  quae  a fidejussore  facta 
liberat  reum,  l.  13.  §7.  de  acrept.,  deque  jureju- 
rando non  in  personam,  sed  in  rem  concepto,  quod 
a fidejussore  exactum  juvat  reo,  l.  28.  § 1.  deju- 
rejur.  sive  rol.,  ob  supra  indicatam  rationem.  - 
Attamen  jus  hoc  circa  pactum  fidejussoris,  mitiori 
jurisprudentia  mitigatum  est.  Si  enim  actum  esset 
expresse , no  a roo  peteretur , aut  ne  peteretur  a 
confidejussore ; receptum  est , pactum  istis  prodes- 
se , non  quidem  ad  excipiendum  pacti  , sed  u- 
tique  ad  adhibendam  exceptionem  illam  doli  sub- 
sidiariam , quae  aliis  etiam  datur  in  casibus  pro 
aequitate,  adversus  strictas  regulas  juris,  l.  25. 
Ji.,  I.  20.  de  paetis.  Idque  ob  vicinitatem  obliga- 
tionum introductum  est,  ut  bene  notat  Cujacius:  ad- 
dito, arbitror  , favore  liberationum.  - Certe  si  ex 
peculiaribus  adjunctis  reus,  aut  confidejussor,  sol- 
vens, aliquem  regressum  esset  habiturus  adversus (*) 

(*)  Confidejussor  solvens  mandatis  actionibus  adversus  confidojusso- 
rem  uti  potest.  Sed  beneficium  hoc  non  quasi  fidejussor  habet , sed  uti 
quisque  etiam  extraneos  haberet,  cui  creditor  cessisset  actiones  suas. 

fidejussorem  paciscentem;  regula  suadet,  ex  quo- 
cumque pacto  in  rem  facto  dandam  ei  esse  exce- 
ptionem pacti.  Yeluti  si  fidejussor  in  ea  re  socius 
sit  principali  suo.  Adde  etiam  si  agatur  de  pluri- 
bus sponsoribus  aut  fidepromissoribus  , quos  inter 
societatem  quamdam,  atque  regressum  lex  Apuleja 
constituit,  Gaj.  III.  121. 

Item  ex  iisdem  principiis  fit,  ut  correi  debendi 
pactum  correo  non  juvet,  quoniam  si  hic  solvat  con- 
tra illum  non  solet  regredi.  - At  primo  quidem 
non  aegre  subscriberem  Cujacio  , concedenti  exce- 
ptionem doli  subsidiariam,  si  expresse  in  paciscen- 
do actum  sit,  ne  a correo  peteretur;  exemplo  si- 
milis expressionis  in  pacto  fidejussorum  adhibitae. 
Praeterea  si  quando  solutionis  damnum  ob  praeceden- 
tem juridicam  relationem,  ex.  gr.  societatem,  inter 
correos  communicetur  (§  22),  pactum  omne  iu  rem 
conceptum  correis  juvabit:  nam  « in  rem  pacta  omni- 
« bus  prosunt,  quorum  obligationem  dissolutam  esse, 
«.  ejus,  qui  paciscebatur  , interfuit  » l.  21.  § 5. , 
l.  25.  pr.  de  pactis ; in  hoc  autem  casu  « dum  a 
« conreo  meo  petitur,  ego  inquietor  * /.  3.  § 3.  de 
lib.  leg.  - Acceptilatio  autem  uni  ex  reis  debendi 
facta  prodest  aliis,  l.  16.  pr.  de  accept.  Ait  Ulpia- 
nus « non  quoniam  ipsis  accepto  latum  est  » , sci- 
licet non  intuitu  personarum,  quas  inter  habita  est 
acceptilatio,  res  enim  ita  inspecta  inter  alios  acta 

dicenda  foret;  « sed  quoniam  velut  solvisse  videtur 
« is,  qui  acceptilatione  solutus  est  » . Ex  eadem  ra- 
tione, si  ex  duobus  reis  promittendi  ejusdem  pe- 
cuniae alter  juravit,  alteri  quoque  prodesse  debebit, 
l.  28.  § 3.  de  jurejur.  sive  volunt. 

Denique  regulae  solitae  vis  efficit,  no  pactum 
de  non  petendo,  compositum  ab  uno  ex  pluribus 
correis  credendi , obsit  aliis,  l.  27.  pr.  de  pactis.  - 
Obest  autem  acceptilatio,  l.  2.  de  duob.  reis,  l.  13. 
§ ult.  de  accept. ; obest  jusjurandum  ab  uno  dela- 
tum, l.  28.  pr.de  jurejur.;  quia  pro  solutione  ha- 
bentur (/,-). 

§ 49.  Rei  interitus.  - Confusio  obligationis. 

Specierum  debitores  interitu  earum  liberari,  tra- 
latitii  juris  est,  l.  23.  de  V.  0.  - De  hoc  late  dis- 
seruimus, quando  de  casu  non  praestando  egimus 
(§  29).  - Secus  tamen  esse  vidimus,  si  culpa  sive 
mora  debitoris  intercesserit  ( § 28.  31  ).  - De  obli- 
gationibus generis  atque  alternativis  quoad  hoc  pun- 
ctum, dictum  etiam  est  loco  suo  (§  25). 

Confusio  obligationis  tunc  maxime  contingit , 
quando  debitori  creditor,  aut  debitor  creditori  heres 
exi  stat. 

(Ar)  l)a  novatione  ab  ano  ex  correis  stipulandi  facta  vide  supra 
(§  46.  not.  c). 


542 


CAPUT  VI. 


Aliquando  Jurisconsulti  nostri  significant,  con- 
fusis per  successionem  hereditariam  debitoris  et 
creditoris  personis,  rem  pro  solutione  cedere,  l.  41. 
§ 2.  de  eviction.,  I.  21.  § 5.  de  fidejuss.,  I.  95.  § 2. 
de  solut.  - Bene  id  intelligendum  est,  ne  falsa  om- 
nino rei  notio  ingeratur.  Yera  enim  ratio,  cur  in 
hujusmodi  eventu  obligatio  perimatur , in  eo  est , 
quod  nemo  sibimetipsi'  creditor  esse  possit  aut  de- 
bitor. Abest  igitur  reapse  solutio;  nam  uti  obli- 
gatio vigere , ita  perfici  solutio  in  una  eadem- 
que  persona  non  concipitur.  Hinc  si  duo  sint  rei 
debendi,  atque  unius  persona  cum  creditore  con- 
fundatur successione  hereditaria;  alius  restat  obli- 
gatus, l.  71.  pr.  de  fidejussor,  (a).  Praeterea  si  cre- 
ditor fidejussori  succedat,  aut  viceversa ; reus  prin- 
cipalis in  obligatione  manet , l.  21.  § 3.,  d.  I.  71. 

(a)  Limita : Nisi  tales  sint  circumstantiae  , ut  denique  creditor  re- 
sultaret ipse  sibi  obligatus.  Veluti  si  idem  mandator  aut  fidejussor  datus 
ab  ambobus  reis  fuisset ; atque  indo  alteruter  moriens  heredem  roliquis- 
set  creditorem.  Si  correi  alterius  obligatio  indiscriminatim  maneret,  re- 
staret etiam  in  sua  validitate  fidejussio , habens  principale  suum  , ubi 
consisteret.  At  ita  fieret , ut  fidejussor  compulsus  , et  solvens,  eligere  indo 
posset  actione  mandati  aut  correum  superstitem , aut  mortui  heredem  , 
nempe  ipsum  creditorem.  Non  igitur  hucusquo  produci  debet  perseverantia 
obligationis  apud  correum  : siquo  creditor  contra  fidejussorem  agat , re- 
pelletur exceptione  doli  mali ; dolo  enim  facit  petens  ab  aliquo  id , quod 
sit  restituturus  eidem , d.  I.  71.  pr.  de  fldejues. 

pr.  in  fi.  de  fidejuss.,  I.  43.  de  soliit.  {l>).  Neque  fi- 
dejussor, qui  creditori  heres  extiterit,  contrariam 
mandati  actionem  adversus  reum  principalem  pro- 
movere potest,  l.  21.  § ult.  de  fidejuss.  ( c ).  Quae 
quidem  diversa  forent,  si  confusio  solutioni  esset 
aequiparanda.  - Eevcra  Papinianus  d.  I.  95.  § 2.  de 
solut.  ait  « aditio  hereditatis  nonnumquam  jure  con- 
ii fundit  obligationem. . . aliquando  pro  solutione 
« cedit  * . Non  perpetuam  solutioni  aequiparationem 
esse  pronuntiat.  Scilicet  quod  aditio  hereditatis  pro 
solutione  cedat,  fictio  mera  est,  quae  aliquando  in- 
vocatur ob  necessitatem  vel  aequitatem ; ut  non  tam 
jure  confusio  contigisse,  quam  debitor,  creditori  suc- 
cedens, solvisse  hereditati,  aut  creditor,  succedens 
debitori,  ab  hereditate  exegisse  videatur. 

Dicta  l.  95.  § 2.  de  solut.  casum  exhibet,  quo 
creditor  qui  erat  jure  gentium , succedat  obligato 
naturaliter.  Jure  confundi  dici  potest  obligatio,  quan- 
do persona,  quae  ex  jure  obligationis  petere  possej,, 
confunditur  cum  persona,  quae  deberet  petenti  sa- 
tisfacere. Jamvero  tale  quid  in  obligatione  naturali 
dici  nequit;  ubi  nemo  petitoris  vices  sustinet,  aut 
ejus , a quo  petatur.  Nulla  enim  ex  obligatione 


(i)  Certa  si  debitor  creditori  heres  fiat . aut  riceversa , liberatur  fide- 
jussor, quia  nequit  pro  eodem  apud  cunidem  quia  esae  fidejussor,  d.  I.  It. 
pr.  de  fidytiee. 

(c)  Vide  (§  8S.  not.  a). 

naturali  petitio  est ; adeo  ut  naturale  creditum  ne 
creditum  quidem,  praesenti  inspecto  tempore , ali- 
cubi dicatur,  sed  solum  intuitu  futurae  solutionis, 
qua  fieri  poterit,  ut  obligationi  naturali  satisfiat , ’ 
l.  25.  § 1.  quando  dies  legat.  Hinc  est,  quod , cum 
extinctio  naturalis  obligationis,  contingens  per  suc- 
cessionem creditoris  debitori  suo  , ad  confusionem 
redigi  non  posset,  fictio  solutionis  a Papiniano  ad- 
hibetur (d).  Fictionem  talem  induxit  in  hoc  casu 
necessitas.  - Inducit  aliquando  aequitas  eamdem. 

Praemittendum  est,  quod,  ubicumque  aequitas 
obstaret,  in  aditione  hereditatis  non  est  agnita  con- 
fusio. Si  creditor  heredi  succedat,  atque  agatur  de 
viribus  patrimonii  computandis  in  quaestione  de- 
ducendae quartae  Falcidiae  , ratio  habetur  crediti 
ac  si  confusum  non  esset,  l.  48.,  I.  56.  pr.  § 1.  2. 
ad  l.  Falc.  Si  creditor,  debitoris  heres,  de  restituen- 
da hereditate  rogatus  sit,  potest  retinere  ac  dedu- 
cere id,  quod  sibi  deberetur ; imo  etiamsi  restituis-  * 


(rf)  Ait  Papinianus , quod  si  creditor  succedat  pupillo , cui  sine  tuto- 
ris auctoritate  mutuam  ipso  pecuniam  dederat , aditio  non  confusionis  loco 
est , sed  solutionis  « non  enim  quanto  locupletior  factus  est , consequere- 
< tur : sed  in  solidum  creditum  suum  ex  hereditate  retinet  ».  Egregie. 
De  solido  enim  credito  obligatio  mere  naturalis  est  In  quantitate , qua 
locupletior  pupillus  factus  esset , creditum  civile  est  ex  rescripto  D.  Pii 
I § 26.  not.  b):  adeoque , ei  ea  consideraretur,  aditio  non  solutionis  loco 
cederet , sed  jure  confunderet. 

set  sine  retentione,  repetere  potest  condictione  in- 
debiti, l.  51.,  I.  59.  pr.,  I.  80.  ad  S.  C.  Treb.  - 
Praeterea,  si  aequitas  id  ipsum  desideret,  fingitur 
etiam  in  aditione  hereditatis  solutio.  Casus  est  in 
l.  41.  § 2.  de  evietion.  Si  plures  sint,  qui  rem  alie- 
nam gradatim  vendiderint , resque  ex  ultimo  em- 
tore  evincatur,  non  hic  potest  actione  de  evictione 
primum  venditorem  compellere,  sed  eum  persequi 
debet,  qui  immediatus  sibi  auctor  fuit;  iste  vicis— 
sim  contra  auctorem  suum  revertetur  , atque  ita 
cessim  ad  priorem  vendentem  pervenietur.  Fac , 
Titium  rem,  quae  Gaji  erat,  vendidisso  Maevio,  ad- 
dita satisdatione  de  evictione : Maevium  deinde  ven- 
didisse Sempronio : postea  aut  Maevium  Sempronio, 
aut  Sempronium  Maevio  heredem  fuisse.  Evincitur 
res.  An  contra  fidejussores  a Titio  datos  agere  po- 
terit is,  qui  passus  est  evictionem  ? Certe  fidejus- 
sorum obligationes  nullam  passae  sunt  confusionem, 
'neque  enim  ipsi  successerunt,  aut  ipsis  successum 
est.  Sed  exercendae  actioni  impedimentum  facit  re- 
gula de  ordine  servando  superius  exposita.  Gradus 
agendi  primus,  qui  exercendus  fuisset  inter  Sem- 
pronium et  Maevium,  ut,  solutione  a Maevio  facta, 
ipse  inde  pergeret  adversus  fidejussores  acceptos  a 
Titio,  servari  nequit  ob  confusionem,  quae  Sempro- 
nium Maevio  quodammodo  commiscuit.  Hinc  aequi- 
tatis causa  ficta  solutio  est,  quam  hereditati  Sem- 

pronii  Maevius  fecerit,  aut  Sempronius  exegerit  ex 
hereditate  Maevii ; ut  expletus  ita  gradus  ille  pri- 
mus videretur,  et  progredi  posset  adversus  fidejus- 
sores : « cum  debitor  creditori  suo  heres  extiterit, 
« ratio  quaedam  inter  heredem,  et  hereditatem  po- 
« nitur;  et  intelligitur  major  hereditas  ad  heredem 
« pervenire,  quasi  soluta  pecunia  quae  debebatur 
« hereditati ; et  per  hoc  minus  in  bonis  heredis 
« esse : et  ex  contrario  cum  creditor  debitori  suo 
« exstitit  heres,  minus  in  hereditate  habere  vide- 
« tur , tamquam  ipsa  hereditas  heredi  solverit » 
d.  I.  41.  § 2.  de  evidion.  (e). 

Ex  eadem  juris  proclivitate  ad  confusionem , 
quando  aequitas  suadeat,  non  agnoscendam,  factum 
est,  ut,  si  personarum  separationem  eventus  poste- 
rior restituat,  restitui  quoque  debeat  obligatio : quam- 
quam e rigore  juris  ea,  quae  semel  extincta  sunt, 
ex  postfacto  non  reviviscant.  Quare  si  heredi,  eidem- 
que  creditori  defuncti,  per  querelam  inofficiosi  te- 
stamenti adimatur  hereditas , quodcumque  mortis 
tempore  deberet  ei  testator,  reddi  oportet , l.  22. 


(<)  Intelligitur  j*m  Argumentatio  Africani  in  I.  tl.  § ull.  de  fidejuet. 
In  proposito  casu  fidejussori , qui  creditori  successere t , salva  res  erat 
adversus  reum,  qui  obligatus  manebat  : ratio  non  erat  fingendae  solutio- 
nis , ac  superaddendae  actionis  mandati  < cum  reus  obligatus  maneat , 
« non  posse  intelligi , ipsum  a se  fidejussorem  pecuniam  exegisse  >. 

C.  de  inoff.  testam.  Et  pupillo , qui  adierit  heredita- 
tem debitoris  sui , atque  inde , mutata  voluntate, 
nolit  retinere  eam,  confusae  actiones  restituuntur, 
l.  87.  § 1.  de  acquir.  vel  omitt.  hered.  (/).  - 
Verum  non  idem  placuit , si  creditor  , isque  de- 
bitoris heres,  hereditatem  fideicommissario  resti- 
tuisset. Provisum  ei  retentione,  atque  indebiti  con- 
dictione, uti  supra  dictum  est:  non  addita  fuit 
restitutio  actionum , de  qua  loquimur ; ne  Tre- 
bellianum , quod  est  solum  de  actionibus  trans- 
ferendis, ad  restituendas  eas  perverteretur,  l.  58. 
pr.,  I.  59.  pr.,  l.  80.  ad  S.  C.  Treb.  Unum  est,  ob- 
servatione dignum,  apud  Paulum  d.  I.  59.  pr.;  quod 
si  pignus  ipsi  datum  fuisset,  hoc,  post  restitutionem 
fideicommissi,  sine  deductione  factam,  conservatur 
ita,  ut  serviana  etiam  promoveri  queat.  Quamquam 
enim  actio  principalis,  ceu  monebamus,  non  instau- 
retur; certe  tamen  fideicommissarius,  cui  restitu- 
tum fideicommissum  sit , naturaliter  de  solvendo 
obligatur;  quo  etiam  fit,  ut  indebiti  condici  possit 
adversus  eum.  Obligatio  autem  naturalis,  extinctioni 


(/)  Dissimile  non  est,  quod,  si  ls,  cui  smus  alienus  fartam  fecis- 
set , Inde  damini  heres  flat , at  ex  legata  servum  Ipsum  alU  dare  debeat. 
Indemnis  a legatario  furti  nomine  praestandus  sit , l.  70.  pr.  it  I.  1.  • 
Adde  exempla  d.  I.  70.  § 1.  S. 

civilis  obligationis  superstes , sustinendo  .pignori 
idoneum  praestat  fundamentum  {g ). 


(?)  Vide  (|  26.  not.  c).  - Praeter  hanc,  de  qua  loqouti  sumus,  con- 
fusionem , alia  est  qnae  contingit , quando  aut  fidejussor  reo  principali , 
aut  hic  ilii , heres  existat  ( § 34 ).  - Quando  inter  duos  reos,  sive  stipu- 
landi, sire  promittendi , hereditaria  eTenit  successio;  non  confusio,  sed  ju- 
rium  aut  obligationum  aeque  principalium  adjectio  est , I.  93.  § 2.  dt  no- 
lui. Quidnam  juris  ait  in  hujusmodi  eventu,  proferunt  Venulejus  , Ulpia- 
nus , Scaevola  l.  13.  dt  duob.  reis , 1.  5.  de  fidejusi. , l.  93.  pr.  § 1.  1. 
di  tolution. 


Digitized  by  Google 


549 


INDEX 


PRAEFATIO pag.  3 

CAPUT  I.  Notiones  generales  de  obliga- 
tionibus   * 7 

§ 1.  Distinctio  jurium  obligationis  a 

juribus  realibus;  tum  actionum  in 
rem  ab  actionibus  in  personant  . » 7 

§ 2.  Obligatio:  nexus  seu  nexum.  . » 23 

CAPUT  II.  De  fontibus  obligationum  . . * 44 

§ 3.  De  conventionibus.  - Notiones 

generales  contractuum  atque  pa- 
ctorum  * 45 

§ 4.  Notiones  generales  contractuum 

atque  pactorum  (Contin  uatioj  . . » 54 


Digitized  by  Google 


550 


INDU 


§ 5.  Divisiones  contractuum.  . . . pag.  63 


§ 6.  Extrema  necessaria  ad  conventio- 
num validitatem . » 67 

§ 7.  Error.  . . . ' » 71 

§ 8.  Dolus » 85 

§ 9.  Vis,  metus »100 

§10.  Conventiones  reprobatae  ratione 

objecti.  . m% »106 

§ 11.  Conventiones  reprobatae  ratione 

objecti  ( Continuatio ) »112 

§ 12.  Conventiones  reprobatae  ratione, 

objecti  ( Continuatio ) * 124 

§ 13.  De  variis  conventionum  Jiguris  - 

Conditio »146 


§ 14.  Conditio  (Continuatio)  . . . . » 159 
§ 15.  Conditio  (Continuatio)  . . . . » 179 
§ 16.  Conditio  (Continuatio)  - Quan- 
donarn  conditiones  existant,  quan- 


do dejiciant »187 

§ 17.  Conditio  ('Continuatio)  - Quan- 

donam  conditio  vere  dejiciens  pro 

impleta  habeatur » 197 

§ 18.  Diei  adjectio * 207 


Digitized  by  Google 


INDEX 


551 


§ 1 9.  Diei  adjectio  ( Continuatio ) - An- 
nuae stipulationes » pag.  225 

§ 20.  De  justa  'conventionum  interpre- 
tatione  »233 

§ 21.  De  delictis  generalia »245 

CAPUT  III.  De  variis  obligationum  divi- 
sionibus . . . . * 251 


§ 22.  Obligationes  correales »251 

§ 23.  Obligationes  ad  dandum,  ad  fa- 
ciendum, ad  praestandum  . . . » 261 
§ 24.  Obligationes  dividuae,  atque  in- 
dividuae   . ...»  269 

§ 25.  Obligationes  generis ; obligationes 

alternati  vae »297 

§ 26.  Obligationes  civiles,  et  naturales  » 307 

CAPUT  IV.  De  obligationum  effectibus.  »322 

§ 27.  De  dolo  praestando * 323 

§ 28.  De  culpae  praestatione  . * 325 

§ 29.  De  casu  non  praestando  ...»  333 


Digitized  by  Google 


N I)  E X 


552 

§ 30.  De  eo  quod  interest  ....  pao.  338 
§ 31.  De  obligatione  non  adimpleta  ra- 
tione loci  vel  temporis  . . . . » 349 

§ 32.  De  fructibus,  deque  usuris  . . * 373 

§ 33.  De  juribus  atque  obligationibus 
in  heredes  transferendis,  vel  non 
transferendis » 392 

CAPUT  Y.  De  obligationibus  quae  alias 
, obligationes  confirmant  . . . . » 397 

§ 34.  Fidejussio »397 

§ 35.  Fidejussio  (Continuatio)  - De 

objecto  fidejussionis » 403 

§ 36.  Fidejussio  ( Continuatio ) - De 

effectibus  fidejussionis » 408 

§ 37.  Fidejussio.- De  effectibus  fidejus- 
sionis ( Continuatio ) »423 

§ 38.  Fidejussio.-  De effectibus  fidejus- 
sionis (Continuatio) »431 

§ 39.  De  pecunia  constituta  . . . . * 437 

§ 40.  l)e  mandatoribus.  - Dc  consulto- 
ribus   »441 


Digitized  by  Google 


I N D K X 


553 


§41.  De  Senatusconsulto  Vellejano,  pao.  45 1 
CAPUT  YI.  Quibus  modis  obligatio  tollitur  » 456 
§ 42.  Solutio.  Ubi  etiam  de  datione  in 


solutum »459 

§ 43.  Solutio  ( Continuatio ) - De  effec- 
tibus solutionis » 482 

§ 44.  Oblatio  et  depositio » 488 

§ 45.  Compensatio . .»491 

§ 46.  Novatio * 507 

§ 47.  Acceptilatio »523 

§ 48.  Contrarius  consensus.  - Pactum 

de  non  petendo »526 

§ 49.  Rei  interitus.  - Con/usio  obliga- 
tionis   »541 


Digitized  by  Google 


Dlgitized  by  Google 


Digitized  by  Google 


't 


Digitized  by  .Google 


wfir 


>vv 


£ 


.it : >4dl 


